
Предговор 
Анна Кръстева 


Това е най-предизвикателната книга, върху която съм работила. 
Да синтезираме в един том разнообразните и сложни проблеми на 
етническите и конфесионални общности в България, всяка от които е 
достоен предмет за отделна монография, без нито за момент да жертва- 
ме дълбочината на анализа - това беше главната ни амбиция. Вашият 
критичен прочит ще покаже степента на нейната реализация. Тя беше 
съпроводена от други две: книгата да звучи хомогенно, без да се обезли- 
чи индивидуалният почерк на авторите. Разбираме хомогенността само 
като най-обща рамка на уважение към предмета на изследване и избяг- 
ване смесването на теоретични с идеологически позиции. Вътре в тази 
рамка са запазени теоретичните предпочитания на авторите. 


Няма социална наука, която да е в привилегировано положение за 
разбиране на общностите. Затова четвъртата амбиция бе всеки автор 
да “надскочи” собствената си дисциплинарна принадлежност, за да мо0- 
же книгата да звучи интердисциплинарно. 


Анализът се разгръща по следната логика: теория - политика - все- 
кидневие - “реалност”. Целта на теоретичната част е да представи па- 
литрата от концепции, които тематизират етничността. Не се търси едно 
единствено - “най-доброто” - обяснение, а се разглежда сферата на ва- 


лидност на множество теории за изследване на различните общности 
у нас. Този подход се обяснява с факта, че афишираният стремеж за 
окончателна истина в сферата на етническите отношения често е израз 
на идеологическа и политическа, а не на епистемологична позиция. 


Не е възможно да се разберат малцинствените общности без отно- 
шението на държавата спрямо тях, изкристализиращо в законодателство 
и политика. Важен акцент в книгата е как всекидневното съзнание мис- 
ли малцинствата. Той е израз на разбирането, че в тази деликатна сфера 
трябва да звучи гласът не само на научната истина и държавния инте- 
рес, аи на непосредствените участници в социалните взаимодействия 
- както от малцинствата, така и ОТ МНОЗИНСТВОТО. 


В центъра е разгръщането спецификата на отделните общности. 
Целта е те да бъдат представени в разнообразие от теоретични ракурси: 
исторически, етнологически, социологически..., като ударението се по- 
ставя върху формирането и историческите им превъплъщения, както и 
- също толкова съществено - върху идентичностите на техните пред- 
ставители. Именно той обяснява представянето им по формален - аз- 
бучен - ред, липсата на класификация на общностите, защото тя неиз- 
бежно “подрежда” и предзадава идентичности. 


Настоящата книга е част от поредицата Интеркултурни изслед- 
вания, започната благодарение на Темпус проект Булгамин. Първият 
том Общности и идентичности, публикуван на български и английс- 
ки език, е на разположение на родната и международна научна общест- 
веност от началото на годината. Общности и идентичности в България, 
която държите в ръцете си, също ще бъде последвана от издание на ан- 
глийски език. В напреднал етап на подготовка са и следващите три заг- 
лавия: Геополитика, Комунитаризъм, Теории и политика на иден- 
тичности. 


Анна Кръстева 


Етничност 
Анна Кръстева 


“Никой не може да чуе, види, помирише, 
вкуси или докосне етничността” 
(Ваплюоп 1994: 103). 


Когато не ме питат какво е, знам, когато ме попитат - не знам. 
Тази мисъл на Августин за времето с пълна сила важи за етничността. 
Аналитичното мислене непрестанно трябва да преодолява противоре- 
чието между ясната интуиция и трудната дефиниция. 


Понятието етничност се “изпарява” в мига, когато се опитваме да 
го концептуализираме, отбелязват “класиците” на социалните науки 
(ММеБет 1971: 139; Рагвопз 1975). Ще се опитам да го “уловя” в разно- 
образие от перспективи: историческите му превъплъщения, най-влия- 
телните теоретизации“, основните му измерения. 


История на термина 


В древна Гърция еШпо5 се използва по различни начини. Омир 
пише за ейшпоз Пегатоп - група приятели, за ейпов пе!1550п или опитоп 
- рояк пчели или птици. Ахил използва еШгпов за назоваване на персий- 

ците, както и на фуриите. Платон говори за ешпоз Кепк!(Коп - каста от 
вестители. Пиндар го използва, за да обозначи група от хора, чието 
поведение ги изключва от сферата на гръцката социална нормалност 
(убиващите съпрузите си жени, например). Аристотел употребява 
термина за чужди и варварски народи, противоположни на елините. 
Когато Херодот описва гърците, той не използва термина ейшов. По- 
късно, по време на Римската империя, с него се назовават провинциите 
- областите, които не са Рим (Топкш, Мсдопа!4 апд Срартап 1989). 


В Новия завет срещаме (а еШшпе - езичниците. Там етнически се 
отнася към всички, които не са християни, нито евреи. 


По принцип не съм любител на етимологиите, защото не считам, 
че езикът “знае всичко”. Споменавам ги в случая обаче, защото още 
древната употреба съдържа две важни послания, запазили се в поня- 
тието и до днес. Първото е, че става въпрос за група от хора (или живот- 
ни), които имат общи културни и биологични характеристики. 


Второто - и по-същественото - е, че става въпрос за хора, различни 
от нас, за други. Гърците мислят себе си като репоз НеПепоп, а не- 
гърците, варварите - като ещшпеа. Варварите са тези, които говорят не- 
разбираем език, които са отвъд границите на “смисъла, реда и благо- 
приличието” (Топкт, Мсдопа!4 апЯ Срартшап 1989: 20). Тази дихотомия 
между не-етнически Ние и етнически Те се запазва и в лагинската упо- 
треба на пацо към далечни варварски народи, докато терминът за сами- 
те римляни е роршиз. Днес тази тенденция прозира в английската и 
американска употреба на “етнически” като характеристика на имигран- 
тите, външни спрямо “нацията” или в употребата му за по-необлагоде- 
телствани групи като аборигените в Австралия, циганите или индиан- 
ците в Северна Америка. 


Ако един семантичен пласт остава жизнен от древността до днес, 
то други се променят. Джаст, Тонкин и Чапман изказват хипотезата, че 
тази промяна може да се ситуира в периода на Османската империя. В 
класическия гръцки ейпо5 се разбира като “неструктурирани”, “пле- 
менни”, периферни народи. В Османската империя православните 
християни са най-значимата група религиозни “други”, дефинирани ка- 
то такива от мюсюлманското мнозинство. Вероятно е етнос да е бил 


използван за превод на турската дума милет по отношение на право- 

славните християни. Това дава възможност на гърците след ХУ в. да се 
отнасят към себе си като етнос. По-късно, в зората на гръцкия нацио- 
нализъм в ранния ХХ в. ефпов започва да се схваща като квинтесенция 
на самоопределяща се и самореализираща се общност. Този смисъл 
широко се разпространява сред европейските интелектуалци (Топкш, 
МесЧопа!4 апд Спартап 1989). 


Терминологичен парадокс е, че на английски, на който има много 
богата литература по въпроса, няма термин етнос, а се използва френ- 
ската дума ешпте. Кроули отбелязва, че на английски и на френски по- 
нятията, свързани с етничността, имат различни значения: на английс- 
ки ешпис се отнася и до културни, и до расови различия; на френски 
ешпе експлицитно се противопоставя на раса (Рошпрпа! е: 5пе!- 
Еепап 1996: 192). 


История на понятието 


За разлика от термина, чиито корени се откриват далеч в миналото, 
понятието етничност е съвсем ново. Появява се през 50-те години - 
регистрирано е за първи път в Ох огд Епр!за Гисйопагу от 1953 г., но 
се налага в социалните науки по-късно - списанието ЕШшписиу бива 
основано през 1974 г. Някои автори и досега се съмняват, че то има 
аналитичния потенциал, за да влезе в понятийния апарат на социалните 
науки (Ли5! 1989: 76), но подобни гласове звучат все по-“малцинствено”. 


През 60-те години господстваща теоретична парадигма е аси- 
милационизмът, който обосновава намаляване социалната, иконо- 
мическа и политическа релевантност на етническите различия. Редица 
конфликти отрезвяват изследователите от техния оптимизъм и наивност 
и през 70-те години те започват да задават друг тип въпроси: Защо ет- 
ническите идентичности са толкова устойчиви? Защо са толкова ефек- 
тивни за създаване на конфликт? Защо етническите връзки не изчезват 
или поне не избледняват зад класовите и професионалните, както пред- 
сказваха асимилационистите? (Топарзоп 1989). 

Понятието има различна теоретична история в отделни национал- 
ни традиции. Основният “терен” на неговото разработване е англо- 
саксонският свят. Френските социални науки са нечувствителни, нещо 
повече, често подозрителни към проблематиката на етничността: Д. 


12 Анна Кръстева 


Шнапер пишеза “отхвърляне” на етническото измерение във френския 
републиканизъм (Бсппаррег 1998). Основанията са, че то носи конота- 
циите на “етнически комунитаризъм и чертите на “американския модел”, 
който превръща съществуването на етническите групи в политически 
сили в рамките на нацията. Това противоречи на френския модел, осно- 
ваващ демокрацията върху пряката - неопосредена от групите - връзка 
между гражданина и държавата (РошПрпа! е: пе -Еепап: 1996: 17). В 
тази перспектива етничността се разглежда като “деконструкция на не- 
оценимите граждански и национални връзки” (Е1Баг е: НеПу 1995: 11). 


Терминът е все още недостатъчно ясен за всекидневното съзнание 
дори в страните с десетилетна теоретична история на понятието. У нас 
положението е същото не само по отношение на всекидневното, но и 
на научното познание. За това има както идеологически, така и сериозни 
теоретични причини (Кгазгеуа 1996), част от които ще бъдат анализи- 
рани в студията. Понятието етничност се въвежда след демократичните 
промени: първоначално просто като недефиниран термин в съзвездие 
на други понятия, тематизиращи етническата проблематика (Орачев 
1991). Постепенно се уплътнява с дефиниции и съзнателно се използва 
като израз на изследователски усилия социалното да се мисли през 
перспективата на субективното, индивидуалното и на преместване на 
акцента от структури, системи, закони към актьори, интерсубективност, 
конструиране на социални реалности (Кръстева и др. 1995). 


Макар и сравнително ново, понятието не само напълно се утвърди, 
но е център на едно от най-динамично развиващи се направления на 
социалните изследвания. Фактът, че дори доскоро “непропускливите” 
френски и франкофонски социални науки все по-често и по-задълбочено 
се включват в неговото разработване (Таршей 1990; Улеуогка, 1993; 
Рошрпа: е пе! -Еепап 1996; МагишеПо 1995, 1997; Ераг е: НеПу 
1995) е впечатляваща илюстрация. 


Само за две последователни години излизат две престижни антоло- 
гии по проблемите на етничността, публикувани от авторитетни издател- 
ства (Ншситзоп апд Зли 1996; ОСшЬегпеац апд Кех 1997). “Бумът” на 
етническата проблематика е лесно установим факт. Означава ли той, че 
се е появила нова реалност или че нови понятия назовават стари явле- 
ния? Социалните науки обосновават и двата възможни отговора. 

“Новото понятие отразява нова реалност и новата употреба отра- 
зява промяна в тази реалност”, категорично заявяват първата позиция 
Н.Глейзер и П.Мойнихан (С1агег ап Моупштап 1975: 3). Етничността 
се утвърждава като нова социална категория, ключова за разбиране на 
днешния свят. 


През 60-те години понятието се употребява в постколониален кон- 
текст. В антиколониалния и антирасистки дискурс то се асоциира пре- 
димно с “позитивните чувства на принадлежност към определена кул- 
турна група” (СшБегпеац апд Кех 1997: 2). Интересът към етничността 
се подхранва и засилва от две други тенденции. Едната е нарастване 
социалната и политическата тежест на етническите различия в западни- 
те страни както поради нарастване на имигрантския поток, така и 
поради засилване на сепаратизма вътре в самите национални държави 
- Северна Ирландия, Корсика, страната на баските, формирането на 
Северната лига в Италия. Другата е свързана с посткомунистическия 
свят - признаването на около 20 нови държави, основани предимно на 
етнически принцип, след разпадането на Съветския съюз и Югославия. 


Тези тенденции са свързани и взаимно се индуцират. Ван ден Берге 
подчертава връзката на възраждането на етнически искания във Фран- 
ция, Испания, Великобритания, считани от два века като хомогенни на- 
ции, с разпадането на колониалните империи. Ако островите Фиджи 
могат да станат независими, защо не и Шотландия? Ако Гвинея, защо 
не и Каталония? Ако Алжир, защо не и Корсика? “С какво учудване се 
открива, че във Франция още съществуват бретонци, баски, окситанци, 
корсиканци, които не приемат да бъдат свеждани до фолклорни останки 
от бившия режим. Следователно, въпреки конституцията в държавата- 
нация има етноси: какъв скандал!” (Рошиепа: е: Зпгей-Еепап 1996: 10). 

Очертава се радикален обрат: ако до 60-те години социалните 
движения се мобилизират от идеала за социална и политическа инте- 
грация, по-късно те бива заместени от искания за гражданство, от- 
ричащи западния логоцентризъм и отчитащи културното, етническо и 
религиозно разнообразие. От периферни и маргинални, предназначе- 
ни да се асимилират или да оцелеят като екзотични останки, етническите 
групи се утвърждават като важни елементи в обществото. 


Т.Парсънс развива идеята за тенденция на “дедиференциация”. 

Модерното общество се характеризира с универсални стандарти на 
мобилност, нарастваща свобода, плурализация на социалната структура, 
в която индивидите играят множество роли. Никоя от тези роли не е 
определяща. Тенденцията на дедиференциация означава да се изберат 
определени критерии и те да се използват като идентифициращи сим- 
воли за това какво са хората, образуващи дадена група. Диференциа- 
цията на ролите вътре в групата, основана на индивидуалния успех, се 
заменя от противоположна тенденция, при която определяща е иден- 
тичността, членството в дадена група, образувана на базата на раса, 
пол, етничност, религия (Рагзопз 1975). 


Друга тенденция, илюстрираща нарастващото значение на етнично- 
стта за разбиране на социалните процеси, е преходът от идеята за равен- 
ство на възможностите към идеята за равенство на резултатите. Послед- 
ната обосновава социалната политика на “айитпаЦуе аспоп” към необла- 
годетелствани малцинствени общности. На мястото на универсално де- 
финирани критерии, приложими към всеки индивид в сферата на тру- 
довите отношения, образованието и т.н., се поставят колективните гру- 
пови права. Равенството на възможностите започва да се разбира като 
равенство по отношение на групите, не на индивидите (Рагвопз 1975). 


Ако теоретиците на модернизацията виждаха в ХХ век възход на 
униформизацията и индивидуализма, в края на столетието изследо- 
вателите на етничността констатират нарастване значението на култур- 
ните различия и колективните идентичности. Етничността се определя 
като толкова важна за анализа на ХХ век колкото социалната класа за 
ХХ век. “”Краят на историята”, както изглежда, възвестява ерата на 
етничността”, обобщават тази позиция А.Смит и Дж.Хачинсън (НШсИш- 
зоп ап ши! 1996:У). 


Втората интерпретация на бума на етническата проблематика е, 
че понятието етничност отпраща към явление с вековна история, което 
обаче е останало “скрито” за предишните теоретични схеми. Ако теоре- 
тиците на модернизацията виждат в етническите връзки архаизми и 
пречки на социалното планиране, сега акцентът е върху техните модерни 
и инструментални употреби. 


А. Смит обосновава идеята, че - наред с религиозните и класови 
различия - етничността е една от главните оси на групиране и разделе- 


« 

ние както в предмодерния, така и в модерния свят. Тя е социокултурен 
“модел” за организация и комуникация, който с различна интензив- 
ност в отделни периоди и култури характерзира човешката цивилиза- 
ция от древността до днес. “Парадоксът на етничността е нейната 
променливост в постоянството и нейното постоянство в промяната” 
(Блип 1997: 27). 


Новата чувствителност към етничността поставя на ревизия кла- 
сическите дихотомии между общност и общество, афективност и ра- 
ционалност, партикуларизъм и универсализъм, приписани и придобити 
качества (РошПрпа! е Бие! -Еепап 1996: 31). 


Връзка с други понятия 
Етнос и етничност 


Т.Парсънс разглежда етническата грума като дифузно дефи- 
нирана общност, която се характеризира със солидарност и е опре- 
деляща по отношение идентичността на своите членове. Индивидът в 


нея се определя “чрез това, което е, а не чрез това, което прави” (Рагвопз 
1975: 56). 


А Смит определя етноса като население с мит за общ произход, 
споделена историческа памет, един или повече елемента на обща 
култура, връзка с родината и чувство за солидарност сред поне част от 
членовете. Спецификата му се разгръща в 6 характеристики: 

- общо собствено име, идентифициращо и изразяващо “същност- 
та” на общността; 

- общ произход, който често не е факт, а мит, но ив единия, ив 
другия случай подхранва чувство за роднинство, за това, което Хоро- 
виц (Ногоуиг, 1985) нарича “супер-семейство”; 

- споделена историческа памет за герои и събития; 

- един или повече елемента на обща култура - език, религия, 
обичаи...; 

- връзка с родина - тя може да е територията, където е населен 
етносът, но може и да се изразява в символична привързаност към земя- 
та на прародината, както е при хората на диаспората; 

- чувство за солидарност (Зпй 0 апд Ншсишвоп 1996: 6-7). 

Понягията етнос и етничност “гледат” на едни и същи явления 
от противоположни позиции: първото от тази на групата, второто - от 
перспективата на индивида. Едното изразява онтологичното съществу- 
ване на общността, другото - чувството за принадлежност към нея. 
“Етничността е по отношение на етническата категория това, което е 
класовото съзнание по отношение на класата” (Вгазз 1991; 86) 


Етничността не е само субективното “преживяване” на етноса, 
неспособна да повлияе върху “обективната” му независимост. От начина 
и интензивността на идентификацията и включеността на индивидите 
в общността се определя самата структура на последната. Ханделман 
разграничава четири нива на включеност: 


- етническа категория - най-неопределеното ниво на включеност, 
изразяващо се във възприятието на културно различие между групата и 
другите, както и на граница между тях; 

- етническа мрежа - има регулярна връзка между членовете й, 
при която мрежата разпределя общите ресурси; 

- етническа асоциация - създават се политически организации, за 
да изразят общите интереси; 

- етническа общност - има трайна, физически определена тери- 
тория, на която действат политическите организации. Най-типичен 
пример е етносът, който “притежава” национална държава (ти апа 
Ншейштзоп 1996: 6). 


Повечето автори определят последното ниво като “нация” и раз- 
бират етноса като етническа общност, в която членовете общуват регу- 
лярно, имат общи интереси и организации. 


Други автори (Сапз 1979) считат, че трябва да се добави една още 
по-“размита” категория - етническа съвкупност (еШп!с арргерайез). 
Съображанията са, че асимилацията отслабва етническите връзки и 
вместо за мрежи и групи, е по-добре да се говори за съвкупности. 


Нарастващото теоретично значение на етничността се проявява и 
в развитието на самото понятие етническа група, която престава да бъде 
само даденост, обективност, традиция, а става и договор, споразумение. 
Парсънс разграничава два аспекта. Първият е общата културна тради- 
ция. Вторият е свързан с членството, което “в значителна степен” може 

да бъде доброволно. Този втори аспект освобождава индивидите от 
строга и пълна предопределеност от миналото. Съвременните общнос- 
ти, подчертава Парсънс, се отличават с баланс между двата компонента: 
традицията и договора (Рагзопз 1975). Толкова по-разгърнато е това 
разбиране по отношение на самата етническа идентичност, в съдържа- 
нието на която се подчертава нейния незадължителен и доброволен 
характер. 


Малцинство 


Шермърхорн (Зспегтетогп 1970: 17) предлага следната схема, за 
да открои спецификата на понятието малцинство: 


Доминираща група 


Размер Власт 


Маси (таз5 зиМесв) 


Малцинство 


АО и ВС - типични интергрупови конфигурации 


Колкото и схематична като всяка класификация да е и тази, тя 
изразява основния акцент в повечето схващания за малцинство, а 
именно, че определящи са, разбира се, размерът му, но най-вече 
отношението към властта. Позицията малцинство се свързва с недос- 
тиг на властови ресурси, с подчинено положение. Противоположни 
примери - като белите в Южноафриканската република - се оценяват 
като изключение, потвърждаващо правилото. 

Във всекидневното съзнание липсата на власт се асоциира със 
социална, икономическа, понякога и пространствена маргинализация. 
Когато тази схема не работи, определена етническа различност не се 
мисли в термините на малцинство. Този обяснителен модел прилага 
Г.Вълчинова (в настоящата книга), за да стигне до интересния извод за 
гърците в България като “едно несъстояло се малцинство”. Тя поставя 
фундаментален въпрос: как една етническа и/или религиозна различност 
се конституира или не като малцинство. 


Основни концепции 
Примордиалистка концепция 


Терминът рипогфа! - първичен - е въведен от Е.Шилс през 1957 г. 
К. Гиърц постулира съществуването на примордиална привързаност, 
която се основава повече на естествен афинитет отколкото на социално 
взаимодействие: “Сходството по кръв, език, обичай ит .н. се схваща 
като неизразима, а понякога и всемогъща, задължителност (соегс!упез5). 
Човек е свързан с роднини, съседи, с хора от същата вяра 1р5о Тасо; не 
просто като резултат от лични предпочитания, практическа необходи- 
мост, общ интерес или наложено задължение, а заради... неизразимата 
особеност на самата връзка. Силата на тези първични връзки варира от 
човек до човек, от общество до общество, от епоха до епоха. Но за по- 
тенциално всеки човек, във всяко общество, в почти всички епохи, ня- 
кои привързаности произтичат повече от чувство на естествен - някои 
биха казали духовен - афинитет отколкото от социално взаимодей- 
ствие” (Сеепг 1963: 42). 


Примордиалните връзки са дадени, априорни, предшестващи опи- 
та и комуникациите - всъщност, комуникациите се осъществяват в при- 
мордиалните реалности. Хората не просто взаимодействат, те взаимо- 
действат по смисловонатоварен начин; те участват в определени рамки, 
схеми, модели на поведение (Роширпа! е: пе #-Еепап 1996). 


Етничността се концептуализира като първична даденост. Тя се 
формира от това, с което индивидът се ражда или придобива при 
раждането: тяло - споделените физически характеристики на групата; 
име - лично, фамилно, групово; език, религия, ценностна система, 
съвкупност от обичаи, разбирания за красиво... (15аас5 1975). 

Привързаността по кръв, произход, родство се счита за естест- 
вена. Хора са готови да умрат за семейството, рода, родината си. Това е 
така, защото именно последните са “гаранти” на живота - те го носят, 
предават и защитават (ОгозБу 1994: 56). Вебер пише за харизматичното 
влияние на кръвта. 


Етническите връзки се разглеждат като първични по отношение 
на социалните. Принадлежността към етническата група не е просто 
едно от многото ядра на идентификация, а основното, чрез което се 
предават чувствата, спомените, които индивидът не може да избира. Х. 
Айзакс говори за базисна групова идентичност, придобита с раждането 
и по-съществена от множеството “вторични” други идентичности, при- 
добити по-късно. 


Базисната групова идентичност е ключова по отношение на две 
съществени измерения на личността и жизнения опит: чувството на 
принадлежност и качеството на самоуважението. Индивидът принад- 
лежи на групата в най-дълбокия и буквален смисъл, че в нея той не е 
сам. Самотата плаши много хора. Речникът на примордиализма е 
ориентиран към афективното: привързаност, връзка, чувства, спойка... 
Изобилието от метафори на къща, храм, матрица конституира образа 
на етническата група като идеалното убежище, от което не можеш да 
бъдеш изключен и в което не се чувстваш сам. 


Някои хора намират основанията за самоуважението в самите себе 
си. Други го търсят и в групите, към които принадлежат. Повечето се 
опират и на двата източника. Груповата гордост - или унижение - е 
мощен афективен източник, подхранващ множество революции, 
социални движения (1заасз 1975). Настоящата книга предоставя мно- 
жество свидетелства за това колко благодатна почва за самочувствие и 
висока самооценка осигуряват повечето - дори малки и много малки - 
общности. Старообредците мислят себе си в термините на избран- 
ничеството и предопределеността; основна стратегия на евреите за 
оцеляване в често неблагоприятна външна среда е стремежът към не- 
престанно усъвършенстване и превъзходство; католиците се гордеят 
със своята “яка вяра”; каракачаните са убедени, че са по-ревностни 
православни от българите... 


Пиер ван ден Берге предлага радикална версия на примордиализма, 

при която етносът се извежда от генетични фактори. В тази социо-биоло- 
гична концепция етничността се разбира като роднинство. 


П. ван ден Берге обосновава непотизма (фаворизиране на близките 
и роднините) като ключ за разбиране на етническата солидарност. 
Подобно на животинските, и човешките общности са обединени от 
ингереса на “репродуктивния успех”, както личен, така и на роднинската 
група. Етноцентризмът (систематичното предпочитание на членовете 
на своя етнос) е безсъзнателна, генетично обусловена тенденция (уап 
деп Вегре 1995). 


Няма концепция, която да свежда етничността до един маркер, но 
всяка е продуктивна в разработването на определен(и). За примор- 
диализма това безспорно е общият произход. 


“Търсенето на произхода, опитът за откриване на собствената иден- 
тичност чрез тази на предците е грижа на човешките групи във всички 
епохи и култури” (РоЦаКоу 1974: 259). За разлика от религиозните групи 
или социалните класи, етническите общности се основават на общия 
произход. Той е фундаментът и на силната им връзка. Подчертавайки 
закона на кръвта като една от най-силните спойки на еврейската 
общност, Е.Барух (в настящата книга) припомня мисълта на нобеловия 
лауреат за мир Шимон Перес, че евреин не е този, чиито родители са 
евреи, а този, чиито деца ще останат евреи. 


Примордиалистите подчертават, че “братя също могат да се убиват 
помежду си, но не така лесно както непознати. Когато го правят, то еза 
голям залог - трон, наследство, харем” (уап деп Вегрре 1995: 59). 


От Вебер тръгва формулировката на общоприетото днес схващане, 
че принципът на раждането често се основава на фикции. Характерно 
за етничността е вярата в общия произход, не непременно фактът 
му. Значението на факта се отслабва с две епистемологични процедури. 
Първата е наличие на множество хипотези, т.е.липса на единно стано- 
вище за произхода на редица общности - гагаузи, власи, арумъни...(в 
настоящата книга). Втората е твърдението, че поради вековното смесва- 
не на населенията е некоректно да се говори за “чист” произход. Не е 
съществено дали общността на кръвта съществува или не обективно, 
подчертава М.Вебер. Съществено е, че субективната вяра в нея подхран- 
ва общностния живот (МеБег 1971). 

Примордиалистите не се различават от своите опоненти в призна- 
ването, че общият произход рядко съответства на фактическата история. 
Те наблягат на факта, че самата вяра, митът за общия произход не въз- 
никва ех п По. За да бъде ефикасен, митът трябва да бъде вярван масово 
и безрезервно, а това не може да стане, ако физическата и културна 
хетерогенност на групата напълно му противоречи. “Императорът на 
Япония се представя за баща на японската нация по начин, чиято ефи- 
касност кралица Виктория никога не може да постигне в своето искане 
да бъде майка на Индия” (уап деп Вегр е 1995: 58). 


У нас схващанията за значението на произхода обхващат цялата 
палитра от възможности, като може би най-предпочитани са именно 
полюсите: произходът е най-същественият и определящ фактор за 
етническата идентичност (Боев 1995); “да се говори за чист произход 
..„при която и да е народност, населяваща Балканския полуостров, е 
неаргументирано, несериозно и ненаучно...” (Иванова 1991: 64). 


Конструктивен начин за обосноваване на “междинна” позиция е 
тематизацията на историческото минало като ресурс за изграждане на 
национална идентичност през призмата на понятието памет. В духа на 
Халбвакс Л.Дежнова разграничава историческа и колективна памет, ши- 
роко използва разбирането на П.Нора за място на паметта като символ- 
но място. За разлика от историята, паметта не е познавателен интерес 
към миналото, ае интерес от идентичност (Грекова и др. 1996: 49-50). 


В същото изследване, както и в други (Даскалов 1994) оттласкване- 
то от “твърдия” маркер на произхода се осъществява чрез самия пост- 
модерен дискурс, в чийто хоризонт идентичностите се конституират 
около разкази. 

Друга - “модерна” - епистемологична процедура за “омекотяване” 
на маркера произход е чрез подчертаване на неговата множественост. 
Изследвайки историята на конвертирането от християнство в ислям, 
Желязкова и др. (1997) подчертават, че то е ставало по разнобразие от 
начини - военно насилие, икономически привилегии и др. 


Примордиализмът е яростно отхвърлян - Нищетата на примор- 
диализма (ЕПег апд Сопе ап 1993) и страстно защитаван - Неатакуема- 
та връзка на примордиалността (СтозБу 1994). Кои са причините за 
тези толкова полярни реакции? 

Реакцията на неговите противници е продиктувана най-вече от 
факта, че, поставяйки ударението върху кръв, произход, първични 
връзки, той “говори” език, твърде близък до този на национализма. 
Критиците му се дистанцират от последния, като на афективността 
противопоставят рационалния анализ, дедраматизиащ етничността. 


Именно в последното адептите на примордиализма виждат главната 
слабост на своите критици: в неспособността им - или нежеланието - 
да видят в социалната реалност връзки, различни от студеното калкули- 
ране. Това им пречи да разберат защо етничността мобилизира толкова 
силни социални енергии, защо хората са по-склонни да умрат за близки- 
те и родината си отколкото за материалните си интереси. Припомня се 
мисълта на Шатобриян: “Хората не се оставят да ги убият заради интере- 
сите им; те се оставят да ги убият заради страстите им” (Сопог 1994:75). 


Силата на примордиализма е, че изразява на теоретичен език чувст- 
вителни струни на всекидневното съзнание: привързаността на много 
хора към витални източници на живота като произхода, потеклото, тери- 
торията на предците. Фишман подчертава, че за разлика от либералните 
и материалистични убеждения, във всекидневното съзнание етнически- 
те връзки на “битието”, “знанието” и “дейността” намират телесен израз 
в рода, езика и религията (Ншисиштвзоп ап пи 1996: 32). В класическо- 
то си определение на общността Ф.Тьониес говори за връзката между 
общност на кръвта, общност на мястото и общност на духа (Тьониес 
1987: 103). Връзката на етничността с първичните източници на живота 


я превръща в “тайнство с трансцендентални пропорция”. 


У нас примордиалистката концепция е широко разпространена. 
Тезата, че произходът е главен ключ за разбиране на колективната 
идентичност преобладава както в научния (Проблеми ...1988;, Боев 
1995) и в другите “авторитетни” дискурси в публичното пространство: 
на учебници, медии, политически речи. Важен щрих е, че посткому- 
низмът не се различава съществено от комунизма в тези си предпочи- 
тания. Няма и големи различия между “социалисти” и “демократи”: в 
изследването си на “Дума” и“ Демокрация” С.Димитрова подчертава, 
че различията между двата партийни вестника са по отношение на по- 
литическите оценки, но не и на типа обяснение, основан на миналото, 
произхода и кръвта (Грекова и др. 1996: 169-199). 

В българската версия на примордиализма ясно звучи основният Йй 
тезис, че раждането, произходът, историческото бигие на групата са 
определящи за разбиране на нейното съвременно състояние. Тя обаче 
има и някои специфики, сред които бих откроила две: първата е, че 
българските примордиалисти говорят единствено за реален, истори- 
чески доказан произход. Ключови в тяхната аргументация са “исто- 

рия”, истина”, “доказателство” (Проблеми... 1988). Теми като мит или 
вяра в общ произход са извън хоризонта на подобни текстове. 


Втората особеност на българския приомордиализъм е, че той не 
се осъзнава като такъв. Той се идентифицира с “истина” и “наука” ие 
напълно нерефлексивен към собствените си предпоставки. Позиции, 
различаващи се от неговата, не биват отнасяни към различни теоретични 
концепции, те биват отнасяни към ненаучни сфери - политически 
интереси, геополитически борби, манипулации: “Гагаузката идея беше 
внесена сред българите, известни и с прозвището гагаузи, от страна на 
чужденци, изпълняващи определени политически задачи” (Боев 1995: 
5). Инструменталистките теории тематизират именно политическата 
употреба на етничността. Ако за тях това е най-често срещаното ив 
този смисъл “нормално” измерение на социалното битие на етничност- 
та, което трябва да се анализира, то за един патетичен примордиализъм 
всяка намеса на политиката води до деформации. 


Инструменталистки и мобилизационистки теории 


Ако за приордиалистките концепции централен е проблемът за при- 
родата на етничността, инструменталистките задават друг въпрос: защо 
хората избират етнически черти за целите на социалния конфликт. Съще- 
ствен е конфликтът, а етничността се схваща просто един от вариантите 
на политическото поведение. 


Тук етничността се разглежда като социален, политически и кул- 
турен ресурс за различни общи интереси. Тя се разглежда като социално 
конструирана. Акцентът е върху способността на индивидите да комби- 
нират елементи от етническото наследство и култура, за да коват своите 
индивидуални и колективни идентичности. 


Една идея на Вебер е от капитално значение за разбиране на етнич- 
ността: самата етническа принадлежност не образува група; тя може 


24 Анна Кръстева 


да благоприятства формирането на групи, предимно в политическата 
сфера. Именно политическата общност е тази, която най-вече влъхно- 
вява и подхранва вярата в обща етничност (УМеБет 1971). 


В тази перспектива етничността се анализира основно като полити- 
“ чески феномен. Хората използват традицинте и обичаите само като език 
за политически цели. Сериозни напрежения не възникват просто като 
спор за културни различия. Те възникват, само когато последните съв- 
падат с важни политически разделения. Ако хорага и днес са заедно в 
една група, то езащото са обеднненн от днешни интереси (Сойеп 1969 


Да се отлеляг от многото различия някон е политически акт. В САЩ 
до 60-те години соцналните борби са насочени против сегрегацията: 
целта е на расовите различия да се отнеме соцнална релевантност. Моде- 
лът е ингеграция н асимилация. През 60-те години тенденцията раликал- 
но се обръща и множество разлнчия - на жените, хомосексуалните, 
етническите - изразяват амбицията си да се съхранят, нзпъкнат, открояг 
и да се утвърляг като предмет на публично признаване. Елин щат в 
демокрагична страна - Квебек в Канала - започва да разглежда въпроса 
за културната си уникалност като съпоставим - и евентуално по-значим 
- от принадлежността си към елна от най-големите развитн държава. 


В тази конпепция етничността не се счита за по-първична социална 
връзка от класата. Д Бел ги откроява като двата основни модела за 
групова чувства и дейност. Централен в неговия анализ е въпросът: 
при какви условия единият или другият модел имат по-голяма мобй- 
лизираша роля. Класага вече не е в състянне да предложи достатъчно 
силна афективна връзка. Оше Първата световна война показва. че роди- 
нага, а не класата, мобилизира социалната енергия, включително и 
работиишите. Инстигуционанизацията на трудовите спорове, включва 
нето на профсъюзите в индустриалната система волят до изчезване ва 
редища измерения на “социалното движение”, които създават чувство 
за общ начин на живот на неговите членове - кюоперагиви, театрални и 
културни групи а т.н. “Ог това, което преди е било идеотогия, днес ос- 
тава само интересът” (Вей 1975. 143). 

Този афективен вакуум се запълва от етничността. Доколкото в 
развитите обшества никоя група не може експлицитно да претендира 
за доминираща позиция, всяка група може да изтъква своята решипия, 

език, култура. “Етничността става значка, койго всеки може да носи 
по-открито и да показва като модус на лично самоутвърждаване” (Ве! 
1975: 145). Силата на етничността е, че тя успешно комбинира интерес 
и афективна връзка. Тя предлага осезаема мрежа от идентификации - 
език, храна, музика, имена... - докато другите социални роли са по- 
абстрактни и имперсонални. 


В този контекст по-отчетливо в политическия дискурс започват да 
звучат искания, формулирани не на базата на индивидуални постижения, 
а на групова идентичност. Р. Дарендорф говори за “рефеодализация” 
на обществото: определящи за социалната стратификация стават отново 
предзададените - а не придобитите - характеристики. Ако за почти два 
века (“от Лок до Ленин”) собствеността доминира социалната и поли- 
тическата мисъл - като източник на добро и лошо, като принцип, който 
трябва да бъде съхранен или отхвърлен, - то днес в редица случаи 
собствеността започва да изглежда като производна на етничността 
(Сагег апд Моупшал 1975). Етническите групи се разглеждат групи но 
интереси, които по-ефикасно могат да постигнат това, което би било 
непосилно за отделните индивиди. Кохереитността на групата става 
фактор за по-ефективна политическа дейност. 


Р. Дарендорф обяснява неравенството между индивидите на осно- 
вата на различния успех при осъществяване на социалните норми. 
Глейзер и Мойнихан прилагат тази идея при обясняване неравенството 
между етническите групи. От разнообразието от норми всяко общество 
избира някои, които стават основни за неговата нравствена вселена. 
Едни индивиди и групи са по-успешни в тяхното прилагане за разлика 
от други, в резултат на което първите биват възнаградени с по-висок 
социален статус и успех. Именно в това е и източникът на силата на 
борбата на етническите групи. Тя често цели не само да преодолее 
необлагодетелстваното им положение, но и да да наложи собствените 
си норми и ценности (Сагег апй Моупшап 1975). 


Етничността се разглежда не като дълбока, първична идентичност, 
която изплува на политическата арена, а като стратегически избор на 
индивидите, които при други обстоятелства и в друго време биха избрали 
друга групова идентичност като средство да спечелят повече власт и 
привилегии. Подчертаността на идентичността, експлицитното й 

включване в политическия дискурс и искания, а не самата идентичност 
са ключови за разбиране на етничността. 


В тази теоретична перспектива най-добре могат да бъдат осмисле- 
ни различията в стратегиите на отделните етническите общности у нас 
след 1989 г., когато формулирането и реализацията им започва да зависи 
не само от императивите на властта, но в нарастваща степен и от самите 
тях. Турското малцинство създаде свой политически субект - ДПС. 
Проблемите на турската и по-общо на мюсюлманската идентичност, 
отнасящи се и до българите мюсюлмани, периодично изплуват като 
една от централните теми в политическия дискурс, както ев момента в 
дискусиите относно ратификацията на Рамковата конвенция за защита 
на националните малцинства. Представители на други общности - 
например арумъните - продължават да считат като по-печеливша 
стратегия интеграцията и асимилацията и не демонстрират подчертано 
оживление в общностния си живот. По “средата” в тази палитра от стра- 
тегии са евреите, чийто общностен живот бързо се активизира след 
1989 г., без да се стреми към публична видимост. 


Инструменталният подход откроява историческия, променлив 
характер на етничността (както и на класата) - това, че в един момент е 
на върха на идентификационните предпочитания, не означава, че не 
може бързо да отзвучи при нови политически и икономически обсто- 
ятелства. 


В знаменитата си фраза: “Италия е създадена, сега трябва да създа- 
дем италианците” (Бонаци 1998: 98) Масимо Д" Азельо изразява пре- 
делно открито “направения”, конструирания от политиката характер 
на етническата и националната идентичност. Подобни лозунги открива- 
мев националните идеологии на много страни. Нашата не прави изклю- 
чение. Д.Мишкова подчертава как българските будители през Възражда- 
нето искат да променят преобладаващото съзнание на населението, 
което е религиозно и локално, а не етническо: “Народа си има тепърва 
да го създаваме” (Натев 1998: 25). 


М Бентън прилага теорията на рационалния избор към етнически- 
те отношения. Център на тази теория, вписваща се в течението на мето- 
дологическия индивидуализъм, е индивидът. Той се схваща като опти- 
мизиращо същество, което сред наличните алтернативи избира тези, 

които осигуряват най-големи печалби. Индивидите използват физически 
и културни различия, за да образуват групи на основата на процеси на 
включване и изключване. В тази перспектива егническата група не е 
нищо повече от коалиция на индивиди и резултантна на тяхната рацио- 
нална дейност, която разгръща подходящи средства - групиране на етни- 
ческа основа - с оглед получаване на по-големи блага в ситуация на 
икономическа и политическа конкуренция. 


За разлика от нормативните и структуралистки теории, които пред- 
лагат роз! пос описания, теорията за рационалния избор е със самочув- 
ствието, че тя може и да прогнозира. Нейната сила е най-вече в обяс- 
нение смяната на поведение. Аргументът й е изключително прост: 
промяната на относителната цена на дадено поведение води до промяна 
на самото поведение. Колкото по-висока е цената при следване на 
традиционна схема на поведение за постигане на определена цел, тол- 
кова по-голяма е вероятността човек да потърси иновативно решение 
за постигане на същата цел (НесМег 1986). 


В сравнение с твърде оптимистичните нормативни концепции, 
теоретиците на рационалния избор се самоопределят като песимисти 
(Нес ег 1986). Според тях, хората се придържат към групови норми - и 
следователно, съдействат за поддържане на социалния ред - само ако 
са санкционирани: положително или отрицателно. Това прави поддър- 
жането на социалния ред твърде проблематично. Напреженията, наси- 
лието, реваншизмът, твърде често съпътстващи етническите конфликти, 
са тъжна илюстрация на тази песимистична позиция. 


Слабостта на разглежданата концепция, както и на всички теории 
от спектъра на методологическия индивидуализъм, е, че изгражда пред- 
става за атомизирано общество, в което индивидите само пресмятат 
цени и ползи. Самите интереси се разглеждат най-вече в материални 
термини, подценяват се афективниге измерения. Подценява се и социал- 
ната среда, в която се осъществяват изборите на индивидите. Макар и 
центрирана върху индивида, теорията на рационалния избор не изследва 
идентичността и ценностите, които определят какво е това рационален 
избор за даден индивид. 


Силата на тази концепция, както и на всички инструменталистки 
теории, които виждат в етничността форма на прикриване, рационализа- 

ция и засилване на общи интереси, разположени на друго ниво, е, че тя 
работи добре за обяснение на етнически конфликти - хората не се бият 
само за това, че са културно различни. Ограничението й се проявява в 
неспособността да обясни формирането и устойчивостта на етническите 
групи в извънконфликтни ситуации, да отговори откъде произтича 
етничността (Роццрпа! е: Бие -Еепап 1996). 


Ако примордиалистите трудно тематизират етническата промяна, 
“ахилесовата пета” на инструменталистите е етническата устойчивост, 
Двете заедно ни позволяват да разберем етничността в противополож- 
ните й, но еднакво съществени измерения. Тя е едновременно: 


-дълготрайна - защото представлява даденост, която винаги може 
да бъде активизирана и мобилизирана; 


-контингентна - защото условията и формите на нейната поява са 
исторически детерминирани. 


У нас представител на инструменталисткия подход е Е. Йванова. 
Нейната основна теза е, че политически конфликти се привиждат като 
етнически. Епифеноменоменалността на последните се подчертава от 
употребата им в кавички: “Етническият” конфликт (Иванова 1991). Те- 
зата важи с особена сила за преходни периоди: “Отстраняването на 
комунистите от властта (т.е. отстраняването им като “враг”) и наследе- 
ната от комунизма невъзможност да се живее без враг, развихрят в 
бившите комунистически страни от централна Европа бурен нацио- 
нализъм...” (Иванова 1991: 65). 


Близки до тази теоретична позиция са собствените ми интерпрета- 
ции на връзката между етническа идентичност и власт: комунистичес- 
ката, а понякога и посткомунистическата власт, е заинтересована да 
наложи начина, по който дефинира етническото и религиозното 
различие, но е още по-заинтересована от техниките за неговото налагане 
и от процедурите за постоянен надзор на индивидите (Кръстева 1998; 
Кгач(еуа 1996). 


Етно-символен подход 


Примордиализмът и инструментализмът са двата полярни теоре- 
тично мислими подхода. Не са много авторите, които ги прилагат в 

ЧИСТ ВИД. Между тях се разполага цял спектър от други концепции. 


Значението на символите се признава във всички теории, но В някои 
излиза на преден план, което дава основание на Смит и Хачинсън да 
обособят отделен етно-символен подход. Гой изхожда от идеята на 
Сантаяна за “смъртоносното значение на символите” и разработва 
механизмите на символното конструиране на културните различия. 
Имената на градовете и държавите, статусът на езика, идентичността 
на лидерите, националният химн, правото - или задължението - да се 
носят специфични дрехи, дори убиването на кравите (в Индия) се въз- 
приемат като залози от жизнено значение (Ногоуиг 1985). 


Идентичността се схваща като “празен символ” (Рагвопз 1975:65). 
Той няма определено социално съдържание, но точно затова може да 
се “запълва” меко и гъвкаво в променяща се среда, запазвайки в същото 
време характера на различна символно-културна идентичност. 


Информаторка от свищовското село Драгомирово с гордост показва 
направеното от нея родословно дърво и с вълнение разказва за организи- 
раната лично от нея среща на рода, събрала повече от 100 души. На въ- 
проса какво я е подтикнало да го направи, тя посочва радиото. По време 
на активния си трудов живот е била звеноводка и също с гордост раз- 
казва за успехите на ТКЗС. Същата информаторка в момента е един от 
“стожерите” на католическата общност в селото. Ядрото на иденти- 
фикация се запълва в отделни житейски и социални периоди с различни 
маркери. Изборът им се определя както от личните нагласи (религията 
винаги е присъствала в живота на информаторката, в по-дискретна 
форма през комунистическо време - кръстила е синовете си в дома си, 
- в открита и активна сега), така и от новите маркери, които медиите 
предлагат. 


Най-крайният пример за разбиране на идентичността като празно 
място, което независимо от това запазва диференциращите си особе- 
ности, ми даде една информаторка от Родопите. Тя разказваше за поз- 
натите си българи мюсюлмани от своя малък град. Беше категорична, 
че много от тях не се отличават от българите (самата информаторка е 
българка): често атеисти като последните, с български имена, ядат свин- 
ско, работят, обличат се и живеят като всички, женят се за българи... 
Беше убедена, че нямат различия, но са различни. 

Е .Анастасова (в настоящата книга) посочва как чисто символни 
промени - формалната религиозна реформа, въведена от Никон в Русия 
през ХУП в.- водяг до обособяване на етнически общности (на приелите 
и неприелите реформата). Фактът, че наследници на вторите - “старо- 
обредци” - три века по-късно формират общности, включително и у 
нас, е поредна илюстрация за устойчивостта на символите и жизнено- 
важното им значение на конституиращи и съхраняващи групи. 


Ганс разработва понятието символна етничност. С последната се 
назовава носталгията по прародината и традициите. Желанието за връ- 
щане към някои страни от миналото може да се фокусира около най- 
разнообразни негови страни (Оапв 1979). Символната етничност не тър- 
си “автентичността” на традицията, а силата на символа. 


В тази връзка повод за размисъл предизвиква твърдението на ли- 
дера на ДПС, докторът по философия Ахмед Доган, че крахът на тота- 
литаризма изкристализира в значими символи Най-вече за турската 
общност: “Не случайно в България само турският етнос има героика, 
кодове и празници във връзка с падането на тоталитарния режим” (До- 
ган 1998: 11). 


Специфична смес от исторически и символни аргументи откриваме 
в концепцията на Сартр за еврейската общност, отгласи от която звучат 
ив текста на Е.Барух за евреите в България. Тя не е нито национална, 
нито религиозна, нито етническа, нито политическа. Една десубстан- 
циализирана връзка не означава по-слаба връзка, тя просто означава 
връзка, споена от “мека” - духовна - “материя”: “еврейската общност, 
която не е основана нито върху нация, нито върху територия, нито върху 
религия, нито върху материални интереси, а върху идентична сигуация, 
би могла да бъде истинска духовна връзка на привързаност, култура и 


взаимопомощ” (багие 1954: 103). 


От маркерите на етничността, които имат най-пряко отношение 
към разбирането “ в символната перспектива, бих откроила два: име- 
нуване и традиция. Третият, на който ще се спра - езика - се признава 
за ключов от всички изследователи. 

Митът за Вавилонската кула ни напомня колко стар и колко значи- 


телен е проблемът за именуването. От какво е продиктуван разрушител- 
ният божи гняв, пита Дерида. От желанието на обитателите да изберат 

сами своето име, както и от самото име - което е едновременно име и кула, 
място, в което да се съберат (Дерида 1993) Името не е просто чисто означа- 
ващо. То чертае пространство, което принадлежи на тези, които споделят 
неговото име. Имената са граница, която обединява едни, дарявайки ги 
с чувство за общност, и ги разделя от другите, с чуждите имена. 


В поредни броеве (1997) издаваният в Пловдив арменски вестник 
“Вахан” публикува рубрика “Какво означават имената ни”. Така един 
от “гласовете” на общността съдейства за нейното консолидиране. Име- 
ната не просто открояват идентичности и ги укрепват, но и ги формират. 


Символният капитал на името се дължи на връзката му с паметтта 
- семейна и общностна. Да осигурят приемственост, да съхранят паметта 
на рода - това целят родителите, давайки на своите деца имена на техни 
баби и дядовци. На 23 април - денят на Шоа - в Израел се произнасят 
имената на всички, загинали от Холокоста. Държавата понякога инсти- 
туционализира “чистотата” на паметта, както в случая с прилагания 
преди време у нас списък с “български” имена, от който трябваше да 
избираме как да кръщаваме децата си. 


Именуването има перформативна сила и произвежда етничност. 
Първоначално испаноговорящите в САЩ са само административна 
категория от преброяването, после постепенно се превръщат в етническа 
общност - огнище на колективно действие и обект на определена поли- 
тика. Колекгивното наименование наистина произвежда солидарност 
между назованите по този начин, дори и само в степента, в която ги 
прави обект на сходно третиране. 


Историята на настоящата книга също предлага любопитна илю- 
страция на значението на именуването. В първоначалния й план бе 
заложена и статия за македонската идентичност. Авторският колектив 
се раздели на д:,е противоположни позиции. Според едната, доколкото 
въобще може да се говори за македонска идентичност в България, то е 
като за регионална - а не етническа - идентичност подобно на шопската 
и др. Включването Й в книгата би легитимирало отделна общност. 
Според другата, фактът, че в България има хора, които назовават себе 
си македонци (по време на последното преброяване те са около 10000, 
макар тези цифри да не са официално публикувани) е аргумент за 
изследване на тази групова идентичност. Общото в двете противопо- 

ложни позиции беше еднаквото признаване перформативната сила на 
именуването. 


Не по-малко интересни и разгорещени бяха дискусиите за назова- 
ването на групата на помаците-българите мюсюлмани. В резултат в 
заглавието на параграфа те фигурират с две наименования. Друго име 
постави сходна дилема: трябва ли общността да се назовава с възприетия 
в науката термин (арумъни) или по начина, по който самото население 
нарича себе си (армъни). 


Публичното признаване на колективното име е важна стъпка към 
признаването на колективна идентичност - характерен пример са деба- 
тите във Франция дали трябва да се признае съществуването на кор- 
сикански народ като съставна част на френския народ. И балканската, 
и собствената ни история са изпълнени с драматични примери за 
политическата употреба на именуването като инструмент на власт и за 
мощната реакция, която това символно (понякога и физическо) насилие 
предизвиква, доказващо, че иза преименуваните, и за преименуващите 
имената имат фундаментално значение (Кга«(еуа 1996, Кръстева 1998). 
Според нормите на исляма, без собственото си име мюсюлманинът не 
може да се представи след смъртта си при Аллах и се чувства обречен 
на вечни мъки, обяснява А.Желязкова (в настоящата книга), за да 
подчертае символната рана, зейнала в мюсюлманската общност при 
възродителния процес. 


Два различни вида време имат отношение към етничността. 
Етническите общности имат история, т.е. те са потопени в историчес- 
кото време, изпълнено със събития. Има друго измерение на темпорал- 
ността, което е не толкова хронология на факти, колкото културен кон- 
структ. То се концептуализира чрез традиция. Да живеят в своето време, 
да следват собственото си летоброене, да навлязат в 5760-та г. тогава, 
когато целият свят чества новото хилядолетие, е едно от специфичните 
измерения на еврейската идентичност (Барух в настоящата книга). 


Традицията е миналото на културата, което се мисли като имащо 
продължителност, настояще и бъдеще. Тя дава дори на най-обикнове- 
ния член на общността възможността да се идентифицира с герои, мъ- 
ченици, създатели, да се чувства причастен към велики дела, слава или 
мъчения (Хазп 1989: 27). 

Като дефинираща цели, последователности и кодифицирани моде- 
ли на поведение, традицията “действа” (ас). Нейният безтелесен агент 
прави това, което нищо - или никой - не може да направи: дава категории, 
осигурява ред, стабилизира обществото, формира нагласи, предпазва на- 
следството, укрепва общността, засилва връзките, осигурява уважение. 


Традицията е “обратното” на модерността, която се изгражда от 
рефлексивни субекти, т.е. СезеП5пай. Ако традицията е конвенционална, 
органична, дадена от Бога, авторитарна и естествена, модерността е 
рефлексивна, дискурсивно създадена от съзнателни критични субекти 
(Гаке 1996). 


Разбира се, традицията не е само статична и консервативна. Тяеи 
динамична, съвременна, ориентирана напред. Не е само дадена, аи 
правена. Някои автори концептуализират тези две измерения като 
разлика между традиция и обичай. Традицията е формализирано, риту- 
ално легитимиране на практиките от миналото, което се изобретява ка- 
то начин на усвояване на нови и проблематични ситуации. Тя е противо- 
положна на обичая (сиз!от), който е жив, истински и гъвкав. Градицията 
е съзнателен инструмент на миналото, използван в настоящето като по- 
литически инструмент (Мштау 1993: 17). 


В началната си фаза комунизмът обявява всичко, свързано с тради- 
цията, за “отживелица”, достойна единствено по-бързо да отмре, за да 
отстъпи път на триумфиращото ново. Когато, от една страна, тази поли- 
тика на хомогенеизация дава резултат, а, От друга, загубва атрактивност- 
та си за личностна идентификация, започва създаване на символни 
традиции - медиите заговориха за родова история, възстановиха се мест- 
ни събори... За десетилетната си история посткомунизмът премина 
сходен път: сред първоначалния патос - той се наричаше не интернацио- 
нализъм, а “път към Европа”, - в който предикатът “нормалносг” се 
приписваше само на небългарски явления, в последните години - дис- 
курсът на настоящия президент П.Стоянов даде най-ясна заявка за но- 
вата ориентация - започнаха отчетливо да звучат теми като уважение 
на традицията, национална гордост. 

Хайдегер определя езика като дом на битието (Хайдегер 1993). 


Една от сферите, в която най-силно можем да усетим силата му да гра- 
ди и споява “свое” и “свяг”, е етничността. 

Спояващата сила на езика се изгражда от връзката му с колектив- 
ната памет и от афективната му сила: “Езикът е последна крепост на 
националния духи щит на националното му самосъзнание”, пише днес 
българският писател Стефан Цанев (1998), така както безброй други 
преди него са настоявали в нашата и множество други национални 
култури. Изследователите на езика знаят колко сложни и неезнозначни 
са връзките между култура и език, но в народните митологии езикът се 
възприема като безусловно носещ мъдростта и чувствителността на 
народа - “език свещен на моите деди...”. Езикът на общността се нарича 
роден. Да научиш език като възрастен е различно от това да говориш 
майчиния си език. С него се асоциират най-скъпи връзки и съкровени 
преживявания. Както казва Зимел, за да говориш един език, трябва да 
си писал любовни писма за него. 


В много езици, включително и в старобългарския, понятията език 
и народ са синоними: във всеки език се пазят, отпечатват и изкристали- 
зират моменти от историята на народа, който го твори (Фотев 1994: 20). 


Езикът е единот ресурсите с най-голяма етнообразуваща сила, кое- 
то обяснява бурните - или “твърди” - реакции по отношение на маке- 
донския език у нас, силната отрицателна реакция на самите македонци 
против създаването на албански университет. Дубравка Угрешич, 
писателка от бивша Югославия, която понастоящем живее в Берлин, 
“заобиколена от скъпи книги на хърватски и сръбски език” с болка пише: 
“Сръбско-хърватският (или хърватско-сръбският) доскоро беше един 
език, сега е разделен на два враждуващи... В Хърватия книгите, напи- 
сани на кирилица, се прибират настрана. Казват, че кирилицата обиж- 
дала хърватина. От учебните програми се изхвърлят сръбските писатели. 
В Сърбия книгите, написани на латиница, се прибират настрана. Казват, 
че латиницата обиждала сърбина. От учебните програми се изхвърлят 
хърватските писатели” (Угрешич 1998: 10). 


Сериозен опит за осмисляне промените в колективните идентич- 
ности у нас в духа на етно-символния подход предлага колективният 
труд на М. Грекова и др. (1996). Те разглеждат проблема за националната 
и етническата идентичност като еманация на структурните трансфор- 
мации на прехода, засягащи символните ресурси на преструктуриране 
и конверсия на разбраните в духа на Бурдийо “капитали”, “социални 

полета”, “мрежи”, “хабитуси”, “биографични траектории” (Грекова и 
др. 1996: 29). 


Г.Фотев подчертава, че “етносът съществува в голяма степен вир- 
туално и имагинерно и е мислим единствено в перспективите на него- 
вото смислово конституиране и конструиране” (Фотев 1994: 181). Екс- 
плицитните дефиниции, които дава авторът, го класират предимно в 
перспективата на разглеждания подход, но в собственото му изследване 
водят до “некласическия” избор на понятието етнос пред етничност. 


Бих изказала обобщението, че ако “преди” у нас преобладаващ беше 
примордиалисткият подход, “сега” превес взима символният. Промяната 
е свързана с редица причини, от които бих откроила две. Ако преди 
проблемите на етническата и националната идентичност се разработваха 
предимно от етнографи и историци, днес се включиха много литератори, 
философи, хуманитаристи. Най-съществена причина е промяната на 
парадигмата в социалните науки: изследователският интерес се пре- 
ориентира от история към всекидневие, от закони към актьори, от обек- 
тивни фактори към самосъзнание и преживявания, от “дадености” към 
конструираности. Съществена разлика между двата подхода е ясното 
самосъзнание на втория: на конференция по проблемите на нацията и 
национализма (1998 г.) Александър Кьосев се представя като “историк 
на символните форми”. 


Неомарксистки теории 


Неомарксистките теории анализират връзката между етничност и 
класа в рамките на теорията за капиталистическата експлоатация на 
труда - етническите и расови разделения позволяват създаване на евтина 
работна ръка и резервна армия на труда. Разделението на трудещите се 
според етническа принадлежнот не се дължи на етнически и расови 
предразсъдъци, а на общата тенденция на капитализма да фиксира 
възможно най-ниската цена на труда. Обективните (слаби икономически 
и политически ресурси и достъп до информация) и субективните 
(мотивацията) особености на имигрантите ги превръщат в евтина 
работна ръка. Резултатът е висока степен на корелация между етни- 
ческата идентичност и социално-икономическата стратификация - фе- 
нотипните или културни различия са системно обвързани с класова 

позиция. Етническа и класова граница съвпадат. Колкото по-голямо е 
това съвпадение, толкова по-трудно е тяхното преминаване. 


Етничността се разбира като отражение на икономически анта- 
гонизми. 


В съвременността откриваме следния парадокс: паралелно съще- 
ствуване и сравнима сила на две противоположни тенденции - уни- 
версализъм и партикуларизъм. Към обяснението му са насочени голяма 
част от аналитичните усилия на неомарксистките концепции. 


Капиталистическата световна икономика е основана на непрестан- 
но натрупване на капитал. Колкото по-свободен е потокът от капитал, 
работна сила и стоки, толкова по-интензивно е развитието. Следовател- 
но, партикуларизми от всякакъв вид по принцип би трябвало да са 
несъвместими с капиталистическата система. Като основополагащи за 
работната сила се обявяват два основни принципа: “отворената за всич- 
ки кариера” и меритократичната система. 


Това е гослодстващата политическа социология, която Балибар и 
Уолърстейн критикуват (ВаНБЬаг апд МаПегеш 1991). Меритокра- 
тичната система обяснява неравенството на основата на личните ка- 
чества. Да приемеш, че другият е по-богат от тебе, защото е по-умен, и 
във всеки случай защото е имал възможност да получи по-добро обра- 
зование, е лесно най-вече за облагодетелстваната от меритокрагичната 
система средна класа. 


Расизмът служи едновременно да включва широки групи в 
работната сила и да ги държи на периферията - “етницизация” на 
работната сила. Той осигурява немеритократична база за обяснение на 
неравенството. Именно защото е антиуниверсален, той съдейства за 
поддържане на капитализма като система. По същата схема действа и 
сексизмът - трудът на жените, в някои епохи и общества дори на децата 
- не се признава за труд, така че продуктите от него се консумират, без 
на създателите му да се заплаща каквото и да е. 


В тази концепция разликата между раса и егничност не се счита 
за съществена, а по-скоро за географска: расата разпределя населението 
в континентален мащаб, етничността - в национален (ВаПБаг ап Майег- 
чеш 1991). 

Има едно положение в марксисткото разбиране за класата, чийто 
корелат намираме ив множество - не само неомарксистки - интерпре- 
тации на етничността. Класата се тематизира в две модалности: класа- 
в-себе си и класа-за-себе си, за да се подчертае различието между 
икономическа обективност и политическа субективност. Работническа- 
та класа е икономическа класа, а пролетарнатът е политически субект. 


Това разграничение подчертава нееднозначната връзка между 
колективна принадлежност и колективна идентичност. Дали ще пре- 
върне обективната си принадлежност към определени социални групи 
взначимо измерение на своята идентичност на индивидуално равнище 
до голяма степен е въпрос на личен избор. На социално равнище е пред- 
мет на дейността на различни организации, чиято цел е целенасочено- 
то й формиране. 

Груповото съзнание - както класово, така и етническо - играе ролята 
на когнитивна рамка: то позволява да се интерпретира обществото, да 
се обяснят на актьорите причините за тяхното нещастие (капиталистите 
или етническите Други). От друга страна, то формира чувство на 
гордост: потиснатите и експлоатираните могат да се схващат като важни 
елементи на обществото, като групи, необходими за производството на 
богатства и ценности в единия случай, на културно разнообразие в 


другия. 
Преминаването от “в-себе си” към “за-себе си” е преход от съще- 
ствуване към самосъзнание. 


Подобно на инструменталистките, неомарксистките теории считат, 
че групите са дефинирани преди всичко от материални, икономически 
и политически интереси. За разлика от първите смятат, че етничността 
често изпълнява идеологическа функция и маскира класовите интереси, 
които са общи за различните доминирани групи независимо от 
етничността им (РоиПгпа! е: Бие! -Еепап 1996). 


Силата на тази концепция е в опита да се обясни как модерността 
- въпреки универсалисткия си патос - използва партикуларистките 
ресурси на етничността и расата, за да възпроизвежда икономически 
неравенства и да поддържа гесполитическата и икономическа асиметрия 
между център и периферия. 

Прекалено тясното обвързване на икономически и етнически фак- 
тори ограничава спектъра от обяснителни възможности по отнощение 
на разнообразието от случаи: мексиканците в САЩ, например, поко- 
ления наред заемат непривлекателни и лошо платени работни места, 
докато японците, които отначало също са подложени на икономическа 
дискриминация, успяват да постигнат значителна мобилност. 


Един поглед върху родните ни публикации откроява парадокса, че 
въпреки десетилетното си господстващо присъствие в интелектуалния 
живот и влиянието си в социалните науки и днес, марксизмът не е про- 
никнал съществено в изследванията на етничността. 


Интеракционистки подходи 


Интеракционизмът се оттласква от примордиализма в перспектива, 
в която тематизира етничността като форма на социално взаимо- 
действие. Фредерик Барт (Ваг и 1969) замества статичното разбиране 
за етническа идентичност с динамично. Етничността се разглежда не 
като безвременна и неизменна съвкупност от “културни черти” (вяр- 
вания, ценности, символи, ритуали, норми на поведение, език, код на 
учтивост, практики на обличане и хранене...), предавани от поколение 
на поколение; тя е в действието и взаимодействието на тази група с 
другите в една социална организация, която непрекъснато се променя. 
Етническата принадлежност се определя предимно от линията на 
разграничение между членовете и не-членовете и изисква дихотомни 
групирания Ние-Те. Тя се осъзнава само на “границата на Ние” при 
контакт или конфронтация с Те. 


Тази перспектива десубстанциализира етничността, като акцентира 
върху нейната конструираност. Самата конструкция варира според си- 
туацията - говори се за еластичност на етничността. Интересна илюст- 
рация предлага малката общност на старообредците в България. Те се 
мислят като конфесионално малцинство. По време на комунистическия 
период обаче, когато религията “не е на мода”, а Русия е основният 
геополитически съюзник, те започват да подчертават етничността - 
руския си произход (Анастасова в настоящата книга). Еластичност на 
етническите идентификации се прилага и “отвътре”, както е при горния 

пример, и отвън: мислен в расови термини, един негър бива отнасян 
към “вън-групата”. Ако той е знаменитост, шампион, белите американ- 
ци го мислят като принадежащ към американската нация, т.е. към “във- 
групата” (Мъртън 1990). Сходно е и отношението у нас към звездите 
на спорта и изкуството, произлизащи от малцинствени общности. 


Книгата предлага множество други илюстрации за “разтягане” на 
общностната идентичност в една или друга посока: каракачаните все 
повече подчертават гръцките елементи в своята идентичност; татарите 
клонят към турската общност; една от най-характерните отлики на 
ромите е самоидентификацията на много от тях с по-големите българска 
или турска групи. Понятието еластичност на етничността приближава 
разбирането на последната до инструменталистките теории, които също 
отчитат мобилизирането на едни или други измерения на колективната 
идентичност съобразно социалния контекст. 


Ф „Барт проблематизира съществуването на етнически групи като 
социокултурни единици. Етническите категории държат сметка за кул- 
турните различия, но не съвпадат с последните. Чертите, за които се 
държи сметка, не са простата сума от “обективни” различия, а само те- 
зи, които актьорите считат за значими (Ваг! 1969: 211). Някои културни 
черти се използват от актьорите като емблеми на различието, докато 
други остават “неактивирани” във взаимодействието. Не е възможно 
да се определи предварително (да се предскаже) кои от наличните кул- 
турни различия ще се окажат значими за актьорите. 


Границите позволяват ясно да се очертае спецификата на етничес- 
ките групи. Постоянството на групата в ситуация на контакт зависи от 
постоянството на нейните диференциращи културни черти. В същото 
време културното съдържание, което в определен момент се асоциира 
с населението, в никаква степен не е подчинено на границите. Това 
културно съдържание може да се променя, без да се повлиява същест- 
вено от границите (Вагт 1969: 248-249). 


Етнически граници е централното понятие в концепцията на Ф. 
Барт. Те са и най-добре разработеният в тази теоретична перспектива 
маркер на етничността. Понятието е характерно за преместването на 
теоретичния акцент от вътрешното конституиране и история на етни- 

ческите групи към културния контакт и мобилността на хората. В центъ- 
ра на анализа са не етническите групи, а типовете социална организа- 
ция на културните различия. 


Границите се характеризират с две противоположни, но еднакво 
значими характеристики - устойчивост и променливост. 


Границите могат да останат устойчиви, дори когато характерис- 
тиките, разграничаващи Ние-Те, съществено се променят: в миналото 
квебекците се отличават от останалото канадско население най-вече по 
отношение на опозицията католици-протестанти, днес главният маркер 
на разграничението е езикът: френски вместо английски. 


Трайни соцнални отношения биват поддържани и от едната, и от 
другата страна на границите. Етническите разграничения не зависят от 
липсата на взанмодействие и социално приемане, а са основа, върху 
която се изграждат по-общи социални системи. Взаимодействието в 
подобна социална система не води до нейното заличаване чрез промяна 
и акултурация. Културните различия “устояват” на междуетническия 
контакт и взаимодействието между групите (Вагв 1995: 204-205). 


Границите не са бариери. Хората могат да ги преминават и често 
го правят. Любопитно е, че границите продължават да съществуват 
независимо от това. Разграничението на етническите категории не 
зависи от липсата на мобилност, контакт или информация. Те предпо- 
лагат социални процеси на изключване и включване, чрез които дис- 
кретните категории се поддържат въпреки промените в участието и 
принадлежността по време на индивидуалните истории. 


Когато властта на доминиращата класа се основава на етнически 
граници, те се поддържат със силови средства - разделението между 
бели и черни в Южноафриканската република. Запазването им се вменява 
като задължение и морален дълг и нарушаването им се санкционира. 


Морален дълг към опазване на границите често се проявява и средмал- 
. цинствените групи. Той особено се засилва в ситуации на конфликт. Тур- 
ската общност реагира на възродителния процес, като се самозатваря, уве- 
личава дистанцията спрямо мнозинството, “втвърдява” маркерите на сво- 
ето разпичие - младежи, не особено изкусени от религията предни, след 
него започват тайно да изучават Корана (Желязкова в настоящата книга). 

Устойчивостта на границите и трудната им проходимост не са пряко 
свързани с “големината” на културните различия. Евреите в Германия - 
близки по език, цвят на кожата и култура с фашистите - не са имали ни- 
каква възможност да “договаряг” своята етническа принадлежност. В 
САЩ има много по-значими различия - расови, езикови, етнически, 
културни... Социалната еволюция там е насочена към разширяване 
условията за договаряне и равнопоставеното им признаване. Следова- 
телно, проходимостта на границите зависи не от дистанцията в култур- 
ните различия, които разделят, а от социално-политическите условия, 
в които функционират самите граници. В този смисъл политически опре- 
деления като демокрация или тоталитаризъм са много по-релевантни 
на тяхното описание отколкото “чисто” етнически характеристики. 


Промени на етническите граници могат да се засилват, отслабват, 
изчезват или да се заместват с нови. Хоровиц (Ногоу/!< 1975) посочва 
няколко различни случая на предефиниране на границите, които могат 
да се сведат до две големи групи: асимилация и диференциация. Първа- 
та изразява класическия случай, когато една група се “слива”, напълно 
се интегрира в друга, обикновено по-голяма. Втората включва множест- 
во сценарии на раздробяване на общности - разпадането на Югославия 
и Съветския съюз предлагат множество илюстрации. 


Хехтър (Несшег 1986) развива идеята на Ф.Барт, че етническата 
промяна (измерена чрез нивото на солидарност между членовете на 
групата) се разграничава от промените в културните практики. Дадена 
група може да приеме езика или религията на друга група, но да се въз- 
приема - и да бъде възприемана - като различна (българите мюсюлма- 
ни, например). 


Достойнството на тази концепция е разработването на понятието 
граници като едно от най-евристичните за разбиране на етничността. 
Ограниченията на интеракционизма са в прекаления акцент върху со- 
циалната организация и социалното взаимодействие. Те са приложими 
към всеки вид колективна идентичност (религиозна, професионална, 
корпоративна, политическа, семейна, класова, генерационна, профсъюз- 
на...) и не винаги могат да отчетат специфичния въпрос на етничността. 

се 


Защо може да се чуе: “когато бях католик (или атеист)”, “когато бях от 
левицата”, “когато бях банков биновник”, но не се казва: “когато бях 

евреин” или “преди да стана арменец”. Интеракционизмът не държи 
достатъчно сметка за факта, че това, което отличава етническата от дру- 
гите форми на колективна идентичност, е нейната ориентация към мина- 
лото (РошПрпаг е: ие -Еепап 1996). 


Един от залозите на днешните търсения е да се преодолее дуализма 
между културния есенциализъм на примордиализма и релационния 
формализъм на Ф.Барт. Стремежът е да се въведе отново съдържанието, 
без да се изпада в субстанциализъм. На тезата на Барт, че важна е етниче- 
ската граница, а не културният материал, който тя затваря, се противо- 
поставя идеята за взаимозависимия характер между културното съдър- 
жание и дефинирането на границите: културното съдържание на групата 
установява и легитимира контраста на етническите граници, докато пос- 
ледните променят отделни аспектите на културата на групата. 


Българските размисли върху етническите идентичности, без да тръ- 
гват от класическия текст на Ф.Барт - незаслужено непознат, - са особено 
чувствителни към проблема за границите (Кга“(еуа 1996), откъдето и 
честата употреба на свързани с идеята за разделяне-връзка метафори 
като мост (Георгиева 1998). Изследователският интерес е съсредоточен 
върху понятия, фиксиращи алтернативи на отношения между общнос- 
тите от двете страни на символичните граници - “Връзки на съвмести- 
мост и несъвместимост между християни и мюсюлмани в България” 
(1994). 


Консенсус в различните концепции 


В разнообразието от теоретични ракурси и интерпретаци биха 
могли да се откроят две идеи, около които се обединяват множество 
днешни изследователи и които бележат еволюцията в разбирането на 
етничността. Първата е преходът от субстанциалистко към релационно 
разбиране. Общностната идентичност не се свежда до общо културно 
наследство, а се конструира в социални взаимодействия със “значимите 
. други”. Втората е подчертаване динамичния характер на етничността, 
която понякога се активизира от актьорите, а в друг социален контекст 
може да остане латентна. 


Етничността не е толкова същност, колкото социален конструкт. 
Тя се прави. Въпросът е: Как се прави етничността? Другият същест- 

веният въпрос е: Как се прави етничността, така че да изглежда не напра- 
вена, а естествена? (РоиЦрпа! е: пе -Еепап 1996). 


Дефиниция 
Путиня и Стрейф-Фенар резюмират трите основни начина за 
дефиниране на етничността: чрез обективни атрибути, чрез субективни 
чувства и чрез социално взаимодействие. Предимството на първия под- 
ход е, че търси маркерите на етничността. Идентификацията им никога 
не е достатъчна, за да се разбере напълно явлението. Субективните чув- 
ства на принадлежност са съществени, но този подход не може да обясни 
защо дадена група достига до изработване на единно самоопределение. 
Социалните взаимодействия са средата, в която се разгръща етничността 
като самоопределение и определена от другите идентификация. Пре- 
дизвикателство към този подход е да обясни защо понякога те акгивизи- 
рат етничността, а друг път - други измерения на индивидуалната и 
колективна идентичност. 


Една балансирана дефиниция, отчитаща динамичния, конструиран 
и интеракционен характер на етничността, е: “променливи и никога не 
завършващи процеси, чрез които актьорите се идентифицират и са 
идентифицирани от другите на основата на дихотомиите Ние - Те, 
установени на базата на културни черти, за които се счита, че произлизат 
от общ произход, и които се открояват в социалните взаимодействия” 
(Роицепа! ес зе Е-Еепап 1996: 154). 


ФФ » » 


В края бих желала да вмъкна един постмодерно изкушен утопичен 
щрих: изследванията на етничността се разгръщат в една епистемоло- 
гична перспектива, в която убедително звучи признанието, че всички 
говорим от определено място, от определена история, от определен опит 
и дадена култура, без да се “съдържаме” в тази позиция (На! 1992). 
Тази перспектива дава възможност и на “периферията” да говори. 


Веднага бързам да уточня, че патосът на тази студия, както и на 
цялата книга, не е нормативен, а аналитичен; не е да пледира за парти- 
куларизми за сметка на универсализма, а да задълбочи познанието за 

етничността на основата на разнообразните й превъплъщения в Бълга- 
рия, какго и за причините, който я правят значима в идентификацион- 
ните стратегии на множество актьори “вчера” и “днес”. 


Бележки 


1 Анализирани са най-влиятелните концепции на Запад, както и българските 
изследвания върху проблемите на етничността. Размерът на студия не позволява да се 
включаг и значими руски нзследвания, които, от друга страна, са и по-познати на 
българската научна общественост 

Културна идентичност и малцинствени права в 
България 


Пламен Макариев 


Тук ще се занимаем с тези права, които обществото като цяло дължи 
на малцинствата, доколкото уважава тяхната културна идентичност. От 
това условие произтичат редица ограничения. Най-напред, за нас няма 
да представляват интерес основните човешки права от рода на: правото 
на живот, на свобода и сигурност, на защита срещу произволна намеса 
в личния живот, на свобода на словото и съвестта, на събранията и при- 
движването. Тези - и други от техния порядък - права са включени в 
практически всепризнати международни документи (като, например, 
Всеобщата декларация на ООН за правата на човека) и проблемите по 
тяхното спазване са са свързани със съответствието между думи дела, 
както и с контрола върху изпълнението на поети ангажименти. Нашето 
внимание в случая ще бъде насочено към теоретически проблема- 
тичните права, които пряко се отнасят до възпроизвеждането и разви- 
тието на специфични културни идентичности в съвременното (пост?)- 
„ модерно общество. 


Освен това, няма да се занимаваме и с всички малцинства, които 
са представени в нашата страна. Въпреки че различията, конто 0б0со- 
бяват някои групи и ги поставят в неравностойно положение спрямо 
останалата част от населението (ето че става ясно и какво ше разбираме 

по-нататък под “малцинство”), винаги са културно интерпретирани, ние 
ще обсъждаме проблеми на етническите, религиозните и езиковите, а 
не, да речем, на сексуалните малцинства или на инвалидите. По 
същество, най-много място ще отделим на турците, ромите и българите 
мюсюлмани, първите от които са малцинство и в етническо, и в религ- 
иозно, ив езиково отношение, вторите - в етническо и езиково, а само 
отчасти в религиозно, а третите пък - единствено в религиозно отно- 
шение. В специфично българската културна “констелация” най- 
проблематични са отношенията между тези тт и групи и обществото 
като цяло. Централно значение за нес ще има вьпросът как да се отдаде 
дължимото на културната идентичност на малцинствата в България, 
без това да повлияе отрицателно върху интегритета на обществото. 


» » +» 


Самата постановка на този въпрос не е безспорна. За либералната 
политическа традиция е характерно изолирането на изявите на културна 
(особено на религиозна и етническа) идентичност от публичния живот. 
Сред съвременните изследователи на проблематиката е разпространено 
мнението, че тази форма на “дискриминация” е наследена от времето 
на религиозните борби в Западна Европа, когато отделянето на рели- 
гиозните от политическите въпроси е изиграло спасителна роля за тога- 
вашното общество. Дали такава генерализация е оправдана, т.е. да се 
правят заключения относно зависимостите между култура и публичен 
живот изобщо, като се изхожда от частния случай “религия - политика”, 
ще видим по-нататък. Тук ще се спрем по-подробно на една конкретна 
теза: в либералното общество никой няма основание да претендира за 
специални културни права. В рамките на закона всеки индивид има 
свободата да се занимава с каквото пожелае, включително и да се впуска 
в различни форми на общностен живот, каквато и да е тяхната специ- 
фика. Стига, пак ще повторим, да не се нарушават законите, а това ще 
рече и да не се закърняват правата и свободите на другите индивиди. 


Тази позиция, която се защитава, например, от Ч. Кукатас (КиКашаз 
1995), но не само от него, отива по-далеч от популярното становище, 
че при добре регламентирани спазвани индивидуални права е излишно 
и дори вредно да се въвеждат колективни. Статията на Кукатас представя 

в логически завършен вид аргументацията, която от либерална гледна 
точка принизява значимостта на етническите и религиозните различия 
в модерното общество. В този дух културните общности се определят 
като “асоциации на индивиди, чиято свобода да живеят според общ- 
ностни практики, които са приемливи за всеки, е от фундаментално 
значение” (Кикатав 1995: 238). За обществото е без значение в какво 
ще се изразява специфичният културен живот на подобна асоциация. 
То няма други ангажименти в тази връзка освен един - да гарантира 
свободата на всеки член на общността да я напусне, ако пожелае. 


Както се вижда, акцентът тук се поставя не върху проблемите на 
отношенията между културната общност и обществото като цяло, а 
върху отношенията вътре в общността. Визира се опасността тя да играе 
потисническа роля спрямо един или друг свой член. Всъщност не е 
важно как точно протичат събитията в общността. В много случаи 
културни порядки, които отвън изглеждат като нарушаване правата на 
личността, се възприемат от самата нея като оправдано следване на 
традиции и обичаи. Стандартният пример, който се дава в литературата, 
е за правата на жените в някои култури. В една мюсюлманска или 
хиндуистка религиозна общност животът на жената е подложен на 
редица ограничения, които не са валидни за мъжа. От модерна гледна 
точка това е несправедливо и е форма на дискриминация. Но ако самите 
жени в конкретния случай нямат нищо против да бъдат третирани по 
този начин, държавата няма основание да се меси. Тя трябва обаче да 
гарантира на всеки член на общността възможност да я напусне, ако 
той прецени, че последната се отнася зле с него. Именно в това е 
либералният “заряд” на постановката. Не е работа на властиге да пре- 
ценяват дали съответните културни практики са оправдани или не, т.е. 
държавата няма защо да поема ролята на арбитър спрямо отношенията 
вътре в културната общност - да решава дали те трябва да се реформират 
или напротив. Достатъчно е тя да осигури възможността на който и да 
е член по своя воля да напусне общността. Със самото това правата на 
всички са защитени. 

В сравнение с някои по-малко демократични властови отношения 
либералната политика на минимална намеса във вътрешните работи на 
културната общност изглежда приемлива. Но в крайния си вариант, пред- 

ставен в статията на Кукатас, тя има един съществен недостатък. Игно- 
рира се напълно спецификата на културната идентичност. Порядките 
на дадена културна общност се разглеждат на същата плоскост като 
тези в един фен-клуб или в дружество на филателисти. Каквото и да се 
прави в подобни “свободни асоциации”, то не ангажира никаква ин- 
ституция, стига никой да не бъде държан насила в тях. Така се получава 
по класически начин онова разминаване с “природата” на културната 
идентичност, което е характерно за либералната изследователска 
методология и което води до недоразумения относно отговорностите 
на обществото като цяло спрямо етническите, религиозните и езиковите 
малцинства. Ето защо, ще вземем повод от разгледаната стагия, за да 
поясним какви черти на културната идентичност ще имаме пред вид, 
когато по-нататък обсъждаме проблемите на културните права. 


Тук ще става дума за колективната културна идентичност в 
качеството й на специфичен начин на живот, характерен за дадена гру- 
па и отличаващ я от останалите, формиращ уникалния й облик. В 
“нормалния” случай това е вътрешно хармонична, цялостна съвкупност 
от практики, която се основава върху система от норми на дейност и 
кодове за “разшифроване” на смисли (Саграче а 1990 : 7). Главната 
функция на културата, взета в тази перспектива, е да координира дей- 
ностите в групата, като задава разграничението между това, какво е 
редно и какво не е редно да върши индивидът в определена ситуация, а 
също - като прави възможно да се разбере “посланието”, вложено в 
нечие изказване или жест. 


Когато се разсъждава за малцинствена колективна идентичност, 
не трябва да се <абравя, че - при цялата й уникалност като съчетание на 
стандарти за поведение и тълкуване - в нея преобладават универсални- 
те елементи. Начинът на живот и на най-екзотичното племе предполага 
някои “насъщни” дейности, които в основата си не се различават много 
от своите аналози в модерния град. И в двата случая поведението на 
хората гравитира около изхранването, възпроизвеждането на вида, 
поддържането на някакъв баланс между интересите на членовете на 
групата и т.н. Обаче специфичните и универсалните културни черти на 
общността не съществуват в чист вид, отделно едни от други. Не може 
да се посочи: “ето, в този момент лицето А се държи като човек изобщо, 

ав онзи - каго циганин”. И най-типичните за човека-изобщо прояви 
преминават при реалната личност през “филтъра” на нейната групова 
култура. Ето защо не са убедителни тези схващания, които омаловажават 
малцинствената културна идентичност, противопоставяйкия на - илив 
най-добрия случай свеждайки я до фолклорен придатък на -общочо- 
вешката. Както се изразява Т. С. Елиът, “до всичко, което е живописно, 
безобидно и отделимо от политиката, като например език и литература, 
местни изкуства и обичаи” (ЕПо! 1962: 93). Все едно дали малцинствена 
или доминираща, когато една култура е жизнена, т.е. когато не е дезин- 
тегрирана под мощни външни влияния, тя оставя своя отпечатък върху 
всяко действие на отделния член на културната общност. Така че 
проблемът за културните права не се отнася само до някаква маргинална 
сфера от живота на индивида или общността. 


Дотук ние разсъждавахме за културата в “нормалното” й, жизнено 
състояние. Когато обаче се занимаваме с малцинствени култури, не 
трябва да забравяме, че те обикновено са в неблагоприятно положение. 
Налице са процеси на асимилация и акултурация, които често са твърде 
напреднали. В много случаи колективната идентичност на общността 
действително съчетава елементи от нейната първична, “оригинална” 
култура с елементи от доминиращата. Именно това създава впечатление 
за незначителност на малцинствената култура. Но дори да приемем, 
че в своя автентичен вид тя е някакъв анахронизъм и е обречена ка 
отмиране, от това не следва, че можем да се отнасяме пренебрежително 
към малцинствената културна идентичност. В какъвто и вид да ев 
дадения момент, тя има определяща роля спрямо индивида от съответ- 
ното малцинство, без да е е непременно тъждествена на оригиналната 
малцинствена култура. Най-често последната е само неин елемент. А 
проблемът за културните права на малцинството се отнася непосред- 
ствено именно до неговата културна идентичност. 


Тук ще разгледаме два аспекта на колективната културна иден- 
тичност, които са релевантни спрямо нашата задача. Става дума за ней- 
ната вътрешна хармоничност и за автентичността Й. Един въпрос, 
които често се поставя в съвременната литература, е: има ли предел ка 
допустимост хетерогенизирането на културната идентичност? И можем 
ли въобще да говорим за определена идентичност на човек, който 

“живее в Сан Франциско, но е от ирландски произход, учи испански, 
яде китайска храна, носи дрехи, произведени в Корея, слуша арии от 
Верди, изпълнявани от маорска принцеса и възпроизвеждани от японс- 
ка апаратура, интересува се от политическото развигие в Украйна и 
практикува будистки медитационни техники” (ММа!дгоп 1995 :95). Къде 
е тук вътрешната последователност на поведението, отличителният 
характер (ако използваме израза “д1зипс! сБагас!ег” на самия автор), 
които правят културната идентичност? Не е ли тя една идеализация, 
твърде силна за постмодерните времена, която не бива да се взема 
сериозно, а още по-малко пък да се разглежда като фактор при опре- 
деляне културните права на малцинствата? 


На съмненията на Уолдрон може да се отговори на две равнища. 
Най-напред, картината на космополитната личност, която той описва, 
съвсем не отговаря на критериите за действителна културна хетеро- 
генност. Да консумираш продукти на дадена култура, още не означава 
да си възприел елементи от нея в своята идентичност. Последното ще 
рече, както видяхме по-горе, да живееш в някакво отношение по “за- 
коните” на въпросната култура. А за нищо подобно в примера с жителя 
на Сан Франциско не става дума. По всичко изглежда, че той спазва 
нормите на западната култура в американската й разновидност, а 
проявява любознателност по отношение на някои други, което е по- 
хвално, ала не е аргумент в полза на тезата на автора. 


Собствено, Уолдрон в същата статия дава много по-адекватен 
пример за поведение, непоследователно в културно отношение. Той се 
занимава подробно със случая “Салман Рушди”. Наистина, да се числиш 
- макар и в голяма степен формално - към ислямската вяра и да пуб- 
ликуваш текст като “Сатанински строфи” означава да вършиш култур- 
но несъвместими неща. Обосновката на смъртната присъда на Рушди 
е фокусирана върху неговото изменничество. Много по-обидни неща 
са писани за исляма от хора, изповядващи други религии, и това не е 
предизвиквало такава рязка реакция от страна на ислямския фунда- 
ментализъм. Вината на Рушди тук се вижда в това, че, бидейки мю- 
сюлманин, той богохулства. 


Не можем да не се съгласим с Уолдрон, че културната хетерогенност 
действително се среща често в наше време. Но в типичния си вариант 


54 Пламен Макариев 


тя не прилича на описаната в първия пример. По-скоро тя е едно тре- 
вожно явление. Такъв е случаят в България с ромите мюсюлмани, които 
се самоопределят като турци. В техния жизнен свят си дават среща 
ромска и турска етничност, а също влияния на доминиращата в страна- 
та, както и на космополитната - тип Кока Кола - култури. Допълнително 
напрежение привнася неприемането от страна на турската етническа 
група, към която те се стремят, и неодобрението на ромската, от която 
са се отчуждили. Едва лие случайно, че едни от най-остриге напоследък 
етнически конфликти у нас се разиграха в пловдивския квартал Сто- 
липиново, където преобладава именно такова население. Липсата на 
еднозначни стандарти и образци за поведение, на определен център, 
към който да гравитират солидарността и лоялността в групата, имат 
за следствие ценностна дезориентация и съзнание за изолираност и дори 
отхвърленост от обществото. Така се създават асоциални нагласи и на 
тяхната “територия” се търсят заместители на липсващите културни 
регулативи. По този начин културните напрежения в общността се 
пренасят и в отношенията с “външния” свят. 


Описаният механизъм на “злокачествено” развитие на културна 
хетерогенност, според нас, има универсален характер. Липсата на хар- 
монична идентичност у културната общност по принцип поражда 
вътрешни и външни антагонизми. Зад привидната културна “всеядност”, 
за която Уолдрон твърди, че не създава проблеми на никого, според нас 
се “крие” модерната, западна културна идентичност. Нейните граници 
действително са твърде размити, тя е разпространена по цял свят и са- 
мо в най-широк смисъл може да се говори за културна общност като 
неин субект. Но и при такива загруднителни условия тя успешно се 
възпроизвежда и развива, благодарение на изключително мощните 
средства, с които разполага за тази цел. Големите международни “про- 
изводигели на култура”, т.е. медийни и кинокомпании, рекламни аген- 
ции, издателства и т.н. проявяват удивително единство в стереотипите, 
които формират и поддържат. Широко е разпространено мнението, че 
именно те са непосредствените носители на западната култура. 


Разбира се, дали е точно така, може да се установи само емпирично. 
Но, за да продължим по-нататък с нашата интерпретация на културната 
идентичност, е достатъчно, че схващането за значимостта на нейното 

вътрешно единство, което обосноваваме, не ев разрез с картината на 
съвременните процеси на глобализация и релативизация на културата. 


Това единство има различни измерения. То само по себе си е голям 
проблем, заслужаващ подробно и задълбочено обсъждане. Маргарет 
Арчър, например, различава два аспекта на културата: “интегрираност 
на културната система” и социо-културна интегрираност” (Агсег 1988: 
ХУ!). Според нея, не трябва да се смесват отношенията на логическа 
съгласуваност между различните съдържателни компоненти на кул- 
турата (познавателни категории, нравствени ценности и норми, дей- 
ностни стереотипи и т.н.) със зависимостите между субектите на 
културата. При социалните науки има тенденция да се надценява кул- 
турната интегрираност в първия смисъл. На една култура, която не се 
раздира от вътрешни конфликти, обикновено се приписва съдържателно 
единство, въпреки че тя може да е удържана в такова състояние със 
социо-културни средства. “Зад” видимата хармония можем да имаме 
значителен културен синкретизъм. Според нас обаче, в демократични 
условия не могат да се съхраняват дълго ситуации на големи разми- 
навания между степените на интегрираност на културата в съдържател- 
но ивличностно отношение. Има някакъв предел, отвъд който противо- 
речията в едната област преминават и в другата. Но “аналитичният 
дуализъм” на Арчър (тя специално прави уговорката, че това не е фи- 
лософски дуализъм, че не се отрича зависимостта между двата аспекта 
на културата) трябва да се има предвид, когато се обсъждат проблемите 
на културната идентичност. 


На каква основа обаче следва да се поддържа нейната вътрешна 
хармония? Тук стигаме до втория аспект на културната идентичност, 
който трябва да разгледаме - автентичността й. Романтичната представа 
за културата, осмисляна в последно време с комунитаристки категории, 
изисква да се “заложи” непременно на културната самобитност на 
общността. Иначе казано, вътрешното й единство да се възпроизвежда 
в духа на етническите и/или религиозните традиции. В нашия случай 
това ще рече: при ромите, турците и помаците да се поощрява съхра- 
нението (или дори възстановяването, където е необходимо) на патриар- 
халните порядки във всекидневието (специално при мюсюлманите - с 
акцент върху исляма); да се създават възможности за участие в соци- 

алното разделение на труда чрез традиционни занаяти и музика на би- 
тово равнище при ромите и чрез тютюнопроизводство - при останалите. 


Едва ли е нужно да се привеждат специално аргументи за неу- 
бедителността на един така краен “консервационен” подход към кул- 
турната идентичност на малцинствата. Да се изолира тя в съдържателно 
отношение от промените в съвременния свят, да се “закрепости” в 
лоното на традиционното общество - това най-напред би предизвикало 
съпротивата на самите засегнати. Разбира се, и другата крайност - 
форсираната модернизация, особено в бруталния й вариант, който беше 
приложен в България - не е приемлива. Имаме предвид различните 
форми на културно асимилиране на турците и българите мюсюлмани, а 
също - планомерното разпръскване по новите жилищни комплекси на 
ромско градско население, за да бъде откъснато (под благовидния 
предлог на подобряване жилищните му условия) от общностния живот 
на неговата етническа група. Какъв обаче е оптимумът за съчетаване 
на автентичността в културната идентичност на тези общности с адек- 
ватност по отношение на съвременните условия? 


Според нас, критерий трябва да бъдат интересите на самите общ- 
ности. Традиционните култури не трябва да се разглеждат в случая като 
ценни сами по себе си. Те могат да играят важна роля за вътрешното 
хармонизиране на съответните културни идентичности, но само до- 
толкова, доколкото не пречат на тяхната жизненост. Разбира се, ако 
решението на проблема се търси в тази посока, възниква въпросът кой 
трябва да каже какво е в интерес на една или друга от малцинствените 
културни общности. Не бяха ли извършени всички посегателства срещу 
тяхната идентичност от близкото минало все “за тяхно добро”? 


Най-логично, с оглед на демократичните порядки, би било отгово- 
рът да дойде от страна на засегнатите. Ромите, турците, българите мю- 
сюлмани би трябвало да определят сами пътя на своето културно раз- 
витие. Но реалността поставя поне две очевидни ограничения пред 
подобна “автономия”. Най-напред, трябва да се отчитат интересите и 
на останалите групи, а и интегралните интереси на обществото като 
цяло. Освен това, не бива да се идеализират възможностите на отделната 
малцинствена общност да се обедини около достатъчно изяснена 
позиция по този въпрос. Съотношението между традиционни и модерни 

елементи в културния облик на етническата група е проблем, който може 
да породи противоречия между генерациите, а също между елита и 
“редовите” членове на групата. Коя теза ще бъде най-добре артикули- 
рана и коя - най-представителна за интересите на общността? 


Изглежда ниго компетентността на експертите, нито заинтере- 
соваността на засегнатите са достатъчни сами по себе си, за да се фор- 
мулира някакъв идеал за културната идентичност на етническите 
общности. Като че ли ще е по-добре да се насочат усилията към из- 
работване правила на дискурса, който да очертава оптималните пара- 
метри на малцинствените колективни идентичности. В него би трябва- 
ло да участват елитът (както интелектуален, така и непосредствено 
социален) на отделната общност, представители на съответни държавни 
институции и академични среди. Става дума за постоянен диалог меж- 
ду равноправни партньори, зачитащи взаимно своите интереси, от който 
да става ясно какво трябва да прави всяка от страните, за да вървят без 
сътресения процесите на възпроизвеждане и развитие на съответната 
културна идентичност. 


Например, предмет на такова договаряне могат да бъдат взаимните 
ангажименти на държавата и на една или друга малцинствена общност 
в области като религия, образование, медии. Безспорно е, че държавата 
има определени отговорности за цялостната ориентация на културния 
живот в страната. Културната идентичност на нацията е не по-малко 
ценна отколкото тази на отделните общности в нейните рамки. Именно 
балансът между интересите на “цялото” и “частите” трябва да се ус- 
тановява и поддържа в непрекъснат диалог между представителите на 
тези интереси. Културната специфика може да се изявява в различна 
степен. Ако на тази изява бъдат наложени прекалени ограничения, ще 
е налице политика на потискане на съответната културна идентичност, 
на асимилация. В обратния случай може да се стигне до (авто)- 
сегрегация и конфликт с обществото като цяло. Как трябва да се адап- 
тират учебните планове и програми, за да предоставят оптимални 
условия за реализацията на специфичната културна идентичност, без 
да я конфронтират с околната социална среда? Как може да се постигне 
аналогичен резултат със средствата на печата, радиото и телевизията? 
Отговор на тези въпроси трябва да се търси, като се държи сметка за 

интересите на всички засегнати, ала не на основата на някакво тяхно 
“отгатване”, а чрез реален диалог. 


Под “реален диалог” тук имаме предвид не само физическото при- 
съствие на членове на малцинствени общности при обсъждане на 
проблеми с такъв характер. Как да бъдат адекватно представлявани 
интересите на засегнатите, какви критерии за валидност на аргументите 
да се прилагат, за да не се окаже “диалогът” безплодно надприказване 
или средство за легитимиране на предварително взето от някого 
решение. Това не са лесни въпроси. Тяхното решаване изисква не само 
теоретично изясняване на перспективите, които откриват различните 
варианти, но и определено ниво на развитие на гражданското общество. 
Тук ще се ограничим с обосноваване на тезата, че демократичните 
стандарти за социалност допускат предоставяне от страна на 06- 
ществото като цяло на куятурни права, коизо да гарантирай«възпро- 
извеждането и развитието на културната идентичност на малцин- 
ствените общности. Това не са привилегии, а средство за постигане на 
равнопоставеност на етническите и религиозните малцинства с мно- 
зинството, чиято културна идентичност в общия случай се отъждествява 
с националната и се поддържа с националните културни ресурси. Такива 
културни права са религиозните, които у нас са конституционно защи- 
тени в далеч по-голяма степен от индивидуалната свобода на съвестта, 
асъщо образователните и тези, свързани с “производството” ираз- 
пространението на информация. Те не са сводими до основните права 
на човека, а по-скоро могат да бъдат причислени към т. нар. “специални”, 
за разлика от универсалните, права. В последно време някои автори 
предпочитат тази типология пред традиционната “колективни (или 
групови) - индивидуални права” (Уоше 1997 : 267). Специалното тре- 
тиране на някои групи само на пръв поглед противостои на тяхното 
интегриране в обществото. Както сочи А. М. Йънг, “такова противоречие 
няма, ако зачитането на разликите е необходимо, за да стане участието 
и интегрирането възможно” (Уошпр 1997: 269). 


фф» » 


Дотук се занимавахме предимно със зависимостите между чо- 
вешките права и културната идентичност на малцинствените общности. 

Много от проблемите и препятствията при реализирането на културни- 
те права обаче са свързани с отношенията между тях и други, най-вече 
политически права. В тази връзка има опасения и от двете “страни”. 
Някои малцинствени лидери твърдят, че фокусирането на вниманието 
върху културните права е поредният ход от страна на властите за огра- 
ничаване правата на малцинствата. По този начин се прикрива тяхната 
политическа неравнопоставеност. Предоставянето на “безобидни” права 
- като културните - трябва да създаде видимост, че отношенията между 
малцинствата и обществото като цяло се развиват благополучно. Така 
ще се удовлетворят изискванията на международната общественост и 
ще се постигне някакво успокоение сред самите малцинства. Но по- 
литическите решения, които засягат тези общности, ще продължават 
да се вземат без тяхно участие. 


От друга страна, широко е разпространено подозрението, че пре- 
тенциите на малцинствата за културни права са само една от първите 
стъпки в някаква градация на искания, която минава през право на 
самостоятелно политическо представителство и стига до едни или други 
форми на автономия, а в случая с турското малцинство - и До отделяне 
от страната. При това се имат предвид както принципните положения 
за ролята на културата при формиране на национално самосъзнание, 
така и исторически прецеденти от далечното и близкото минало. Не 
без значение също така е собствената история на България, в кояго 
борбите за църковна независимост непосредствено предшестват и в 
известно отношение подготвят национално-освободителното движение. 


Тези съмнения могат да бъдат обединени във въпроса трябва ли и 
може ли да се “спре” при културните права? Според нас, липсата на яс- 
на перспектива за развитие на правата на малцинствата в България като 
система създава допълнителни ограничения пред тяхното реализиране. 
Когато се обсъжда интерпретацията на някое признато по принцип право 
- дали от него следват едни или други ангажименти за държавата, едни 
или други възможности и отговорности за малцинствената общноет - в 
много случаи се намесват негласно и съображения, които не се отнасят 
до обсъждания проблем, а до възможните отражения на решението му 
върху статуса на малцинството в други отношения. Само по себе си то- 
ва не елошо, но недостатъчната артикулираност на тези въпроси, която 

в някои случаи стига до третирането им като табу, пречи на откритото 
им, рационално обсъждане. В резултат конкретизацияга на обсъжданото 
право обикновено върви по линия на неговото минимизиране и то в 
степен, която не е оправдана от никаква гледна точка. 


Ето защо тук ще се спрем накратко на проблема за политическите 
права на малцинствата, който често присъства по имплицитен начин в 
дискусиите за културните права и излишно ги утежнява. Традиционната 
либерална постановка на политическата представеност на малцинствата 
е много проста. Ако няма някакви форми на дискриминация, т. е. ако 
отделният член на малцинствена общност има същите права да избира 
и да бъде избиран като който и да е друг гражданин, със самото това 
участието на малцинствата в политическия живот е осигурено. Техните 
интереси ще бъдат представлявани в централните и местните органи 
на властта от хората, за които те са гласували, 


В България обаче, а ив други страни с иначе демократично соци- 
ално устройство, конституционно са забранени политически партии, 
създадени на етническа, расова или верска основа. Това изглежда като 
съществено ограничение на възможностите за защита специфичните 
интереси на някои малцинства. 


От гледище на класическата либерална парадигма тази забрана не 
е особено важна. Там липсват основания да се изисква съответствие 
между състава на електората и този на управляващите в етническо и/ 
или религиозно отношение. Приема се, че всеки може да представлява 
политически всекиго, стига да изповядва съответните идеи. Не е необ- 
ходимо, например, да си черен, за да се ангажираш с политика на борба 
срещу каквито и да било форми на расова дискриминация. Както пише 
А. Филипс, “това, което е важно за нас при избора на наш представител, 
е съвпадението на политически убеждения и идеали, евентуално съ- 
четано с добри способности за формулиране и защита на позиции” 
(РъШрв 1997: 175). 

Ала сред съвременните автори, които от едни или други позиции 
проблематизират културните нагласи на модерността, е налице зна- 
чителен скептицизъм относно възможностите на професионалния 
политик да разбере и възприеме позицията на всяка група от своя елек- 
торат, което е съществено условие той да се ангажира сериозно с ней- 

ната защита, а не само да симулира загриженост и активност. “Няма 
обща гледна точка, която да е достъпна за всеки и от която всички пози- 
ции да могат да бъдат разбрани и взети предвид” (Хоцар 1997: 263). 
Различните социални групи и общности имат различен исторически 
опит и поради това една от тях не може адекватно да представлява ня- 
коя друга, а още по-малко пък - всички наведнъж. 


Поради това нат. нар. “политика на идеи” се противопоставя “ по- 
литиката на присъствие” (Ри Шрв 1997). От такава гледна точка инте- 
ресите на дадената общност трябва да бъдат защитавани пред цялото 
общество изключително от нейни членове. Само човек, който действи- 
телно принадлежи на общността, споделяйки нейния опит и съдба, може 
да я представлява пълноценно. 


Тези твърде убедителни съображения като че ли говорят в полза 
на етническите и религиозните партии. Защо да не функционират 
политически формации от такъв вид, които да участват дирекгно при 
вземането на властови решения, засягащи специфичните проблеми на 
съответните малцинства? 


Юридическата аргументация на забраната се съсредоточава около 
два пункта: избягване на етническо, расово и (или) верско противо- 
поставяне и, също така, гарантиране участието на всички български 
граждани в политическия живот и властовите структури на държавата, 
независимо от тяхната етническа или верска принадлежност (Решение 
на Конституционния съд 1992). Вторият аргумент предпоставя хипоте- 
зата, че една етническа или религиозна партия би била затворена за ли- 
ца, които не принадлежат на съответната общност и по този начин би 
се въвел дискриминационен момент в политическия живот на страна- 
та. Реалните събития показаха, че няма пречка партии от този род да се 
представят номинално като отворени за всички граждани, които споде- 
лят съответните убеждения - такъв е случаят с Движението за права и 
свободи. Затова ще насочим вниманието си към първия аргумент. 


Най-естественият въпрос, който той поражда, е защо именно поли- 
тическите партии на етническа или верска основа биха създали риск за 
етническо или религиозно противопоставяне сред населението. на 
страната, а не другите - например неправителствените - организации 
на тези общности? В това отношение “забранителната” позиция е убе- 

дителна. Отдава се специално значение на политическите партии, защо- 
то тяхната дейност се отнася до политическата власт, а последната 
дава възможност за легитимно прилагане на насилие. Поради това поли- 
тическите организации имат голям деструктивен потенциал за живота 
на страната и е добре да се избягва политизирането на трудни, съдър- 
жащи възможности за конфликт взаимоотношения. 


Така обаче стигаме до друго съмнение в аргументираността на 
конституционната забрана. Защо се извеждат в особена позиция етни- 
ческото, расовото и верското противопоставяне, за разлика от, да речем, 
социалното или съсловното. Защо антагонизмите от първия вид да се 
смятат за нещо недопустимо, а тези между работодатели и хора на 
наемния труд, или между селско и градско население - за “нормални” 
(иначе трябваше да се забранят и социалистическите, и земеделските 
партии). В рамките на релевантните нормативни документи не може да 
се намери отговор на този въпрос. По всичко изглежда, че се разчита 
на някаква интуитивна яснота. Но, като се има пред вид, че подобна 
забрана отсъства от конституциите на някои държави, които иначе не 
могат да се оплачат от неблагополучно законодателство, смятаме, че в 
случая е необходима по-подробна аргументация. 


Според нас, теоретичен аналог на интуитивния подход към етни- 
ческите, расовите и религиозните отношения като към особен вид връз- 
ки, характеризиращи се с висока степен на вътрешногрупова сплотеност 
за сметка на отношенията между групите, е известната типология 
“общност - общество”, въведена от Ф. Тьониес. В нейните рамки отно- 
шения на общност са тези, които не могат да се сведат до функция на 
интересите на отделните членове на групата. Последните гледат на 
своите връзки в общността като на нещо ценно само по себе си, а не 
като на средство за постигане на егоистични цели. Докато отношенията 
на общество (или на асоциация, както фигурират в някои англоезични 
текстове) са продукт на рационалното поведение на индивидите, ориен- 
тирано към собствена изгода. (Топпиез 1957) 


Дори и такова най-повърхностно представяне на типологията поз3- 
волява етническите, расовите и религиозните отношения да се причи- 
слят към тези на общност, за разлика от, да речем, отношенията между 
класите. Човек придобива индивидуална идентичност в рамките на 

определена култура, която се характеризира с някаква расова, етническа 
и религиозна специфика. Той не избира средата, в която се ражда и 
възпитава, а веднъж изградена, личността трудно сменя нагласите си 
на лоялност и солидарност, които са изиграли конститутивна роля при 
нейното формиране. Докато една от съществените детерминанти за ра- 
ционалните действия на човека извън общността е стремежът му да 
повиши, т. е. да смени своя социален статус. 


Но между отношенията на общност и тези на общество има една 
разлика, която пряко засяга проблема за особената значимост на етни- 
ческото, расовото и верското противопоставяне в сравнение с другите 
социални антагонизми. Зависимостите в общността по правило са ор- 
ганизирани в затворена, самодостатъчна система. Докато отношенията 
на общество са отношения на комплементарност. Една общност не се 
нуждае съдържателно от други такива, за да възпроизвежда вътрешните 
си връзки. Достатъчно е да има какъвто и да е външен социален свят, за 
да се поддържа противопоставката “ние - те” като условие за вътрешната 
сплотеност на групата. За разлика от това, отношенията на общество 
се основават върху разделението на труда. Една класа не може без, ако 
използваме Хегелианския израз, “своето друго”. 


От тук следва принципна разлика в третирането на Другия в за- 
висимост от това, дали той е Друг, защото принадлежи на друга общност, 
или защото спада към друга социална категория. Конфликтите, които 
се развиват при отношенията на общество, имат за “фон” някакво съз- 
нание или поне интуиция за необходимостта на “противната страна” - 
че е налице някакво, макар ив далечен план, единство на интересите. 
Докато за антагонизмите между общности няма предел, липсва осно- 
вание за щадене на Другия, подобно на това при отношенията на 
общество. Това, според нас, е и причината гражданските войни, в които 
е намесен религиозен или етнически фактор, да се водят с по-голямо 
ожесточение и от най-острите социални конфликти. По особен начин 
стои въпросът със социалистическите революции. Както е известно, 
марксистката идеология взема за опорна точка самодостатъчността на 
пролетариата, приписвайки му по този начин характер на общност. Но 
това е тема, която заслужава по-подробно обсъждане, отколкото можем 
да си позволим в случая. 

Ако подходим по този начин към спецификата на расовите, етничес- 
ките и религиозните отношения, ще трябва да направим заключение, 
че конституционната забрана за съществуването на политически партии 
с такъв характер е оправдана. Функционирането на подобни организа- 
ции би политизирало отношения между общности, т.е. би вкарало 
последните в борбата за власт, което може да има опасни последствия 
за политическия мир в страната. Политизиране в тази сфера могат да 
си позволят държави с незначителни като численост и възможности за 
влияние расови и/или етнически и религиозни малцинства, а също 
такива, където е създадена (обикновено с цената на вековни борби) 
традиция на мирно разрешаване на противоречия между общности. 
Такъв е случаят с Холандия, например. 


Означава ли всичко това, че интересите на малцинствата не бива 
да бъдат представени на политическо равнище? При наличието на добре 
функциониращо гражданско общество - може би. Демократичната 
държава се намесва само в отношения, които заинтересованите страни 
не могат да уредят помежду си. Ако стопанските субекти, неправи- 
телствените организации, медиите и другите структури на гражданското 
общество си взаимодействаха ефективно, те биха стигали сами до 
взаимоизгодни решения на проблемите на малцинствата с трудовата 
заетост, образованието, информационната осигуреност и т.н. Участието 
на властите би се ограничавало със законодателното оформяне на 
безспорни положения. Разбира се, реалността сега е твърде далеч от 
този идеал ие необходимо по някакъв начин интересите на малцинствата 
да се защищават и с политически средства. 


Ако приемем аргументите в полза на “политиката на присъствие”, 
които споменахме по-горе, изниква въпросът за механизмите на нейното 
осъществяване. В работите на А. Филипси А. М. Йънг, които цитирахме, 
става дума иза участието на представители на малцинствата във власт- 
та чрез традиционните партии. По-конкретно, дават се примери с Демо- 
кратическата партия в САЩ, която е модифицирала вътрешните си 
процедури за избор на делегати на местно и национално равнище, така 
че да бъдат по-добре представени малцинствените групи (Хошпр 1997; 
264), а също с квотите за жени в избирателните листи на някои евро- 
пейски, особено скандинавски партии (Ри(рв 1997: 180). Естествено 

възниква въпросът какво пречи на българските политически партии да 
използват значителния електорален ресурс на малцинствата. При актив- 
но участие в изборите той може да надмине 10 Фо от гласовете. Защо не 
се включват техни представители на избираеми места в листите, защо 
не се провежда последователна политика в защита на техните интереси, 
при това с демонстративна активност на малцинствени представители? 
С изключение на ДПС, която е де факто етническа партия, полити- 
ческите сили не отиват по-далеч от кампанийно кокетиране с електората 
от малцинствата в навечерието на изборите. Многобройната ромска 
етническа общност, например, е представена в демократичните парла- 
менти след 1989 г, с по един-двама депутати. 


Според нас, дистанцираната позиция на традиционните полити- 
чески партии в България спрямо етническите малцинства се корени 
във все още негативното отношение на мнозинството към тях. Ръковод- 
ствата на партиите се опасяват, че едно сериозно ангажиране с интере- 
сите на малцинствата (особено с привличане на техни представители в 
органите на властта) би отблъснало останалите избиратели. Така еле- 
ментарното пресмятане на гласове показва, че загубата на гласове би 
била по-голяма от печалбата. 


Нашият извод от краткия преглед на въпроса за представителство- 
то на малцинствата в политическия живот ни връща отново към кул- 
турните права. Явно е, че, за да се преодолее взаимното недоверие и да 
се направи възможно съвместното участие на представители на мно- 
зинството и малцинствата във властта и така да се постигне политическа 
защита на интересите на малцинствата, която да не ги конфронтира 
като общности с останалата част на населението, е необходим диалог. 
между културите. А за да има диалог, трябва да е налице равнопо- 
ставеност на партньорите. Което означава, че, като се създават добри 
условия за възпроизводството и развитието на малцинствените култур- 
ни идентичности, се улеснява партньорството и в политическо отноше- 
ние. Иначе казано, ако се реализират по оптимален начин, културните 
права на малцинствата няма да противопоставят, а ще хармонизират 
политически интереси. 


Религиозните, образователните, информационните права могат да 
съдействат за “капсулирането”, но и за “отварянето” на религиозната 

или етническата общност. Дали ще се върви по единия или по другия 
път, според нас зависи и от това, дали културните права ще се интерпре- 
тират и използват като средство за съхранение на традиционната култура 
на тези общности или като условие за укрепването на тяхната реална 
културна идентичност. 

Законодателство и политика към етническите и 
религиозните малцинства в България 


Красимир Кънев 


Говорейки за законодателството и политиката на България спрямо 
етническите и религиозните малцинства в новата история, ние трябва 
да имаме предвид преди всичко особеностите на региона, в който те се 
формират и развиват - Балканите. Това е относително малко място, 
населено с разнообразие на народи, религии, езици и нрави, каквото не 
се среща никъде другаде в Европа. В него са представени с големи 
общности всички основни християнски църкви, плюс мюсюлманството 
и юдаизмът. Само допреди няколко десетилетия тук бяха в широка 
употреба пет азбуки - кирилица, латиница, арабска, гръцка и еврейска. 
Въпреки това разнообразие, човек трудно може да си представи нещо 
по-далечно от идеята за “тшейтр ро?” от Балканите. Във всяка от стра- 
ните в региона има повече хора, които говорят който и да е от езиците 
на големите европейски страни, отколкото езиците на своите съседи. 
Традицията на съвместно съществуване (включително в едно и също 
населено място и на една и съща улица) със слаба комуникация не рядко 
се съчетава с икономическа неразвитост, патриархалност, затвореност 
в етническата и семейната черупка. 


Следвайки европейския модел, през ХГХ в. балканските народи 
решиха върху руините на две империи - Австро-Унгарската и Осман- 

ската - да създадат свои национални държави. За по-малко от век на 
Балканите бяха изпробвани всички известни способи за решаване на 
“националния въпрос” - от геноцид през размяна на население до 
насилствени покръствания и преименувания. 


Създаването на българската държава бе резултат от националното 
движение на българите в Османската империя, в която те бяха третирани 
като второ качество хора. Тя бе формирана върху територии, обитателите 
на които бяха в мнозинството си етнически българи, като тяхна соб- 
ствена “национална държава”. Някои съществени аспекти на законода- 
телството и в още по-голяма степен практиката по правоприлагането и 
политиката бяха насочени към цели, обслужващи тази базисна предпо- 
ставка, въпреки че българските конституционни и правни системи, 
включително тази на Царство България, моделирани в съответствие с 
изискванията на европейската модерност, гарантираха равенството на 
всички пред закона. Това доведе до няколко основни резултата: увели- 
чаване за едно столетие на дела на българския етнически елемент с 
повече от 139 (Резултати ...1994: 109; Статистически годишник 1910: 
39) при относителна по-ниска раждаемост при българите от 30-те години 
насам; драстично намаление на дела на големите малцинствени 
общности като гърците и евреите, промяна на българската антропо- 
нимия и топонимия; промяна на характера на образоваността и съот- 
ветно на общата картина на културния живот или поне в неговия спе- 
цифичен аспект, засягащ етническите и религиозните малцинства. ! 


Небългарските етнически групи често са живели по българските 
земи в условията на културен, а често и на политически натиск, ситуа- 
ция, аналогична на тази в другите балкански страни. Култивираният в 
резултат и в повечето случаи архетипичен манталитет на “чужденец” 
или “гост” се е отразявал в различните случаи по различен начин вър- 
ху тяхното гражданско поведение. От друга страна, българската дър- 
жавна политика спрямо малцинствата исторически е била много по- 
често емоционална отколкото рационално промислена. Може би по- 
ради това по-тежките ексцесии с малцинствени общности са се случва- 
ли главно във военно време иза кратко. Тази политика също така неряд- 
ко ебила противо: ечиваи - както в доброто, така ивлошото - зависима 
от ВЪНШНИ сили. 

Необходимо е категорично да се подчертае, че няма период в бъл- 
гарската история, в който българската държава да не е признавала, при 
това на най-висше конституционно равнище, етническото и религиозно 
многообразие на своята територия. Го е било обозначавано по различен 
начин в различните конституционни и правни уредби. Но дори в годи- 
ните, когато българската държава правеше широкомащабни опити за 
насилствена асимилация на стотици хиляди български турци, Консти- 
туцията от 1971 г. гарантираше на “гражданите от небългарски произ- 
ход” правото да изучават своя език и да изповядват своята религия. 


От Освобождението до Втората световна война 


Периодът от Освобождението до Втората световна война е най- 
противоречивият период в новата българска история от гледна точка 
на законодателс гво и практика за защита на етническите и религиозните 
малцинства. Това е периодът, в който тези малцинствени общности, от 
една страна, се радват на най-голяма възможност да упражняват своите 
етнокултурни права, да изповядват своята религия и да говорят своя 
език, а, от друга страна, някои от тях понякога стават жертва на най- 
тежки злоупотреби. Общата тенденция е от сравнително широка авто- 
номия към постепенно установяване на по-силен контрол върху фор- 
мално и неформално установените институции, в рамките на които се 
упражняват малцинствените права. Тази тенденция обаче не се развива 
равномерно - периодите на затягане понякога се редуват с изблици на 
либерализъм в зависимост от вътрешната и още повече от междуна- 
родната политическа конюнктура. 


Създаването на българската държава след Освобождението е обу- 
словено от ясното изискване за защита на малцинствата, което Великите 
сили поставят. То се осъществява в рамките на една система на между- 
народен ред, която все още не е, но върви към това да стане универсална. 
Международноправната защита на малцинствата по онова време е 
основно защита на религиозните малцинства, предвид все още доми- 
ниращата роля на религията в обществения и в личния живот на хората. 
Постепенно след Виенския конгрес (1815 г.) започват да се появяват 

зе 


специфични клаузи за защита на “етнически”, “расови” или “народност- 
ни” групи (Попъегу 1991: 29). Този подход започва да се възприема 

дори в консервативната Османска империя още с Хати-Хумаюна от 1856 
г., а по отношение на българите - с фермана от 28 февруари (11 март) 
1870 г., с който се учредява Българската Екзархия като православна 
вероизповедна общност, основана на народностен признак. 


Следвайки духа на времето, първият действуващ държавотворен 
акт след Освобождението на България - Берлинският договор от 1878 
г? - възприема принципа на защитата на малцинствата основно като 
религиозни малцинства, но съдържа и специфични клаузи за защита на 
“народностите”. В него са заложени границите на Княжеството и 
Източна Румелия, основните принципи на държавното устройство и 
системата за защита на “чуждото” население. Като следствие от раз- 
бирането на малцинствата основно като религиозни малцинства са 
формулирани и разпоредбите на член 5 (равенство пред закона и свобода 
на изповядването на вярата за всички в Княжеството), член 12 (защита 
на собствеността на мюсюлманите на територията на Княжеството), 
член 15 (справедливо представяне на всички вероизповедания в Източна 
Румелия), член 20 (свобода на изповядване на вярата в Източна Руме- 
лия), член 62 (равенство пред закона и еднакъв достъп до публичните 
длъжности за всички изповедания в Източна Румелия). Изключението 
от този общ принцип е член 4. С него се гарантират интересите на 
турците, румънците, гърците и други етнически групи там, където те 
живеят заедно с българите. 


Другият основен договор, с който се покровителстват малцинствата 
в България през разглеждания период, е Ньойският от 27 ноември 1919 
г. На тази тема е посветен целият негов Отдел ГУ. Ньойският договор 
поставя България в новата система на международноправен ред, уста- 
новена след приключването на Първата световна война с Обществото 
на народите. Характерното за нея е непрекъснатото противоборство 
между претенцията за универсалност и различните стандарти за защита 
на малцинствата, които се прилагат в договорите с различните страни. 
Ньойският договор се отгласква решително от принципа за защита на 
малцинствата основно като вероизповедни общности и въвежда като 
основания за защита на равна основа също расата, народността и езика. 
Неговите антидискриминационни клаузи са формулирани така, че да 
държат сметка за всички тези признаци (Но все още не и за пола!). С 

член 50 се гарантира правото на всеки свободно, както публично, така 
и частно, да изповядва религия или убеждение. С член 53 се гарантира 
правото на всички български поданици да ползват който и да било език, 
включително майчиния си, в търговските си дела, религията, печата и 
другите издания и публичните събрания. С член 54 се гарантира правото 
на поданиците от етническите, религиозните и езиковите малцинства 
да се сдружават в обществени организации. С член 55 българското пра- 
вителство поема ангажимент да улесни българските поданици, които 
говорят език, различен от българския, да изпращат децата си в училища, 
в които да учат на своя език, както и да осигури възможност за ползване 
на част от общинските бюджети за възпитателни, религиозни или 
благотворителни цели на малцинствата. С договора България поема 
ангажимент всички тези разпоредби за защита на малцинствата да имат 
приоритет над вътрешните закони и подзаконовите нормативни актове, 
а също така да признае, че те “съставляват задължения от международен 
интерес и се поставят под гаранцията на Обществото на народите”. 


Конституцията на Княжество България" от 1879 г. е оскъдна в уред- 
бата си, гарантираща равенството пред закона и защитата на малцин- 
ствата. Равенството пред закона е формулирано в член 57 без антиди- 
скриминационна клауза.“ Първата българска конституция също възприе- 
ма принципа на защита на малцинствата основно като вероизповедни 
общности. Тя гарантира, с член 40, свободното, но в рамките на закона, 
изповядване на религията за всички български граждани и за чужден- 
ците. С член 42 се дава, от една страна, свобода на самоуправлението 
на малцинствените религиозни общности, а, от друга, се установява 
върховен надзор на изпълнителната власт над тях. Такъв надзор обаче 
не се предвижда за Българската православна църква, която е обявена в 
член 37 за “господствуваща” в Княжеството. 


Основните актове, с коиго се определя отношението между държа- 
вата и отделните вероизповедни общности, са различни за различните 
общности. В случая с Българската православна църква през целия пе- 
риод до Втората световна война и няколко години по-късно това е бил 
Екзархийският устав, приет като закон от Народното събрание и изменян 
няколко пъти. За малцинствените вероизповедни общности са издавани 
многобройни актове, а отношението към някои от тях през отделни 

периоди е било уредено с междудържавни споразумения. Надзорът на 
изпълнителната власт над религиозните малцинства през същия период 
се осъществява от Министерството на външните работи и изповеда- 
нията. Тази уредба има сама по себе си символично значение - с това 
как местни общности на български граждани се поставят под ведом- 
ството на министерство, занимаващо се с чужденци. Трябва освен това 
да се отбележи, че въпреки общите конституционни принципи на ад- 
министративния надзор и равенството пред закона, отношението на бъл- 
гарската държава към различните вероизповедни, а оттук и етнически 
малцинствени общности, съвсем не е било едно и също. Различни са 
били както политиката, така и законодателната уредба, засягаща отдел- 
ните групи. Различието е, от една страна, в третирането на мюсюлманите 
и всички други общности (Опгагд 1932: 105), а, от друга, в третирането 
на останалите. 


Законодателната уредба на положението на основните вероизпо- 
ведни общности идва скоро след приемането на Конституцията. Първият 
акт в това отношение са Привременните правила за духовното управ- 
ление на християните, на мюсюлманите и на евреите от 9 юли 1880 г. 
(ДВ, бр. 56 от9 юли 1880). Тяхната основна цел е да уредят управлението 
на православните, мюсюлманските и еврейските енории и особено 
заплащането на свещенослужителите, източниците и разпределението 
на доходите и таксите за различните служби. Същевременно При- 
временните правила правят и първия плах опит да конкретизират раз- 
поредбите на член 42 от Търновската Конституция по отношение над- 
зора на изпълнителната власт върху малцинствените вероизповедни 
общности. С тях се премахват кадиите, мюсюлманските съдии, а техните 
правомощия се прехвърлят върху мюфтиите. Установяват се десет мюф- 
тийски съдебни окръга с избрани “от мюсюлманското население” мюф- 
тии във всеки. В Привременните правила няма разпоредби, които изи- 
скват утвърждаване на избора на мюфтиите от властите. Те обаче пред- 
виждат главният мюфтия всички районни мюфтии да бъдат на заплата 
към правителството. Аналогично е и положението с равините с важното 
изключение, че на държавна заплата е само софийският равин, но неи 
районните равини, които се поддържат от местните синагоги. В общия 
случай волята на вярващите мюсюлмани и евреи е била зачитана и проб- 
леми не са възниквали. Но съществуват и свидетелства, че този механи- 

зъм е бил ефективно използван от властите за намеса върху избора на 
мюфтии в някои случаи, като например при избора на мюфтия в Русе 
още през 1880 г. (Зип5п 1988: 125-126). 


Решителна крачка по-нататък в контрола над мюсюлманската веро- 
изповедна общност правят Временните правила за духовно управление 
на мюсюлманите от 1895 г. (ДВ, бр. 210 от 26 септември 1895), които 
продължават да действуват като цяло до 1909 г., ас отделни разпоредби 
до 1919 г. Те изобщо не предвиждат избор на главен мюфтия - той се 
назначава с княжески указ (член 2). Окръжните мюфтии се избират от 
имащите избирателни права мюсюлмани, но изборът им се утвърждава 
с княжески указ по предложение на Министерството на външните 
работи и изповеданията. Мюфтийските наместници също не се избират 
- те се назначават със заповед на същото министерство по предложение 
на мюфтиите. Всички тези длъжностни лица са държавни служители 
на заплата, определена от Министерството на външните работи и изпо- 
веданията. В допълнение към това Министерството утвърждава избора 
на настоятелствата на молитвените домове на мюсюлманите и има право 
да ги уволнява. Циганите-мюсюлмани не могат да бъдат избиратели 
нито за мюфтии, нито за настоятелства, “понеже не вземат, съгласно 
шерията, никакво участие в управлението на мюсюлманските рели- 
гиозни дела” (член 17). 


Недостатъците на тази уредба се опитва да преодолее подписаното 
на 6 (19) април 1909 г. след обявяването на независимостта на България 
през 1908 г. Цариградско съглашение, което съдържа специално допъл- 
нително съглашение “по мюфтийския въпрос”. С него се урежда редът 
за избор на главния мюфтия и на районните мюфтии и намесата на 
българските власти в това. Последната е малка - правителството само 
съобщава за избора на главен мюфтия, който се избира от другите мюф- 
тии, за да може той да получи от Шейх-ул-Исляма документите, които 
са му нужни, за да упражнява правомощията си по мюсюлманското 
право. Изборите на районните мюфтии се проверяват и контролират 
само от главния мюфтия. Същият подход и уредба са възприети и в 
Съглашението относно мюфтиите към Цариградския договор от 16 (29) 
септември 1913 г. Ив двете съглашения обаче се запазва статутът на 
всички мюфтии като държавни служители, заплащани от държавата, 
включително възможността за тяхното уволняване по реда на законите 

за държавните чиновници. Избухналата скоро след подписването на 
Цариградския договор Първа световна война не дава възможност да 
бъдат приложени разпоредбите на Съглашението относно мюфтиите в 
тяхната пълнота. След изтичането на мандата на главния мюфтия из- 
бор за нов не е бил проведен чак до приключването на войната през 
1919 г., като длъжността е била заемана от хора, които са я изпълнява- 
ли временно. 


Веднага след Първата световна война, още преди подписването на 
Ньойския договор, по предложение на тогавашния министър-пред- 
седател и министър на външните работи и изповеданията Т. Теодоров 
на 23 май 1919 г. царят издава указ, който урежда по нов начин отно- 
шението между държавата и мюсюлманското вероизповедание. Това е 
Уставът за духовно устройство и управление на мюсюлманите в Царство 
България (ДВ, бр. 65 от 26 юни 1919). Като цялостна уредба това е най- 
дълго действалият устройствен правилник на мюсюлманската веро- 
изповедна общност през разглеждания период и заедно с това най- 
рестриктивният. Уставът установява големи правомощия за намеса на 
Министерството на външните работи и изповеданията във вътрешния 
живот на мюсюлманската религия. То утвърждава и има право да касира 
избора за настоятелства на мюсюлманските вероизповедни общини и 
на главния мюфтия. 6123 от устава дава право на Министерството да 
уволнява главния мюфтия, ако се установи, че той “не изпълнява 
добросъвестно длъжностите си и че чрез своите действия нарушава 
постановленията на този устав и действуващите в страната закони и 
правилници”. Всички останали мюфтии и мюфтийски наместници са 
държавни служители, получават заплата от държавата и се назначават 
и уволняват от Министерството. Те могат да общуват с чуждестранни 
публични учреждения и служебни лица само чрез него. Министерството 
се намесва на всички етапи от изпита и при назначаването на всички 
свещенослужители в изповеданието. То упражнява общ надзор над мю- 
сюлманските духовни съдилища и над делата на всички органи на веро- 
изповеданието. Строителството на всеки нов молитвен дом трябва да 
бъде предварително разрешено от Министерството, както и покупко- 
продажбите, ипотеките и замяната на вакъфски имоти. 510 от Устава 
постановява, че всички мюсюлмани, без разлика на коя секта принад- 

лежат, са задължително членове на мюсюлманската вероизповедна 
общност, ас 514, т.4 на просяците се забранява да участвуват в избори 
за настоятелства. Същото се забранява и на циганите-мюсюлмани (514, 
т.5) с неустановено местожителство, което е все пак напредък в срав- 
нение с Временните правила от 1895 г. С този устав властите установя- 
ват пълен контрол върху мюсюлманското вероизповедание. Това им да- 
ва възможност да го насочват срещу Турция и зародилото се под вдия- 
ние на революцията там кемалистко движение в България.” 


Устройствените правила за мюсюлманите в България през разглеж- 
дания период засягат по принцип всички, които са мюсюлмани, неза- 
висимо от етническата им принадлежност, а следователно включват 
също така българите-мюсюдмани и ромите-мюсюлмани. Участието на 
последните в мюсюлманските вероизповедни общности им дава въз- 
можност да се ползват и от малцинствените права, които са гарантирани 
с другите закони. Трябва да се отбележи, че правото на участие в мю- 
сюлманските вероизповедни общности на ромите-мюсюлмани, въпре- 
ки че е било по принцип уредено по законодателен ред, т.е. било е 
безусловно дадено от държавата, съвсем не е било безпроблемно въз- 
прието от останалите членове на тези общности. То е било до такава 
степен оспорвано от турците, особено през 20-те години, че се стигнало 
до специално обсъждане на Националния конгрес на турските вероиз- 
поведни общини, който се провел в София през октомври и ноември 
1929 г. Там се стигнало и до специално решение, че “мюсюлманите- 
цигани не могат да участвуват в изборите” за настоятелства “поради 
ниското им културно равнище” и поради това, че тези “чисто турски 
национални достояния” са наследени от предците на турците (5шази 
1988: 89-90). Това решение, въпреки че няма правна сила, без съмнение 
е допринесло за изключването на част от ромите от мюсюлманските 
вероизповедни общини. 


Въпросът с правното положение на другите малцинствени веро- 
изповедни общности съвсем не стои така ясно както с мюсюлманската. 
За правното положение на еврейските общини например в българското 
общество още от началото на века са се водили разгорещени спорове, 
включително в самата еврейска общност, без да се стигне до съгласие. 
Устройствените разпоредби за мюсюлманската вероизповедна общност, 

приети след 1880 г., както и Екзархийският устав отменят съответните 
разпоредби на Привременните правила за духовното управление на 
християните, на мюсюлманите и на евреите от 9 юли 1880 г., но само в 
частта им за християните и мюсюлманите. В частта им за евреите те 
продължават да действуват през целия период до Втората световна 
война, въпреки че в много пунктове стават безнадеждно остарели.! На 
5 септември 1920 г. Първият учредителен събор на евреите приема Устав 
за устройството и управлението на еврейските общини и Консисторията 
в България, който е изменен и допълнен от Втория събор, проведен на 
19 - 20 юни 1932 г.! С Устава се урежда в детайли управлението на 
еврейските общини, в които според неговия 64 членуват всички евреи. 
Той урежда също така назначаването и уволнението на равините и 
другите духовни служители на вероизповеданието, избора на Консис- 
тория като “върховен представител на еврейството в България” (585), 
правомощията на длъжностните лица в управлението на еврейските 
общини и юрисдикцията на духовните съдилища. Уставът предвижда и 
някои правомощия на Министерството на външните работи и изпо- 
веданията, включително да одобрява избора на главен равин. Този устав, 
самото приемане на който поставя сериозни въпроси на Конституцията 
и правото в Царство България, никога не е бил официално признат. Той 
не е послужил като основание за придобиване на статут на юридическо 
лице на еврейската вероизповедна общност нито като религия, нито 
като частно сдружение на граждани по реда на Закона за юридическите 
лица. Това обаче не езасегнало съществено правото на българските ев- 
реи да изповядват своята религия, което за дълъг период от време е би- 
ло задоволително осъществявано на практика. 


Подобно на еврейската е и положението с другите вероизповедни 
общности в периода след Освобождението до Втората световна война. 
Въпреки че юридическият статут на някои от тях е бил неустановен, 
това не е засегнало съществено тяхното право да изповядват своята 
религия. Това се отнася както за католическите и протестантските общ- 
ности", така също и за православните общности, формирани върху 
народностна основа като гръцката, румънската и арменската. В някои 
случаи (като например с румънските църкви) местните вероизповедни 
общности са били поддържани от правителствата на съседни държави, 

включително във всичко, което засяга въпросите на собствеността на 
църквите. Всички те обаче, в съответствие със специално издадените 
от Министерството на външните работи и изповеданията разпоредби, 
са били задължени да искат специално разрешение за строеж на нови 
молитвени домове, а някои от тях и да представят избраните или назна- 
чени висши длъжностни лица във вероизповеданията за утвърждаване 
в Министерството (С1гагд 1932: 99-123). 


Царство България запазва компетенцията на духовните съдилища 
за регулиране на някои обществени отношения. В общия случай (включ- 
ващ и съдилищата на православното вероизповедание) както старият 
(действуващ от 1891 г.), така и новият (действуващ от 1930 г.) Закон за 
гражданското съдопроизводство допускат възможност за разглеждане 
от духовните съдилища на бракоразводни дела и свързаните с тях 
въпроси за упражняване на родителските права и за издръжки (но без 
да се определя техният размер). Производството по тези дела се урежда 
в статутите на изповеданията или в тяхното обичайно право. Изклю- 
чение от това общо правило е направено за мюфтийските съдилища на 
мюсюлманското изповедание, които в допълнение към това имат право 
да разглеждат и спорове по имуществени отношения между родители 
и деца, между съпрузи, както и спорове за наследство. Това тяхно допъл- 
нително правомощие е отнето със Закона за ограничаване компетент- 
ността на мюфтийските съдилища от 20 юли 1938 г., с което те се прирав- 
няват на останалите духовни съдилища. 


Както стана ясно по-горе, член 23 на Ньойския договор гарантира 
правото за сравнително широко използване в частните взаимоотно- 
шения на майчиния език от лицата, принадлежащи към езикови мал- 
цинства. Това право е разширено от законодателството и до Някои вза- 
имоотношения с публичната власт. Във всички варианти на законите за 
устройството на съдилищата се допуска възможност, ако страните не 
владеят български, да се назначи преводач за сметка на страните. До- 
пуска се ивъзможността в съда да се говори на чужд език и без преводач 
в случай, че всички съдии и страните владеят чуждия език." Преводач 
се назначава, при това безплатно за обвиняемия, и на всички стадии на 
наказателното съдопроизводство (член 214 и член 320 от Закона за 
наказателното съдопроизводство). По подобен начин и законите за 


78 Красимир Кънев 


гражданското съдопроизводство гарантират участието на преводач, 
когато се разпитва свидетел, който не разбира български. В този случай 
услугите му се заплащат от депозита, който страната, поискала призо- 
ваването на свидетеля, е внесла предварително (член 321 и324 от стария, 
член 205 и 208 от новия Закон за гражданското съдопроизводство).!? 


Основна сфера за упражняване на малцинствените права е образо- 
ванието. Международните договори на България налагат недвусмислено 
формулирани задължения да посрещне образователните нужди на ли- 
цата, принадлежащи към етнически и религиозни малцинства, по начин, 
адекватен на защитата на тяхната етническа и религиозна идентичност. 
През разглеждания период това задължение е било в голяма степен спаз- 
вано. Образованието на етническите и религиозните малцинства е било 
уредено първоначално почти изключително, а впоследствие основно, 
чрез частни училища. Общата историческа тенденция е към тяхното 
обобществяване, като в този процес на определени етапи и сред опре- 
делени политически кръгове са се изявявали поотделно или заедно и 
допълнителни тенденции: към подронване на етнокултурната идентич- 
ност на някои групи или към поемане от държавата на част от финансо- 
вото бреме на частните училища. 


Законът за народното просвещение признава за частни малцин- 
ствени училища училищата на мюсюлманите, евреите, арменците, а 
между 1921 и 1924 г, също така и на “иноверните български общини”. 
Мюсюлманските частни училища са били допълнително обособени по 
народностен признак - турски, българомохамедански, татарски и ци- 
гански. Всички частни малцинствени училища са се управлявали от 
настоятелства, които са се грижели за осигуряване на средства за тях и 
за назначаване на учителите. Те са получавали и допълнителна държавна 
субсидия. Гръцките и румънските училища са имали статут на частни 
училища, но не са били финансово подпомагани от българската държава. 
Те са се издържали от правителствата на Гърцияи Румъния. Училищата 
на някои български и чужди вероизповедни общности (католически, 
протестантски) също са имали статут на частни училища и са се издър- 
жали от частни лица и институции. По-особен е бил статутът на руските 
училища. Те били категоризирани като чужди училища поради това, че 
руските емигранти не получават българско гражданство, но са били 
управлявани от държавата (Сачкова 1995). 

Учебните програми на всички частни училища, особено в първите 
години след Освобождението, дават възможност за широко застъпване 
на обучението по майчин език. В действителност, основната част от 
предметите са се изучавали на езика на малцинствата. Задължителното 
изучаване на български език се въвежда от Закона за народното просве- 
щение от 1885 г. С промените в закона през 1909 г. започва задължително 
да се изучава на български история и география. Между 1921 и 1924 г., 
по време на земеделското управление, задължителното изучаване на 
български език отпада. Решителното включване на българския език и 
на дисциплините, които задължително се изучават на български език 
(история и география), започва с промяната на закона през 1924 г. Тази 
промяна прави задължително и назначаването в частните училища по 
тези дисциплини на правоспособни учители-българи или инородци, 
завършили народните училища. Тези учители, които се назначавали 
направо от Министерството, станали впоследствие очите и ушите на 
властта в борбата й срещу кемалисткото влияние в турските училища 
(Манчев и Дойчинова 1991). Колкото до квалификацията на учителите, 
тя се е различавала чувствително при различните малцинствени учи- 
лища, като при турските е била общо взето най-ниска. Учебниците обик- 
новено са се изготвяли и отпечатвали в България. 


Частни малцинствени училища с имало от всички степени - от 
детски градини до гимназии. Най-много са били първоначалните учи- 
лища. Последните са били най-много и сред народните училища, които 
са били изцяло на държавна издръжка. Това съответства на общото рав- 
нище на образованието в България по онова време. От средата на 20-те 
години броят на частните първоначални училища започва рязко да 
спада, докато броят на народните училища продължава да нараства 
(Сачкова 1995: Табл.2). Това става за сметка почти изключително на 
турските частни училища. Основната причина е превръщането на бъл- 
гаромохамеданските училища от частни мюсюлмански в народни 
училища - процес, започнал със законодателната реформа по време на 
следвоенното земеделско управление, с която се стимулира превръ- 
щането на всички частни училища в народни. Този процес в идеята на 
земеделците в никакъв случай не се е свързвал с посегателство срещу 
идентичността на етническите и религиозните общности. Напротив, в 
тяхно лице малцинствата - особено турското - са намерили едно от пра- 

вителствата, което в най-голяма степен е било склонно да зачита и на- 
сърчава тяхната идентичност. Желанието е било по-скоро държавата 
да подпомогне издигането на равнището на образованието в тези учи- 
лища. С падането на земеделците от власт реформата се проваля. Новите 
правителства продължават само одържавяването на българомоха- 
меданските училища и успяват почти изцяло. Тази държавническа цел, 
разбира се, е била тясно свързана, особено от края на 30-те години, с 
политиката на пълно побългаряване на това население. Друга причина 
е развихрилата се по това време борба между модернистите-кемалисти 
и подкрепяното от българската държава консервативно мюсюлманско 
духовенство, което се укрепило в частните училища. Духовенството и 
българската държава са насърчавали турците да изпращат децата си в 
малцинствените училища. След 1936 г. дори са били въведени законо- 
дателни промени, по силата на които родителите-инородци са били 
принудени да плащат по 1 000 или 2 000 лева такса, ако решат да изпра- 
тят децата си в народните или чуждите училища вместо в своите мал- 
цинствени училища. 


Между 1928 и 1934 г. много от турските училища възприемат нова- 
та турска азбука (латиницата), която по това време е била вече наложена 
в Турция. След преврата от 19 май 1934 г. обаче правителството, под- 
крепяно от мюсюлманското духовенство, връща старата азбука (ара- 
бицата). Този съзнателно насаждан като държавна политика консер- 
ватизъм е бил съпроводен с непрекъснат процес на закриване на частни 
турски училища. 


Както в случая с образованието на майчин език, така и с печата, 
периодът от Освобождението до Втората световна война е бил сравни- 
телно най-благоприятен от гледна точка на правната рамка и на реално 
осъществените възможности лицата, принадлежащи към етнически, 
религиозни и езикови малцинства, да имат печатни издания на своя 
език. Законите за печата са били сравнително либерални. Почти всички 
значителни етнически и религиозни малцинства са имали свои издания 
и са печатали литература.“ Известни проблеми за някои от малцин- 
ствените издания възникват в края на 30-те и особено в началото на 40- 
те години. След преврата от 19 май 1934 г., когато, следвайки политиката 
си на подкрепа на консервативното духовенство срещу кемалистите, 

правителството връща арабицата в училище, няколко списвани на ла- 
тиница турски вестника са закрити (5шизиг 1988: 114). Проблем възниква 
и с еврейския периодичен печат след приемането на антиеврейското 
законодателство и особено на Закона за периодичния печат от 10 декем- 
ври 1943 г., който налага ограничения върху издателската дейност на 
лицата от еврейски произход. През периода 1942-44 г. настъпва истински 
крах на еврейската издателска дейност. 


Друг обичаен способ за решаване на “националния въпрос”, осо- 
бено на Балканите, е обменът на население. Той е основан на презумп- 
цията на националната държава, т.е. държавата, формирана върху 
територията, принадлежаща на една етническа общност и обслужваща 
“националния интерес” на тази общност. За периода от Освобождението 
до Втората световна война Царство България участва в четири операции 
по размяна на население, при които хора, принадлежащи на небългарски 
етнически общности, са изселени от България или “заменяни” за 
българи от други страни. Всички тези операции включват договори и 
споразумения, които са сключвани за български граждани от турска, 
гръцка, румънска и германска народност. 


В случая с българските турци сключените споразумения между 
България и Турция по същество узаконяват едно статукво на двустранно 
“етническо прочистване” на българската и на турската територия, по- 
стигнато по време на Балканските войни. Още в първото приложение 
към Цариградския договор от 16 (29) септември 1913 г. България и 
Турция се съгласяват да улесняват взаимната факултативна размяна на 
българско и мюсюлманско население, както и на имотите им в 15- 
километровите зони от двете страни на границата. Месец и половина 
по-късно, на 2 (15) ноември 1913 г. България и Турция сключват 
специално съглашение по въпроса за бежанците от Тракия в Одрин. С 
него двете страни се съгласяват да настанят цели села от български 
селяни от Лозенградския и Одринския санджаци в изпразнените 
мюсюлмански села, намиращи се в отстъпената на България територия 
на Тракия, тъй като българските села от тези два санджака са заети от 
мюсюлмански бежанци, дошли от България. Това споразумение никога 
не е било ратифицирано от българския парламент, макар че турската 
страна винаги е настоявала за прилагането му. Независимо от това обаче 

то е било в някаква степен приложено. По-цялостно въпросът е бил 
уреден с договора за приятелство между България и Турция, подписан 
в Ангора след войните, на 18 октомври 1925 г. (ДВ, бр. 110 от 17 август 
1926). Протоколът към договора предвижда турското правителство да 
признае за български поданици всички бежанци-българи от Тракия, а 
българското правителство да признае за турски поданици всички бе- 
жанци-мюсюлмани от България, които са се изселили по време на вой- 
ните. Недвижимите имоти, съответно на българите от европейската 
територия на Турция и на мюсюлманите от територията на Османската 
империя, откъснати вследствие на балканските войни, стават държавна 
собственост. Част от договора също така е Конвенцията за установяване, 
сключена същия ден. Тя предвижда свобода на изселването на турците 
от България и на българите от Турция при пълна свобода за разполагане 
с движимите имоти и за ликвидиране на недвижимите имоти. 


В същия ден, в който се подписва Ньойският мирен договор, Бъл- 
гария и Гърция подписват и Конвенцията относно свободата за емиг- 
рация на малцинствата. Тя е ратифицирана на 4 октомври 1920 г. С 
този договор и последвалите го няколко двустранни споразумения се 
предвижда доброволно изселване на взаимните “етнически малцинства 
по вяра и език”. Макар договорът да предвижда изрично “доброволно” 
изселване, има изобилие от свидетелства, че на населението е оказван 
разнопосочен натиск към емиграция или към въздържане от емиграция. 
Създадена била смесена комисия от четири души, която на свой ред 
създава още осемнадесет подкомисии за оценка и ликвидация на имуще- 
ството на гърците в България и на българите в Гърция. От тази проце- 
дура се възползвали около 46 000 гърци от България.” Броят на изсе- 
лените българи от Гърция е спорен, тъй като българското правителство 
включва в общата цифра около 70 000 бежанци от Егейска Македония, 
а понякога и всичките около 200 000 бежанци от Тракия и Македония 
по време и след балканските войни (Гадйаз 1932: 122-123; Генов 1929: 
175). С това гръцкото малцинство в България, което дълги години е 
било второто по големина след турското, намалява драстично. След края 
на 20-те години между България и Гърция възникват спорове относно 
плащанията на изселниците, които са свързани с предложението на 
президента на САЩ Хувър за мораториум по репарационните плащания. 

Спорът стига до Постоянния съд за международно правосъдие, който 
по въпроса за плащанията взема българската страна. И след това обаче 
споровете не спират - Гърция спира плащанията на изселниците, а 
България - тези по репарациите. Въпросът се урежда окончателно със 
спогодба, която двете страни подписват едва през 1964 г. (Пенков 1992: 
251-264). 


По подобен начин българските власти постъпват и с румънското 
малцинство. То е разменено срещу българи от Румъния по силата на 
договора между България и Румъния от Крайова от 7 септември 1940 
г., с който България си връща Южна Добруджа. Той съдържа специално 
приложение - Спогодба за размяна на българското и румънското насе- 
ление (ДВ, бр. 206 от 12 септември 1940 - притурка). За разлика от спо- 
годбата с Гърция, тази спогодба е за принудителна размяна. Тя обхваща 
населението от два румънски (Тулча и Кюстенджа) и два български 
(Дуростор и Калиакра) окръга. За другите региони на Румъния и Бъл- 
гария изселването е факултативно, като Румъния си запазва правото да 
изсели част от българите от другите части на страната принудително 
само с цел да се изравнят бройките на изселилите се. Полските имоти 
на изселниците стават съответно румънска и българска държавна соб- 
ственост. И в този случай за проверката на инвентара, оценката на 
съдържанието на имотите и установяване размера на задълженията се 
предвижда да работи смесена комисия. По силата на Крайовската 
спогодба от България се изселват около 61 000 българи от Румъния и 
около 100 000 румънци от България (Бсреспипап 1946: 406, 409). 


По време на Втората световна война България осъществява още 
едно изселване, което по мащаби е значително по-малко от горните. 
Това е изселването на българските граждани от германска народност в 
Германия. Между декември 1941 г. иаприл 1943 г. около 2 150 германци, 
в това число около 800 от новите земи на Македония и Западна Тракия, 
се изселват в Германия по споразумение между двете правителства. 
Царският указ, с който се одобрява постановление на Министерския 
съвет (ДВ, бр. 39 от 20 февруари 1943), предвижда германците, които 
се изселват и изгубват българското си гражданство при пресичане на 
границата, да бъдат освободени от всички задължения от публично 
правен характер. Предвиден е специален ред за ликвидация на иму- 

ществото. Смесена българо-германска комисия се е занимавала с 
уреждането на исканията към българското правителство (Зсресрипап 
1946: 250-251). 


Обзорът на законодателството и политиката към етническите и 
религиозните малцинства от Освобождението до Втората световна 
война не би бил пълен, ако не споменем и случаите на антималцинстве- 
ни ексцеси, практикувани както по закон, така и без закон. Безспорно 
на първо място следва да бъдат отбелязани ексцесите срещу мирно 
небългарско население по време на войните. Макар българските войс- 
кив това отношение да не са се проявили така драстично както някои 
от техните врагове, все пак избивания, малтретирания, палежи, изна- 
силвания и пр. са били практикувани от тях спрямо мирно инородно 
население във всички военни конфликти през разглеждания период 
(Другите ... 1994). 


Част от насилията във военно време, а и в определени мирни 
периоди, са свързани с преименуванията и покръстванията на бъл- 
гаромохамедани. От Освобождението до Втората световна има две 
кампании за преименувания и покръствания. Най-масовата и най- 
насилствената от тях е кампанията за покръстване по време на бал- 
канските войни 1912 - 1913 г. (Георгиев и Трифонов 1995; Василев 1961). 
Покръстването е започнато и осъществено като официална държавна 
политика, зад която стоят широк кръг от институциите на българското 
общество - от царя и правителството до Българската православна 
църква. Операцията е типична политика на моркова и тоягата - тя 
включва както предоставяне на блага и привилегии за новопо- 
кръстените, така и различни по тип и интензивност насилия - от 
обикновен административен дискомфорт до тежки побои. Това набър- 
зо проведено покръстване обаче скоро е отменено. На всички спеку- 
лации за неговата “доброволност” мюсюлманското население отгова- 
ря през февруари 1914 г. с масово гласуване за Либералната партия, 
чиято предизборна агитация и последваща политика включва връща- 
не на имената и вярата на покръстените. Следващата кампания за пре- 
именуване на българомохамеданите е през 1942 г. Тя също е преминала 
при насилия и също е завършила с провал - имената им са върнати 
веднага след 9.09.1944 г. 

Сред антималцинственото законодателство и политика от Осво- 
бождението до Втората световна война специално отбелязване заслужа- 
ва дискриминацията срещу ромите. За дълъг период големи групи роми 
мюсюлмани (каквито са преобладаващата част от тях през този период) 
са изключени от участие в управлението на мюсюлманските 
вероизповедни общини по силата на техните устройствени правилни- 
ци. За известен период в началото на века ромите мюсюлмани и черга- 
рите са лишени от избирателни права (Марушиакова и Попов 1993: 84- 
87). По време на действието на антиеврейското законодателство те са 
включени в ограничителните разпоредби на Наредба М 129 и им е 
забранено да се женят за българи. Част от тях са изселени заедно с 
евреите от София и други големи градове. През 1942 г. роми-мюсюлма- 
ни са подложени на насилствено преименуване и покръстване (Подкре- 
па 18.12.1990). 


Безспорно най-тежките ексцеси по закон през разглеждания пери- 
од стават по време на Втората световна война с антиеврейското законо- 
дателство и с депортирането на евреите от новозаетите земи в нацист- 
ките концлагери. Приетият през януари 1941 г. Закон за защита на на- 
цията (ДВ, бр. 16 от 23 януари 1941) е подобен, макар и не идентичен с 
нацистките Нюрнбергски антисемитски закони. Той налага редица ог- 
раничения на българските граждани евреи като: да бъдат приемани в 
българско поданство; да бъдат избиратели или избираеми в публич- 
ноправни избори ив дружества с идеална цел, освен ако не са еврейски; 
да заемат държавни служби, както и служби в граждански сдружения, 
освен ако не са еврейски; да служат в редовната войска или да се от- 
купуват от военна служба; да членуват в организации, които се намират 
под надзора на Министерството на войната; да встъпват в брак или в 
извънбрачно съжителство с българи; да държат българи за домашна 
прислуга. Със закона се въвежда забрана евреи да притежават, владеят 
или наемат непокрити полски имоти, забрана за упражняване на реди- 
ца професии, както и “еврейски” квоти в търговията, индустрията и 
свободните професии. Въз основа на този закон впоследствие са изда- 
дени редица подзаконови нормативни актове, които налагат допъл- 
нителни ограничения, включително задължения за обозначаване на 
дома, бизнеса и самите евреи със специални знаци, изселване от София 

идр.!? С един от тях - Наредба М 129 от 26 август 1942 г. (ДВ, бр. 192 от 
29 август 1942) - се създава Комисарство по еврейските въпроси, което 
е натоварено с редица основни функции по прилагането на антиеврей- 
ското законодателство. Една от големите операции на Комисарството е 
организирането на депортацията на 11343 евреи от новозаетите Македо- 
ния и Тракия в нацистките концлагери.” Почти всички те впоследствие 
са унищожени в концлагера в Треблинка. 


За това как България спасява от депортация евреите от своите земи, 
което я прави единствената европейска държава освен Англия, в която 
след края на войната има повече евреи, отколкото в началото вж. по- 
подробно Барух (в настоящата книга). 


Комунистическият период” 


На преден план изниква приобщаването на малцинствата към 
обществото на основата на приемането на общата, установена като гос- 
подстваща, светска идеология на марксизма-ленинизма със съществе- 
ното й побългаряване предвид изискванията на балканската политическа 
конюнктура. Последната на различни етапи от развитието на българ- 
ското общество поставя различни и често взаимно изключващи се 
императиви.? Политиката към малцинствата преминава през противо- 
положни крайности: от интернационализъм към национализъм, от 
защита и укрепване на етническата (но не и на религиозната!) иден- 
тичност на малцинствените общности към груби посегателства върху 
тяхната етническа култура, религия и език, далеч надхвърлящи ма- 
щабите и изстъпленията на минали правителства. 


Изследването само на конституционния и правен аспект на защи- 
тата на малцинствата в един тоталитарен режим по никакъв начин не 
би могло да очертае контурите на политиката, тъй като в тези общества 
законът не е това, което управлява. И все пак, един поглед върху двете 
действащи конституции по онова време - “димитровската” от 1947 г.и 
“живковската” от 1971 г. - ясно открояват общата тенденция на поли- 
тиката. Конституцията на Народна Република България от 1947 г. (ДВ, 
бр. 284 от 6 декември 1947), с която България от монархия става “на- 
родна република”, съдържа няколко разпоредби, с които се гарантира 

равенството пред закона, защитата от дискриминация и защитата на 
етнокултурната, религиозната и езиковата самобитност на малцинствата. 
С член 71 се гарантира равенството пред закона и защитата от дискрими- 
нация без разлика на народност, произход и вяра. Член 72 е специална 
разпоредба, в която с много силни термини се защитава равноправието 
на жените във всички сфери на социалния живот, за пръв път на кон- 
ституционно равнище в историята на България. С член 78 се гарантира 
свободата на съвестта, както и свободата на извършване на религиозни 
обреди. Той обаче, също за пръв път в българската история на конститу- 
ционно равнище, установява дискриминационната забрана за обра- 
зуване на политически партии на религиозна основа, една разпоредба, 
която едва ли има голямо значение, тъй като тоталитарният режим не 
допуска спонтанно формиране на политически партии на каквато и да 
било основа, както впрочем и свободното изповядване на религия. Член 
79 дава право на “националните малцинства” да се учат на своя майчин 
език и да развиват националната си култура. Съответната разпоредба в 
Конституцията на Народна република България от 1971 г. (ДВ, бр. 39 от 
18 май 1971) е много по-слаба като защита - там става дума за “граждани 
от небългарски произход”, на които член 45 дава право да изучават и 
своя език, като наред с това ги задължава да изучават български. Гази 
конституция също съдържа обща антидискриминационна разпоредба, 
която защитава от дискриминация на основата на “народност, произход, 
религия, пол, раса, образование и обществено и материално положение” 
(член 35). Тя гарантира и свободата на съвестта и религиозните обреди 
и ритуали, като също забранява формирането на политически партии 
на верска основа (член 53). 


Новата политика се формира в контекста на нов международно- 
правен ред, установен със създаването на Организацията на обединените 
нации. Характерното за него, специално що се отнася до защитата на 
малцинствата, е възприемането на принципа на общия стандарт и 
универсалната защита и поставянето на втори план, без изцяло да е 
отхвърлен, на принципа на защитата на малцинствата в рамките на 
двустранни договори между “заинтересувани” страни (ТГЬогпЬеггу 1991: 
113-117). България става страна по няколко договора на ООН, които 
съдържат разпоредби за защита на етническите, религиозните и езикови- 

те малцинства. Сред тях са Международният пакт за гражданските и 
политическите права, Конвенцията за борба с расовата дискриминация, 
Конвенцията за борба с дискриминацията в областта на образованието 
на ЮНЕСКО и Конвенцията за преследване и наказване на престъп- 
лението геноцид. Те съдържат както антидискриминационни клаузи, 
така и специални разпоредби за защита на малцинствената идентич- 
ност. От средата на 70-те години България става страна и по докумен- 
тите на Съвещанието за сигурност и сътрудничество в Европа, които, 
макар и да не са международни договори, все пак съдържат ангажи- 
менти, включително в сферата на защита на малцинствата. 


На всички етапи от развитието на тоталитарната система при дей- 
ствието на ясни конституционни и международноправни норми в 
България бяха извършени тежки нарушения на човешките права, вклю- 
чително на правата на лицата, принадлежащи към етнически, рели- 
гиозни и езикови малцинства. При това в рамките на един и същ кон- 
ституционен и правен ред политиката към малцинствата е била ту на- 
сърчаваща, ту репресивна, много често едновременно. 


Веднага след 9 септември 1944 г. са отменени антиеврейските зако- 
ни и подзаконови нормативни актове и са възстановени правата и иму- 
ществата на българските евреи.” Възстановени са и много техни орга- 
низации и издания. Четири години след 9 септември обаче започва 
голямата алия, операцията по емигрирането на българските евреи в 
Израел, към която правителството се отнася общо взето благосклон- 
но, както впрочем и към самата държава. В периода 1948-53 г. повече от 
35 000 български евреи емигрират в Израел. В България остават малко 
на брой добре интегрирани в обществото хора. Извън изселванията на 
българските турци, това е най-голямото следвоенно решаване на мал- 
цинствен въпрос чрез трансфер на население.> Освен евреи, след Вто- 
рата световна война по силата на няколко междудържавни споразуме- 
ния и вътрешни решения от България се изселват около 15 000 арменци, 
2 000 чехи и словаци, 100-200 сърби. Тук трябва да се отбележи и изсел- 
ването на около 40 000 бежанци от Гърция в тогавашната Югославска 
република Македония (Василева 1991). Това донякъде променя и 
насоката и акцентите на малцинствената политика в България. Основ- 
ните малцинствени общности са турците, българомохамеданите и ро- 

мите, голяма част от които са мюсюлмани. Блоковото противопоставяне, 
влизането на Турция в НАТО, а на България - във Варшавския договор, 
налага допълнителен отпечатък върху малцинствената нолитика. 


По време на комунистическия режим българските турци остават 
най-голямата малцинствена общност въпреки трите големи изселвания, 
които стават през този период. Първото от тях е през 1950-51 г., когато 
между януари 1950 и ноември 1951 г., след продължителни между- 
държавни пререкания, завършили със затваряне на границата от турска 
страна, повече от 154 000 души емигрират от България за Турция. При- 
чините за това изселване са няколко. Част от тях са в продължителния 
застой в емигрантския поток, който винаги е съществувал между двете 
страни преди Втората световна война. Други са в напрежението от по- 
литическия натиск - страха от посегателството над религията и нейните 
външни проявления, от предстоящата колективизация на земята, от 
модернизацията на бита (Коз“ап ск 1957: 80-87). Втората емиграционна 
вълна следва подписаната през март 1968 г. изселническа спогодба 
между България и Турция (ДВ, бр. 82 от21.10.1969). Тя дава възможност 
за емиграция в Турция на “български граждани от турски произход”, 
чиито близки роднини са се изселили в Турция до 1952 г. По този ред 
между 1969 г. и 1978 г. от България емигрират общо около 130 000 тур- 
ци. Третата емиграционна вълна е между | юнии 22 август 1989 г. ие 
свързана с последствията от кампанията за насилствено преименуване 
след 1984 г. 


Много скоро след 9 септември 1944 г. частните малцинствени 
училища стават държавни. С промените в Закона за народното просве- 
щение от октомври 1946 г. (ДВ, бр. 234 от 12 октомври 1946) те стават 
собственост на държавата, която поема и тяхната издръжка. Тази стъпка 
ев съответствие с програмите на много политически партии в България 
още отпреди Втората световна война и, както тогава, така и сега, е пос- 
рещната с нееднозначни чувства. От една страна, това се възприема с 
облекчение от хората, които десетилетия са се мъчили да осигурят 
средства за частните турски училища и са ги поддържали в неугледно 
състояние, много често на ръба на банкрута. От друга страна, има стра- 
хове, че одържавяването може да положи началото на атака срещу сво- 
бодата на преподаването в тях. Така няколко месеца по-рано на среща 

в Омуртаг турските учители приемат резолюция с искане училищата 
да останат частни, като само финансовата им издръжка се поеме от 
държавата (5пт5 1988: 149). 


Ако изобщо някога на българските турци е била осигурявана 
възможност за относително свободна изява на етническата идентичност 
след 9.09.1944 г., то това е в края на 40-те и началото на 50-те години. 
Освен основните “турски училища” (повече от 1 000 на брой) в страната 
съществуват седем турски гимназии. В Русе е открита девическа гим- 
назия, ав София, Кърджали и Разград действат педагогически институти 
за подготовка на учители за турските училища. На турски език или със 
страници на турски език по това време излизат повече от 10 вестника и 
едно списание, включително местните вестници в Шумен, Хасково, 
Разград, Силистра ив други градове. Със страница на турски език излиза 
и вестник “Трудово дело”, орган на Строителни войски. Българското 
радио има редовни предавания на турски (Иванов 1998: 64-65). В 
Хасково, Шумен и Разград функционират държавни театри, които 
поставят пиеси на турски език. През април 1951 г. Политбюро на ЦК 
на БКП взема решение, с което задължава просветните институции да 
отделят специални квоти и стипендии за приемане на турски младежи 
(Стоянов 1998: 116). В самия ЦК през 195 1 г. се създава отдел “за работа 
сред турското население”, който по-късно се преименува в отдел “за 
работа с националните малцинства”. 


Но въпреки това още тогава се забелязват някои обезпокоителни 
тенденции, свързани с репресии срещу хора от малцинствата, както ис 
участието им в институциите на реалната власт. На закрит пленум на 
ЦК от 4.01.1948 г. се обсъжда въпросът за изселване на “небългарско 
население” от южната граница на страната. Георги Димитров нарича 
това население “язва за нашата страна” (Стоянов 1998: 105-106). Някол- 
ко месеца по-късно, на 24 и25 юли 1948 г. правителството приема две 
постановления, с които се урежда редът за разселването на българо- 
мохамедани от всички околии по българо-гръцката граница в Северна 
България. Разселванията са обявени за секретни и са осъществявени 
на няколко групи (ЦПА, ф.1, оп.8, а.е. 186). 


Участието на малцинствата в институциите на реалната власт не е 
по-голямо преди Втората световна война. Но в условията на всепроник- 

ващата държава на “реалния социализъм” то е несравнимо по-важно 
като индикатор за социалното положение. Според преброяването от 1956 
г., в обществените и държавните организации са работили общо 35 772 
българи, т.е. 0.5590 от общия им брой и само 829 турци, т.е. 0.1290 от 
техния общ брой (Статистически годишник 1959). При това работещите 
в тези органи заемат обикновено ниски постове и не се допускат до 
вземането на важни решения. От 97 членове и кандидат-членове на 
БКП само един е турчин, няма българомохамедани и роми. Няма 
представители на основните малцинства и сред 9-те членове на Полит- 
бюро. Тези съотношения се запазват и в следващите години. От друга 
страна, бурната индустриализация, развитието на образованието, раз- 
рушаването на традиционните патриархални стереотипи, приобща- 
ването към съвременните начини на потребление и възпроизводство 
обхванаха в несравнимо по-голяма степен българското население, от- 
колкото турското и българомохамеданското. Това се отнася и за про- 
цесите на миграция и свързаните с тях материални и културни при- 
добивки. Данните показват, че ако в средата на 50-те години както 
българското, така и турското и българомохамеданското население са 
били в основата си селско население, то в края на комунистическия 
период основната част от българското население е градско, а по-го- 
лямата част от турците и българомохамеданите, както и около по- 
ловината от ромите, живеят на село. Ако за българите миграцията от 
селото в града е свързана с повишаване на социалния статус и с при- 
добиване на допълнителна недвижима собственост, то основната част 
от малцинствата остават да понесат всички трусове на българското 
селско стопанство. Лишени от достъп до два основни за социализма 
източника на благоденствие - партийно-държавната власт и градския 
живот - за онези представители на малцинствата, които желаят да 
преуспеят, остава единственият традиционен източник - парите. Поради 
това те са готови на всякаква рискована и поради това добре платена 
работа - мини, строителство, изнурителна работа на акорд в тютю- 
нопроизводството. Въпреки това дискриминацията, особено спрямо 
ромите, по-ниската трудова квалификация, високият процент население 
в подтрудоспособна възраст, не оставят съмнение в заключението, че 
етническите малцинства бяха общо взето по-близо до социалното дъно, 
отколкото до върха. 

След Априлския пленум от 1956 г. властта в България се овладява 
от местни партийни кадри, които са по-малко склонни да следват съ- 
ветските модели. Пленумът бележи поврат в политиката на БКП, който 
в много отношения, включително и най-вече в културната сфера, е 
свързан с относително по-голяма либерализация. В политиката спрямо 
малцинствата обаче това е определено негативен повратен пункт. 
Опитите за посегателства срещу тяхната етническа и религиозна иден- 
тичност, макар такива да има и по-рано, стават системни и въпрос на 
държавна политика. Първият жалон в тази насока е Октомврийският 
пленум на ЦК на БКП от 1958 г. На него се утвърждават приетите ня- 
колко месеца по-рано от Политбюро “Тезиси за работа сред турското 
население”. В тях с остър език се заклеймяват “проявите на национа- 
лизъм и религиозен фанатизъм” сред българските турци. “Борбата срещу 
национализма”, много често разбиран като всякакъв опиг за изява на 
турско самосъзнание, става от този момент знаме на всички опити за 
насилствена асимилация, включително по време и след кампанията за 
насилственото им преименуване от 1984-85 г. 


На същото заседание на Политбюро от 21.06.1958 г. се взема 
решение за постепенното смесване на турските и българските училища. 
Това слага началото на постепенното им българизиране, който процес 
тече до и приключва с кампанията от 1984-85 г. По аналогичен начин 
след 1959 г. спират да излизат регионалните издания на турски език. За 
кратко те се появяват отново след 1964 г., но скоро след това са спрени 
окончателно. Централните продължават да излизат на български и 
турски до 1984 г., от когато започват да се списват само на български. 


През целия период от края на 50-те до началото на 60-те години 
сред управляващите очевидно тече остра вътрешна борба по всички 
въпроси, свързани с политиката към малцинствата. Тази борба прик- 
лючва през 1968 г. с поражение за онези, които настояват за повече 
мерки, които да гарантират упражняването на техните етнокултурни 
права. Тогава след скандал в ЦК отделът за националните малцинства 
е закрит (Рафиев 1996). Започва открита асимилационна политика. 

Няма съмнение, че една от основните причини, тласнали ръко- 
водството на БКП и държавата в годините на “реалния социализъм” 
към репресивна малцинствена политика, е високият естествен прираст 

сред основните малцинствени групи (Рои(оп 1994: 122-123). В 1984 г. 
например, в навечерието на кампанията за насилствено преименуване 
на турците, естественият прираст на населението в селата на Кърджа- 
лийски окръг е 14,790 при 2,390 общо за страната. Но високият естествен 
прираст сред малцинственото население не е резултат от негова “вро- 
дена” особеност. Основно значение за него има начинът на живот, 
включващ запазване на традиционните патриархални структури на бита 
и традиционният манталитет, използването на децата като пройзво- 
дителна сила, липсата на възможност за реализация извън семейството, 
икономическата и културна изолация на общността. 


През 60-те - 70-те години официална санкция получи един нацио- 
нализъм, който в навечерието на кампанията за преименуването през 
1984-85 г. доби на моменти истерични нотки. Българският национализъм 
не може да избегне антитурската и антимюсюлманската насоченост - 
историческите предпоставки при формирането на българската нация и 
държава предполагат това. Както според замисъла си, така и по конкрет- 
ния си политически ефект, през 60-те и 70-те години този национализъм 
съдържаше еманципиращ аспект. Той бе съзнателно внедряван от либе- 
рално настроената интелигенция, за да противостои на културния импе- 
риализъм на Съветския съюз, а също и за да се противопостави на просъ- 
ветските “ястреби” в ръководството на БКП. Тази националистическа 
фронда, антисталинистка както по своя произход, така и по идеологията 
си, се стремеше да възвеличи българската национална история и да 
извлече от нея елементи на съвременния морал. По това време писателят 
Емилиян Станев предлагаше да се обгради паметникът на Съветската 
армия в София с бюстове на българските национални герои. 


Важен жалон в новата политика е речта на Тодор Живков на сре- 
щата с редколегията на вестник “Йени ъшък-Нова светлина” от 3 юли 
1970 г. (Живков 1976: 95-110). На тази среща той подчертава, че цел на 
социалистическото строителство е “сближаване на всички народностни 
групи”. За повече от едно десетилетие след това думи като “български 

турци”, “население от турски произход”, “народностни групи” изчезват 
от речника на първия български партиен и държавен ръководител. 


През 1973-74 г. бе проведена масова кампания по преименуване 
на българомохамеданите. Тя бе завършваща фаза на серията от на- 

силствени преименувания, започнала още през 50-те години и на тънкия 
поток от доброволни преименувания, главно сред управленския елит, 
рекрутиран сред това население.“ Преименуването бе извършено с уча- 
стието на МВР, местните партийни и ОФ активи и при масови насилия, 
особено в района около Гоце Делчев. До 1974 г. около 220 000 българо- 
мохамедани получиха нови имена (Гочева 1993). 


Връзката между очертаната по-горе от Живков идеологическа и 
политическа перспектива и идейното обосноваване на кампанията за 
насилствено преименуване на българските турци от 1984-85 г. е очевид- 
на. Но официалната линия и през 70-те години все още продължаваше 
да бъде политика на “дружба и сътрудничество между българи и турци 
по пътя на социалистическото изграждане”, т.е. тя включваше признава- 
нето на турците в България като отделна етническа общност. Политика- 
та на натиск срещу тяхната етническа идентичност обаче продължава- 
ше.2 Тя кулминира в кампанията за насилствено преименуване на око- 
ло 900 000 български граждани - турци и роми-мюсюлмани. Това бе 
най-широкомащабната кампания от този вид в България. Тя се проведе 
през зимата на 1984-85 г. с участие на местните партийни активи, войска 
и полиция, и с методи, които не се различаваха от онези, използвани в 
кампанията по преименуване на българомохамеданите десет години по- 
рано. Хиляди хора бяха пребити, осъдени по скалъпени обвинения, ин- 
тернирани и по десетки други начини унижавани. Броят на убитите не 
е известен и досега. 


Кампания през 1984-85 г. дойде в общо взето изгоден за властите 
исторически момент. Вътре в страната българите още не бяха се отърси- 
ли от националистическата еуфория, свързана с честването на 1300-го- 
дишнината от създаването на българската държава. Чувството бе необи- 
чайно, доколкото комунистическата власт по идея изповядваше поне 
на думи интернационализма и заклеймяваше национализма като ти- 
пично буржоазен. А тогава национализмът се манифестираше открито. 
На човека от улицата бе даден шанс да се съедини с Историята, което 
бе компенсация за разединението със собственото му настояще; а исто- 
рията казваше, че турското робство е най-лошото нещо, което някога 
се е случвало на българите. 


В международен план каузата на българските турци бе защитавана 

основно от Турция. Но след военния преврат от 1980 г. това бе страна 
с прогресивно падащ престиж. Нарушенията на човешките права, из- 
мъчванията до смърт по затворите, смъртните присъди срещу активисти 
на мирното движение оформяше нейния неблагоприятен образ в очите 
на световната общественост. А когато Турция повдигна въпроса за кам- 
панията в България, тя го направи по твърде шовинистичен начин. Други 
защитници бяха международни неправителствени правозащитни 
организации, главно Международна амнистия, Хелзинки уоч и няколко 
други по-малки групи (Атпезгу ПЧегпапопа! 1986; Неш Масв 1987; 
Некш(: Макс 1989). По-голямата част от техните доклади обаче бяха 
публикувани години след приключването на кампанията по преиме- 
нуването и не можаха да предизвикат промяна на нейния ход. 


Кампанията бе основната причина за изселването от страната на 
няколкостотин хиляди български турци през лятото на 1989 г. Част от 
тях бяха принудително експулсирани още в самото начало. Друга част 
напуснаха със семействата си, след като продадоха набързо имоти и 
движимо имущество на ниски цени.2 Изселването предизвика сериозна 
икономическа и политическа криза в българското общество, както и 
остри международни критики срещу България и бе един от факторите, 
допринесли за падането на комунистическия режим. 


Политиката на комунистическата власт спрямо ромите има същата 
обща характеристика и бележи същите зигзаги. В края на 40-те - нача- 
лото на 50-те години властите създават предпоставки за укрепване на 
ромската идентичност чрез насърчаване на ромските организации, печат 
и култура. През март 1945 г. се създава “Общоциганска организация за 
борба против фашизма и расизма и културното издигане на циганското 
малцинство в България” начело с Шакир Пашов. Скоро след това за- 
почва да излиза вестник “Романо Еси” (Цигански глас), който през 1949 
г. става “Нево дром” (Нов път). Създава се ромски театър “Рома”. Всички 
тези институции, създадени с помощта на държавата, са или закрити, 
или претърпяват сериозни преобразувания след Априлския пленум. От 
1959 г. вестник “Нево дром” започва да излиза само на български. Шакир 
Пашов е изпратен в концлагера в Белене. С Постановление М 258 “За 
уреждане въпросите на циганското население в НР България” ромите 
чергари биват заставени да уседнат. Нов тласък на настъплението срещу 

етническата идентичност на ромското население дава Решение А 101 
на Политбюро на ЦК на БКП от 5 април 1962 г. (Марушиакова и Попов 
1993: 89-90). С него се заклеймяват “тенденциите на турчеене” сред 
българомохамеданите, ромите и татарите и се поставя задача да се за- 
сили тяхното патриотично възпитание. Министерството на правосъ- 
дието и народните съвети получават задача да разработят инструкция, 
която да обясни на “гражданите от небългарски произход”, че “могат 
да регистрират себе си и своите деца като българи”. Така процесът на 
постепенно преименуване на ромите мюсюлмани, започнал още преди 
това, получава официална санкция. Той продължава през целия период 
на 60-те и 70-те години и завършва с кампанията от 1984/85 г., когато 
заедно с българските турци са преименувани и около 180 000 роми 
мюсюлмани (Марушиакова и Попов 1993: 91). 


Успоредно с атаките срещу ромската идентичност върви и полити- 
ката на “моркова” - опитите на комунистическата власт да предостави 
на ромите редица социални придобивки, много от които те не са имали 
в миналото. Още през 50-те години започва процес на създаване на 
нова ромска интелигенция чрез съзнателно насочвана политика на 
привилегировано приемане на млади роми в средните и висшите учи- 
лища. След мерките за принудително усядане на чергаряте в изпълнение 
на Постановление 258 властите поемат редица ангажименти по битовото 
им устройване. Реконструират се или изцяло наново се изграждат редица 
ромски квартали. Решение К 1360 на Секретариата на ЦК на БКП от 
1978 г. поставя задачата за премахване на обособените ромски квартали. 
Нейното изпълнение обаче срещна редица препятствия, поради което 
разултатите са повече от скромни. 


Този тип интеграция, макар и да повлиява чувствително върху 
ромския бит и общо равнище на образованост, не стига по-далеч от 
преодоляване (при това никога изцяло) на маргинализацията. Тя пости- 
га сравнително устойчиво установяване на ромите на дъното на обще- 
ството. Дори в пиковите периоди на официални грижи за ромите те, 
като група, никога не се измъкват от дъното на социалната йерархия, 
не престават да бъдат парийте на българското общество и да бъдат обект 
на най-разнообразни по форма и сила предразсъдъци. При това всички 
мерки за решаване на техните социални проблеми (от определен период 

насетне - единствените проблеми, които комунистическата власт офи- 
циално признава по отношение на ромите), се сблъскват с многобройни 
пречки на всички равнища. 


Може би най-противоречива през комунистическия период е по- 
литиката спрямо българските граждани с македонско самосъзнание. 
През 40-теи 50-те години БКП не се противопоставя, а до 1948 г. дори 
насърчава внедряването на македонско самосъзнание в Пиринския край. 
На преброяването през 1946 г. като македонци се самоопределят 169 
544 български граждани, а на преброяването през 1956 г. - 187 789.27 
Впоследствие, отново след 1956 г., политиката се обръща и изявата на 
македонско самосъзнание не само че не се допуска, но се и потиска с 
репресии. Още на преброяването през 1965 г. броят на македонците 
пада на9 632 (Тгоейз! 1994: 41). Няма обаче никакво съмнение, че хора 
с македонско самосъзнание продължават да съществуват и да се изявяват 
през 70-те и 80-те години, винаги зорко следени и сурово наказвани от 
режима. През 60-те и 70-те години има няколко политически процеса 
над хора, обвинени в “македонски национализъм”. Други са изселвани 
или принудително заселвани по реда на член 39 от Закона за народната 
милиция (Рои(оп 1994: 108-109). 


Ако спрямо етническите малцинства политиката по време на 
комунизма е противоречива и, преди да се ориентира към насилствена 
асимилация, за известен период от време насърчава укрепването на 
етническата идентичност, спрямо религиозните малцинства тя е още 
от самото начало и до края на периода репресивна. През 1949 г. е приет 
Закон за изповеданията (ДВ, бр. 48 от | март 1949), чиято главна цел е 
да даде възможност на властите да установят пълен контрол над веро- 
изповеданията. Законът забранява на вероизповеданията да се занимават 
с възпитаването на деца и младежи, а на онези от тях, които имат мисии 
в чужбина - да откриват мисии, ордени и благотворителни учреждения 
в България. Вероизповеданията могат да откриват духовни училища 
само с разрешение на Министерския съвет. Забранява се чужденци да 
бъдат свещенослужители в български църкви. Установява се специална 
служба към Министерския съвет - Дирекция на изповеданията, на която 
законът дава широки правомощия за контрол над вероизповеданията: 
да упражнява предварителна цензура върху всички техни послания, 

окръжни и други книжа с обществено значение; да контролира всички 
контакти на вероизповеданията с чужбина, както и всички техни дарения 
от чужбина. Според член 12 на закона директорът на изповеданията 
има право да отстранява от длъжност свещенослужители от всички 
вероизповедания, ако прецени, че “нарушават законите, обществения 
ред и добрите нрави или работят против демократичните уредби на 
държавата”. 


С този закон властите подчиняват напълно трите официално приз- 
нати от тях в началото на 50-те години вероизповедания - Българската 
православна църква, мюсюлманското и израилтянското изповедание. 
Българската православна църква и мюсюлманското вероизповедание 
са използвани активно в политиката на режима, включително през 80- 
те години в навечерието и по време на кампанията за насилствено пре- 
именуване на турците. Католическата църква и няколкото съществуващи 
до тогава протестантски църкви понасят тежък удар с политическите 
процеси срещу техните ръководства от края на 40-те - началото на 50- 
те години, в резултат от които техните ръководители са осъдени на дъл- 
ги години лишаване от свобода. До края на комунистическия период 
тези църкви са принудени да водят полулегално съществувание при пе- 
риодично организиране на политически процеси срещу техни лидери. 


Посткомунистически период 


Първите години от началото на демократичния процес бяха наред 
с всичко друго и непрекъснато усилие за възстановяване на етническите 
и религиозни права на основните малцинствени общности в страната. 
На 29 декември 1989 г. управляващата тогава Българска комунистическа 
партия (БКП) взе рещение за възстановяване имената на всички, на- 
силствено преименувани в годините на тоталитарното управление. То- 
ва решение бе възпроизведено в указ на Държавния съвет ив постанов- 
ление на Министерския съвет. То срещна активна съпротива, при това 
в средите тъкмо на БКП, Възпитаният върху идеологията и практиката 
на “възродителния процес” партиен апарат, особено в районите със сме- 
сено (българско и турско) население, реши да защитава онова, което 
години наред системно бе завоювал. Картата на популисткия национа- 
лизъм бе разиграна и тя веднага хвана място, като мотивите идваха от 

източници, твърде далечни от комунистическата идеология: част от тях 
черпеха сила от българската история, която като наука се движеше в 
традиционните романтични възрожденски рамки и по време на ко- 
мунистическото управление; друга част залагаха на страха от силната 
съседна Турция в условията на разпадащата се блокова система за сигур- 
ност и поставяха специален акцент върху възможността за “кипърски 
вариант” в България; трета част се опитваха да плуват върху вълната на 
един патриотичен подем, свързан с откъсването от колесницата на СССР 
и новото завоюване на националната идентичност. Не на последно място 
чрез мобилизацията около националистически лозунги обновената и 
преименувана Българска социалистическа партия (БСП) успя да на- 
клони към себе си везните на изборната победа през юни 1990 г. 


Идеята за малцинствените права не бе популярна в съзнанието на 
средния българин, индоктринирано в продължение на много години от 
антитурска и антималцинствена пропаганда. В тези условия бяха орга- 
низирани масови протестни акции, главно в смесените райони, срещу 
решенията от 29 декември 1989 г. На тях бяха издигнати редица радикал- 
ни искания, включително експулсирането на турците от България. Част 
от тези акции бяха пренесени в началото на януари 1990 г. в София. 
Държавните институции, заедно с различните групи от новооформящата 
се опозиция на управляващата БКП, бяха принудени да влязат в диалог 
с представителите на протестното движение. Бе сформиран “Обществен 
съвет по националния въпрос” - открит за всички обществени групи 
форум, който в продължение на няколко дни обсъди целия комплекс от 
проблеми, традиционно обозначавани като “национален въпрос”. Фо- 
румът приключи с декларация от 15 януари 1990 г., която бе успех на 
фона на радикалните митинги. Тя утвърди правото на етнокултура за 
малцинствените общности, включително правото на свободен избор 
на име. Една от сериозните концесии в нея бе появата за пръв път на 
клауза, забраняваща формирането на политически партии на етническа 
основа, която впоследствие бе включена в споразумението на властите 
със СДС по време на “кръглата маса”, след това - в Закона за полигичес- 
ките партии от април 1990 г. и най-накрая - в новата Конституция, приета 
от Великото Народно Събрание на 12 юли 1991 г. 


Постави се началото на възстановяване на потъпканото от тотали- 
тарната власт право на свободен избор на име. Това стана със закон - 

първоначално от 5 март 1990 г., който предвиждаше съдебна процедура 
за връщане на имената на всички насилствено преименувани (ДВ, бр. 
20 0т9.03.1990). Тази процедура не бе приета с охота от всички поради 
нейната тромавост и на места дори бе бойкотирана. През ноември 1990 
г. бе приета поправка в закона и съдебната процедура бе заменена с 
административна (ДВ, бр. 94 от23.11.1990). Общо по двете процедури, 
съдебната и административната, до 1.03.1991 г. бяха удовлетворени 
около 600 000 молби за възстановяване на имена. Със значително по- 
бавен темп този процес продължи и след тази дата. 


Амнистирането на всички пострадали от съдебни и полицейски 
преследвания, свързани с насилствената смяна на имената, също стана 
на стъпки. Първите амнистирани бяха осъдените по член 273 от Нака- 
зателния кодекс (за разгласяване на неверни твърдения, които създават 
недоверие към властта или смут в обществото), голяма част от които 
бяха етнически турци, осъдени по скалъпени обвинения по време на 
“възродителния процес” (ДВ, бр. 91 от24.11.1989). Със Закона за амни- 
стия от 29.12.1989 г. бяха амнистирани осъдените по много текстове на 
Наказателния кодекс, включително за някои престъпления срещу 
републиката (ДВ, бр.99 от22.12.1989).2 На 15 януари 1990 г. бе приет 
и специален закон за амнистия и освобождаване от изтърпяване на 
наложени наказания във връзка с промяна на имената на български 
граждани. По него се амнистирахаи по-леките състави на Наказателния 
кодекс, по които бяха осъждани сюнетчиите, хората, които бяха напус- 
нали местата за принудително заселване, осъдените за обида на длъж- 
ностни лица и др. (ДВ, бр. бот 19.01.1990). От август 1990 г. насетне с 
няколко президентски указа бяха помилвани онези, чиито случаи не 
бяха обхванати от дотогавашните закони за амнистия, главно осъдените 
за престъпления срещу републиката. По всички тези амнистии и 
помилвания обаче голяма част от отнетите имущества не бяха върнати. 
Едва със Закона за амнистия и връщане на отнето имущество от 27.12. 
1990 г. бе дадена възможност на всички амнистирани да си върнат кон- 
фискуваната собственост. Хората, чийто имоти са продадени или уни- 
щожени, бяха обезщетени с равностойни имоти или с пари. Със закона 
бяха амнистирани и някои престъпления срещу републиката (ДВ, бр. | 
о0т4.01.1991). Проблемът с амнистиите бе окончателно разрешен с прие- 

тия на 5.06.199 1 г. Закон за политическа и гражданска реабилитация на 
репресирани лица. Той обяви политическа и гражданска реабилитация 
на широк кръг хора, попаднали под ударите на тоталитарния режим, 
включително такива, репресирани във връзка с насилствената смяна на 
имената. Предвиждаше се изплащане на еднократно обезщетение за 
наследниците на осъдените на смърт и безследно изчезналите, както и 
на осъдените по Наказателния кодекс, задържаните, насилствено въдво- 
рените, изселените и заселените по административен ред. Времето на 
задържане се призна за трудов стаж. Обезщетение се предвиждаше и 
за незаконно репресираните. Наследниците на убитите и безследно из- 
чезналите във връзка с насилствената промяна на имената се предвижда- 
ше да получат наследствена пенсия (ДВ, бр. 50 от 25.06.1991). 


Завърналите се от Турция, както и една част от българските турци, 
които не успяха да заминат през 1989 г. поради затваряне на границата, 
бяха изправени пред сериозни жилищни проблеми. Техните жилища, 
които в много случаи те бяха принудени да продадат под админи- 
стративен и полицейски натиск, бяха изкупени от общини или фирми и 
бяха препродадени или отстъпени за временно ползване на граждани. 
Две правителствени постановления от 1990 г. и 1991 г. се опитаха да 
решат проблема на компромисна основа и до известна степен успяха - 
до юли 1991 г. от общо 2 270 подадени молби за възстановяване на 
жилища, бяха удовлетворени ! 091. Окончателното решение дойде със 
закон от 31.06.1992 г., според който собствеността върху жилищата се 
възстановява на бившите собственици във всички случаи, в които е била 
налице продажба, като сегашните им обитатели се обезщетяват с жи- 
лища или пари. 


В сравнение със ситуацията по време на тоталитарния режим бе 
постигнат прогрес и по отношение правото на сдружаване на малцин- 
ствените общности. Премахнати бяха юридическите и най-вече полити- 
ческите пречки за създаване на културни и просветни сдружения, 
творчески съюзи, актьорски трупи на малцинствените общности. След 
10 ноември 1989 г. бяха регистрирани културни организации на турците, 
арменците, циганите, евреите, каракачаните, власите. На 29 юни 1992 
г. бе регистрирана и една от македонските организаций - ТМО “Илин- 
ден”, но впоследствие нейната регистрация бе оспорена от главния 

прокурор Татарчев на формални основания. През 1998 г. тя бе реги- 
стрирана отново. Някои от организациите успяха да възстановят отнета 
от предишния режим собственост на техни предшественици да развият 
интензивна културна дейност, включително да организират обучението 
по майчин език на деца от малцинствата. Такъв е случаят с организа- 
цията на арменците “Ереван” и организацията на евреите “Шалом”. 
Евреите и арменците успяха да организират сравнително бързо и ефек- 
тивно издаването на вестници. 


Културните организации на малцинствата, както и частни издатели, 
започнаха да издават свои вестници и списания, една част от които се 
списват на езика на малцинствените общности, За разлика от някои 
други източноевропейски страни обаче, правителствата в България след 
10 ноември 1989 г. не се ангажираха активно в подпомагане на издания 
на малцинствата. 


Приетата на 12.07.1991 г. нова Конституция на Република България 
гарантира индивидуалните човешки права, равенството и защитата от 
дискриминация, включително на етническа основа. Тя съдържа и някол- 
ко разпоредби, с които се признават правата на лицата, принадлежащи 
към етническите, религиозните и езиковите малцинства да поддържат 
своята култура, да изповядват своята религия и да говорят на своя език. 
Член 36, ал.2 дава право на гражданите, за които българският език не е 
майчин, наред със задължителното изучаване на български, да изучават 
и ползват своя език. Член 54, ал. | дава право на всеки да развива своята 
култура в съответствие с етническата си принадлежност. Член 13, ал.1, 
2 и4 уреждат отношението между религиозните общности и институции 
и държавата, а член 37, ал.| вменява в задължение на държавата да 
поддържа търпимост и уважение между “вярващите от различните веро- 
изповедания”. Конституцията съдържа и една разпоредба, която забра- 
нява формирането на партии на етническа и религиозна основа (член 
П, ал.4). Оценявам тази разпоредба като дискриминационна, тъй като 
ограничава правото на сдружаване неразумно, не в съответствие с меж- 
дународното право. Тя бе и продължава да бъде критикувана от много 
български и международни наблюдатели на човешките права (Рагпатеп- 
тагу Аззеш Му 1992; 05 Пераптеп! оЕ<иа!е 1993, ВЩрапап Неш Сот- 
пийее 1992; Гауууегв Соттиее Гог Ншпап Кр в 1992). 

Въпреки забраната за формиране на политически партии на етни- 
ческа и религиозна основа, която се предвиждаше както в Конститу- 
цията, така ив Закона за политическите партии, Движението за права и 
свободи (ДПС), образувано през януари 1990 г., политическата орга- 
низация, съставена главно от български турци, но също от българи и 
роми мюсюлмани, бе регистрирано както за изборите през юни 1990 г., 
така и за следващите избори. На други организации на малцинствата 
обаче бе отказана регистрация като политически партии. Такъв бе слу- 
чаят с Демократичния съюз “Рома” (една от ромските организации). 
Забраната за формиране на партии на етническа и религиозна основа 
стана основа за оспорване на конституционността на ДПС преди и 
след парламентарните избори от октомври 1991 г. През април 1992 г. 
Конституционният съд не успя да събере мнозинство нито в подкрепа, 
нито срещу подадения от няколко депутати (главно от БСП) иск за обя- 
вяване противоконституционността на ДПС. С това той, макар и да за- 
пази политическото и парламентарно статукво, остави открита възмож- 
ността за нови атаки пред Конституционния съд. 


С подписването и ратифицирането на някои международни право- 
защитни договори бе направен допълнителен прогрес в статуса на Бъл- 
гария като страна по почти всички значими международни конвенции. 
На 10.12.1991 г. бе приет Закон за ратифициране на първия факултативен 
протокол към Международния пакт за гражданските и полигическите 
права, с който се дава право на индивидуална жалба пред Комитета по 
правата на човека. На 5.05.1992 г. бе ратифицирана със закон Конвен- 
цията за статуса на бежанците и Допълнителния протокол към нея. На 
31.07.1992 г. бе приет Закон за ратифициране на подписаната през май 
Европейска конвенция за защита на правата на човека и основните сво- 
боди, както и на Първия допълнителен протокол към нея. Едновременно 
с това бяха приети декларации по чл. 25 ичл. 46 от Конвенцията, с коий- 
то се признава компетенцията на Европейската комисия по правата на 
човека да разглежда индивидуални жалби и задължителната юрисдик- 
ция на Европейския съд по правата на човека. 


След 10 ноември 1989 г. бяха създадени няколко правителствени 
институции, занимаващи се с проблемите на етническите групи. Всички 
те бяха в по-голяма или по-малка степен формални образувания, а 

политиката им, доколкото изобщо я имаше - обикновено неадекватна 
на действителните проблеми на етническите общности. На 30.06.1994 
г. с Решение НМ 267 на Министерския съвет бе създаден Междуведом- 
ствен съвет по етническите въпроси към Министерския съвет. Този ор- 
ган никога не се събра. Правигелството на БСП създаде с Постановление 
М 123 от 14 юни 1995 г. Национален съвет по социалните и демограф- 
ските въпроси, в който се предполагаше да бъдат представени етничес- 
ките общности, заедно с организации на жените, инвалидите, пенсионе- 
рите и др. (ДВ, бр. 57 от 23 юни 1995). Той без израз на традиционния 
подход на българските социалисти към проблемите на етническите мал- 
цинства - по-скоро като социални, а не като етнически. С Постановление 
М 449 от4.12.1997 г. правителството на ОДС създаде Национален съвет 
по етническите и демографските въпроси, който трябваше да определя 
и политиката за българите в чужбина (ДВ, бр. 118 от 10.12.1997). Сис- 
темата на представителство в този съвет също съдържаше предпоставки 
за политически контрол върху представителството на групите. 


Утвърждаването културата на малцинствените общности мина през 
известно държавно гарантиране на възможността за упражняване на 
определени права. Това също бе процес, който се проточи във времето 
и срещна съпротива. Правото на децата, чийто майчин език не е българ- 
ски, да изучават своя майчин език в общинските училища бе регламен- 
тирано в Законаза народната просвета.” С постановление на правител- 
ството на СДС от 29.11.1991 г. обучението се въвеждаше от 3 до 8 клас 
в общинските училища като свободно избираем предмет. По-късно при 
правителството, избрано с мандата на ДПС, бе прието Постановление 
183 от 5.09.1994 г., с което обучението по майчин език се въведе от | до 
8 клас, 4 часа седмично като свободно избираем предмет (ДВ бр. 73 от 
9.09.1994). Повече от това ДПС не можа да постигне, въпреки горещо 
изразеното желание в края на 1997 г. и началото на 1998 г. обучението 
по майчин език да влезе в редовната учебна програма, а не да се изучава 
като свободно избираем предмет. 


Въвеждането на турски език в общинските училища от втория срок 
на учебната 1991-92 г. срещна съпротивата както на българското населе- 
ние в смесените райони, така и на част от училищната администрация. 
Но проблемът не беше само в това. Масовата емиграция на български 

турци в Турция от 1989 г. и последвалата я по-слаба икономическа 
емиграционна вълна от пролетта и лятото на 1992 г. имаше като важна 
последица намаляването на относителния дял на турците със средно и 
висше образование. По-висококвалифицираните емигранти успяха по- 
успешно да се приспособят към изискванията на турската икономика и 
да намерят задоволяваща ги работа. Обратната вълна върна в България 
главно по-нискоквалифицирани хора. Гова, на свой ред, се отрази върху 
възможността да се осигурят с кадри нуждите на обучението по турски 
език след повсеместното му въвеждане. Два педагогически института - 
в Кърджали ив Шумен - подготвят учители по турски език, но проблемът 
все още е далеч от задоволително решаване. 


След 10.10.1989 г. на турски език са излизали общо 9 вестника. 
Една част от тях обаче не излизат понастоящем. Още в началния период 
от формирането на ДПС бе поставен и въпросът за възобновяване на 
радио- и телевизионните предавания на турски език по държавното 
радио и телевизия. Някои местни радиостанции започнаха да излъчват 
още в 1990 г. програми на турски език. От февруари 1993 г. започна 
излъчването на програми и по националното радио. В националната 
телевизия обаче усилията в тази насока не се увенчаха с успех. 


Другата голяма малцинствена общност - ромската - срещна по-го- 
леми затруднения в реализирането на своите етнокултурни права. Лип- 
сата на квалифицирани преподаватели и изобщо на традиция за обуче- 
ние по ромски език не дава възможност за масовото му въвеждане в 
училищата. След 1989 г. бяха направени известни усилия за въвеждане 
на обучение по ромски език като майчин в общинските училища. О6- 
щият брой на децата, които са посещавали часовете по ромски, никога 
не е достигал 3000 дори в пиковите периоди през 1994-95 г. Понастоя- 
щем обучението по ромски език се е редуцирало значително на фона 
на драматичното състояние на обучението сред ромската общност 
изобщо. Макар след 1989 г. да се появиха няколко вестника и списания, 
издавани от различни ромски групи, те се списваха предимно на бъл- 
гарски. Общият брой на периодичните издания за ромите след тази дата 
е 11, някои от които са излизали само в 1-2 броя (Иванов 1998). 


Постигнатото в междуетническите отношения и в гарантирането 
на основните малцинствени права за три години след началото на демо- 

кратичните промени не е много. Но темповете на неговата реализация, 
като се има предвид отчайващото положение с човешкиге права по вре- 
ме на тоталитарния режим, бяха бурни. Много от промените се извър- 
щиха без обществото и, по-точно, мнозинствената българска общност, 
да бъде подготвено за тях. Периодите на обществено дебатиране и 
публично образование, които нормално предшестват всяка промяна, 
бяха силно съкратени. А поради факта, че в същото време в обществото 
се извършваха сериозни промени ив други сфери на обществения живот, 
проблемите на малцинствените общности много рядко попадаха във 
фокуса на общественото внимание, дори когато бяха сериозни. В тези 
условия гаранциите за основните малцинствени права бяха резултат 
по-скоро от споразумения, понякога мотивирани от чисто конюнктурни 
политически ефекти. В България липсват солидни законови гаранции, 
както и широк обществен консенсус, за необходимостта от признаване 
изащита на етническата и религиозната самобитност на малцинствените 
общности. Равнището на защита на етнокултурната самобитност на мал- 
цинствата е далеч под това, гарантирано от конституционната и правна 
система на Царство България до Втората световна война. > Предраз- 
съдъците спрямо тях сред голяма част от представителите на мнозин- 
ството са силни (Капеу 1996; Връзки... 1995; Томова 1995). В общест- 
вото и понастоящем съществуват и търсят политически терен за изява 
радикални антималцинствени движения. 


Липсата на солидни законови гаранции за малцинствените права е 
само част от проблемите на малцинствените общности. Процесът на 
икономическа трансформация постави пред особени изпитания техни- 
те представители - това е може би основната специфика на посткому- 
нистическата ситуация в България. Най-засегнати се оказаха ромите. 
Още с първите стъпки на пазарната реформа при закриването на пред- 
приятия и съкращаването на работници те бяха първите жертви. Отчасти 
това се дължеше на по-ниската трудова квалификация (на свой ред - 
резултат от дискриминация в образованието). В не по-малка степен 
обаче те се оказаха жертви на дискриминация на чисто етническа основа. 
Реформата в земеделието също засегна неблагоприятно ромите, които 
живеяг на село. Приетият Закон за земята и по-късните изменения към 
него изхождат от презумпцията за ново оземляване чрез връщане на 
собствеността на собствениците отпреди колективизацията, осъще- 

ствена от комунистическия режим през 50-те години. В закона се 
предвижда и оземляване въз основа на положения в селското стопанст- 
во труд, но този принцип се прилага само след приоритетното рести- 
туиране на земята. Но тъй като ромите в България никога не са прите- 
жавали земя, само нищожна част от селското ромско население се очер- 
тава да бъде оземлена. Те бяха масово изключени от образуваните след 
края на 1989 г. временни формирования за обработка на земята (земе- 
делски кооперации, бригади). Така и селското ромско население бе 06б- 
хванато от прогресираща безработица. Трудностите по осигуряване на 
прехраната тласкат немалко хора към извършване на престъпления. 
Това, от своя страна, води до увеличаване на и без това силните пред- 
разсъдъци сред останалата част от населението. През последните години 
се случиха няколко сблъсквания между населението на отделни райони 
с местните роми, какго и между роми и местната полиция. В някои 
случаи тези сблъсквания доведоха до подпалвания на къщи и побои 
над хора, в други - до безпричинни задържания в полицията, заплахи, 
расистки мотивирани обиди (Атпезгу ш/егтайопа! 1997; Аппезбу Шиег- 
паПопа! 1996; Ашпезгу пуетапопа! 1994; Аппезгу ш(егаЦопа! 1993; 
Неш Макси 1991; Ншпап Креив МУасБ/Невшкт 1994; Реноуа 1994; 
Ешгореап Кота Кр! 15 Сешег 1997). В София ив някои други големи 
градове на страната възникнаха инцидентно граждански ангиромски 
формирования, които заплашват, а в някои случаи (например срещу 
просяците-роми в София) прибягват и до физически насилия. Редом с 
тези нови, ромското население продължава да живее и със старите си 
проблеми: сегрегация в образованието, водеща до по-ниско качество 
на обучението сред ромските деца; сегрегация в жилищната политика 
на местно ниво; сегрегация във военната служба (насочване на ромите 
главно към строителни и трудови войски); нищожното присъствие на 
роми в системата на полицията. 


Стопанската структура в районите, компактно заселени с турци, в 
годините на тоталитарния режим бе изграждана до голяма степен без 
оглед на икономическата целесъобразност. Слабата склонност към вът- 
решна миграция, породена от възможността за утвърждаване на етни- 
ческата самобитност основно в рамките на собствената група, създаде 
изобилие от евтина работна ръка в тези райони. Продукцията на пред- 
приятията обслужваше предимно пазара на бившия социалистически 

лагер. Още с първите стъпки на пазарната реформа тези предприятия 
започнаха да се закриват. Преброяването от 1992 г. показа, че във всички 
бивши окръзи, населени с компактно турско население, безработица- 
та е по-висока от средната за страната. В самите тези райони безработи- 
цата сред турците, поради средно по-ниската им квалификация, особе- 
но след емигрирането на по-образованата прослойка през 1989 г. и 1992 
г. в Турция, е по-висока от безработицата сред българите. Поземлена- 
та реформа също се отрази неблагоприятно върху селското турско на- 
селение. То притежава средно на човек по-малко земя от българското 
население, когато се сравнява с населението на едни и същи райони 
(НпяюзКоу 1992). 


Друг специален обект на натиск както на местно, така и на централ- 
но ниво, са няколкото хиляди български граждани, самоопределящи се 
като македонци, предимно селски жители от южната част на бившия 
Благоевградски окръг. В момента всички техни опити за регистриране 
на доброволни сдружения са провалени, поради убеждението на съди- 
лищата от всички инстанции, че това са “сепаратистки” и “антибъл- 
гарски” организации. Някои от лидерите на някои от македонските 
организации наистина проповядват сепаратизъм, но никакви действия 
в тази насока, както на местно, така и на централно ниво, не са били 
предприемани. Събранията на открито, организирани от македонските 
организации в България, се провалят с използване на войска и полиция. 
Издания на тези групи бяха на няколко пъти конфискувани, а техни 
активисти - малтретирани (Български хелзинкски комитет 1993, 1994, 
1995, 1996 и 1997; 7апо 1991). 


Прогрес по отношение на религиозните права и свободи може би 
най-безпрепятствено се осъществяваше в началото на демократичния 
процес. Веднага след 10 ноември 1989 г. бяха премахнати ограниче- 
нията, които предишният режим налагаше върху свободното упраж- 
няване на религията и свързаните с нея обреди, особено по отношение 
на мюсюлманите. Бяха построени нови джамии и обновени десетки 
стари. Оборудваха се и няколко десетки протестантски храма. Различ- 
ните изповедания започнаха постепенно да възвръщат отнетите им в 
миналото имоти (КеПр1оиз Мтогщев 1996). Този процес е напреднал 
значително за Българската православна църква, за имотите на мюсюл- 

манските настоятелства и за имотите на бившата Централна Консис- 
тория на евреите. В Русе, Шумен и Момчилград действат три ислямски 
духовни училища, които са създадени като частни училища, ав София 
- Полувисш ислямски духовен институт. Неделни духовни училища бяха 
организирани и към някои джамии. По-малките религиозни общности 
- арменската и юдейската - също съживиха дейността си. Религиозната 
литература на изповеданията се издава и разпространява свободно. Мю- 
сюлманите, както и другите религиозни малцинства, имат право на 
платен отпуск по време на техните религиозни празници, равен по 
продължителност на този, предоставян на православните християни. 


Основната рамка на отношението между държавата и църквата 
обаче продължи да се задава от Закона за вероизповеданията от 1949 г. 
За пръв път през 1992 г. властите използваха неговите репресивни клау- 
зи и със серия от актове предизвикаха разцепление в двете най-големи 
вероизповедания - Българската православна църква и мюсюлманското. 
С тези актове, моторът на които бе Дирекцията по вероизповеданията, 
бяха отстранени от длъжност редица служители в двете вероизпове- 
дания и бяха обявени за “нелегитимни” съответно патриарха и главния 
мюфтия. И в двата случая се целеше установяване на политически кон- 
трол върху двете най-големи вероизповедания. В разгара на разгоре- 
щените обществени дебати по разцеплението на православното и на 
мюсюлманското вероизповедания група народни представители и пре- 
зидентът внесоха искане в Конституционния съд да обяви за противо- 
конституционен Закона за вероизповеданията и да изтълкува разпо- 
редбите на член 13 ичлен 37 от Конституцията. Конституционният съд 
отказа да обяви за противоконституционен Закона за вероизповедания- 
та и прие да образува дело само за тълкуване на текстовете от Консти- 
туцията (ДВ, бр. 49 от 16.06.1992). С Решение М 5/1992 той призна 
ненакърнимостта на свободния избор на вероизповедание. Според 
решението, държавата не следва да се намесва във вътрешните работи 
на вероизповеданията. Съдът отказа да обяви за противоконституционни 
каквито и да било разпоредби на Закона за вероизповеданията поради 
това, че той е приет преди влизане в сила на новата Конституция. Про- 
тивоконституционността, според тогавашното решение на Конститу- 
ционния съд, следва да се установява инцидентно от правоприлагащи- 

те органи на основата на разпоредбите за прякото действие на Консти- 
туцията.? Въпреки това, в Решение М 5/1992 Конституционният съд 
даде като пример за противоконституционност няколко разпоредби на 
Закона за вероизповеданията. Тези разпоредби престанаха да се прила- 
гат впоследствие. Но те съвсем не бяха всички, за които може да се 
предполага, че са противоконституционни. Останалите (като например 
правомощието на директора на изповеданията да спира разпростра- 
нението на всякаква книжнина на вероизповеданията) продължиха да 
се прилагат. Продължиха и опитите на всички следващи правителства 
за политически контрол върху ръководствата на вероизповеданията чрез 
запазената възможност за регистрирането им като юридически лица от 
върховната изпълнителна власт. 


От средата на 1993 г. в публичния живот на страната бе подета 
кампания срещу няколко нетрадиционни, предимно протестантски, 
вероизповедания, заклеймени като “секти”. Кампанията започна в ме- 
диите, Но публичната власт реагира много скоро. През февруари парла- 
ментът прие с голямо мнозинство изменения и допълнения към Закона 
за лицата и семейството, с които се изискваше разрешение на изпълни- 
телната власт за пререгистрация и нова регистрация на сдружения с 
нестопанска цел, които осъществяват религиозна и религиозно-про- 
светна дейност (ДВ, бр. 15 от 18 февруари 1994). Около 40 сдружения 
загубиха регистрацията си по този закон, тъй като не получиха исканото 
разрешение. Впоследствие няколко нови не бяха регистрирани на съ- 
щото основание. В допълнение към това членовете на изгубилите ре- 
гистрацията си нетрадиционни вероизповедания бяха подложени на 
дискриминация, в някои случаи вземаща крайни форми, включително 
физическо насилие (Фондация Толерантност, БХК 1997). 


Бележки 


1! За деветте години 1890-98, при турско население в България, чийто общ брой в 
този пернод се колебав, но никога не достига 600 хил. души, от което само 6,480 е 
грамотно през 1900 г., на турски език са излизали общо 18 вестника, за деветте години 
1990-98, при повече от 800 хил. души, самообявили се за етнически турци с майчин 
език турски, 8090 ост които грамотни, са излнзали общо само 9 вестиика (Иванов 1998: 
55-67). 

2 Текстът на Берлинския договор, както и на другите, цитирани по-долу 
международни споразумения, освен когато не е изрично уговорено, съм ползвал от 
Кесяков 1925. 


з Текстовете на цигираните тук и по-долу Конституция и закони, освен когато не е 
изрично уговорено, съм ползвал от: Сборник 1904, Сборник 1940 и Сборник 1942. 


4 По онова време подобен подход е бил общоразпространен, както и дискри- 
минацията по редица от признаците, станали впоследствие общо място в конституцион- 
ните и международноправни разпоредбн след Втората световна война - например, жените 
масово и не само в България са били лишени от избирателни права. 


3 Опитите на няколко депутати от Учредителното събрание разпоредбата на член 
42 да се разпростре и върху Българската православна църква са отхвърлени от мнозин- 
ството. Виж Дневници 1879. По същия начин са отхвърлени обаче и опитите да се забрани 
прозелитизмът. Виж пак там: 140. 


6 За политиката на властите към кемалисткото движение виж 8951 1988: 95-105, 
Стоянов 1998; 84-85. 


? Това приема и Пловдивският апелативен съд по едно дело, в което кметът на град 
Пловдив оспорва статута на юридическо лице на пловдивскага еврейска община, тъй 
като тя не е регистрнрана като частно сдружение по Закона за юридическите лица. (Виж 
публикацията на решеннето в Бюлетин 1940). 


г Виж публикацията на Устава като официално издание на Консисторията: Устав 
1932. 


? Това четем ив мемоара, подаден от българските евреи до Парижката конференция 
преди подписването на Ньойския договор (Документи 1919: 19). Освен това, еврейскага 
общност е нмала много регистрирани по най-различен ред юридически лица - благо- 
творителни, младежки, спортни, издателски и пр. дружества. 


0 Католиците не са били изобщо отделно юридическо лице като вероизповедна 
общност, а протестантите са имали многобройни и най-разнообразни по вид и цели 
юридически лица (Вестители 1994: 128-132, 243, 245). 


1 Товае разпоредба без аналог в по-сетнешната история на България, включително 
понастоящем. 


12 Тези разпоредби са валидни и в адмииистративното съдопроизводство, доколкото 
правилата на общото гражданско съдопроизводство се прилагат в случаите, когато зако- 
ните за административното съдопроизводство не съдържат особени правила (член 43 от 
Наредбата-закон за административното правосъдие и член 30 от стария Закон за 
заповедното съдопроизводство). 


3 Съществуват убедителни свидетелства, че кемалистите са насърчавали запис- 
ването на децата-турчета в народните училища (Стоянов 1993). 


4 Виж Иванов 1998 за обзор на периодичния печат на турците, ромите, арменците 
и евреите. Допълнително за печата на българските турци виж Ророупс 1986: 390-394 и 
из 1988: 239-241. За тематичното разнообразие в еврейския печат на български виж 


Шанданова и Давидова. 1980. 

15 Тази цифра не включва повечето от гърците, които са се изселили от Македония 
и Западна Тракия по време на балканските войни, една част от които се завръщат по 
родните си домове през 1918 г., когато съюзниците реокупират завзетиге територии. 


1 Виж подробен, макар и неизчерпателен, списък на антиеврейското законода- 
телство в Калев 1966. 


1? Тази най-често цитирана цифра е от едик поверигелен доклад на германската 
легация в София до Главно имперско управление за сигурност от 5.04.1943 г. (Оцеля- 
ването 1940-1944 1995: 235). Общо за депортациите от Македония и Тракия виж Свагу 
1972; за депортациите от Македония виж Ма!Коузк; 1982: 108-206. 


2 В тази и в следващата част съм използвал документи от личния си архив. 


5 Най-ярък пример в това отношение е политиката по “македонския въпрос”. Дока- 
то в средата на 40-те години, в резултат от споразуменията между Димитров и Тито за 
обмен на територии между България и Югославия през август 1946 г. в Блед, официалната 
българска политика след Х пленум на ЦК на БКП в към насърчаване на македонска 
идентичност в България с всички средства, само няколко години по-късно тя се обръща 
на 180 градуса. 


2 Най-популярната сред тях е разпоредбата на член 27 от Международния пакт за 
гражданските и политическите права: “В държави, в които съществуват етнически, 
религиозни или езикови малцинства, лицата, принадлежащи към тези малцинства, не 
могат да бъдат лишавани от правото да имат съвместно с другите членове на своята 
група собствен кулгурен живот, да изповядват и практикуваг собствената си религия 
или да си служат с родния си език.” (ДВ, бр. 43 от 28 май 1976). 


21 Това става с три наредби-закони и един закон: Наредбата-закон за отменяване на 
някои закони (ДВ, бр. 227 от 16 октомври 1944 г.) Наредбата-закон за отменяване на 
ограниченията на лицата от кебългарски произход (ДВ, бр. 263 от 27 ноември 1944 г.); 
Наредбата-закон за уреждане на имуществените последици от отмяната на противо- 
еврейските закони (ДВ, бр. 50 от 2 март 1945 г.); Законът за изменение и допълнение на 
Наредбата-закон за уреждане имуществените последици от отмяната на противоеврей- 
ските закони (ДВ, бр. 128 от 13 август 1945 г.). 


22 Виж Василева 1992. Лагентен, а след Седемдневната война през 1967 г. ин открит 
антисемитизъм обаче за определени периоди от време задава тона на кулоарната, пък и 
не само на кулоарната полигика в България. 


2 Едно от редките изключения е интервюто му с Роберт Максуел (Живков 1982: 
3). 

21 За насилствените преименувания през 1953 г. и 1964 г виж Стоянов 1998: |22- 
123, 136-137. 


3 Само в Кърджалийски окръг от общо 5 700 учители около 3 000 не са жители на 
окръга, а са дошли от другаде (Тахиров 1978: 96). 


26 Общият брой на изселилите се в Турция български турци до 10 септември 1990 
г.е 369 839. Оттях 154 937 се завръщат в България, т.е. за този период в Турция остават 
214 902. Една малка част от тях са емигранти от 1990 г. (УазПеуа 1993: 348). 

2? Първата цифра е от едно изложение на К. Лазаров, главен директор на статис- 
тиката, до Политбюро на ЦК на БКП от 1949 г. (ЦПА, ф.!, оп.8, а.е.440); втората е от 
официалната публикация на резултатите от преброяването от 1956 г. (Статистически 
... 1959), 


2: Постановката за възстановяването на малцинствените права в тези решения 
съдържа и известни ограничения, например по отношение на езика, който се “разрешава” 
само за битова употреба, от което произтичат и редица ограничения за образованието, 
кулгурата и публичната дейност на малцинствата (Гатарлъ 1996), 


2 Тази амнистия обаче не включи осъдените за шпионаж, диверсия, вредителство 
и др., сред които имаше много български турци. 


2 Понастоящем за българските арменци се издават три вестника, два от които на 
арменски и български и един - само на български. За евреи ге излизат също три вестника, 
всички на български (Иванов 1998: 127, 152). 


“ Виж член 8, ал. 2 след приетите по-късно изменения (ДВ, бр. 36 от31.03.1998). 
Стратегията на ДПС за реинтегриране на българските турци в обществения живот съвсем 
не бе максималистична. Тя бе прагматично ориентирана и изхождаше от онова, което е 
възможно в българското общество. Още от самото създаване на движението то постави 
като осиовно програмно искане въвеждането на 4-часово обучение по турски език седмич- 
но в училищата на общественоорганизираната образователна система. 


32 За сравнение виж по-горе разпоредбите на член 53 от Ньойския договор за 
употребата на майчиния език в публичните събрания и тази на член 5 от Закона за 
политическите партии ст 1990 г., според която политическите партии осъществяват 
дейността си в страната на български език (ДВ, бр. 29 от 10.04.1990). 


33 Тази юриспруденция Конституционният съд обръща на 180 градуса едва с едно 
определение от януари 1996 по конституционно дело М 31/1995 (ДВ, бр. 9 от 30 януари 
1996 г.), когато приема, че е винаги компетентен да се произнесе с решение, независимо 


кога е приет законът. 

Всекидневни представи за “малцинство” 
Майя Грекова 


Проблемът за малцинството е проблем за човешкото различие. За 
различието на другите, което не можем (или не искаме) да приемем, но 
и няма как да “унищожим” (казано със или без кавички). За различието 
на другите, което те искат да запазят за себе си (или просто няма как да 
снемат от себе си) и да наложат като действително в публичното прос- 
транство. За значимото човешко различие. Различие, което е значимо 
за тези, които са негови “носители” и/или за тези, спрямо които “те” са 
различни. Различие, което е като бариера между тях, което прави неза- 
бележимо, незабелязвано, незначимо подобието между тях. 


Значи винаги има някакво “ние”, задаващо нормата, спрямо която 
различието се локализира в “те” като отклонение от нормата. Откло- 
нение, което някак се санкционира - от ограничаване на права, през 
повече или по-малко видимо изтласкване и отграничаване, до неви- 
димото отстраняване и незабелязване. 


Всяко различие между човешки индивиди може да се окаже зна- 
чимо в определен културен контекст и значи всяко различие може да се 
окаже основа за самоопределяне или за определяне на дадена група 
като малцинство. 

Рамка на всекидневната представа за “малцинство”! 


Голямо е изкушението “малцинство” да се мисли в рамките на чисто 
количествени параметри - “малцинство” са “по-малкото”. Съзнателно 
пропускам каквото и да е определяне на социалното образувание, в 
границите на което “те” са “по-малко”, както и това, че “те” са “индивиди 
от някакъв вид”, които като такива са по-малко от другите (“нормал- 
ните”) индивиди. Защото изразяването на “проблема” малцинство 
просто в количествени параметри скрива няколко неща и може дори да 
го превърне в не-проблем. 


На първо място, дори “те” (малцинството) да се окажат с ограни- 
чени права (или изтласкани-отстранени), то е, защото са по-малко. 


На второ място се скрива субектът на действието - естествено 
дадено е “те” да са по-малко и поради това естествено “те” се оказват 
ограничени-изтласкани-отстранени. 


На трето място се оказва незначим белегът, по отношение на който 
“те” се оказват “по-малкото”, т.е. малцинство. Белегът също е естествено 
даден: майчин език, етническа принадлежност, религия. (С религията 
нещата стават малко по-сложни - все пак човек може и да промени вяра- 
та си, дори и да му е “естествено” дадена.) 


Фактически най-важното, което се скрива чрез този “количествен” 
поглед към “малцинство” е социално произведената значимост на 
разграничителния белег. Той се мисли като естествено даден, като 
неотменен, като от само себе си произвеждащ разделение в рамките на 
опозицията “мнозинство-малцинство”. Така че нищо не може да се 
направи - те са малцинство, защото са малцинство. И проблемът не е 
проблем, поне за “мнозинството”. 


Но скриваният по такъв начин проблем може да напомни за себе 
си под друга форма: количественото определяне на “малцинство” носи 
със себе си заплаха от нарастване - “по-малкото” могат (поне потен- 
циално) да станат “повечето”. Тогава какво, “ние” ще станем “малцин- 
ство”? Самият този въпрос загатва за посочените по-горе скривани не- 
ща и най-вече за прикрития негативен нюанс в самата думичка “мал- 
цинство”. 


Може би така се появява и едно друго изкушение - да се твърди, че 

“няма нужда” от определянето на някакви групи каго “малцинство”. 
Защо да се разграничаваме, като сме едно; нали всички имаме еднакви 
права; нали всички хора, макар и различаващи се, са еднакви, защото 
са човешки същества. Изкушение за “мнозинството”, което се чувства 
заплашено от потенциалното нарастване на “малцинството” и не иска 
да забележи, че то е, което произвежда основанията за разграничаването. 
Изкушение и за “малцинството”, защото така се създава видимост, а 
може би и усещане, за премахване на разграничителните линии, за 
изравняване. 


Така би могло най-грубо да се реконструира рамката на всеки- 
дневната представа за (а и на свързаното с нея отнасяне към) “мал- 
цинство”. Но зад така реконструираните особености в мисленето за и 
на малцинство стоят доста различни, често противоречиви и неясни 
преплитания, измествания, подмени на най-разнообразни проблеми. Тях 
ще се опитаме да разберем. 


Опори на всекидневната представа за малцинство 


Трябва да имаме предвид, че “малцинство” не е реалност във 
всекидневния свят - там няма малцинство. Могат да се появяват 
различни индивиди, които аз изтласквам, не забелязвам, заклеймявам в 
зависимост от това доколко тяхното различие е значимо за мен в една 
или друга сигуация. Мога дори да не забелязвам различието им - т.е. 
различието на различните индивиди да се оказва незначимо в определен 
контекст (а не те като различни да са негативно значими, т.е. пораждащи 
потребност да бъдат изтласкани). От друга страна обаче, думата 
малцинство е проникнала във всекидневния език от масовизираната (най- 
вече) чрез медиите политическа практика. Всеки “знае” какво е 
малцинство, както “знае” какво е нация или справедливост. 


Както всички думи, обозначаващи социални съвкупности (групи, 
общности), съдържанието на “малцинство” се уплътнява от нагласата 
на всекидневното съзнание да мисли като съответстващи си/съвпадащи 
помежду си груповия и индивидуалния образи. Сякаш отнасяните 
(принадлежащите) към групата индивиди имат единствено и само 
характеристиките, приписвани на групата като цяло; сякаш групата е 
“колективен” субект и за неговия образ аз (и всеки друг) имам 


Всекидневни представи... 121 


преддадено знание (вж.напр. Зсишг 1964: 33 - 55). Но значи думата 
“малцин-ство” притиска всекидневното мислене да мисли конкретни 
малцинства, които вече могат да бъдат въобразявани като “колективен” 
субект. Така че думата “малцинство” веднага извиква образа на някаква 
конкретна група, която има защо да бъде мислена като малцинство. 
Която притежава или на която са приписвани характеристики, които са 
значимо различни. Група, отличаваща се по отношение на значими 
определители. 


И значи въпросът е кои са значимите човешки определители, по 
отношение на които групи се отграничават (изтласкват) като мал- 
цинство, кои са значимите групови характеристики, които дават осно- 
вание за определяне на дадена група като малцинство? 


Езикът е значим групов определител. Езикът ни свързва и разделя. 
Той прави възможно общуването вътре в групата и по естествен начин 
изтласква непринадлежащия към нея. “Той” е различен, защото не 
владее тозиезик; “той” няма място при нас, защото не ни разбира. Езикът 
ни дава възможност да се разбираме, когато е един и същ и създава 
прегради между нас, когато е различен. Да, език се научава, но всеки 
има един език, на който проговаря; един език, който за него е “естест- 
венияг”; един език, който владее, а не просто ползва; един език, на който 
мисли, мечтае, сънува. Езикът в съвременния свят е и белег за нацио- 
нална принадлежност (Андерсън 1998; Хобсбом 1996). Независимо че 
някои езици все повече се утвърждават като езици на интернационални 
общности или като езици за международно общуване. Независимо и от 
факта, че някои езици са национални езици на няколко различни 
национални държави и не винаги се поражда потребност от допъл- 
нителното им определяне. Значи националната принадлежност също е 
значим определител, но той не поражда представа за мнозинство- 
малцинство. Светът не е рамка за приложение на тази опозиция: от 
една страна, многообразието е прекалено голямо, аот друга, особеността 
и суверенността на националната държава е непоколебимо признат факт. 
Но освен национални езици, в съвременния свят продължават да 
съществуват и езици, които нямат такъв статус, а в рамките на нацио- 
налната държава продължават да се използват езици, които са нацио- 
нални езици на други държави. Така стигаме до етническото разно- 

образие от групи в рамките на повечето национални държави. До голяма 
степен тяхното етническо своеобразие и различие от основното насе- 
ление на националната държава става видимо през “естествения-за-тях” 
език. Но той сигнализира за различие в произхода. 


Произходът е значим групов разграничител. Защо? Той по правило 
е невидим, независимо че човек е свикнал да разчита в цвета на кожата 
и в чертите на лицето, понякога в начина на обличане, белезите на 
произхода. Цветът на кожата или формата на носа сами по себе си не 
биха могли да бъдат групово определящи, а още по-малко биха могли 
да бъдат създаващи трудности в общуването, но те именно се 
разпознават като присъщи на дадена група видими нейни особености; 
особености, отпращащи към груповата принадлежност на индивида 
срещу мен; груповата му принадлежност по произход. Но към какво 
отпраща произходът, за да се мисли и реално да действа като групов 
разграничител? Към различия в исторически формирани и наследявани 
ценности, норми на отнасяне, представи за света и за хората, модели на 
поведение, схеми на изразяване и на интерпретация и т.н. Към 
колективна (родова) памет, която пази миналото; минало, в което 
“нашата” група е била преследвана, потискана, изтласквана от “други” 
(различни от “нашата”) групи или пък е била доминираща, бляскава в 
своите постижения и място сред “другите”. Миналото, което дава 
“нашата” идентичност, ценността на нашата особеност, което отвежда 
назад в историческото време към първоизточниците на човешкото. 
“Нас” ни е имало от толкова отдавна, толкова много “сме” преживели, 
толкова много “сме” препатили, толкова много “сме” постигнали... Има 
ни и сега, ще “ни” има ив бъдещето - невидимо и неясно, но сигурно в 
своята бъдеща реалност. “Той”, който е срещу мен, е от тези, които са 
“ни” преследвали, или от тези, които “ние” сме преследвали, враг или 
нищожество, жесток или мързелив. “Той”? Но“той” не е бил още роден 
тогава, нито пък аз. Да, но “той” еот “тях”, ааз съм от “ние”. “Ние” и 
“те” е имало винаги, “ние” и“те” носят своите особености през вековете, 
“ние” и “те” са винаги определени. 


Груповата идентификация изобщо подрежда хората, формира “мои- 
те” очаквания, прави предвидими “техните” действия, дава сигурност. 
Това е още повече валидно за неотменната групова идентичност - про- 

ИЗХОДЪТ ИЛИ етническата принадлежност (с която повече или по-малко 
е свързана и езиковата определеност). Нея никой не може да отнеме, от 
нея аз никога не мога да се освободя. Тя е завинаги. Всеки може да сме- 
ни професията си (а значи идентификацията си с определена професио- 
нална група), да се издигне или да пропадне в някаква социална йерархия 
(идентификацията си с определена по някакви признаци социална 
група), да смени националната си принадлежност (или да бъде принуден 
да я смени), но етническият произход няма как да бъде променен. 


Друг е въпросът, че той може да бъде незначим за социалните 
отношения, да бъде изтласкан в периферията като групов разграничител. 
Но едва ли в съвременния свят, едва ли в съвременната национална 
държава. Силният акцент върху националното конституиране и само- 
определяне през последните няколко века, върху отстояването на 
националния суверенитет в контекста на глобалните войни на ХХ век, 
потиска различията вътре в националната държава. Като че ли значими 
са били единствено тези етнически определени малцинства, които 
повече или по-малко силово се борят за автономия и следователно 
заплашват националното единство. Другите са оставали невидими - все 
едно дали “невидимо” изтласквани, невидимо асимилирани или 
невидимо адаптиращи се към зададените им условия на съществуване 
в съответната национална държава. 


Спорен е въпросът дали разпадането на многонационалните дър- 
жавни образувания от типа на СССР или ФР Югославия е причина или 
само повод за излизане на преден план на етническата принадлежност 
и за активиране на етническото групово разграничаване. Но че то е 
факт, при това не само в бившите социалистически държави, е безспор- 
но. Докога ще продължи да бъде значимо и дали ще бъде изместено от 
някакво по-общо различие - цивилизационно (Европа/Америка-Азия/ 
останалия свят) или модернизационно (развити общества-развиващи 
се общества) - ще покаже бъдещето. 


Така или иначе, актуалната ситуация насочва вниманието най-вече 
към етнически (езикови) и религиозни различия. Днес те се оказват 
значимите за огромни групи, за отношенията и сигурността в много 
държави. Това, разбира се, не означава, че утре други различия няма да 
се окажат значимите различия, които разграничават хората. 

Съдържателни очертания на всекидневната представа на 
българина за “малцинство” 


Веднага щом чуе думата “малцинство”, българинът започва да 
мисли на “етническо” равнище (не на “гражданско”). “Малцинство” се 
оказва не каква да е група, лишена (правно или морално) в рамките на 
националната държава от някакви права, а просто другите, различните 
от “нас”, българите. “Ние” сме българи, а “те” не са българи (нищо че 
всички сме български граждани). 


“Малцинство” се появява в езика на българина по няколко съще- 
ствено различни начина и съответно извиква и се уплътнява в няколко 
различни представи за конкретни социални образувания: 


Първата употреба носи определено негативен смисъл и вероятно 
е исторически формирала се. “Малцинството” (при това по правило 
членувано) са циганите и когато за някого се казва, че е от малцинството, 
се подразбира “знаем ги ние”, “остави го”, “по-далече от тях” с всички 
нюанси на разграничаване и изтласкване на “малцинството” от “нас” - 
българите. Малцинството затова е малцинство, за да стои в ъгъла и да 
кротува. На него му се придава негативна идентичност - “те” са различни 
от нас, “те” не са ние и това е значимото тяхно определение, достатъч- 
ното “качество” за тяхното отстраняване. Не е случайно, че на циганите 
се приписват единствено негативни характеристики, че тяхното съще- 
ствуване се приема единствено, когато са далеч от“нас”?:“...Не че не 
ги приемам. Нека си живеят някъде. Но да не са пред мене. Просто 


по-малко да ми се бъркат в моите работи...” (Грекова и др. 1996: 87). 


Втората употреба изглежда е пробила от политическата публичност. 
“Малцинство” е опасна дума, защото предполага признаване на 
съдържателната идентификация на членовете на малцинството, азначи 
е налице сплотеност между тях, както и самоценност на идентичността 
им като принадлежащи на малцинството. Опасно е да се осъзнават и 
самоопределят турците в България като малцинство, защото това 
означава да могат да поискат определени права (изучаване на турски 
език като майчин, Напр.), а току-виж след време вземат да поискат и 
някакъв вид автономия. 


Тази употреба на “малцинство” е свързана пряко със страха от сло- 
восъчетанието “национално малцинство”. Това словосъчетание отклю- 

чва поредица, започваща от “турци в България” - “турско малцинство” 
- “турско национално малцинство”... - “ще поискат автономия”! А 
страхът, непосредствено провокиран от медиите и националистичния 
дискурс, се основава на следните два предразсъдъка: 


- “Малцинствата биват етнически и национални”. Под етнически 
малцинства (в краен случай) се имат предвид етнически групи, различни 
от българската, които са сезаселили по нашите земи преди създаването 
на техните национални държави. Съответно, като национални малцин- 
ства би трябвало да се разглеждат групи, които са били в границите на 
друга национална държава, но в резултат на обективни причини са се 
оказали в границите на българската национална територия - такива 
групи, казваме, просто няма“. 


Това, което този предразсъдък “не забелязва”, е, че “малцинство” 
може да се окаже всяка група, която има своя идентичност, следва свои 
норми на живот, създава своя особена култура и т.н., значимо различа- 
ващи се от обществено валидната нормираност на живота, от домини- 
ращата култура. Това биха могли да бъдат не само групи като цигани и 
турци, евреи и арменци, но и хипита, хомосексуални, будисти, тийней- 
джъри и т.н. Биха могли, а дали ще бъдат мислени, отграничени, беля- 
зани (а защо не и признати) за малцинство е въпрос на национална кул- 
тура, а и на национална политика. 


- “Принадлежащият към дадено малцинство принадлежи към него 
завинаги”. Това разбиране за принадлежност е тясно свързано с предиш- 
ния предразсъдък - те взаимно се усилват. Значимите идентичности, 
които са съзнавани принадлежности към различни групи, са етническата 
и религиозната. Те не се променят. Те са завинаги. Те са ни дадени - от 
кръвта, от традицията. Затова и не можем да приемем, че някой, за когото 
знаем, че е циганин, изведнъж вземе и започне да твърди, че е българин. 
Може би тук оказва влияние дълбоко утаената у нас, макар и не винаги 
признавана, съпротива към човешката промяна, към възможността човек 
да избира какъв да бъде, с кои други да се идентифицира. Затова, от ед- 
на страна, значимите идентичности са тези, които като че ли ни е напъл- 
но предопределено да имаме; а, от друга страна, “другите” идентичнос- 
ти са незначими, защото могат да бъдат променяни от човешкия избор 
или от някакви обективни обстоягелства на човешкото съществуване. 

Но, искаме или не, всеки човек има своя йерархия на идентичности, 
повече или по-малко независима от обществено утвърдената. И ако днес 
за някого е най-значимо, че е католик, това никак не означава, че утре 
или след една година за него не може да се окаже най-значимо, че е хо- 
мосексуален. И това, че той ще премине от едно малцинство (българс- 
кото малцинство на католиците) към друго (българското малцинство 
на хомосексуалните) - ако тези две малцинства са признати на национал- 
но равнище като национални малцинства - може да бъде негов личнос- 
тен проблем или проблем на малцинството, което напуска/към което се 
присъединява, но не и на който и да било друг. 


Третата употреба на думата “малцинство” съдържателно е твърде 
близка до втората, но начинът на употреба и ценностният акцент я 
правят твърде далечна: българските малцинства в чужбина. В тази 
употреба на “малцинство” няма нищо опасно. Напротив - българските 
малцинства трябва да бъдат подкрепяни, да бъдат защитавани от “нас”, 
ате самите да отстояват своите права на малцинство; те трябва да бъдат 
подпомагани в запазването на българския език и културна идентичност, 
във «възраждането на българския дух”. Нещо повече, няма нищо странно 
те да бъдат мислени като “български национални малцинства” неза- 
висимо кога, как и защо са се оказали на територияга на друга нацио- 
нална държава. И естествено, независимо от непризнаването на същест- 
вуването на национални малцинства в рамките на българската нацио- 
нална територия. 


Тези три употреби на думата “малцинство”, както и това, че те 
могат (по някакъв начин, по някаква логика) да съсъществуват безпроб- 
лемно в съзнанието на българина, бяха допускания, основаващи се на 
наблюдения, на публикации в пресатата, на резултати от емпирични 
изследвания, които нямат за предмет пряко проблема за “малцинството” 
откъм разкриване на смисловата употреба на думата във всекидневния 
език. Бяха допускания, които анализът на интервютата потвърди. 


Как представите за “малцинство” оживяват 


Каква е всекидневната логика (вероятно логики) на справяне с про- 
блема “малцинство”, когато интервюираните са “принудени” да про- 


Всекидневни представи... 127 


блематизират своята представа? Как различни употреби на “малцин- 
ство” (ако има такива) могат да се удържат като непротиворечиви във 
всекидневното съзнание на българина? Каква е всекидневната логика, 
която дава възможност да съсъществуват различни употреби на думата 
“малцинство”? Би ли могла да се проблематизира логиката на тяхното 
съсъществуване? И какъв би бил резултатът от евентуалното про- 
блематизиране? 


Входният въпрос “Какво си представяте, когато чуете думата “мал- 
цинство”?” действаше по правило стряскащо. Това беше впечатлението 
на всички интервюиращи. Не са малко репликите като “Защо малцин- 
ство?”, “За това ли ще си говорим?”. Тази реакция беше до голяма сте- 
пен очаквана. 


Думата “малцинство” или извежда интервюираните от всеки- 
дневното мислене и те се оказват принудени да преминат на друго 
равнище без, като правило, да могат да се задържат на него; или, след 
кратко замисляне, ги приковава към всекидневна представа за групата 
или групите, които се мислят като “малцинство”. 


При първия вариант интервюираните се стремят максимално добре 
да покажат своето знание по въпроса, опитвайки се да дадат повече 
или по-малко точна (според тях) дефиниция на нонятието малцинство. 
Първият ход в такива случаи, почти неизменно, отпраща към “по-малко 
от” основното население на дадена страна, които се различават по 
произход, обичаи, езикит.н. “Дадена група или част от населението, 
която изповядва... има различни обичаи, нрави и изповядва друга 
религия"; “Когато чуя думата “малцинство”, се сещам за група от 
хора, принадлежащи към едно общество и същевременно, различаващи 
се от по-голямата част, от преобладаващата част от това общест- 
во"; “Ами..., за група хора, които се отличават от основната част 
от населението на една страна по няколко признака. Предполагам, не 
само по един, не по националност само...”. При следващ въпрос “Има 
ли малцинства в България и кои са те, според Вас?” - се отговаря по 
няколко различни начина, но общата схема, която може да се изведе, е 
“някои, различаващи се по произход, език и т.н., групи са малцинства, 
а някои не са”. Същата схема е валидна и за втория вариант, когато 
интервюираните направо назовават групата, която думата “малцинство” 

извиква в тяхното съзнание. Нататък различието при отговарянето на 
входния въпрос се проявява най-вече в това, че тръгналите с дефиниция 
на малцинство неуспешно се борят с усещането, че не могат да удържат 
на дадената от самите тях дефиниция ив същото време просто не могат 
да приемат наличието на толкова много “малцинства” в България, 
колкото се оказва, че трябва да бъдат признати, ако се следва дадената 
от самите тях “дефиниция”. 


Няма никакъв проблем циганите да бъдат идентифицирани като 
малцинство. В преобладаващия брой интервюта това е първата асоциа- 
ция на думата “малцинство” или първата конкретизация на представата 
(дефиницията) за “малцинство”. “Главно за циганите”; “Сещам се за 
дечицата при мен в детската градина - циганчетата, колко са голи, 
боси и бедни"; “Първата ми асоциация е цигани"; “Едно опърпано 
циганче, честно казано, това е първото, което ми се явява..."; “Ами, 
според мен малцинства са по-малката група от хора като циганите, 
въпреки че те не са много малка група”. 


Има проблем обаче турците да бъдат назовани “малцинство”. Или 
просто “не се сещат” за тях, или направо се заявява, че “те не са малцин- 
ство” - било защото “са много”, било защото “Ами те са част от бълга- 
рите, защото тука са родени. За мен, за мен те са част от... Въпреки 
че ние ги считаме за малцинство. Те не са малцинство в България, те 
са родени тука, те са българи...”. Сякаш “другите” не са тук родени! 
“Но турците, те не са, за тях неможем да кажем, че са малцинствена 
група поради това, че имат цели райони там, населени с тях. Те са 
затворена общност една такава. Не са малцинствена група в тоя 
смисъл, както са циганите да речем - 2-3 хил. човека в един град и т.н., 
разкъсани. Там турците са повечето население. Но има гагаузи, има 
арменци и каквили не...". Сега пък не са “малцинство”, защото населяват 
“цели райони”! Разбира се, в много от интервютата още на първо място 
или наред с циганите турците са назовани като малцинство в България. 


В повечето случаи не става дума изобщо за други етнически 
малцинства в България, а когато се споменават (напр. евреи, арменци - 
в много редки случаи се изброяват други групи), те като че ли не се 
мислят “точно” за малцинства (защото... са се адаптирали!) или интер- 
вюираните, дори споменали ги, не се задълбочават в основанията за 

мисленето им като “малцинства”. По всяка вероятност последното е 
индикатор за безпроблемност - както в мисленето на тези групи като 
малцинство (хем са малки, Хем са се адаптирали), така и във всеки- 
дневните отношения с техни представители. 


Пред нас се появява друг въпрос - дали за всекидневното съзнание 
думата “малцинство” не е сама по себе си свързана с наличието на 
проблеми? Било в“ поведението” на дадена група като цяло, представата 
за която думата събужда, било във всекидневните отношения с нейни 
представители. Защото при всички случаи, когато в интервютата се 
върви към задълбочаване в основанията за мисленето на някоя 
конкретна група като малцинство, описанието на реалните или 
въобразявани отношения с представители на такава група са заредени 
с напрежение, неразбиране, желание при възможност да бъдат избегнати 
и т.н. “Те” - представителите на съответното малцинство - винаги се 
оказват по някакъв начин не “като нас”, но не просто различни, а някак 
“сбъркани”, в нещо бъркащи. Т.е. различието им като правило е 
негативно белязано. “Сега, малцинство според мен винаги е било 
някаква група такава, която не носи нищо полезно на една държава, 
нали, създава само проблеми... ! Какви проблеми, според теб, създават? 
/ Кражби, едно и друго, прекалено много средства се отделят за тях, 
без да връщат нещо на държавата”, “Малцинство като чуя думата 
си представям я турци, я цигани. Малко хора и то неприятни”. 


Ето един по-голям откъс от интервю, в което особено отчетливо и 
синтетично е разгърната една от възможните “логики” на мислене на 
малцинствата в България и е видима връзката между “представа за 

малцинство” -” отнасяне към представителите на...”: 


“За какво се сещаш като чуеш думата “малцинство”? / За цигани 
и турци. / А защо точно за тях? Какво е особеното, което ги прави за 
теб малцинство? / Това са двете, двете малцинства са това, които 
се набиват в България на очи и затова първо за тях се сещам. / А кое 
е това, което се набива на очи, според теб? / При циганите едно, при 
турците друго. / Обясни ми кое е. / При турците е сплотеност и 
чувство за принадлежност към... първоначалната им родина, пък при 
циганите - външния вид и това че крадат, извършват престъпления и 
прочее. / И тези две групи за теб са различни... / Различни са, да... 

Всички малцинства са различни, характерни и със свои особености. 
Против тия двете имам нещо против. Против евреи, арменци... и други 
такива, други малки малцинства нямам... / А защо имаш нещо против 
тях? / Против тези две групи? / Да. / Защото според мен не се вписват 
както трябва в българското общество... Според моята гледна точка... 
/А какво трябва да направят, за да се впишат? / Трябва да живеят 
според правилата на българите. / Значи те, сморед теб, не живеят 
по... нашите правила? / Ами не, не живеят, защото циганите нару- 
шават законите, както си искат, а пък турците в своите си там ра- 
йони, където живеят ааа... говорят даже на турски език и на бълга- 
рите не дават примерно хляб в магазина... ако не говорят на турски...”. 


Може би всекидневната логика се основава не толкова на значимо- 
то различие, носителите на което могат да бъдат мислени като “малцин- 
ство”, колкото на носители на различие (без да се прави опит за осмис- 
ляне дали, доколко, как и защо езначимо), когато “те” по някакъв начин 
“ни пречат "> изаради това, че“ни пречат”, се назовават “малцинство”. 
След което със самото това название се обосновава възможността (или 
необходимостта) “те” да бъдат отдалечавани, изтласквани от “нас”. 


Ето защо направеното под различна форма заключение от някои 
интервюирани “Няма нужда в България да има малцинства” би следвало 
да разбираме в смисъл, че различните трябва да престанат да се пред- 
ставят като различни, трябва да се интегрират или другояче казано - да 
престанат “да ни пречаг”, което е възможно единствено и само, когато 
станат “като нас”. Друг е въпросът, че това в крайна сметка се оказва 
неизпълнимо условие - “винаги ще остане нещо, което да напомня, че 
“тойля” еот тях”. Дори когато се описват съвсем “нормални” отношения, 
“те” остават белязани като “те”, но се долавя и нещо като учудване от 
страна на интервюираните, че е възможно хем това да не влияе 
негативно на отношенията, хем “те” да продължават да бъдат “те”. 
Странно е наистина как дори, когато са “станали като “нас”, дори когато 
се признава нормалността на отношенията с конкретни лица, няма как 
да се “забрави”, че “те” са от “тях”, че “те” са турци, напр. Като че ли 
етническият белег е действително “неотменно” действащ отграничител. 
“Ти ме пита как сме се разбирали. Не сме се отнасяли с някаква Злоба 
към тях, нито пък те към нас. Просто по нищо не личеше, че са тур- 

ци..”;“... Които са от помаците, но неличи по нищо, че са от помаци. 
Изобщо така се държат и за рождени дни, и за празници много се 
уважават, събират се... /... / Знаеш ли какви хубави деца? Изобщо 
няма да кажеш, че са такива... /... ! Да де това, че са потайни, потай- 
ни са", “Например брат ми в първи клас имаше един съученик, който 
всички го знаеха, че е циганче, но то беше пък много симпатично мом- 
че. И аз не мога да определя защо него го приемах. В смисъл, то идва- 
ше у нас, играеха си заедно и беше много такова... съвсем нормално 
дете”. 


Може би затова за повечето интервюирани цигани и турци самата 
дума “малцинство” има негативен смисъл - като ефект от отношението 
на българите към тях, заради очакването за начина, по който българин 
би употребявал тази дума и за смисъла, който би влагал. “Въобще в 
отношението на хората съществува такова едно разделение, едно 
натякване, къде по-брутално, къде по-деликатно, че ти си малцинство 
и ние, циганите се чувстваме като малцинство...”. На входния въпрос 
“Какво се сещаш, като чуеш думата “малцинство”?” те отговарят: “Ами, 
не ми става много добре ! В какъв смисъл? / Не ми става добре. Не, 
никак не ми е приятно. Може би, защото съм една от малцинството 
| Защо мислиш така? /! Гадно, самото звучене на тази дума е гадно за 
мен. Все едно, един вид ти си някакво, де да знам какво...", “Малцинст- 
вото... ами просто една обида”;“...че сме бедни, че не можем да дос- 
тигнем каквото имат българите, че няма кой да ни помогне. Нямаме 
прабаби, прадядовци, нямаме подкрепа от никого. Ний сами сме си. 
Ей това е за мен малцинствата”, “Малко обидна дума е това мал- 
цинство, според мене, щото аз съм от турски произход...”. 


Като че ли се получава затворен кръг: българите си представят 
като малцинство етнически групи, представителите на които създават 
проблеми (все едно дали на “мен” като българин или на българската 
държава), а представителите на съответните малцинства преживяват 
себе си като изтласкани, защото са определени от българите като 
малцинства. Но това последно “защото” не е безпроблемно за българите 
или по-скоро е в голяма степен безпроблемно по отношение на циганите 
(те са си малцинство”), но по отношение на турците нещата стоят 
зидчително по-сложно. 

Интервюирани, които “се сещат за”/посочват турците като малцин- 
ство и обосновават своята представа за тях като малцинство с различния 
им произход, език, религия, в даден момент от интервюто, когато се 
изправят пред въпрос от типа “А няма ли и други групи в България, 
които се различават от българите по тези признаци?” и не намират как 
да не кажат “Има...”, се оказват пред проблем, който трябва да разрешат 
за себе си. Проблемът, повече или по-малко смътно съзнаван, е: “Защо 
мисля само циганите и турците като малцинства, след като и други групи 
в България се различават от българите по признаците, които казах, че 
определят циганите и турците като малцинства?” (Циганите няма как 
да не бъдат “включени в проблема”, но те не се забелязват като създа- 
ващи проблем за обосноваване на мисленето им като “малцинство”.) В 
такива случаи интервюираните се справят с проблема по няколко 
типологично различни начина: 


- “бягство” - “Е, може и те да са малцинства, ама аз така си знам”. 
Ако интервюиращият зададе въпроса “Откъде знаеш?” следват отговори 
като “Ами, тъй съм чувала, тъй знам", “...от обществеността, от 
медиите, от...”, “така ги водят... имам чувството, че ми го насаж- 
дат... Най-много за турците, за тях се говори. Примерно за арменци- 
те никога не съм чувала. Никой няма да се сети да ги спомене, камоли 
евреите и т.н.”; 


- “аргументът на интеграцията” - “Едните са се, как да кажа, 
интегрирали - примерно арменци, евреи... някакси не се отделят... не 
мисля, че тои е малцинство"; “арменците и евреите някакси не ги 
възприемам като малцинство - те са на по-високо ниво, по-високо 
интелектуално ниво”; 


- “прехвърляне на топката” - Докато арменци и евреи са се интегри- 
рали, турците се самоопределят като “малцинство”: “Това дали са истин- 
ски турци или не няма никакво значение, важното е какво те мислят 
за себе си. Те мислят за себе си като за малцинство”; “Ний не ги оп- 
ределяме. Те сами се определят... Те по-напред не се определяха. Те се- 
га след промяната те почнаха сами да се определят...”. 


Заслужава да се замислим върху последния начин на справяне с 
проблематизиралото се за самия интервюиран мислене на малцинствата. 
При него нещата сякаш се обръщат - не “ние” ги определяме като мал- 

цинство, а “те” се самоопределят, не “ние” ги изтласкваме, а “те” се 
самоотграничават. Но това включване на (или отпращане към) само- 
определянето, което на пръв поглед изглежда едва ли не като “приз- 
наване на правото” на самоопределение, “зачитане на различието на 
другите” фактически се оказва сведено до това, че “те” не са се инте- 
грирали. “Ние” сме тези, които казват, че “те” се самоопределят и каз- 
ваме това, защото “ние” разпознаваме тяхното различие - “те” го под- 
чертават, “те” не се отказват от него, т.е. не искат или не могат да спо- 
делят “нашия” начин на живот. 


Интересно е, че на страната на “малцинствата” - интервюираните 
цигани и турци, самоопределението като... не се преживява като значимо 
различаване, като пречка във всекидневните отнощения. То обаче се 
оказва пречка за циганите, защото българите му придават значимост. 
Т.е. циганите хем се чувстват белязани като малцинство, защото са 
различни и различието им е неприемливо за българите, хем пазейки 
своето различие, те не се чувстват значимо различаващи се (не разбират 
защо трябва да бъдат негативно отличавачни от страна на “другите”), за 
да бъдат изтласквани от българите: “Не се обиждам, че съм циганка, 
защото такава си ми е народността. Но просто при наличието, че 
знам, че съм циганка и като ми го кажат, е много обидно. Щото си 
мислят, че кой знае какви сме хора. Всъщност, бих казала, че и ние 
сме хора като всички останали.” 


За турците като че ли изобщо няма проблем в отношенията с 
българите - да, те се самоопределят като малцинство, защото имат турс- 
ки произход, говорят турски език като майчин и имат някои различни 
обичаи, но това според тях не е основание за напрежение в отношенията 
и тези отношения се описват от тях като напълно “нормални”. 


В няколко интервюта с българи справянето със станалото “проблем” 
идентифициране на малцинствата чрез самоопределянето на съответни- 
те групи достига до твърдението, че “за всичко са виновни политиците”. 
Те са тези, които говорят за малцинства, те са тези, които в името на ня- 
какви си свои цели разграничават хората и определят някакви групи 
като малцинства: “Всички тея проблеми идват отгоре, откъде другаде 
ще дойдат. Политиците залагат на етническата карта, за да си на- 
пълнят гушите"“; “Аз не разбирам наистина от каква необходимост 

икой го насажда това нещо, да се търсят малцинства в едно общест- 
во. Като визирам в момента България като цяло, като едно общество. 
Кой и защо ми налага да казвам аз кого считам за такова?...Те са вси- 
чки поданици на тази държава и са си българи според мене. Това, че 
по кръв принадлежат на друга нация, по вяра на друг бог се молят, 
това нищо не значи. Това не ги определя в малцинство"...”; “Мисля, 
че ако всички се отнасят както трябва с малцинствата... имам пред- 
бла ся прелпанат да ги наричат малцинства... Имам предвид, че когато 
нареч.": някого малцинство ити по някакъв подобен начин, той вече се 
чувства като такова. Той вече престава да е гражданин на страната, 
ае малцинство или етнос, т.е. не е такъв, какъвто съм аз да кажем...”. 


Като че ли се разгръща логиката “като не говорим за малцинства, 
като не говорим за етнически проблеми, като... няма да има такива 
неща”. Но тази логика никак не иска да забележи, че бягството от думата 
малцинство не прави отношенията с циганите и нагласите към тях по- 
добри; че неговоренето за етническите различия не означава, че тези 
различия не продължават по някакъв скрит (повече или по-малко) начин 
да предопределят “нашето” (най-често негативно) отношение към 
етнически различния; че всъщност се скрива една изцяло недемокра- 
тична нагласа (не винаги осъзната, но с това не по-малко недемокра- 
тична) към етнически различния - “той” със самото си съществуване 
като различен да не може да бъде значим по какъвто и да било начин за 
“мен” (вместо да не мисля различието му като значимо, защото значимо 
е конкретното своеобразие и качества на всеки конкретен индивид). 
Това е логика на българин твърдо убеден в особеното си право като е!- 
нически българин в българската национална (когато “нация” се мисли 
като съвпадаща с доминиращ етнос) държава“. 


Една такава логика може да се модифицира и в: “като не позво- 
ляваме на турците да се организират, като не обръщаме внимание на 
циганите, като ... ще има ред в българската държава”. Най-силно и пълно 
това се проявява в изразеното отношение на българи към турци в Кър- 
джали. В интервютата с тях се заявява и едно “ново разбиране” за мал- 
цинство: “българинът е малцинство в собствената си държава, защото 
турци го управляват”. Това “защото” (повече или по-малко ясно заявено) 
отпраща пряко към “вината на политиците”. 

“Малцинство? Българин в Кърджали”, “Ние българите сме мал- 
цинство в Кърджали - не турците”, “Ама да ти кажа истината аз 
Съм малцинство тука, които сме хората - комшиите, съседите нямаме 
кабалак, много добре се разбираме. Идва от Доган цялата работа”) 
“Ето управата на този град е типичен пример за това. Този град от 
ден на ден се руши... Всичките пари в тая община отиват за джамии, 
за турски училища, отиват за тяхни неща, за села иза това се руши 
този град. Нали, аз нямам против тия хора, не съм злобен към тях, но 
просто такъв им е манталитета, такъв им е начина на виждане, на 
мислене... Просто най-хубавите обекти се разпродават на техни хора. 
Идват от Турция, купуват имоти и т.н... Те се имат за турци. Тука 
много хора говорят за автономия... Това е начин на политика...”, Мен 
ми се струва, че те не се чувстват, ако не им се наклажда това нещо. 
Ако не им се потвърждава, че те са малцинство отнвънка. Не могат 
да се чувстват, че са малцинство, щото те не са отделени от нищо, 
щото те даже са по-така от нас облагодетелствани... Да, ДПС 
насажда това. ДПС защо раздели народа? Други партии също могат 
да им защитят интересите .... Градът е чисто българи. Абе няма ли 
пък най-после толкова един българин, който да оглави Кърджалийския 
съвет? Не е за етническо деление обаче за самата си България да се 


? 


чувства, че пък и тоя град е български... 


А иначе отношенията между българи и турци в Кърджали - всички 
интервюирани българи го твърдят и го доказват с примери - са добри: 
няма напрежение, няма проблеми, “живеем си”, “разбираме се”. Само 
да я нямаше тази думичка “малцинство”, само да не “подклажда” някой 
етнически противоречия, само “те” да не искат да бъдат във всичко 


като “нас”! 


Бележки 


г През учебната 1996/97 г. в рамките на водената от мен учебна изследователска 
практика за М курс специалност Социология “Сравнителни етнокултурни изследвания” 
се насочихме към подготовка и провеждане на пробно изследване под общата тема 
“Представата на българина за малцинство”. Същото изследване продължихме със 
следващия курс студенти през учебната 1997/98 г, Студентите имаха задача да проведат 
свободни интервюта със случайно избрани лица. 

Първата година част от интервютата бяха проведени в Кърджали, поради което се 
питахме и за някои специфични неща: дали българите в Кърджали мислят себе си като 
“малцинство” по отношение на турците, които преобладават в областта, но са “мал- 
цинство” (въпреки че се избягва подобно назоваване) в рамките на българската държава? 
И какво съдържание се влага в тази употреба на “малцинство”? Какви биха били осно- 
ваннята на подобна идеология и самосъзнание? Доколко те са провокирани от поли- 
тически спекулации н доколко ог проблеми и иапрежения във всекидневните отноше- 
ния между българи и турци? Доколко те се свързват със съществуването и дейността на 
ДПС; с участието на турци в управлението на местно равнище; със съществуването и 
дейността иа парламентарна група на ДПС, т.е. с участието на турци и в управлението 
на държавага? Бяха проведени общо 44 интервюта, от които 16 в Кърджали. 


През 1998 г. студентите изразиха готовност, освен с българи, да проведат интервюта 
сцигани и турци. Така стана възможно да насочим вниманието си към нов кръг въпроси: 
има ли съществени различия в представатаза “малцинство” у представителите на мисле- 
ниге от българите като “малцинства” в сравнение с представата/представите на бълга- 
рина? Ако има - в какво се проявяват различията и как се обосновава тази “друга” пред- 
става? Бяха проведени общо 65 интервюта, от които 13 с цигани и |! с турци. 


г Ср.напр. с резултатите от представителното национално изследване “Етнокул- 
турната ситуация в България”, 1992. 


3 Този страх стана особено видим във вестникарските публикации по повод 
“Рамкова конвенция за защита на националинте малцинства”. Аз твърдя, че смисълът, 
който се влага в “национални малцинства” в “Рамкова конвенция за защита на нацио- 
налните малцинства”, е смисълът, който се влага в “национални институции”, “нацио- 
нална полигика” ит.н. Или - малцинствата, които дадена национална държава признава 
като такива в своите национални граници. Те могат да бъдат определяни по етнически, 
религиозен, културен признак. Коя група отговаря иа критериите за малцинство се 
определя от нсторическите и културните особености на всяко общество. А коя група ще 
поиска да бъде призната за малцинство е друг въпрос, освен че би трябвало да е налице 
национално утвърдена процедура за признаване на подобен статут. А от какво ще зависи 
(не казвам как ще се взема решението) кои са малцинствата? Най-общо казано от 
обществено признатата значимост на различни признаци като характеризиращи 
гражданите на националнага държава. Ако приемем, че за българския гражданин е зна- 
чимо, че той е българин, християнин, хетеросексуален, образован, го следва да признаем, 
че не-българите, не-християните, хомосексуалните, необразованите биха могли да имат 
статут на български национални малцинства. А далн за тях тези признаци ще бъдаг 
значими, дали идентификацията с тези групи ще бъде за тях значима, дали ще съзнават 
себе си като принадлежащи към съответното малцинство, е съвсем друг въпрос. Както е 
н друг въпрос как точно ще бъде регулиран механизмът на прнзнаване на стагут на 
национално малцинство. 


4 Анализ на идеологията на разграничението “етнически малцинства - национални 
малцинства” вж. в: Националната идентичност... 1997: 10-29; Грекова 1997, Димигрова 
1997. 


5 На пръв поглед като че ли не е толкова видима разликата между двете логики. Но 


Всекидневни представи... 137 


всъщност тя е съществена. В първия случай се обосновава (в случая няма значение 
дали исторически, политически) значимостта на разграничението по даден признак или 
значимостта на притежаването на определено качество. След което като “втора” стъпка 
определени групи се оказват малцинства. Във втория случай няма нужда от обосноваване 
- достатъчно е “ние” да кажем, че дадена “група” не се държи както трябва, не се 
съобразява с правилата, за да я заклеймим като “малцинство”, няма значение, че “групата” 
не е (а доколкото става дума за етническа група, не би и могла да бъде) субект, “ние” 
приписваме на всички “членове на групата/малцинство” характерно “отклоняващо се” 
поведение и отгук нататък всеки един “от тях” е белязан като “нарушител на правилата”. 


Това е и скрита или явна логика в преобладаващата част от публикациите във В. 
“ Дума" през 1990-1994 г. (Грекова 1997). 

Арменци! 
Евгения Мицева, Сирануш Папазян-Таниелян 


Арменците са древен индоевропейски народ, който исторически 
се формира върху т.нар. Арменско плато, между Месопотамия, Мала 
Азия и днешни Грузия и Азърбейджан. Към ГУ век пр. н.е. се поставя 
началото на арменската държавност. През 301 г. арменците приемат 
християнството като официална религия и са първата християнска дър- 
жава. Имат самостоятелна апостолическа григориянска църква. В нача- 
лото на У век, през 405-406 г. се създава арменската азбука и се полагат 
основите на арменската писменост и литература. 


Важното стратегическо положение, което заема територията на 
историческа Армения (на кръстопътя на големи древни империи) я 
превръща в честа арена на опустошителни войни и нахлувания, поради 
което започват периодични движения и преселения на арменците от 
родните им места към други земи. Закономерна последица от този факт 
е, че от У! в. насам историята на Армения престава да бъде история на 
целия арменски народ, тъй като значителни части от него се пръсват по 
целия свят и населяват и до днес редица държави в Европа, Азия, 
Америка, Африка. Като народ със своя религия, писменост, култура и 
самостоятелна църква, арменците, след заселване в друга страна, обра- 
зуват свои общности (с арменски църква и училище), благодарение на 

които запазват народностния си облик и самосъзнание за етническа 
принадлежност. При благоприятни социално-икономически и поли- 
тически условия някои арменски общности просъществуват в продъл- 
жение на столетия, като оставят следи в цялостния обществено-културен 
живот на съответната страна, ав същото време създават и своя собствена 
местна история. 


По исторически свидетелства първите масови заселвания на ар- 
менци на Балканския полуостров и в днешните български земи датират 
от средата на У в. с преместванията на арменски военни конници (и 
техните семейства) от подвластната на Византия Източна Армения. По- 
големи размери добива преселването на арменци в днешните български 
земи след УП в. до към Х!в., с разрастването на павликянството като 
религиозно еретическо движение, създадено основно от арменци и 
сирийци. Първоначално павликянските селища възникват по поречието 
на р. Осъм и между Пловдив и Карлово, а след ХП в. се разселват в 
Северна България и по р. Дунав. Постепенно те се сливат с местното 
население и най-вече с богомилите (от ХУ!-ХУП в. по-голяма част от 
тях приемат католицизма). По същото време (ХП в.) в българските земи 
се установяват арменски грегориански колонии. Голямата численост 
на арменците поражда необходимостта от създаване на армено-григо- 
рианско църковно ръководство в Пловдив (ХП в.). Със завладяването 
на Армения от селджукските турци и малко по-късно на България от 
османските турци (1396 г.) двата народа попадат отново (след периода 
на Византийската империя) в пределите на една империя - Османската. 


Процесът на преселване на арменци към българските земи продъл- 
жава при многократните нападения и опустошавания от араби, турци и 
перси и особено след войната между Персия и Турция в средата на ХУ! 
в., когато в Западна Армения настъпва пълен глад. Новият приток на 
арменци активизира дейността на съществуващите стари общини и пре- 
ди всичко на Пловдивската, като възникват и нови в много други градове. 


При заселването си арменците работят преди всичко като занаятчии 
и дребни търговци. Постепенно търговците разширяват своята дейност 
из цялата империя и извън нея. Като занаятчии и търговци арменците 
участват в градския живот на страната. Други се заселват и в селата, 
основават дори нови селища. Занимават се със земеделие, овощарство, 

лозарство и градинарство. За разлика от градовете, в селата не се 
образуват устойчиви общности, жителите се изселват. Днес следи от 
тях са останали само в някои наименования на села. Обособени са в 
отделни общини и основават свои църкви и училища. В средата на |Х 
в. до голяма степен са забравили родния си език и дори в училището 
говорят на турски; в повечето църкви богослужението е също на турски, 
но благодарение на християнската си вяра пазят своето народностно 
самосъзнание (Овнанян 1992). 


Освобождението на България от османско владичество означава и 
за арменците свободен живот; те участват във всеобщия социално-ико- 
номически и културен подем на страната. С новоприетата Търновска 
конституция заселниците получават постоянно българско гражданство, 
равни права и задължения, запазват правото си да имат обособени 06- 
щини, в които да провеждат периодично избори за ръководни органи и 
да решават автономно своите проблеми. Първите по-точни сведения за 
числения състав на арменските поселения в България след Освобожде- 
нието са от официалното преброяване през 1884 г.; според него в 
Княжество България живеят към 4 хил. арменци, а в Източна Румелия 
- 1300. Естественият прираст (общо в двете части на България) е твърде 
нисък, но общият им брой нараства, тъй като притокът към свободна 
България продължава. В този период арменците живеят предимно в 
градовете и се занимават пак със занаятчийство и търговия. Те стават 
основатели на съвсем нови отрасли като килимарството с производство 
на “персийски килими” (в Панагюрище) и копринарството (в Сливен). 
Търговците арменци са по-малко от занаятчиите арменци, но 
присъствието им е от значение за развитието на търговията в България. 
От една страна, те стават посредници във връзките с много държави от 
Европа, с Египет идр., а, от друга, пренасочват капиталите си от бившите 
си центрове в Цариград, Кесерия и други градове. Числеността на 
арменците занаятчии и търговци налага учредяването на професионални 
сдружения - през 1890 г. в Пловдив се създава първото сдружение, в 
което участват 96 занаятчии и 8 търговци. В този период арменските 
земеделци наброяват едва 500 души - предимно лозари и овощари. 
След Освобождението заможни арменци от Цариград купуват лозя по 
черноморието и в Североизточна България и създават чифлици. 

Сред арменците в България започва формирането и на интелиген- 
ция: преди всичко учители в арменските училища, сътрудници на 
вестници, лекари, инженери, духовници, а също и някои държавни 
чиновници. В по-голямата си част обаче арменските заселници са 
работници, носачи, докери, файтонджии, прислужници идр. 


След Освобождението, с настъпилия в страната духовен и прос- 
ветен подем, арменската църква възобновява и разширява своята дей- 
ност. Тя подпомага училищата, отделя помощи от събираните средства 
за бедни и сираци. Активизирането на църковната дейност е резултат и 
на друг факт - в църковно-религиозния център на арменците Ечмиадзин 
(Ереван, Армения) е избран през 1892 г. нов католикос, Мъгърдич 
Харимян, известен патриот, виден обществен и политически деец, 
наричан от народа Харимян хайрик (в превод - татко Харимян). Той 
осъществява дългогодишния стремеж за обединение на арменските 
църкви в диаспората. 


Обновяване има ив училищното дело - засилва се светският харак- 
тер на обучението; пристигат образовани педагози от арменските земи. 
Въвежда се изучаване на български език, успоредно с майчиния, а също 
и единна с прилаганата в българското начално училище учебна програ- 
ма. Училищата стават инициатори в отбелязването на важни дати в кул- 
турната история на Армения - през 1889 г. в училището в Русе се праз- 
нуват за пръв път две големи годишнини: 1483 г. от създаването на ар- 
менската азбука от Месроб Мащоц и отбелязване паметта на големия 
арменски пълководец от У в. Вартан Мамигонян, водил последната бит- 
ка за отстояване на християнската религия срещу персите. Празниците 
стават традиция, запазена и до днес в цялата общност. 


Интелигенцията и особено учителството допринасят за активизи- 
ране на живота в общността. Създават се културно-просветни дружества 
- първото е основано през 1883 г. в Пловдив под името “Братство на 
книголюбителите”, а наскоро след това възникват и в Русе, Варна, Шу- 
мен, Сливен. Дружествата организират художествени вечери и вечерин- 
ки, които, от една страна, сплотяват общността по места, а, от друга, 
спомагат за набирането на средства. Тази първична подготовка прави 
възможно сформирането на читалища към дружествата, които установя- 
ват връзка не само помежду си, аис центровете на арменската култура 


140 Евгения Мицева, Сирануш Папазян-Таниелян 


лозарство и градинарство. За разлика от градовете, в селата не се 
образуват устойчиви общности, жителите се изселват. Днес следи от 
тях са останали само в някои наименования на села. Обособени са в 
отделни общини и основават свои църкви и училища. В средата на |Х 
в. до голяма степен са забравили родния си език и дори в училището 
говорят на турски; в повечето църкви богослужението е също на турски, 
но благодарение на християнската си вяра пазят своето народностно 
самосъзнание (Овнанян 1992). 


Освобождението на България от османско владичество означава и 
за арменците свободен живот; те участват във всеобщия социално-ико- 
номически и културен подем на страната. С новоприетата Търновска 
конституция заселниците получават постоянно българско гражданство, 
равни права и задължения; запазват правото си да имат обособени 06б- 
щини, в които да провеждат периодично избори за ръководни органи и 
да решават автономно своите проблеми. Първите по-точни сведения за 
числения състав на арменските поселения в България след Освобожде- 
нието са от официалното преброяване през 1884 г.; според него в 
Княжество България живеят към 4 хил. арменци, а в Източна Румелия 
- 1300. Естественият прираст (общо в двете части на България) е твърде 
нисък, но общият им брой нараства, тъй като притокът към свободна 
България продължава. В този период арменците живеят предимно в 
градовете и се занимават пак със занаятчийство и търговия. Те стават 
основатели на съвсем нови отрасли като килимарството с производство 
на “персийски килими” (в Панагюрище) и копринарството (в Сливен). 
Търговците арменци са по-малко от занаятчиите арменци, но 
присъствието им е от значение за развитието на търговията в България. 
От една страна, те стават посредници във връзките с много държави от 
Европа, с Египет идр., а, от друга, пренасочват капиталите си от бившите 
си центрове в Цариград, Кесерия и други градове. Числеността на 
арменците занаятчии и търговци налага учредяването на професионални 
сдружения - през 1890 г. в Пловдив се създава първото сдружение, в 
което участват 96 занаятчии и 8 търговци. В този период арменските 
земеделци наброяват едва 500 души - предимно лозари и овощари. 
След Освобождението заможни арменци от Цариград купуват лозя по 
черноморието и в Североизточна България и създават чифлици. 

Сред арменците в България започва формирането и на интелиген- 
ция: преди всичко учители в арменските училища, сътрудници на 
вестници, лекари, инженери, духовници, а също и някои държавни 
чиновници. В по-голямата си част обаче арменските заселници са 
работници, носачи, докери, файтонджии, прислужници и др. 


След Освобождението, с настъпилия в страната духовен и прос- 
ветен подем, арменската църква възобновява и разширява своята дей- 
ност. Тя подпомага училищата, отделя помощи от събираните средства 
за бедни и сираци. Активизирането на църковната дейност е резултат и 
на друг факт - в църковно-религиозния център на арменците Ечмиадзин 
(Ереван, Армения) е избран през 1892 г. нов католикос, Мъгърдич 
Харимян, известен патриот, виден обществен и политически деец, 
наричан от народа Харимян хайрик (в превод - татко Харимян). Той 
осъществява дългогодишния стремеж за обединение на арменските 
църкви в диаспората. 


Обновяване има ив училищното дело - засилва се светският харак- 
тер на обучението; пристигат образовани педагози от арменските земи. 
Въвежда се изучаване на български език, успоредно с майчиния, а също 
и единна с прилаганата в българското начално училище учебна програ- 
ма. Училищата стават инициатори в отбелязването на важни дати в кул- 
турната история на Армения - през 1889 г. в училището в Русе се праз- 
нуват за пръв път две големи годишнини: 1483 г. от създаването на ар- 
менската азбука от Месроб Мащоц и отбелязване паметта на големия 
арменски пълководец от У в. Вартан Мамигонян, водил последната бит- 
ка за отстояване на християнската религия срещу персите. Празниците 
стават традиция, запазена и до днес в цялата общност. 


Интелигенцията и особено учителството допринасят за акгивизи- 
ране на живота в общността. Създават се културно-просветни дружества 
- първото е основано през 1883 г. в Пловдив под името “Братство на 
книголюбителите”, а наскоро след това възникват ив Русе, Варна, Шу- 
мен, Сливен. Дружествата организират художествени вечери и вечерин- 
ки, които, от една страна, сплотяват общността по места, а, от друга, 
спомагат за набирането на средства. Тази първична подготовка прави 
възможно сформирането на читалища към дружествата, които установя- 
ват връзка не само помежду си, аи с центровете на арменската култура 

лозарство и градинарство. За разлика от градовете, в селата не се 
образуват устойчиви общности, жителите се изселват. Днес следи от 
тях са останали само в някои наименования на села. Обособени са в 
отделни общини и основават свои църкви и училища. В средата на | Х 
в. до голяма степен са забравили родния си език и дори в училището 
говорят на турски; в повечето църкви богослужението е също на турски, 
но благодарение на християнската си вяра пазят своето народностно 
самосъзнание (Овнанян 1992). 


Освобождението на България от османско владичество означава и 
за арменците свободен живот; те участват във всеобщия социално-ико- 
номически и културен подем на страната. С новоприетата Търновска 
конституция заселниците получават постоянно българско гражданство, 
равни права и задължения; запазват правото си да имат обособени 06- 
щини, в които да провеждат периодично избори за ръководни органи и 
да решават автономно своите проблеми. Първите по-точни сведения за 
числения състав на арменските поселения в България след Освобожде- 
нието са от официалното преброяване през 1884 г.; според него в 
Княжество България живеят към 4 хил. арменци, ав Източна Румелия 
- 1300. Естественият прираст (общо в двете части на България) е твърде 
нисък, но общият им брой нараства, тъй като притокът към свободна 
България продължава. В този период арменците живеят предимно в 
градовете и се занимават пак със занаятчийство и търговия. Те ставаг 
основатели на съвсем нови отрасли като килимарството с производство 
на “персийски килими” (в Панагюрище) и копринарството (в Сливен). 
Търговците арменци са по-малко от занаятчиите арменци, но 
присъствието им е от значение за развитието на търговията в България. 
От една страна, те стават посредници във връзките с много държави от 
Европа, с Египет и др., а, от друга, пренасочват капиталите си от бившите 
си центрове в Цариград, Кесерия и други градове. Числеността на 
арменците занаятчии и търговци налага учредяването на професионални 
сдружения - през 1890 г. в Пловдив се създава първото сдружение, в 
което участват 96 занаятчии и 8 търговци. В този период арменските 
земеделци наброяват едва 500 души - предимно лозари и овощари. 
След Освобождението заможни арменци от Цариград купуват лозя по 
черноморието и в Североизточна България и създават чифлици. 

Сред арменците в България започва формирането и на интелиген- 
ция: преди всичко учители в арменските училища, сътрудници на 
вестници, лекари, инженери, духовници, а също и някои държавни 
чиновници. В по-голямата си част обаче арменските заселници са 
работници, носачи, докери, файтонджии, прислужници и др. 


След Освобождението, с настъпилия в страната духовен и прос- 
ветен подем, арменската църква възобновява и разширява своята дей- 
ност. Тя подпомага училищата, отделя помощи от събираните средства 
за бедни и сираци. Активизирането на църковната дейност е резултат и 
на друг факт - в църковно-религиозния център на арменците Ечмиадзин 
(Ереван, Армения) е избран през 1892 г. нов католикос, Мъгърдич 
Харимян, известен патриот, виден обществен и политически деец, 
наричан от народа Харимян хайрик (в превод - татко Харимян). Той 
осъществява дългогодишния стремеж за обединение на арменските 
църкви в диаспората. 


Обновяване има и в училищното дело - засилва се светският харак- 
тер на обучението; пристигат образовани педагози от арменските земи. 
Въвежда се изучаване на български език, успоредно с майчиния, а също 
и единна с прилаганата в българското начално училище учебна програ- 
ма. Училищата стават инициатори в отбелязването на важни дати в кул- 
турната история на Армения - през 1889 г. в училището в Русе се праз- 
нуват за пръв път две големи годишнини: 1483 г. от създаването на ар- 
менската азбука от Месроб Мащоц и отбелязване паметта на големия 
арменски пълководец от У в. Вартан Мамигонян, водил последната бит- 
каза отстояване на християнската религия срещу персите. Празниците 
стават традиция, запазена и до днес в цялата общност. 


Интелигенцията и особено учителството допринасят за активизи- 
ране на живота в общността. Създават се културно-просветни дружества 
- първото е основано през 1883 г. в Пловдив под името “Братство на 
книголюбителите”, а наскоро след това възникват ив Русе, Варна, Шу- 
мен, Сливен. Дружествата организират художествени вечери и вечерин- 
ки, които, От една страна, сплотяват общността по места, а, от друга, 
спомагат за набирането на средства. Тази първична подготовка прави 
възможно сформирането на читалища към дружествата, които установя- 
ват връзка не само помежду си, аи с центровете на арменската култура 

по онова време: Цариград, Тифлис (Тбилиси), Грузия и др.; започва 
обмен и набавяне на книги, вестници и списания. Успоредно с чита- 
лищната дейност започват да се създават нови дружества и съюзи, които 
оформят клубни средища. От 1885 г. са известни “Дружество в помощ 
на училището”, “Патриотично дружество на привържениците на свобо- 
дата”, “Благотворително дружество за бедните”, “Дружество Нерсесян”, 
организират се и редица землячески съюзи на преселници от Ван, Бан- 
дарма и др. Със съвместните усилия на отделните институции - училище, 
читалище, клуб, църква се честват официалните празници от арменската 
история. Постепенно те се превръщат в традиция за арменците в Бълга- 
рия; при отбелязването им започват да участват любителските театрални 
състави, хорови колективи, мандолинни оркестри, които се сформират 
към клубовете. Влияние върху характера и стила на провеждане на 
арменските празници оказва безспорно и системното празнуване на бъл- 
гарскте национални празници. С постоянното обогатяване и разнообра- 
зяване на вътрешния културно-просветен и духовен живот на арменски- 
те общности в градовете се слага начало и на тяхното сближаване. Ражда 
се идеята за единно общо централно управление на арменските общ- 
ности в България, дори се отива още по-далеч - към идеята за единство 
на арменците в цяла Европа. Като резултат във Варна през 1883 г. започва 
издаването на в-к “Хуйс” ("Надежда”) като орган на арменските емиг- 
ранти в Европа; от него излизат само няколко броя - на арменски език, 
но с латиница. С него се полага началото на арменския периодичен пе- 
чат в България (Овнанян 1972). 


В края на ХХ в., ръководено от панислямистки стремежи, осман- 
ското правителство започва масово изтребление на арменците в Западна 
Армения, както ив турските градове от империята с арменско население. 
В периода 1894-1896 г. биват избити над 300 хил. арменци. Тези събития 
намират широк отзвук сред цялата българска общественост; на тях 
П.Яворов посвещава своето забележително стихотворение “Арменци”. 
В редица градове в страната се провеждат съвместни митинги и демон- 
страции на арменци и българи в защита на християнското население 
във все още поробените територии. В резултат на трагичните събития 
арменците отново масово напускат родните си места. Новата вълна пре- 
селници от около 20 хил. души идва предимно от Цариград и неговите 

околности. В България те пристигат през есента на 1896 г. през Македо- 
ния и основно през черноморските пристаниша във Варна и Бургас, до 
който българските власти са осигурили безплатен превоз с кораби. 
Българските власти и местното арменско население са пряко ангажирани 
в посрещането и пренасочването на бежанците по градове. Създават се 
специални комисии по места, които имат задачата да осигурят жилища, 
първоначална материална подкрепа и да съдействат за намиране работа 
на новодошлите. Въпреки цялата организация и положените грижи, 
новите арменци живеят дълго в мизерия, от която често боледуват и из- 
мират. Препитават се главно като черноработници; малко от занаятчиите 
съумяват да отворят работилници, а интелигенцията се приспособява 
още по-трудно поради езиковата бариера. 


В първите две десетилетия на ХХ в. България посреща нови бежан- 
ци. Част от тях идват в периода 1912 -1918 г. След Гръцко-Турската 
война (1919-1922 г.), която завършва с неуспех за Гърция, политиката 
на турското правителство е за пълно прочистване на християнския еле- 
мент от Мала Азия и Тракия. Подгонени от най-жестокия геноцид, ар- 
менците отново търсят спасение в бягство; на южната ни граница се 
струпват около 22 хил. души, а към Варна и Бургас се насочват около 3 
хил. Въпреки трудностите, които изпитва българската държава след 
Първата световна война (загубите при Ньойския мирен договор и соб- 
ствения проблем с над 250 хил. български бежанци от Тракия и Македо- 
ния), тя отново отваря границите си, за да приюти арменските бежанци. 
Този спасителен, хуманен акт оставя дълбоки следи на признателност 
не само сред бежанците, но и сред техните потомци и до голяма степен 
определя отношението към България на всеки арменец и на общността 
като цяло и до днес. С последната бежанска вълна числеността на 
арменската общност е най-геляма:. 


Не са редки случаите, когато местни арменци приютяват цели 
семейства сънародници в домовете си и ги изхранват продължителен 
период, докато те намерят препитание. Присъствието на нови бежанци 
акгивизира дейността в местните арменски организации като женски 
благотворителни дружества, Арменски червен кръст и др. В тогавашната 
своя периодика арменците не без гордост отбелязват, че сами успяват 
да се справят с проблемите на сънародниците си без парична помощ от 

държавата. Първоначално, при пристигането на бежанците не се поставя 
въпросът за интегрирането им в българската общност (която включва 
и заварените тук с българско гражданство арменци). Според конститу- 
цията обаче тези, които не са български граждани, не могат да ползват 
всички права, което затруднява новодошлите арменци в намирането на 
работа, участието в обществения и политическия живот. Налага се ръко- 
водството да поставя част от проблемите на общността пред българските 
власти като този за гражданството, който не се решава дълги години”. 


Последната бежанска вълна от 1922 г. идва и живее с мисълта за 
временно пребиваване в България до завръщането си в обединена и не- 
зависима Армения. Това настроение увлича и някои от заварените, който 
биват завладени от идеите за обединение на западните арменци. В резул- 
тат за Съветска Армения заминават двукратно (през 1935 г. и 1946 г.) 
големи групи арменци“. 


Главен фактор за поддържане на арменския дух е църквата. Цър- 
ковното настоятелство има функции на обединително звено; регулатор 
на обществените настроения; хазна, която се грижи за миряните си иза 
училището. 


Друг съществен фактор за поддържане на етническото съзнанието 
е училището. В него се изучават роден език, родни история и литература; 
подрастващите осъзнават достойнството на своя народ. 


Благоприятен фактор е и общото актвизиране и насърчаване на 
самодейността в България - тенденция, която се поддържа до 1970- 
1975 г. В по-големите градове се възобновява дейността на хоровите 
колективи, театралните трупи, танцовите състави, мандолинните оркест- 
ри. Към клубовете се създават библиотеки - те стават средище за про- 
светни срещи. Клубът започва все повече да привлича арменците, те 
се чувстват там в свой дом и атмосфера. Това спомага за преодоляването 
на самотата на загубилите семействата и близките си в геноцида. 


В арменската диаспора е имало няколко партии; три от тях са наме- 
рили привърженици и у нас след 1922 г. Това са Гашнагцутюн (арменска 
революционна федерация); Ханчаг (социалдемократична партия) и 
Рамгавар (либерално-демократична партия) (Хайрабедян 1998). Всички 
поддържат основната идея за обединена Армения и призовават армен- 
ското население да не участва в политическия живот на България, в 

която те са временно. 


Своята дейност продължават и благотворителните организации, 
като се създават и нови. Най-широко известната благотворителна орга- 
низация, с представителство и в България, е Парекордзаган, основана 
след геноцида в 1896 г. със седалище в САЩ. Основните цели са подпо- 
магане на образованието, културата и издателската дейност, докато дру- 
га сродна организация - ХОМ - ес насоченост към социално слабите и 
болните. 


За поддържане на общността като цяло допринасят много и спорт- 
ните организации и особено развитието на скаутското движение, насоче- 
но както към физическо, психическо, морално и духовно укрепване, 
така и към приобщаване към общността. 


От началото на века до 1945 г. с различна продължителност са из- 
лизали над 50 арменски вестници и списания. Част от тези издания са 
партийни, друга - независими, спортни, културни. През периода 1926- 
1938 г. се публикуват на арменски език армено-български алманаси с 
историческа, образователна и културна тематика; отпечатват се литера- 
турни арменски творби на арменски език от арменци, живеещи в 
България; превеждат се много български класически автори на арменски 
език. Тази издателска дейност допринася много за взаимното опознаване 
на българи и арменци (Хайрабедян 1998; Мелконян 1998). Институциите 
(църква и училище), организациите, политическите партии и печатът 
са атмосферата, в която арменците се чувстват в своя среда. 


Общността, разбира се, е зависима от процесите, които протичат 
в страната. След 9.1Х.1944 г. съществуващото дотогава многообразие 
от активен организационен, културен и политически живот на общност- 
та се редуцира и се обхваща от новосъздадената централизирана култур- 
но-просветна организация “Ереван”. Тя има единно ръководство, конт- 
ролира се и се субсидира от властта; неин печатен орган е в-к “Ереван”, 
единственият български арменски вестник в продължение на няколко 
десетилетия. Вестникът следва официалната държавна и партийна поли- 
тика, но едновременно с това в него се поместват ценни сведения за ис- 
торията и културата на арменската диаснора в България. Той допринася 
за запазването у своите читатели на арменско самосъзнание и съхраня- 
ване на любовта към отечеството Армения (Хайрабедян 1998: 114 - 116). 

Промените след 1944 г. не се посрещат еднакво от различните сло- 
еве на общността - едни ги приемат, а други отново преживяват сътре- 
сения поради поетапното загубване на имотното си състояние или по 
политически причини (напр. привържаниците на ташнагцутюн). С пре- 
махването на частната собственост и всеобщото пренасочване към дър- 
жавни предприятия арменците също се включват в производството и 
новата администрация. Налага се арменките да търсят по-масово работа 
извън дома. Навлизането в обществено-икономическия живот на стра- 
ната допринася за постепенното отваряне на общността и по-осезател- 
ното й интегриране в живота на страната. Все повече се развива и чувст- 
вото за идентичност с обкръжаващата среда. 


В резултат на официалната антирелигиозна политика църквата губи 
позиции - почти не се ръкополагат свещеници, събарят се арменски 
църкви въпреки тяхната старинност (Сливен, Силистра). 


Арменските училища изпитват известни затруднения. Благоприят- 
но е, че те минават на държавна издръжка. В тях обаче започва да се 
преподава на източно-арменски език (официалния език на Съветска Ар- 
мения), а не на западно-арменски език, който е езикът на българските 
арменци. Това донякъде дезориентира подрастващите. Закриването на 
арменските, както и на всички училища на малцинствени общности 
през 1961 г., се възприема като “последен посичащ удар, който оконча- 
телно скъсва езиковата и културно-етническа връзка между поколе- 
нията” (Мелконян 1998: 99). 


Приблизително по същото време (60-те год. ), градоустройствените 
промени в България водят и до разрушаване целостта на арменските 
махали, разположени обикновено в центъра на градовете. Това затрудня- 
ва общуването на арменците и връзката им с клуба и църквата. Както 
казват самите те: “Звънът на църковната камбана вече не се чува във 
всеки арменски дом.” 


Създадената обстановка в общността, новопоявилата се възмож- 
ност за напускане на страната и икономическите подбуди водят до зна- 
чителни изселвания на арменци (около 5 хил. души) за САЩ в периода 
1965-1968 г. 


Въпреки преживения трус, арменската общност намира сили и дух 
да продължи своя културно-просветен живот. Някои състави като шу- 

менския ансамбъл и големи хорове в Русе, Пловдив, Варна, София стават 
емблема на града и се вписват в културния им живот. Особено въздейст- 
вие върху живота на българските арменци оказват пътуванията на само- 
дейните състави до столицата на Армения - Ереван във връзка с турнета 
ис дните на българската култура през 1967 г. Срещата с родната земя е 
вълнуваща и в същото време съдейства за осъзнаването чувството за 
различност, за “другост” спрямо местното арменско население. 


От 50-те и най-вече след 60-те години в България започва активно 
издаване в превод на арменски класици и съвременници. В Армения се 
популяризира българската литература в превод на арменски. Оригинал- 
но явление е и творчеството на Севда Севан, Агоп Мелконян, Крикор 
Папазян, Соня Хай, писано на български език ис арменски дух (Хайра- 
бедян 1998: 119-120). 


Днес живеещите в България арменци са около 13 хил. (Резултати... 
1994). Те са съсредоточени предимно в по-големите градове - в София, 
Пловдив, Варна, Русе, Шумен, Бургас, Ямбол, Стара Загора, Пазарджик, 
Добрич, Силистра, Разград, Кърджали, Благоевград, Айтос, Провадия 
и др. 

След демократичните промени арменската общност възобновява 
дейността на формациите, действали преди 50 г. като Общоарменски 
благотворителен съюз “Парекордзаган”, Арменски помощен съюз ХОМ, 
Общоарменски спортен съюз “Хоменътмен” (скаути), Общоарменски 
съюз за образование и култура “Хамазкаин”, Клуб “Нова арменска ис- 
тория”; продължава своята дейност и “Ереван” (Хайрабедян 1998: 116). 


Църквата възвръща предишната си роля на обединител на арменци- 
те и важен фактор в живота на общността. Възвърнала имотите си, тя е 
в състояние да се издържа, както и да подпомага арменските училища, 
възобновени още в първите дни след 10.Х1.1989 г. Отново като арменско 
функционира пловдивското училище “Виктория и Крикор Тютюн- 
джиян”; създадени са арменски паралелки в София, Варна, и съботно- 
неделни училища за изучаване на майчин език в повечето от градовете. 
Към СУ “Св.Климент Охридски” през 1995 г. се открива факултет по 
арменска филология. 


Възобновява се в известна степен и периодиката: в-к“Ереван” оста- 
ва като единствен общонационален редовен седмичник на арменската 

общност в България; списват се още в-к “Вахан” ("Щит” в превод) като 
орган на “Общоарменския съюз за образование и култура” (Пловдив) 
ив-к“Хайер” ("Арменци” - Бургас). И трите вестника се издават на два 
езика - арменски и български. Постоянни рубрики отразяват събития 
от арменската историята, дават информация за днешна Армения, за жи- 
вота на общността в България и на арменската диаспора в света. На стра- 
ниците и на трите вестника една от основните теми е свързана с искането 
за официално международно признаване на геноцида над арменците. 


Дискутирана тема във вестниците е майчиният език. Поради про- 
дължителното прекъсване на системното обучение по арменски език и 
използването му предимно в семейна среда лексиката се свежда до нуж- 
дите на общуване на битово равнище, а писмеността не се усвоява. Във 
всекидневните комуникации все повече се използва българският език. 


Институцията на семейството е устойчива и силна както в минало- 
то, така до голяма степен и днес. Патриархалният дух, запазен до по- 
късно сред арменците, се съхранява в семейната среда и с придържането 
към традиционните празници. 


Арменците в България отбелязват свободно своите празници, 
защото общата (с малки отлики) религия на арменци и българи позволя- 
ва това. Като при всеки народ, така и при арменците, празниците са ка- 
лендарни и семейни, но са съобразени повече с църквата отколкото с 
фолклорната култура. Два фактора способстват за почти пълното уедна- 
квяване на традиция и църковен обред: ранното приемане на християн- 
ската религия (в 301 г.), от една страна, и, от друга, многовековното съ- 
жителство на родителите и дедите на българските арменци с турците, 
които са не само друг етнос, Но и друга вяра. 


От календарната обредност при българските арменци са запазени 
Нова година (Гахант), Бъдни вечер (Хътман кишер), Коледа (Дзънунт), 
Заговезни (Пун Паригентан), Великден (Задиг), Преображение (Варте- 
вар), Успение Богородично (Аствадзадзин), Кръстов ден (Сурп Хач), 
както и патронните дни на църквите, когато се правят арменските курба- 
ни. Това са официалните празници, като специални обредни храни се 
приготвят само за Нова година и Бъдни вечер. Празници се отбелязват 
в църквата с тържествени литургии, а в понеделниците след 5 от тях се 
правят задушници. Тази стабилна връзка между празници и задушници 

е свидетелство за запазена връзка с предците - един факт, водещ своето 
начало от дълбока древност и доказващ поддържането на силна родова 
памет и до запазване на съзнанието, че те са “хай” (-арменец на армен- 
ски език), че имат отечество, език, писменост и религия. 


От няколко години арменците в България празнуват Коледа (при 
тях - на 6.01) и Великден (който съвпада с католическия) двукратно - 
по арменския и по българския календар. Обикновено арменските праз- 
ници се свеждат до църковната литургия, а по българския календар ис 
българите се празнуват почивните дни и трапезите. 


Отбелязват се и два исторически празника: на третия четвъртък от 
месец февруари - Вартананц (в памет на пълководеца В.Мамигонян) и 
на 24 април - Ден на геноцида от 1915 г., които имат както църковен, та- 
ка и светски характер. Характерно е, че на тях се раздава, като на задуш- 
ница, в памет на загиналите. Българските арменци имат и още една 
традиция - в деня на геноцида, заедно с признателността, която изказват 
на България като на втора родина, те се покланят пред паметниците на 
Яворов в страната, а в София посещават гроба му или къщата, в която 
е живял, рецитират стихотворението му “Арменци” на българскии ар- 
менски език. 


Семейните празници при арменците са три, както и при българите 
- кръщение (даване име на новородено), сватба и погребение. Докумен- 
тиран е един много нов момент, съществуващ от 2-3 год., наблюдаван 
при зачестилите вече смесени бракове. За църковното бракосъчетание 
се поканват свещеници от арменската и българската църква, за да извър- 
шат едновременно тържествения акт. Изборът на църква е по линията 
на мъжа - ако младоженикът е арменец, службата се извършва в арменска 
църква, а ако е българин, съответно в българска църква. Ако тази практи- 
ка получи широко разпространение и се утвърди, тя ще бъде новост и 
за двете църкви - българската и арменската, както и новост в семейната 
традиционност. Иновация в традицията се наблюдава и при кръщението 
и то пак при деца от смесени бракове - арменското кръщене се свежда 
до църковния обред и помазването с миро като най-върховен момент 
на сакралност. Бабите-българки обаче внасят обреден хляб и здравец в 
църквата и след службата, т.е. след освещаването им те ги отнасят на 
трапезата, както повелява българската традиция. 

При българските арменци за кръщение и сватба няма обредни хра- 
ни, но за погребение и помен задължително присъства поменална хра- 
на. Помените са само три: първата събота след погребението (Герамутк), 
40 дни и година. 


Фолклорът на арменците в България носи отпечатъка на съдбата 
на бежанеца-преселник. Словесният фолклор претърпява големи про- 
мени - традиционните приказки са почти заменени с разказите с мемо- 
ратен характер за ужасите и насилията от гоненията и геноцидите, раз- 
казвани от свидетели и техните потомци. Те се предават от уста на уста 
и са основният словесен фолклор на арменското население у нас. 


Издирването на словесен фолклор сред арменците в България води 
до документирането на меморати за геноцидите. В продължение на 8 г. 
проучвания са записани не повече от 5-6 притчи и приказки. Както е 
известно, “приказка и песен стопанин нямаг”, така че и тези няколко 
бройки не могат да се причислят към арменския словесен фолклор - те 
носят следи от приказките на Панчатантра или от Соломоновите притчи 
- въобще белези на средата, сред която са живели преселените арменци. 


Издирването на словесен фолклор сред арменците води до докумен- 
тирането на меморати за геноцидите. При предаване на собствената 
история неволно се забравят някои моменти и се прибавят други подоб- 
ни - чути или четени; дори се сливат събития от трите геноцида и посте- 
пенно започва оформянето на еднотипни разкази, при които вече се 
открива структура и повтарящи се мотиви от истински случаи. Подобни 
разкази могат да бъдат определени жанрово като меморати-епос. 


Към словесния фолклор се отнасят и вицовете. Българите възприе- 
мат арменските вицове като отделен дял. Това обаче не е така еднознач- 
но за самите арменци: според част от тях вицовете не са арменски, аза 
арменци (Българинът запитал арменеца защо са глуповати и тъпи ви- 
цовете им. “Защото ги измислят българите” - бил отговорът). 


В арменските шеги се разкрива умението да се похвалят, да се 
самоизтъкнат, да подчертаят, че са на едно от първите места. Те разкри- 
ват две особености: тази способност е присъща на народ, който неев 
страната си и трябва под някаква форма и начин да се представи пред 
околните, а дори и пред самите себе си; второ, Най-вече народ с добро 
самочувствие си позволява да се присмива на себе си. 

Арменеците много обичат да си служат с поговорки в ежедневието. 
Поговорките са били изричани на турски, защото са усвоявани там, в 
Турция; използват се с отчитането на факта, че са турски и биват превеж- 
дани на арменски или български, в зависимост от случая. 


Песните също съпровождат живота на арменците. В условията на 
преселения и този дял от фолклора, както и приказният, е претърпял 
редуциране. Арменците пеят революционни и лирични песни, които са 
предимно авторски или обработки на народни песни; най-често те се 
разучават и пеят от песнопойки, които има почти във всеки дом. По- 
требността от запяване присъства, но се проявява в един силно градски 
вариант - пее се в компани, като се черпи репертоар от авторски песни, 
в които би моглода присъстват и фолклорни мотиви; не е осъзнато 
разграничението авторско/фолклорно. 


Арменският танц търпи своеообразно развитие на българска 
почва. Първите танцови състави изпълняват танци с характерни ори- 
енталски елементи, донесени от родните места, като постепенно ре- 
пертоарът се обогатява и доразвива с нова хореография, заимствана от 
съвременна Армения. Нововъведените елементи носят спецификата на 
източните арменци, които в известна степен се отличават от западните, 
т.е. от дошлите у нас. В Пловдив съставът е новосформиран, поставят 
се нови танци, също с влияние на други стилове (като “Берзьозки”) -у 
българските арменци споменът за народен танц е избледнял. 


Промените в обредната система и фолклора на българските 
арменци са резултат от прнудителни промени в живота на един народ, 
лишен от възможността да следва естественото си историческо раз- 
витие. В резултат общността, поставена в другоетнична среда, губи 
потребност от вътрешни разграничения в културния си живот. Армен- 
ците, живели векове в Османската империя, поемат много от околната 
среда, но се обединяват плътно около “своето” като средство за отбрана 
и самосъхранение; при поредното си териториално преместване, в 
случая с идването в България, те отново се обединяват около всичко, 
което наричат арменско, в отпор на влиянието, преди всичко от бъл- 
гарска страна, а така също и от другите живеещи у нас общности. За 
тях е важно това, което пеят, танцуват, разказват да е арменско - да се 
обединят около “своето”, за да се разграничат от “чуждото”. В същото 

време те активно участват във всички сфери на обществено-политичес- 
кия живот в България. 


Арменците казват, че имат две майки - родина и отечество. Етни- 
ческата им арменска идентичност е хармонично съчетана с българска 
гражданска идентичност. Тази двупластова идентичност се проявява 
при общуването им в страната, но още повече извън нея. Те пътуват ка- 
то българи, със съзнанието, че представляват България. Друг показате- 
лен момент е, че напусналите България и установили се в друга държава 
при възможност се заселват в българоарменски квартали или, ако няма 
такива, общуват помежду си повече отколкото с арменците, дошли от 
други страни. Търсят се особено при избор на брачен партньор иако не 
намерят такъв - предпочитат връзката с румънски арменец, като човек 
от по-сродна среда. Това е показателен факт за взаимодействието на 
общностите с околната среда и за процесите, коиго настъпват, незавсимо 
от стремежа за запазване на затвореност. 


Арменците в България са стабилна общност със значителна 
численост и вековно присъствие. Тя има свои собствени институции, 
организации, училища, печат и т.н. От една доста затворена общност 
след последната бежанска вълна (1922 г.) те днес все повече се отворят 
към българското общество. Принудени от съдбата да бъдат пръснати 
по света, те живеят в тесни контакти с арменците от диаспората. Тези 
контакти са индивидуални (почти всички имат роднини навсякъде) и 
обществени чрез организации като Парекордзаган, ХОМ, скаути, лекар- 
ски съюз. Характерно за арменците е, че съумяват да заживеят в нови 
държави, да ги почувстват свои, да изпълняват дълга си към тях като 
към родина и в същото време да не губят съзнание и отговорност за 
развитието на отечеството си Армения. 


Бележки 


1 Авторите използват в по-голямата част от настоящия труд свои преки наблюдения 
от проучванията си по темата “ Арменците в България”, финансирана ост МЦПМКВ. 


2 Според официалното преброяване в България от 1926 г. общият брой на арменците 
е 36568 души, от които 9246 имат българско поданство, а 27322 са чужди поданици. 
(Общи резултати от преброяването ка населението в Царство България наЗ! ХП.1926г, 
Кн. |.,С., 1931 Табл.П, 16-17). 

3 На арменците са дадени нансенови паспорти - временно удостоверение, заменящо 
паспорта на бежанци и лица без гражданство. Въведени са от Обединените нации по 
инициатива на Ф. Нансен. Лица с такива паспорти, до получаването на ново гражданство, 
биват допускани до територията на всяка страна, подписала Женевските споразумения 
от 1922 г., с които биват въведени тези паспорти (Большая советская знциклопедия. 
Т.17, 1974: 238). 

4 Не разполагаме с официални данни за точния брой на заминалите, но се 
предполага, че те и в двата случая са около по 5 хил. 

Арумъни 
Катя Атанасова 


Арумъните! са една от малките етнически групи в България. Те са 
част от стар балкански народ, който в резултат на движението и про- 
мените в историческото време се разселва по целия Балкански полу- 
остров и създава диаспори в Гърция, Албания, Македония, България и 
Румъния. При миграциите си арумъните запазват традиционните 
стопански дейности. Преобладаващата част се занимава с подвижно 
овчарство и конярство, което от номадски тип постепенно се променя 
в трансхуманно и алпийско. Другата част практикува търговия, занаяти, 
индустрия, ханджийство, хотелиерство и др. Всички са източно- 
православни християни. 


За произхода на арумъните са създадени твърде много и противо- 
речиви теории. Проблемът се усложнява и поради това, че те често се 
разглеждат в контекста на произхода на източните романи въобще или 
на румънците. Безспорен, признат от всички, факт е романският харак- 
тер на арумънския език. Въпросите за прародината разделят учените. 
Съществуващите теории условно могат да бъдат разделени на две групи. 
Според първата, арумъните са наследници на римски колонисти (ле- 
гионери, ветерани, администрация) от балканските провинции на Рим- 
ската империя. Според втората, те са продължители на романизираното 
местно балканско население, смесено с римски колонисти. Авторите 

на теориите признават още един неоспорим факт: към момента на 
появяване на научен интерес към арумъните, края на ХУШ - началото 
на ХГХ в., те в сравнително компактна група са населявали планинските 
области на днешна Северозападна Гърция (Югозападна Македония, 
Тесалия и Епир) и Югоизточна Албания. Приблизително това са иземи- 
те, в които, според средновековните извори, живеят и “власи”. Герминът 
през Средновековието служи за обозначаване в Югоизточна Европа на 
романизирано население, но също така има и вторичен, социално-про- 
фесионален смисъл на овчари номади (Иванов и Топоров 1979: 74 - 75; 
Николов 1998: 68; РогЦис 1989: 9 - 10). Факт, който затруднява етничес- 
кото отграничаване, още повече в период на формиране на балканските 
народи. 


Въпросът с терминологичната неяснота остава и за времето от края 
на ХГУ до края на ХУ!в. (българските земи са под османска власт), ма- 
кар повечето от авторите да са на мнение, че тогава те са изградени ка- 
то народ. 


Първите сигурни сведения за появата на арумъни в българските 
земи са от началото на ХХ в. Те са преселници от планинските области 
на Епир, Тесалия, Югозападна Македония и Югоизточна Албания 
(планините Епирос, Пинд и Грамос с техните разклонения и продълже- 
ния на запад и изток), където през ХУП - ХУШ в. имат богати постоянни 
селища и градски центрове (Москополе, Линотопи, Никулица, Грамости, 
Мецово, Влахоклисура и др.), със силно развита търговия, основана на 
добре развито животновъдство (в неговия номадски и трансхуманен 
тип), занаяти и кираджийство. Разселването им от тези земи се дължи 
на разнообразни икономически (увеличаване броя на притежавания 
добитък, облекчаване на търговския режим между Австро-унгарската 
и Османската империи в началото на ХУШ! в., затрудняване на търговия- 
та с Венеция през средата на ХУШ в. и др.) и политически причини 
(анархията в Османската империя от втората половина на ХУШ до 
началото на Х1Х в., своеволията на албанците мюсюлмани, както и на 
пашата на Янина Али Тепеделенли и пр.). Населението на разорените 
Москополе, Никулица, Линотопи и др. емигрира и се установява в гра- 
дове на Австрийската империя, както и на днешните Гърция, Сърбия, 
Македония и България (Иречек 1978: 489-491, 605; Кънчов 1970 Т. !: 

46-487; Кънчов 1970т. П: 29-195,400-403; Вайганд 1899: 8-288, Вайганд 
1998: 84-88, 98-101; Метрапа 1907: 50-58; Сарап 1926: 60-62; ОП пуага 
1989: 97-105; Реуй1вв 1994: 15-16.) 


В България първите арумънски колонии се появяват в градовете 
Мелник, Горна Джумая (дн. Благоевград ), Дупница, Татар Пазарджик 
(дн. Пазарджик), Пловдив, Асеновград, Пещера, Стара Загора. В гр. 
Пещера освен от Москополе арумъни идват и от Кастаня, Невеска. Г. 
Вайганд смята, че арумънски колонии се създават още в Етрополе, Пана- 
гюрище, Тетевен, Котел. Тази първа вълна преселници е от уседнало 
градско население. Върху него се наслагва ново, дошло около средата 
на Х1Х в. от Корча, Серес, от арумънските села от Битолско, Гопеш, 
Маловище, Магарево. Освен в посочените селища, те се настаняват ив 
Неврокоп (дн. Гоце Делчев), Разлог, София, Самоков. (Захариев 1973: 
19-27, Иречек 1899: 137-138; Кънчов 1970 Т.: 46,100,165,235; Илков 
1903: 113; Иширков 1914: 3; Меджедиев 1969: 42; Попов 1973: 82-83; 
Генчев 1981: 64-67, 100; Метгапд 1907: 50-58; Вапди 1992 ). 


Наред с градското население, в края на ХУШи началото на ХГХ в. 
започва да се разселва арумънско население, занимаващо се с номадско 
овчарство и конярство. То тръгва предимно от планината Грамос и по- 
ограничено от Пинд. Първо се установява в Тесалия и Македония и 
оттам около средата на ХТХ в. отделни групи проникват в българските 
земи. Установяват се в Малешево, Беласица, по долните течения на ре- 
ките Струма и Места, откъдето достигат и постепенно заемат планин- 
ските пасища в Пирин, Рила, Западните Родопи, като някои напредват 
до Същинска Средна гора, а през нея до подбалканските полета южно 
от Средна Стара планина (Кънчов 1970 Т. 1: 108-171; Младенов 1995: 
19-20; Ракшиева 1996: 54-55; УМетрапд 1907: 50 и следв.; Сар!9ап 1926: 
62-67). 

Новите преселници бързо се адаптират и успешно се вместват в 
стопанския, обществения и всекидневен живот на българските земи. 
Това предполага изграждането на определени стереотипи на взаимо- 
отношения с българското население и на механизми за отстояване на 
собствената идентичност. Градските арумъни се занимават с търговия, 
ханджийство, занаяти. Поради богатството си и уважението, което 
предизвикват, някои от тях играят важна родя в обществения живот на 

селищата, където живеят. Българите ги приемат толерантно. Наричат 
ги “цинцари” поради спецификата на езика им и някои особености на 
груповата идентичност. Смисълът на този етноним означава хора, които 
говорят на“ц”, но и“скъперник”, поради пословичната пестеливост на 
арумъните. Върху взаимоотношенията българи - градски арумъни влия- 
ние оказва и времето, през което последните се настаняват в българските 
земи, а то е пълно със събития от Националното българско възраждане 
- движението за новобългарска просвета, борбата за национална църква 
и политическо освобождение. В по-голямата си част новите пришълци 
са носители на гръцка образованост, а това е вече предпоставка за кон- 
фликт. До сблъсък на интересите обаче се стига само в някои градове. 
В населените места, където техните колонии са малки и няма силни 
гръкомански партии, те сравнително бързо преодоляват гърцизма, 
усвояват българския език и образованост и по пътя на смесените бракове 
лесно се българизират, както това става в Стара Загора, Тетевен, Котел 
и др. (Илков 1903: 113; Младенов 1995: 19). 


Друго е положението в градовете, където арумънските колонии са 
по-многобройни, където има силни гръкомански партии, подкрепени 
от наличието на гръцко население. Въпреки че поради обстоятелствата 
научават български език, въпреки сключването на смесени бракове, една 
част от тях стават ревностни привърженици на гърцизма и гръкоманска- 
та партия. По тази причина се стига до някои остри сблъсъци между 
българското население и арумъните гръкомани в Пловдив, Татар Пазар- 
джик, Пещера, Мелник, Неврокоп и др. (Захариев 1973:20-47; Кънчов 
1970 Т.1: 138, 165, 235-236, Попов 1973: 124-136; Митев 1998: 111- 
114). Това предопределя отрицателното отношение на някои български 
възрожденци към “цинцарите”. За Ст. Захариев “цинцарите понеже са 
разсеяни между българите, не ся отличават с нищо друго, освен с лукав- 
ство и вражда към българите и са предани на елинизма” (Захариев 
1973:17).За Л. Каравелов “гръко-цънцаринът” е “фалшив от самата си 
природа”, “отънчил своето душевно величие още във времето на визан- 
тийското могъщество”, когато “изменил на народността си” ( Каравелов 
1930: 113 ). Неразбирателството по някои въпроси с арумъните не пречи 
на българина да оцени и положителните им качества - съобразителност, 
находчивост, предприемчивост, упоритост, лесно учене на чужди езици 
и др. (Кънчов 1970 Т. 1: 408-409; Димитров 1895: 148). 

По-различно стоят нещата с арумъните пастири номади. Българите 
ги назовават по различен начин - “власи”, “куцовласи”, “каракачани”, 
“уруци”, “арнаути”. Те остават почти непознати за българското населе- 
ние. Живеят изолирано в рамките на своята ендогамна общност, придър- 
жайки се към бащините закони и език. Организирани са в овчарски 
сдружения ("фълкарь”, “тайфи”), изградени на родов принцип, ръко- 
водени от най-богатия, най-предприемчивия и най-уважавания между 
тях, наречен “челник” или “кехая”. Той осъществява контактите с офици- 
алните власти в Османската империя и деловите отношения с местното 
население. Срещите им с българското население стават по време на 
тяхното предвижване от летните планински пасища към Беломорието, 
където зимуват със стадата си, и обратно. Керваните на номадите пасти- 


ри предизвикват доброжелателното любопитство на българите. 


През Х!Хв. от анонимност излиза етнонимът, с който те се самона- 
зовават - “армънь” (армъни). Причината е научният интерес към тях, 
проявяван по това време, както и събуждането на тяхното самосъзнание. 


След Освобождението настъпват важни промени в живота на ару- 
мъните в България. Първо, тяхната общност се увеличава с нова вълна 
преселници. Тя идва в края на ХХ и началото на ХХ век, като причините 
са свързани със значими събития от българската история: Освободител- 
ната руско-турска война (1877-1878); Съединението на Княжеството с 
Източна Румелия (1885); Илинденско-Преображенското въстание 
(1903); Балканските войни (1912-1913). Съставена е от градско и пастир- 
ско номадско население, дошло от пределите на Македония - Битоля, 
Крушево, Кочани, Пехчево и околностите им, както и от Ксантийско и 
Димотишко. Новите пришълци се установяват в населените места и 
районите, където вече има арумънско население. 


Второ, настъпва промяна в структурата на поминъчната им дейност. 
В градовете, някогашни бакали, ханджии, занаятчии се издигат като 
големи търговци, фабриканти, хотелиери. Някои от тях се заселват ив 
градове на Северозападна България - Плевен, Берковица, Враца и др. 
Други нови професии са тези на лекарите, архитектите, инженерите и 
пр. Промените в политическата карта на Балканския полуостров в 
резултат на националните движения и войните принуждава арумъните 
пастири да ограничат постепенно своето движение в границите на ново- 
създадените балкански държави или в области, запазили връзка с 

някогашната Османска империя. Препятствията, които поставят гра- 
ниците пред свободното предвижване между зоните на сезонните паси- 
ща, сложните митнически процедури, интензивните демографски про- 
цеси (изселването на мюсюлманското население) са причините, сложили 
началото на процеса на тяхното усядане и установяване на трайни место- 
живелища. Този процес се свързва със закупуването на поземлени имоти 
(пасища, ливади, гори, ниви) и преориентиране към търговска дейност, 
дърводобив. Купуването на земя през този период все още не означава 
преминаване към земеделие. В повечето случаи тя се дава под аренда. 
В този първи етап на усядане отделни арумънски групи се заселват в 
градове и села от Пирин, Рила, западните и северните склонове на 
Родопите, които се намират в близост до районите, където обикновено 
летуват със стадата си. Според Г. Вайганд, семейства на арумъни 
пастири от Родопите и Рила се установяват постоянно в някои села от 
Врачански и Плевенски окръг, където понякога идвали да зимуват 
(Димитров 1895: 142; Кънчов 1970: Т.П: 405; Меджедиев 1969: 45-47, 
Ракшиева 1996: 55, МУетрап 1907: 50-58). 


Въпреки започналия процес на усядане, преобладаващата част от 
пастирите арумъни запазват подвижното овчарство и конярство с 
допълващите го кираджийство и сезонно гурбетчийство за месеците 
по вършитба. Закупуването на пасища води до създаването на постоянни 
по място летни колибарски селища. Освен в Западните Родопи, Рила и 
Пирин, арумънски пастирски групи се срещат в Копривщенските 
балкани - Средна гора (Иширков 1926: 247), в Златишко, Пирдопско и 
Годечко - Стара планина (Младенов 1995: 25; Ракшиева 1996: 57), много 
рядко преминават по Витоша (Младенов 1995: 20). 


Трето, в новата вълна арумънски преселници част от градското 
население е носител на румънска образованост. Тя е следствие на Ару- 
мънското възраждане, което се опира на самосъзнанието за романския 
произход, отличаващ арумъните от гърците и българите и сближаващ 
ги с румънците, както и на започналата през 60-те години на Х1Х в. 
румънска пропаганда сред тях (в съответствие с политиката на Румъния 
на обединител на източните романи). (Иречек 1978: 605; Вайганд 1899: 
291 исл., Кънчов 1970 Т1: 376-392; Кънчов 1970 Т.П: 402-403; Реуй 155 
1994: 34-51.) С активната помощ на румънската държава в Горна Джумая 

и София се откриват румънски училища (през 1896 г.). В София през 
1895 г. официално се регистрира арумънско дружество ("Унире”), чиято 
цел е развиването на просветна и културна дейност (Нягулов 1995: 68; 
Ойвпатша 1928: 28; Нпзиа 1931: 86; Вапди 1992.) 


В края на ХХ - началото на ХХ в. арумънската общност в българ- 
ските земи се явява разединена. Освен отделянето на поминъчна основа 
- пастири номади и градско население (със свързващото звено на усяда- 
щите овчари), се задълбочава разграничаването по самоопределяне. По- 
голямата част проявява арумънско самосъзнание, получаващите ру- 
мънско образование се румънеят, като преобладава двойствеността на 
самоидентификацията - интимната, вътрешна арумънска и външната, 
показваща единството с румънците, Увеличава се броят на българеещите 
се арумъни, а намалява - на гърчеещите се. Това състояние на арумънска- 
та общност значително затруднява преброяването й. Извън него почти 
винаги остават пастирите номади. 


Поради тези причини трудно се определя истинската численост 
на арумъните и данните от преброяванията са много различни и 
противоречиви. За 1891 г. са отбелязани 2300 арумъни (Иречек 
1899:135). Според Г. Вайганд, като се прибавят пастирите, които лятно 
време идват в Родопите, броят им възлиза на 5000 (Вайганд 1899:282). 
За първото десетилетие на ХХ век немският учен посочва, че в Княжест- 
вото има около 7000 арумъни, а като се прибави числото на пастирите 
на прилежащите му гранични области в Османската държава (Пиринска 
Македония и Осоговската планина), то те стават общо 16000 ( МУерапд 
1907:56-58). 


Преброяването от 1910 г. дава данни, изцяло противоречащи на 
статистиката на Г. Вайганд. Отчетени са само 1843 души (определили 
се според използваните за преброяването етноними като “куцовласи” и 
“цинцари”). След Балканските и Първата световна войни броят на ару- 
мъните, според официалните статистики, се увеличава. През 1920 г. са 
отбелязани 6195 души, през 1926 г. - 10648 души (Нягулов 1995: 54), а 
за 1928 г. водачът на арумънската колония в София И. Гюламила посочва 
около 4000 уседнали арумъни и около 8000-9000 пастири (Сришата 
1928:31-33). Това е максималният брой, достигнат от арумънската общ- 
ност. След 1928 г. той непрекъснато намалява. 

Годината 1928 се явява поредният преломен момент за българските 
арумъни. Тя бележи последния етап от процеса на усядане на номадите 
пастири. Те се насочват към селищата в близост до местата на лятната 
им пашаи където вече има заселили се арумъни. Разнообразява се поми- 
нъчната им дейност. Част от тях продължават да са овцевъди, практику- 
ват алпийско (напр. с. Дорково) и трансхуманно (напр. гр. Дупница) по 
тип овцевъдство. Други се насочват към земеделие, като едновременно 
държат стада с повече или по-малко евце. Много се ориентират към 
дърводобив, отглеждане на коне и извършване на кираджийски услуги 
в полза на дърводобивната и дървопреработвателната промишленост. 
(Ракшиева 1996: 56; Пимпирева 1998: 321-322, 335 341) 


През 1928-1929 г. започва процес на изселване на арумъни в Румъ- 
ния, продължил до 1940 г. Причините са колкото икономически, толкова 
и политически - започналото залесяване на българските планини, с което 
се ограничава свободната паша на овцете и конете, стесненият пазар 
на земя, самоуправството на ВМРО в Пиринска Македония (най-вече 
принудителното събиране на пари за организацията). Въздействие 
оказва и румънската агитация, чиято цел е превръщането на Южна Доб- 
руджа (дадена на Румъния след Първата световна война) в “румънска 
земя” (Милев 1994: 134-141; Нягулов 1995: 63,69). 


Емиграцията оставя трайни следи върху арумънската общност. 
Намалява значително нейната численост. Родовете се разделят - една 
част отива в Румъния, друга остава в България. Разкъсването на родо- 
вите връзки дава най-голямо отражение върху вътрешния свят на оста- 
налите в българските земи арумъни. Остава чувството на раздвоение, 
на съмнение относно правилността на избора им и то не толкова като 
нежелание да живеят в България, колкото поради несигурността на отъ- 
нялата родова опора. 


През 20-те години се акгивизира дейността на румънските училища 
и арумънските организации. Голяма е ролята на материалната и полити- 
ческа подкрепа на румънската държава. Легацията на Румъния в София 
извършва непосредственото администриране на румънските училища 
в България. Училището от Горна Джумая остава основно, но софийското 
непрекъснато се развива. През 1924 г. при него се открива прогимназия, 
а десет години по-късно прераства в гимназия. На неговата основа се 

създава Румънският институт в София, който става център за разпрост- 
ранение на румънската култура и образованост, за обединение на румън- 
ците в България (за румънската политика това са видинските власи и 
арумъните ) (Нягулов 1995: 68; Същата 1928: 30-31; Нпзш 1931: 87.) 
С цел засилване духовните връзки с “родината майка” (Румъния) е по- 
строена румънската църква в София, осветена през 1923 г. Румънски 
свещеници, освен в нея, служат ив арумънската църква в Горна Джумая, 
осветена през 1906 г. Румънският институт и лицей в София, въпреки 
политиката на румънизиране, играе важна роля за утвърждаването на 
арумънското самосъзнание. Чрез румънската образованост арумъните 
се запознават с европейската, включително румънска литература, посве- 
тена на техния произход, език и бит. Резултатът е все по-ясно показвани- 
ят стремеж за отстояване на арумънската идентичност, за запазване на 
арумънския език, за опознаване и възпроизвеждане на арумънските тра- 
диции и обичаи. Този стремеж характеризира и една от страните в дей- 
ността на основаното през 1923 г. Арумънско младежко дружество (Вап- 
ди 1992). Въпреки политическите амбиции на Румъния, лицеят и църква- 
та в София продължават да обслужват предимно българската арумънска 
общност. Активната дейност продължава до 1948 г., когато училището 
е закрито, а арумънските организации - разтурени. До 1960 г. по паспорт 
арумъните се определят като “власи”, а след това - като “българи”. 


Шестдесетте години също се оказват гранични за българските ару- 
мъни. Те вече са приобщени към всекидневния и празничния живот на 
селищата, където са се установили. Приели са някои от обичаите и праз- 
ниците на местното население, в други участват съвместно с него. Разчу- 
пена е ендогамията им. Тенденцията на смесените бракове расте прогре- 
сивно. Наблюдава се миграция от селата към градовете. Българското 
образование и смесените бракове ускоряват процеса на българизация. 


Съвременната българска етноложка наука проявява за първи път 
ограничен интерес към арумъните пастири през 60-те години (Хлебаров 
1958; Маринов 1965; Маринов 1978). Целенасочени научни изследвания 
на арумънската общност започват едва през 90-те години (Ракшиева 
1996, Армъните...1998 ). Тези проучвания за първи път позволяват за- 
познаването с тяхната родова памет, с етнопсихологическия им автопор- 
трет, с отношението им към другия. 

Представите за произхода им представляват своеобразна смесица 
от старо знание и вторична народна преработка на книжни версии. Така 
става ясно раздвоението относно потеклото им. Според едни, те се “дош- 
ли от Италия, от Рим”, езикът им е “римски”, подобен на “френския и 
италианския”. Според други, те са старо местно население, с държава 
“между Гърция, Македония и Албания”, а езикът им е на “тракойлирите, 
основата на езиците” (Кирилова 1998: 28), на “поримчените траки”. 


Важна страна от идентификацията им е принадлежността към 
християнската религия. “На път се раждахме, на път умирахме, но 
тук живеем и сме много стари християни” (Кирилова 1998: 25). Като 
доказателство те посочват обичая жените на пастирите номади да тату- 
ират кръстчета по челата и ръцеге си като знак за вяра, произход и при- 
надлежност. Искрени вярващи са. Вярата в Бога е идейната основа, в 
която се вплита опитът на арумъните пастири номади. Жизненияти ка- 
лендарен обреден цикъл на тяхната традиционна култура отразява 
познанието за природосъобразно поведение и морал, постигането на 
равновесие и съвместяване на човешката дейност с природните ритми 
в биологичен, слънчев и лунен план. 


Особено богати по смисъл и значение са сватбените обичаи и обре- 
ди като едно от най-важните събития в живота на общността, с ясно 
определено място в календара - от Петровден до Кръстовден, - съобразе- 
но със знанието за “добро и лошо време” в зависимост от лунния цикъл. 
Динамиката на стопанската дейност е жалонирана от поредица празни- 
ци, очертаващи възловите моменти на зимното и лятно полугодие. Най- 
големите и най-тачените са: през зимата - Коледа (семеен празник); 
през лятото - Петровден (празник на общността), а между тях - Великден 
и Гергьовден (бележат края на едното и началото на другото полугодие, 
както и съвместяването на слънчевия и лунния календар). Наред с 
почитта към Бог и Иисус Христос, е ясно изразена и тази към Света 
Богородица и Света Петка. 


В родовото съзнание на арумъните е запазен споменът за етапите 
на тяхното “разпръсване по света”. Първият е в стари времена, след 
разгрома на “Александър Македонски” или “на Римската империя”. 
Важен резултат от това първо разселване е преминаването към номад- 
ското животновъдство като поминък. 

Вторият етап съвпада с анархията в Османската империя. Неговата 
причина и начало арумънските легенди и песни свързват с противопос- 
тавянето на богатия кехая хаджи Стере и Али паша Янински. Гова ново 
разселване става от планината Грамос и връзката с нея проличава в 
самоопределянето на пастирите като “грамостяни” ("грамощяни”, “гра- 
мостени”). Наследниците на старото градско население знаят, че са тръг- 


нали от Москополе. 


Българските арумъни се самоназовават с два етнонима - “власи” 
и “армъни”. В същото време винаги уточняват, че българите ги наричат 
власи и че когато говорят на български, казват, че са власи и езикът им 
е влашки, а те са армъни и езикът им е армънски. Армън според тях 
означава “свободен човек”, “човек, останал на място”, “нерумън”. Власи 
също значи “свободни хора”, но и някогашни почитатели на езическия 
пастирски бог Волос (Кирилова 1998: 29). Власи има още значение на 
овчари, селяни. Така арумъните граждани наричат арумъните пастири, 
а себе си определят като цинцари. Цинцари ги наричат и арумъните 
пастири. Това разграничаване, което има социален характер, не изключ- 
ва съзнанието за общност: “Власи и цинцари общо сме армъни“. 


Важен белег на осъзната идентичност и на отграничаване от другия 
е признаването на някои типични черти: трудолюбие, доброта, честност, 
пестеливост, въздържане от алкохол, привързаност към семейството, 
обич към веселието и песента. Тези качества се потвърждават и от бълга- 
рите: “Власите са работно население, добри са, християни са”. Всяко 
отклонение от традиционните норми и Характеристики се приема с не- 
одобрение и се смята за накърняване на арумънското “аз”, за ставане 
като другите. Особено остро се порицават употребата на алкохол, нера- 
зумното харчене на пари, непочтеността. 


Особеността си като общност арумъните изразяват чрез своето 
отнощение към другите и сравнението с тях. Подчертават отликата си 
спрямо цигани и турци (Кирилова 1998: 26). Показват близостта си с 
каракачаните по отношение на поминъка, но и езиковото различие с 
тях (Кирилова 1998: 25). Приемат известна степен на родство с видин- 
ските власи и румънците, но се и отграничават от тях. Смятат ги общо 
за румънци, а себе си за по-старо и друго население. Посочват принцип- 
ното разбирателство с българите, основано на общата вяра и сходството 

в обичаите: “Във всичко сме еднакви с българите, само езикът ни е в 
повече от тях”. Езикът, който те се стремят да запазят при напредващия 
процес на българизация. Няма семейство без снаха или зет българин, а 
то е последната крепост за съхраняване на езика. Младите хора предпо- 
читат да говорят на български и се чувстват българи. 


При последното преброяване като “власи” са се определили 5159 
души, но те не са само арумъни. Вероятно сред тях има и видински вла- 
си. Според представителя на арумънската общност в София Тома Кюрк- 
чиев, броят на хората с арумънско самосъзнание в България е около 
2000 - 3000 души. Те живеят в следните области и селища: в Рила - гра- 
довете Благоевград и Дупница; в Родопите - с. Дорково и градовете 
Велинград, Ракитово, Пещера, Брацигово; в Стара планина - с. Антон 
игр. Пирдоп. Арумънска колония има в град София, а отделни семейства 
- в градовете Пловдив и Пазарджик. За да се забави процесът на тяхното 
претопяване, през 1992 г. е възстановено арумънското дружество. То е 
обединено с това на видинските власи в официално разрешената и ре- 
гистрирана Асоциация на власите в България. В нея едните и другите 
запазват автономността на своите дружества. Общата цел е откриването 
на румънско училише в София с четиригодишен срок на обучение, в 
което арумъните да изучават и арумънски език. Общо издават весник 
“Тимпул” ("Време”). Конкретните задачи, които си поставя арумънското 
дружество, са запазването на езика, обичаите, песните и танците, както 
и поддържането на връзки с организациите на арумъните в съседните 
балкански страни. То е член на Федерацията на етническите европейски 
общности със седалище във Флейнсбург, Германия. В дейността си се 
ръководи от българското зако..одателство и като организация на българ- 
ски граждани не се стреми към подкрепа и помощ от чужди държави. 
Търси съдействието на Федерацията, чийто член е, и на Съвета на Евро- 
па. Активно участва във форумите, организирани от арумънските бал- 
кански общности, в обсъждането на въпросите за кодифициране на ару- 
мънския език, за съставяне на речник, граматика и учебни помагала. 
Българските арумъни усилено работят по въпросите на арумънския език. 
Конкретни резултати в тази насока са “Арумъно - българският речник” 
от Тома и Николай Кюркчиеви и учебното помагало за изучаване на 
арумънски език от Николай Кюркчиев. Предстои написването и издава- 
нето на история на арумънската общност в България. 

Бележки 


1“ Друмъни" е възприетият в етнологията и историята термин за назоваване на 
анализираната общност. Авторът счита за по-правилен термина “армъни”, тъй като с 
него се самоназовава самото население. 

Власи 


Валентина Васева 


Влашко население на юг от Дунав е регистрирано от пътешест- 
веници, историци, географи, езиковеди. Счита се, че произходът на 
власите на юг от Дунав е преселнически. Като един от доводите, че 
власите са пришълци в земите на юг от Дунав, много учени изтъкват 
факта, че повечето селища, в които се настанява това население, имат 
български имена. С названието “власи” в Средновековието се обозначава 
номадско население на Балканите без оглед на етническата му принад- 
лежност, с определени задължения към централната власт на Визангий- 
ската или Османската империя. 


Влашко население на юг от Дунав е отбелязано още през послед- 
ната четвърт на ХХ в. в известните книги на Ф. Каниц и М. Дринов. 
Според М. Дринов в България между Дунав и Балкана влашко население 
се среща във Видинската епархия, в Добрич и по средното течение на 
реките Вит, Искър и Осъм (Дринов 1971: 326-327). Пръв Ф. Каниц по- 
сочва, че една от главните причини за преселването на власи на юг от 
Дунав е чокойският гнет в земите на север от Дунав. Друга благопри- 
ятстваща преселването причина е политиката на турската власт, която 
насърчава заселването на обезлюдените земеделски райони, не само за 
да не губи приходи от тези плодородни земи, но и поради добре прецене- 

ната полза от факта, че това население е чуждо на славяните и затова 
би стояло настрана от стремежа за консолидация на българите иот бор- 
бите им за свобода. Турското правителство успява да използва етнограф- 
ските особености на власите за свои политически цели - да раздели 
българската народна маса. Поради своята затвореност влашкото населе- 
ние се асимилира трудно от друго население, като в същото време проя- 
вява завидни асимилаторски качества особено спрямо славянския еле- 
мент (Каниц 1876: 305, 311). 


Най-подробно и конкретно с влашкото население на юг от Дунав 
се занимава немският лингвист Г. Вайганд. През 1905 г. той предприема 
специално пътуване из бълграските земи с цел да установи местата на 
влашките селища и да направи характеристика на техния език. Това са 
едни от най-ранните и най-точни наблюдения върху власите на юг от 
Дунав. Вайганд посочва, че това население се настанява в българските 
земи преди сто години и се чувства в новото си отечество много добре, 
тъй като има същите права, както и българите. Най-голяма група влашко 
население идва в българските земи през 30-те години на миналия век, 
когато в Румъния се въвежда Органичният статут (“Тай ограпс), по 
силата на който мъжете подлежат на задължителна военна служба. 
Използвайки и данните от преброяването на населението в Княжество 
България през 1900 г., германският учен посочва, че в края на ХТХ в. в 
България са регистрирани 86000 власи, от които 11708 (около 1590) са 
родени на север от реката, което означава, че са дошли на юг от Дунав 
през втората половина на ХТХ в. (МУерапд 1907: 104, Романски 1908: 
135-138). 


Днес повечето изследователи приемат, че емиграцията от север на 
юг през Дунав започва през втората половина на ХУШ в. ие особено 
интензивна през първата половина на ХТХ в. Тя протича като продъл- 
жигелен миграционен поток и е породена от икономически и поли- 
тически причини: бягство на компактни групи селско население от 
експлоатацията на едрите земевладелци, която се засилва особено по 
времето на режима на фанариотите, както и от задължителната военна 
служба, въведена в княжество Влахия през 1831 г. Миграцията про- 
дължава през целия ХГХ и началото на ХХ в. (особено в Оряховско и 

Този миграционен поток обхваща и съседните земи на Сърбия, 
където и до днес се намира по-голямата част от т. нар. “тимошки власи”. 
В края на ХУШ в. в резултат на опустошителните войни, които Гурция 
води с Австро-Унгария, както и на местните въстания, областта между 
Тимок и Морава била опустошена и почти обезлюдена. Това направило 
възможно прииждането на ново население, най-вече от Влашко, Сед- 
моградско и Банат. На запад от река Тимок край Дунав се простира 06- 
ластта Краина, където сред населението преобладава влашкият елемент 
(от 193 селища в тази област 151 са с чисто влашко население, а в други 
42 селища - смесени със сърби и българи). Според Ст. Романски, който 
обходил тези места, и според сръбски статистически данни, общият 
брой на влашкото население на запад от р. Тимок е около 200000 души. 
По време на преселването Банат и Трансилвания се намират в границите 
на Хабсбургската империя, затова част оттимошкото влашко население 
се самоназовава и е назовавано “унгурени”. Другата част, идваща от 
Влашко (Цара Румъняска), се нарича “царани” и заема поречието на 
Тимок и Видинско. Политическата граница между Сърбия и Турция 
(1833 г.) и между Сърбия и България (1878 г.) разделя влашкото населе- 
ние от двете страни нар. Тимок. Главната маса население на юг от Ду- 
нав останава в рамките на Сърбия (Романски 1926: 36, 49, 68; Иширков 
1921: 73 исл.). 


В етнографско отношение влашкото население във Видинско и Кул- 
ско се подразделя на три групи: вълени “доленци”, разположени в селата 
около гр. Видин, къмпени “полянци” - в селата, които лежат на запад от 
първата група, и пъдурени “ггоряни” - в селата около границата със Сър- 
бия. Пръв прави това разграничение румънският писател и публицист 
Е. Букуца, който пътешества по тези места. Гой публикува и карта на 
разпределението на тези групи, които, според него, дошли във Видинско 
от различни места на север от Дунав. Последната група (пъдурените) се 
преселва във Видинско от Сърбия (Висша 1923; Младенов 1925: 125-127). 


Съществуват податки, че част от дунавските итимошки власи имат 
български произход. Една от устните версии за произход, разпростра- 
нена сред самата група, също отчита това. От друга страна, в румънски 
интерпретации за техния произход се отстоява тезата за автохтонния 
им характер в южнодунавските земи още от времето на Римската импе- 

рия, когато се формира румънската народност. Такава версия като 
автопредстава за произход е регистрирана от сътрудници на Института 
по фолклор в Брегово и Гъмзово през 1994 г. 


Подробни данни за броя и разпределението на власите в България 
фигурират в публикуваните резултати от всички официални преброя- 
вания на населението в страната след Освобождението. В официалните 
документи на българската държава това население е наричано по разли- 
чен начин. При първото преброяване (1881 г.) тяхната “народност” е 
означена като “власи”, в по-късните преброявания се използват етнони- 
мите “румънци”, “куцовласи”, “цинцари” и “арумъни”, а матерният им 


език се определя като “румънски”. 


Първото преброяване в Княжество България е проведено на 1.01. 
1881 г. Според него, власите са около 50 хил. души, около 2.4490 от на- 
селението на страната. От тях близо половината са във Видински окръг 
-23845. М. К. Сарафов установява, че 86,590 от всички власи живеят в 
западната част на Княжеството, а само 13,590 - в източната. 96,290 от 
всички власи живеят в петте окръга покрай Дунав - Свищов, Плевен, 
Рахово, Лом-паланка и Видин. Селищата в западната част от Княжество- 
то с влашко население са групирани в две основни групи - едната около 
гр. Оряхово, а другата в най-северозападната част на Княжеството, в 
ъгъла, заключен между р. Дунав, р. Тимоки шосето Видин-Кула. В из- 
точната част на Княжеството най-много власи при това преброяване са 
установени в Русенски и Силистренски окръг (Сарафов 1884: 60). 


Разкриващата се в първото преброяване картина показва наличие 
на влашко население в 16 от съществуващите през 1881 г. 21 окръга на 
Княжеството. За един век то е изчезнало в много от окръзите, където е 
било малобройно, което се дължи на естественото претопяване чрез 
смесени бракове с българите. До днес влашко население има в окръзите 
Видин, Лом, Плевен (главно в Никополска околия), Оряхово и Свищов. 
То е съсредоточено между устията на реките Осъм, Искър и Огоста ив 
най-северозападния ъгъл на България (Младенов 1995: 12). 


В преброяването от 1910 г. са отбелязани близо 80 хил. “румънци”, 
а общо броят на лицата с матерен език румънски е 96502 - най-голямата 
цифра за румънскоезично население, посочвана в българските статисти- 
ки вьобще (Общи резултати... 1923: 108, 112). След това броят им започ- 

ва да намалява. След Балканската и Първата световна война количест- 
вото и териториалното разпределение на влашкото население се про- 
менят. Една от причините е предаването на Южна Добруджа на Румъния 
и на Западните покрайнини - на Сърбия. Според преброяването през 
1920 г. “румънците” в следвоенните граници на България са 57312, а 
лицата с “румънски” матерен език - 75065 (Общи резултати.. 1927: 171а, 
174). В следващото преброяване от 1926 г. публикуваните данни сочат, 
чев страната живеят 69080 “румънци”, а лицата с “румънски” матерен 
език са 83746, като в тази цифра са включени около пет хиляди “ару- 
мъни”, близо 4 хил. “куцовласи” и 1500 “цинцари” - повечето дошли 
през последните десетилетия в българската държава от Македония. Във 
Видинско тогава живеят към 42 хил. румънско говорещи (Общи резул- 
тати.. 1931; 16,22,90, 186). Румънците са четвъртата по големина народ- 
ностна група след българите, турците и циганите. При преброяването 
след преврата на 19 май 1934 г. съзнателно се провежда политика на 
занижаване броя на небългарските етнически групи, за да бъде показана 
чистотата на етническия състав на страната и да се парират малцинстве- 
ни претенции. В него са отбелязани само 16405 души с “румънски” 
говорим език, от които във Видинско - едва 2771 (Нягулов 1995: 54). 


Румънските публикации завишават почти три пъти броя на власите 
в България. Те ги определят като “румънци”. Според изявление на 
румънския пълномощен министър Григоре Бълческу, направено през 
1928 гв София, “румънците” в България наброяват 120000. В специално 
изследване на това население, публикувано на френски език се посочва, 
че неговият брой е 150 хил., от които 120000 живеят в долината на 
Тимок (Мое е: Рорезсо-бршеш 1939: 86-88). Според други изчисления, 
направени от представител на тимошките власи, емигрирали в Румъния, 
“румънците” в България към 1940 г. са над 250000 (Ногезси 1940: 13). 
Румънските критики по отношение на обективността на резултатите от 
българските преброявания се позовават на несъобразяване с процента 
естествен прираст сред влашкото население и намаляването на броя по 
политически причини. От друга страна, увеличеният процент влашко 
население в България в периода 1920-1926 г. не се дължи само на 
естествения прираст на това население, но и на засилената румънска 
самоидентификация в резултат на румънската пропаганда. Въпреки това 


Власи 175 


данните от преброяването през 1926 г. може да се смятат за относително 
най-обективни (Нягулов 1995: 55). 


Какъв е броят на власите днес не е ясно. Данните от последното 
преброяване от 1992 г. не дават точна количествена картина, тъй като в 
преброителните карти не фигурира етническа принадлежност “власи” 
или “румънци”, както и название за майчин език - “румънски език”, 
“влашки”. В предвидената свободна графа за невключени в списъка 
етноси броят на лицата, декларирали, че принадлежат към влашката 
етническа група, е 5159, а на тези от румънската етническа група - 2491 
души, или общо 7 650 (0,09 Фо от цялото население (Резултати от пре- 
брояване.., 1994; Нягулов 1997: 90). 


Възможно е част от власите да са се самоопределили в графата 
“други” за етническа принадлежност, а друга, вероятно многобройна 
част, да е декларирала своята принадлежност към българите поради 
напредналия процес на приобщаване към макрообществото. Според 
твърдения на информатори, естественият прираст на власите в послед- 
ните десетилетия е по-нисък от този на българското население, тъй като 
те съзнателно се насочват към еднодетния модел семейство, за да могат 
да полагат по-големи грижи за детето си. 


Не съществуват сведения за особено отношение на българската 
държава към власиге до периода на войните 1912-1918 г. Те са поданици 
на държавата наравно с всички други групи в страната. Може да се 
предположи, че броят на образованите власи през този период е по- 
малък в сравнение с общото ниво в страната. Такова убеждение е реги- 
стрирано в анкетите на терен. Власите се интегрират в българското 06- 
щество и проявяват лоялност към държавата, чиито поданици са. Те 
участват в политическия живот като дейци на общобългарски партии 
и, според общото мнение на българите, проявяват “партизански” нак- 
лонности, което им позволява да контролират местната власт. Като 
войници в българската армия те проявяват високи бойни качества, 
включително и по време на бойните действия срещу Румъния в Първата 
световна война. 


Процесът на етническа изява и формиране на румънско самосъзна- 
ние сред власите в България след войната се поражда и стимулира на 
първо място от участието на мъжете във войните. Тогава се разширява 

техният обществен кръгозор и се разчупват рамките на традиционния 
затворен селски живот. От средата на 20-те години се засилва румънската 
културна пропаганда сред власите в България. В периода между двете 
световни войни общността на власите в България се превръща в малцин- 
ствен проблем (Нягулов 1995: 52). 


По това време в румънската учебна и художествена литература се 
изгражда враждебен образ на българите, а като външнополитическа 
цел на румънската държава се утвърждава идеята да се стимулира създа- 
ването на румънска национална идентичност сред влашкото население 
в България. Това се прави, за да се парират исканията за равноправие 
на българите в Южна Добруджа, присъединена към Румъния с Букурещ- 
кия мирен договор от 1913 г. В центъра на румънските интереси е ком- 
пактната група влашко население във Видинско. Започват да се отпускат 
стипендии за бедни младежи, които получават образованието си в Ру- 
мъния - от единични случаи броят на стипендиантите между 1925-1928 
г. нараства на повече от двеста души. Изпращат се румънски учебници, 
църковни книги и утвар, организират се подписки сред влашкото насе- 
ление за присъединяването на областта към Румъния (1919 г.), за откри- 
ване на румънски училища (1924, 1927 г.). В румънските вестници се 
води кампания в защита правата на власите. Румънски студенти и инте- 
лектуалци посещават видинските села (1923 г., 1930 г.). 


Свалянето на земеделското правителство в България след преврата 
през 1923 г. принуждава водачите на влашкото движение да емигрират 
в Румъния, тъй като са подложени на преследване от новото правител- 
ство. Така центърът на движението на видинските власи се премества 
на север от Дунав и то става бежанско по своя характер. В Румъния се 
създават три дружества в Букурещ и Крайова със свои печатни органи. 
В тях членуват предимно власи - студенти и емигранти от България, и 
много по-малко от Сърбия. През 1927 г. от името на студентската орга- 
низация “Паста АшгеПапа” в Букурещ е изпратена петиция до ОН за по- 
ложението на “румънците от Гимошката долина”, в която се апелира за 
отваряне на румънски училища и приемане на румънски свещеници 
сред крайдунавските власи (Нягулов 1995: 57). 


По силата на Ньойския мирен договор всяка от държавите-победи- 
телки има право да открие във всеки град на България консулство, което 

да защитава интересите й. През 1926 г. във Видин е открито румънско 
генерално консулство. От 1933 г. в румънското училище в София, наред 
с арумъните, започват да учат и ученици от крайдунавските райони. 
През 1934 г. при откриването на новото здание на училището (наречено 
Румънски институт) румънският пълномощен министър В. Стойка 
обявява, че то трябва да стане “център за пропаганда на румънската 
култура, наука и огнище за съзнателно румънско образование за нашите 
сънародници в България и специално за тези от Видински окръг и 
дунавската зона” (Нягулов 1995: 68). В непосредствена близост до 
сградата на училишето се намира румънската църква “Св. Троица”, 
построена през 1917 г. и осветена в края на 1923 г. В нея службата се 
чете на румънски език от румънски свещеник, командирован в Бълга- 
рия от Румънската патриаршия. Гази църква функционира и днес при 
същите условия. 


Според румънските дипломатически донесения от София между 
двете световни войни, оплакванията на власите са предизвикани от 
следните дискриминационни мерки на българските власти: забрана да 
говорят майчиния език на обществени места, да носят традиционния 
си костюм, да изпълняват своя фолклор и обичаи; създаване на пречки 
за разпространението и конфискуване на румънска светска и църковна 
литература; липса на румънско училище във Видинско; преследване на 
учениците и студентите в Румъния и техните родители; ограничаване 
на богослужението на румънски в църквите; пречки за контакти с 
Румъния; заставяне на власите да българизират фамилните си имена и 
да кръщават децата си с български имена; посещаване на задължителни 
курсове за изучаване на български език. Репресивните действия от 
страна на българските власти, посочени в румънските източници, са 
арести, малтретиране, изселвания (Нягулов 1995: 63). 


Независимо от това през междувоенния период крайдунавските 
власи не успяват да създадат организирано движение. Тяхната етническа 
изява има по-скоро стихиен характер. Освен на политически и етнопси- 
хологически причини, това се дължи и на отсъствието на икономическа 
мотивация, тъй като те са стопански задоволено аграрно население с 
пълни собственически права върху земята, върху които не е прилагана 
стопанска дискриминация. В Румъния аграрната реформа се извършва 

едва след 1921 г., но и след нея се запазват някои феодални остатъци. 
Така и през този период в икономическо отношение Румъния не е при- 
влекателна сила за българските власи. 


След 1927 г.в Румъния се подема обществена инициатива за изсел- 
ване на тимошките и крайдунавски власи от България. Създава се специ- 
ално дружество “Тимочани”, за да подпомага изселването в Южна Доб- 
руджа. Във видинските села се провежда агитация с такава цел, но с 
минимални резултати - до 1933 г. от Видинско се изселват 200 семейства. 
В Южна Добруджа се създава единствената колония на тимошки власи, 
главно от селата Брегово, Гомотарци и Кошава. В нея (селото се нарича 
Кусуюл дин Вале, на 4 км от Тутракан) за периода от 1922 до 1935 г. се 
заселват 72 семейства или общо 382 души (Нягулов 1995: 69). 


В годините след Втората световна война няма данни спрямо влаш- 
кото население да са прилагани някакви “етнически” ограничения, на 
каквито са подлагани преди войната. Не са регистрирани забрани да се 
говори “влашки” език в къщи и на обществени места, а традиционната 
култура се изменя по пътя на своето естествено развитие. Основа за то- 
ва като цяло толерантно отношение са официалните приятелски връзки 
със социалистическа Румъния. От събраната на терен информация въп- 
реки това личи, че и през този период чак до 1989 г., независимо от 
официалния си равноправен статут, повечето власи предпочитат да не 
изразяват открито своя “влашки произход”, защото съзнават, че към тях 
се проявява известен негативизъм от страна на българите, както на биго- 
во ниво, така и в обществения живот. 


През целия социалистически период не съществува разлика в начи- 
на на живот между влашкото и останалото население на България. 
Влашките села във Видинско често са по-заможни и благоустроени в 
сравнение с околните - факт, който самите власи охотно изтъкват, а бъл- 
гарите отбелязват с известна доза завист. Къщите са дву- и триетажни, 
с големи дворове и градини, чисти и добре поддържани. Материалното 
благополучие се обяснява с изключително плодородната земя в района 
(не случайно наричана “Златния рог”) ис пословичното трудолюбие на 
населението. В тези години рязко се повишава образователното ниво 
на власите в българските държавни училища, където обучението е задъл- 
жително, безплатно и по добри училищни програми. Известен е техният 

стремеж към по-добро образование, смятано за основен престижен фак- 
тор, който им позволява по-лесно да навлязат в стопанските и управлен- 
ски структури. В много случаи власите са готови да претърпят лишения 
в семейството, за да осигурят на децата си по-високо образование. Това 
се оценява и от околното българско население се сочи като характерна 
черта на съвременния “влашки” манталитет. 


Основните маркери на колективната идентичност на власите са: 
самонозовавакето на групата, езикът, чувството за общ произход и опре- 
делени черти от манталитета, които ги отличават от околното население. 


Самоназвание (ендоним). Сред представителите на групата днес 
се срещат твърде разнообразни самоопределения, вариращи от “власи” 
до “българи”, и преминаващи през редица междинни и етнически не- 
диференцирани самоназвания, които могат да се посочат като доказател- 
ство за протичащия в съвременността (в комунистическия и посткому- 
нистически период) процес на маргинализиране на групата, която запо- 

чва да се изживява като “смесено”, “гранично” население. Това са пре- 

димно пейоративните самоназвания от типа “мелези”, “катъри” и пр. 


Независимо от различните смислови нюанси в самоназванието 
“власи”, то играе ролята на етноним и е обобщено название за цялата 
група влашко население в България. То е активно на социално-битово 
равнище и съвпада със самоназоваването на майчиния език - “влашки”. 
На нивото на своето функциониране това название не се свързва с произ- 
хода на населението от някогашното отвъддунавско княжество Влахия. 


Широката битова употреба на самоназванието “влах” се дължи и 
на още една причина. То не внушава пряко родство или принадлежност 
на групата към друга съвременна общност. Названието “румънци” не 
се употребява от влашкото население за самоидентификация. В говори- 
мия език обаче терминът “власи” се употребява и като дублет на “румън- 
ци”, както от влашкото, така и от българското население. С названието 
“румънци”, “романци” или “власи, дошли отвъд Дунава” често се опре- 
делят и предците на влашкото население (Николов и Ракшиева 1995: 
114-115). С названието “румънци” власите в България най-често означа- 
ват живеещото на север от Дунав население - румънците като нация, 
отделен етнос, различен от техния. Наред с това сред власите в Оряхов- 
ско днес битува архаично название на румънците: “царани”. То произли- 

за от названието на княжество Влахия (Цара Румъняска) от миналия 
век. Днес думата “царан” не се употребява с това значение в румънския 
език, а има еднозначно смисъл на “селянин”. Това предизвиква недора- 
зумения в контактите между населението от двете страни на Дунав (Ва- 
сева 1995: 105). 


Власите се установяват в южнодунавските земи преди формирането 
на модерната румънска държава и нация и затова нямат румънско нацио- 
нално самосъзнание. Поради това самоназванието “румънци” се среща 
изключително рядко в съвременността, дори след периодите на засилена 
румънска национална пропаганда сред тях. Освен това власите са почти 
изключително селско и земеделско население, което се отличава със 
силна привързаност към собствената си земя, език, бит и религия. Пора- 
ди продължителното и безконфликтно съжителство с българите, пос- 
ледните са оказали силно влияние върху влашкия говор, традиционна 
култура и етническо самосъзнание, които придобиват в определени 
периоди междинен (граничен) характер (Нягулов 1995: 53). 


Независимо от широката популярност на ендонима “власи”, ван- 
кетите почти равностойно се среща и названието “българин”. Самоиден- 
тификацията на част от групата като “българи” най-често се обяснява 
с факта, че така пише в паспорта им, а освен това живеят в държавата 
България. Стереотипният отговор на въпроса “какви сте вие?” на жите- 
лите от Видинско и Оряховско през 90-те години е: “Аз съм влах, ама 
иначе съм българин", “Ние сме българи. Чисти българи сме, но знаем 
един език повече (или: говорим влашки)”. 


Една от причините в съвременността да се избягва самоназванието 
“влах” е влагания понякога в него от българите пейоративен смисъл, 
осъзнаван от власите: “На нас ни викат “власи”.., “мокри власи”"!.. 
Обидно е, да.” (Горни Вадин). Част от анкетираните са склонни да обяс- 
нят възникването на този пейоратив с нехомогенния състав на населе- 
нието, тъй като в района има много смесени селища. Други го отдават 
на неустановения, неясен и дори “нечист” произход на групата, както 
по отношение на българите, така и на румънците, които се смятат за 
“по-чисти”, т.е. ясни по произход етнически общности. Оттук се под- 
разбира наличието на чувството за неравноценност спрямо другите две 
етнически групи. Такъв е пътят на възникване на редица други пейора- 

тивни названия на власите като “катъри”, “цънцари”, “таратор” (т.е. сме- 
сени). Пейоративният смисъл, влаган от българите в названието “власи”, 
е една от най-важните причини представителите на групата, попаднали 
в извънсемейна или извънселищна среда, да не афишират самоиден- 
тичността си и да прикриват всякакви белези за нея, включително и ак- 
цента в говора. 


Устни версии за произход. Сред влашкото население във Видинско 
и Оряховско са регистрирани твърде сходни представи за произход на 
групата, които имат по-скоро характер на родова памет, а осъзнаването 
им като колективен исторически опит има мозаечно разпространение. 
Поради това те не функционират като елемент на културната идентич- 
ност. Тези мозаечни представи на битово ниво създават чувството за 
общност благодарение на познатия механизъм на митологизиране на 
отделни исторически реалии, на първо място - на самата миграция (пре- 
селването през реката). 


Според първата версия за “двойното преселване през Дунав”, вла- 
сите са местно българско население, което избягало от турския гнет от- 
въд Дунав и там усвоило “влашки” език. Поради силния гнет и експло- 
атация на селяните от чокоите, те избягали обратно в България. Съвкуп- 
ността от различни детайли на разказите очертава отношението на мест- 
ните хора към събитието и му придава легендарен характер. Акцентира 
се върху драматичното бягство през Дунав към българския бряг: “Бъл- 
гари сме. Разправят, че през турско са избегали в Румъния и са стояли 
там с години...И после като се връщат в България, се връщат с един 
сбъркан говор, не като румънския. И ние сме власи. От тука са тръг- 
нали и са се върнали пак заради войната”. Тази версия за произход е 
особено популярна във видинските села, но е регистрирана и в Оряхов- 
ско (Софрониево). 


Втората устна версия за произход лансира идеята за смесения ха- 
рактер на населението. Според нея във всяко село има и местни хора, и 
пришълци от Румъния. Тази версия е особено популярна в оряховските 
села, където роднинските връзки през реката са често срещано явление. 
Практиката да се сключват смесени бракове в Оряховско продължава и 
днес, докато във видинските села се споменава само за отделни фамилии 
или хора, за които се помни кога са се заселили тук и от кои места на 

Румъния са дошли. Това са най-често селата окойо Бекет и Калафат в 
непосредствена близост до Видин и Оряхово. Власите и във Видинско, 
и особено в Оряховско, имат ясна представа за смесения характер на 
населението, което се отнася и за българите, живеещи в съседство, тъй 
като те са дошли по тези места от различни краища - от Балкана, Боси- 
леградско, Македония. Тъй като голяма част от миграциите имат обща 
историческа рамка, и сред двете групи население Се е създало убежде- 
нието, че именно те са местната популация в този район. Гази представа 
добре контаминира с широко разпространената в румънски публикации 
теза, че власите са наследници на автохтонно романизовано население 
с приемственост на обитаваната от векове територия на юг от Дунав. 


Езикът е най-ясно осъзнаваният разграничителен белег на общ- 
ностната идентичност. Преобладаващото мнозинство от власите от Ви- 
динско и Оряховско го определя като “влашки” в съответствие със само- 
назоваването на групата и го счита за свой майчин език. Той се изтъква 
в общността като нейна културна ценност, наследена от дедите, с важна 
роля за поддържане интегритета на групата: “Да ви кажа нашто поте- 
кло...- поговор е влашко" (Николов и Ракшиева 1995: 115-116). Осъзна- 
ва се фактът, че влашкият е говорим, “домашен” език, не е литературен 
и официален, не е бил преподаван в училище. Изтъкват се сходствата, 
както и различията с румънския език, отчита се непознаването на румън- 
ската писменост. 


До Първата световна война, когато все още традиционната култура 
съществува като единна система, говоримият влашки език е поддържан 
свободно сред влашкото население не само в семейна среда, но ив 06б- 
ществените отношения и в църквата. Консерватизмът на населението, 
наред с характерната за българите лесна приспособимост, водят до 
възприемането на влашкия говор и от българите в смесените села. 
Характерен пример за това е добре изследвания говор на с.Ново село, 
Видинско, където днес няма власи, но е запазен споменът за влашка 
махала и многобройни следи в езика на местните българи (Младенов 
1969). За разлика от силния интерес към църквата и богослужение на 
родния език, власите не проявяват особена активност в сферата на обра- 
зованието. Според тяхна информация, към църквите във влашките села 
в Тимошко още преди Освобождението функционирали килийни учили- 

ща, някои от които се запазили до началото на нашия век. През този пе- 
риод в българските земи функционират две румънски светски училища 
с финансовата поддръжка на румънската държава - едното в Тутракан, 
създадено още преди 1878 г., и другото в София, основано през 1895 г. 
за нуждите на местната арумънска колония (Нягулов 1995: 55-56). 


Според устните разкази на власите от Видинско и Оряховско в годи- 
ните преди Втората световна война местните власти са упражнявали 
натиск върху влашкото население, като преди всичко са атакувани знаци- 
те на “другостта” - езика, носията, фолклора. “...За езика се водеше го- 
ляма борба с властта! Сечаха калпаци, раздираха ризи! Тогава беше 
много строго...смятало се, че трябва да се води борба с румънския 
език!" Информаторите подчертават, че подобни забрани след 1944 г. не 
е имало: “Отначало малко ни позабраняваха така... Ама проблеми не 
сме имали - да одим по затвори, задето сме говорили влашки...После 
вече не стана интересно да ни забраняват” (Николов и Ракшиева 
1995: 117). 


Влашкият говор във всички селища е основният белег за самообо- 
собяване, маркиращ границите на групата и в етнокултурен, и в терито- 
риален аспект. Той не се пренебрегва дори от онези членове на общност- 
та, които са склонни да поставят българската пред влашката идентичност: 
“Ние сме си българи. Чувстваме се българи, ама си говорим влашки”. 


В съвремеността говоренето на влашкия език в семейна среда е 
възрастово детерминиран процес. Според някои информатори, все още 
има хора от най-възрастното поколение, които не говорят друг освен 
майчиния си език. При представителите от средното поколение най- 
силно е изразен билингвизмът. Част от младежите и децата разбират и 
общуват на влашки в семсйна среда. Друга немалка част от тях проявяват 
негативно отнощение. Открито заявяват, че не желаят да общуват на 
влащки и признават, че не могат да го говорят. Всичко това е показател 
за сложния и противоречив ход на интеграционните процеси в макро- 
обществото. Като цяло може да се направи заключение, че и днес би- 
лингвизмът продължава да бъде типичен за цялата група. 


Съществуващите сред населението устни версии за произход на 
езика са твърде сходни с версиите за произход на групата. Версията за 
двойното преселване през Дунав по отношение на езика звучи така: 

“Румънския език сме го откраднали през турско време”. Версията за 
смесения характер на населението по бреговете на Дунав също рефлек- 
тира върху представата за произхода на езика. “На поречието на река 
Дунав често са контактували с тия румънци, нали оттам са научили 
тоя влашки.” (Васева 1995: 103). 


Еталон за “чистота” на влашкия език е румънският. Честите роднин- 
иски, приятелски или делови контакти с представители на отвъд- 
дунавското население, гледането на румънска телевизия и слушането 
на румънско радио по цялата крайдунавска ивица, са основа за съ- 
поставка и коректив на степента на владеене на езика. Сред Част от 
власите владеенето на румънски език писмено и говоримо е основание 
за гордост, тъй като е и всепризнат белег на по-висока грамотност. 
Такива чувства днес обикновено споделят родителите на заминалите 
да получат висше образование в Румъния студенти. На битово ниво се 
правят съпоставки с езика на други влашки групи в България, като ме- 
рило за “чистота” отново е румънският език. Почти винаги се изтъква 
доводът, че другите, от съседните села, говорят по-чист румънски, ние 
- не. Тази позиция е географски нелокализирана и винаги се отнася до 
съседите вътре в групата. 


Според общото мнение на анкетираните, лексикалната неед- 
нородност на говоримия влашки се дължи на смесване на езиците и 
наличието на много български думи в него. От това произлизат следни- 
те автоквалификации на езика: “по-опаков език”, “по-мешано”“, “на- 
мятаме на български”, “говорим нещо объркано", “нещо като меж- 
дународен език”. Съзнанието за смесения характер на влашкия език 
често води до автопредставата, че и групата на власите е нещо смесено, 
етнически нееднородно: “Ние сме тука малко мешани, не сме ни 
българи, ни власи" (Васева 1995: 104). Показателно е, че осъзнаваната 
“неравноценност” на влашкото население спрямо румънци и българи е 
аналогична на “неравноценността” на езика. Подобно на названията за 
идентичност той се определя от самите власи, както и от българите, 
като “цигански”, “катърски”, “чист цигански румънски”. Повечето 
анкетирани отчитат “побългаряването” на езика като неблагоприятно, 
защото все по-трудно се разбират с румънците (Николов и Ракшиева 
1995: 116). 

Колективен “автопортрет”. Власите оценяват положително мно- 
го от психологическите си особености. Позитивният образ, който изгра- 
ждат за себе си, не е лишен от реализъм и самокригичност. На първо 
място в ценностната система се поставя трудолюбието. Власите преце- 
няват земята си като богата, “златна”. Гя им осигурява добри доходи, а 
те стоят в основата на пословичната заможност на власите. Промененото 
днес отнощението към труда е снование за междугенерационни проб- 
леми и негативизъм, както вътре в групата, така и по отношение на 
други групи. Негативизмът на власите към циганите, например, се дължи 
на преценката, че те са мързеливи и крадливи. Подобни нюанси има и 
в отношението към румънците, които са смятани от крайдунавските 
власи за по-беден и мързелив народ, селата им са преценявани като 
бедни и неугледни. На основата на преценката за трудолюбие се прави 
и вътрешногрупово разграничение, като власите от равнинните райони 
край Дунав се сочат за по-трудолюбиви, по-богати и по-предприемчиви, 
докато тези от хълмистото поречие на Тимок (планинците) са по-изо- 
станали в икономическото си развитие и поради това са преценявани 
като "по-диви” и недотам образовани. 


Вътре в групата “влахинките” са смятани за работни, чистници и 
добри домакини, което ги прави предпочитани при избор на брачен 
партньор, включително и от българите. Не е без значение и фактът, че 
българите ги преценяват като по-богати от себе си, затова мъжете не се 
притесняват да станат “завряни зетове” във влашка къща. В семейно- 
родовите отношения се подчертава солидарността и оказването на 
взаимопомощ в беда, при строеж, при сезонна работа на полето. 
Семейните отношения се преценяват като добри, а самопреценката за 
разводите сред власите е, че те са рядкост и това се дължи на високия 
морал на съпрузите. Тук има пълно разминаване с външната гледна 
точка на Сългарите, които с удоволствие коментират, че власите са по- 
развратни, жените им имат “свободно” поведение и поради това често 
се развеждат и сключват нови бракове. 


з 


Общо за характера си власите посочват, че той е “мек”, “благ”, че 
са сговорчиви, отстъпчиви, податливи на уговорки, за разлика от бълга- 

рите, които са “по-люти хора”, с “по-остър”, “по-силен” нрав. Не се от- 
минават и отрицателните качества: “Ние власите ...търсиме пролука, 

щом се даде възможност да...присвоим нещо, я да кажем некоя и друга 
глупост!” “Много се крадне тука!.. Нашите хора са по-големи цигани 
и от тех!” (Николов и Ракиева 1995: 118-119). 


Всички информатори подчертават като свое достойнство учено- 
любието и се гордеят със стремежа на младите към по-високо обра- 
зование, което се преценява прагматично като необходимо условие за 
добра професионална реализация. Наличието на “висшист” в семей- 
ството е повод за гордост, а качествата упоритост, усърдност, старание 
са ценени от власите. 


Както в миналото, така и днес, власите се считат за по-религиоз- 
ни от българите. От християнските обреди днес се спазват и почитат 
особено тези от великденския цикъл, погребалните и поменни обреди. 
Е мблематична за групата е поманата приживе - обичай за поменаване 
на жив човек с обредна трапеза, много дарове и обредно “пускане на 
вода”. 


В преобладаващото си мнозинство, общността се характеризира 
с хармонично съчетаване на влашка етническа и българска гражданска 
идентичност. Искрено и открито се декларира чувство за принадлежност 
към българската нация и привързаност към България. Отношението 
към Румъния е противоречиво. От една страна, днешната икономическа 
криза и недалечното общо социалистическо минало прави Румъния 
непривлекателна страна за власите, които смятат румънците за по-бедни, 
по-необразовани и по-крадливи от себе си. От друга страна, власите 
харесват румънския фолклор и се отнасят положително към румънската 
култура и история. Те с благодарност и чувство на гордост разказват за 
храбростта на румънските войни в Освободителната война, за тяхното 
участие в освобождението на Видинския край, за което съществуват и 
песни. Тази противоречива на пръв поглед представа за румънците и 
Румъния отговаря на двойственото самоопределение на власите: “ние 
сме власи, но сме чисти българи” (Кръстева 1996: 170). 


В тази връзка е интересно и отношението към съседна Сърбия, къ- 
дето се знае, че живеят много власи, а през границата в Брегово с тях се 
поддържат постоянни контакти. Положително се оценяват преди всичко 
икономическият просперитет и по-голямата свобода на личността в 
Титова Югославия, като заможните сърби и власи в Сърбия са обект на 

възхищение. Едновременно с това се харесва, слуша с удоволствие и се 
изпълнява от власите сръбски фолклор, уважава се сръбската култура. 


Изброените черти от манталитета на власите се осъзнават на ниво 
цялата група ив този смисъл играят роля за поддържане на вътрешния 
й интегритет, на чувството за единство. Отношението към българите 
като цяло е положително, за което говори и благосклонното отношение 
към смесени бракове в съвременността. Сред българите също общораз- 
пространено е убеждението, че “власите мрат българин да им езет”. 
В самата влашка група това се смята за престижен белег в семейството 
(Кръстева 1995: 157). Всички информатори изключват възможността 
за възникване на напрежение или конфликт между българи и власи. 


Околните българи възприемат власите като част от българския ет- 
нос, която има свои особености - на първо място различия в говора, по- 
голяма религиозност, различен брачен модел и пр. Въпреки тези раз- 
личия, българите смятат власите за много по-родствени на себе си, от- 
колкото на румънците. Това не значи, че отношенията между българи и 
власи са напълно идилични. Не липсват и прояви на негативизъм, 0со- 
бено в отношението на българите към другата група. При власите той 
езначително по-приглушен. Интересно е, че повече прояви от този род 
има сред по-възрастните. При по-младите те намаляват, а при възрас- 
товата група 17-30 г. на практика изчезват. 


Днес влашкото население е до голяма степен интегрирано в макро- 
обществото. Бракове с българи са обичайни и предпочитани от населе- 
нието. Ге не се оценяват като смесени. За такива се считат браковете с 
цигани и турци. 


В съвременните условия влашкото население участва активно в 
характерните за цялото българско общество икономически, демограф- 
ски и културни процеси. То не е обвързано само със своя регион, ае 
много подвижно в търсене на по-добра работа и осигуряване на по- 
добро съществуване. Пътува и се заселва из цяла България, като проявя- 
ва висока степен на адаптивност. Висока интегрираност на власите има 
ив различните етажи на управлението. За разлика от други етнически 
общности в страната и при оценката, и при самооценката им е виден 
стремеж към участие в държавната администрация, в различни структу- 
ри на властта. 

Власите не са сред най-активните участници на започналото след 
1989 г. раздвижване сред различни етнически общности у нас. Създават 
се обаче институции на общностен живот - през 1991 г. във Видин е ре- 
гистрирана Влашка асоциация. Основната й цел е “идентифициране на 
етническото самосъзнание” чрез опознаване, развиване и обогатяване 
на историческото наследство на власите. Едно от исканията е осигуря- 
ване на образование на майчин език. Организацията издава вестник - 
Ттрш, като материалите се списват на български и румънски език. 
Асоциацията организира летни лагери за ученици в Румъния, в които 
се провежда обучение на румънски език. Тя поощрява създаването на 
състави за художествена самодейност и организира разменни гостувания 
на фолклорни групи от България и Румъния. Изпраща ученици и сту- 
денти за продължаване на образованието им в Румъния, като осигурява 
стипендии от румънското правителство, кани румънски учени. Нейни 
представители участват редовно в международни форуми, разглеждащи 
проблемите на малцинствата. 

Гагаузи 


Живка Стаменова 


Сред българските общности на субетническо равнище особено мяс- 
то заемат гагаузите. Назовани и назоваващи се с това име, те са тюрко- 
езични групи, които изповядват източно православие и изконно насе- 
ляват определени райони в трите области на българската историческа 
етническа територия - Мизия, Тракия и Македония. В днешните 
политически граници на Република България гагаузкото население е 
най-компактно в Североизточна България - около Варна и Балчик, по 
Добруджанското крайморие и по-навътре в Добричко до Силистренско, 
както ив Шуменско. Провадийско и Новопазарско. Гези райони в исто- 
рическа ретроспекция са с най-гъста мрежа гагаузки селища. Малък 
процент гагаузи, преселници по времето на Балканските войни (1913) 
до 1925 г. от Източна, главно Одринска, Тракия, днес живеят в Ямболско, 
Елховско, Бургаско, Старозагорско и Хасковско. Към края на 70-те го- 
дини общият брой на гагаузите в България по неофициални данни е 
приблизително 40 000 души. 


Извън съвременна България гагаузи има в Източна Тракия на 
територията на Турция - около 10 000 души (Брук 1986); в Беломорска 
Тракия, част от тях преселени в Гърция от Източна Гракия според 
Лозанския договор (1923) между Турция и Гърция (Младенов 1938); в 

Македония - регистрирани като старо местно население в Зъхненска 
околия (Иванов 1915) и преселени по горепосочения договор; в днешна 
Република Румъния. Огромното мнозинство гагаузи зад пределите на 
България населява райони от бившия Съветски съюз: в Молдова, Ук- 
райна, Казахстан и Средна Азия - около 200 000 души (Брук 1986). Всич- 
ки те са част от преселническите потоци българско население, което 
напуска родните си места по време на периодичните руско-турски вой- 
ни от втората половина на ХУШ! - средата на Х1Х век и се заселва, с по- 
ощрението и подкрепата на руската императорска власт, първоначално 
в Бесарабия. Следващите етапи на разселване на гагаузи, както и на 
други българи, в Приазовието, Крим, Северен Кавказ, Казахстан, Средна 
Азия и на места в далечния север на Русия, са инициирани от руската 
царска администрация или са резултат на сталинските репресии през 
40-те години. Характерна подробност при усядането на българските 
преселници е редуването в близост на българоезични и гагаузки села 
или съвместното устройване в едно селище (Гиторов 1905). Историчес- 
ките документи и семейно-родовите хроники и предания за селищата, 
откъдето идват гагаузите, свидетелстват, че тяхната родина е българската 
етническа територия (Градешлиев 1994). 


До средата на Х1Х век никъде в историческите извори и литера- 
тура, в чуждите пътеписи за средновековната българска държава и бъл- 
гарските земи в Османската империя, в политико-етнографските карти 
и европейските статистически справочници и, особено важно, в османо- 
турските документи за петвековното османско владичество, не е реги- 
стрирано етническо определение “гагаузи” под каквато и да било форма 
(Градешлиев 1994). Редица османски документи и данъчни регистри 
от ХУ!-Х1Х век, отразяващи етническия облик на Добруджа, без да 
споменават името им, отнасят гагаузите поселищно и поименно към 
българското християнско население (Градешлиев 1994). Показателно 
е, че в българския фолклор, в който са упоменати турци, татари, черкези, 
гърци, евреи, арменци, власи, цигани, агупти, лази и др., названието 
гагаузи изобщо липсва (Боев 1995). От преселването им в Бесарабия 
почти до края на Х1Х век в статистики, военни преписки и демографски 
изследвания гагаузите в царска Русия се регистрират като българи или 
българи, говорещи турски език (Державин 1937), което съответства и 
на тяхната самоидентификация (Иванов 1900; Чакър 1899; Гургуров 

1998). Пръв И.Толстой през 1837 г. споменава с името гагаузи българ- 
ските колонисти, говорещи турски език (Боев 1982), но интересът към 
тях възниква след доклада и публикациите на П.Кьопен (Коерреп 1855), 
интерес, предизвикан от своеобразното съчетание на тюркски език, от 
една страна, с православна вяра, традиционна народна култура, форми- 
рана под нейниязнак, и българско самоопределение, от друга. От всеки- 
дневния слой на езикова употреба наименованието “ гагаузи” премина- 
ва в обширна разнородна литература - от наблюдения и догадки до науч- 
ни изследвания, а в наше време придоби и ранга на название на етнодър- 
жавното образувание “Гагауз ери” - автономна област с особен правов 
статут в Република Молдова. 


ф» ф 


Основният въпрос, дискутиран и до днес, е свързан с произхода 
на гагаузите!. Голямата част от мненията се групират около две основни 
становища. Според първото, гагаузите са българи, принудени през ос- 
манското владичество да приемат турски език, за да запазят християн- 
ската си вяра (обратно на българомохамеданите - помаци, запазили 
българския си език, но възприели исляма). Това становище корелира с 
израза “ Дилимизи дьонджийс, динимизи дьонмийджийс” (“Езика си 
даваме, вярата не даваме”), отразяващ най-популярното обяснение, кое- 
то гагаузите дават за потеклото си. Изразители на това становище са 
Ив.Иванов (1900), въвел определението “българи-гагаузи”, Г.С.Раковски 
(1886), Л.Милетич (1902) - спрямо т.нар. от него “вътрешни, български 
гагаузи”, И.Мещеркк (1953), В.Маринов (1956), Ал.Кузев (1963), Д.Ан- 
гелов (1981). Е.Боев (1982, 1987, 1995) класифицира говорения от гагау- 
зите в диалектните му форми език като късно възприет турски, силно 
повлиян от българския на всички равнища - фонетика, граматика, фра- 
зеология. Той определя гагаузите като неделима част от българската 
народност, самоосъзнаващи се и възприемани от останалото българско 
и небългарско население като българи. Те се самоидентифицират с етно- 
нима “булгар” (често с определението “(х)асъл” - истински, “ески” - 
стар, “кара” - черен), а прозвището “гагаузи” (както и други, например 
“гаганик”, “гаганица”) им е дадено от околните заради турския им език. 
Бесарабският българин Д.Гургуров (1998) развива становището за сла- 

вянобългарско потекло с нови исторически свидетелства, с етноложки 
и социалнопсихологически анализ на взаимоотношенията между бъл- 
гари и българи-гагаузи в Бесарабия (Буджак) и със своя етимология на 
името “гагауз(с)” - възникнало на битово равнище от императива “Гага- 
(с)ус”, т.е. “Затваряй си устата”, не говори, като предпазна мярка на 
българите в Североизточна България срещу насилията при езиковото 
им потурчване в последните векове на османското иго. 


Повече привърженици има становището за тюркско потекло на га- 
гаузите. В общата рамка се набелязват различни и дори изключващи се 
виждания. Братята чехи К. и Х.Шкорпил, осъществили научната си 
дейност в България, издигат теза, според която гагаузите и другата група 
старо население на Североизточна България - т.нар. “гаджали” - са по- 
томци на прабългарите на хан Аспарух. Опирайки се на ареала на раз- 
селване на прабългарите, християнизацията и славянизацията им чрез 
взаимопроникване със славяните севери, включването на кумани и пе- 
ченези в общите етнически процеси, Шкорпил вижда през османския 
период гагаузите като запазили християнството си, а събратята им га- 
джалис претопените от тях севери - като ислямизирани (Шкорпил 1934). 
“Прабългарската” теза се споделя от Г.Занетов (1902), Б.Цонев (1919), 
Ст.Младенов (1931), доказващ езикова близост между прабългари и ку- 
мани, а отглас за прабългарска самоидентификация на гагаузите нами- 
раме у Драганов (1896). В миналия век въниква и тезата за кумански 
произход (Григорович 1896), последователен изразител на която става 
К.Иречек (1889). Това мнение се споделя иот П.Славейков, М.Дринов, 
Ив.Шишманов, С.Бобчев (Градешлиев 1994). 


В нашия век Г.Баласчев (1917) излага хипотеза, свързваща произхо- 
да на гагаузите със селджукски турци, според някои автори преселени 
в ХП! век в българска черноморска Добруджа и основали държава, на- 
чело със султан Иззедин (Кейкаус). В този дух, ползвайки и мнението 
на В.Мошков за гагаузките предци узи, Ат.Манов (1938) развива, твърде 
противоречиво, идеята за гагаузите като потомци на смесилите се в 
“огузка държава” селджукски турци, християнизирани прабългари и 
тюркски номади узи. Върху Баласчев и Манов изгражда история на га- 
гаузите бесарабският гагаузки свещеник и книжовник М.Чакър (Стаз г 
1934). П.Мутафчиев (1973) оборва почиващата на легендарния източник 

“Огуз-наме” хипотеза за селджукско преселване и държавност в грани- 
ците на Втората българска средновековна държава. След неговите и на 
В .Златарски (1933) трудове българската наука игнорира “селджукската 
връзка” до възкресяването й от Кр.Баев (1953), който с “марксистко- 
ленински подход” разглежда гагаузите като “турска етническа група” и 
“отделна народност”, чието утвърждаване “ще спомогне за изгражда- 
нето на социалистическото общество у нас”. Идеята за селджукско, а 
оттам и за турско, потекло на гагаузите се приема охотно в румънска 
среда през 30-те години като доказателство за небългарския характер 
на окупираната от Румъния Добруджа (Вацария 1938, архив ЦИЕК). 
Оттогава, последователно утвърждаваща се в протурска, тезата навлиза 
в периодичния печат (Боев 1995), турските енциклопедични издания 
(Там АпзПорейз! 1945; Тагл АпзПореди 1981) и други трудове 
(напр. Вагсап 1980), а напоследък в откровено турски дух я огласява 
К.Карпат (Кагра! 1995), обявявайки гагаузите за турски мюсюлмани, 
заселени по Варненското Черноморие и приели християнството в ХШ 
век. За огуз0-селджукски корен пишат и други чужди ориенталисти (вж. 
у авторите от бел. 1). 


Мнозина учени стоят зад тезата за смесено тюркско потекло, но 
извън мнимото селджукско преселване и огузо-селджукска държавност. 
Според известния изследовател на гагаузите в Бесарабия (и отчасти - в 
България) В.Мошков (1900, 1904) те са идентични с узите (в руските 
летописи - торки), които, смесени с племенни остатъци от печенези и 
берендеи, през ХТ век приемат християнството в Южна Русия, известни 
са като каракалпаки (“чернье клобуки”), а по-късно се преселват на 
Балканите. Първоначалното им име било “Гаг-огуз”, като “гаг” означа- 
вало някой от племенните родове. Към смесен тюркски, с огузо-узки 
акцент, произход на гагаузите отправят изследванията на съветските 
тюрколози Н.Дмитриев, Н.Баскаков, Р.Бигаев, П.Данилов, М.Умаров, 
А.Аманжолов, Л.Покровская (вж. За тях у Губогло 1967; Градешлиев 
1994), но за разлика от българската научна школа, макар да отчитат 
влиянието на славянските, в т.ч. и на българския, те определят гагаузкия 
език за самостоятелен и създават негова граматика и кирилска азбука“. 


Българските представители на становището за разнороден тюркски 
корен на гагаузите разглеждат проблема в контекста на нашето истори- 

ческо и етнокултурно развитие - във връзка с прабългарския компонент, 
с включването в средновековната българска народност на северно- 
тюркски номадски племена (печенези, узи, кумани) и с езиковите и 
религиозни трансформации на цели групи население през епохата на 
османското владичество. Гледището, че формирането на гагаузите е 
дълговременен процес, протекъл на българска етническа територия като 
претопяване от християнизирано предосманско сборно тюркоезично 
ядро на групи славяноезични българи (Мутафчиев 1973), постепенно 
навлиза в академичните среди докъм 40-те години. Трудното преодо- 
ляване на наложилата се в българската и чуждата историография още 
от времето на М. Дринов постановка за ранно асимилиране на неславян- 
ските компоненти на българската народност не позволява, дори на учени 
като Ст.Младенов и П. Мутафчиев, да съединят в етногенетична верига 
неславянизираните докрай тюркоезични съставки, начиная от прабълга- 
рите, с признаването на гагаузите като част от българската народност. 
Това прави от 60-те години следващото поколение изследователи. 
Стр.Димитров (1980, 1988, 1995) със становището си за периодична 
езикова “ретюркизация” на групи от българската народност - при север- 
нономадската вълна (Х1-ХШ век) ив епохата на османската империя, 
обвързва “гагаузкия проблем” със съдбата на прабългари, узи, кумани 
и други тюркоезични съставки. Гагаузите, които назовава и хуноезични 
българи”, определя като българска етнографска група, съхранила тюрк- 
ския си език наред с християнската вяра и българското си самосъзнание. 
Плътно или близо до това са вижданията на Ел.Грозданова (1984), Евг. 
Сачев (1983), Н.Робев (1988), Ив.Градешлиев (1994), В.Стоянов (1998). 
Обща у всички автори е исторически и археологически подплатената 
констатация за изконно присъствие на гагаузи в тези ареали на бъл- 
гарската етническа територия, където е разселен прабългарски ком- 
понент и където по-късно се извършват севернономадски тюркски 
наслоявания, а в османските векове протичат обхватни помюсюлман- 
чвания и потурчвания. 


» ф» 9 


Внимателен поглед ще установи, че в българската наука разноре- 
чието на становищата за генезиса и идентификацията на гагаузите не е 

непреодолимо. Привържениците на тезата за смесения тюркски произ- 
ход с постановката за периодична езикова ретюркизация прехвърлят 
мост към “прабългарската” теза на Шкорпилови и последователите им. 
От друга страна, процес на ретюркизация не би имало, ако не е протичал 
процес на детюркизация, т.е. на славянизация, а по-късно - на българи- 
зация. Така не само разносъставността на тюркското ядро, но и конти- 
нуитетът на поглъщане на славяноезично българско население, непрес- 
танно увеличават разнородността на гагаузката общност, така че част 
от нея периодично прекарва житейския си път в двуезичие. Това ос- 
ветлява устойчивото и до днес обяснение на гагаузите, че “през турско” 
са “дали” езика си, за да си запазят вярата - за много семейства и родове 
от смесен тюркоезичен с българоезичен произход изоставянето на 
българския в името на оцеляването е било реален факт. Двуезичие в се- 
мействата в гагаузките села у нас се разкрива в редица селищни и семей- 
но-родови хроники; сведения за това дават и коренните жители от пре- 
селниците в Буджак (Гургуров 1998). Така се прехвърля още един мост 
- към тезата за късно езиково потурчване на гагаузите и към 
постановката на тюрколозите за всестранно влияние на българския език 
върху гагауз-кия турски. У мнозинството български учени е общо още 
едно убежде-ние - християнизацията на северономадските тюрки става 
на наша тери-тория при смесването им със завареното българско 
християнско населе-ние. Контактите с потомци на български групи, 
неизоставили докрай тюркския си идиом, вдъхват нов живот на 
тюркоезичието, но общата християнска религия - в Средновековието и 
османската епоха със зна-чение на етноинтегриращ белег - облекчава 
взаимопроникването на тюркоезичните групи със славянския масив. 
Ако, по наше мнение, не се отчита паралелното протичане на 
ретюркизация и постепенен, но незаглъхващ процес, на българизация, 
подпомаган от общата християн-ска религия, не би могло да се обяснят 
достоверно и другите страни от идентификацията на гагаузите - 
българската им традиционна култура и бит, самоопределението им като 
българи, макар и от по-специфичен етнически ранг. 


Единството на народната култура и бит се поддържа в изпитанията 
на общата историческа съдба. Гагаузи и българоезични рупци от Източ- 
на Тракия при османското нашествие биват изтласкани в Странджа и 
други планински райони и след около два века съвместен живот отново 

заедно заселват Лозенградско, Люлебургаско, Малкотърновско (Робев 
1988). Пет века в османската империя гагаузите като всички българи 
плащат налагания на християните данък “джизие”, понасят потисничес- 
твото и разбойническите кърджалийски, черкезки и башибозушки от- 
ряди. В българското колонистко движение към Южна Русия участват и 
тракийски гагаузи, а сред напусналите Северна България те са мнозин- 
ство. Наред с останалите българи гагаузите преживяват и периода на 
гърчеене, преодолян през Възраждането с борбата за независимост на 
Българската църква от Цариградската гръцка патриаршия. Влиянието 
ка гръщката църква над тракийските българи, особено над гагаузите, е 
близко и непосредствено, Но то е старо и регламентирано ив Добруджан- 
ското причерноморие. През Средновековието Варненската митрополия 
е подвластна на Цариградската патриаршия и при византийското гос- 
подство, и след присъединяването на Варна към Второто българско цар- 
ство (1202) и възстановяването на Търновската патриаршия (1235), ав 
Добруджанското деспотство през ХГУ век гръцкият език остава официа- 
лен. През ХУ!-ХУШ век Търновският митрополит е църковен глава на 
всички българи, но “Каварненската екзархия, т.нар. Добруджа” е “седа- 
лище на великия логотет”, а принадлежащите земи и коренното, пре- 
димно гагаузко, население, са с по-особен статут (Градешлиев 1994) 

Тези обстоятелства стимулират гърчеенето по Черноморието, обхванало 
главно по-високите имуществени слоеве на градовете. Сред неизкуше- 
ната народна маса то се изразява като проникване на гръцка религиозна 
герминология в християнизирания пласт на народната календарна и 
семейна обредност и като известно влияние върху личните кръщелни 
имена. Гръцкото въздействие над гагаузите се прокарва и чрез издавана- 
га в Мала Азия “караманлийска” книжнина - богословска християнска 
питература на турски език с гръцко писмо, разпространявана сред про- 
гветените гагаузи в България и Бесарабия. През нашия век в края на 
Балканските войни част от тракийските гагаузи тръгва с вълната бежан- 
ди към вътрешността на победена и орязана териториално България. 
след Ньойския договор (1919) при повторната окупация на Добруджа 
ут Румъния гагаузите реагират спонтанно: някои се съпротивляват срещу 
истановяването на местна румънска власт; през 30-те години редица 
емейства от погранични села напускат домовете и имота си и живеят 
згагаузките селища на българска територия до “идването на България” 

в Южна Добруджа след 1940 г. Пак по това време в Румъния се води 
политика на турцизирапе на гагаузите чрез откриване на турско учили- 
ще, преподаване на турски, разпространяване на турска литература и 
изпращане на ученици в Турция. Атаката на българския периодичен 
печат (в. “Добруджански глас” 1935-1937) и неприемането на турските 
училища от гагаузите провалят опита за денационализация. 


ФФ» 


Традиционната народна култура и бит на гагаузите по структура, 
състав и съдържание се вписва изцяло в системата на българската - 
формирана като източноправославна, по характер аграрна, присъща на 
уседнало земеделско население и съдържаща архаични елементи от 
културата на заварените автохтонни и придошлите славянски и пра- 
български компоненти, а и на по-късните северономадски съставки, на 
българската народност. Културата на по-добре проучените североизточ- 
ни и по-малко изследваните югоизточни групи гагаузи на общобългарско 
равнище принадлежи към условно определяния според езиковата ятова 
граница източнобългарски вариант. В Северна България гагаузката 
народна култура се покрива с тази на старото местно население (ка- 
панци, шиковци, хърцои, полянци) и вариантите, формирани с привна- 
сянето на елементи от преселниците тракийци и балканджии, а тракий- 
ските гагаузи също трудно могат да се различат по бит и култура от 
другите тракийски българи. 


Гагаузите са добри земеделци и животновъди: произвеждат пшени- 
ца, ръж, ечемик, царевица, фасул; известни са с лозарството и винарство- 
то си, отглеждат зеленчуци и овошки, домашни птици и свине, овце и 
едър добитък. Добружданската традиция в коневъдството у малоземле- 
ните гагаузи, собственици на 2-3 коня, се съчетава като допълнителен 
поминък с кираджийството; някои добавят към земеделието строителна, 
други - занаятчийска дейност или наемна полска работа при най-бога- 
тите стопани. Подсечно-пожарното земеделие, упражнявано в Лудого- 
рието и Добруджа до началото на ХХ век, аграрната система, технология 
и инструментариум, трудовите обнчаи и обреди при сеитба, жътва, вър- 
щитба, в пастирството и строителството имат типичния севернобългар- 
ски или тракийски характер. 

Народната архитектура: жилището от съответния тип (добру- 
джанска, среднобългарска, тракийска къща), дворното пространство и 
стопанските постройки, домашната уредба и начинът на обитаване, 
отличаващи се с поддържане на чистота и патриархален ред; храната 
по състав и рецептура и храненето във всекидневието и на празник - 
всичко ев рамките на съответните за етнографската област материални 
и поведенчески образци и модели (Димитрова 1986; Младенов 1938). 
От началото на ХХ век гагаузкото женско облекло от североизточните 
села представлява късен вариант на българската носия тип двупрестил- 
чена - с развита задна “завеска” като широка пола (“фистан”) илиеот 
типа сукманена. В някои варненски села се помнят носените от старите 
жени до 20-30-те години специфични гагаузки гащи (“дон чатал”) в съ- 
четание с престилка, често обличани под дълга пола или цяла горна 
дреха от типа “сая” (Манов 1938). Тракийското гагаузко женско облекло 
съвпада с носията - “саяна” или “сукманена” - на околните български 
села (Робев 1988). Гагаузкото мъжко народно облекло в цяла Източна Бъл- 
гария е от типа чернодрешно с характерен широк и дълъг червен пояс. 


Народната духовна култура на гагаузите не само с източнопра- 
вославния, но и с предхристиянския си паганистичен пласт, е еднаква с 
тази у другите източнобългарски етнографски групи. Семейният оби- 
чайно-празничен цикъл е в разгърната система от предходни, същински 
и следходни комплекси при раждане и сватба, с подчинен на българския 
модел институт на кумството; при погребение, помени и задушници 
(Манов 1938; Сачев 1984; Димитрова 1986). Празничният календар пази 
следи от познатото у българите древно двойно годишно деление - зима 
и лято, съдържайки в цялата им пълнота и четирисезонните обичайно- 
празнични цикли: Коледно-новогодишен с жертването на свиня, коле- 
дуване и сурвакане; Мартенските празници с мартеници, огньове и гоне- 
не назмии и гушери; Великденския цикъл със Заговезни, кукерски игри, 
Тодоровден с конни надбягвания, лазаруване; Гергьовден с жертване 
на агне, люлки, Хора и трапези; обичаи за дъжд (черкуване, Пеперуда, 
Герман); Русалска неделя; напяване на пръстени и китки; Голяма Бого- 
родица; Вълчи и Миши празници; Мръсни (Погани) дни ит.н. С типична 
българска календарна прикрепеност и начин на честване са гагаузките 
селски сборове, седенки и хора (Манов 1938; Димитрова 1986) Градеш- 
лиев 1987; Тодорова 1987). Народният светоглед - космогония и космо- 


200 Живка Стаменова 


графия, вярвания за растения и животни, митология и демонология, 
забрани, магии и народномедицински практики във връзка с плодоро- 
дието, здравето и възпроизводството на социума - има Характерното 
общо-българско съдържание и поведенчески черти (Манов 1938). Уст- 
ното народно творчество по жанрове, мотиви и образи, народните музи- 
кални инструменти с водещо място на гайдата, песенната и инструмен- 
тална мелодика, хората и ръченицата “кършълама”, наред с разпростра- 
неното в някои жанрове българоезичие, представят гагаузкия фолклор 
като изключително интересна специфична разновидност на българския, 
съдържаща отглас и на древни източни мотиви и интонации (Занетов 
1933; Манов 1938; Младенов 1938; Димитрова 1986; Градешлиев 1991, 
1994). 


Семейството, родът и семейно-родовите отношения също са едно- 
типни с източнобългарския традиционен вариант: две форми на семей- 
ство (разширено и нуклеарно), общо родово название от един праро- 
дител, спомени и легенди за родовото заселване и следващи миграции, 
обикновено свързани с историята на селището; отчитано по бащина 
линия родство, отразено в разгърната родствена терминология по ба- 
щина и майчина страна и в кръщелните и фамилни имена; липса на 
икономическа родова общност, но в замяна с жива практика на личен 
светец-патрон (обречен курбан), патриархална семейна власт и обичай- 
ноправно наследяване по мъжка линия, с проникване от 30-те години и 
на държавното право. По традиция гагаузкото, както всяко българско 
село, е ендогамно. При нарушаването на гагаузката общностна или 
селищно-общностна ендогамия от негагаузкия контингент брачни 

„партньори обичайното право дори и до днес изключва турците, а в по- 
широк план - мюсюлманите въобще, докато браковете с българоезични 
християни от селището или района имат утвърдена вековна давност, 
смятани иот двете страни за по-безконфликтни поради общата религия. 


Анализът на традиционната култура на гагаузите в България, съпо- 
ставен с констатациите на тюрколозите за диалектните разновидности 
в гагаузкия тюркски идиом, са основание, в съгласие със становището 
на Е.Боев (1995), да не приемаме гагаузите за обособена българска ет- 
нографска група като например шопи, капанци, рупции др. Независимо 
от наложилото се общо название и самосъзнанието им за обособеност 
по език, гагаузките групи се различават помежду си както населяваните 

от тях етнографски области със съответните етнографски групи. Към 
извода на Е.Боев, че отделна етнографска група “гагаузи” у нас не съще- 
ствува, бихме добавили, че по език и принадлежност към различни етно- 
графски области те представляват самобитни български субетнически 
образувания. 


ф » » 


През 30-те години Ст.Младенов пише, че при определяне народ- 
ността на гагаузите не бива да се оставя без внимание фактът, че те 
самите се наричат българи. Те и понастоящем се самоопределят като 
“българи, но гагаузи” (или “гагаузи, но българи”) и споделят отдавна 
битуващите схващания за потекло от “старите, (х)асъл българи” и за 
обратна на българомохамеданите съдба (загубване на език, но запазва- 
не на вярата). Обикновено с втората митологема гагаузите съотнасят и 
етимология на името си: от “гага” (човка, клюн, уста) и“уз” (дълъг, 
прав), което означава твърд и непокорен човек. За самоопределението 
на гагаузите донякъде говорят и данните от малкото преброявания на 
населението в България, при които те са отделяни в самостоятелна 
етническа единица (през 1880 г. те са 12000, 1905 г. - 10175, 1910г.- 
9329). Данните в преброявания винаги са били многократно по-малки 
от действителния им брой. Рязкото намаляване на числеността им през 
1920 г. (3 669) и 1926 г. (4 378) се дължи на присъединяването на Южна 
Добруджа към кралство Румъния (Данаилов 1931; Чанков 1936). При 
последното преброяване от 1992 г. за първи път след 06 г. по неизясне- 
ни причини гагаузите отново биват изведени в отделна етническа еди- 
ница. Броят им е 1 478 и съставлява 0,0190 от цялото население (Резул- 
тати от... 1994). 


В сравнение с другите българи самопредставата на гагаузите 
включва освен - и главно - езика някои специфични черти: подчертано 
трудолюбие и гостоприемство, но и по-остра реакция и отмъстител- 
ност при обида, измама, насилие. Този групов автостереотип почти 
напълно съвпада с представата за гагаузите у околното българско и 
небългарско население. Към нея то обикновено добавя подчертана 
привързаност на гагаузите към православието и църквата, както и“про- 
бивност”, умение да се реализират личните и корпоративните интереси. 

Във всекидневието повод за подбив е смесването на граматичния род в 
българската им реч. 


И днес гагаузите у нас наричат езика си най-често “турски”, по- 
рядко - “гагаузки” (“гагаушки”) или “тюркче”, определяйки го като “по- 
друг” от езика на турците. На българската земя турският гагаузки не е 
бил писмен език, не е изучаван в училище и е употребяван главно в се- 
мейно-родствената и съседско-териториалната среда. Сега мнозинство- 
то гагаузи владеят български език, в т.ч. и непосещавалите българско 
училище. Те, както и училите само в началните класове, имат по-беден 
речник, с повече турски думи, но без фонетични отклонения и акцент. 
Езикът на възрастното поколение е с говорните особености на местните 
български етнографски групи. Хората с прогимназиално и по-високо 
образование владеят български писмено и говоримо. Съвременните деца 
и младежките до 20-годишна възраст, особено в мигриралите в градовете 
семейства или стари градски жители, не знаят езика на бабите и дядов- 
ците си, но поколението над 40 години общува помежду си на своя 
турски ив домашна среда, и на обществени места в селището (магазина, 
пощата, общината, читалището). 


Гагаузите винаги са поддържали икономически и социални 
контакти с околните села и градове, където живеят техни или други 
групи българи. Най-постоянни и оживени днес са обществените, 
трудовопрофесионалните и семейно-родствените връзки с близките 
малки и големи градове. Към тях протича основният миграционен поток 
село-град, започнал от 50-те години след колективизацията на селското 
стопанство и ускорената индустриализация. Редица отдалечени от 
градовете добруджански гагаузки села - подобно на стотици други - се 
обезлюдяват. Селата в съседство с градските индустриални зони, където 
намират поминък местни жители, запазват конгинуитета на поколенията 
и числеността на населението си, развиват и урбанизират селищната 
си структура и комуникациите с областта. От средата на 80-те години 
започва, а напоследък се засилва, процес на съживяване на напуснатите 
села: мигранти, пенсионирани в градовете, се завръщат в домовете и 
на земята си; пришълци от близо и далече купуват къщи и парцели за 
реконструкция и строителство на вили. Гагаузите показват висока степен 
на адаптивност спрямо модерността в най-широките й измерения: от 
домашната жилищна и семейна среда, до сферите на образованието и 


Гагаузи 203 


труда, културата и обществено-политическия живот. За политическите 
ориентации повече информация предоставят селата, където раздели- 
телната линия върви основно между “сини” (СДС и Народен съюз) и 
“червени” (БСП). ДПС няма привърженици сред гагаузите. Върху по- 
литическите ориентации съществено влияят семейно-родовите и съсед- 
ските връзки. 


В съвременния преход към пазарна икономика активното поколение 
гагаузи проявяват амбициозна предприемчивост и трудоспособност в 
обработване на земята на фермерски и арендни начала, във фирмена 
занаятчийска, търговска и инженерно-техническа дейност. Средното и 
младото поколение е представено в цялата гама професии - технически 
и хуманитарни, придобивани след средно, среднопрофесионално и вис- 
ше образование. Според наблюденията ни броят на гагаузките младежи, 
мигрирали в чужбина през последните години, е нищожен. Трудният 
исторически път, извървян под чуждо владичество, с принудително на- 
пускане на роден дом в търсене на нов живот, сякаш по-здраво държат 
гагаузите на своя българска земя. 


Бележки 


"Задачите и обемът на статията не включват пълна историография на проблема. 
От историко-библиографските разработки бихме посочили като най-изчерпателни 
трудовете на Н.Державин (1937), М.Губогло (1967), Кр.Мутафова (1993) и Ив. Гра- 
дешлиев (1994). 


Съвременните български изследователи на гагаузката проблематика, освен тезага 
за езнка, не приемат и теорията за самобитността на гагаузите като народност със 
собствена етническа територия, история и етнография. Тази теория, водеща началото 
си от В.Мошков, изграждана в съветските научни среди и обявена като последна дума 
на науката с цел обосноваване създаването на автономната “Гагауз ери”, нее предмет на 
критичен анализ в настоящата стагия. Част от причините - обективно формирали се, но 
и направлявани - за теоретично обосноваване на автономната гагаузка област са 
разгледани от Стр. Димитров (1995). Научните ни възражения обаче не променят 
отношението ни към гагаузите в Република Молдова и навсЯкъде в бившия Съветски 
съюз като към потомци на наши сънародници. 


Литература 
АНГЕЛОВ, Д. 1981. Образуване на българската народност. София. 
БАЕВ, К. 1953. По въпроса за етногенезиса на гагаузите. - Известия на 


204 Живка Стаменова 


Варненското археологическо дружество. Т. |Х, 89-93. 

БАЛАСЧЕВ, Г. 1917. Държавата на огузите в Добруджа.- Военни известия, 
бр.33, 34, 35, 36. 

БОЕВ Е. 1982. За потеклото на гагаузите. - В: Чиракман-Карвуна-Каварна. 
София, 113-117. 

БОЕВ, Е. 1987. Нашите сънародници гагаузите. София: СУ, Център за 
източни езици и култури. 

БОЕВ, Е. 1995. Не заблудата, а лъжата за гагаузите. София. 

БРУК, С. 1986. Население мира. Москва: Наука. 

ВАЦАРИЯ, Н. 1938. Произходът на гагаузите (превод от българския 
оригинал - СУ. Център за източни езици и култури - архив). 

ГРАДЕШЛИЕВ, И. 1994. Гагаузите. Добрич. 

ГРАДЕШЛИЕВ, И. 1987. Коледуването в с.Българево в сравнение с тради- 
циите на старото местно население в Североизточна България. -Български фолк- 
лор, КН. 1. 

ГРАДЕШЛИЕВ, И. 1991. Краят на един мит и началото на една легенда. - 
Исторически преглед, кн. |, 80-89. 

ГРИГОРОВИЧ, В. 1869. Донесение об испитаниях в Тираспольском уезд- 
ном училище и о болгарских народних училищах в Бессарабии. Циркуляр УП, 
Одесса. 


ГРОЗДАНОВА, Е. 1984. Каварна и Каварненско през ХУ-ХУШ век. -В: 
Каварна, София. 

ГУБОГЛО, М. 1967. Згническая принадлежность гагаузов. -Советская 
зтнография, Хе 3, 159-167. 

ГУРГУРОВ, Д. 1998. Гагаузъ - потоамки тюрок - огуз0в или славяно- 
болгар. Кишинев: Родно слово. 

ДАНАИЛОВ, Г. 1931. Изследвания върху демографията на България. - 
Сборник на БАН, кн.ХХ МТ. 

ДЕРЖАВИН, Н.О. 1937. О наименовании и зтнической принадлежности 
гагаузов. -Советская зтнография, Хе 1, 80-87. 

ДИМИТРОВ, С. 1980. Етнически и религиозни процеси сред българската 


народност през ХУ-ХУП век. -В: Проблеми на развитието на българската 
народност ц нация. София: БАН, 33-56. 


ДИМИТРОВ, С. 1995. Гагаузкият проблем.- В: Българите в Северното 
причерноморие. Т. ГУ. Велико Търново: Св.св. Кирил и Методий, 147-168. 


Гагаузи 205 


ДИМИТРОВА, Е. 1986. Духовна култура и фолклор на с.Българево. 
Дипломна работа. Шуменски университет. 


Добруджански глас 1935-1937 (вестник) 

ДРАГАНОВ. 1876. Известия Императорской академии. Т.|. 

ЗАНЕТОВ, Г. 1902. Българското население в средните векове. Русе. 

ЗАНЕТОВ, Г. 1933. Български народни песни от с. Конгаз, Бесарабия. - 
Списание БАН, кн. ХГУ. София. 

ЗЛАТАРСКИ, В. 1933. Потеклото на Петра и Асеня, водачите на въстание- 
то от 1185 г. -Списание БАН, кн.45, 7-43. 

ИВАНОВ, И. 1900. Сборник статей. Кишинев. 

ИВАНОВ, Й. 1915. Българите в Македония. София: БАН. 

ИРЕЧЕК, К. 1890. Няколко бележки върху остатъците от печенези, кумани, 


както и върху т.нар. народи гагаузи и сургучи вднешна България. - Периодическо 
списание, кн.ХХХП, 212-238. 


КУЗЕВ, Ал. 1963. Коренното население на гр.Варна от ХГУ до началото 
на Х!Х век. -Известия на Варненското археологическо дружество, кн.ХГУ. 

МАНОВ, Ат. 1938. Потеклото на гагаузите. Техните нрави и обичаи. 
Варна. 

МАРИНОВ, В. 1956. Принос към изучаването на бита и културата на 
турците и гагаузите в Североизточна България. София: БАН. 

МЕЩЕРЮК, И. 1953. Первое массовое переселение болгар и гагаузов в 
Бесарабию в начале ХТХ в. -Известия Молдавского филиала АН СССР, кн. 3-4. 

МИЛЕТИЧ, Л. 1902. Старото българско население в Североизточна 
България. София. 

МЛАДЕНОВ, К. 1938. Одринските гагаузи. -Архив за поселищни 
проучвания, кн. Ш, 51-61. 

МЛАДЕНОВ, С. 1931. Печенези и узи-кумани в българската история. - 
Българска историческа библиотека, т.1. 

МОШКОВ, В. 1900. Гагаузъ Бендерского уезда. -Зтнографическог 
обозрение, т. Х1ЛУ, Хо: 1. 

МОШКОВ, В. 1904. Турецкие племена на Балканском полуострове. - 
Известия Русского географического общества, т.Х., въш.3. С.Петербург. 

МУТАФЧИЕВ, П. 1973. Избрани произведения, т. П. София. 


МУТАФЧИЕВА, К. 1993. Теории и хипотези за гагаузите. - В: Българите 
в Северното причернаморие. Т. П. Велико Търново: АСТА, 94-110. 


206 Живка Стаменова 


РАКОВСКИ, Г. 1886. Преселение в Русия или руската убийствена полити- 
ка за българите. София. 


РЕЗУЛТАТИ от преброяване на населението. Т. | Демографски харак- 
теристики. 1994. София: НСИ. 


РОБЕВ, Н. 1988. Тракийските гагаузи. -Векове, кн.З, 36-43. 


САЧЕВ, Е. 1983. Български турци и гагаузи. - Известия на Народния музей, 
Варна, т.19, 52-63. 


САЧЕВ, Е. 1984. Проучване на традиционните сватбени обичаи и обреди 
на гагаузите и българските турци. - Известия на Народния музей, Варна, т.20, 
185-197. 


СТОЯНОВ, В. 1998. Турското население в България между полюсите на 
етническата политика. София: ЛИК. 


ъ,7 


ТИТОРОВ, И. 1905. Българите в Бесарабия. София. 


ТОДОРОВА, Д., 1987. Календарни празници и обичаи на гагаузите във 
Варненско. - Известия на Народния музей, Варна, т.23, 177-185. 


ЦОНЕВ, Б. 1919. История на българския език. т.|, кн. 8, София. 


ЧАНКОВ, Ж. 1936. Гагаузите в България. -Известия на Българското 
географско дружество, кн. ГУ, 48-75. 


ЧАКЪР, Д. 1899. Биографический очерк рода и фамилии Чакир. Кишинев. 


ШКОРПИЛ, К. 1933. Материали към въпроса за съдбата на прабългарите 
ина северите и към произхода на днешните българи. -Вгапипоз/амса, У. Ргайа. 


ВОЕУ, Е. 1995. Те 5сепцйс РгоМет Оарацизапз. Каст, Ргевитрпой, 
шуепЧоп ап Рзеидо Зстепсе. - Хошй Еаз! Еикореап Мопиог. Уо!. П. 15, 60-72. 


ВАКСАН, О.1. 1980. Торш езе!ег. |.  апЪШ. 
САСНЕ, М. 1934. Сараитагап отеаза. СМзшаи. 
КГАМ Апз оре. 1945. стапЪщ. 


КАКРАТ, К. 1995. Те Тигкз о Вшрапа: Те 5пирр!е Юг Майопа! - Кейртопз 
бигугуа! ога МизПт Мшогиу. -Мапопа!йиез Рарегз, 23.4, 725-749. 

КОЕРРЕХ, Р. 1855. Ге Вогагеп тт Веззагафгеп. Ет Вгисйягиск аиз етег 
посвипредгис!еп Ке!зе. 51.- РеегзБиге. 


ТАКН Алз Поредя!, 1987, зегра: Пагит, Наг. Мраз! АК5И. 


207 


Гърци 
Галя Вълчинова 


На фона на скорошния научен бум на малцинствената проблематика 
у нас за гръцко малцинство така и не се заговори. У повечето чужди ав- 
тори, занимавали се с въпроса за малцинствата в България, рубриката 
гръцко малцинство рядко се проблематизира отвъд 30-40-те години 
(Сеогреой 1981: 32; Рошоп 1991: 118). Относителната “безпроблем- 
ност” на тази група население - и то тъкмо в периода на събуждане и 
разгаряне на малцинствените проблеми на Балканите - личи иот факта, 
че в повечето статистики гърците се асоциират с “малките етнически 
групи” или фигурират в рубриката “други” (арий ВасПуагоу 1997: 216). 
Очевидно отсъствието на дебат около гърците в България не се дължи 
на липсата на добра воля, а по-скоро на обществена “невидимост” на 
подобен проблем, толкова по-интересна на фона на историческите 
стереотипи, свързани с възприемането на гърка (Данова 1992). Това 
обстоятелство е благодатен повод за изследване на пътищата и 
механизмите, по и чрез които се конструира и поддържа схващането за 
малцинство в ареал на многовековни смешения и конфликти между 
население с различна етнична и религиозна принадлежност. Въпросът 
как една различност се конструира или не като малцинство е поставен 
в исторически план, като зараждането и развитието му се разглеждат 
едновременно през призмата на европейската и балканската специфика, 

както и на фона на глобалната динамиката на съвременността (Реаг5оп 
1983; Хм 1987; Тротрзоп 1997). Това означава да се отчете много- 
слойността на българо-гръцките отнощения, които са несводими към 
въпроса за малцинствата; в този дух нека отбележа обвързването между 
християнска (в перспектива национална) идентичност и “гръцкия”, или 
рум-милет през османската епоха!, и социално-икономическата коно- 
тация на “гърка” и, респективно, на “гърчеенето”. 


Ситуирайки се в пресечната точка на така очертаните перспективи, 
ще се опитам да разчленя понятието “малцинство” спрямо два различни 
критерия: 

- гръцкото население в Бьлгария (“малцинство” в тесния смисъл на 
думата, което е декларирано при преброяванията и може и да бъде отра- 
зено в отделна рубрика, или подведено под общия знаменател “други”); 


- гръцката идентичност като дефиниция на субекта, която може да 
бъде призната, но може и да не се взема (и в определени периоди не е 
била) под внимание. 


С това разграничение се подчертава разликата между принисвана 
и избрана етническа идентичност. При определени обстоятелства тази 
алтернатива може да се примири в конфигурацията, която тук условно 
ще нарека “идентичност без малцинствен статут”. Подобно реше- 
ние отчита не само демографската динамиката на съответното “мал- 
цинство”, аи реалността на дадена “другост” отвъд видимите белези и 
санкции на малцинствения статут. 


Статята се състои от две части. В първата ще се очертае динамиката 
на гръцкото население и представата за гръцко малцинство в България 
на фона на българо-гръцките и общобалкански отношения от Осво- 
бождението насам. Във втората се предлага поглед към контекста и ме- 
ханизмите, във и по силата на които се изработва и поддържа гръцка 
идентичност в Вългария. 


Динамика на гръцкото население в Вългария. Недостатъчно 
проучена от българска страна, но значителна, ако се съди по гръцките 
публикации, е тази динамика до Балканските войни. Това важи особено 
за Южна България: за периода до Съединението (6.1Х.1885) с Княжество 
България, Източна Румелия е многонационална автономна област с три 
официални езика (български, турски и гръцки), което определя и зна- 

чителните разлики в статута на гръцкото население и държавните стра- 
тегии спрямо него. При това, докато в Княжеството масивни гръцки 
общности се запазват само в рамките на черноморските градове, в Из- 
точна Румелия са концентрирани значителни маси гръцко население, 
чиято роля върху обществения живот е много по-осезаема (Назърска 
1997: 140 зад.). В най-значителните градове като Пловдив, Пазарджик, 
Кавакли, Бургас продължава да е осезаемо влиянието на гръцкия елит, 
и като цяло “гръцкият елемент” тук не е ограничен само до градското 
население. Известни като “гръцки” или “гръкомански” са няколко села 
в района на Станимака/ Асеновград (Филипов 1996), както и група села 
в района на Кавакли/ Тополовград (Иречек 1974 |18881: 753, 755-56, 
763; Даскалова-Желязкова 1989). 


През този начален период от съществуването на самостоятелна 
българска държава Станимака и малките черноморски градове от типа 
на Месемврия се очертават като огнища на политически тежнения, 
където от време на време избухват гръцките иредентистки настроения 
(Иречек 1974: 478-81, 850 за., 858-59; Назърска 1997: 142-43, 146). До 
Балканските войни тези тенденции ще се запазят и в някои случаи 
изострят, като например вълната от безредици и антигръцки акции през 
1906 г., кулминирала в опожаряването на Анхиало/ Поморие. 


На места гръцко-българската вражда се изостря от гръцкото влия- 
ние над малки етнически групи като тюркоезичните гагаузи във Варна 
и околностите или румъноезичните власи (Иречек 1974: 367, 887-88; 
Топеу 1984). 


Към началото на века все по-отчетлива става тенденцията към из- 
селване на гръцкото население. Първата масова изселническа вълна от 
черноморските селища се наблюдава между 1906-1910 г., като към края 
на този период броят на изселилите се гърци достига 20000 (ВПаш 1991: 
17). От тази вълна е засегнат главно градският елинизъм в Южна Бълга- 
рия. Като цяло обаче, големите размествания на населението с гръцка 
идентичност стават в течение на Балканските и Първата световна войни. 


Същинският “малцинствен проблем” спрямо гръцкото население 
на България се разгаря след тт. нар. Пьрва и Втора национални катастро- 
фи и през междувоенния период. Още първите военни операции на 
Балканската война дават сигнал за размествания на населението в Тра- 

кия и Македония, които приемат непознати до момента мащаби в лятото 
на 1913 г. ислед Лондонския мир и Букурещкия мирен договор бавно 
се угаложват. Успокояването е твърде относително. През първите години 
на Първата световна война са отбелязани множество случаи на по-малки 
миграции, представляващи един вид локални намествания между съ- 
седни райони на България и Гърция. Този реално протичащ в продълже- 
ние на години процес е санкциониран с Конвенцията за взаимна добро- 
волна размяна на населението между Гърция и България, подписана 
едновременно с Ньойския договор (27. Х!. 1919). Трябва обаче да минат 
три години, за да бъде спогодбата последвана от действия. Масовото 
преселническо движение се набелязва към края На 1922 г. и стига две 
върхови точки: през 1923 г. и 1925/26 г. Общият брой на българите, 
приели или принудени да се изселят от Гърция (Македония и Западна 
Тракия) по силата на тази спогодба, варира между 90/92000 и300/305000 
души. Този процес е в пряка връзка с настаняването на над половин 
милион от т. нар. малоазийски гърци в Македония (Гадаз 1932; Реп!20- 
рошов 1962). По същото време ив рамките на същата спогодба, от Бълга- 
рия за Гърция се изселват други десетки хиляди (привежданите цифри 
се колебаят между 45/50000), идващи както от черноморските градове, 
така и от Тракия - Странджанско, Ямболско, и от отколешни “гръцки 
калета” като Станимака и околните села. 


Конвенцията от 27.Х1.1919 предвижда и създаването на българо- 
гръцка комисия за регулиране на възникващите при “размяната” проб- 
леми, преди всичко на имуществените спорове. Тази комисия се създава 
де Тасо в края на 1920 г. в Женева. Във връзка с работата на тази комисия, 
и по-общо около спорните места в българо-гръцката изселническа спо- 
годба, се натрупва серия международно-правни актове: 


- План за изплащане на бежанските имоти, приет в рамките на Ло- 
занската конференция (1922) имногократно допълван и преправян (Ди- 
митров 1996); 


- Протокол Калфов-Политис (Женева, 29. !Х. 1924) за покровител- 
ство на българското малцинство в Гърция, по-късно отхвърлен от гръцка 
страна (Косев 1995: 105-106; Димитров 1982: 156-184); 


- Спогодба Моллов-Кафандарис (Женева, 7.ХП.1927), ратифицирана 
от България на 3.04.1928, от Гърция в края на 1928 г. (Косев 1995: 114-119). 

При цялото изобилие на дипломатически постъпки и междуна- 
родно-правни актове през 20-те години българо-гръцките отношения 
все още са обтегнати. За това допринасят т. нар. граничен инцидент от 
1925 г. (Димитров 1982: 185-195), този с паметника на вр. Тумба от 17. 
08. 1926, както и въпросът с преминаване на български чети (ВМРО) в 
Леринско, който периодично се повдига в течение на 1926-27 г. (Косев 
1995:111-113). Не липсват и акции на ВМРО вътре в страната срещу 
все още останалите гръцки общности: Станимашко (Филипов 1996), в 
“гръкоманските” мелнишки села, Неврокоп. Напрежението започва да 
спада с постепенното решаване проблемите на бежанците от Смесената 
българо-гръцка комисия и особено след получаването на Бежанския 
заем от България (1926 г.). Тази тенденция в българо-гръцките отноше- 
ния се засилва - успоредно с намаляване на претенциите от гръцка стра- 
на - през втората половина на 30-те години. Това се дължи както на ута- 
ложването на страстите около взаимната размяна на население, така и 
на предприетите мерки за “интегриране” - всъщност за асимилация - 
на останалото в Гърция българско население”. 


Взаимното преливане на население към държавата, с чиято полити- 
ческа организация то се идентифицира под една или друга форма, дава 
удобна формула за юридическото “унищожаване” на реални или потен- 
циални малцинства. Предоставеното “право на избор” всъщност отгова- 
ря на схемата “запазване на идентичност-емиграция”, резюмиран като 
“бягане без бой или оставане на място с бой” (Арм ог Пр - Реагвоп 
1983: 84-119). Така “оставането” означава да се приеме доминиращата 
политическа идентичност, и, както показват излезлите напоследък ан- 
тропологични изследвания, това правило ев сила тъкмо за останалите 
в Гърция “славяни” (КагаКаз1доп 1997). Като се има предвид този ход 
на нещата, лесно може да се разбере защо за чуждите автори въпросът 
за “гръцкото малцинство в България” по принцип не се поставя за пери- 
ода след 30-те години. 


Към тези особености на българо-гръцките отношения се добавят 
и усложненията, възникнали през време - и със самия факт - на българ- 
ската военна окупация в Западна Тракия и Източна Македония в периода 
1941/44 г. и настаняването на българска администрация по места. Фактът 
е от значение и в перспективата на самоопределението на част от насе- 

лението в Югозападна България и по Черноморското крайбрежие, ко- 
лебаещо се между българска и гръцка идентичност. Така например след 
включването на България във Втората световна война, страната ни меж- 
ду другото поема и задължението да спазва наложената от немска стра- 
на забрана за навигация на гръцки риболовни и търговски кораби; в от- 
говор гръцките рибари от повечето черноморски градчета масово пре- 
дявяват документи за българския произход на свои родители или де- 
ди, което им позволява да заобикалят въпросната забрана“. Това е пре- 
красен пример за опционална идентичност, диктувана от икономичес- 
ки опортюнизъм. 


Проблемът получава ново измерение след 40-те години с институ- 
ционализирането на македонската нация, която отваря алтернатива от 
нов тип пред българоезичното (“славяноезично” по гръцката терми- 
нология) християнско население на цялата културно-географска област 
Македония. За разлика от опционалната идентичност, при която е 
възможно колебание (обикновено под въздействието на външен натиск) 
между два или повече полюса на културно и/или национално самоопре- 
деляне в рамките на един човешки живот, без това непременно да се 
санкционира по политико-административен път, с изникването на новата 
“национална опция” границите се втвърдяват. В България “изборът” на 
македонска идентичност, който в 1946 г. е наложен отгоре за огромната 
част от деклариралото се като македонско население, бива вътрешно- и 
външно-политически санкциониран, и отказът на България от идеята 
за македонска националност се приема в международен план като не- 
признаване на “македонското малцинство” (Рошоп 1991: 107-111). 


На свой ред, периодът след 1944-45 г. размива още повече граници- 
те на понятието “малцинство” спрямо гърците в България. Между 1948- 
1852 страната приема над 4000 гръцки емигранти от Гражданската вой- 
на в южната ни съседка (Василева 1991: 191-201). Тази емигрантска 
вълна е част от разместването на гръцките политемигранти от про-кому- 
нистическата левица в почти всички страни на Централна и Източна 
Европа, като количеството им в България е по-скоро скромно в сравне- 
ние с контенгентите в други страни от новосъздадения блок от народно- 
демократични страни (вж. сравнителните данни у Василева 1991: 199). 
Голяма част от настанените в България са деца, които през 50-те години 

Гърция прави опити да върне в страната чрез Международния Червен 
Кръст. Проблемите, възникнали с обучението на тези деца - повечето 
от които идват от “славофонните” области на Северна Гърция, но държат 
да говорят гръцки - са показателни за трудностите в преодоляване на 
културно-политическите стереотипи в балканските отношения дори 
тогава, когато се действа от презумпцията за комунистическия интерна- 
ционализъм. Повечето от тези емигранти се интегрират в българското 
общество, запазвайки своята гръцка езикова и културна идентичност. 


Социално-политически и културен контекст на самоопределянето 
като грък” в България преди и след 1989 г. Размяната на населението 
и малката численост не са и не могат да бъдат адекватно обяснение за 
липсата на социално видимо гръцко малцинство. Ясните и недвусмис- 
лени знаци и изражения на другостта сами по себе си не са достатъчни, 
за да се конституира като малцинство една “чужда” етническа група. 
Статутът на определена група като малцинство е обект на социална 
конструкция: както “отвътре” - от гледна точка на групата, така и “отвън”. 
И в двата случая, преценката за статута на дадена група се извършва 
спрямо една координатна система: представата за и състоянието де (ас!о 
на малцинствения статут в конкретното общество, част от което е 
малцинството. За масовото съзнание на българина и за доминиращия 
през 70-те и 80-те години дискурс, терминът “малцинство” се конотира 
с ниско културно или икономическо равнище на живот, което се 
приема за самоочевидно и лесно се установява при пряко наблюдение. 
Съответно с това се развиват и поведенчески стереотипи и дискурси на 
подценяване и присмех, които получават най-ярък израз в отношението 
спрямо ромите. Освен тази асоциация на термина с една дискрими- 
нирана част от населението, компактните малцинствени групи в кла- 
сическия смисъл на думата (пи 1987) обикновено населяват пери- 
ферни за националната държава области, по правило смятани за “изос- 
танали” или със забавено развитие. В тази стандартна представа етни- 
ческата и/или религиозната чуждост е и социално, и икономически, и 
пространствено маргинализирана. Тъкмо този механизъм да се мисли 
една група като малцинство се оказва обаче невалиден за гръцката 
общност в България; той не “работи” по нито една от изброените точки 
нито вътре в групата - т. е. за тези, които са, се мислят, или биха могли 

да се изживяват като гърци, така и извън нея - в начина, по който бъл- 
гарското мнозинство възприема гърците. Причините за това се коренят 
както в историята, така и в дивергентното развитие на двете страни 
след 1944 г.и припокриването на Гърция с цивилизования" и капита- 
листически Запад. 


Още през османския период и в рамките на цялата балканска общ- 
ност етнонимът грък кристализира като семантичен еквивалент на “тър- 
говец” (Згогапоуки 1960) и на “учен?/" грамотен”. В изгрева на балкански- 
те “модерни времена”, тези два престижни типа социална реализация 
се отъждествяват с етнонима грък, стига налице да е минималното ус- 
ловие за принадлежност към православно-християнската общност. Тази 
зависимост се тълкува от ред антрополози като косвено указание или 
доказателство за употребата на етноними като грък, българин или влах 
за обозначаване на социо-културни категории (Пащогт 1995: 59; Аре!0- 
рошов 1993, 1995). Оставам с резерви към подобни интерпретации, 
доколкото - изведени докрай - те съживяват тезата за политически 
аморфната селска маса, която само националните пропаганди успяват 
да “обърнат” в българска, респективно в македонска идентичност. Дей- 
ствително обаче, в много райони на днешна България гръцките общнос- 
ти и елити са неизменно в господстваща позиция, която развива у бъл- 
гарското възрожденско общество реакцията на отхвърляне на това, което 
доскоро се наричаше “гръцко иго”. Налице е своеобразно удвояване на 
асоциираната с империята етническа група или нация, съпроводено с 
прехвърляне на ред етикети, свързани с идеята за господство, върху 
“гърците” като цяло (ВгиаКег 1996: 149-152). Почти по същото време 
сходен процес, характеризиран от някои като “колониализъм” (Сро! 
1976: 83-88), се отбелязва в Дунавските княжества - бъдеща Румъния. 
С течение на времето тази доминираща икономическа и културна по- 
зиция на гръцкото показва любопитно раздвояване по полов признак: 
проведени неотдавна теренни изследвания в Мелники района показват 
устойчивост на този стереотип и до наши дни по отношение на “гърки- 
нята”. При подобно състояние на нещата нито гърците, нито българите 
успяват да впишат в своите понятийни системи и когнитивни стереотипи 
(“оКез 1993) образа на “слабия” малцинствен грък. 


В тази връзка заслужава да се отбележи ярко изразеният градски 
характер на населението, декларирало своята гръцка идентичност при 

последното преброяване от 1992 г. (срв. Табл. Г). Социоантропологич- 
ните проучвания в страни от третия свят показаха икономическата обу- 
словеност нат. нар. “плуваща етничност” ив по-широк смисъл - възмож- 
ността на етничното да се погледне не като на иманента даденост, а ка- 
то на производна от стопанската и социална динамика (Сойеп 1974). 
От значение за промяната от една към друга етничност - явление често 
наблюдавано в млади национални държави от Африка и Азия - се оказва 
и трансформирането на племенната и кланова (аПаз егнична) солидар- 
ност в патронно-клиентни мрежи (Рапкш 1974). Освен за страните с 
бърза урбанизация, която изтласква към града големи селски маси, яв- 
лението е характерно и за големите градове в развитите западни стра- 
ни (Наппегг 1974). 


В светлината на подобни изследвания и на произтичащите от тях 
интерпретации процесите на промяна от българска в гръцка идентич- 
ност, белязали българо-гръцките отношени през Възраждането и до 
Балканските войни, получават нови теоретични хоризонти. Гърците са 
били и си остават едно изключително градско население, с присъщата 
му ориентация към дейностите на стопанската реализация и посредни- 
ческа роля в обмена. При изразеното в исторически план доминиране 
на “гърците” в тези дейности би било логично да се очаква гръцката 
идентичност да стане опционална. Със състезаване за стопански пози- 
ции и социален престиж може да се обясни и “гръкоманията” на бъл- 
гарите в течение на Х1Х в.2. По същата логика “свиването” на гръцката 
общност в периода след 1944 г. може да се види не само като резултат 
от размяната на бежанци, а ис неизгодността да бъдеш “грък” - ветни- 
чески смисьл с всички произтичащи от него социални конотации на 
думата - в контекста на едно социалистическо държавно стопанство. 


Вторият аргумент натежава, когато границата между България и 
Гърция става водоразделна черта между “капиталистическия свяг” и 
“социалистическия лагер”. Тя е непропусклива ив двете посоки, което 
не пречи на съизмерването на гърците тук с тези (най-често роднини), 
които са “минали там”. Последователните тласъци в икономическото и 
обратите в политическото развитие на Гърция между 1948/49 и 1981 г. 
стават етапи в това съизмерване. Разликата между двете страни става 
видима за всички в началото на 80-те години, когато замогнала се Гърция 
става член на ЕИО и към нея започват да се стичат европейски инвес- 

тиции. Показателно е, че със смяната на режима в България през 1989 
г. освободената частна инициатива започва трескаво да търси излаз на 
гръцкия пазар или гръцки партньор (Тодогоу 1994: 53 за., 60), и една от 
най-ярките социални проекции на този процес е възстановяването на 
отдавна прекъснати или едва мъждукащи в течение на десетилетия 
родствени връзки (Ар йпорощов5 з.а.). Нещо повече: Гърция става цел 
номер едно на икономическата емиграция, практикувана както от 
напълно чуждо на какъвто и да било елински дух население (например 
от Северозападна България), така и от изложени на гръцко влияние 
слоеве и групи население, гравитиращи към елинската сфера. 


Най-добър пример за втория тип е каракачанската общност, с харак- 
терния напоследък за членовете й стремеж да се представят за “същин- 
ски гърци” (Ршаргеуа 1997). В случая особено значение придобива ези- 
кът. Така в преброяването от 1992 г. броят на декларираните като “етнич- 
на група” 4930 гърци е почти удвоен тогава, когато напред се извежда 
критерият “майчин език” (Табл. |); по всичко личи, че това увеличение 
става главно за сметка на групата на каракачаните“. Езикът и някои еле- 
менти на културната традиция се оказват сравнително подвижни вътре 
в една стабилна ценностна система, сноваваща се на родството и патрон- 
но-клиентните връзки (СатрЬе! 1964), което прави възможно “приплъз- 
ването”, в даден момент, към една икономически и социално изгодна 
етническа идентичност (Наппегг 1974). Този процес е подтикнат от при- 
вилегиите, с които се ползуват определени категории и групи население 
(и специално каракачаните) при получаване на входна виза за Гърция, 
иот дейностите, които могат да упражняват там. Съчетано с адаптира- 
ния към съвременните условия по-подвижен начин на живот, това 06- 
стоятелство прави от каракачаните удобни посредници в различни видо- 
ве българо-гръцки обмен на стоки и услуги”. 


Така на фона на една “отваряща се”, но обедняваща България, Гър- 
ция става притегателен идентификационен полюс: една подканящо 
открехната врата за предефиниране на индивидуални и колективни 
идентичности. : 


Развитата теза позволява, в заключение, да се присъединим към 
повика за контекстуализиране на проучването на всяко конкретна група, 
определяна като малцинство (Зт! 1987: 360-361), и особено на етнич- 

ните и религиозни такива. Ако етничността може да бъде опционална 
или плод на съзнателен и дълго култивиран избор, в същата и дори в 
по-висока степен и “малцинствеността” може да бъде социокултурна 
конструкция. Ако всяка другост е “дистанция”, то не всяка е “низходяща” 
и не всяка се оставя да бъде мислена като малцинство. Така малцинстве- 
ният статут може да бъде както обект на признаване “отвън”, така и 
предмет на избор “отвътре”. Гръцкото население в България би могло 
да се определи като “едно несъстояло се малцинство”. 


Таблица 1 


Измерения на гръцката идентичност в преброяването от 4.12.1992 г. 


етническа група майчин език | майчин език + вероизповедание 
гръцка каракачанска източно православие всички останали 


Е ТИЕ 
4711:219 3707: 1473| 7191: 80 7048: 801 143: 8 
та. ссло 


Източник: РЕЗУЛТАТИ от преброяването на населението и жилищния фонд на Р. 
България към 4 декември 1992. 1994. София: НСИ (т. |-И!). 


Бележки 


1 Откъдето идва и незатихващият до Втората световна война спор около създаването 
на българската Екзархия (1870). В по-широк план, става дума за връзката между религия 
и етничност - особено ярка, когато се проследят борбите между “патриархисти” и “екзар- 
хисти” в Македония и процесът на “национално определяне” на цели села към Гърция 
или кьм България. Срв. Арйорошщов 1995; Папюгт 1995: 63-65, КагаКаз1оц 1997. 


2 Като правило чуждите изследователи се обединяват около долната граница (Г .адаз5 
1932: 446; Репгорошоз 1962: 30, Реагвоп 1983: 128), докато българските се концентрират 
към горната граница (вж. Резултати, т. У1,ч. 1: У1-304 496 души). При всички положения 
обаче броят иа населението с българска идентичност, напуснало Гърция, е най-малко 
два пъти по-висок от броя на гръцкото население, изселило се от България в рамките 
на същата спогодба. 


з Тук се визира населението, което в официалните гръцки източници от това време 
бива обозначено като “славянско” или “славофонно”. Тази тенденция за заличаване на 

една повече или по-малко ясно изразена етнокултурна принадлежност с възможно най- 
неутрален термин, е възприета и в най-новага научна литература, в която се говори за 
“Мау-вреактр”, “Зауо-таседопапз” и по изключение за “Вшрапапв” - вж. Ар йорощо5 
1993, 1995; Папопш 1995; КагаКазйои 1997; Сомап 1997 и всички есета, включени в 
МасКпре 4: УаппаКакК:5 1997. 


4 Информацията е от теренна работа в Созопол, април 1995 г. Благодаря за това 
сведение на Елка М. Минчева, аспирант в ЕИМ. 


5 Т. е. налице е съжителство на “сотрейпр роййса! ещписиез” по схемата на 
Рак 1974. 


5 От разбивката по “етническа група” намнраме 4930 “гърци” срещу 5144 
“каракачани” (Резултати 1994, 1:194). При разбивката по “майчин език” 8000 души 
декларират гръцкия (1514.: 222-230), огромното мнозинство от тях православни; за 
православието като структурен елемент на каракачанската идентичност вж. Сатрбе! 
1964: 321-356. 


"Към такива резултати насочва проучването на каракачанската общност в гр. 
Самоков на Мапе-Репе Реугег, Оп!уегвие Пуоп-2. 

Евреи 
Еми Барух 


В най-оспорваната претенция на еврейския народ - да счита себе 
си за избрания народ, за народа на Закона, за носителя на етичната мй- 
сия, се съдържа същността на еврейското схващане за неповторимостта 
на юдейската идентичност. Според американския равин Майкъл Голд- 
бърг, Бог, който се разкрива в Синай, не е само Бог на евреите, но евреите 
са народът, който трябва да Го разкрие на другите, те трябва да бъдат 
царство на свещеници и свят народ (Розенберг 1998). 


Ирационалната интуиция за тази мисия на посредничество между 
Него и «тях» - дори когато това е само мъгляво внушение от труднораз- 
членимо минало, смътно предчувствие, предшестващо опита - несъзна- 
телно поражда сред евреите в диаспората интегративни стратегии на 
отворено развитие, както и постоянно променящи се параметри, които 
дестабилизират затворения свят на общността и изискват непрестанно 
преформулиране на идеята за идентичност. В нея изначално е зало- 
жена двойнствеността. Релефното присъствие на евреите сред народите, 
между които живеят, съчетава в себе си едновременно интегриране във 
вписващата ги среда и отстраненост от нея; едновременно присъствие 
във и отсъствие от дискурсивната вселена на битността. И докато еврей- 
ският народ развива в писмени текстове тълкуванията за своята «непов- 

торимост», «другите» оспорват именно тази претенция и по силата на 
своите доминиращи позиции институционализират норми, съответ- 
стващи на различни степени на враждебност. Колкото тази враждебност 
е по-изобретателна, толкова по-богата е палитрата от еврейски идентич- 
ности и независимо от твърде голямата разлика между моделите, които 
се включват в това събирателно, техният «субстанциален агент» остава 
неизменен. Оцеляването става функция на заплахата; хилядолетното 
съхранение на еврейската идентичност в диаспората е резултат на мути- 
ращата враждебност. 


Историята на еврейството е енциклопедия на винаги новите опити 
за оцеляване - в различни пространства, в различен исторически кон- 
текст, от различни ситуации и в различна мяра: безкрайна редица от 
житейски изпитания, които създават изключителното разнообразие на 
адаптивните стратегии на еврейския народ, натрупани в неговото хиля- 
долетно изгнаничество. Зловещият изход и на най-неуспешната от тях 
всъщност потвърждава парадоксалното твърдение, че в исторически 
предопределеният проект за разпиляване на Израилското племе се 
съдържа най-значимият компонент за неговото съхранение: поставени 
в условията да бъдат вечните «други», потопени в постоянно враждебна 
среда, лишени от печеливши варианти за търсене на опора извън общ- 
ността, те са принудени да насочат цялата енергия за собственото оцеля- 
ване към самите себе си. Формирането на еврейските идентичности 
върви успоредно с упражнения в собствено усъвършенстване. В дивата 
среда на конкурентна безмилостност единствено печелившо е без- 
спорното превъзходство. Стратегия, която всяка общност при идентични 
обстоятелства би избрала като логично следствие на екзистенциалния 
стремеж за самосъхранение. Този многовековен исторически опит е 
извел доминанти в ценностната система на евреите, следи от които в 
различна степен могат да се намерят във всички еврейски идентичности. 


Именно многообразието на опита създава невъзможността да се 
говори за еврейска идентичност в единствено число. Съществува необо- 
зримо множество на еврейски идентичности, които често пъти са тол- 
кова отдалечени от «имагинерния център», че се питам има ли макар и 
едно-едничко общо, което да ги подведе към безкрая на това измислено 
събирателно, наречено еврейство. 

Историята на евреите в диаспората е едновремено част от историята 
на еврейското племе и част от историята на страните, в които евреите 
са се разселили. В този смисъл еврейската история е част от историята 
на световната цивилизация. И тъй като всяка колективна идентичност 
се формира в резултат на историческия и социален опит на общността, 
в която се развива, идентичността на българските евреи може да бъде 
изследвана само в контекста на променящите се взаимодействия между 
евреите и българите. 


Следи за присъствие на евреи по българските земи са разпилени в 
най-различни и често пъти противоречиви в твърденията си източници. 
Съществуват предположения, че семити (финикийци или юдеи) много 
преди новото летоброене са обитавали земите от двете страни на Хемус 
(Мегап 1925). Еврейският цар Ирод Агрипа | споменава в едно писмо до 
римския император Калигула (37 - 41 от н.е.) за съществуването на ев- 
рейски поселища в Македония (пак там: 6). Проф. Г. Кацаров съобщава 
за разчетен от него надпис, намерен вс. Гиген, който свидетелства за за- 
селване на евреи по тези места още през П век от н.е.! Смята се, че една 
от най-старите еврейски колонии в страната е била общността във Видин. 


Вероятно Средните векове са периодът, в който сред големите ев- 
рейски общности започва, отначало разпиляно и непоследователно, 
търсенето на идентификационни стратегии за оцеляване във все по- 
агресивния към друговерците християнски свят. 


Според Саул Мезан, едно от най-нтересните събития в среднове- 
ковната история на българските евреи е възкачването на трона на еврей- 
ката Сара. Сара произхожда от юдео-византийска фамилия. След като 
приема християнската вяра, тя става жена на Иван Александър и царува 
в продължение на 20 години (1335 - 1355 г.) под името Теодора. По-го- 
лямата част от този период е време на благоденствие за еврейските 06- 
щини, въпреки че в края на нейното царуване биват организирани “жи- 
довски” гонения, за които историята пази твърде оскъдни сведения. 
Годината е 1395. Текат последните месеци преди окончателното падане 
на България под Османско владичество. 


В Испания текат последните години на търпимост и толерантност 
спрямо евреите. В другите части на Стария континент вече са се случили 
различни по сила антисемитски вълни. В 1181 г. Филип Огюст затваря 

Йешивата? в Париж. В 1211 г. равини от Франция и Англия емигрират 
в Палестина. В 1217 г. Филип Огюст изисква евреите да носят отличи- 
телен знак. В 1248 г. Луи |Х нарежда да бъдат изгорени всички еврейски 
ръкописи във френската столица, а б години по-късно пропъжда евреите 
от държавата (Айа 1991: 48). Единственото място в света, където евреи- 
те са толерирани и защитени, е Испания. Все по-силната католическа 
църква обаче дава да се разбере, че няма да търпи повече поведението 
на испанските монарси. И след смъртта на Хуан | Кастилски (през юли 
1390 г.) започват масови погроми. Част от евреите въстават, други напус- 
кат страната, половината се покръстват.... 


От този момент нататък започва големият дебат в еврейските 06- 
щности, където и да се намират те, който продължава и до днес, повече 
от 5 века след изгонването им от Испания - трябва ли да оставаме зат- 
ворени за света с риск да бъдем намразени или, напротив, трябва да бъ- 
дем открити за влиянията на другите с риск да отстъпим на изкушенията 
на невярващите и да се изгубим? Ще повлияе ли това и по какъв начин 
върху съхраняването на еврейската ни идентичност?... 


Въпреки масовото приемане на католицизма, Изабела Кастилска и 
Фернандо Арагонски издават в 1492 г. Едикта за експулсирането на 
всички евреи от Испания. Същата година по българските земи пристигат 
първите бежанци от Иберийския полуостров. Голяма група от сефаради 
започва да устройва своите общности заедно и покрай романьотите“ в 
Никопол, София, Филипополис, Татар-Пазарджик... Сефарадските ев- 
реи стават определящият компонент в иначе разнородната мозайка, от 
която е съставено българското еврейство с пришълци от Германия, Гър- 
ция, Италия, Южна Франция и др. (Москона 1970: 109). 


През вековете на Османско владичество еврейските общини живеят 
без особени сътресения в империята, но и без видим прогрес и забеле- 
жим разцвет (Мегап 1925: 16). Те се снишават в провинциалната пери- 
ферия на Балканското безвремие, където все още не се е задало закъсня- 
лото Възраждане. Върху неясната матрица на общия произход се отлагат 
различни легенди, неразбираеми митове и текстове, написани на език, 
който малцина владеят, доминира устно предаваният императив на ев- 
рейския Закон - магически притегателен ресурс за стабилитета и конти- 
нуитета на еврейското самосъзнание. 

Самосъзнанието на евреите, заселили тези земи, вплита в себе си 
два основни идентификационни компонента - сефарадската традация, 
носители на която са евреите от Испания и Средиземноморския басейн 
(фамилиите Пизанти, Папо, Кало, Йевани, Барух ит.н.), и ашкеназката 
традиция, носители на която са евреите от Германия, Унгария, Франция, 
Полща (фамилиите Ашкенази, Таджер, Грюнберг и др.) Двете основни 
групи евреи говорят различен език, имат различни ритуали, кухня, му- 
зика и се молят в различни синагоги. Разделението на евреите представ- 
лява две различни по тип конструкции в една общност, която се възпри- 
ема “отвън” като единна, без да се правят диференциации между т.н. 
испански и немски евреи. Синхронните взаимоотношения между “сефа- 
радим” и “ешкеназим” са вероятно резултат на взаимнозависимия ха- 
рактер на двата типа еврейски култури в България, които не са имали 
възможност да разгърнат в дълбочина съдържателни контрасти в своите 
възгледи. По тези земи не се създават значими културни центрове и 
българските евреи остават встрани от фундаменталните теологични 
спорове, които през ХУШ век се водят разгорещено в Централна Европа 
със създаденото в Подолия ново религиозно движение на Хасидимите 
СУпепзку 1975). Влиянието на талмудистките течения не се усеща в 
България, въпреки че много по-рано именно в Никопол и в Плевен е 
живял внукът на Ефраим Каро Юсеф, роден в Толедо и прогонен от 
там след 1492 г., който 32 години работи върху Шулхан Арух - рели- 
гиозен кодекс на юдаизма, който и днес служи за основа на юрисдик- 
цията на религиозните трибунали. 


На интелектуалния хоризонт на тогавашната империя се явяват 
блестящи евреи -солисти, които съществуват благодарение на общност- 
та, но по никакъв начин не са типични нейни представители. И Юсеф 
Каро, и други изявени мислители, с публичността на своята дейност 
добавят аргументи в полза на често лансираното в различни среди 
допускане, че евреите са по-скоро народ от личности отколкото мно- 
жество от поданици. Вероятно подобни доводи произтичат от факта, 
че въпросните личности - макар и силно зависими от групата и проте- 
жирани от нея, се експонират извън множеството, приемайки цялата 
палитра на обществения сектор като сцена за изяви. 


В България са намерени уникални екземпляри на ръкописи на най- 
големите талмудистки мислители, между които един от най-старите ко- 

ментари на текстове на Маймонид”. Тези и други значими текстове на 
еврейската мисъл, които от най-древни времена поставят в центъра на 
своите анализи моралните избори, са по-скоро свидетелства за интелек- 
туален живот, който е създаван другаде и не е характерен за ориентация- 
та на евреите в България. Едно от обясненията за това дава социалният 
портрет на българските евреи. 


В началото на века българските евреи са с ясно очертани прилики 
и разлики от мнозинството. През 1905 г. те са 0,939 от цялото население, 
а през 1926 г. те наброяват 46565 или 0,8590 от всички жители на стра- 
ната (Пити 1938: 8). Евреите са почти изключително градско население 
(97.290 от тях живеят в градовете), половината живеят в София (Пити 
1938). Техните професионални ориентации са обусловени от няколко 
обстоятелства: цеховите организации през Средните векове са изклю- 
чили евреите от много занаяти, което от там насетне предопределя 
изборите им. Те нямат обработваема земя. Недостъпни или силно ог- 
раничени за тях са професиите от почти цялата гама на държавната 
администрация - евреите не са можели да бъдат съдии, служители в 
държавната адвокатура, юрист-консулти в министерствата и в други 
институции. Съществуват все пак примери за допускане на евреи до 
високи места в социалната йерархия - Менаше Бакиш в Русчук, Хаджи 
Мошон Гарти, Самуел Анави и Ицхак Калев във Филипополис и др. 
(Мегап 1925: 194), но това се е случвало по-скоро преди Освобожде- 
нието, отколкото след 1878 г. 


Активното еврейско население в по-голямата си част е разпре- 
делено в търговията, индустрията и занаятчийството (шивачество, 
шапкарство, обущарство, дърводелство, сарачество, печатарство.и др.) 
и почти никак в земеделието, държавните структури, управлението и 
администрацията. От свободните професии евреите избират да бъдат 
адвокати, лекари, зъболекари, фармацевти, сарафи, инженери, коми- 
сионери, индустриалци, рентиери и др. Бедността е най-характерният 
белег за еврейските маси. Еврейските квартали Ючбунар и Коньовица 
са сред най-мизерните софийски махали (Пити 1938: 23-36). Малцина 
имат финансовата възможност да се насочат към по-висшите сфери на 
духовните занимания. По тези земи не се създават типичните за големите 
еврейски общности йешиви - академии за изучаване на еврейската мисъл 
и Талмудистки научни средища с общоевропейско значение, каквито 

съществуват на други места в Европа. Евреите са ангажирани по-скоро 
с битовото си оцеляване, отколкото с духовното. 


Бедността на българските евреи обяснява както отсъствието на вид- 
ни интелектуалци и мислители, така и Отсъствието на изявен антисеми- 
тизъм в България. Отделни прояви на антисемитизъм има, но те са по- 
скоро “аматьорски” и имитагивни. 


Б. Ардити посочва три периода на поява на антисемитски писания: 


- След Освобождението, когато се печатат текстове, разпростра- 
няващи версията за ритуалното убийство иза употребата на християнска 
кръв при евреите; 


- Белогвардейският период след Първата световна война, когато 
се появяват заглавия като «Гробокопачите на Русия», «Ционистките 
протоколи» и «Евреите-убийци»; 


- Периодът след 1933 г., който изобилства с профашистки и анти- 
семитски брошури. 


Тези периоди обаче не са довели, както на много места в Ценгрална 
и Източна Европа, до организиране на антиеврейски погроми. 


Незавидното материално положение на евреите обяснява и обсто- 
ятелството, че България е страна, в която ционистите са имали много 
силно влияние. През 1890 г., една година преди Първия световен цио- 
нистки конгрес, в София вече съществува дружество «Д-р Т.Херцел» 
(Василева 1992: 17). От имагинерна опора на идентичността, ционис- 
тите превръщат прародината в стратегическа цел и надежда за материа- 
лен просперитет. Техните убеждения са по-скоро леви. Идеите на Хер- 
цел са привлекателни и с очакванията за изграждане на силна социал- 
на държава, своя държава. Между двете световни войни ционизмът 
намира много последователи сред българските евреи. По това време 
тече дебат между противниците на ционизма и ционистите, между 
поддържниците на АШапсе 15гаеше ОпмегзеПе”? и на училищата («мел- 
дар» или «хедер»), в които еврейският език се учи не само като език за 
религиозни нужди, но и като език за обединение на народа. Гози дебат 
сам по себе си ясно отразява двете диаметрално противоположни 
виждания за съдбовния избор на еврейството - живот в диаспора или 
стремеж към собствена държава. И днес, когато държавата празнува 50 

години от основаването си, евреите извън Израел продължават да се 
питат кой е правилният избор... 


Създаването на държавата Израел е политическият резултат на най- 
голямата трагедия в историята на цивилизациите - индустрията за чо- 
вешко унищожение, създадена от нацистите, която отне живота на 6 
милиона евреи. В същото време единствената държава-съюзник на 
Хитлеристка Германия, която спаси своите евреи от газовите камери, е 
България. През 1934 г. те са 48565 души (Пити 1938: 9). Причините 
бих обобщила в две групи: исторически стечения на обстоятелствата и 
социално-психологически фактори, най-важният сред които е отноше- 
нието на българите към евреите. 


То е продукт отчасти на разпространените стереотипи и отчасти 
следва официалната политика, която в различните исторически периоди 
по различен начин откликва на политическите коалиции и оси, В които 
е въвлечена страната. Това важи особено за периода след 1933 г., когато 
в България се създават профашистките организации на легионерите и 
бранниците и когато се появяват многобройни антисемитски издания, 
повечето с краткотраен живот и насочени за аудиторията на псевдоинте- 
лигенцията (Ардити 1972). Те са с отявлено фашистки виждания и се 
издават от националсоциалистически кръгове. Образът на евреите, спо- 
ред тези текстове, е на «космополити, сантиментални и фалшиви хума- 
нисти, международни спекуланти |които| се вписват с нахална и нена- 
ситна алчност в снагата на народа.» В по-голямата си част обаче, ши- 
роките обществени кръгове дори и да не симпатизират открито на еврей- 
те, във всеки случай не са настроени срещу тях. 


Социалният статус на евреите не се отличава рязко от този на мно- 
зинството. Те не живеят изолирано. В България няма еврейски гета. 
Силната интеграционна способност на евреите им е помогнала да имат 
видимо, но ненатрапчиво присъствие във всекидневното общуване с 
българите. Всичко това, както и общият дух на толерантност по тези 
земи, са благоприятни психологически фактори, които оказват осезаемо 
влияние през месеците, когато започва подготовката за «окончателното 
решаване на еврейския въпрос» в България. 


Преди всичко тази страшна тайна - за подготвяната депортация - 
не остава скрита от обществото. От това ще последват всички останали 

действия, довели до безпрецедентното поведение на една държава, съюз- 
ник на Райха. 


Аптекарят Самуел Барух - едно от 8-те деца на Пинхас Барух, който 
се ползва с голямо влияние сред еврейската общност в града, научава, 
че е започнала съвършено секретна подготовка за изпращането на бъл- 
гарските евреи в лагерите на смъртта. Единственият човек, към когото 
той се обръща за помощ, е приятелят му от детинство, неговият млечен 
брат Димитър Пешев, с когото заедно са играли на челик и заедно са 
замръквали под чимширите на двора. Димитър Пешев е депутат и под- 
председател на Народното събрание. Той веднага съобразява, че ако 
влиятелните личности в българското общество научат, че техните съ- 
граждани ще бъдат изпратени в газовите камери, те веднага ще реагират. 
Пешев знае, че единствената печеливша стратегия е да се разгласи стро- 
го секретната операция”. Така започват поредица от действия, които 
довеждат до спасяването на българските евреи: петиция, подписана от 
44 народни представители против изселването на евреите (Барух 1991: 
92), протести от страна на Българската православна църква и от българ- 
ски интелектуалци, неспособност на монарха да се противопостави 
както на Райха, така и на общественото мнение в страната за оконча- 
телното решаване на еврейския въпрос. В крайна сметка депортацията 
бива отложена. Тази отсрочка бива заплатена с чудовищно висока це- 
на: българското правителство организира изпращането в лагерите на 
смъртта на всички евреи от окупираните територии. България запазва 
«своите» и изпраща «чуждите» (МаКоузк 1982: 178-182). От 11 363- 
ма «чужди)) евреи остават живи само 12 (Барух 1991: 82). Тази отсрочка 
се оказва другият решаващ фактор за спасението: обратът на Източния 
фронт преподрежда приоритетите на Берлин и изтласква на заден план 
«еврейския въпрос». 


Наред с всичко изброено до тук може да се каже също така, че 
българските евреи са били спасени и защото са били бедни и добре 
интегрирани в обществото. Тяхното пролетаризиране и левите убеж- 
дения на еврейската интелигенция, както и естествената им защитна 
реакция срещу фашистката заплаха, прави от българските евреи най- 
масово участвалата народностна група в антифашистката борба в 
България (Сйагу 1972). 

Социалните характеристики на българските евреи, силното влияние 
на ционизма и национализацията и премахването на частната собстве- 
ност след идването на новата власт са факторите, повлияли за масовото 
изселване на спасените след създаването на еврейската държава. Базис- 
ните понятия на еврейската философия за социално устройство, полити- 
чески развити от Теодор Херцел, се оказват по-силни от комунисти- 
ческите убеждения на онази част от евреите, помогнали за идването на 
новата власт: от 25 октомври 1948 до 16 май 1949 от България за Израел 
заминават организирано 32106 души (Василева 1992: 123). 


Въпреки че България е единствената европейска държава освен 
Англия, в която след края на войната има повече евреи, отколкото в 
началото, само 4 г. по-късно средищата на еврейския живот фактически 
затихват. 


Спасението на българските евреи е една от най-значимите страници 
от модерната история както на световното еврейство, така и на България. 
Едно от обясненията за българското изключение от “правилото” е, че в 
България в по-голяма степен от другаде евреите конструират иденти- 
фикационните си стратегии, размивайки - а не подчертавайки - своите 
различия с мнозинството. 


Една от тях е създаването на значима социална тъкан на общност- 
та, интегрално вплетена в структурата на обществото: еврейските 
центрове са разположени в крайдунавските градове и в големите селища 
на страната. Бидейки в основата си дребни занаятчии, евреите създават 
помежду си финансови, търговски и икономически отношения, които 
позволяват поддържането на постоянна комуникация, синхронизирането 
на синагогалната дейност и «предлагането» на различни културни 
модели вътре в общността. Стабилността на тази общностна тъкан, 
която е много характерна за еврейската битност навсякъде в света и 
чиято жизнеустойчивост има ясна икономическа база, позволява под- 
държането на колективната памет, обяснява сплотеността на общините 
и създава у евреите усещането, че са част от много голяма верига, което 
има преди всичко символно значение в еврейското самосъзнание. 


Чувството за историчност е съществено измерение на идентич- 
ността. Цялата история на еврейските племена е история на провали и 
погроми. Чувството за историчност при евреите не се отнася до славно 

минало, а до безкрайна поредица от поражения. Неговото изключително 
значение за оформяне на еврейската идентичност е свързано с това, че 
евреите повече от всички останали градят своята принадлежност върху 
свещените текстове от историческото минало, върху Гората, чрез която 
Мойсей «взе една сбирщина човеци и образува от тях един народ» 
(Хайне). 

В основата на всички еврейски празници са символните интерпре- 
тации на исторически събития. Евреите наричат себе си Народа на па- 
метта. Всяка година във всеки еврейски дом по време на най-големия 
празник в еврейското семейство - Песах, се чете и повтаря историята 
на излизането на евреите от Египет. Главата на семейството е личността, 
натоварена със задачата да предаде на своите потомци чувството за на- 
ционално достойнство, накарало Мойсей да се опита да изтрие от гене- 
тичната памет на евреите спомена, че са били роби. В този смисъл би 
могло да се каже, че Нагада-та на Песах е една от най-печелившите 
идентификационни стратегии на еврейското чувство за историчност и 
континуитет. 


Друг начин за отстояване на историческия континуитет е паралел- 
ното съществуване в «свое» времево измерение - според еврейското 
летоброене след две години, когато целият останал свят ще чества навли- 
зането в ХХ1 век, за евреите ще започва 5760-та година... 


Доброволното присъствие в две символни времеви измерения в 
психологически свързано с адантационните способности на евреите, 
характерна черта в множествеността на еврейски идентичности. Най- 
безспорно те се проявяват в екстремалните ситуации на колективна 
застрашеност - бедствия, агресии, войни. И докато в Руско-турската 
война българските евреи не споделят ентусиазма на българите, бидей- 
ки малцинство, на което Османската империя е осигурявала относител- 
на стабилност, то много голямото им процентно участие във всички 
балкански и световни войни (за разлика от евреите от останалите евро- 
пейски държави) е доказателство за все по-голямата интегрираност на 
българското еврейство в обществото: «Никое друго народно малцинст- 
во в България не излъчва такова голямо число действащи и запасни 
офицери, не участва така интензивно във войната и не дава толкова за- 
гинали, както българските евреи.» 

Размиването на границите с мнозинството, което може да се счита 
като тип асимилационно поведение, е друга същностна черта на 
идентификационните стратегии на българските евреи: използването 
езика на мнозинството, побългаряването на еврейските имена (Левиев, 
Шамлиев, Аладжемов), присъствие в българската културната среда, 
усвояване на идеологическите кодове за адаптация към съвремието и 
т.н. са средство за неутрализация на потенциално конфликтните ситуа- 
ция и често пъти носят белезите на силно конформистко поведение. 


Едновременно с това евреите създават два паралелни терена на со- 
циално взаимодействие, във включващата среда и встрани от нея, т.е. 
контролирано и неконтролирано пространство. Първото е пространст- 
вото на социалната мимикрия, второто е самосъхранителното простран- 
ство на примордиалните връзки. Емблематичен пример за подобен тип 
двойнственост на социалното поведение е историята на мараните - онези 
евреи, които са принудени да приемат християнството в началото на ХУ! 
в., но продължават векове наред да изповядват израилтянската религия. 


«В началото на ХУ! век голяма част от хилядите сопуегзо5 все 
още тайно практикуват юдаизма... Въпреки че правят всичко възможно, 
за да не се откъснат от юдаизма и да го предадат на своите деца, хри- 
стиянската култура малко по малко ги поглъща и ги отдалечава от тра- 
диционната религия. Трудно е да ядеш храна созПег, да спазваш постите, 
да не работиш в събота и да не ти влияят молитвените псалми в черк- 
вата...Налага им се да водят двойнствен интелектуален и религиозен 
живот...» (Айац 1991: 322). 


Съществуването в паралелния свят на контролираното и некон- 
тролираното пространство винаги е резултат на външен натиск, заплаха 
или насилие, на декларирани или скрити расови или етнически пред- 
разсъдъци. В България след 1949 г. животът в еврейската общност фак- 
тически затихва. Няколко поколения израстват, без да познават нито 
Бейт-а-Ам - еврейския дом, нито синагогата. Въпреки това, за много 
кратко време след 1989 г. животът в общността бива възстановен с впе- 
чатляващи темпове. Очевидно българските евреи са поддържали пара- 
лелни социални пространства в продължение на десетилетия по време 
на социалистическото управление на страната, което по някакъв начин 
е било съчетавано с тяхната идеологическа ориентация. 

Проблематизирането на конфликтността между комунистическите 
убеждения и еврейските идентичности засяга редица абсурди, които се 
отнасят до тенденциозна подмяна на понятия, до политически мани- 
пулации и до идеологически заблуди. Съществуват паралелно два потока 
на съзнанието сред евреите, които са участници и потърпевши на соб- 
ственото си обезличаване: отказ от рефлексия по отношение на своите 
избори и на последвалата деформация; използване на емоционалния 
ресурс на етническата идентификация като резервна стратегия за вът- 
решно равновесие. Трудно е да се каже засега доколко това е осъзнато 
и доколко е имитативно. Възниква въпросът кой е носителят на тра- 
дицията, когато самото етническо наследство и култура са загърбени 
или забравени. 


Училището като институция - носител на традиционната култура 
и на етническото съзнание - винаги е било едно от главните средства за 
изграждане на идентификационни стратегии на евреите. Организацията 
на този социализиращ институт е основна грижа на общността, която 
върви паралелно с грижата за молитвените домове. Според традицията 
обединяващата фигура и на едното, и на другото място е равинът, а ос- 
новната книга - Тората. Противоречивото поведение на българските 
евреи по отношение на тази институция отразява цялата непоследова- 
телност на изборите им, говори за висока степен на конформизъм и за 
недостатъчна самостоятелност (СеБег 1946: 119). Първата конференция 
на еврейските училища дава израз на спора между привържениците на 
А Шепсе 15гаеше Олуегзейе и на училищата («мелдар» или «хедер»), в 
които еврейският език се учи не само като език за религиозни нужди, 
но и като език за обединение на народа." В спора за съдбата на еврей- 
ските училища побеждават привържениците на ционизма. 33 години 
по-късно - през 1945 г. Учебният съвет при Консисторията приема 
резолюция със задължителен характер, според която ебраизацията тряб- 
ва да бъде изоставена, еврейската история да се изучава на български 
език, а Библията се премахва като учебен предмет. В училищата не се 
допуска съществуването на други детски организации освен «Септем- 
врийче» (Василева 1992: 41). Комунистическият режим затваря еврей- 
ските училища, като избира за екзекутори самите евреи. Естествено, в 
тогавашната контролирана преса се твърди, че този факт не се е отразил 

«по какъвто и да е отрицателен начин на образователното равнище на 
еврейското население.» 


След разрушаването на мрежата от еврейски училища единствено 
семейството остава носител на традицията, на етническото наследство 
и култура. То представлява най-значимото ядро за съхранение на 
еврейското самосъзнание. Всички еврейски празници се празнуват в 
семейството. То е едновременно най-достъпната и най-сигурната иден- 
тификационна стратегия на евреите. В хилядолетната история на гоне- 
нията срещу евреите семейството винаги е оставало последното убежи- 
ще ие въплъщавало илюзиите за възможното спасение. Може да се 
каже, че в еврейската йерархия на ценностите семейството заема първо 
място, не само защото ясно очертава относителната устойчивост на 
етническите граници, но и защото, според традицията, именно в 
семейството се изработват стратегиите на приемане и не-приемане на 
«те-средата», изработва се икономическата основа на взаимодействието 
с «другите» и се договарят взаимнодопустимите компромиси. 


Без да бъде матриархален тип общност, еврейското семейство се 
ръководи и доминира от майката: тя е носителят на духа и хранителката 
на морала; тя възпитава децата, пали свещите в петъчните вечери и 
застила бялата покривка за празничната трапеза. Не случайно еврейската 
религия, която дискриминира жената извън дома, я определя като един- 
ственият пазител на традицията вътре в семейството. 


И днес ортодоксалните евреи, които се придържат към тради- 
ционните постулати на религията, поставят акцента върху произхода, 
върху закона на кръвта: евреин е само роденият от майка еврейка. Те 
изключват възможността «неавтентичните» евреи да се самоопределят 
като такива, ако само бащата е «доказан» евреин. Модерното еврейско 
схващане по този въпрос е сполучливо изразено от Нобеловия лауреат 
за мир Шимон Перес: “Евреин - казва той - не е този, чийто родители 
са евреи, а този, чиито деца ще останат евреи». 


Изявлението на Перес е тясно свързано с естествения процес на 
асимилация на евреите в диаспората. По този показател България кате- 
горично държи първенство сред държавите с еврейско население в света. 
Смята се, че след 1949 г. 80-90/ от българските евреи са встъпили или 
произхождат от смесени бракове. 

Изключително бързите темпове на асимилацонните процеси в Бъл- 
гария са резултат на практически унищожения еврейски живот в години- 
те на социалистическото управление на страната: затворени са еврейски- 
те училиша, читалища, кооперации, синагоги. Еврейските домове Бейт- 
а-Ам са опразнени. Други средища за социални контакги между чле- 
новете на общността не съществуват. Смесените бракове, макар и не 
предпочитани, са логично следствие на новата реалност. Интересен де- 
тайл от характеристиките на смесените бракове е, че независимо кой 
от двамата партньори е евреин, в по-голямата част от тези домакинства 
се възприема еврейският «модел» за семейство, като често пъти не- 
евреинът се изживява като по-евреин от евреина. Атрактивността на 
този «модел» се съдържа вероятно в стабилността, която така конструи- 
раната общност внушава на всеки от членовете й. | 


По отношение на евреите българите имат положителни стереоти- 
пи. На еврейската общност се приписват характеристки, типични за 
деловите и за интелектуалните среди в градската култура. Евреите се 
виждат от българите «преди всичко като интелигентни, съобразителни, 
културни и възприемчиви. Много високи стойности са получили и 
допълващите ги класификации «любознателни», «прозорливи» и «на- 
ходчиви» (Томова 1992: 84). «Критичният нюанс | се свързва с «класи- 
ческите» характеристики, приписвани на евреите - скъперничество, 
хитрост, ив доста по-слаба степен алчност. Срещат се и мнения, според 
които евреите са властолюбиви и желаят «да се месят в нашите дела» 
(пак там). 


Погледът на другите е един от най-важните ракурси към темата за 
идентичността. «Достатъчно е другият да ме погледне, за да бъда това, 
което съм», казва Жан-Пол Сартр. 


Единственото безусловно общо в множествеността на еврейските 
идентичности идва именно от обкръжението, което създава за всички 
тях обща ситуация на евреи. Една от разликите в идентификационните 
стратегии на евреите в сравнение с останалите национални малцинства 
не само в България е, че евреите не интериоризират негативните външни 
представи. Те не изграждат «ответна идентичност» (СатШеп 1990: 
86-93). Те полемизират «високомерно» с негативните стереотипи и под- 
чертават своята «символна идентичност». Тази демонстрация на добро 

самочувствие намира израз в еврейския хумор, чиято най-голяма сила 
е в неподражаемата способност на евреите да иронизират сами себе 
си, и да казват като Уди Алън: «Господ не съществува... но ние сме не- 
говият избран народ.» 


«Избранниците» настояват на тази своя роля: да бъдат носители 
на етичния кодекс и на общочовешкия морал, което има отношение и 
към друга идентификационна стратегия - бидейки едно от «вечните» 
малцинства, евреите извеждат общите принципи за защита на малцин- 
ствата по принцип. Този стратегически избор, който се включва в поли- 
тическия дискурс на съвремеността, е формулиран още през 1919 г. 


«На 25 март 1919 г. в Париж се конституира Комитетът на еврей- 
ските делегации към Мирната конференция, съставен от представители 
на евреите в |23 държави). От името на заинтересованото еврейско 
население, възлизащо на 9000000 души Комитетът на делегациите внася 
на Мирната конференция |-..| Меморандум, в който са формулирани 
точните претенции на това население» (Мегап 1931: 8). Още тогава се 
поставя принципен въпрос: правото на националните групи или на 
малцинствата на техен собствен духовен живот, на комунална автономия 
във вътрешността и под егидата на държавата. «Ето как еврейството, в 
своята многовековна еволюция по посока на идеите за национална 
автономия, достига от ЕхПагса! (и Е де ВаБу!опе, до общия принцип за 
правата на малцинствата» (пак там). 


Преживяното от евреите през Втората световна война внася нов 
елемент на отношението към тях. Осмислянето на трагедията започва 
бавно да набъбва като чувство на вина сред западноевропейците. В съ- 
ветския блок самата тема става табу, сякаш думата “ Аушвиц” и думата 
евреин са забранени в публичното пространство. Въпреки масовото 
участие на евреите в антифашистката борба отношението към тях става 
амбивалентно и дори открито враждебно. 


В България антисемитски по същество внушения, в съответствие 
с лексиката на пролетарския интернационализъм, но в много по-пер- 
фидна форма отколкото на други места в “лагера”, започват да се поя- 
вяват в дирижираната преса особено след 1949 г. Официалната власт 
се отнася към евреите с прикрито подозрение, въпреки че след масовото 
изселване в страната остават предимно евреи с комунистически убежде- 

ния, активни участници в борбата за идването на новата власт. В омеко- 
тен вариант София изпълнява нструкциите на Москва. За партийните 
издания думата ционист е синоним на фашист, а в-к “Еврейски вести” 
се превръща в последователна антиизраелска трибуна. 


Създаването на държавата Израел за цялата еврейска диаспора е 
събитие от изключително значение. Връзката с прародината хилядоле- 
тия наред се е изричала на всяка еврейска трапеза развълнувано и с 
почти заклинателно звучащите думи «А-шана аба - бе Йерушалайм!» 
(Следващата година - в Ерусалим!). Сама по себе си символичната при- 
вързаност към земята, от където евреите са се разпръснали и която въз- 
пяват във всичките си молитви, е най-стабилната имагинерна опора на 
еврейските идентичности. По време на комунистическата власт контак- 
тите с Израел, където вече се е пренесла по-голямата част от българското 
еврейство, са много затруднени. Независимо от това, в продължение 
на четири десетилетия останалите в България не прекратяват връзките 
си с отпътувалите родители и братя. Израел обаче не успява да се пре- 
върне в обособяващ фактор на еврейския живот. 


След разрушаването на еврейските организации и институции 
(Василева 1992: 144) се извършва като че ли подмяна на «лицето» на 
българското еврейство. Самите евреи стават съучастници и жертви на 
обезличаването на собствената си колективна идентичност. Еврейската 
общност е атомизирана и въпреки че нито един от членовете на анке- 
тирани днес семейства не съобщава някога да е крил своя произход, 
постоянният надзор над индивидите, който бе практика на комунисти- 
ческото управление, е довел до известна смяна на публичното поведение 
сред мнозина - побългаряване на фамилните имена, съобразяване на 
професионалния избор с възможните последствия при промяна на поли- 
тиката спрямо евреите ит.н. В асиметричните отношения между инди- 
видуалната и колективната идентичност се сменят зависимостите: общ- 
ността става «зависима» от своите членове. 


Кълбото от отношения между индивида и групата има “тъканна” 
структура, обусловена както от афективните връзки, така и от рационал- 
ните избори. Историята на българските евреи показва, че и двата типа 
зависимости са трайни. Те се видоизменят след създаването на държава- 
та Израел, но продължават да са определящи при избора на лични 

идентфикационни стратегии. 


Акцентирането върху еврейската самоличност в България след па- 
дането на Берлинската стена е свързано както с промяната на полити- 
ческата конюнктура в Европа, така и с възможностите за подобряване 
на икономическото положение на отделните семейства. Възобновя- 
ването на дейността на Джойнт, която разпределя помощи за евреите в 
страната, е фактор с определено значение за обеднялото и възрастно 
еврейско население. То е с най-лош демографски състав и висока сте- 
пен на инвалидност. 


Според последното преброяване в България (1992 г.), евреите са 3461. 
Данните, с които разполага Организацията на евреите в България, обаче 
се разминават значително с официалната статистика - според тях като 
евреи са определили себе си близо 6000 души, от които 3500 живеят в 
София. Според представителя на Еврейската агенция в България, тех- 
ният брой е още по-голям: около |0 хил. души имат право да поискат 
израелско гражданство в съответствие със съществуващия в Еврейската 
държава Закон за завръщането. 


Две изселнически вълни са регистрирани в България след 1989 г.: 
първата, до 1992 г., включва 2400 изселници. Втората тече в момента - 
от 1997 г. досега са заминали 858 души. Над 8090 от изселилите се са 
хора с висше образование, евреи от смесени бракове, които обясняват 
своите избори преди всичко с икономическата безперспективност в 
България. Около 4090 от заминалите са на възраст до 28 г., приблизи- 
телно толкова са и представителите на средното поколение - до 55 го- 
дишна възраст. 


Възраждането на еврейския живот в България днес е преди всичко 
дело на младите. За тях, новите обитатели на Бейт-а-Ам, едва ли може 
да се каже с категоричност, че при променените социокултурни парамет- 
ри предефинирането на идентичността има изключително рационална 
мотивация. Тяхната идентификационна стратегия се изразява в подчер- 
таване на различията като начин на самоутвърждаване в среда, в 
която години наред е доминирало обезличаването на индивидуал- 
ностите. 


Изборът да бъдеш евреин днес за евреите от Европа и от България 
има различно съдържание. Опитът на евреите - този, който «предшества 

познанието», и този, който е основан на него, може да предложи условни 
“модели” на «идентификационни стратегии» в стремежа да се търсят 
размитите маркери на еврейските идентичности. Може ли обаче този 
опит да предположи посоките на бъдещото развитие на еврейските 
избори? 

Краят на века предлага напълно нова за еврейската битност ситуа- 
ция: със създаването на държавата Израел, прародината престава да 
бъде имагинерна опора на идентичността; Холокоста - от зловещо ядро 
за колективна идентфикация постепенно (особено за младите поколе- 
ния) се превръща в страница от еврейската история; падането на Бер- 
линската стена и последвалите геополитически промени в Европа 
премахнаха «съветския» тип антисемитизъм и позволиха на евреите да 
напускат държавните граници на бившите социалистически държави. 
Създаде се възможност за преформулиране на «еврейското простран- 
ство» (Спег 1996) в Европа иза създаване на «нова еврейска идентич- 
ност». Или както обясни пред мен д-р Диана Пинто: «Никога евреите 
не са имали толкова разнообразни екзистенциални варианти на същест- 
вуване. Днес можем да бъдем народ с всички компоненти на своята 
национална и етатична принадлежност. Ако желаем, можем да съхраним 
символа на странстващия евреин, но не поради принуда, а поради воле- 
во желание; можем или да бъдем, или да не бъдем евреите хуманисти... 
дефинициите са многобройни. Точно тази доброволност на избора е 
огромният плюс, който ни донесе краят на века.» 


Което значи, че изборите на «избрания народ)» тепърва предстоят... 


Бележки 


" В надписа се споменава евреинът Йосиф «архисинагог», т.е. началник на сина- 
гогата в същия град. «Следователно, се изгъква в съобщението, през | в. от н.е. |гам| е 
съществувала еврейска община със синагога» (Ботушаров 1985). 


2” Евреите почват да се заселват в Мизия, Тракия и Македония векове преди идване- 
то на славянски и български племена. Последните били тогава идолопоклонници. Не се 
знае нищо положително за отношението на тия племена спрямо евреите» (Ардити 1972). 


з Йешива (Уезй/уа) - религиозно еврейско училище. 


+ Романьоти - най-старите евреи, населявали тези земи от времето на Римската 
империя. 

5 Маймонид Моис или Моше бен Маймон е теолог, философ и лекар, роден в 
Кордова в 1135 г., умира в Кайро в 1204 г.. Той е преди всичко известен с теологическите 
и философските си трудове Каментари върху Мишна-та, Мишне-Тора и Пътеводителя 
на заблудените, в които интерпретира Талмуда и търси равновесие между вяра и разум, 
приближавайки Библията до Аристотел (Кош 1970: 175). 


еЗа разлика от немските евреи, например, които се присмиват над идеите на Херцел 
и тръгват към обетованага земя, водени не от някакъв идеализъм или материален интерес, 
а поиеже там за тях е последното убежище от физическо унищожение. 


? АШапсе |5гаейие Иптуегзейе е основана в 1860 гв Париж «за еманципацията и 
моралния прогрес на евреите». 9 години по-късно започва работа в България и през 
1879 г.вече е създадена цяла мрежа ог училнща, курсове и майсторски работилници, 
които се издържат до голяма степен от Алианса (Мегап 1925). 


в Тези думи са произнесени на 15 ноември 1940 г. в ХХУ обикновено народно 
събранне от депутата Дочо Христов по време на дебата по ЗЗН. 


? Днмигтър Пешев е под-председател на Народното събрание. На 19 март 1943 г. 
мииистър-председателят Богдан Филов записва в своя дневник: «Тази сутрин получих 
едно изложение по еврейския въпрос от Д. Пешев, подписано от 43 народни предста- 
витгели |към тях се прнбавя личното писмо на д-р П. Стайнов, макар снощи Пешев по 
моя молба да беше обещал |...| да не ми го изпраща, преди да говори с мен. Това е 
голяма демонстрация, която ще има последствия. Сега виждам действително какво голямо 
влияние имат евренте...» (Фнлов 1990: 561). 


1 РИ както възкликва Петър Дървингов, запасен полковник, бивш началник-щаб 
на Македоно-одринското опълчение: «Българските евреи, наброяващи около 40000 мъже, 
жени и деца, дадоха във войните 1912-1913г. и1915-1918 г. толкова убити, колкото Гърция 
или Турция поотделно във войните им от 1897 г.» (Илел 1987). 


и «... Неприятелите на еврейското училище това са евреи и то такива, които за не- 
щастие на българското еврейство стоят начело на висшите му институти», казва д-р 
Марко Романо на 11 май 1912 година при откриването на първата конференция на 
еврейските училищни настоятелства в България. 


и «...С общността на образователната система за всички народностни групи в НРБ 
се създадоха предпоставки за приобщаване и културна интеграция на вснчки народности 
в страната.» (Бехар 1980). 

Каракачани 
Женя Пимпирева 


Каракачаните са познати на Балканския полуостров под различ- 
ни наименования. В България е широко разпространено названието 
каракачани”, ав Гърция - “саракацани”. Самоназванието на самата 
група е различно от името, давано им от околните. Когато говорят на 
каракачански, те наричат себе си “влахи” (ед. ч. “влахос”), което на 
български превеждат “каракачани” (ед. ч. “каракачанин”). При спо- 
менаване на етнонима “влахос”, “влахи” винаги следва уточнението, 
че са различни от власите и нямат нищо общо с тях. Йли накратко “по 
каракачански сме влахи, по български - каракачани, а по гръцки - 
саракачани”. 


» ф» » 


В историческите извори не са открити сведения за каракачаните, 
но мълчанието на класическите и средновековните писатели не е преч- 
ка за повечето от авторите да поддържат идеята за древния им произ- 
ход, като се основават на лингвистични данни и констатации относно 
елементи на традиционната им култура и социално-икономическата 
организация. Антропологичните характеристики на каракачаните също 
ги причисляват към най-древните популации на Балканския полуост- 

ров и Европа ( Боев 1962; Цачева 1974, Рошпапов 1973; дерматогли- 
фични проучвания на каракачаните провежда Кавгазова и колектив). 


Произходът на каракачаните поражда широк и траен интерес. По- 
ради липсата на данни в исторически извори съществуват разнообразни 
хипотези, чийто брой е значителен за разлика от аргументите в тяхна 
подкрепа. Тезата за гръцкия произход е развита в два варианта: каракача- 
ните са потомци на антични номади, обитавали планинските региони 
на Гърция от предкласични времена (Нбер 1925; Надатша! 1957); те 
произхождат от уседнали гръцки селяни, принудени да напуснат около 
ХГУв. първоначалните си селища и да станат пастири номади (ОеограК- 
Каз 1949; Кауадтаз 1965). Не малко изследователи търсят корените на 
каракачаните в друга посока, като оспорват техния гръцки произход. 
Те аргументират тезата, че каракачаните са потомци на автохтонно насе- 
ление на Балканския полуостров и по-точно на елинизирани траки, или- 
риимизи (Гандев 1971; Ангелов 1971). Не е пропусната и друга теоре- 
тична възможност - тюркският произход. Вероятността каракачаните 
да водят началото си от тюркски племена е отбелязана още през 1925 г. 
(Сепер 1925), а по-късно е развита тезата, че вероятни предци на карака- 
чаните са някои от средновековните тюркоезични номадски племена 
(печенеги, узи, кумани), нахлули в Балканския полуостров през ХГ- 
ХШв. (Губогло 1966). 


Сред разнообразието от научни хипотези не може да се отмине без 
внимание виждането на самите каракачани за техния произход. В народ- 
ната памет е съхранено и широко разпространено и до днес предание, 
според което каракачаните живеели в планината Пинд в село или област, 
наречена Сирако (Сираково, Саракачаново и др.). Поради произвола и 
гнета по време на управленето на Али паша Янински напуснали родните 
си места и тръгнали по планините, където започнали да се изхранват, 
отглеждайки овце. Това предание може да се свърже с действителните 
събития около размириците в Югозападната част на Османската импе- 
рия от края на ХУШи началото на ХТХ в., а такова разселване по същото 
време става и при власите-арумъни, за които има сведения в османски 
и по-ранни извори. 


Поради липсата на писменни данни за каракачаните в изворите не 
само определянето на призхода им, но всякакви реконструкции за 

миналото им до началото на ХХ в. имат изцяло хипотетичен характер. 


» » » 


Докъм средата на ХХ в. каракачани са разпръснати в много райони 
на Балканския полуостров ( Гърция, България, Турция, Сърбия, Маке- 
дония), но днес те са жители само на Гърция и България. Като компактни 
групи в нашата страна каракачани живеят в района на Стара планина 
(г. Сливен, с. Самуилово, с. Г. Чочовени, с. Боров дол, г. Котел, г. Кар- 
нобат , с. Горно Сахране, г. Казанлък, г. Карлово, г. Сопот, с. Енина, с. 
Крън, с. Шипка идр .), в района на Рила (г. Самоков, г. Дупница) ив Се- 
верозападна България (г. Берковица, г. Вършец, г. Монтана, г. Враца). 


Установяването на броя на каракачаните, пръснати на различни 
места в много от страните на Балканския полуостров, при това сменящи 
местоположението си лятно изимно време, е трудна задача. Тя се услож- 
нява и от объркването им с други групи население, най-често с арумъни- 
те власи, които са също номади пастири. За неточността на данните по- 
някога влияе и политическата конюнктура. Официалните статистически 
данни от преброяванията за броя на каракачаните в България са: 1905 г. 
- 6128, 1910 г.- 7251,1920 г.- 6412, 1956 г. - 2085, 1992 г. - 5144 (Стати- 
стически годишник 1909, 1911, 1915, 1925, 1959, 1994). 


Според данни, предоставени от представители на Културно-про- 
светното дружество на каракачаните в България, техният брой през 1994 
г. е 14-15 хил. Социологическо проучване от 1992 г. посочва като ве- 
роятен брой на каракачаните между 12 000 и 15 000 души (Кертиков 
1992). 


Езиковедите отнасят каракачанския говор към групата на северните 
диалекти на новогръцкия език. Особеното е, че в диалекта на карака- 
чаните в по-голяма степен отколкото в други балкански езици и диалек- 
ти съществува автохтонна съставка (Азепоуа 1978). Общуването със 
заобикалящото другоезично население, сред което каракачаните са раз- 
пръснати, определя владеенето на втори и трети език. Билингвизмът в 
традиционния период е характерен само за мъжете, но тенденцията е 
към разширяване на кръга и след усядането обхваща всички каракача- 
ни. В чуждоезиковата среда каракачанският говор се консервира и обед- 

нява, а промените са в резултат от влиянието на българския език (Си- 
меонов 1970; Азепоуа 1976, 1984). В същото време се ограничават зна- 
чително и сферите на неговото използване. Социологическото проуч- 
ване от 1992 г. констатира, че значителна част от каракачаните говорят 
гръцки, но твърде малка част владее езика писмено (Кертиков 1992). 


По вероизповедание каракачаните са източноправославни христи- 
яни. През номадския период достъпът им до християнските храмове и 
контактът със свещеници е затруднен поради отдалечеността на техните 
селища от селата и градовете. В традиционната им култура намират 
място редица езически вярвания, обреди и обичаи, които се съчетават 
по неповторим начин с християнския мироглед и празници. След уся- 
дането им контактите с православната църква стават постоянни. 


Сред каракачаните е широко застъпено мнението, споделяно и от 
техните съседи българи, че изключителната религиозност е характерна 
тяхна черта. Данните от социологическото проучване опровергават та- 
зи представа (Кертиков 1992). Собствените ми наблюдения показват, 
че, независимо от своя мироглед, изключително широк кръг каракачани 
се придържат към християнските догми и църковни обреди и именно 
това се възприема като определяща черта при етническата идентифи- 
кация и самоидентификация на групата (особено в периода преди 1989 
г. поради ограничаване правото на вероизповедание). 


В началото на ХХ в. каракачаните са типични представители на 
номадското овцевъдство. Присъщо за него е използването само на есте- 
ствени пасища, които през двата основни сезона са на различни места, 
често отдалечени на значителни разстояния: например каракачаните, 
които летували в Рила, прекарвали зимата по топлите пасища в Одрин- 
ско. От първостепенно значение за номадското стопанство са конете и 
овцете, осигуряващи почти изцяло нуждите от храна, облекло, вещи за 
обзавеждането и покъщнината и транспорта. Установено е, че породата 
на “каракачанската овца” и на каракачанския кон” са едни от най-стари- 
те породи овце и коне, а характерните им особености ги правят изключи- 
телно подходящи за номадския живот (Хлебаров 1941; Петров 1971). 
Основните стопански дейности на каракачаните - овцевъдството и мле- 
копреработването - носят редица специфики (Гупузов 1958; Маринов 
1964). 

Номадското овцевъдство слага своя отпечатък върху цялата мате- 
риална култура на каракачаните. Те нямат постоянни и организират 
временни летни и зимни селища. Жилището представлява колиба от 
клонии шума (Тоапдоп-Вафапроц 1955; Маринов 1964; Кауадав 1965). 
Цялата покъщнина на всяко семейство, независимо дали е заможно или 
бедно, може да се натовари на няколко коня. По време на път, заемащ 
немалка част от живота на каракачаните, каракачаните се приютяват в 
чатура - върху прост дървен скелет се опъва специално изтъкано за та- 
зи цел чергило. Съставът на храната им, в която млякото и млечните 
продукти са основни, както и технологията на приготвянето й, също са 
определени от техния поминък и начин на живот. Така е иза облеклото 
на каракачаните, което е сред най-съществените и директно възприе- 
мани от околните характеристики на групата - тъмното мъжко облекло, 
а още повече общият силует и специфичните елементи от традиционния 
женски костюм като характерното забраждане с тъмночервен вълнен 
шал със свободно пуснати долни краища, калците, изплетени с много 
шарки, силно набраната фуста с широк колан, придаващ й линия на 
смъкната талия с малка трапецовидна престилка в долния й край 
(НадгипйаЦ 1957; Кауадтаз 1965; Маринов 1964). 


Спецификата на социалния и икономически живот на каракачаните 
намира най-ярък израз в организирането на каракачанския стан (компа- 
ния, баджьо, оджак). За каракачаните, който живеят разпръснати сред 
други общности, компаниите са единствените териториални общности, 
съществуващи до голяма степен независимо и изолирани една от друга, 
както и отуседнало население с друга етническа принадлежност. Кара- 
качанската компания представлява номадска община, която въпреки сво- 
ите особености заради временното си съществуване, непостоянния със- 
тав испецифичната обвързаност с територията, може да бъде съпоставе- 
на със селската (съседска) община при уседналото население. Номадска 
община организира изцяло икономическия и социален живот на кара- 
качаните до преминаването им към уседнал живот (Рипргеуа 1993). 


Една от важните общностни характеристики на каракачаните е тях- 
ната етническа самоидентификация. Както в своето номадско минало, 
така и като уседнали жители, те се разграничават от заобикалящото ги 
население, осъзнавайки се като различни от него по своя език, културни 

белези и произход. Макар и силно консервативно, етническото самосъз- 
нание постепенно търпи промени: в опозицията “ние/те”, която лежи в 
основата му, намалява степента на противопоставяне, не само защото 
отпада конфронтацията между номади и уседнали, а и в резултат от 
продължителното съжителстване и опознаване. За етническата самои- 
идентификация на каракачаните е характерна тристепенност: след като 
се самоопределят като каракачани, те уточняват, че са гърци, защото май- 
чиният им език е гръцкият, при това смятат себе си за “най-чисти гърци”; 
накрая допълват, че са “български” каракачани, защото живеят в Бълга- 
рия, където са родени децата им, те самите, а не рядко и дедите им. 


Характеристиките, накратко представени дотук, определят карака- 
чаните в България като малка етническа група. Според възприетото от 
българските етнолози гледище етническата група е част от етнос, нами- 
раща се в чуждоетническо обкръжение, която пази езика и културните 
си особености, както и етническото си самосъзнание, като се допуска и 
дисперсното й съществуване. Номади или уседнали жители, каракача- 
ните в България се включват в тези рамки, като известна специфика се 
проявява по отношение на обитаваната от тях територия. През традици- 
онния период тя включва три компонента - места за зимуване, места за 
летуване и пътищата между тях. За разлика от времето на Османската 
империя, след първите десетилетия на ХХ в. тези три части се ограни- 
чават върху територията на една държава, но и след трайното свързване 
на част от каракачаните с България те не са компактно разположени. 
Каракачаните остават дисперсна група и след преминаването към 
уседнал живот, когато пак са пръснати в селища от различни райони на 
страната, но по места оформят компактни каракачански квартали. 


» 9» 


След разпадане на Османската империя настъпват значителни про- 
мени в обществено-политическата система на Балканския полуостров, 
които предизвикват ограничаване номадството на каракачаните и отдел- 
ни преминавания към уседнал живот. Тези насоки се проследяват в по- 
нататъшното развитие на каракачаните и бележат тенденция към задъл- 
бочаване. Но в периода до войните 1912 - 1918 г. каракачаните почти 
изцяло запазват начина си на живот и обичаи, типични за предходния, 

същински номадски период. Разпръснати сред заобикалящото ги усед- 
нало население с различна етнична принадлежност, те водят изключи- 
телно изолиран живот в рамките на каракачанския стан. В него се орга- 
низира целият икономически и социален живот на каракачанските се- 
мейства. Съществуването им извън него е невъзможно ив крайна сметка 
довежда до усядане. Контактите с уседналото население ив този период 
продължават да са единствено в стопанската сфера и се свеждат преди 
всичко до обмен на продукция. 


В този период се слага началото на разделянето на каракачанската 
етническа група на две части - подвижни каракачани и уседнали кара- 
качани, които променят традиционната си среда и култура поради новия 
начин на живот и поминък. 


Промените, които започват след Освобождението на България, се 
задълбочават и дават резултат и отражение върху етнокултурното разви- 
тие на каракачаните в периода след Първата световна война. Изменя се 
не само българското общество, но и самата каракачанска общност. За- 
силва се диференциацията в каракачанската номадска община, появяват 
се нови форми на наемен труд, нараства самостоятелността на отделните 
семейства. Каракачаните активизират и разнообразяват контактите си 
с уседналото чуждоетнично население, следствие на което се повишава 
степента на взаимно опознаване. То протича с различна интензивност 
в двете части на каракачанската група - при подвижните и при уседнали- 
те каракачани, чийто брой постепенно нараства. Посещението на бъл- 
гарски училища от каракачански деца, работата на мъже сред българско- 
то земеделско население и служенето в армията разширяват кръга от 
каракачани, които опознават българите и тяхната култура отблизо. Вза- 
имното опознаване, разширяването и активизиране на връзките довежда 
до сближаване на каракачаните с българското население, което води до 
преодоляване на известни предубеждения, но остава в сила противопос- 
тавянето “ние каракачаните” и “те, другите, селяните, българите”. 


» д» 


Независимо от промените до 40-те години на ХХ в. каракачаните 
в основната си част остават номади. Още след Освобождението обаче 
се слага началото на процеса на седентаризация, обусловен както от 

промените в самата каракачанска общност, така ив макрообществото. 
Българската държава се намесва пряко в този процес след Втората све- 
товна война (Постановление на Министерския съвет от 15 март 1954г.), 
като задължава каракачаните да се установяват на постоянно местожи- 
телство. Част от каракачанските семейства се заселват и се възползват 
от известни улеснения, предвиждани от постановлението като безвъз- 
мездното получаването на земя до 4 дка и предимство при закупуване 
на строителни материали, освобождаване от наем за ползването на земи 
от държавния и горски фонд. Постановлението от 1954 г. променя жи- 
вота само на част от каракачаните, но други продължават подвижния 
си живот до края на 50-те години. Тогава всички каракачански овце са 
отнети от техните собственици, което е част от общия за България про- 
цес на унищожаване на частната собственост. Лишени от собственост, 
семействата нямат друг избор освен да се заселят и членовете им да 
потърсят друга работа. Спецификата и проблемите, породени от седен- 
таризацията на каракачаните, произтичат от провежданото от управля- 
ващата комунистическа партия отнемане на собствеността и нейното 
одържавяване, както и от относително по-силния държавен натиск (Рип- 
рпеуа 1993). 


Първоначално усядането получава силно негативна оценка от кара- 
качаните, които са недоволни от принудителния начин на заселването 
и главно от отнемането на овцете им. На реалностите на уседналия жи- 
вот те противопоставят пасторална картина на миналото. Един от опити- 
те да се утвърдят в новата ситуация е като се самооценяват като номади 
и овчари по-високо от съседите си с различна етническа принадлежност. 
С отдалечаване от това време в акта на усядането започват да се разгра- 
ничават двата отделни момента с различно отношение към всеки от 
тях. Като нещо хубаво се оценява установяването на постоянно място с 
всички свързани с него удобства и предимства за бившите номади и 
особено перспективите за техните деца. При това принудителният харак- 
тер не буди раздразнение както в началото, тъй като се осъзнава неизбеж- 
ността от изоставяне на скитническия живот, което е въпрос на време 
за всяко семейство. Отрицателно се преценява само вземането на овцете 
и по този начин лишаването на каракачаните въобще от собственост, 
защото е малък броят на хората, притежаващи друго освен животни. 
Различно се възприема смяната на начина на живот от различните поко- 

ления, проявяващи нееднаква адаптивност към новите условия. За по- 
възрастните адаптирането е мъчително и продължително поради факто- 
ри от психологически, професионален и езиков характер, а младото 
поколение проявява естествено по-голяма приспособимост. Данните 
от емпиричното социологическо изследване също показват определено 
положителна оценка за изоставяне на номадството - 8890 от отговорите 
на анкетираната съвкупност (Кертиков 1992). 


За разлика от заселванията на каракачаните в периода до Втората 
световна война, когато те обикновено се установяват по селата, през 
60-те години те се насочват към градовете. За предпочитанията си към 
града каракачаните изтъкват различни причини: най-често нежелание- 
то и неумението си да се занимават със земеделие; възможността да се 
установят на група в покрайнините на града, като по този начин фор- 
мират свой квартал; по-добрите възможности, които градът предлага 
за намиране на работа и за образование на децата им. 


В резултат от изоставяне на традиционния поминък и лишаването 
на каракачаните от техните стада се разрушава предишната социално- 
професионална структура на каракачаните. В тяхната общност намират 
място нови социални групи и професии. Известно време след заселва- 
нето си каракачаните поради липса на друга квалификация се насочват 
към селското стопанство, където най-често се се заемат дейности, свър- 
зани с животновъдството и горското стопанство. Първоначално жените 
остават по домовете, ангажирани в домакинство и отглеждането на де- 
цата. Причина за ограничаване на каракачанките в семейната сфера е и 
езиковата бариера, но с усвояване на български език те излизат от тради- 
ционните рамки на трудовото разделение и се ангажират с работа извън 
дома. В условията на уседнал живот възможностите за получаване на 
образование и квалификация се разширяват значително, при което пос- 
тепенно се разнообразяват практикуваните от каракачаните професии. 


Усядането води до значителни промени в живота и етнокултурното 
развитие на каракачаните. Променя се средата на обитаване, организа- 
цията на бита и материалната култура, при което се възприемат модели- 
те на местното българско население. Колибата се заменя с къща, карака- 
чанския стан - с квартала, природната среда - със селищните структури. 
Все пак каракачаните запазват своя специфика преди всичко в сферата 

на духовната култура, елементи от която се активизират, за да послужат 
като етнодиференциращи белези. Смяната на подвижния с уседнал жи- 
вот разрушава каракачанската номадска община, която заедно със семей- 
ството има решаваща роля за репродуциране на етническата култура 
през номадския период. След отмирането й цялата етновъзпроизводст- 
вена дейност се съсредоточава в семейството, където при чуждоетничес- 
кото обкръжение единствено се осъществява етническа социализация. 


В условията на уседнал живот се променя системата от връзки със 
заобикалящото население. Каракачаните се включват в селищните 
структури, контактите стават постоянни и се разнообразяват, нараства 
степента на опознаване. Взаимодействието с околните се разпростира 
във всички области и се осъществява без прекъсвания. Каракачаните 
стават част от уседналата общност, независимо дали са компактно или 
разпръснато заселени (Рипригеуа 1997). 


Изоставянето на номадското пастирство и свързаните с него проме- 
ни създава за каракачаните като етническа общност критична ситуация, 
при което е поставено на изпитание съществуването им като етническа 
група. В тази обстановка етнодиференциращите белези, проявяващи 
се при нормални условия, и механизмът на запазване и предаване на 
традицията се оказват недостатъчни и се появява необходимост да се 
изработят допълнителни етнозащитни механизми. Това се постига чрез 
активизиране и преосмисляне на елементи от традиционната култура 
(главно духовната), както и с включване на изцяло нови елементи в 
нея. Традиционната култура се адаптира към новите условия и успява 
да запази спецификата си чрез обновяване, адекватно на новата ситуа- 
ция. Запазването на етнокултурната специфика на каракачаните върви 
по линия на приспособяване и обновяване на традиционната култура, а 
не чрез консервирането йШ. 


Усядането води до значителни промени в живота и етнокултурното 
развитие на каракачаните. Процесите на етнокултурно развитие на кара- 
качаните до края на 80-те години се определят и от политиката на тота- 
литарния режим към ограничаване дейността на етническите общности. 
От друга страна, една малка дисперсна етническа група, каквато са кара- 
качаните, естествено търпи силно въздействие на числено превъзхож- 
дащия я етнос. За приобщаване на каракачаните към българския етнос 

благоприятстват: еднаквото вероизповедание, продължителните контак- 
ти и значителнага сгепен на опознаване още в традиционния период; 
числената неравностойност; нарушаването на пространствената изоли- 
раност изагубването в значителна степен на спецификата в икономичес- 
кия и социален живот след постоянното установяване на каракачаните. 

Интеграционните процеси се проследяват както в социално-икономи- 
ческо, така и в културно отношение, но въпреки пречките за свободна 
изява на етническата идентичност през този период, каракачаните 
запазват съзнание за принадлежност към своята общност. Те осъзнават 
като специфични черти, които отличават тяхната група, езика, обичаите, 

представата за общ произход, историческото минало и др. 


» » +» 


Промените в България след 1989 г. създават благоприятни условия 
за поставяне и решаване на редица проблеми на етническите общности, 
включително и на каракачаните. Правото за неполитическо сдружаване 
на етническите общности довежда до основаването през 1991 г. на Кул- 
турно-просветно дружество на каракачаните в България (Н Еуосп 
Хорокотаауолфу ВоуЛуар:ас) с център в г. Сливен (през 1995 г. се 
преименува на Федерация на културно-просвегните дружества на 
каракачаните в България - ПоуВофЛуорка Оцослоудъс тфу 
ПоМткикоу ко: Еклопдеопкоу ХъЛАоушу Харокоатсамоу по подобие 
на организацията в Гърция). Целите, които Дружеството на каракачаните 
в България декларира, са: установяване на контакти между каракачаните 
в страната и извън нея; изучаване и пропагандиране на историческото 
минало, традициите, езика и фолклорното богатство на каракачанската 
общност и др. След учредяването на централното започва създаване на 
регионални дружества в селища, където живеят по-значителни групи 
каракачани. В настоящия момент броят им е 15 ивтях се включва пре- 
обладаващата част от каракачаните, какго и членовете на семейства от 
смесени бракове. 


Каракачанското дружество в Сливен и централното ръководство 
на Федерацията организират ежегодно събори (каракачаните от различ- 
ни селища провеждат и свои местни срещи, например самоковци - в 
Боровец, хората от Дупница - в м. Вангелова чешма в Рила и др.), на 

които наред със забавленията, срещите и популяризирането на традици- 
онната култура на предишните пастири номади се поставят съвремен- 
ните проблеми на каракачанската общност в България и се прави опит 
да се ангажира с тях общественото мнение не само у нас, но ив Гърция. 
За място на провеждането на съборите е определена местността Каран- 
дила край Сливен - град, в и около който живее най-голям брой карака- 
чани. За време на провеждането е избрана датата 15 август - празник на 
Св. Богородица, култът към която е от особено значение в традиционния 
мироглед на каракачаните - но по-късно за удобство се премества в по- 
чивните дни от края на август и началото на септември. 


След продължителното ограничаване на възможностите за изява 
на етническата идентичност каракачанският събор става място за ней- 
ната интензивна демонстрация. По време на съборите се организират 
конференции, посветени на произхода на каракачаните (Трети събор); 
на историята, съвремието и бита (Четвърти събор); на антропологията 
(Пети събор); на настоящето и бъдещето на каракачаните (Шести събор). 
Въпросът, който буди най-голям интерес, е за произхода на каракачани- 
те. Нито организаторите, нито аудиторията желаят да слушат и разискват 
друга хипотеза освен за гръцкия им генезис. Както е присъщо за всяка 
етническа група в стремежа й да се утвърди и да получи признание, на- 
мирайки се в чуждоетническо обкръжение, и каракачаните се възприе- 
мат като “много древен народ” и като “най-чистите от всички гърци”. 
Хипотезата за каракачаните като потомци на елинизирани траки се по- 
среща с най-остро недоволство и нейното обсъждане се възприема като 
опитза обезличаване и асимилиране на етническата група. За това отно- 
шение допринася и объркването на древните траки, населявали Балкан- 
ския полуостров преди пет хиляди години, със съвременните тракийци 
- българи, обитаващи географската област Тракия в Южна България. 


Гръцкият език е равностоен или дори преобладаващ над българс- 
кия по време на събора за разлика от ежедневието, когато матерният 
език се ползва единствено в сферата на семейството, при това не от 
всички негови членове. Каракачанската общност демонстрира своята 
специфика и сплотеност именно на съборите и едновременно с това 
декларира етническата си връзка с гърците. 


Присъствието на фолклорни групи и други гости на ежегодните 


Каракачани 255 


каракачански срещи очертават тенденцията да се включват участници 
ида се поставят проблеми, излизащи извън рамките на каракачанската 
общност в България. Показателно е, например, участието на женска 
певческа група към Българо-гръцкото дружество “Аполония” вг. С030- 
пол на Шестия каракачански събор. Времето ще покаже дали карака- 
чанският форум няма да се превърне в общ за гръкофоните в България. 


Ежегодното провеждане на каракачанските събори е изключите- 
лен стимул за развитие на самодейността, която намира своята сцена 
именно там. Детски и други фолклорни групи от различни селища с 
каракачанско население представят традиционни танци, песни, обичаи, 
игри и други, на които се обучават както в България, така и по време на 
летните лагери в Гърция. 


По време на ежегодните събори, но и извън тях, каракачанското 
дружество се стреми към активно сътрудничество и връзки не само с 
гръцката федерацията на саракацаните, но ис представители на изпъл- 
нителната и законодателна власт в България и Гърция. Лайтмотив на 
традиционните събори, както и въобще на дейността на Федерацията 
на каракачанските дружества, е представянето на каракачаните като мост 
на сътрудничество и приятелство между две съседни балкански страни 
- идея, която започва да се реализира ив конкретни начинания и която 
поражда реплики от страна на българската общественост, че малцинствата 
са действително мост, но с двупосочно движение (Константинов 1997). 


През 1993 г. се слага началото на преподаване на гръцки език на 
каракачанските деца от Сливенския квартал “Ново село” в училище, 
но в други селища реализирането му среща трудности при събиране на 
ученици, осигуряване на квалифицирани преподаватели и др. Друг път 
за езиково обучение са летните лагери в Гърция, където заедно с езика 
децата изучават гръцки песни, танци, обичаи, а учители каракачани от 
България получават квалификация за преподаване на гръцки език. 


Във времето на радикални икономически промени и създаване на 
пазарна икономика в България каракачаните изпитват редица трудно- 
сти. Безработицата сред активното каракачанско население е показа- 
тел за отражението на икономическата криза в общността. За съжале- 
ние не съществуват статистически данни за нейното равнище, но може 
да се предположи, че процентът на безработните не се различава 

значително от този при българите в съответните селища поради лип- 
сата на съществени различия в образованието, квалификацията и трудо- 
вата нагласа. 


Сред първостепенните икономически проблеми на каракачаните, 
които Федерацията прави опити да разреши, е осигуряването на компен- 
сация за насилствено отнетите през 50-те години овце и коне. Провежда- 
нето на аграрна реформа, свързана с възстановяване на поземлената 
собственост, също поражда напрежение сред каракачаните заради 
невъзможността да получат земя, въпреки продължителната си работа 
в бившите ТКЗС-та и поради липсата на адекватна компенсация за 
отнетите животни. Предлаганият изход е те да получат безвъзмездно 
обработваема земя от общините, както и да се внесат корекции в Закона 
за земята по отношение на ползването на ливади, фуражи, кошари и др. 


В търсене на изход от икономическите трудности и след отпадане 
на ограниченията за пътуване в чужбина каракачаните се насочват към 
временна работа в Гърция - в селското стопанство, в строителството 
или по предприятия. За престоя си те получават визи с предимство. В 
първите години след получаването на възможност за пътуване в чужби- 
на “гурбетчийството” става масово явление сред каракачаните. Посте- 
пенно броят на сезонните работници започва да намалява, което може 
да се обясни с неудовлетворението от тежката и временна работа, недоб- 
рите условия на живот, далеч от дома и семейството и търсене на нови 
възможности за работа в България. През последните години сред карака- 
чаните се налага възгледът, че гръцките инвестиции в България в места 
с концентрирано каракачанско население са за предпочитане. 


В резултат от пребиваванията си в Гърция ориентирането на 
каракачаните към модели на съвременната гръцка култура е много 
активно. В известна степен то еза сметка на елементи от традиционната 
им култура и фолклора. Едновременно с това при няколко месечния си 
престой в Гърция каракачаните от България констатират различия в 
начина на живот и взаимоотношения и понякога непригодността си към 
тях. “Там ни казват българите” - споделя не един каракачанин, върнал 
се от гурбет в Гърция, а на престоя си там почти всеки гледа като на 
временна възможност, породена от безработицата и тежката икономи- 
ческа ситуация в България. Каракачаните обикновено не се стремят 

към изселване в Гърция. В същото време те поставят въпроса за получа- 
ване на двойно гражданство, тъй като по този начин ще отпаднат прегра- 
дите за пътуване и работа в Европа. 


Промените след 1989 г. довеждат до нови тенденции и процеси в 
каракачанската общност. Постепенно се премахват пречките за изповяд- 
ване на религията и за свободна изява на етническата идентичност. В 
социално-икономически план процесите протичат в условията на ради- 
кални реформи, икономическа криза и свързаните с нея обедняване и 
безработица, които пораждат необходимост от адаптация към новите 
икономически реалности. Икономическата криза става съществен фак- 
тор за по-голяма сплотеност и чувство за приобщеност към етническата 
група, защото в несигурна обстановка каракачанинът търси подкрепа в 
своята етническа среда сред хората, с които го свързва общ произход и 
историческа съдба, стереотипи, ценности и т.н. Така през 90-те години 
на ХХ в. се стига до известно затваряне и до засилване на етническите 
предразсъдъци по отношение на другите. Но ив новата социално-иконо- 
мическа и етнокултурна ситуация каракачаните продължават да се 
възприемат като част от българското общество, а съзнанието за гръцкия 
им произход не пречи да определят България като своя родина. 


Литература 
АНТОНИЕВИ?, Д. 1976. Саракачани. - ВаЖатса, У1. 
ЖУНИЪ, Л. 1958. Саракачани - “Ашани” на Гочу. - Гласник Етнографског 
института, УП, Научно дело Београд. 


КЕРТИКОВ, К., Е.Тодорова, А. Гълъбов, С. Митев. 1992. Каракачаните 
в условията на демократизация на българското общество - емпирично социо- 
логическо изследване на Института по социология към БАН. София. 


МАРИНОВ, В. 1964. Принос към изучаване на произхода, бита и култура- 
та на каракачаните в България. София: БАН. 

МЛАДЕНОВ, К. 1939. Към произхода на името “каракачани”. - Родна 
реч, Хе 2. 


НЕКРАСОВА, О. и П. Боев. 1962. Принос към антропологията на 
каракачаните. - Известия на Института но морфология, Хо 6. 


258 Женя Пимпирева 


ПЕТРОВ, А. 1940-1941. Българският примитивен кон (характеристика на 
развъжданите в пределите на България коне). - Годишник на Софийския 
университет, Аграрно-лесовъден факултет, Хо 19. 

ПЕТРОВ, А. 1971. Сравнителни краниометрични проучвания върху пород- 
ната принадлежност на каракачанската, шуменската и панагюрската овца. - Ар- 
хив на Селскостопанския музей, Мо 1. 

ПИМПИРЕВА, Ж. 1995. Каракачаните в България. София: Университет- 
ско издателство. 

РЕЗУЛТАТИ от преброяването на населението. 1994. т. |, Демографски 
характеристики. София: НСИ. 

СИМЕОНОВ, Б. 1970. Фонологическая система каракачанкого диалекта 
Берковиць/Вершеца. - Балканско езикознание, ХХ, Хе 2. 

СКОК, П. 1928. Саракачани. - Гласник Скопског научног друштва, ГУ, 
Скопье. 

СТАТИСТИЧЕСКИ годишник на Българското царство. 1909, 1911, 1915, 
1925. София. 


СТАТИСТИЧЕСКИ годишник на НРБ. 1959. София. 
100-но Постановление на МС от 15 март 1954 г. относно установяването 


на каракачаните на постоянно местожителство. - Известия на Президиума на 
Народното събрание, Хе 25, 26. 1. 1954. 


ХЛЕБАРОВ, Г. С. 1941-1942. Каракачанската овца. - Годишник на 
Софийския университет, Аграрно-лесовъден факултет, ХХ, кн. | - Земеделие. 

ЦАЧЕВА, Л. иП. БОЕВ. 1974. Сероангропологично проучване на карака- 
чаните в България. - Известия на Инстута по морфология, Хе 15. 

ЧИЛЕВ, П. 1921. Саракачани. - Известия на Народния етнографски му- 
зей, |. 

АБЕКОУА, Р. 1976. |,е5 соптас!5 Ипеш5пдиев дапз |е рапег дез Кагака Пап 
Че Вщрапе. - Балканско езикознание, ХХ, 4. 


АЗЕХОУА, Р. 1984. Обзегуапопз зшг |е5 имепегепсез епие е Огес е! |е 
Вшраге дапз |е рапег де КагаКа!5Папз еп Вшрапе. - В: Културни илитературни 
отношения между българи и гърци от средата на ХУ до средата на ХА 6. 
София. 


АЗЕХОУА, Р. 1978. Зиг |е5 ейетеп!в ашостопев Чи рапег Чез КагаКа!5 Пап 
де ВшШрапе. - Балканско езикознание, ХХ1, 3. 


ВАПЕКМАКИ, А. 1964. Еегпуедеъзсвай т Хидойеигора. МипсПеп. 


Каракачани 259 


САМРВЕП, , 1. К. 1964. Нопоиг Кат у апа Рагопаве. ОхКога, Сагепдоп 
Ргезв. 


САРГРАХК, Т!. 1924-1926. багаКасапи. Бита азирга ипа роршацоп 
готапез! гтестга!с. - Пасоготата, М 4. 

НАО2МНАП, А. 1957. 5агакавапе!, 1. 1. т. А, В. Ата, Ед. ацс“. 

НАММОМО,(К. 1976. Мпргапопз ап пуазопз т Огеесе апд Афасеп! Агеаз. 
Хеу Хегвеу. 

НОЕС. С. 1925. багасайзанз. Пе "Ри потаде огедие, 1. |- Еме пршхйдие 
ргеседее Ф”ипе пойсе ешпоргартаче. Рапз-Сореппарие, Спатртоп ес. 

КАУАОТАЗ, С. В. 1965. Ранеигз-Мотадез Медиеггапеенз. ез ЗагаКа!запз 
Яе Сгисе. -Рагз: Саийиег 8 УШагв. 

МАККОМБКА, ПО. 1962. КИКа иууар о ргосез51е гапКапа потад?К1сЬ 
пиогас! разегзкт па гегепе Вшраг!. - Еторгайа РобКа, К 7. 

РМРКЕХА, 1. 1993. Тпе Зедепгапзапоп о Ше КагаКаспапз ш Вшрапа. - 
Егидез ВаКатдиез, М 3. 


Р/МРКЕУА, 2. 1997. Тгад опа! апд Сотетрогагу Моде!з о? ПиегасПоп 
Вепуеелп КагаКаспапз апд Вшрапапв. - Ейпоовта ВаЖатнса, М 1. 
РОЦПАКОХ5, А. К. 1973. 5агаКкабап. Те Моз! Апсеп! Реор!е ш Ечгоре. - 


ш: /Хайв тегпайопа! Сопргезз 0 Амвгороотса! апа Егвпо!орпса! Зс!епсец. 
С тсаро. 


260 


Католици 


ЙПрена Бокова 


Контактите на българските царе с Папската институция датират 
ощеот ГХ в. от времето на цар Борис 1, цар Калоян, цар Иван-Алексан- 
дър. Разпространението на католицизма по българските земи се свързва 
със съществуването на колонии дубровнишки търговци в градовете, 
на саксонски колонии от рудари около Чипровец, както и с условията 
на религиозен и светски живот по време на Османската империя. За 
последователи на католицизма се посочват наследници на павликяните, 
приели през ХУ1 - ХУП в. кръщението от мисионерите на Ватикана 
(селата около Свищов, в Средна Северна България и Пловдивско). 
Особе-на роля изиграва Конгрегацията за разпространение на вярата 
след църковния събор в Гридент (1545-1563). Първите мисионери са 
франци-сканци. В края на ХУШ в. започват дейността си пасионистите, 
сестрите бенедиктинки и др. Спецификата в осъществяването на 
ръководната роля на Католическата църква спрямо българите, изповедно 
свързани с Рим, говори за условия за съществуване на общността, 
характерни за “мисионерските земи” (Пикио 1993: 91-92). 


Първоначално през 1620 г. се формира Сизгодта Вшрапа, възглавя- 
вана от Илия Маринов, наследил Петър Солинат - босненски католичес- 
ки духовник, един от първите проповедници по българските земи. Впо- 
следствие се създават архиепископии с центрове: София (1643 г.) под 

ръководството на Петър Богдан, като дейността й обхваща и Влашко; 
Марцианопул, възглавявана от Марко Бандулович и секретар Петър 
Парчевич; Никопол под ръководството на Филип Станиславов. Гогава 
се създават първите католически училища, в които се преподават и свет- 
ски науки - значима новост за онова време. 


Дейността на католическите деятели в периода ХУП-ХУШ в. за 
национално освобождение на България е обвързана с идеята за “българ- 
ско царство”, “български народ / нация”. Основанията на тази идея се 
търсят в обективни критерии - език, традиционна култура, фолклор и 
т.н. Този факт изпъква при характеризиране на павликяните като общ- 
ност (Ангелов 1994: 174-179.) Българите католици подготвят и участват 
в Чипровското въстание (Станимиров 1988). След неуспеха на въстание- 
то и след поредица войни на полуострова през ХУШ в. иХ!Х в., техните 
потомци формират колонии в Австро-унгарската империя (Банат - 
Винга и Бешенов, Трансилвания, Влашко - Алвинци Дева). Въз основа 
на съхранените документи - църковни, семейни архивии др., относител- 
но ясно се отграничава движението на преселниците от различните 
региони на България към Трансилвания, Банат, Влашко. “Павликяните 
в Бешенов дълго време запазвали спомен за селата в България, от които 
произхождали, та в споменатата епархийска история някой записал в 
бележка, че по “казване на старите”, те произхождали от Никопол, Сви- 
щов, Лъжене, Белене и Трънчевица” (Милетич 1897: 355). Към Седми- 
градско - Алвинц и Дева се насочват преселници от Чипровец и селата 
Желязна и Копиловци. 


През Х1Х в. се отбелязва подем сред българите католици. Строят 
се първите храмове, има развитие на училищно дело идр. След Осво- 
бождението на България се бележи укрепване на католическите общ- 
ности по места, разширяване на мрежата от институции, подпомагащи 
функционирането им - черкви, манастири, училища, болници и др. По 
същото време се завръщат потомци на българите католици от колониите 
в Банат, Трансилвания и региона около Букурещ. Те се заселват в стари 
селища или формират нови. Като стари се сочат Белене, Ореш, Трънчо- 
вица, Лъжене (дн. Малчика), а като нови, с преселници - Бърдарски 
геран, Асеново, Брегари и др. в Северна България. 


В началото на 50-те години на нашия век комунистическата власт 

започва репресии и рестриктивни административни мерки на локално 
равнище срещу католиците по подобие и на други религиозни общности. 
Отнема се имуществото на Католическата църква. Започват арести и 
съдебни процеси срещу духовниците. Официалната пропаганда изграж- 
да образа на католическите свещеници като свързани с “чуждата пропа- 
ганда на Рим”. През 1952 г. монсеньор Евгений Босилков и други трима 
духовници са осъдени на смърт. Присъдата е изпълнена. Репресиите 
довеждат до обезкръвяване на духовенството - в прекия и преносния 
смисъл на думата. Става “опасно”, а впоследствие и “непрестижно” да 
бъдеш духовник (монах, монахиня). 


Промените след 1989 г. дават възможност за нов тласък в развитие- 
то на католическата идея. Последното преброяване от 1992 г. показва 
леко покачване броя на католиците спрямо 1944 г. - от 48000 на 49740. 
Последната цифра трябва да се интерпретира внимателно, тъй като при 
теренна работа през последните няколко години се наблюдава тенденция 
на увеличаване броя на самоопределящите се като католици". 


Структурата на Католическата църква днес обхваща Никополската 
епархия с епископ Петко Христов, Пловдиско-Софийската - епископ 
Георги Йовчев и Католическата апостолическа екзархия - монсеньор 
Христо Пройков (униати), председател и на Католическата епископска 
конференция. Епархийските центрове София, Пловдив и Русе се откро- 
яват в публичното пространство на регионално и национално равнище. 
Видим е процесът на реконструиране на католическите общности в гра- 
довете през последното десетилетие. От особено значение е ролята на 
Римо-католическата църква днес като институция, подкрепяща тези про- 
цеси, Възстановяват се контактите с Ватикана, функционира негово 
представителство в София. Орденът на Пасионистите, както и други 
организации, свързани с църквата, подпомагат общностния живот. Идват 
свещеници, монахини, консултанти. 


Католическата църква възстановява основна част от дейността си: 
реконструиране на храмове; книжовно дело - преводи на литература с 
религиозно съдържание и на изследвания за България, издаване на вест- 
ници - “Истина”, “Абагар” и др.; възвръщане на имоти; социално подпо- 
магане. Осъществява се широка благотворителна дейност чрез нацио- 
налната и регионалните структури на “Каритас”, “Лазарус” и др. 

Широка работа се разгръща сред младите, независимо от вероизпо- 
веданието на родителите като религиозна практика и културна идентич- 
ност. Създават се младежки и ученически организации, които взаимо- 
действат активно с аналогични от Европа. Формират се съботно-неделни 
училища, летни училища в селища от “ваканционен” тип - със сезонно 
завръщане на населението. Организират се гостувания на разменни на- 
чала на ученически и младежки организации от Италия, Франция и 
др.; поклонничества, чиято подготовка е част от културния календар и 
т.н. Осъществява се пагронаж върху социално слаби - грижи за прехра- 
ната, подслон, подкрепа в обучението, изплащане издръжка за образова- 
телни степени и др. 


Дейността на католическите свещеници чужденци е насочена към 
възстановяване на взаимоотношенията между католиците в страната. 
Особен акцент се поставя върху изграждането и функционирането на 
общностните връзки - съвместно изживяване на вярата и дейности по 
разпространението Й-. 


Всички посочени дейности се реализират чрез църковни организа- 
ции и с активното участие на католическите общности по места. Про- 
учват се потребностите ив съответствие с тях се разработват конкретни 
проекти. Това “отваряне” на дейността на църквата съобразно новото 
време и съобразно Втория Ватикански събор в известна степен е ново 
и по-трудно за възприемане от хората от третата възраст, но се приема 
от младото и средното поколение. 


В миналото общността е била относително затворена. Тази й харак- 
теристика се проявява с особена сила в матримониалната сфера до 50- 
те години. Спазването на забраната за “смесени” по религозен признак 
бракове се следва много стриктно.Теренни изследвания установяват, 
че разкази за първите “смесени” бракове не само се помнят като събития, 
но са фолклоризирани и са част от наративния корпус на локалната 
словесна култура. Семейната сфера поддържа съхраняването на вътреш- 
нообщностните специфики, основани на различията в преживения исто- 
рически и културен опит. Техен фундамент е вярата, но те имат и иконо- 
мически, и социални измерения. 


Родствените връзки играят важна роля за поддържане и укрепване 
на вярата в индивидуален и в общностен план. Семейно-родственият 

кръг ориентира и мотивира младите към обучение и приемане на све- 
щенически или монашески сан (превръщането на девойките в “невести 
на Христа”) - чичото/вуйчото поемат грижата за племенника; лелята 
по бащина/майчина линия - за племенницата. От един род има по ня- 
колко свещеници и монахини. Традицията се следва до средата на века. 


Относителната затвореност на католическата общност се преодо- 
лява по различни начини. От особено значение са 50-те години, когато 
модернизационната политика на комунистическата власт е насочена към 
“рушене” на традиционните общностни нагласи. Макар и налагана по 
административен път, тя намира отклик сред младите. Миграционните 
процеси от селата към градовете обхващат и българите католици. В тях 
се преплитат икономически, регионални, религиозни и семейно-род- 
ствени отношения. Забраните за смесени бракове, ограниченията на 
затворения общностен живот изглеждат остарели на новите поколения, 
доколкото са несъвместими със съвместният живот в града, новите отно- 
шения в сферата на образованието и труда. 


Колективната памет съхранява разчленяването на хронологичното 
време на отделни, различни по значимост за живота на общността пери- 
оди: до 50-години, до 1989 г. и сега. Характерно е, че първият бива на- 
зоваван “времето на родителите”, вторият се определя с неутрално-без- 
личното “преди”. И единият, и другият са важни времеви проекции, 
спрямо които се търсят смислите на ставащото днес - промените в обще- 
ството и в общността през 90-те години. 


Основните измерения на колективната идентичност са религията 
и етничността: католическата вяра и българската принадлежност. 
Двете са еднакво значими за информаторите. 


Днес католиците с гордост се описват като потомци на участниците 
в Чипровското въстание и павликяните. Това са основни тези в науката”, 
широко популяризирани сред населението от краеведски и научно-попу- 
лярни издания. В устната история на българите - потомци на преселни- 
ците (Централна Северна България) съществуват разкази за изселването. 
Водеща е идеята за загубената и възвърнатата българска държавност. 
Акцентът е върху самостоятелна територия, отграничена от “чуждите”. 
В тези разкази липсват образи на “конкретното”, характерни за българи 
преселници от други региони: “богата земя, тучни пасища”. Територията 

се мисли с термините на държавата, а не на региона, в който е живяло 
населението преди напускането на България. Тези антропологически 
наблюдения потвърждават историческата теза за възприемане от широки 
слоеве на водещата идея за национална държава, развивана и поддържа- 
на от католическата интелигенция през ХУП в. Гака се тълкува и учас- 
тието на православни българи в Чипровското въстание (Станимиров 
1988). 


Сред спецификите на своята общност католиците посочват езика 
икнижнината. “Павликянският” (назоваван още “католишки” в рамки- 
те на общността) е сред родопските говори на голямата група югоизточ- 
ни говори на българския език. Книжнината, създавана от българите като- 
лици през столетията, играе значителна роля за развитието на национал- 
ната идея, за съхранение на етническите и религиозните маркери на 
общността. Молитвеникът “Абагар” с автор/съставител Филип Стани- 
славов (Рим 1651 г.) е първата книга на български език, отпечатана на 
кирилица, «в дар на народа български”. Милетич (1900) я характеризира 
като “пробив към европейския свят”. По време на миграцията се създава 
“павликянска книжнина” (Милетич 1900: 339-482; Милетич 1903: 309; 
Иванов 1982: 217). Тя се пише на павликянско наречие с латинска азбу- 
ка”. След Освобождението се издава на кирилица на литературен българ- 
ски и се влива в общия книжовен фонд на българите. 


Създадената нагласа към писменото слово е съхранена. Прави впе- 
чатление високата степен на информираност на българите католици за 
източници от средата на века, разглеждащи историята и културата на 
тяхната общност. Това са краеведски изследвания, издания на регио- 
налния и местния печат. Литература, включително стари молитвеници, 
песнопойки, се съхранява и се пази като ценност във всяко семейство 
наред със семейни документи и снимки. Гук се включват и ръкописи за 
преселенията, за гоненията и преследванията в различни исторически 
периоди и др. 


Подобен дух на “мемориализация” се наблюдава повсеместно сред 
католиците - снимки, части от традиционни дрехи, предмети от бита, 
които вече не се използват и т.н. Познават сеи широко се разгласяват 
чествания и празненства, свързани с цялата католическата общност или 
с нейни части - напр. банатските българи. 

Тези реконструкции на “миналото” в съвременността са в контекста 
на идеите за българската държавност и българската нация. Религиозната 
принадлежност е един от маркерите на общностната идентичност, поло- 
жен в комбинация с факти на “книжовно дело”, дейност “в името на 
българите” ит.н. Общността се мисли като вписана в по-широки рамки 
- българите католици / българския народ, българите католици / христия- 
ните, банашките българи / българите католици / българите и др. 


В този смисъл общността не се мисли като “доминирана”, като 
“малцинствена”, а като неразделна част от българите християни. Назова- 
ването и самоназоваването “българи католици” съдържа религиозен 
маркер, но обхваща разнообразни по съдържание характеристики, които 
ситуират общността в рамките на “българи християни”. Основният ре- 
ферентен образ е “православният”. 


Другостта на православните се възприема чрез видимите различия, 
осезаемите факти и не засяга равнището на канона: в индивидуалното 
поведение на вярващия в църквата и в календара на общността - броят 
на пръстите, какго и посоката на движение на ръката при кръстния 
знак, “заедно правим Коледа, а Великден е след нашия"; различните 
часове на тържествени служби по Коледа и Великден, “те правят жи- 
то, ние - не” идр. В определени ситуации католиците подчертават, че 
са “по-ревностни християни, по-големи мъченици"“ от православните 
поради “якостта” на вярата си. 


Православните най-често описват католиците чрез специфичната 
им именна система, различията по дати влитургичния календар, “силна/ 
яка” вяра и умението им да запазват “чистотата” на общността. 


Съжителството и общият тодив утуеп! определя рамките на кому- 
никативност между двете определящи се като различни общности, но 
в рамките на християнското мнозинство в България. В ситуации, когато 
се появява идеята за екуменизма, най-общо изказвана с “обединение”, 
католиците ползват назоваването “западни и източни Християни”. В този 
случай акцентът е върху “християни”. Налице е тенденция на съвместно 
изживяване на католицизма и православието. 


За назоваване на групата в изследванията от края на миналия век 
се използва наименованието “павликяни - южни и северни”, а по-късно 
навлиза и “католици”. “Павликяни” днес се употребява рядко и акцен- 

тира върху общия произход. Милетич обосновава релевантността на 
второто наименование: “Българи католици” от етнографско и верско 
гледище има повече смисъл” (Милетич 1903: 1). 


Като цяло традиционната култура на българите католици се съот- 
нася с различни регионални варианти на българската култура (Кауфман 
1988: 179-183), съобразно северното или южното им ситуиране. Налице 
са “заемки” от регионалните варианти на традиционната култура на 
православните. Общият културен фонд прави подобни “заемки” съвме- 
стими. Обратните феномени - влияние на културни практики на като- 
лиците върху православните им съседи - също са налице. 


Общността на католиците е вътрешно разчленена по регионален 
признак: чипровци/павликяни, банатчани/букурещчани, местни/ 
преселници. Вътрешните разграничения пазят различия, породени по 
време на преселенията ХУП-Х1Х в. Преселниците от Банат пазят като 
“родов спомен” и маркер за “българско” песни на банашки, издадени в 
песнопойки. Голяма част от текстовете са неразбираеми за изпълни- 
телите им, но дори най-младите ги познават “по слух” - мелодия. Те се 
приемат за оразличител от православните, но иза вътрешногрупов мар- 
кер. Преселници от региона на Букурещ, например, пазят като “спомен” 
песни на латински. Вътре в общността се осъществява деление по про- 
изход и по пропътувана територия. Тези различия и днес се мислят и 
представят като значими. 


Влиянието на религиозното се открива във вариативността на праз- 
ничния календар. В края на миналия век Маринов пише: “Жътварските 
песни, сватбарските песни със свирките и хората тук са забранени. В 
съседната нива, дето жъне българка православна, се пее жътварска пе- 
сен, но в нивата, дето жъне католичката българка - мома и жена, наведени 
жънат, без да смеят глас да издигнат. Съседният овчар води овците и 
свири със своя меден кавал, а овчарят от католическото село мълчи и 
слуше. Пъстрата носия на моми и жени е изхвърлена, а на мястото й 
оставена само черна фуста и черни забрадки” (Маринов 1981: 399). 
Цитираните наблюдения засягат проповядването на католицизма през 
Х1Х в., когато отците пасионисти полагат усилия да изкоренят суеверия- 
та. Теренни материали, записвани през различни периоди на ХХ в., 
показват промени в празничната култура и всекидневието на българите 

католици - напр. навлизането на духова музика в Северозападна и Цент- 
рална Северна България; заместването на жътварските песни с религи- 
озни, изпълнявани и при други трудови дейности и т.н. “Реликтите” на 
традиционната култура са важни за региона и за християнското населе- 
ние като цяло. 


През последното десетилетие се осъществява реконструиране на 
културната идентичност в регистъра на празничността. Последната се 
мисли като религиозна и традиционна. Характерен пример е честването 
на Коледа. Информаторите обясняват начина на празнуване, като се 
позовават на спомени на възрастни хора, на научно-популярна лите- 
ратура. Тачат се и редица светски празници - абитурентски балове, из- 
пращане на войник и др. За последните е характерна символика и про- 
цесуалност, унифицираща населението в България и отговаряща на 
представите за “градско”. Погребалните и поменалните обреди най- 
дълго и без прекъсване поддържат връзката с религиозното и са отглас 
от традицията. 


Религиозните ритуали - кръщаване, приемане на първо причастие, 
конфирмация, църковно бракосъчетание - възстановяват връзката, а 
често създават нова връзка между индивида и общността. Самото осъ- 
ществяване на религиозни ритуали е едно от измеренията на новооткри- 
тата религиозна свобода. Ограниченията за сключване на църковни 
бракове преди сега се “компенсират” понякога с църковен брачен ритуал 
дори при двойки със значителен семеен стаж. 


Българските католици определят себе си като християни с “яка 
вяра". Идеята за “яката вяра” звучи с нова сила в началото на 90-те го- 
дини, но тя е добре позната на всички поколения. Днешните четириде- 
сетгодишни, родени в комунистическо време, също познават идеята за 
“яката вяра” от детството си. Религиозната практика тогава се е приспо- 
собявала към административни ограничения на вероизповеданията - 
кръщенета са се извършвали по домовете, причастието се е приемало в 
късни часове и др. Днес тази идея е в активния речник на общността. 
Най-често тя е израз на новото отношение към религиозните феномени, 
на приобщването на децата към католицизма. 


През последните години католическата общност се развива и 
укрепва. Факторите са от различен порядък. На първо място е свободата 

на вероизповеданието, позволяваща на хората без ограничения да 
практикуват своята религия. Съществено значение за динамизма на 
общността имат и фактори от икономически, образователен и културен 
Характер: широката благотворителна дейност, активната работа сред 
младежта и “отварянето” й към международни католически форуми и 
организации, приобщаването на други членове от семействата на 
вярващи към Католическата църква и мн.др. Принадлежността към нея 
се възприема като положителен идентификатор. 


Бележки 


! Материалите от теренните изследвания “Културна идентичност - фолклорни 
модели и регионална принадлежност”, финансиран от МОН, и “Културна идентичност 
- колективна памет (българите католици)” - от Фондаци МЦПМКВ, се съхраняват в 
Архива на Института за фолклор - БАН. 


2 Преобладаващата част от научните изследвания върху българите католици са в 
рамките на проблематиката на националноосвободителните борби и развитието на 
българската литература и книжнина. Етноложките нзследвания разглеждат регионалните 
особености на фолклора и традиционната култура в контекста на българските традиции 
в различните исторически периоди. От особено значение са материалите за българите 
католици, емигрирали от Османската империя след въстания и военни действия като 
диаспора, съхраняваща специфични белези на традиционната култура. 


3 Подобни издания все още се публикуваг в Банат - Румъния от българското 
малцинство. 


+ В дискурса на “мъченичество за вярата” се вгражда образът на монсеньор Евгени 
Босилков. Сестрите монахини вс. Ореш му посвещават текст върху мелодия на хърватска 
религиозна песен; неговата икона обхожда енориите и др. Беатификацията му е важно 
събитие, което укрепва груповата идентификация “през времето” - мъчени-чеството в 
миналото заздравява общностните връзки днес. 

Некрасовци 
Екатерина Анастасова 


Старообредците в България са конфесионална група, част от специ- 
фичната диаспора на руснаците-старообредци, която е разселена в реди- 
ца места по света (в Източна Европа и Кавказ, Прибалтика и Балканите, 
САЩ, Канада, Китай и на други места на нашага планета - 5!етКе 1990: 
9-30). Групата е любопитна както от гледна точка на историческата й 
съдба и особеностите на културата й, т.е. заради собствените й характе- 
ристики, така и поради проблемите, които тя поставя в типологичен 
план като миграционна, религиозна и етническа - черти, присъщи на 
ред други малки етнически и религиозни групи в България и по света. 


Идентичността и особеностите на етничността при конфесио- 
налните общности се дефинират посредством структурата на самоопре- 
делянето, чрез самоосъзнаването на собствената идентичност от носи- 
телите на културата. Тя определя приоритета на конфесионалното 
самосъзнание пред етническото. С други думи, при този тип общности 
(в друга терминология - етноконфесионални, Никитина 1993) религи- 
озното самосъзнание или преобладава над етническото, или го замества. 
Подобна йерархия в структурата на самосъзнанието се наблюдава и 
при редица други конфесионални общности у нас - българите мюсюл- 
мани (помаци), мюсюлманите шиити (алиани), българите католици и 

др. Отчитането на тази особеност на самоопределянето е необходима 
при изследване на конфесионалния тип култури, за да се разкрият по- 
цялостно механизмите на формиране и функциониране на религиозната 
традиция в контекста на етничността. Подобен подход демонстрира и 
безполезността на етническите спекулации при изследването на рели- 
гиозната идентичност в съвременните условия (срв. напр. помаците). 
Очевидно, религиозните общности, религиозното съзнание, предлагат 
други истини за човека и за света, други модели на битието, често наджи- 
вяващи етносите и държавите. Но винаги в началото стои историята... 


Историята на българските старообредци води началото си от тео- 
логическите борби на руското православие през ХУП в., свързани с 
църковната реформа на патриарх Никон (1653 - 1656 г.), т.нар. “църковен 
разкол”. За Русия тази формална по своя характер реформа, насочена 
към унификацията на богослужението по гръцки образец, се превръща 
в дълбока социална и психологическа драма, разтърсила цялата култура 
и продължила влиянието си върху обществения живот и до ден днешен. 
Много са изследователите (Розанов 1992: 33-72; Флоровский 1991: 57- 
82), търсили отговор на въпроса защо “книжната справа” (поправка на 
църковните книги) разтърсва така дълбоко руското общество, разде- 
ляйки го на две непримирими групи. Отговорът се съдържа във факта, 
че реформата на Никон дълбоко накърнява руското самосъзнание и 
предизвиква криза на идентичността. Тези процеси са породени от 
характера на епохата - “време на бедата” по удачния израз на В. Н. 
Топоров (Топоров 1993: 191). Тя е свързана с полярни промени в поли- 
тическия, социалния и икономическия живот. Сред тези “сътресения” 
установените църковни норми психологически стабилизират ежедне- 
вието, звучат като заклинание, което непременно ще доведе до благопо- 
лучното “преди”, от една страна. От друга, те са свързани с особеностите 
на руската етничност, основана на богоизбранността на Светата Рус и 
руския народ. В този контекст предпочитането на гръцките църковни 
норми пред руските е оскърбително и неприемливо. Съвкупността на 
тези две фундаментални причини, от които едната се опира на реал- 
ността (непоносима, пораждаща нестабилност на всички нива на би- 
тието), която трябва да бъде преодоляна, а другата - на менталността 
като основа на духовния живот, моделират старообредското самосъз- 


274 Екатерина Анастасова 


нание и пораждат специфична общност, която отразява и днес характе- 
ристиките на средновековния руски мироглед и начин на съществуване. 


Особеностите на този мироглед почиват на средновековни христи- 
янски представи за историята, която се разглежда в нейната сакрална 
линейност, т.е. в последователността на сакралното минало (Христовото 
Явление) и настоящето (детерминирано от очакването на Антихриста), 
неотделими от предсказаното бъдеще (Вечното Царство Божие). Една 
концепция за непроменяемата вечност, веднъж завинаги зададената 
история, ясното разграничаване на човешкото и божественото. Тя 
определя стремежа за излизане от променящия се времеви поток на 
земното битие, основан на еднократността на времевия цикъл по 
формулата вечност - време - вечност, в религиозни категории - Творец 
- земен живот - завръщане при Твореца. Специфичната ценностна интер- 
претация на времето има религиозно-етичен характер: Божието и Анти- 
христовото време се противопоставят, постулирайки от ХУП в. фунда- 
менталната старообредска опозиция добро-зло на базата на противопо- 
ставянето старо-ново. (Тя продължава след Никон в съпротивата срещу 
реформите на Петър Г и достига своя апогей при комунизма, който на- 
лага всеобщ атеизъм. ) Оттук и драматизмът в старообредската преживя- 
ване на историческите промени. Според тях, всяка “новост” е отстъпле- 
ние от първоначалния архетип, зададен от 33-те земни години на Хритос, 
т.е. нов тип култура, налаган отвън и неприемлив за тях. Подобни ситу- 
ации създават катаклизъм, за разрешаването на който старообредската 
култура развива два механизма: 


- промяна на пространството - миграции, които в рамките на 
съвременната терминология могат да бъдат наречени политически; 


- повишаване на семиотичнотта на поведението чрез дълбока 
ритуализация на нормите на конфесията, както и на социалните поста- 
новки изобщо (Анастасова 1995: 59). 


Тези причини определят дълбокия консерватизъм на старооб- 
редците (показателно е, че противопоставянето между приелите нико- 
новската реформа “никониани” и неприелите същата “старообредци”, 
фактически поражда две етнически общности в предпетровска Русия). 
Те възприемат промяната във формалната страна на богослужението (в 

пръстосложението, произнасянето на “алилуйя”, въвеждането на много- 
гласие в църковното пеене и т.н.), а по-късно и европейските реформи 
на Петър 1 (бръсненето на брадите, въвеждането на европейското облек- 
ло, навлизането на нови култури - напр. чай, кафе, тютюн и пр.), като 
посегателство върху божествените повели, всъщност, върху национална- 
та идентичност. 


Затова провеждането на реформата, която цели превръщането на 
Русия в Трети Рим, на Руската Църква във Вселенска Православна Цър- 
ква, консолидацията на Московското царство (т.нар. “програма за Мос- 
ковско църковно великодържавие”) среща масова съпротива сред раз- 
лични социални слоеве (от дворянството до селячеството и духовен- 
ството, а по-късно и на самия цар, който изпраща Никон на заточение 
след успешната реформа - последица от налагания от патриарха примат 
на църквата над държавата). Масови са бягствата в Сибир ив свободни- 
те, относително независими територии на донското казачество. Старооб- 
редските интерпретации на реформата, които имат апокалиптичен 
характер, бързо се разпространяват сред донските казаци под влияние 
на бягащите от Москва свещеници. В крайна сметка се стига до на- 
казателен поход под ръководството на княз Юрий Долгорукий, натова- 
рен да върне в столицата разбунтувалите се старообредски попове- 
бегълци. Това посегателство върху независимостта на Дон е формалният 
повод за избухването на въстанието на Кондратий Булавин през 1707 г., 
което получава широка социална подкрепа и се разраства до земите 
покрай р. Волга. То е разбито, К. Булавин е убит и борбата продължават 
около 5000 бунтовници под ръководството на Игнат Некрасов. Посте- 
пенно те се изтеглят в Кубан (през този период областта е под турско 
върховенство) и спорадично продължават съпротивата срещу правител- 
ствените войски (през 1720 г. Петър Г издава специален указ, който 
изисква некрасовците и техните привърженици да бъдат преследвани 
без пощада) до 1740 г., когато се заселват в Османската империя. Портата 
предоставя на казаците-некрасовци пустеещите земи в Мала Азия ив 
делтата на Дунав, давайки им религиозно и административно само- 
управление и освобождаване от данъци. Със себе си казаците донасят 
старата вяра и южноруската култура от предпетровската епоха, и името 
си - “некрасовци” - в чест на извелия ги от антихристова Русия атаман. 

В резултат на разпадането на Османската империя, което предизвиква 
масови миграции, в българските граници днес има две старообредски 
селища: основаното около 1800 г. с. Татарица (квартал на с. Айдемир, 
Силистренско - с население около 600 души), присъединено към Бъл- 
гария по Крайовския договор през 1940 г. и формираното в началото на 
ХХв. с. Казашко, разположено в района на Варненското езеро (с насе- 
ление около 400 души). Останалите в Турция некрасовци репатрират 
на етапи през 1912 - 1913, 1945 - 1946, 1962 г. или емигрират в Румъния, 
Бесарабия, Грузия, САЩ и Канада. 


Днес некрасовците в България формират две относително стабилни 
малки етнически групи. Популацията е разселена в отделни семейства, 
които поддържат самостоятелни домакинства. Населението ес основно 
и средно образование и е заето с риболов и корабоплаване в рамките на 
Българското морско и речно корабоплаване. Наред с риболова, земеде- 
лието е основен поминък на некрасовците. Те са заети ив други граждан- 
ски професии в близките промишлени предприятия и курортни комплек- 
си. Административното ръководство се осъществява от кметства (само- 
стоятелно в Казашко, кметството на Айдемир за Татарица). 


Произходът на некрасовците ги определя като част от руската диа- 
спора. Те са български граждани (изключение правят около десет души 
в двете селища - граждани на ОНД и на Румъния - предимно румънки 
старообредки, “снахи”). 


Двете малки етнически групи могат да се класифицират по следния 
начин: 


- миграционни; 
- заселени като анклави (микро-анклави); 


- професионални (с известни уговорки риболовът би могъл да се 
разглежда като основен поминък на некрасовците). 


По отношение на българското население те се характеризират със 
следните особености: 


- намират се на еднакъв стадий на развитие, 
- езиково са чужди, 
- имат различна конфесионална принадлежност. 

Известно е, че често свободата на самоидентификацията поражда 
редица проблеми между микро- и макрообщностите, независимо от 
многобройните международни и национални документи, гарантиращи 
свободния избор на религиозна или етническа принадлежност. В случая 
с некрасовците, за разлика от други етнически и конфесионални общно- 
сти у нас като турци, цигани, помаци, въпросът за самосъзнанието им 
не поражда проблеми от страна на държавните и общественните инсти- 
туции, както и от страна на общественото мнение. Този факт се обяснява 
с тяхната малочисленост и с политическата конюнктура, съществувала 
в България в последното столетие - Освобождението на България от 
Османско владичество от “братята освободители” (Русия), по-късно, 
политическата и икономическа обвързаност с бившия Съветски Съюз. 


Структурата на некрасовското самосъзнание се определя от специ- 
фиките на културата и мирогледа им. Старообредците са конфесионална 
общност, чиито религиозни доминанти се базират на противопоста- 
вянето старо-ново въз основа на алтернативна на каноничното право- 
славие мирогледна система (в този смисъл те са секта, отлъчена през 
1667 г.), отразяваща старохристиянски възгледи за света, културата и 
бита. Тези особености определят както затворения характер на общ- 
ностите (не само спрямо българското население, но и между двете не- 
красовски групи - във връзка със субконфесионалните им различия), 
така и консерватизма в религиозния, социалния и, доколкото е възможно, 
в икономическия живот. Необходимостта от запазване на конфесионал- 
ните - ав периода на миграция и на етническите - особености детерми- 
нира изключително развитото чувство за общност при некрасовците. 
То се опира не само на общата история, но и на основните сакрални 
христиански идеи, свързани с представите за края на света в контекста 
на личната (частната) и колективната (семейна и общностна) есха- 
тология. Спасението на душата е свързано с праведността на всеки член 
на общността (т.е. греховността погубва не само собствената душа, но 
и препятства достигането на Царството Божие на всеки, който е бил в 
контакт с неправеден). Праведността се определя от патоса на конфе- 
сията, насочен към идеалното възпроизвеждане на първоначалния 
архетип, установен от Бога, Исус Христос и Св. Апостоли и отразен в 
каноничната литература от предниконовската епоха. 

Тези фактори определят митологичната картина на света в съзна- 
нието на некрасовеца старообредец: отношенията човешко-божествено, 
социалните норми, сакралността на формалните белези на конфесията 
- двупръстното пръстосложение при кръстополагане, носене на брада, 
неприемането на дяволския тютюни т.н. (Анастасова 95: 74-104). Тя реф- 
лектира върху неговите представи, норми на поведение, социални кон- 
такти и пр. От друга страна, некрасовецът е член на съвременното бъл- 
гарско общество - една друга реалност, в която той активно участва. Тя 
предполага много по-различна картина на света и други модели на со- 
циално съществуване - друга система от ценности, друг социален опит. 


Така се създават две културни системи. Първата борави с идеите 
на руското православие от ХУП в., втората - с езика на ХХ в. Взаимодей- 
ствието им определя особеностите на некрасовското самосъзнание: 


1.“Аз-ът на некрасовеца - т.е. човекът и неговото място в универ- 
сума - индивидуално самосъзнание; 


2. Некрасовецът като част от “ние” - т.е. човек, Изцяло зависим от 
общността и нейните санкции, който се стреми към щастливия есхатон 
- групово самосъзнание, 


3. Некрасовецът като български гражданин, член на съвременното 
българско общество - национално самосъзнание. 


Класическата схема (Бромлей 1983; Се!пег 1983; Хобсбом 1996), 
маркираща самоопределянето на некрасовците, изглежда така: 


етноними - староверьт, старообрядцъ, христиане, православнъге 
христиане, липовани, некрасовцъ:, казаки, русские 
попежники, непопежники; 


конфесия - старообредец 


гражданство - българско 
(И двете категории са еднакво значими за българския старообредец). 


субконфесия - поповец/безпоповец (Съответно в Татарица и Казашко). 


език - руски (?), български (въпросите тук и по-долу отразяват 
съмненията на некрасовците в съответната идентификационна страта) 
+ румънски, турски (съотв. Татарица, Казашко) 


етнос - руснаци (?) 

субетнос -казаци (?) 
територия - изходна - Дон, Кубан 


миграция Г - Добруджа и Азиатска Турция - втората половина 
на ХУШ в., двете области са в границите на Османската империя; 

миграция П - некрасовците от Мала Азия емигрират в България 
в началото на ХХ в. 


Етнонимите разкриват същностни черти на самоопределянето при 
некрасовците. Градацията им разкрива както особеностите на конфесия- 
та (тръгвайки от специфичните за групата старовер, старообрядец към 
субконфесионалните поповец/безпоповец и общите за източното право- 
славие христианин, православнъй христианин), историческите специ- 
фики на групата - липовани, некрасовуи, така и етническата и субетни- 
ческата им идентификация (русские, казаки). Етнонимичният ред свиде- 
телства за самоопределянето на групата преди всичко като конфесио- 
нална. Тук няма да се спираме на ендо- и екзонимията, където играта 
на пейоративите - попежники, непопечники, белокриничньге и др. раз- 
крива отношенията между двете групи (Анастасова 1995: 70-74). 


Конфесионалното самоопределяне на некрасовците е подчинено 
на ред норми, които определят облика на общността. Те очертават рам- 
ките на доброто и злото чрез различни митологични сюжети, свързани 
с христианската етиология и есхатология (от специфичните за конфесия- 
та културни жестове като кръстното знамение и кръстополагането, през 
регламентацията на молитвения ритуал, до семиотиката на човешкото 
тяло, природните реалии, веригата човек - ангел-пазител - ангел- 
смъртител - Бог и редица други, включително и вкусовите и ароматните 
опозиции), които кодират на всички нива аксиологичните доминанти 
на традицията, образувайки цялостна културна система. Тези представи 
определят редица норми-забрани (за сваляне на давания при крещението 
кръст, бръснене на брадите, подстригване на косите при жените, тютю- 
нопушене, на ред действия в църковния и секуларния живот), които 
функционират като своеобразна културна решетка, моделираща тра- 
дицията, ситуйрайки некрасовското “аз” в йерархията на земния и небес- 
ния Космос. Приобщаването към тези норми се извършва в ранно дет- 
ство, посредством устната и писмената култура. Некрасовското “ние”, 
от своя страна, също се опира на конфесионално-митологични предста- 

ви, които определят групата като изключителна, подчинена на истински, 
Божии закони, имаща своя мисия в отношенията човешко-божествено. 
Основна роля в постулирането на тези идеи играят категории като избра- 
ничеството и предопределеността, в рамките на антропогонията и 
пространствено-времевия континуум. Те определят миграционността 
и риболова като сакрални, архетипни и иманентно присъщи на общ- 
ността характеристики, които я превръщат в избран народ. Същите кате- 
гории разделят съвременния свят на чисти и нечисти пространства 
(съотв. държави и народи), изцяло в духа на средновековната морално- 
етична география (Лотман 1990: 285-294), определяйки особеното място 
на групата сред човечеството. Особено показателна е аксиоматичността 
на предопределеността, определяща основната групообединяваща идея 
- идеята за спасението. Тя задава зависимостта на “всеки от всеки” в 
общността, на основата на живот “по Божи образ и подобие” и предска- 
заните моменти на сакралната история. Оттук следва, че индивидът 
трябва да приеме строгия Закон на общността или като неприобщен да 
бъде изолиран от обредния живот, лишавайки се по този начин от 
небесно блаженство за вечни времена. 


Съвместяването на строгите старообредски норми със съвременния 
живот се осъществява трудно. Конфликтът старо/ново настъпва веднага 
след излизане от селището, на основата на опозицията селищен/извън- 
селищен: дългите коси на момичетата ги отличават от българската среда, 
с брадата си юношата трябва да се раздели при постъпване в армията, 
изпълнението на обредните норми е практически невъзможно в 
активния живот на съвременното общество. Така обективните условия 
определят наличието на три социални общности сред некрасовското 
население: 


1.Собствено конфесионална - в нея влизат активните носители 
на традиционната култура. Като правило това са възрастните хора и де- 
цата, които спазват всички норми на конфесията. 


2. Маргинална конфесионална - тя включва пасивните носители 
на народната култура, които не участват в обредния живот на общността 
по обективни причини, приемани от техните съграждани. При първа 
възможност - празници, отпуски, пенсиониране, те се включват в обред- 
ния живот на селището. 

3. Екстраконфесионална - в нея влизат старообредците, съзна- 
телно и грубо нарушили нормите на общността - пушачи, алкохолици, 
крадци ит. н. Състоянието на тази част от общността може да се опреде- 
ли като аномия. 


По този начин противопоставянето съвременност - средновековие 
(“модерен” начин на живот и старообредски норми) се разрешава в 
рамките на възрастта: периодът на активен професионален живот ми- 
нава по стереотипите на “нормалния български живот” (маргинална 
конфесионална общност), а след пенсионирането се възстановява и ре- 
продуцира усвоеното в детството, когато членовете на маргиналната и 
екстраконфесионалната общности се стремят към приобщаване към 
конфесионалния център. Прекратяват се пушенето и пиенето на концен- 
трати, пуска се брада, свещеникът извършва специална церемония за 
връщането в църковното лоно. 


Така се извършва постоянен кръговрат между конфесионалната и 
маргиналната общност по схемата: 


конфесионална маргинална конфесионална 
детство зрялост старост ; 


Както се вижда, конфесионалната идентичност отстъпва на заден 
план пред гражданската, с нейния забързан ритъм на социално същест- 
вуване, “заспива”, редуцира се, престава да бъде акгуална. Този процес, 
задължителен за периода на трудова заетост на некрасовците в рамките 
на българския социум, може да се нарече латентна идентичност, т.е., 
състояние, при което акултурационният натиск е много силен и нормите 
и изискванията на традиционната култура са потиснати. Но с настъпва- 
нето на благоприятни условия за възстановяване на традицията, “скри- 
тата” идентичност се пробужда и преминава в активна идентичност. 
Казаното е интересно от гледна точка на традиционната схема за осъще- 
ствяване на културен диалог между макрообществото (в случая - българ- 
ското, разглеждано като донор) и микрообществото (некрасовците - 
рецепиент), която предполага акцептиране, адаптация или реакция. 
Старообредският модел на адаптиране е цикличен (реакция - адаптация 

- реакция, в зависимост от възрастта на индивида), което позволява 
запазването на традицията в цялостен вид за дълги периоди от време. 
От друга страна, важна е и акгивността на гражданското самоопреде- 
ляне, участието в българския социален, а в последните години и в 
политическия живот. Тези позиции са особено изявени в годините на 
демократични промени в страната, които влияят върху всички сфери 
на социалния живот: възраждането на християнски традиции, на 
свободата на вероизповеданието, на мода са политиците с бради, 
започването на държавни мероприятия с молитви и водосвет - реалии, 
близки до традиционния мироглед на стаообредците. В тази ситуация 
се създават и нови условия за развитие на некрасовската традиция, с 
друг баланс между вътрешно- и външноселищния живот на общността. 


Субконфесионалното самоопределяне на некрасовците очертава 
разделянето им в процеса на миграции на поповци и безмоповци, съот- 
ветно в селищата Казашко и Татарица. Въпреки че културните системи 
на двете селища са идентични (представи за света, нравствени и етични 
норми, забрани ит.н.; основните компоненти в духовната, материалната 
и соционормативната култури), фактът, че общността на липованите 
(Татарица) се ръководи от свещеник, а тази на некрасовците - от дякон, 
определя взаимоотношенията на принадлежащите към едно старо- 
обредско “съгласие” - беглопоповците (ППБЗС 1992) - групи. Теоло- 
гическите различия, свързани с тънкостите на ръкополагането след 
Никоновската реформа (въпрос, породил множество старообредски 
“толкове” - различни секти), определят взаимната неприязън между 
двете селища по принципа чисто/нечисто, грехота/праведност и строгата 
ендогамия в рамките на всяко (предпочитани са дори браковете с бъл- 
гари пред същите с не-своите старообредци). В духа на традицията се 
генерират митологични сюжети, които заемат значително по-голямо 
място от конкретните формално-теологически различия (напр. некра- 
совците в Казашко разказват за татаришките, че свещеникът им бил 
ръкоположен от ръката на мъртъв патриарх и затова свещенството им е 
по-лошо от православното; тези в Татарица пък обясняват, че за да оста- 
нат в Турция, казашките са стреляли в разпятието - смъртен грях - и 
затова двете групи са се разделили). Наличието на многочислена старо- 
обредска колония в Румъния определя относитено по-хомогенния състав 
на некрасовците в Татарица. Опасността от инцест в Казашко налага 

бракове с българи, които са вече 5090 от населението в селището. По 
този начин субконфесионалното самоопределяне на некрасовците е 
основният фактор, който определя етническата еднородност на общ- 
ността в двете селища. 


Езикът на некрасовците (южноруски говор от смесен тип) отразява 
културната ситуация на общността - присъщите И културно двуезичие 
и диглосия. Интересни са и наблюденията на “народното езикознание”. 
Трите типа култура, характерни за некрасовците (руска православна - 
религиозна, руска секуларна - традиционна култура от южноруски тип 
от предпровската епоха, съвременна българска култура) се обслужват 
от различни езици (съотв. от църковно-славянски, южноруски говор, 
български език). Всеки тип култура обслужва различни сфери на соци- 
алния живот, функционира в различен пространствено-времевии функ- 
ционално-семантичен план (църковно-славянски език - църквата, руски 
- селището, български - извън селището), и носи свой специфичен социа- 
лен и културен контекст. Те играят съществена роля в езиковото самооп- 
ределяне на некрасовците, които осъзнават културното многоезичие на 
групата си и на практика не отделят културата от езика. Например: “ези- 
кът има църковни и божествени слова, казвани от божии, свети хора”; 
“мълчанието е спасение на душата”; “в някои къщи говорят високо, 
карат се, псуват - използват лоши думи”. С други думи, социалното по- 
ведение иезикът се възприемат като неразграничима цялост, социалните 
характеристики на високата писмена реч (църковна и божествена) и 
битовата лексика намират своето място в йерархията на народната 
аксиология (диглосия). Носител на друг “културен свят” е българският 
език, който определя гражданските контакти на некрасовците. 


Езикът играе важна роля и при етническото и субетническото 
самоопределяне на некрасовците, отразено във въпросите при съответ- 
ните страти на самоидентификацията. Разликата в некрасовския говор 
в сравнение с руския литературен език, която те отбелязват при срещи 
с руснаци ив средствата за масова информация (телевизия, радио, списа- 
ния от Русия), поражда собствените им съмнения за руския произход 
на групата. Те търсят неговото подтвърждение (вторична етническа са- 
моидентификация) чрез “етноложки” наблюдения (“в списание “Работ- 
ница” имаше снимки на жени от Кубан - имат същите костюми като 

нас”) и антропологически анализи (“идваха антрополози и ни мериха 
черепите - казаха, че сме казаци”). Активно е и търсенето на научни 
източници за собствената история и произход (при мъжете и младежите), 
които битуват паралелно с оралната история (жените и възрастните хо- 
ра). Известната размитост на етническото и субетническото им самооп- 
ределяне е следствие на дългия живот в чуждоетнично обкръжение, на 
особеностите на диалекта им, но най-вече - на привилегированата роля 
на конфесионалното самосъзнание, което мобилизира всички иденти- 
фикационни доминанти. 


Всичко казано до тук очертава един специфичен мироглед, резултат 
на историческите обстоятелства, който конструира идентичността на 
некрасовците старообредци. Идентичност, в която доминира религиоз- 
ното във всички негови прояви, моделирайки културния, социалния и 
икономическия живот. Така се създава “друг” (средновековен по същ- 
ността си) ценностен модел на света, независим от гражданската иден- 
тичност на некрасовците, отразяваща всички характеристики на българ- 
ското съвремие. 


Равновесието между религиозно и гражданско повдига въпроси 
за религиозната, етническата и гражданската лоялност. Те са важни за 
България в условията на социални и икономически промени, които акти- 
вират религиозното самосъзнание като една от формите на личностна 
изява на българския гражданин - християнин, мюсюлманин, член на 
секта и пр. 

Помаци - българи мюсюлмани 
Цветана Георгиева 


За част от българската общественост обособяването на българите 
мюсюлмани като малцинствена общност е спорно. То се възприема като 
посегателство над единството и цялостта на нацията. Поради тази при- 
чина в официалните дискусиите по повод подписването на Рамковата 
конвенция за правата на малцинствата те изобщо не бяха споменавани. 
Показателен е фактът, че използването на традиционното им название 
помаци предизвиква негативни реакции, чиято острота достига до обви- 
нения в национално предателство не само в медийното пространство, 
но ив научната периодика. 


Помак, помаци е едно от названията и самоназванията на българите 
мюсюлмани, което получава публичност през епохата на Възраждането 
във втората половина на ХТХ в. След създаването на модерната българ- 
ска държава то придобива официален характер и се използва както в 
пресата, така и в творбите на на основополжниците на съвременната 
българска култура". От различни по тип исторически извори от края на 
ХХ и началото на ХХ в. е видно, че то се налага в публичното простран- 
ство заедно с названията на всички други етнографски групи - шопи, 
рупци, турлаци и т.н. В хода на времето се популяризират и още няколко 
стари названия и самоназвания на българите мюсюлмани - ахряни, 
торбеши, потурнаци. Оказва се че на регионално ниво те имат пейора- 

тивен оттенък, характерен за всички групови названия, отразяващи ло- 
кално, религиозно или етническо обособяване на отделни човешки 
общности в доиндустриалните общества. 


Помаците са планинско население, което днес живее в пет бал- 
кански страни: България, Гърция, Македония, Албания и Турция. 
Първоначалният ареал, който те обитават, е системата от планински 
масиви по централната ос на Балканите от склоновете на Източните 
Родопи до Североалбанските планини”. Една вече малочислена група 
се открива в няколко села в Централна Стара планина между Ловеч и 
Тетевен. Всички говорят български език, който във високите дялове на 
планините е съхранил множество архаични форми в граматичната 
структура ив речниковия фонд, еднакви с тези в книжовните паметници 
на средновековната литература. Езикът е първата видима разлика с 
босненските мюсюлмани, които говорят сръбски. И двете групи 
балкански мюсюлмани използват групи турски думи в речниковия си 
фонд: числителни имена и роднински названия. Арабска е религиозната 
терминология. Почти повсеместно турските роднински названия са 
модифицирани. Баба (баща) масово се заменя с бубайко, а ана (майка) 
с нина, ляля, майчинка. В ежедневната практика официалните 
кораническите лични имена са славянизирани по специфичен начин. 
Мехмед се превъръща в Мемчо, Салих в Салчо, Али В Алчо ит.н. 


Според експертни оценки, общият брой на помаците е около 
500000 души, които се разпределят както следва: в Албания между 80000 
и 120000; в Гърция и Македония по 40000; в България между 150000 и 
200000 души. По неписано, но стриктно спазвано правило на балканска- 
та политика, всяка държава се занимава със собствените си помаци и 
не се интересува от съдбата на тези, които живеят извън границите Й. В 
посочените балкански страни те имат различен статут, В Гърция са част 
от мюсюлманското малцинство заедно с турците от Източна Тракия. В 
Албания са включени в македонското малцинство. В Македония се въз- 
приемат като част от мнозинството от населението, но в последните 
години се самовключват в мюсюлманското малцинство заедно с албан- 
ците (Ароз!о1оу 1998). 


Произходът на помаците е единственият проблем, който може да 
се определи като общобалкански, като почти всяка от страните го 

свързва със своето минало. В Гърция те се определят като славянофонни 
ислямизирани елини. В последно време там се лансира теорията, че са 
наследници на древни траки, смесени с гърци. Различни среди в гръц- 
кото общество проявяват засилен интерес към помашкия феномен. 
Наскоро живеещите в Гърция помаци бяха обявени за последната непис- 
мена народност в Европа и бе издаден официален речник на гръко- 
помашки и помашко-гръцки езици. В турската историография и главно 
в пропагандната публицистика помаците се квалифицират като планин- 
ски турци, наследници на тюркски племена, дошли на Балканите през 
Х!- ХП в. като печенезите, узите и куманите. Друга теория ги свързва с 
миграционните процеси, предизвикани от бунтовете на номадски пле- 
мена срещу Омеядски Иран през УШ - |Х в. ( бег! 1980). Всички 
версии ги представят като тюрки, дошли на Балканите няколко века 
преди османската инвазия през ХГУ-то столетие. За българската общест- 
веност подобни теории са груби фалшификации, на които се отделя 
краткотраен медиен шум, след което се забравят. 


Българският произход на помаците е аксиоматичен факт, който се 
доказва чрез общността на езика и на традиционната народна култура, 
чрез паралела със сръбски говорещите босненски мюсюлмани и чрез 
относително обилна информация в османски документи. 


Най-ранните сведения за мюсюлмани в родопските селища се от- 
криват в османски данъчен регистър от 1499 - 1502 г. Техните жителите 
са с български имена, а регистраторът ги определя като “невернишка 
рая”, но в множество села са регистрирани единични случаи на “нови 
мюсюлмани”, записани като Али, син на Владислав, Елиас, син на Тодор, 
Бехадер, син на Георги, жители на съществуващото и днес помашко 
село Теплен в западния дял на планината (Димитров и Стойков 1963). 
От ХУ!в. в различните по тип османски документи броят на мюсюлма- 
ните в Родопите непрекъснато се увеличава. Подробно изследване на 
М. Кил, базиращо се на няколко османски регистри, от които най-ран- 
ният е от 1516 г., а най-късният от 1865 г., проследява постепенното 
нарастване на мюсюлманите в родопските селища. Според него през 
ХУПв. интензивността на ислямизационния процес в региона достига 
онази повратна точка, след която мюсюлманите стават мнозинството, а 
християните - малцинството от населението (Кил 1998). 

Извън османската документация информацията за помаците е 
относително ограничена. Французинът Пол Люка е първият европеец, 
който през 1706 г. съобщава за славяноезични мюсюлмани в Родопите. 
Пресичайки планината от Пловдив към Драма, той достига до днешния 
Смолян и записва в своя пътен дневник: “И като извървяхме простран- 
ство от 7 мили по същите тези планини и много трудни пътища минахме 
през селото, наречено Пашмаклъ (дн. гр. Смолян). Обитавано е само 
от турци, но те не знаят своя език. Техният говор е по-скоро изопачен 
славянски, смесен с гръцки и български..,” ( Цветкова 1963). 


В епохата на Българското възраждане помаците започват да привли- 
чат интереса на образованите българи. Естественият център на този 
интерес е техният произход, тъй като мюсюлманската им религия е 
единствената съществена разлика, която ги отделя от българите - хри- 
стияни. Отговорът на въпроса може би е бил подсказан от местни леген- 
ди и предания, чрез които живеещите заедно християни и мюсюлмани, 
говорещи един език, имащи еднакъв бит и много общи обичаи, ритуали 
и сакрални практики са си обяснявали верското си разделение. Пръв го 
формулира С. Захариев, който в 1870 г. в книгата си Историко-гео- 
графико-статистическо описание на Татар Пазарджишката кааза 
публикува Летопис на пон Методий Драгинов от с. Корова за насилст- 
веното помюсюлманчване на седем села по течението на Чепинската 
река (Захариев 1975). В следващите десетилетия са отпечатани още 
няколко български хроники, които свидетелстват, че разпространението 
на исляма сред родопското население е ставало с жестоки насилия, при 
които алтернативният избор е формулиран във фразата чалмата или 
главата. За българската общественост това е най-популярната версия 
за произхода на помаците, разказвана в романи и показвана в художе- 
ствени и научнопопулярни филми. Специалисти по история и по история 
на българската литература доказват, че Летописът на поп Методий Дра- 
гинов, Родопският бележник, Беловската хроника ит.н. са “мистифика- 
ции, сътворени с благородна цел” от възрожденски патриоти. Тези 
твърдения звучат по-скоро като “глас в пустиня” (Желязкова 1997). 
Така се ражда големият спор за памашкия феномен, който продължава 
да разделя почти периодично българската общественост на “патриоти” 
и “предатели”. Първите имат просто и лесно обяснение за неговия про- 

изход, т.е. за пътищата, формите и средствага на ислямизирането на 
помаците. Според тях насилията на османската власт, провеждани като 
последователно политика, принуждават хиляди българи в Родопите, а 
ив Стара планина, да сменят вярата сии да станат мюсюлмани. Издър- 
жана в духа на класическия историографски романтизъм, тази версия 
със силно емоционалното си обяснение превръща помаците в жертви, 
но им противопоставя и съответните герои. Това са онези техни братя 
и сестри, родители и деца, роднини и съседи, които са устояли на наси- 
лията, успели са да избягат или да се скрият и да останат християни. 
Романтичната формула жертви - герои, чиято основна цел е да покаже 
общия корен на християни и мюсюлмани в Родопите обуславя и своеоб- 
разното им разделение на по-добри и не толкова добри българи. 


По-малко известни и по правило непопулярни са версиите на изсле- 
дователи, които търсят обяснението на помашкия феномен в по-проза- 
ични фактори. Без да отричат насилието, някои автори изтъкват обстоя- 
телството, че през Средновековието планинците са еретици - богомили. 
Векове преди османската инвазия те били в опозиция на официалната 
църква, поради което след ХГУ в. възприемат исляма като алтернатива 
на православието (Желязкова 1990). Според друга версия, от ХУ в. пла- 
нината е собственост на различни вакъфи, мюсюлмански религиозни 
фондации, и населението й е данъчно задължено към тях. С приемането 
на исляма то получавало известни данъчни облекчения (Мутафчиева 
1963). В последно време все по-често се търси обяснение в близостта 
на народното християнство и народния ислям, който чрез разказите на 
дервиши сектанти предлагал на хората от планините едно разбираемо 
обяснение за същността на Бога, за смисъла на живота и за трудната 
съдба на човека (Градева и Иванова 1998). 


Очевидно е, че причините и факторите за приемането на исляма 
от помаците, както и от босненските мюсюлмани и албанците, не са 
окончателно изяснени и ще останат дълго дискусионни, ако обяснението 
им се търси само в “насилието” или само в“ доброволността”. Може би 
те трябва да се свържат с вътрешнополитическата стратегия на осман- 
ската държава спрямо многобройното и неподаващо се на реален конт- 
рол население във високите планини на Балканите, с неговия много 
труден живот при средновековната икономика, при който минимални 

данъчни облекчения в неплодородните години за отделни семейства 
или села придобивали животоспасяващи измерения, със средновеков- 
ната религиозност на селяните и с възможностите на православната 
църква да я поддържа в близки до ортодоксията рамки и т.н. 


Периодично избухващите остри дискусии около и за произхода на 
помаците показват, че въпросът далеч не е само теоретичен. Той има 
политически измерения. Две от тях са особено важни и обуславят два 
основни и взаимносвързани проблемни кръга в съвременната българска, 
а по-общо казано и в балканската действителност. Първият се отнася 
до държавната политика по отношение на помаците, а вторият до съвре- 
менните тенденции в идентичностите им. 


Романтичната версия за насилственото ислямизиране на помаците 
в Родопите е необходим елемент в общополитическата концепция на 
модерната българска държава от национален тип, появила се на полити- 
ческата карта в резултат на Руско-турската война през 1877 - 1878 г. Тя 
се изгражда според принципа “един народ - една държава", възприет в 
европейската политическа система и общ за балкански свят. Той обаче 
се оказва в пълно противоречие с османското имперско наследство. 
Българското държавно пространство, подобно на това на съседните 
страни, не е еднородно нито етнически, нито конфесионално. Към този 
всеобщ балкански феномен трябва да се прибави решението на Бер- 
линския конгрес през 1878 г. да извади от българските граници терито- 
рии с многобройно население. При тази ситуация обединението на 
целокупния български народ в българската държава, т. е. достигането 
на националната монолитност, се утвърждава като основна цел на всич- 
ки български правителства и на всички българи. Както ив останалите 
балкански държави, мозаечното разнообразие на населението се възпри- 
ема като една от пречките за нейното достигане. 


В хода на времето, често пъти следвайки опита на съседите си, 
българските правителства изработват или поне се опитват да изработят 
политическа стратегия по отношение на другите, на етнически и 
религиозно различните от българското православно мнозинство. 
Мечтата за чиста нация, без етнически и религиозни малцинства върху 
територии с максимално широки граници, доказвани чрез 
средновековното историческо наследство и обявявани като етнически, 

е далечната цел на отделните и противостоящи си балкански национа- 
лизми. Тя формира общия модел на балканския национализъм, в който 
асимилирането на малките етнически и религиозни общности в голя- 
мото мнозинство е постоянна задача. Ако към тази обща ситуация се 
прибавят чувствителните български загуби на територии и население 
след Балканските и Първата световна войни може да се разбере чувство- 
то за отговорност към нерешения национален проблем, възпитавано и 
поддържано във всяко поколение българи. То създава и съхранява жиз- 
неността на идеята за национално обединение, която в конкретни исто- 
рически моменти има различни лозунги и проявления, но която действа 
като общ комплекс от концепции и механизми за достигане на национал- 
ното единство в границите на исконните български земи”. Интегрална 
част от него е проблемът за другите, не-българите и не-съвсем-бълга- 
рите. Алтернативните му решения се търсят в две посоки. Първата е 
намаляването на най-голямата от етническите общностти, тази на 
етническите турци чрез изселвания в Гурция. Гака се действа и спрямо 
българските евреи след Втората световна война (Василева 1991). 


Към различните малки общности с много колебания, но с циклично 
проявяваща се последователност се правят опити за преодоляване на 
тяхната различност и интегрирането им в монолитната българска нация. 
Постоянният обект на тази интеграционна политика на българската дър- 
жава са помаците - българите мюсюлмани. Формулата един народ - една 
държава практически се разширява с още един задължителен елемент: 
православното християнство като обща и задължителна една вяра. 


Различните тенденции в изработването на модела за интегриране 
на помаците в българската нация ясно са очертани в общирната 
литература, посветена или свързана с тяхното минало и настояще 
(Алексиев 1997). В многобройните научни изследвания, публицистични 
материали и литературни творби се открояват две тенденции. Първата, 
чиито автори са предимно родопски общественици, поддържа тезата 
за необходимостта от упорита и целенасочена работа за повишаване на 
образователното ниво, подобряване на стандарта, ангажирането им в 
обществения и политически живот. Втората явно или по-прикрито 
призовава към радикално решение и “пълното” им приобщаване към 
българската нация чрез тяхното християнизиране. Впрочем, тази идея 

не е чужда и на последователите на първата тенденция. Към нейното 
реализиране чрез християнско кръщение и смяна на мюсюлманските 
имена се пристъпва неколкократно. Първият опит е непосредствено след 
Руско - Турската война през 1877 - 1878 г. и засяга ограничен регион. 
Вторият се реализира по време на Балканската война през 1912-1913 г. 
по инициатива на българската православна църква (Георгиев и Трифо- 
нов 1995). И двата опита са последвани от фактическо анулиране на 
християнизанцията и връщане на мюсюлманските имена по силата на 
международни: договори (Маркова 1994). Организацията Родина, 
създадена в 1937 г.в Смолян от образовани мюсюлмани и християни, 
си поставя целта да съживи “любовта към българския род” у помаците 
без насилие и смяна на вяра, но препоръчва и изисква използване на 
български имена, извършване на мюсюлманските богослужения на 
български език, отказ от мюсюлманските елементи в традиционния 
костюм и т.н. 


Комунистическият режим прави поредния остър завой в отноше- 
нието към помаците. Организацията Родина е обявена за фашистка, а 
членовете й са подложени на репресии. Отново са върнати мюсюлман- 
ските имена на хората, които са приели християнски. Разрешено е бого- 
сложение на арабски език. Тази идилия е кратка. 


В края на 50-те години е разработена нова стратегия, която трябва 
веднъж завинаги да разреши проблема с българите мюсюлмани. През 
70-те години започва нова смяна на имената, като тези, които отказват 
поредното “българизиране”, са подложени на тежки репресии. Забра- 
нява се и се преследва изповядването на исляма и всички свързани с 
него битови практики, обичаи и ритуали. Изключително активна пропа- 
ганда на всички нива налага тезата, че мюсюлманите в България са 
потомци на ислямизирани българи. Примерът са помаците, натискът 
върху които поставя началото на т.н. възродителен процес, който посте- 
пенно обхваща циганите мюсюлмани и турците. При съществуващия 
войнстващ атеизъм проблемът реално се поставя в етнически, а не в 
религиозен аспект. Мюсюлманите в България се представят като заплаха 
за бъдещето на държавата, а насилията над тях като естествен път за 
интегрирането им в монолитната българска нация. Резултатът беше 
дълбокото разделение на българското общество. Под влияние на мощно 

информационно облъчване, в създаването на което бе включено и зна- 
чителна част от научния потенциал, мнозинството от българите христи- 
яни бяха убедени, че ако мюсюлманите не станат истински българи, 
което вече означаваше не християни, а немюсюлмани, те са потенциално 
опасни за бъдещето на България. Голямата част от тях, включително и 
множество от помаците, отговориха със самозатваряне в общността и 
с нейната консолидация (Желязкова 1997). Това стана ясно веднага след 
падането от власт на Т. Живков на 10 ноември 1989 г., с което се постави 
началото на промените в политическата и социалната сфера в България. 


Едни от първите митинги срещу комунистическата власт бяха тези 
на българите мюсюлмани, последвани от турците, които издигнаха като 
основно искане възвращане на мюсюлманските имена и на религиоз- 
ните свободи. Срещу тях застанаха не малко българи християни. През 
студената зима на 1989 - 1990 г. София, Кърджали и множество села в 
Родопите събираха многолюдните митинги на двете противостоящи 
общности. Въпреки остротата на спора и упорството на митингуващите, 
които стояха с денонощия на площадите при много ниски теператури, 
нито една от страните не прекрачи прага на мирния протест. Масовото 
участие на помаците в тези бурни събития и категоричите им искания 
за възвръщане на мюсюлманските имена и свободното изповядване на 
исляма бе колкото реакция на натиска, упражняван от комунистическия 
режим, толкова и публична изява на промени в тяхната групова иден- 
тачност. 


Изследвания, проведени от няколко експедиици на преподователи 
и студенти от Института по етнология при Софийски университет “Св. 
Климент Охридски” в Родопите ив региона на Ловеч, показаха, че ос- 
новната характеристика на тези промени е преодоляването на вътреш- 
ната самозатвореност на помашката общност и утвърждаване на раз- 
лични тенденции в представителната им идентичност“. 


Изразител на тези тенденции е словестният определител на групата, 
нейното име, което се представя и възприема като знак за идентичността 
на индивида и на общността, към която той принадлежи. Ще повторя, 
че помак, памаци е груповото название на българиге мюсюлмани, което 
вероятно е значително по-старо от втората половина на ХХ в., когато 
придобива публичност. Така се наричат самите те, така наричат своя 

говор, своите песни, своите обичаи. Така ги наричат в неофициалните 
разговори и представителите на другите групи, с които живеят съв- 
местно - българите християни, турците и циганите. Срещат се названия, 
които може би са по-стари. Ахряни се открива в османски регистър за 
санджака Арванид от 1431 г. Може би негова опозиция за означаване 
на християнското население на планината е названието румци, срещано 
в османската документация от ХУ!в. И двете названия са общоизвестни 
в региона до днес, но се използват рядко. 


Също така отдавна названието помак, помаци е придобило 
отрицателни конотации в смисъл на човек, изменил своята вяра и от 
християнин станал мюсюлманин, т.е. променил идентичността. Тази 
промяна се е утвърдила като същностна характеристика и на индивида, 
и на групата, превърнала се е в знак за нестабилна идентичност и 
съответно за непълноценност. Негативното съдържание на термина не 
е ново. И днес турците в Родопите определят местните цигани 
мюсюлмани като помаци, в смисъл на хора, които не са истински 
мюсюлмани, въпреки че в турския език съществува специализираният 
термин дьонме. Неколкократните смени на имената и на религията 
засилват негативното съдържание на помак и то често се възприема 
като обида. Показателен е фактът, че българите християни не рядко го 
използват за означаване на прост, изостанал човек. Подигравателният 
нюанс в определителя помак, помаци рязко се засилва след 30-те години 
на нашия век, когато официално и масово се въвежда друг словесен 
определител - българомохамеданин, българомохамедани. Идеята е чрез 
груповото име да се подчертае българският произход и да се изтрие 
споменът за променената идентичност, като се съхрани конфесио- 
налната характеристика на групата”. В настоящия момент голямата част 
от българите мюсюлмани не приемат да бъдат наричани помаци от хора, 
които не принадлежат към тяхната общност. Друга част обаче отхвърля 
определителя българомохамеданин като изкуствено въведен и неточен, 
тъй като общото название на изповядващите исляма не е мохамеданин, 
мохамедани, а мюсюлманин, мюсюлмани. 

Нашите експедиции в Родопите установиха, че тази дестабилизация 


на груповото название се съчетава с търсенето на друга представителна 
идентичност, която се представя с друг етноним. В селата Корница, 

Лъжница и Брезница в района на гр. Гоце Делчев няколко групи мъже 
се самоопределиха с фразата: “Ние сме араби”. Това твърдение бе под- 
крепено с исторически “аргументи”: “Ние сме пейгамбери, пратеници 
на Мохамед, който лично ни е изпратил да проповядваме правата вяра 
тук (в Родопите, на Балканите, в Европа). Ние сме дошли в тези земи 
преди българите и преди турците”. Като “доказателство” те съобщаваха 
за откриването на надгробен или джамийски надпис, разчетен от 
гостували в селата им арабски мисионери, който обаче изчезнал. Това 
обяснение на етнонима араби ги дистанцира в произхода им от бъл- 
гарите - християни и дава отговор на въпроса за българския им матерен 
език, важен за новата им идентичност. Обяснението е, че от векове 
живеят сред българите и са забравили арабски език. След дълги раз- 
говори, когато напрежението видимо спадаше, участниците в тези групи 
се самоопределяха като помаци. Те твърдяха, че винаги са живеели добре 
с българите християни, тъй като селата им са били смесени, въпреки че 
сега са останали само единични християнски семейства. Преживените 
насилия при няколкото смени на мюсюлманските имена и страхът от 
нова промяна ги кара да търсят път, който би ги отдалечил от българите 
християни или по-точно от евентуални манипулации на българската 
власт”. През 1992 г., когато посетихме тези села, все още имаше живи 
възрастни хора, чиито имена са сменяни 6 пъти от мюсюлмански на 
християнски и обратно. Не много убедително мъжете обясняваха жела- 
нието си да изравнят определителите араби и помаци, за да бъдат защи- 
тавани от арабската общност, превръщайки се словестно в част от нея. 


Арабската версия не се повтори в този “чист” вид в други селища, 
но бе добре позната в целия регион и често ни питаха : “ходихте ли в 
Лъжница и Корница? Чухте ли какво говорят там?” Митът за пейгам- 
берите, за мохамедовите пратеници се оказа широко разпространен в 
различни варианти. Те се разказваха в отделни села в Западните Родопи, 
познати бяха в Смолянско и Ардинско, предизвикваха иронични 
коментари в селищата в Източните Родопи. Тези от информаторите, 
които ги приемаха като истински, по правило се аргументира със 
споменатия вече надпис, който бил унищожен от тоталитарната власт, 
защото свидетелствал, че в селото мюсюлмани живеели още през | в. 
преди или от УП в. след Христа, според знанията и хронологичната 

ориентираност на информаторите. 


Очевидно е, че в помашката общност се разпространява една 
митологема, която не търси аргументи в реалността, а се опира на вярата. 
Тя цели засилване на религиозния компонент в представителната 
идентичност. Чрез нея може да бъде оспорен или по-точно отхвърлен 
българският произход на помаците и да се обезсилят аргументите за 
насилственото им ислямизиране. Според част от информаторите, 
всички документи, свидетелстващи за българския им произход и 
налагането на исляма в столетията на османското владичество, са 
“фалшификации на комунистите”. Тази митологема ги превръща от 
непълноноценни в най-истински мюсюлмани, пратеници на самия 
Пророк и изпълнители на историческа мисия, което им носи високо- 
престижна лична и групова идентичност, освобождавайки ги от комп- 
лекса, че са жертви на самия ислям. 


Втората тенденция в идентичността на помаците се представя чрез 
друга формула за етническо самоопределение: “ние сме турци”. Това 
твърдение се изказва най-категорично в гр. Якоруда, но се декларира и 
от множество хора в селищата около градовете Девин и Мадан. Нашите 
експедиции в този регион бяха през месеците март и април 1992 г. 
Същата година при преброяването през м. ноември не малко помаци от 
Западните Родопи и около Мадан се самоопределиха като турци. 
Турската идентичност не се доказва. Тя се съобщава като факт, който 
се изказва без увереност, но с решимост. Предлага се обаче обяснение 
за друг безспорен факт - българския майчин език, който е единственият 
език и на отделните индивиди, и на цялата общност: “Българите са ни 
забранили да говорим турски, били са ни и ние сме си забравили езика”. 


Тук трябва да се обясни, че значителна част от Родопите влизат в 
границите на България в 1912 г. Това означава, че сегашната активна 
генерация, т.е. хората между 20 и 50 години, са третата, родена с българ- 
ско гражданство. В селата все още има хора, чиито живот е започнал в 
Османската империя. Те също не знаят турски език. Това обстоятелство 
не смущава информаторите. За тях е важен намереният отговор, а не 
неговата истинност. Обикновено той се допълва с добре известни и 
необорими доказателства от близкото минало: “До преди две години 
глобяваха жените ни, че носят забрадки и шалвари, та ще ни позволят 

да говорим турски език”. Репресиите по време на т.н. възродителен 
процес се превръщат в доказателство за турската идентичност, защото 
бяха и един от факторите за нейното формулиране. 


Турската идентичност се демонстрира от помаците, живеещи в се- 
лата, разположени в най-висока лента на обживяното планинско прост- 
ранство - между 800 и 1200 м. надморска височина. В тези гранични 
пространства модернизирането на живота се осъществява бавно и доин- 
дустриалният бит далеч не е изживян. Има села, в които електричество- 
то, телефонът, шосейният път са нововъведение с по-малко от десетилет- 
на давност. Традицинната култура в тях е почти изцяло съхранен и дей- 
ствуващ комплекс на всички житейски нива. При посещенията в тези 
села веднага се набиват в очи странните архитектурни съчетания на бе- 
тонните сгради на кметството, търговския център и няколкото четири- 
етажни бели къщи с множеството домове от Дървени талпи, някои от 
които буквално се разпадат. В тези стари къщи, датиращи като тип от 
ХУШв., живеят в едно домакинство няколко родствени семейства. Ма- 
кар ис неудоволствие, възрастните синове продължават да се подчиняват 
на стария си баща, а снахите - на свекърва си. Масово се носи традици- 
онният женски костюм с пъстри шалвари и задължителна кърпа на гла- 
вата. Тези външни белези са видимите знаци на запазените и действащи 
модули на един доиндустриален свят, много различен от този в недалеч- 
ните и също помашки селища, разположени в по-ниските дялове на 06- 
щото планинско пространство, в коиго модернизацията е променила отно- 
сигелно отдавна бита и манталитета на жителите им. Сравнението е неиз- 
бежно и се възприема като бедност. “Ние сме бедни” - твърдят непрекъс- 
нато обитателите на високопланинските села и обвиняват комунистичес- 
ката власт в целенасочено поддържане на тяхната бедност чрез различни 
ограничения. При силно развития патерналистичен манталитет грижата 
на държавата се счита за задължителна, а липсата й е доказателство за 
враждебност. Едно от основанията на българите мюсюлмани в Якоруда 
да се представят за турци е: “комунистическата власт нищо не направи 
за нас”. В хода на промените обвиненията към бившия режим с лекота 
се прехвърлят към настоящата власт и към българската държава изобщо. 


Консервативните, в смисъл на традиционни, отношения и 
манталитет на населението от високопланинските села се характеризира 

от техните съседи - българи християни и мюсюлмани, турци, цигани - 
като “изостаналост”, а по-образно като “простотия и диващина”. Хората 
от ниските селища помнят този преход, преживян от предхождащи ги 
генерации, но се чувстват съвременни, модерни хора. Те виждат собстве- 
ния си негативен образ в съседите си от високопланинските селища 
около Якоруда, Доспат, Девин, Велинград, Мадан. Пренебрежителното 
отношение към тях не се крие. Напротив, подчертава се. Сравнението е 
почти задължително, за да се изтъкне собствената цивилизованост и 
модерен манталитет. Жените, които след брака си са напуснали родните 
си високи села, твърдят, че “са се спасили от стария живот”, влезли са 
в културното общество”. При тези двустранни съпоставки създаването 
на комплекс за малоценност в помаците от високите дялове на планина- 
та е неизбежно. С демонстративно заявяваната турска идентичност ситу- 
ацията се променя, знаците се обръщат. Тя е ключът, който превръща 
“простотията и диващинната” в политическа позиция. Според информа- 
тори от тези селища, те съзнателно пазят традиционния доиндустриален 
начин на живот,, за да не бъдат “побългарени”, да отстоят своята иден- 
тичност. Тяхната консервативност е отказ да приемат българския модел 
на живот. Тази формула ги превръща от изостанали помаци във верни 
на своите корени турци. Според нея помаците от по-ниските селища 
са се отрекли от своя корен, станали са предатели, от което следва, че 
самите те са герои. Така “търсенето на корените”, един от основните 
лостове на българската стратегия за интегриране на помаците в българ- 
ската нация, се оказва удобно средство за неговото отхвърляне от част 
от самите помаци. 


Високопланинските села в Родопите са особено силно засегнати 
от настоящата общата криза в България. Безработицата засяга от 60 до 
80 Фо от активната генерация. Екологичните условия ограничават въз- 
можностиге на местната икономика в монокултурното картофено произ- 
водство и дърводобива. Индустриалните и манифактурни предприятия 
отдавна не действат. Ниски и нередовни са заплатите в мините, в които 
работят част от мъжете. При тези обстоятелства споменът от бедното 
минало се слива със страха от мизерно бъдеще. В него доиндустриал- 
ната нищета е всекидневен живот с мъчителен и непродуктивен труд, 
вечно недояждане и периодичен глад, масова заболеваемост и висока 

смъртност. Този спомен е много близък във времето. При такива условия 
е започнал животът на генерацията на 50-60 годишните. За нивото на 
преживяната бедност е показателно твърдението, че през 40-те години 
са сменяли мюсюлманските си имена с християнски срещу 7 кг. брашно. 
При сегашното все по-осезаемо обедняване помаците от високите сели- 
ща в Родопите се чувстват изоставени сами на себе си. В тази обстановка 
демонстрираната промяна в етническата им идентичност може да се 
обясни и като вик за помощ, който обаче остава неразбран. 


В същите високопланински райони и в същите селища част от ин- 
форматорите решително отхвърлят турската идентичност. Те твърдят, 
чеза разлика от помаците, турците не са добри мюсюлмани, ядат свин- 
ско и не спазват рамазанския пост. Те не искат да са турци, защото са 
носители на истинския, чистия ислям. Отхвърлят и арабската версия 
поради видимите езикови, културни и антропологични несъответствия. 
Един от информаторите в с. Корница аргументира своя скептицизъм 
към тези “вносни” внушения с пропаганата на араби - мисионери, които 
се чувствали добре в хладните, богати с гори и води Родопи, каквито 
липсват в тяхната пустинна и гореща земя. За голямата част от помаците 
и турската, и арабската идентичности са неприемливи. Техните противо- 
речията с познатата им реалност нямат логично обяснение. Едновремен- 
но с това относителнният дял на религиозния компонент в идентич- 
ността придобива високо относително тегло, което обуславя търсенето 
на по-близка мюсюлманска етническа група, с която биха могли да се 
свържат. Вероятно по тези причини през лятото на 1992 г. двама мъже 
от Сърница тръгкали без визи и документи и стигнали до турско- 
иранската граница. Целта им била да достигнат Пакистан, надявайки 
се, че там ще намерят планински мюсюлмани, с които вероятно биха 
били по-близки, отколкото с турците, арабите и иранците. Този епизод, 
разказван ни неколкократно, който може би не е единичен случай, зас- 
лужава особено внимание, тъй като говори за пораждащи се импулси 
за свързване на идентичността с поне два фактора - религията и еколо- 
гичните условия. 


В Централните и Западните Родопи се открива още една тенденция 
в представителната идентичност. Тя се формулира с твърдението: “Ние 
сме мюсюлмани и това ни стига. Защо трябва да сме българи или 

турци". Покриването на идентичността само с религизния й компонент 
е добре познато на Балканите. В бивша Югославия този изкуствено 
създаден модел бе изцяло възприет от босненските мюсюлмани. Ал- 
банците обаче категорично акцентират върху етническия компонент на 
своята идентичност, въпреки активизирането на верската ревност на 
мюсюлманите сред тях. Пропагандирането му в Родопите се доказва в 
широкото разпространение на един мит, който “аргументира” един- 
ството на балканските мюсюлмани чрез общ прародител. Според него 
трима братя - мюсюлмани в старо време дошли от Истанбул и се засе- 
лили на три различни места. Първият дошъл в Родопите, вторият от- 
седнал в Македония, а третият - в Северна България. Гака в българските 
земи “се наплодил мюсюлманският народ”. Наследниците на тримата 
преселници започнали да строят джамия до небесата и, за да попречи 
на плановете им, Аллах променил езиците им. Тази родопска перефраза 
на библейската притча за Вавилонската кула търси формула за инте- 
грирането на цялото мюсюлманско население в България, като чрез 
общия корен размива културните и езикови различия. Тя чертае път за 
приобщаване на българите мюсюлмани с другите етноси, изповядващи 
исляма, при което религиозният компонент в идентичността се оказва 
по-важен от етническия. В последните години този фолклорен мотив 
се разпространява чрез пропагандни издания, които, в зависимост от 
мястото на издаването им, свързват “корените” на помаците с турската 
или иранската история. Единството на ислямската общност и принад- 
лежността на българските мюсюлмани към нея се утвърждава колкото 
словесно, толкова и образно. Това е видно в новата джамийска стенопис, 
в която често се откриват ясни шиитски послания, в изписването на 
имената на Аллах, Мохамеди Али, въпреки че местните жители твърдят, 
че са последователни сунити. Силно впечатление прави една пано, 
изписано в предверието на джамията в с. Медени Поляни, близо до 
Сърница. В общата му рамка са нарисувани Каабата в Мека, джамията 
в Кум, Султан Селим джамия в Одрин и текето на Демир баба при 
Исперих. Тези знаци все още нищо не означават за огромната част от 
българите мюсюлмани, поради ниското ниво на кораническите и изобщо 
на теологичните им знания. Но те могат да се тълкуват като послания 
към бъдещите поколения, за които вероятно ще са напълно разбираеми. 

В множество селища в Източните и Централните Родопи, както в 
тези по западното й било от Бабек до с. Побит камък, се наблюдава 
друга тенденция в идентичността на българите мюсюлмани. Тук проб- 
лемът за идентичността няма драматична значимост. Предпочитаното 
самоназвание е българомохамеданин, българомохамедани. Само 
представителите на възрастната генерация са с мюсюлмански имена. 
Младите хора често се оплакват, че са подложени на натиск от своите 
родители в решаването на техния личен проблем кой съм аз. Под запла- 
хата, че ще бъдат лишени от наследство, те сменят имената си с мюсюл- 
мански, взимат нови паспорти и след като уверят родителите си, че са 
правоверни мюсюлмани, отново взимат паспорти с български имена. 
Този спектакъл се играе с чисто прагматични мотиви и се разказва като 
шега. Силно се подчертава индивидуалността на избора на отделния 
човек или на семейството. Идентичността се приема като пичен, а не 
колективен проблем. Религиозният компонент на идентичността има 
второстепенно значение. Мюсюлманските религиозни институции от 
време на време правят опити да се противопоставят на тази тенденция 
чрез отказа на някои ходжи да погребват покойници с некоранични 
имена. Заплахата от погребение с християнски свещеник или намесата 
на административната власт решават конкретния конфликт, но поддър- 
жат постоянно напрежение. 


В представителната идентичност се появяват генерационни раз- 
личия. За да се слеят с мнозинството, не малка част от младите поставят 
на преден план етническия компонент и пренебрегват религиозния. Тази 
тенденция е особено силна в гр..довете. Тук почти никой не се самоопре- 
деля като помак, българомохамеданин или българин мюсюлманин. 
Информатори, за които съседите (българи християни, турци или цигани) 
твърдят, че са помаци, се самоопределят като българи. Преселването в 
града, което променя начина на живот, води до излизане от общността 
или до двойнственост в реалната и представителната идентичност. 
Помаците в градовете са първо или второ поколение преселници от 
околните селища". Мнозинството от тях поддържат постоянни и много 
добри отношения със своите родители, роднини и съседи в селата. Те 
ги посещават по време на религиозните празници и плътно следват 
мюсюлманските норми и битови практики. Но в градската среда демон- 

стративно ги пренебрегват. Нещо повече. В много семейства помашкият 
произход се крие от децата, превръща се в “голямата тайна” на родите- 
лите. Това също е ясен знак за излизане от общността, за промяна на 
идентичността или за нейното опростяване - отново чрез религиозния 
й компонент, но с обратен знак. Отделни липа, семейства или по-големи 
групи преминават публично или тайно към християнското мнозинство 
чрез Светото кръщение. В този акт мнозина от помаците намират изхода 
за излизане от междинната и оценявана като непрестижна група, за да 
се слеят с мнозинството в България. 


Този преход също има избор на варианти, предлагани от различни 
християнски църкви, чиято пропаганда в някои райони на планината е 
доста активна. Най-масово е преминаването към православното христи- 
янство, което е познато в помашката среда от няколкото опита за масово 
християнизиране в миналото. В Източните Родопи значителна мисио- 
нерска дейност развиват свещеници, които по произход са помаци. Осо- 
бено активно и с широка популярност е Движението “Йоан Предтеча”, 
чиито създател зтец Боян Саръев твърди, че за него християнизирането 
на помаците е лична религиозна мисия. Днес той има подкрепата както 
на многобройни фондации и неправителствени организации, така и на 
сегашното правителство на ОДС. Значителните му успехи са концентри- 
рани вгр. Неделино и обхващат граничния регион между Централните 
и Източните Родопи. 


В последните години в Родопите търсят влияние паство различни 
протестантски секти. Те имат успех сред младите хора, но срещат отри- 
цанието на средното и възрастното поколение от всички конфесионални 
и етнически общности. В региона на Ардино масово се оплакват от 
активната дейност на сектата “Алфа и Омега”, представяна от българи 
християни, турци и помаци като изключително агресивна: “Те купуват 
душите на децата, а родителите им са алчни за долари и не ги спират” 
- твърдят информатори, независимо от собствената си вяра. В смесения 
свят на региона появата на новия чужд се приема като заплаха за равно- 
весието на мултиетничната и мултирелигиозна локална общност (Геор- 
гиева 1994). Последователите на сектата и техните родители обясняват 
своя избор с желанието да променят междинната идентичност, както в 
случай с арабите, и търсят стабилност извън българската действител- 

ност, свързвайки се поне конфесионално с представители на англосак- 
сонския свят и големи политически сили - САЩ, Великобритания, 
Германия, Холандия. В промяната на религията индивидът иска да 
съчетае верските и политически опори на своята индивидуалност и на 
своето мястото в света. 


Последната тенденция в идентичността на помаците се изразява 
от някои представители на местната интелигенция в селата в Източните 
и Централните Родопи. Тези хора са местните учители, лекари, ве- 
теринари, икономисти, инженери и т.н. Мнозинството от тях са първо 
поколение с висше образование. Интересен е фактът, че голяма част от 
тях са синове или внуци на ходжи, поради което са възприемани като 
наследствени лидери. Те твърдят, че са българи мюсюлмани, опре- 
деление, което според тях напълно се покрива със самоопределението 
помаци. Категорично отхвърлят турската и арабската версии за своята 
идентичност и са уоедени, че те обслужват ингересите на други държави. 
Изказват се много остро срещу обобщения определител мюсюлманин 
и го квалифицират като манипулация, която цели унищожаването на 
етническия, т.е. на българския компонент на тяхната идентичност. 
Според тях той атакува нейната базова специфика, съчетаваща българска 
етничност и мюсюлманска религия. Тази междиност не се възприема 
като нестабилност, а като исторически формирана същностна харак- 
теристика на общността и опровергава идеята за изключителната 
ценност на националната монолитност. Влиянието на тази тенденция 
се открива в повсеместно разказвана притча, чиято главна героиня е 
Богородица, майката на Мохамед или на Гоце Делчев и т.н., която 
разкрила на своя син смисъла на разнообразието, посочвайки му 
красотата на собствената си многоцветна градина, когато той замис- 
лил до крак да премахне неверниците (християни или мюсюлмани в 
зависимост от вярата на разказвача). Тези модерно образовани помаци 
се чувстват отговорни за бъдещето на своята общност и заявяват: “до 
сега бранихме вярата си. Сега трябва да браним своята култура. Ние 
сме мюсюлмани, но българи мюсюлмани.” Очевидно е, че за тях 
междинността на общността не е недостатък. Позицията им свиде- 
телства, че у тях комплексът за групова малоценност е преодолян или 
се намира в процес на преодоляване. Помашката общност, разбирана 

като съчетание на българска етническа и мюсюлманска религиозна 
идентичност, се цени такава, каквато е. 


Общественото проявление на тази тенденция се търси в поддържа- 
не и публичност на локалната традиционна култура. Създават се хорове 
за народни песни, танцови ансамбли, оркестри. Провеждат се форклор- 
ни фестивали. Междинността на групата атрактивно се демонстрира 
чрез помашкия диалект на българския език в изпълненията и подчертано 
мюсюлманските елементи в костюмите на изпълнителите. При липсата 
на средства тази дейност изисква много усилия от своите организатори, 
които обаче са убедени, че те си струват пената, тъй като укрепват 
самочувствието на техните съселяни. Преди няколко години тази тен- 
денция получи политически измерения чрез опита да бъде създадена 
помашка партия в гр. Ардино, която формулира своята цел като защита 
интересите на цялото население на планината, независимо от религия 
и националност, но едновременно с това оповести намерението си да 
се бори за признаването на отделен помашки етнос". Тази екстремна 
цел не получи обществена подкрепа и бе оценена като чуждо или по- 
точно американско влияние. Идеята за помашка партия мимолетно 
прошумя, без да остави видима следа в живота на родопските помаци. 


Наблюденията и анализът на тенденциите в идентичността на 
българите мюсюлмани показват съществуване на различни, противо- 
стоящи посоки, без да очертават преобладаване на която и да е от тях. 
Някои от тенденциите, като тези за арабска и турска идентичност, са 
капсулирани в отделни микрорегиони, но са известни сред цялата общц- 
ност. Други като мюсюлманската или християнската са дисперсирани 
в целия планински ареал. Очевидно е, че както общото състояние на 
общността, така и действието на редица външни фактори ще продължа- 
ват да моделират идентичността и на отделните индивиди, и на локал- 
ните групи, а в последна сметка на общността като цяло. Наред сактив- 
ността на различните мюсюлмански и християнски пропаганди и от- 
ражението на балканските етноконфесионални конфликти изключител- 
но важна роля в този процес имат два вътрешни фактора. 


Първият е дейността на държавните институции за преодоляване 
на кризата. Острата й форма в планинските региони естествено поддър- 
жа високо ниво на лично и обществено недоволство, което тласка реди- 

ца индивиди към търсене на изход чрез промяна на идентичността. 
Вторият фактор е политизирането на помашкия феномен в предиз- 
борните тактики на някои политически партии. Периодично избух- 
ващите и постоянно поддържаните напрежения, импулсирани от пропа- 
гандни центрове и партийни централи, чиито обект са българите мю- 
сюлмани, имат атрактивен, но краткотраен ефект. Дълготрайният им 
резултат е обратен на очаквания. Най-красноречивият пример е оценката 
за организираната масова кампания срещу филма “Гори, гори огънче”, 
която мнозина българи мюсюлмани днес оценяват като поредното вну- 
шение за тяхната социална, културна и политическа непълноценост, 
като отрицание на тяхната идентичност. Акциите от този тип активизи- 
рат усещането за лична и групова нестабилност и стимулират желания- 
та за промяна в различни посоки, резултатът от които е трудно пред- 
сказуем. 


Помашката общност, формирана в един доиндустриален свят, е 
подложена в съвременната епоха на различни влияния и натиск, които 
предизвикват разнообразни напрежения от икономически, политически, 
социален и културен порядък. Те действат с различен темп и интензив- 
ност на макро и микро ниво и дестабилизират стария модел на идентич- 
ност на индивида и цялата група. Смесеният свят на Родопите, както и 
целите Балкани, вероятно преживява поредната метаморфоза, което го 
прави изключително чувствителен не само към помашкия феномен, но 
и към мисълта за възможното му малцинствено обособяване. 


Бележки 


" Само като пример ще посоча известните пътеписи на Ив. Вазов “Великата Рилска 
пустиня" и “В сърцето на Родопите” и на К. Иречек “Пътувания из България”. 


2 Живеещите в Турция помаци са преселници, дошли предимно от България и 
Македония по силага на няколко изселнически спогодби след 1878 г. 


з Любовта към Родината, доказвана с всички средства, включително и със 
собствената смърт, е всеприетата иай-висша реализация иа човешкия живот, възпигавана 
чрез училището, литературата, изкуството, публицистиката и тн. Явлението е 
универсалия в модерния свят и българите следваг общия пример (Ели 1998). 


4 Емпиричният материал, върху който се основава тази статия, е събиран от 11 
студентски експедиции, проведени в региона на Родопите под мое ръководство от 1991 
до 1996 г. Теренната документация се съхранява в архива на Института по Етнология 

при Историческия факултет на СУ “Св. Климент Охридски”. 


5 Убедителна теоретична интерпретация на проблема е направена от А. Кръстева 
(1998). 


В тези три села опитът за смяна на имената предизвиква бунт на жителите им, 
потушен от войскови части и с жертви от двете страни. 


?В последните години се наблюдава акцентиране върху помашката идентичност в 
някои от малките градове в Източните Родопи, където мнозинството от населението са 
етнически турци. 


в Целите и програмата на тази помашка партия, назовала се Демократична партия 
на труда, са известни от интервю на нейния лидер Камен Буров, публикувано във в. 
Стандарт, бр. 251 от 25 май 1993. 

Протестанти 


(Евангелски християни) 


Румяна Карапетрова, Емил Коен“ 


Но как ще призоват Оногова, в Когото не са повярвали? 
Как пък ще повярват в Оногова, за Когото не са чули? 
А как ще чуят без проповедник? 


(Римляни 10:14) 


Целта на настоящата студия е да представи протестантската общ- 
ност в България в лицето на традиционните и по-разпространени дено- 
минации: петте църкви, членуващи в съюза на Обединените Евангелски 
Църкви (ОЕЦ), известен още като Протестантски алианс (Конгрешан- 
ска, Методистка, Баптистка, Петдесятна и Българска Божия църква) и 
Адвентистка, Лютеранска и Обединени Божии църкви. Размерът на ста- 
тията не позволява обхващането на около двадесетте регистрирани еван- 
гелски общности. 


Ситуирането на протестантската общност в България от гледна 
точка на дихотомията мнозинство - малцинство е многопластово. От 


хрумяна Карапетрова - Увод, Баптисти, Конгрешани, Лютерани, Методисти, Емил 
Коен - Адвентисти, Петдесятни, Божни църкви. 

една страна, протестантите попадат в мнозинството на християните - 
869 от населението според последното преброяване (Резултати...1994: 
213). От друга страна, като “общност” в “общност”, те са определено 
малцинство - Около 0,390 (1,490 през 1998 г. по данни от ОЕЦ) към 0,690 
католици и около 850 православни. Има и трети аспект на дихотомията, 
който не може да пропуснем, тъй като е релевантен за самоопределянето 
и самочувствието на общността. В световен мащаб те се идентифицират 
с мнозинствената, и което е по-съществено - икономически и полити- 
чески много по-мощна протестантска общност: “Ако тук в България 
сме “секта” и “малцинство”, то в “протестантски” страни в Европа и 
Америка православните са “секта” и “малцинство”, твърдят техни ду- 
ховни водачи. Те оценяват като отрицателно отношението на официал- 
ните институции към евангелските църкви и подчертават, че то се отра- 
зява неблагоприятно върху международния престиж на България: “Ние 
се страхуваме, че негативното отношение към евангелските деномина- 
ции от страна на Парламента и неговите членове няма да спомогне за 
интегрирането на България към Европа, в която много от страните са 
предимно протестантски, а в същото време правителството и президен- 
тът апелират към всички протестантски държави в Европа и Америка 
за икономическа помощ за страната...” (Доклад... 1998). 


Протестантската общност е много динамична - може би най-зат- 
ворената до 1989 г., тя ев небивал досега подем и числен растеж. По 
данни от Асенов (1998: 142-143), броят на членовете на отделните църк- 
ви, сравнително малък и постоянен за почти цялото си присъствие в 
страната, се е увеличил 5-6 пъти: от около 25000 през 1989 г. на повече 
от 120000 регистрирани членове на евангелски църкви към настоящия 
момент. Паралелно нарастват броят на църквите (молитвени домове) и 
духовните служители (пастори). Въпреки уговорката да не се прозели- 
тира между отделните протестантски деноминации, има голяма степен 
на преливане, вливане, отделяне от една църква в друга (напр. петдесят- 
ни в баптисти, конгрешани в методисти и обратно). 


Социалните изследвания на протестанството у нас са оскъдни. По 
темата има три вида източника: погледът отвътре в опит да се проследи 
историята на протестантството в България (Куличев 1994; Митев 1992; 
Машее! 1980) ина някои църкви по-конкретно (Зарев 1993; “Витания” 

1997); погледът отвън в две направления - на Православната църква за 
историята (Стоянов 1981-82) и доктрината на протестанството, както и 
трудове на историци (Коев и Бакалов 1992) и езиковеди (Конев 1996). 


Първите протестантски мисионери пристигат на Балканите от 
САЩ в началото на Х1Х в. с просветителски и евангелизаторски цели 
за работа сред немюсюлманското население на Османската империя 
(гърци, арменци, християни от Сирия и Палестина). Първата евангелска 
църква (1846 г.) е основана сред арменци (Куличев 1994:33). Именно 
протестантските мисионери откриват съществуването на българите, 
непознати дотогава на западния свят, за когото християнското население 
в Османската империя е известно като рум-миллети, т.е. ромейско или 
гръцко. Те подпомагат и първото българско издание на Новия завет - 
1822 г. (Стоянов 1982: 171). През 1871 г. след 12-годишен труд, с помощ- 
та на Британското и чуждестранно библейско дружество излиза първият 
превод на цялата Библия (Стария и Новия Завет) на говорим български 
език. Над превода работят Христодул Костович-Сечан, П. Р. Славейков, 
д-р Елайас Ригс и д-р Алберт Лонг. Този превод утвърждава източното 
българско наречие като книжовен език и по този повод Пенчо П. Славей- 
ков пише: “Преводът на Библията тури край на езиковата безредица, на 
боричкането на разните наречия за първенство и установи литературния 
език. ...Източнобългарският говор става общ език за всички ратници 
на мисълта и националното съзнание” (Куличев 1994: 101). Освен заслу- 
гата за превода, отпечатването и разпространението на Библията, про- 
тестантските мисионери имат определен принос и в светското образова- 
ние с откриването на мъжки и девически училища в Пловдив, Стара 
Загора, Самоков и др., издаване на вестници и списания с възпитателна, 
образователна и евангелизаторска цел и изпращане на български мла- 
дежи и девойки на обучение в Америка. Тук не можем да пропуснем 
ролята на Роберт колежа, високо престижна образователна институция, 
“ковачница” на видни български общественици, политици и просве- 
тители като Г. Д. Икономов, Г. К. Стоилов, Ив. Гешов и др. Въпреки 
очевидните заслуги на протестантските мисионери, тяхната пропаган- 

ддаторска дейност се приема с подозрителност и враждебност от редица 
«среди в българското общество. Опасенията, че мисионерите ще внесат 
«смути разединение сред българите в този решителен момент на създава- 

не на нацията и обединяването й около центъра на църковно-национал- 
ните борби, намират почва сред възрожденски дейци, мнозинството от 
православното духовенство и народа. В писмо до Г. С. Раковски (1860г.) 
Йосиф Дайнелов пише: “Да покажем наоколо нас събравшите ся хрътки- 
папищашки и протестантски агенти, че българският народ не живей в 
пустините на горящата Африка и отдалечената Америка” (Конев 1996: 
43). От тогава се заражда противопоставянето между православие + 
България и католицизъм и протестантство < проводници на чужди, 
антибългарски интереси, успешно експлоатирано от комунистическия 
режим, а и до днес. След установяването на самостоятелна българска 
църква протестантските мисионери имат общо взето умерен успех. 


След 1944 г. комунистическият режим нанася сериозен удар на 
евангелските църкви, като и на останалите вероизповедания. През 1948- 
1949 г. по време на инсценирания пасторски процес около 30 пастори 
са осъдени на различен срок затвор и лагери. Семействата им са изсе- 
лени, имотите на църквите се конфискуват, печатната дейност се преус- 
тановява, следи се кой ходи на църква, назначават се подставени “пас- 
тори”, верни на властта, което води до отдръпване на вярващите от 
църквите. Ударът, нанесен на всички църкви, е съкрушителен. Най-ус- 
тойчиви се оказват протестантите, които продължават молитвените си 
събрания в частни къщи под предлог, че празнуват рождени дни, семей- 
ни празници и др. ив общи линии запазват почти непроменена членската 
си маса (Асенов 1998; Попов 1994). 


След 1989 г. ситуацията коренно се променя. Евангелските деноми- 
нации се съвземат много бързо от принудителната летаргия, веднага 
свикват конференция на новосформирания Протестантски алианс и 
набелязват програма за дейстие. Свързват се със съответните централи 
и съюзи в САЩ и Западна Европа, от които получават значителна 
материална, организационна, мисионерска, техническа, хуманитарна 
и друга подкрепа. Възстановяват членството си в международни орга- 
. низации. Постепенно възвръщат имотите си и, макар и трудно, строят 
нови молитвени домове. Много млади българи се обучават в чужбина. 
Създават се и няколко протестантски образователни института - Библей- 
ска академия “Логос”, Баптистки Библейски Институт и др. - за подго- 
товка на пастори, евангелисти, младежки и женски водачи, учители и 

други църковни служители. Набляга се силно на създаване и укрепване 
на чувство за “общност” - всички в общността са “братя” и “сестри”. 
Организират се конференции, лагери, работа с деца, младежи, млади 
семейства, възрастни хора. Използва се индивидуалният подход - почти 
всички общуват на малко име, пасторът в много случаи познава семей- 
ствата иважни събития от живота им - сватби, рожденни дни, заболява- 
ния, смърт. Тази вътрешна сплотеност и семейственост, от една страна, 
е мощна притегателна сила за набиране на нови членове от средите на 
невярващите и православните, а, от друга, води до известно дистан- 
циране и дори изолация от външния свят. “Светът” е паднал и грешен, 
той има нужда от спасение и нашата мисия е да му посочим единствения 
път към спасението. Евангелските църкви са мисионерски църкви, чието 
послание за спасение е насочено към всеки от “другите”. Проекцията 
на разделението между “нас” и “тях” не се ограничава само до “този” 
свят, а трансцедентира и в отвъдното. Там в пълна степен ще бъдем 
разделени, “ние” ще блаженстваме, а “те” ще бъдат осъдени. 


По данни от теренни наблюдения голяма част от членовете на 
протестантските общности са потомствени (второ или трето поколение) 
евангелисти. “Новите” евангелисти, които вече надминават по численост 
потомствените, идват от целия социален спектър. В традиционните 
църкви (Методистка, Конгрешанска) преобладават хора от “третата” 
възраст, докато по-новите и Харизматични църкви (Петдесятни и Божии) 
имат по-голям успех сред младото поколение. Средната възраст е най- 
слабо представена. Масово привличане на социално слабите слоеве, 
както и на членове на ромското малцинство, има в Петдесятните аБо. 
жиите църкви, и донякъде в Баптиските. 


Мнозинството членове на протестантски деноминации се самооп- 
ределят като евангелски християни, а църквата - като евангелска църква 
(от гръцки евангелие означава “блага вест”). Определението “евангел- 
ски” присъства в официалното название на повечето от тях: Евангелска 
методистка епископална църква, Съюз на евангелски баптистки църкви 
и др. Сградата на Конгрешанската църква в София носи надпис “Първа 
Евангелска Църква”. Ако изследователят настоява за по-конкретно само- 
определение, най-често отговорът е, че посещават, например, Методист- 
ката църква или че са просто вярващи християни. Идентичността на 

евангелските християни се конституира предимно в референция с 
останалите християни и най-вече с православните. Католиците почти 
напълно отсъстват като референт за протестантските общности в Бъл- 
гария. “Другият” като мюсюлманин се мисли едновременно напълно 
чужд като доктрина и ритуалност, но и по-толериран, дори привиле- 
гирован от държавата и дори от Православната църква: “Във време, ко- 
гато в страната се построиха стотици джамии и православни храмове, 
защо се оказва такава яростна съпротива на строителството на малкото 
евангелски молитвени домове?” (Доклад...1998). Друго оплакване е, 
че се дава телевизионно време за поздрав по случай религиозни праз- 
ници на мюсюлмани, евреи, арменци и др., предава се Великденското 
послание на Папата от Рим, а на евангелските деноминации се отказва 
това право. 


Протестантите в България се самоосъзнават като религиозно мал- 
цинство, което би трябвало да бъде официално представено във власт- 
та: “Броят на евангелистите в страната е достатъчен, за да изберат свои 
представители в Парламента и в органите на властта” (Доклад... 1998). 


Евангелистите считат себе си за “истински вярващи, свети, общност 
от светци, солта на земята”, а “другите”, православните - “невярващи, 
обречени, идолопоклонници, суеверни”. Недоверието е взаимно и отно- 
шението на православните християни и невярващите към евангелистите, 
ако изобщо фигурират като осъзнат “друг”, почти винаги включва отри- 
цателни конотации - “те не са като нас, те са сектанти, еретици, фана- 
тици”. Медиите изграждат и поддържат тези стереотипи. Самите право- 
славни се считат за “единствените пазители и следовници на правата 
вяра, патриоти, истински българи”. 


Въпреки официално заявените и от двете общности - евангелисти 
и православни - позиции на “християнска толерантност и любов към 
ближния” (“Нали всички вярваме в един Бог, Иисус Христос”), не- 
примиримостта на доктриналните и ритуални различия най-често взе- 
мат връх и “близкият чужд" се мисли като по-опасен конкурент и по- 
- непосредствен обект за евангелизация от друговереца или “далечния 
чужд”. Разбирателството се счита за възможно, само ако “те” станат 
като “нас”. 


В изложението отделните църкви са подредени по азбучен ред. 

Църква на адвентистите от Седмия ден 


В България има три групи адвентисти. Най-голямата от тях е обе- 
динена в Съюза на църквите на адвентистите от Седмия ден, двете други 
са значително по-малки и представляват българските привърженици 
на отцепили се от общия адвентистки поток групи. Това са Църква на 
адвентистите от седмия ден - Реформаторско движение в България към 
Генералната конференция на международното мисионерско общество 
на адвентистите (възниква в 1923 г. след разцепление вътре в движението 
на адвентистите) и Църква на адвентистите от Седмия ден - Реформатор- 
ско движение, канонически свързана с Генералната конференция на 
адвентистите от Седмия ден - Реформаторско движение (възникнала 
през 1925 г.). Доктриналните различия между тях не са големи с 
изключение на това, че последователите на първото от двете отцепили 
се движения настояват за стриктно изпълнение на Шестата Божа запо- 
вед: “Не убивай!”. Поради това те отказват военна служба с оръжие и 
там, където няма закони за замяна на военната служба с алтернативна, 
те, заедно с привържениците на “Свидетели на Йехова”, дават основния 
контингент на “затворниците на съвестта”. 


Адвентизмът (произходът на термина е от латинската дума “адуеп- 
По”, което означава “идвам по обещание”) възниква в средата на ХХ 
векв САЩ. Негов основател е американецът Уилям Милър, който през 
1843 г. пророкува, че Второто пришествие ще настъпи между 31 март 
1843 г.иЗ 1 март 1844 г. Макар това да не се случва, броят на последова- 
телите на новата доктрина расте и през 1803 г. официално бива основано 
ново изповедание - Адвентисти от Седмия ден. 


Адвентизмът е сравнително нова разновидност на протестантското 
християнство. В България той съществува от 1891 г. Сега адвентисти 
има в София, във всички бивши областни центрове и в много от по- 
малките традове. Общият брой на поделенията на Църквата на адвентис- 
тите у нас е 105, а броят на вярващите е около 7000. 


Някои особености отличават адвентистите от останалите протес- 
танти. Най-открояващата се е строгото спазване на съботния ден (по това 
те се отличават от всички други християни). Обща особеност на адвентиз- 
ма е, че Библейските текстове се възприемат буквално. Това е причината 
за почитането на съботния ден, което е предписание от Стария Завет 

Друга особеност е специалното ударение, което адвентистите пос- 
тавят върху пророческите книги на Библията, по-специално книгата на 
пророк Даниил. Характерно за тях е, че религиозният им живот е орга- 
низиран около идеята за скорошното Второ пришествие на Иисус Хри- 
стос. Съобразно древните предписания, те избягват употребата на месо, 
осъждат строго използването на наркотици и на всякакви стимулиращи 
вещества. Подобно на много други протестантски църкви, и в Адвен- 
тистката се събира десятък. Поради специалното значение, което му 
придават, събираемостта е висока. Адвентистите, подобно на другите 
протестантски изповедания, признават само две от тайнствата - кръще- 
нието (за разлика от католиците н православните и подобно на други 
протестаптски общности, адвентистите практикуват водно кръщение 
на възрастни хора, а не на новородени) и причастието. Освен това те 
отричат, че след смъртта душите на хората отиват в рая или в ада. Те 
смятат, че Второто пришествие ще настъпи скоро и организират рели- 
гиозния си живот върху подготовката за това събитие. Тогава ще възкръ- 
снат праведниците и ще бъдат унищожени неверниците. 


Всеки, който приеме учението на адвентистите и поеме ангажи- 
мент да го съблюдава, може да стане член на църквата. Той трябва да 
бъде одобрен от останалите членове; приемането обикновено се придру- 
жава от водно кръщение. 


Адвентистите са до известна степен обособени от другите протес- 
тантски църкви. Те не участват в Евангелския алианс. Развиват широка 
благотворителна дейност. 


Съюз на евангелските баптистки църкви 


Баптизмът е развитие на “анабаптисткото” движение в Германия 
от първата половина па ХУ! век. Анабаптистите са били сподвижници 
на М. Лутер, които се обявяват против кръщението на деца, защото, 
според тях, кръщение без изповед на вярата и покаяние е невалидно. 


Първите бап гасти в България пристигат около 1866 г. като книго- 
разпространители на британското и американското библейски дружест- 
ва. По същото време, за да се спасят от преследване в Русия, няколко 
немски баптистки семейства се преселват и основават църква в северна 


Протестанти 317 


Добруджа. Първите Баптистки църкви на територията на днешна Бъл- 
гария възникват в Казанлък, Лом и Русе в резултат на активната дейност 
на немски мисионери, най-известен от които е Якоб Клундт. След Осво- 
бождението баптистки общини се организират и в София, Варна, Чир- 
пан, Асеновград и др. Първата циганска баптистка църква в света с 
пастор циганин е основана в края на миналия век в с. Голенци до Лом 
(Витания 1997: 10). 


След 1944 г. църквата е силно засегната от репресии. Дванадесет 
баптистки пастори са осъдени на лишаване от свобода от 8 до 12 г., 
конфискувани са църковни имоти. Въпреки това броят на вярващите - 
около 800 - остава почти непроменен. През 1989 г. тя има 10 храма, 
обслужвани от 7 пастори (Асенов 1998: 152). 


Съюзът на Евангелските баптистки църкви (ЕБЦ) е регистриран с 
решение на Министерски съвет от 1990 г. По данни от ЕБЦ, Баптистки- 
те църкви в България са около 40 с общо към 3000 члена в над 60 града 
и много села с най-голяма концентрация в Западна България - към 7090 
от вярващите. 


Член на БЦ може да стане всеки възрастен, който се покае, изповя- 
да вярата си и приеме кръщение. Кръщението се извършва чрез пълно 
потапяне в река, воден басейн или баптистериум (специално място за 
кръщение в църквата). То е от особена важност, тъй като символизира 
новорождение по дух и нов живот в Христа. От членовете на БЦ се 
очаква, също както и в останалите протестантски общества, да участват 
активно, според способностите си, в живота на църквата. 


БЦ споделя основните протестантски доктрини. Най-близко до уче- 
нието си счита това на Методисти и Конгрешани. Главната разлика ев 
отричането на детското кръщение. Признава кръщението от гореспоме- 
нагите деноминации, но не иот Православната църква. Единствен авто- 
ритетен текст е Светото Писание - то е Боговдъхновеното Слово. С въз- 
кресението и възнесението на Иисус Божието дело е завършено. Не се 
очакват нови откровения и нови пророци. Акцентът е изключително 
върху личното общение с Бога чрез ежедневни лични молитви и четене 
на Библията и чрез общи молитви на вярващи. 


Всички баптистки църкви в България доброволно членуват в Съюза 
на Евангелските баптистки църкви, като запазват своята автономност. 

Всяка църква, т.е. всички кръстени нейни членове, сами избират свой 
духовен ръководител - пастор - чрез гласуване на мнозинството от члено- 
вете. Ръководството на църквата се състои от пастор и дякон(и), ръкопо- 
ложени съответно от друг(и) пастор(и) и от пастор и други дякони. 
Изборът се провежда веднъж годишно. Ръководството на Съюза на ЕБЦ 
се избира от конгрес веднъж на три години с участието на делегати от 
всички БЦ. Съюзното ръководство е съставено от президент, секретар, 
касиер и членове - общо 11 души. Съюзът има устав, който регламентира 
църковните въпроси. Освен на ОЕЦ, Съюзът на ЕБЦ е член на Световния 
баптистки алианс и Европейския съюз на баптистите; участва в СЕС - 
Конфенция на Европейските църкви. 


От изключителна важност за БЦ е всеки неин член да чете ежеднев- 
но и познава основно Светото Писание. Набляга се на възпитаване на 
тези навици в семейството. Във всяка църква се организират неделни 
училища за деца, младежки и женски събирания и служения, съботни 
1-2-месечни курсове за изучаване на части от Библията, както и задочно 
обучение в Баптисткия Библейски Институт за настоящи и бъдещи 
водачи на църкви и учители от цялата страна. 


БЦ по традиция има много развита социална дейност. Към църквата 
функционира фондация “ Добрият самарянин”, която подпомага сиро- 
питалища, старчески домове, самотни майки и други нуждаещи се от 
църквите. 


България се счита за мисионерско поле. Целта е евангелизация на 
населението, което още не е чуло Божието слово. 


Съюз на евангелските съборни църкви в България 
(Конгрешани) 


Конгрешанството или конгрегационализмът възниква в Англия в 
края на ХУГ и началото на ХУП в. Терминът “конгрегационализъм” 
идва от “конгрегация”, което означава “събор, религиозна община, 
паство”. Конгрегационалистите са последователи на Калвин, които 
поддържат правото на автономия и самоуправление на всяка религиозна 
община (конгрегация). Те са против църковната йерархия и за пълна 
независимост на църквата от светската власт, заради което първоначално 
били наричани в Англия индемпенденти, т.е. независими. Съборното 

начало е присъщо не само на конгрешаните, но терминът се е запазил 
като означение за тази религиозна общност и съответната й организация 
- съборната църква. 


Конгрегационалистите са известни в България като конгрешани, а 
църквата като конгрешанска или евангелска съборна църква. Евангели- 
зацията - в смисъл на разпространение на протестантските идеи в Бъл- 
гария - започва именно с решението на Американския борд за ръководе- 
не дейността на чуждестранните мисии, в който конгрешаните имат 
преобладаващо присъствие, да основе мисии сред немюсюлманското 
(предимно арменско) население в Османската империя. Първите конгре- 
шански мисионери сред българите - Ч. Морз, д-р Е. Ригс (презвитери- 
анец), Дж. Кларк, У. Мериам и др. - започнали дейността си в Одрин, 
Цариград, Измир (Смирна), а също ив някои градове на днешна южна 
България като Пловдив и Стара Загора през 50-те и 60-те години на 
ХХ век. Успоредно с евангелизаторските усилия, те откриват светски 
училища (Пловдив 1860), развиват широка издателска, благотворителна, 
преводаческа дейност. Първата граматика на българския език, предназ- 
начена за изучаване на езика от мисионерите, съставена на английски и 
на български от д-р Ригс, излиза през 1844 г. в Смирна. Второ подобно 
ръководство, както и най-старите англо-български и българо-английски 
речници са издадени от Ч. Морз в Цариград съответно през 1859 г. и 
1960 г. (Куличев 1994:104). 


Първата конгрешанска църква в днешна България е основана в гр. 
Банско през август 1868 г. (Куличев 1994: 145). След 1944 г., въпреки 
ограниченията на новата власт и осъждането на трима нейни пастори, 
Конгрешанската църква запазва и дори разширява влиянието си. От 
около 1000 члена, обединени в 30 църкви през 1930 г., тя нараства на 
2000 души в 25 църкви с 24 пастори през 80-те години (Асенов 1998: 
148-149). 


В момента у нас има около 3500 конгрешани, обединени в 33 
местни църковни общини в София и, по традиция, в южна България - 
Пловдив, Благоевград и други големи и по-малки градове. Членовете 
се делят на членове на църквата, приети след лично свидетелство на 
вяра, курс на обучение по основните догми и среща с Духовния съвет, 
който ги представя за приемане пред цялата църква, и членове на 

църковното общество, които могат да ползват всички услуги на църква- 
та, но нямат право да гласуват и да бъдат избирани в ръководството. Обще- 
ството може да бъде представено в ръководството само от един член. 


Общите характеристики на конгрегационализма са съсредоточени 
в идеята за “съборна” църква - малка група вярващи, обединени по 
верски, а не по териториален принцип (Петков 1998). Както останали- 
те протестантски деноминации, те приемат две тайнства - кръщение и 
Господна вечеря (причастие). Причастието се извършва само от ръко- 
положен пастор с обикновен квасен Хляб и гроздов сок или вино. За 
разлика от други протестантски общности като например баптистите, 
в конгрешанската църква се извършва кръщение на деца на вярващи 
родители (или поне единия родител) независимо от възрастта им, като 
родителите поемат задължението да ги възпитат в християнски дух. 
Признава се кръщението от Православната и Католическата църкви. 


Организационната структура на Конгрешанската църква е проста. 
Ръководители на църковните общности са пастори, които са равни 
помежду си по сан и по длъжност. Няма по-висш сан като епископ или 
презвитер. Има дякони, които също се ръкополагат в сан. Миряни могат 
да бъдат помощник - проповедници. На ежегодни събори се прави отчет 
на дейността и се взимат решения по въпроси на църквата. Избор на 
ръководство и приемане на нов устав, ако се налага, се прави на всеки 
четири години. Два пъти годишно се организират семинари за пастори 
и проповедници и техните съпруги. Жените могат да проповядват и да 
стават дякони, но не и пастори. Духовните служители се обучават в 
Библейска академия “Логос” в София ив чужбина. 


Освен своите църкви (в три от които има обществени кухни), 
Конгрешанската църква подпомага някои болници, детски заведения, 
отделя храна и средства за нуждаещи се. Лекарски екип към църквата 
прави доброволно прегледи и разпределя лекарства. Функционира и 
безплатна юридическа консултация. 


Мисията на църквата е всички хора да чуят Божието слово и поз- 
наят Христос като Господ и Спасител на човечеството. Според кон- 
грешаните, България е християнска страна, но християнството е непоз- 
нато. Както и другите протестантски общности у нас, те считат, че 
християнството у нас е смесено с традиция и езически елементи, от 

КОИТО трябва да се отърси и да се просветят българите, за да познаят 
живата вяра. 


Лютеранска църква 


Лютеранската църква в България е регистрирана последна от ос- 
новните протестантски деноминации в страната - на 15 юли 1994 г. По 
данни от Асенов (1998: 168) и Машее! (1980:20), първото Евангелско 
лютеранско общество се създава още през 1879 г. с подкрепата на княз 
Александър Батенберг. То има свой храм и функционира до 1944 г. 
Сегашната църква и членовете й не са свързани с лютераните от нача- 
лото на века и нямат информация за тях. Лютеранската църква от 1994 
г. е основана от американски мисионери като подразделение на Уискон- 
синския евангелски лютерански синод (МЕ). 


Членовете на църквата са около 75 души (приели кръщение), от 
които 50-60 души могат да участват в Господната вечеря (да приемат 
причастие). Децата не вземат причастие. Член може да стане всеки, 
който премине задълбочен курс на обучение в доктрината на църквата, 
повярва в нея, заяви публично вярата си и желанието си да стане член 
на църквата. Лютеранската цъоква признава кръщението от другите 
основни християнски деноминации, но не и от “секти” като Мормони, 
Свидетели на Йехова и др. При наличие на кръщение се прави само 
потвърждаване на вярата (конфирмация). От тук и делението на члено- 
вете на кръстени и потвърдени. 


Според твърдението на лютеранските теолози, учението на църк- 
вата произтича директно от Библията, без да се прибавя или отнема не- 
що от нея. В това е приликата им с останалите протестантски (еван- 
гелски) църкви и в това се изразява следването на идеите на Мартин 
Лутер в дебата му с католическата църква. Основно положение е, че 
Евангелието е Боговдъхнфвеното Слово на добрата вест, че греховете 
ни (първородният грях) са опростени не чрез добри дела, пожертвова- 
ния и/или страдания от наша страна, а само чрез жертвата на Иисус 
Христос за нас. 


Духовен съвет от пастори и миряни решават практическите и адми- 
нистративни въпроси на църквата. Пасторите и координаторът на мисио- 
нерската дейност участват в Консултативен съвет. Някои проблеми се 

поставят за обсъждане пред всички членове с право на глас - само мъже, 
навършили 18 г. Жените не могат да стават пастори. Те участват в живота 
на църквата като помощници и учителки на децата и младите хора. 
Ръкополагането на пастори става след сериозен курс на обучение - 2 
години в Библейско училище, след което могат да станат водачи в църк- 
вата, евангелисти и учители, още 2 години в Семинария и | година 
практика в църква, за да получат правоспособност за пастор. Към църк- 
вата има младежка и женска група и хор. 


Освен богослуженията, дейностите на църквата включват неделно 
училище за деца и Библейско училище за възрастни и младежи. Органи- 
зират се летни детски лагери (по!-2 седмици) за изучаване на Библията. 


Важна част от социалната дейност на църквата е Медицинската 
мисия, чрез която от повече от | година се подпомагат с храна и лекар- 
ства няколко сиропиталища и старчески домове в България. Средствата 
се осигуряват от спонсориращата църква в САЩ ДУЕТ, 5). Има открити 
два магазина в София, където на социално слаби граждани се продават 
хранителни продукти на цени под себестойността. 


Освен в София, Лютеранската църква развива благотворителна дей- 
ност предимно в Западна България - Видин (където предстои откриване 
на евангелизаторска мисия) и няколко съседни села - Трън, Угърчин, 
Стрелча, Лева река, Кочериново, Варна и др. 


Лютеранската църква в България има евангелизаторска мисия. 
Основната й цел е Евангелието (Благата вест) да стигне до всички хора. 


Евангелска методистка епископална църква 


Методизмът възниква в Англия през ХУШ! век не като опит да се 
създаде ново течение на доктринална основа, а по-скоро като стремеж 
да се реформира Англиканската църква от обзелата я апатия и прекалена 
институционализация. Основателят й Джон Уесли (1703-1791), 
възпитаник на Оксфордския университет, създава заедно с брат си Чарлз 

„Уесли (1714-1770) “Свят клуб” в Оксфорд през 1729 г., в който призовава 
към съживление на вярата и стриктно спазване на християнските норми 
на живот. Поради тази “методичност” или последователност във вярата 
последователите на Уесли биват подигравателно наричани “методисти” 

от съвременниците си, което дава наименованието на движението. Едва 
след смъртта на Уесли, методистите, които тогава наброяват около 
135000 души, се отделят от Англиканската църква в самостоятелна през- 
витерианска църква (ръководена от презвитери). 


Първите методистки мисионери сред българите в Османската импе- 
рия са Уесли Притиман и д-р Алберт Лонг, чието име носи Софийската 
църква. Те са изпратени от Генералната комисия за световната мисия 
на Методистката епископална църква (МЕЦ) в Ню Йорк и се установяват 
първо в Шумен през 1857 г. (след султанския декрет Хатихумаюн за 
правата на етническите и верските общности от 1856 г.). През 1864 г.д- 
р Лонг започва издаването на месечното списание “Зорница”, а по-късно 
(1876 г.) методистите подпомагат списването и изданието на в. “Зорни- 
ца” - първия евангелски вестник по българските земи. Методистки църк- 
ви се създават в Търново, Русе, Свищов, Ловеч, Ботевград, Лом и др. 
Учредява се богословски клас, откриват се училища за момичета и мом- 
чета, включително американско девическо училище в Ловеч (1882 г.), 
признато от Министерството на просветата за средна полукласическа 
гимназия през 1927 г. 


По време на пастирския процес (1948-49 г.) са осъдени десет мето- 
дистки пастора. След новата регистрация през 1964 г. остават 13 местни 
църкви, обслужвани от 15 пастора (Асенов 1998: 146). Възстановяването 
на МЕЦ започва след 1989 г. На 7.11.1990 г. с решение на Министерски 
съвет Евангелска методистка епископална църква е регистрирана като 
изповедание. 


От 128 вярващи през 1890 г. и около 800 през 1938 г. (Асенов 
1998:146) към настоящия момент (1998 г.) членовете на МЕЦ достигат 
около 2000 души, организирани в 25 църкви в страната. Според пра- 
вилата на МЕЦ, наречени Дисциплина, членове, които не посещават 
църквата в продължение на три години, отпадат от членство. Условията 
за приемане в МЕЦ са покаяние и изповядване на лична вяра в Бога, 
подготвителен курс за основните истини на християнството и доктрини- 
те на МЕЦ и кръщение. Допуска се кръщение на деца, но от тях се изи- 
сква по-късно съзнателно да потвърдят вярата си и принадлежността 
си към църквата. От своите членове МЕЦ изисква активно служение, 
т.е. участие в богослуженията и социалната дейност на църквата. Кръ- 

щението се извършва чрез поръсване, поливане или потапяне. Признава 
се кръщение от други църкви, но се дава и възможност за повторно 
кръщение в МЕЦ при изявено желание. 


Методистки църкви има главно в София и Северна България - Шу- 
мен, Варна, Ловеч, Русе и някои околни села. 


Богословието, към което се придържа МЕЦ, е близко до протестант- 
ството и до ранно-църковното православно богословие. Божията благо- 
дат е за всички, всички се оправдават дарам, ке по заслуги, а чрез вяра. 
Подобно на православието, методистите говорят за предпазваща (пре- 
вантивна), оправдаваща и спасителна благодат. Те вярват в израстването 
на вярващите в святост - от образ (Божий) в подобие. Като авторитетни 
текстове и единствено достатъчни за спасение определят Библията и 
първите пет Вселенски събора. Признават две тайнства, чрез които Бог 
работи в хората - кръщение и Господна трапеза (причастие). Особено 
характерно за методистите е, че наблягат повече на обединителните, 
отколкото на разединителните доктрини между трите основни християн- 
ски деноминации - православие, католицизъм и протестантство. Като 
членове на Световния съвет на църквите и на Конференцията на Евро- 
пейските църкви те участват активно в междуцърковния екуменически 
диалог. На богослуженията се изпълняват традиционни протестантски 
химни, православни песнопения и класически католически произ- 
ведения. 


МЕЦ в България е подразделение на Световната Методистка църк- 
ва, наречена Обединена Методистка Църква (Опйед Метой5: СБигсй) 
и общоевропейската Евангелска Методистка Църква. Методистката 
църква има смесен модел на управление - между епископален и съборен. 
Особеност за структурата на МЕЦ са съвещателните и законодателни 
обединения, наречени Конференции, които имат различни равнища: 
местните църкви образуват Районните Конференции, чрез които са 
свързани с Годишната Конференция, която е основният орган на цялата 

Евангелска Методистка Църква (ЕМЦ). Годишните Конференции се 
„ състоят от еднакъв брой пастори и миряни. Пасторите са пожизнени 
членове, докато представителите на миряните се избират от районните 
конференции за период от 4 години. 


Няколко годишни конференции образуват централната конферен- 

ция (ЦК), която избира и пред която се отчита епископът. Областите, за 
които отговаря епископът, се наричат епархия. Най-високата инстанция 
е Генералната Конференция (ГК). Тя се занимава със законодателната 
дейност по всички общоцърковни въпроси. ЦК и ГК заседават на всеки 
4 години. В Европа има три ЦК, разделени по райони: Първата Конфе- 
ренция обхваща Скандинавските и Балтийските държави, втората е в 
Германия, а третата, към която принадлежи България, обединява Цен- 
трална и Южна Европа. Всички методистки църкви в Европа членуват 
в Европейския съвет на методистките църкви. 


Служението в ЕМЦ е на три нива: дякони, пастори и епископи. На 
епископа са подчинени един или няколко суперинтенданта, които 
ръководят ГК и представят епископа в негово отсъствие. Дяконите и 
пасторите се ръкополагат (въвеждат в духовно служение) от епископа. 
Те трябва да имат богословско образование. Дяконите могат да провеж- 
дат богослужения, да проповядват, да извършват бракосъчетания и по- 
гребални богослужения. Освен гореизброените дейности, пасторите са 
упълномощени да извършват тайнствата и да ръководят Църквата. До- 
пускат се миряни-проповедници, след преминаване на основен бого- 
словски курс, и помощник-проповедници без богословско образование. 
Жените могат да проповядват и да участват в социалното служение (по 
материали, предоставени от пастора на МЕЦ в София). 


Образователната дейност включва неделно училище за деца, вакан- 
ционна библейска седмица, младежки събирания, работа с млади се- 
мейства, сбирки на женското дружество към МЕЦ и ежегодни семинари. 
Социалната дейност се изразява в медицинска помощ, предоставяне 
на лекарства, социална кухня, подпомагане на домове за сираци и стари 
хора, разпределение на хуманитарна помощ и др. 


Мисията на МЕЦ е всички хора да чуят Благовестието и да отклик- 
нат, а вярващите да живеят живот на жива вяра-и посветено служение 
на Бога и ближния. За МЕЦ е характерна силната ангажираност и ясно 
становище по всички въпроси от интерес за обществото. 


» Съюз на евангелските петдесятни църкви 


Петдесятничеството възниква в края на ХГХ и началото на ХХ век 
в САЩ. В България първата петдесятна църква е основана през 1920 г. 

в Бургас от руски мисионери. Осем години по-късно пастор Николай 
Николов, професор по богословие в Библейския институт в Спринг- 
фийлд, щата Мисури в САЩ слага началото на Съюза на Евангелските 
петдесятни църкви (СЕШЩ)) у нас. Понастоящем петдесятни църкви има 
в 450 населени места. По данни на СЕПЦ, активните членове наброяват 
20000 души, а общо членската маса е около 50000 (Петков 1998: 198). 
През периода 1944 - 1989 г. Петдесятната църква съществува със статута 
на “търпяно” изповедание. От ноември 1990 г. тя е официално призната 
от Министерския съвет (Асенов 1998: 154). 


Съюзът на Евангелските петдесятни църкви споделя всички общи 
черти на протестантството. Като ярки изразители на т.н. “харизматично 
течение” в християнство те имат някои характерни особености, сред 
които извънредно силния акцент, който поставят върху личното мис- 
тично преживяване, достигано чрез “кръщението със Светия дух”. Това 
е особено интензивно религиозно преживяване, чиито външни белези 
са говоренето на “божествени езици” (глосолалия), появата на проро- 
чески способности, изцеляването на болести и др. Според тях, то съот- 
ветства на описаното в Деяния на апостолите “изливане на Светия дух 
върху апостолите”, извършено в деня на Петдесетница след разпъването 
на Иисус Христос. 


Ритуалната практика на петдесятниците се отличава с особено енту- 
сиазирано участие на обикновените вярващи, жизнерадостна музика и 
песенни изпълнения. 


Петдесятните църкви у нас (това важи за всички протестантски 
общности, но е най-силно изразено при петдесятниците и при произ- 
лезлите от тях Божии църкви) представляват по-скоро общности от тясно 
свързани един с друг членове, отколкото такива, които са обединени 
само от формалната принадлежност към местната църква. Тези членове 
си разменят множество социални услуги като взаимопомощ в материал- 
ните и семейните отношения, в отглеждането на децата. Особено интен- 
зивна сред петдесятниците е проявата на емоционална привързаност и 
„ подкрепа. Тези черти, съчетани с интензивността на вяратаи на свърза- 
ните с нея религиозни преживявания, правят от петдесятниците тясно 
сплотена общност. Допълнителен фактор за това сплотяване е съпро- 
тивата, която част от обществото оказва на тази религиозна общност. В 

последните години петдесятните църкви интензивно ис успех привли- 
чат нови последователи от средите на ромското малцинство у нас. 


За член на църквата се счита всеки, който “с вяра приеме Йисус 
Христос за свой личен спасител, преживял е “новорождението” (термин, 
означаващ промяната в човека в следствие на приемането на вярата) и 
е засвидетелствал това чрез водното кръщение” (Петков 1998: 192). 


Организационно Петдесятните църкви са автономни. Те имат на- 
стоятелство, което решава административните и финансовите въпроси. 
Обединени са в Съюз, който провежда периодични събори, на които се 
решават кадрови, административни и финансови въпроси. За разлика 
от Адвентиската църква, при Петдесятната няма централизация в све- 
товен мащаб. 


Гореспоменатите характеристики на петдесятничеството важат и 
за Божиите църкви. В България има две обединения на Божията църква 
- Българска Божия църква и Обединени Божии църкви. Двете обедине- 
ния са регистрирани официално, съответно през 1990 г. и 1991 г. (Асенов 
1998: 156). Според данни от ръководителите на тези църкви, сега те на- 
брояват по около 25000 (Петков 1998: 42, 152). У нас Божиите църкви 
са наследници на т.н. “тинчевисти” - радикална група в Петдесятната 
църква, съществуваща от 1928 г. и пребивавала в нелегалност през пе- 
риода 1944 - 1989 г. В България Божиите църкви са много близки до 
петдесятничеството, докато в световен мащаб, независимо от близостта 
им, между петдесятничеството и Световната Божия църква има осезае- 
ми богословски различия. 

Роми 


Йлона Томова 


Историята на ромското присъствие в българските земи все още не 
е проучена достатъчно добре. Някои известни западноевропейски 
циганолози, сред които А. Фрейзър, Д. Кенрик, Г. Пъксън, и мнозина 
представители на ромската интелигенция в България посочват като 
първо писмено свидетелство за наличие на циганско население в българ- 
ските земи Рилската грамота на цар Иван Шишман от 1378 г. (Егазег 
1992; КеписК апд Рохоп 1972). Основават се на доста свободното тълку- 
ване на един не дотам ясен текст, в който се споменава названието 
“Агоупови клети”. Повечето циганолози обаче интерпретират това наз- 
вание като наименование на местност, в която се устройват сезонни 
пастирски жилища. 


Широко разпространена е хипотезата за масово присъствие на 
циганите в нашите земи още от ХШ в., като не се изключват и по-ранни 
заселвания на отделни малочислени групи. Основанията за приемането 
на такава хипотеза, макар и косвени, са доста убедителни. В Османските 
данъчни регистри още в първите десетилетия след завладяването на” 
нашите земи се споменава наличието на циганско население, като из- 
рично се посочва броят на циганските домакинства и размерът на данъ- 
ците, които те плащат на Империята. От ХУ до ХУП в. преобладаващият 
дял роми, записани в регистрите, са християни, със славянски имена. 

Това означава, че те от дълго време са били в постоянни тесни контакти 
с местното население, приели са неговата вяра и именна система, гово- 
рили са езика му. 


Първият документ от Османския период, в който е регистрирано 
наличието на значително по брой ромско население в нашите земи, е 
тимарският регистър на Никополския санджак, датиран около 1430 г., 
в който са отбелязани 431 цигански домакинства, представляващи 3,590 
от вписаните в регистъра. Не може да се определи точно каква част от 
тях са водили уседнал живот, но още през ХУ в. в Софийско е регистри- 
рано селото Дабижив, състоящо се от 15 пълни и 3 вдовишки домакин- 
ства - всичките цигани. 


В данъчен регистър на Румелийското население от 1475 г. е отбеля- 
зано, че и циганите християни, и циганите мюсюлмани плащат по 13 
акчета харач годишно, като от този данък са освободени само циганите, 
които живеят в крепостите и обслужват османските войски. 


В друг Османски регистър - от 1487-89 г., са посочени домакин- 
ствата на цигани християни, плащащи джизие (по 25 акчета годишно) 
и допълнителни данъци - испенче и кръвнина. 


Заедно с османците на Балканите пристигат нови групи цигани, 
значителна част от които са приели исляма още преди появата си в Ев- 
ропа. Част от тях са обслужвали армията на завоевателите, главно като 
занаятчии, 0боз и музиканти. Другите просто са се присъединили към 
победителите в търсенето на по-добри условия за живот. 


През ХУТ в. се появяват и първите закони, насочени специално 
към циганите по нашите земи. През 1530 г. султан Сюлейман Великолеп- 
ни издава “Закон за циганите във вилаета Румели”, а през 154 1 г. е изда- 
ден и друг закон - за управителя на циганския санджак. В тях се регла- 
ментира събирането на данъчните вземания от ромите и се забранява 
съжителството и съвместното чергаруване на циганите мюсюлмани и 
християни (Гълъбов 1961). 


Наличните извори дават на изследователите основание да считат, 
че голяма част от циганите на Балканите под османска власт още през 
ХМ! в. са били уседнали или поне са имали постоянни жилища. Те се 
занимавали с множество занаяти, но с най-големи данъчни привилегии 
са се ползвали изпълняващите някои спомагателни функции във 

войската: прокарване на пътища, превоз на топове, 0боз, музиканти и 
тръбачи в крепостите, занаятчии, обслужващи армията и т.н. В същото 
време голяма част от ромите се прехранва от земеделие, включвайки се 
главно в сезонните земеделски дейности, изискващи допълнителна ра- 
ботна ръка (копан, коситба, жътва). 


От ХУШ в. делът на циганите мюсюлмани започва да надвишава 
този на християните. Очевидно основната причина за смяната на вярата 
им е икономическата принуда. За това може да се съди и по имената на 
записаните в данъчните регистри - по-често се срещат християнски 
имена при циганките и мюсюлмански - при мъжете. Приемането на 
исляма и на мюсюлмански имена от мъжете, които по-често осъще- 
ствяват контактите с властите, е облекчавало извършването на стопан- 
ските дейности на групата и е водило до намаляване на данъчните те- 
гоби. Приблизително по това време османските власти предприемат 
по-категорични усилия за трайно усядане на ромите и ангажирането 
им със земеделски труд в чифлиците. 


Независимо от религиозната принадлежност на ромите, османци- 
те проявяват значителна доза недоверие към тях. То се дължи на убеж- 
дението им, че циганите не съблюдават ревниво религиозните пред- 
писания, нито предписанията на държавната власт. Съдебни документи 
от Битоля свидетелстват, че циганите мюсюлмани е трябвало да доказват 
редовното изпълнение на ислямските задължения и ритуали, за да бъдат 
освободени от плащане на джизие. В някои наредби изрично се указва, 
че циганите са нежелани при обслужването на османската армия - дори 
в обоза. Когато от ХУП! в. започва трансформирането на османската 
армия в наборна, цигани мюсюлмани не са били рекрутирани до 1874 
г. Те не са имали право да стават мюсюлмански духовници, а понякога 
не са били допускани и да гласуват за избора на духовни лица. По този 
начин и тяхното положение често не се отличавало особено от това на 
християнската рая. : 


Въпреки споменатите ограничения, положението на ромите в Ос- 
манската империя е несравнимо по-благоприятно от това на събратята 
им в Западна и Централна Европа, където са били подлагани на систем- 
ни гонения, унищожаване и асимилация. То рязко се различава иот по- 
луробския статут на циганите във Влашко и Молдова, съхранен до 

средата на 60-те години на ХТХ в. Това прави възможно съхраняването 
на езика, културата и традиционния начин на живот на значителна част 
от ромите по нашите земи. Поради тази причина Османската империя 
става притегателен център за много роми, избягали от други части на 
Европа, които намират тук по-добри условия за живот. Това обяснява 
високия им дял сред населението на Балканските държави. 


След Освобождението процесът на интегриране на ромите в бъл- 
гарското общество продължава да протича с различна скорост ис из- 
вестна непоследователност. От една страна, се увеличава делът на бед- 
ното ромско население в предприятията на развиващата се българска 
промишленост. В гр. Сливен, например, значителна част от текстилните 
работници са набирани от средите на ромите (Габаков 1911). Много 
роми са работили в туХхларните, в тютюнопреработвателната про- 
мишленост, в строителството и в изграждането на пътища и желе- 
зопътни линии. Увеличава се относителният дял на грамотните роми, 
особено сред младите мъже от групите, живеещи сред българите хри- 
стияни. Под влияние на социално-икономическите промени в страната 
нарастват тенденциите за усядане на ромите, за по-широкото им 
включване в селскостопански дейности, за промяна на някои основни 
в миналото занаяти. 


Същевременно бавните промени в стопанския живот в следосво- 
божденска България и запазването на неговия предимно аграрен ха- 
рактер са предпоставки за съхраняването на традиционния бит, а оттук 
- и за запазването на много от практикуваните от ромите занаяти, 
насочени главно към удовлетворяването на различни потребности на 
бедното селско население (Маринов 1962). Въпреки че с развитието на 
промишлеността пазарът за занаятчийските услуги се стеснява, зна- 
чителна част от ромите продължават да се препитават като ковачи, 
налбанти и калайджии, като производители на дървени, глинени и медни 
домакински съдове, на предмети и суровини, свързани с производството 
на домотканите тъкани, строителството, обработката на земята, отглеж- 
дането на домашните животни. Ромските музиканти и артисти по пана- 
. ирите (мечкари, тонцьори, кукличари и др.) съхраняват положението 
сив българското общество, а част от най-изкусните музиканти са вклю- 
чени в състава на новосъздадените градски и военни духови оркестри. 

След Първата световна война възникват първите цигански хорове 
и самодейни театрални групи. Активна просветна и културна дейност 
осъществяват ромските читалища в София, Сливен, Шумен, Варна, Лом 
идр. през 20-те и 30-те години. През 1919 г. е основана организация на 
циганите “Египет”, забранена през 1925 г. във връзка с допълнението 
към Закона за защита на държавата. През 1929 г. в София е създадена 
нова ромска организация - Мохамеданска национално просветна кул- 
турна организация “Истикбал” ("Бъдеще”), която през 1933 г. издава 
вестник “Тербие” ("Възпитание”) - първото и единствено периодично 
издание на ромите в периода от тяхното заселване по нашите земи до 
1946 г. (Томова 1998). След 19-майския преврат през 1934 г. и тази 
организация е забранена. 


Веднага след Освобождението и българските политически партии 
насочват вниманието си към ромите, които по данни от преброявания- 
та съставляват около 2,590 От българското население. Добре изследвана 
е дейността на тесните социалисти и комунистите сред текстилните 
работници в град Сливен (Генов и др. 1961). Многобройни са и при- 
мерите за предизборна манипулация на циганското население и включ- 
ването на негови бедни представители в предизборните шайки през 
90-те години на миналия век за сплашване или “анулиране” на поли- 
тическите конкуренти. Тези факти служат като обосновка за приемането 
на Закон за изменението на избирателния закон през май 1901 г., когато 
от избирателни права се лишават циганите нехристияни и онези, които 
нямат установено местожителство. Прави впечатление, че при парла- 
ментарните дебати против това дискриминационно изменение на из- 
бирателния закон се изказват само двама депутати - Янко Забунов 
(БЗНС) и Тодор Влайков (Демократическа партия). Д. Петков също 
признава, че то влиза в противоречие с конституцията, но в последна 
сметка законът е приет с огромно мнозинство и ев сила до 1908 г. (Сте- 
нографически...1901). 


От 1940 г. циганите в България стават жертва на редица дискрими- 
национни действия. Забранено им е да посещават централните райони 
на столицата и големите градове, да ползват услугите на градския тран- 
спорт. Хранителните им дажби са силно намалени в сравнение с тези 
на останалото българско население, по-малки са дори от тези на евреите, 

които са били обект на специална дискриминационна политика. Част 
от циганите в София и големите градове са изпратени заедно с евреи в 
трудови лагери. Но въпреки че България е съюзник на нацистка Герма- 
ния, тя не допуска нейни граждани евреи и цигани да бъдат депортирани 
в лагерите на смъртта или да бъдат унищожени само поради етничес- 
ката си принадлежност. 


Политическите промени от средата на 40-те години се отразяват 
противоречиво върху малцинствените общности, включително и върху 
циганската. Под влияние на световните тенденции към зачитане на 
човешките права и по примера на Съветския съюз първоначално ромйи- 
те получават широки възможности за развигие на своята култура, 
декларира се тяхното равноправие във всички сфери на социалния 
живот. Полагат се сериозни усилия за повишаване на образователното 
и квалификационното им равнище. Създават се благоприятни възмож- 
ности за намаляване нивото на безработицата в техните среди. Увеличава 
се делът на ромите, заети в ТКЗС, ДЗС и промишлените предприятия. 
Постепенно се повишава благосъстоянието и се подобряват жилищните 
условия на ромските домакинства. През март 1945 г. се създава “Общо- 
циганска организация за борба против фашизма и расизма и за култур- 
ното издигане на циганското малцинство”, която създава много свои 
местни организации в различни селища на страната. През 1947 г.е 
сформиран циганският театър “Рома”. Насърчава се художествената и 
спортната самодейност сред ромите. 


От средата на 50-те години обаче отново до голяма степен под 
влияние на събитията в Съветския съюз, държавната политика по отко- 
шение на циганите рязко се променя. Започва последователна културна 
асимилация на ромите “в състава на българската социалистическа на- 
ция”. Закриват се местните ромски организации, а дейностите им се 
прехвърлят към кварталните ОФ организации. Закрит е театър “Рома”. 
Председателят на Общоциганската организация Шакир Пашов, депутат 
и редактор на първите ромски вестници в страната - “Истикбал” и“Ро- 
мано еси”, е обявен за доносник на полицията в периода до 9.09.1944 г. 
и изпратен в концлагера в Белене. 


На 20.10.1956 г. излиза Постановление Хо 685 на Министерския 
съвет на РСФСР “О приобщении к труду цъган, занимающихся 

бродяжничеством”. То е последвано от Постановление Хе1216 на МС 
на НРБ от 8.10.1957 г. “За решаване въпроса с циганското малцинство 
в България” и от Постановление Хо 258 на МС от 17.12.1958 г. “За 
уреждане въпросите на циганското население в НР България” (Известия 
на Президиума на МС 1958). С тях се регламентира усядането, обра- 
зованието и трудовата ангажираност на българските роми, забраняват 
се “скитничеството и просията”, предвиждат се средства за построяване 
жилища за новоуседналите ромски домакинства, препоръчва се анга- 
жирането им в дейности по залесяването. Започва натиск за смяна 
мюсюлманските имена на ромите мюсюлмани и за формирането у тях 
на българско етническо самосъзнание. Самото название “циганин” се 
възприема като обида и се предоставя възможност на ромите да съдят 
“обидилите ги”, назовавали ги по този начин. 


Етническа идентичност. Съгласно данните от последното 
преброяване, 313326 души са се идентифицирали като цигани (Резул- 
тати... 1994). По неофициални данни на местните органи на властта и 
МВР, приблизителната оценка за броя на циганите през януари 1989 г. 
ебил 577000 души или 6.4590 от населението. Тези данни са на базата 
на “обективни критерии” и преценката на околното население за етни- 
ческата принадлежност на съседите им. Жан-Пиер Лиежоа оценява 
броя на циганите в България на около 700000 - 800000 души - отново 
на базата на “обективни критерии” (Лиежоа 1996). Поради ниския со- 
циален статус на групата значителна част от нейните членове предпо- 
читат да се представят за българи, български турци или власи. Делът 
на определилите се като цигани едва ли надхвърля половината от тези, 
които околното население определя като роми. 


Ромската “общност” е най-хетерогенната малцинствена общност 
в страната. Фактически тя е “общност” само за околното население, 
тъй като вътрешногруповите разлики и дистанции са по-големи, 
отколкото дистанциите и разликите с околното население. Субгрупите 
се различават по вероизповедание (мюсюлмани, източноправославни 
християни, привърженици на различни протестантски църкви, дори 
юдеи), майчин език (различни ромски диалекти, турски, български, 
влашки диалекти), традиционен занаят, време на усядане, начин на 
ЖИВОТ. 

Самите цигани рядко имат съзнание за единна “ромска общност”. 
Действителни общности на практика се оказват отделните субгрупи: 
на кардарашите, на тракийските калайджии, на бургуджиите, на 
“турските цигани”, на лингурарите и т.н., обединени от здрави родствени 
връзки, традиционен поминък и собствен диалект. Съзнание за по-ця- 
лостна общност, за специфична етническа група, имат само част от 
представителите на ромската интелигенция и от лидерите на много- 
бройните цигански организации. То се проявява понякога сред по- 
широки кръгове на циганското население като реакция на расисткия 
печат или на дискриминационната политика при упражняването на 
икономическите и социалните права на представителите на ромската 
общност - т.е. конструира се “отвън”. 


Сред многобройните групи на циганите в България и в момента 
протичат различни процеси на етническа идентификация. Количест- 
вените данни за дела на циганите с чуждо преферирано самосъзнание 
трябва да се интерпретират много внимателно. Начинът на самопред- 
ставянето пред “другите” зависи от различни ситуационни фактори. 
Ако по време на преброяването поне половината от определяните от 
околното население като роми са се самоопределили като българи, турци 
или власи, при представителното социологическо изследване “Циганите 
в преходния период” от 1994 г., обхванало 1844 ромски домакинства от 
обособените цигански квартали, две трети декларират принадлежността 
си към общността на ромите. Преферирано турско самосъзнание 
демонстрират 2290, предимно от райони със смесено население. Като 
етнически българи се представят една десета от респондентите, а като 
власи - около 59/0. 


По данни от цитираното изследване, 4790 от самоопределилите се 
като цигани посочват, че са от подгрупата на “българските цигани”. (В 
много редки случаи се самоназовават “дасикане рома” или още по-рядко 
- “гаджикане рома”. С думата “дас” балканските роми назовават бъл- 
гарите, македонците, сърбите и хърватите, с “хорахай” - турците, а“га- 
джо” е названието за всички не-роми). От тях три четвърти не посочват 
друго самоназвание на групата си. Останалите най-често съобщават 
названието на традиционния или съвременния занаят на групата, или 


специфично прозвише, дадено им от другите групи. Така бяха фикси- 


Роми 337 


рани 21 подгрупи на “българските цигани”, по начина, по който се само- 
определят - бургуджии, калайджии, кошничари, джамбази, ковачи, 
копанари, железари, ситари, решетари, касапи, бръснари, хамали, 
бакърджии, строители, бояджии, дървари, кожари, кокалари, “джу- 
ревци”, “голи”, “гаджали”. Много от посочените традиционни занаяти, 
дали името на подгрупите, отдавна вече не се практикуват от мнозин- 
ството от представителите им. Част от самоопределилите се като “бъл- 
гарски цигани” съобщаваха, че в миналото техните прародители са били 
мюсюлмани, но те вече са християни (т.е., че са преминали от групата 
на “турските цигани” в групата на “българските”). Сред някои от тези 
групи са запазени реликти от старата религия - все още обрязват мом- 
четата или извършват погребение с ходжа. 


Като “турски цигани” се самоопределят 460 от респондентите с 
циганско самосъзнание. И сред тях преобладаващата част - над две трети 
- не посочва друга подгрупа. Останалите се дисперсират в 18 подгрупи: 
калайджии, тенекеджии, печкаджии, ковачи, бакърджии, звънчари, 
музиканти, рогожари, въглищари, боринари, хамали, тухлари, каруцари, 
“бомбаджии”, дръндари, курбати, дали, дънкулари. 


Много по-малка от двете посочени групи е групата на “влашките 
цигани” - 590. Самоопределят се като власи, влахоря (или лахови), 
копанари, урсари и вретенари. 


Най-малобройна е групата на кардарашите и ловарите, попадна- 
ли в извадката през 1994 г. - едва 1,690. Вероятно е делът им да е по-го- 
лям, но поради факта, че обикновено живеят извън големите цигански 
махали, разпръснати по няколко семейства в селище, да не са били обхва- 
нати добре от социологическото изследване, което е представително 
само за ромите, живеещи в компактни махали. Самоопределят се като 
“кардараши”, “ловари”, “сръбски”, “нямцура”, “унгарски” или “ав- 

стрийски”, “грастари”, “златари”, “жъпли”, “лаещи”, “калайджии”. 


Един от основните маркери за етническата идентичност на 
българските граждани е майчиният език. Обикновено у дома си говорят 
на романи половината от циганите в България. Вътрешногруповите 
различия тук са много ясно изразени. Романи е майчиният език за 8590 
от кардарашите и ловарите, за 7590 от “българските цигани”, за 3490 от 
“турските цигани” иза 1490 от “влашките цигани”. Предимно български 

се говори в една пета от домовете на “българските цигани”, в една десета 
от семействата на кардарашите и ловарите и сред една двадесета от 
“турските цигани”. Около 6190 от “турските цигани” обикновено раз- 
говарят помежду си на турски, а 8490 от “влашките цигани” говорят 
влашки. Въпреки че повечето цигани в България знаят в някаква степен 
български език, той е основно комуникативно средство в домовете едва 
на 1490 от ромите в България (главно на тези, които имат преферирано 
българско самосъзнание) (Томова 1995). 


За разлика от традиционната западноевропейска представа за 
ромите като за номади, в българските земи основната част от тях е усед- 
нала още по времето на Османската империя. При различните групи 
усядането има различен характер: то е най-устойчиво и трайно при 
йерлиите. При някои субгрупи дълго се наблюдава полу-уседналост - 
постоянно зимно жилище, което обаче се напуска за топлите месеци 
във връзка с упражняването на традиционния занаят (особено често 
наблюдавано при групите на калайджиите, рогожарите, копанарите, 
вретенарите, урсарите и др.). При други номадският или полуно- 
мадският начин на живот продължава до 1958 г., когато и последните 
номадстващи групи са били принудени да уседнат. 


Отдавна уседналите роми избирателно включват и преработват в 
своя културен модел цели пластове от традиционната култура на зао- 
бикаляшото ги население, като за сметка на това губят отделни специ- 
фики на груповия си културен модел - например, собствените потестар- 
ни органи, в някои случаи - езика и традиционните си занаяти. При 
полуномадстващите и номадските (до средата на ХХ в.) субгрупи, 
особено при групите на кардарашите и ловарите (които ив момента са 
много мобилни) традиционната ромска култура е съхранена в най-го- 
ляма степен. Само при тях все още действа специфичният потестарен 
орган - “мешере” (цигански съд). 8590 от представителите на тези суб- 
групи са съхранили и активно ползват езика си. При тях най-стриктно 
се спазва ендогамията. В по-голяма степен, отколкото при другите под- 
групи, са съхранени и традиционните занаяти. Те са най-богатите цига- 
нив страната. Две трети от тях декларират, че имат значителни спестя- 
вания и скъпи западни коли. Половината имат някакъв бизнес. Изжи- 
вяват се като “най-истинските цигани”, произлезли от висшите касти 


Роми 339 


на древноиндийското общество, и често не скриват презрението си към 
ромите от другите подгрупи. 


Уседналостта или доскорошният номадизъм са се отразили по твър- 
де осезателен начин върху приказния фолклор, митовете и легендите 
на тези две ромски подгрупи - на уседналите и на доскоро номадства- 
щите. 


Уседналите са възприели значителна част от фолклора на етничес- 
ките общности, с които са били продължително време в тесен контакт. 
Те са създали разгърната митология в серия от легенди и митове, в 
която дават своите “обяснения” на различията си от другите - защо са 
бедни, защо нямат собствена държава, защо нямат собствена азбука, 
защо са толкова разединени, дори - защо са по-мургави... Тези легенди 
дават по-приемливо обяснение за специфичните им отлики или служат 
за обезценяване на “чуждите” ценности. В тях по-ниският социален 
статус на ромите се обяснява предимно с изтъкването на “обективни” 
причини - волята (или произволът) на Бог или някои светии, неспра- 
ведливо решение на властници, засягащо цялата група, а не само винов- 
ниците за определено провинение, неравен социален старт и т.н., а не 
толкова с приписваните им от “другите” характеристики - мързел, 
безотговорност, липса на интелигентност, некадърност и т.н. 


Главните герои - роми - често се представят като жертва на чуждата 
несправедливост, завист, зложелателство и т.н., в приказките им има 
доста самоокайване и самосъжаление. Но в тях често се наблюдават и 
интериоризирани негативни оценки за групата им. Те страдат, защото 
не успяват да се обединят; защото прекалено са се възгордели от бого- 
избраността си и са престанали да отдават дължимата почит на Бог; 
защото разчитат главно на късмета и щастието, без да полагат усилия 
да ги задържат; защото са разгневили Господ с отказа си да направят 
самостоятелен избор за съдбата на своя народ или с отказа си да приемат 
отредения им от Бог жребий, занаят, земя ит.н. - нещо, което обикновено 
липсва в приказките на “номадските” групи. Номадите, които в много 
по-малка степен са изложени на постоянни взаимодействия с “другите” 
и са много по-“самодостатъчни” и затворени в групата си, не пробле- 
матизират “чуждите” ценности, не се оправдават, че не ги притежават, 
нито страдат от липсата им. 

В приказния фолклор на уседналите не срещаме героичен епос - 
почти никога главният герой не приема като възможен начин за справя- 
не с трудна ситуация открития двубой с врага. “Традиционните” начи- 
ни са: проява на психологическа компетентност; интелигентност; остро- 
умие; шега; пазарене или фактическо изоставяне на трудностите и 
пренасяне на агресията върху близките (напр., набива жена си; оттегля 
се от грижите за издържане на семейството или го изоставя и т.н). При 
номадите има приказки, в които главният герой безстрашно влиза в 
двубой с врага (змей, гаджо, полицай и т.н.) и го побеждава. 


В приказките на уседналите много често героите роми са пред- 
ставени като изкусни майстори и трудолюбиви хора. Списъкът на 
уменията и занаятите, които практикуват, е много широк. Много от 
ромските приказки за сръчни занаятчии имат аналози в приказния 
фолклор на другите етнически общности на Балканите. Номадите изоб- 
що не концептуализират понятията “работлив-мързелив”. 


Уседналите често характеризират богаташите с отрицателни нрав- 
ствени характеристикии - терапевтично - след смъртта им те задължите- 
лно попадат в ада. Тук отново аналогиите с народното творчество на 
балканските народи се натрапват от само себе си. Номадстващите никога 
не интерпретират богатството като зло и богатите като неморални или 
грешници. Те изобщо не проблематизират начините за натрупване на 
богатство и не ги оценяват от нравствена гледна точка. 


Уседналите цигани рядко имат или изобщо нямат митове и легенди, 
позитивиращи кражбата. При номадите срещаме множество варианти 
на легендата, че Бог им е отредил като занаят кражбата, измамата и 
лъжата по отношение на имуществото на гаджо. 


Общото в приказките и на двете групи е тезата, че никой, дори Бог, 
няма право да взема решение за тяхната съдба. И при двете групи глав- 
ните герои цигани често са представяни като богоизбрани. Те притежа- 
ват специални медиаторски способности за общуване със силите на 
“отвъдния” свят. Връзката им с природата е много тясна, те дори раз- 
бират езика на различните животни и на растенията. И при двете групи 
основният начин за справяне с трудна ситуация е късметът, иза щастие 
той често ги спохожда. Жените обикновено са представяни като носител- 
ки назлите сили, и поради това насилието срещу тях е винаги оправдано. 

Религиозност. Ромската общност се отличава със своята значителна 
хетерогенност по отношение на религиозността. При преброяването 
през 1992 г., от 310425 души с майчин език романи 59.790 са заявили, 
че са християни, а 39,70 - че са мюсюлмани. 


Религиозната принадлежност на ромите е изследвана и в множест- 
во представителни социологически изследвания от 1992 г. насам -“Ет- 
нокултурната ситуация в България 1992”, “Циганите в преходния 
период” - 1994 г., “Връзки на съвместимост и несъвместимост между 
християни и мюсюлмани в Българските земи”, 1994 г. - първи етап, 
1997 г. - втори етап. Изкушавам се да представя по-пълно резултатите 
от това последно представително и за ромската общност изследване. 


Почти половината от респондентите роми се определят като хрис- 
тияни. По-малък е делът на тези, които се самоопределят чрез християн- 
ската култура като цяло - една пета (една трета през 1994 г.). Леко се е 
увеличил делът на тези, които се определят като източноправославни 
християни - 6490 (5990 при изследването през 1994 г.). Значително по- 
висок е делът на ромите, заявили че принадлежат към различни 
протестантски църкви - 1290 (1590 в компактните ромски махали по 
данни от изследването “Циганите в преходния период”). 


Циганите сравнително по-често от представителите на останалите 
етнически общности заявяват, че са били в контакт с представители на 
различни секти, а над една трета от тях са чували за мисионери в техния 
регион, проповядващи нетрадиционни разновидности на християн- 
ството. Потвърждават се теренните данни от други изследвания за изост- 
рения интерес и на протестантските църкви, и на различни секти към 
ромската общност, като мисионерите проповядват еднакво ревностно 
своите идеи и сред християни, и сред мюсюлмани... 


Като мюсюлмани се определят една четвърт от респондентите. В 
много по-голяма степен от българските турци и българите мюсюлмани 
ромите се самоопределят чрез “ислямската култура като цяло” - 8890. 


Близо една четвърт от изследваните лица не могат да се причислят 
към нито едно от разпространените в страната вероизповедания. Не 
бихме могли да причислим представителите на тази общност към 
аномиралите цигани - по социално икономически показатели (заетост, 
доходи, семейно положение и т.н.) те не се отличават от средните па- 

раметри на общността. Не би било точно да ги определим и като атеисти 
- една четвърт от тях заявяват, че напълно вярват в съществуването на 
бог, още една десета - че по-скоро вярват. Една четвърт заявяват, че не 
знаят дали вярват или не в съществуването на божествена инстанция, а 
останалите са невярващи. Тази група напомня характеристиките на 
странното формирование на ярко обособена група “нито религиозни, 
нито нерелигозни”, описана от Петко Божиков през 1992 г. при анализа 
на възстановяването на религиозността в страната. Нейните представи- 
тели вярват в съществуването на задгробен живот, ад и рай три пъти 
по-рядко от останалите цигани, два пъти по-рядко от останалите вярват 
и в прераждането на душите, но увереностга в съществуването на 
духове, таласъми и др. подобни сред тях е почти толкова силна, колкото 
ив цялата общност. 


Религията, както и останалите сфери от културата на циганите, се 
състои от различни по интериоризираност и начин на преживяване 
заемки от населението, с което те са били в по-продължителен контакт 
(Лиежоа 1996). С оглед на по-успешната им адаптация към макрооб- 
ществото, значителен дял от тях в южните Балкани приема исляма по 
време на османското владичество. След образуването на независимите 
балкански християнски държави - ту доброволно, ту с държавна и 
полицейска принуда, какъвто е случаят в Сърбия и България, голяма 
част от ромите мюсюлмани влизат в лоното на християнството. При 
това ив двата случая те не включват в културния си модел цялата 
съвкупност от религиозни идеи, вярвания, практики и чувства, а само 
тази част от тях, която отговаря на екзистенциалните потребности на 
отделните ромски групи. 


Ярък пример на избирателност по отношение на християнските 
норми като мощен социален и нравствен регулатор ни предоставят ня- 
кои групи на кардарашите и ловарите, при които джебчийството и краж- 
бата са станали традиционен занаят. У нас, както в Румъния, Молдова 
и други централноевропейски страни, те са източноправославни хри- 
стияни и с особена гордост изтъкват силната си религиозност и факта, 
че никога не са променяли религията си. Но въпреки вековното изпо- 
вядване на християнството, те не приемат нормата “Не кради” по отно- 
шение на “гаджо” и на “другите” роми. Създали са цял комплекс от ле- 
генди и митове, “доказващи” осветеното от Бог или християнските 

светци специфично право на тяхната група да се препитава чрез кражба 
и измама; сътворили са множество поетични рационализации, помага- 
щи им да се убедят, че “занаятът” им не ги прави по-малко любими 
чеда на Господ. 


Официалните религиозни институции обикновено са се отнасяли 
с подозрение и недоверие към ромите. За дълги периоди от време те не 
са имали достъп до “високата религия”, а роми не са можели да стават 
нито имами, нито свещеници. Този факт също определя “битовия” 
характер на ромската религиозност с нейния акцент върху обредно- 
празничните ритуали и ритуалите за пречистване, особено тези, свър- 
зани с раждането и смъртта, масово ширещите се суеверия и вярата в 
свръхестествени сили и демони. 


Противно на масовите представи, ромите се изживяват като много 
религиозни. По степен на декларираната от тях сила на религиозност 
те се доближават по-скоро до групата на българските турци и българите 
мюсюлмани, отколкото до групата на българите християни. Същото 
може да се каже иза осъществяването на основните религиозни практи- 
ки - ходенето на църква и джамия, молитва, спазване на главните рели- 
гиозни пости, празнуването на основните религиозни празници. Особе- 
ното при ромитее, че тъкмо християните декларират по-голяма ревност 
при изпълнението на религиозните изисквания за редовно посещаване 
на молитвения храм, за редовно отправяне на молитви. Те по-често 
общуват с официални представители на религията (със свещеници), 
имат повече религиозна литература в домовете си и малко по-добре от 
мюсюлманите познават съдържанието на свещеното писание. 


Тук отново се сблъскваме както с хетерогенността на ромската общ- 
ност (казаното е вярно само за част от тези, които се определят като 
християни), така ис особеното място, което религията заема в живота 
на циганите. За много от тях в наши дни религията е основен начин за 
социална и културна реорганизация на групата. Ярко доказателство ни 
предоставят ромите-протестанти. Протестантските мисионери работят 
особено успешно при “аномиралите” и при тези, които са застрашени 
от аномия поради изключването им от социалния живот в последните 
няколко години На дълбока социално-икономическа криза. Религията 
става основен стожер за съхраняването на психическото равновесие на 

хиляди роми, живеещи при нечовешки условия, укрепвайки в душите 
им надеждата за по-добър живот и създавайки им усещането за прина- 
длежност към уважавана, свята и стойностна общност, така необходимо 
за самоуважението им и за повишаване чувството за собствено достойнство. 


При част от ромите мюсюлмани отново религията се привижда 
като основно средство за приобщаването им към много по-престижната 
общност на българските турци. Оттук и тяхното усърдие при изпълнява- 
нето на религиозните обреди и практики. Като цяло обаче, последните 
изследвания на религиозността в ромската общност показват, че групата 
на “турските цигани” в момента е по-малко религиозна. Главно от 
нейните среди излизат тези, които не могат да определят религиозната 
си принадлежност, а една постоянна част постепенно преминава към 
различни форми на християнството. Като цяло общността на ромите 
мюсюлмани е по-стриктна от християните при спазването на рели- 
гиозните пости и при честването на големите религиозни празници. 
Религиозният синкретизъм също по-често се наблюдава в тяхната група 
- те два пъти по-често от останалите роми празнуват активно и празни- 
ците на другата религия. 


Суеверията, вярата в магии и в Хороскопи са по-разпространени 
сред ромите в България, отколкото сред другите общности са особено 
видими при ромите мюсюлмани. Специфичното тук е, че и околното 
население, особено споделящите подобни суеверия и вярвания, виждат 
в ромите най-добрите извършители на подобни действия. Ромите са не 
просто потребители, а и вещи “специалисти” в областта на омагьосва- 
нето и съответно на развалянето на магии и уроки. 


Фатализмът, вярата, че Бог и съдбата определят живота на човека, 
също са най-типични за ромската общност и определят светоусещането 
на две трети от групата. Само при тези, които не се причисляват към 
нито едно от вероизповеданията в страната, струпванията на отговори 
се измества от “Бог управлява човешкия живот” към “Не мога да пре- 
ценя”. Задълбочаващата се маргинализация на общността не позволява 
на ромите да се отърсят от синдромите на заучена безпомощност и да 
поемат отговорността за живота си и този на семействата си в свои 
ръце. Едва една пета от анкетираните са убедени, че човек сам управлява 
живота си. 

Отчуждението от религиозните институции при ромите е още по- 
силно изразено, отколкото при другите общности. Не се интересуват 
от процесите в Българската православна църква ив главното мюфтийс- 
тво близо четири пети от изследваните лица. Те не могат да определят 
историческото място на двете религиозни институции в страната ни, 
нито свързват някакви надежди с тях за решаването на сложните 
социални, политически и нравствени проблеми на съвремието. 


Като че ли единственото изключение тук се представя от групите 
на протестантите, по-тясно обвързани с религиозната си общности цър- 
ква, както и от малката част от мюсюлманите, за които ревностната де- 
монстрация на силна религиозност се разглежда като единствен шанс 
за приемането им в групата на българските турци. И при двете групи 
по-тясната им връзка с религиозните институции вероятно е мотивира- 
на и от извънрелигиозни цели - промяна на груповата идентичност или 
възможност за ползване на допълнителни благотворителни фондове и 
ИЗТОЧНИЦИ. 


Социален статус и идентичност. Макар ив по-малка степен, от- 
колкото в Западна и Централна Европа, ромите на Балканите също са 
били постоянна жертва на дискриминация и отхвърляне от околното 
население. Живеещите с тях гърци, турци, южни славяни, евреи, армен- 
ци и други общности са демонстрирали постоянно ясното си усещане 
за “безспорното си превъзходство” над ромите. То се е проявявало по 
различни начини - от склонността към патронизиране и покровителство 
до подигравка и изолация. 


С модернизирането на българското общество и рязкото огра- 
ничаване на нуждата от услугите, предоставяни от ромите, сред оста- 
налата част от българското население се засилват негативните нагласи 
спрямо тях. Започват да ги възприемат като хора, неспособни да се 
справят с проблемите на променящата се действителност; безполезни 
за обществото, паразитиращи върху личната благотворителност и 
социалните фондове. Засилват се нагласите за изолация на ромите. Те 
постепенно “изпадат” от “нашия” свят. Това води до обективното им 
изоставане във всички социални сфери - образование, култура, соци- 
ално-икономически статус, участие в политическия живот. 


Ниският социален статус на групата е главната причина за стремежа 

на част от ромите - главно уседналите - да “преминават” в друга, по-пре- 
стижна етническа група. Тази тенденция се отбелязва още в османските 
регистри, устойчиво се проявява от Освобождението ни до наши дни. 


През последните години рязко се засилиха негативните стерео- 
типи и предразсъдъци спрямо циганите. Социалните дистанции между 
ромите и представителите на всички останали етнически групи в стра- 
ната непрекъснато се увеличават. Негативните стереотипи и предраз- 
съдъци постоянно възпроизвеждат дискриминативни нагласи и пове- 
дение спрямо представителите на ромската общност. Всичко това става 
на фона на видимото успокояване и нормализиране на отношенията 
между българи и турци, християни и мюсюлмани, регистрирано по- 
следователно при всички изследвания от 1990 г. насам, и затова е осо- 
бено болезнено за циганите. 


Сериозно безпокойство буди недоосъзнаването от страна на 
политиците (ив по-ниска степен - на гражданското общество) на дълбо- 
чината, мащабите и деструктивността на протичащите в момента 
процеси в ромската общност в резултат на изключването й през 
последните години от всички социални сфери, както и на евентуалната 
цена, която ще ни се наложи да плащаме след време за справянето с 
“циганския проблем”. 


Измеренията на маргинализацията на третата по големина етничес- 
ка общност са ясно очертани: масова, продължаваща години безрабо- 
тица, обхващаща близо 800 от работоспособното население на групата 
и свързаните с нея мизерия, влошаване на здравословния статус, пони- 
жаване на образователното и квалификационното ниво на подрастващи- 
те и стесняване на шансовете им в дългосрочна перспектива за успешна 
интеграция в икономическия и социалния живот на страната, влошаване 
на жилищните условия, аномия на увеличаващ се дял от групата. 


По данни от преброяването през 1992 г., ромите имат най-ниска 
продължителност на живота, най-висока раждаемост и смъртност. По 
тези показатели те са на равнището на останалото българско население 
от 1926 г. 

По данни от изследването “Циганите в преходния период”, в 4490 


от ромските семейства има хронично болен член, а всеки пети ре- 
спондент съобщава за наличието на двама или повече болни в семей- 

ството. Интервюираните лекари от ромските махали подкрепят тези 
данни. 


По официални статистически данни, делът на инвалидите при цига- 
ните е по-нисък от средния за страната и близо два пъти по-нисък, 0т- 
колкото при българските арменци и евреи. Но по данни от изследването 
“Циганите в преходния период”, инвалидите при циганите на възраст 
над 16 г. са 81 на 1000, т.е. над два пъти повече от средното за страната. 
Трябва да се има предвид и ранната инвалидизация в тази етническа 
общност. В тези 81 на 1000 не влизат децата-инвалиди, които съставля- 
ват 3890 от инвалидите, регистрирани по време на изследването. 


По данни от последното преброяване, образователното равнище 
на икономически-активното население на основните етнически общ- 
ности в страната е следното: 


Образование Българи > Български турци Цигани 


висше/полувисше 20,2 2,0 0,9 
средно (11-12 клас) 54,0 24,6 7,8 
основно (8 клас) 22, 6 55,0 46,2 
начално (4 клас) 3,0 16,0 36,7 
неграмотни 0,2 2,3 8,5 


В годините на прехода значителна част от ромските деца напуснаха 
училище или въобще не започват да посещават учебни занятия. По 
данни от цитираното изследване, 5290 от ромските деца, подлежащи на 
задължително обучение (от 7 до 16 г.) изобщо не ходят на училище. 


Значителна част от ромите живеят в обособени квартали, които 
имат типичен вид на гето. Пренаселеността в тях е норма. Преобла- 
даващата част от ромските домове не отговарят на никакви хигиенни 
стандарти. В едно ромско жилище живеят средно 6,9 човека (Томова 
1995), докато (по данни от преброяването) в българския дом те са 2,6 
души. Един ром разполага средно със 7,| кв.м жилищна площ, докато 
на средния български гражданин, в това число и ромите, се падат 16,9 
кв.м. В 1790 от жилищата няма никакви мебели, дори легла. Едва 3790 
от ромските жилища имат водопровод и канализация. 

Ниското образователно и квалификационно равнище на представи- 
телите на ромската общност се отразява особено неблагоприятно на 
конкурентността им на трудовия пазар. Висококвалифицирани са само 
около една десета от ромите над 18 г. възраст. Към това трябва да се 
прибави дълбокото предубеждение на останалите български граждани, 
че “циганите са мързеливи, безотговорни, недисциплинирани и не- 
хайни”. Като всеки стереотип, той се разпрострира безкритично върху 
всички роми и обективно води до дискриминацията им на трудовия 
пазар. В резултат безработицата при ромите достига изключително 
високи размери - 7790 (Митев 1995). Тя се характеризира както със 
своята масовост, така ис продължителността си. Значителната част от 
ромите бе съкратена през 1990 - 1991 г. През следващите години не бе 
направено нищо за редуцирането на безработицата в общността, 
напротив, тя още се увеличи. Единствената национална програма, 
насочена към тях, е програмата за временна заетост, която осигурява 
на част от регистриралите се в продължение на една година безработни 
роми правото да работят срещу минималната работна заплата в 06- 
служващата сфера в продължение на 5 месеца. 


Нисък е делът на ромите, съхранили своя традиционен занаят или 
успели да го приспособят към променените условия на живот днес - 
едва около 1090. Много малко са и ромските домакинства, разполагащи 
с обработваема земя - едва 8,59/0, и тя най-често е крайно малка по площ, 
в общия случай ограничаваща се до земята в дворното място. През 
1994 г. в 1490 от ромските домакинства са се отглеждали птици, в 990 - 
овце и кози ив 200 - крави, докато през 1992 г. тези стойности са били 
два пъти по-високи (Томова 1995; Георгиев и др. 1992). При това срав- 
нителният анализ показва една силно изразена негативна тенденция в 
средносрочна перспектива. 


Много малък е делът на по-заможните роми - около 1090. Толкова 
разполагат с около 20 кв.м жилищна площ на човек. Около 690 са 
частните бизнесмени, 890 са декларирали, че имат някакви спестявания 
и могат да спестяват част от доходите си ив момента. 


Голяма част от тези по-заможни роми са от групите на кардарашите 
и ловарите, съхранили в най-голяма степен традиционната ромска 
култура. Леки коли имат 6090 от тях, обикновено скъпи западни модели. 

Половината имат собствен бизнес, една десета открито заявяват, че жи- 
веят от кражби. Преди години мнозина натрупаха значителни средства 
от отглеждане на домашни животни или от работа в семейни кооперации 
за изолация на покривни конструкции. След промените част от тях с 
успех се пренасочиха към нелегално производство на алкохол, от което 
натрупаха значително богатство. 


Значително по-малък е делът на заможните йерлии (отдавна 
уседнали цигани) - около 4-590. Сред тях се открояват бизнесмените 
(търговци и чейнчаджии, много по-рядко производители на стоки) и 
музикантите. Повечето от бизнесмените успешно се вписват в 
посредническа търговия с евтини стоки от Турция, които след това се 
препродават у нас, в Румъния, Сърбия и Македония. Обикновено 
първоначалният капитал е набавен при по-продължителен престой в 
Германия в началото на деветдесетте години. 


Във всички големи градски махали сред най-богатите са и мал- 
цината, които се занимават с търговията със скраб (метални отпадъци) 
и сутеньорите. 


Между 20 и 3090 от ромите водят начин на живот, типичен за 
средния българин - доста скромно, често свързано с лишения от вся- 
какъв род, но все пак поносимо битие. Тук попадат преобладаващата 
част от ромската интелигенция, квалифицираните работници, успели 
да запазят работата си, част от ромите, живеещи на село, които раз- 
полагат с някаква земя, отглеждат домашни животни или са ангажирани 
в селските кооперативи, преобладаващата част от музикантите, част от 
занаятчиите. 


Всички останали трябва да бъдат оценени като бедни, при това 
много по-бедни от социално-слабите от другите етнически общности. 
Основната причина за рязкото им обедняване през последните години 
безспорно е масовата продължителна безработица, както и много- 
кратното намаляване на заплащането на неквалифицирания труд, който 
те традиционно извършват. 


Има една постоянно и бързо увеличаваща се група на силно 
маргинализирани цигани, при която бедността придобива особено 
страшни измерения. Характеризира се със загуба на културната иден- 
тичност, разрушаване на семейните връзки, масово разпространен 

алкохолизъм, личностна деградация на родителите, неполагане на грижи 
за децата, постоянно домашно насилие. Условията, в които живеят тези 
роми, са ужасни. Обикновено децата изобщо не тръгват на училище 
или отпадат още през първите години, а раждаемостта тук е изклю- 
чително висока. Огромна част от децата са с поднормено тегло иръсти 
страдат от тежки вродени или придобити дефекти. Част от родителите 
принуждават децата да просят, крадат и проституират. Безработицата е 
трайна и стопроцентова. 


По експертни оценки групата на силно маргинализираните цигани 
до 1990 г. ебила около 1.5-390. Тогава общността се е справяла с проб- 
лема с пространствена изолация на “аномиралите” цигани и с прекра- 
тяването на каквито и да било връзки с членовете на техните семейства. 
Така те ставаха жертва на двойно маргинализиране - веднъж в рамките 
на макрообществото и втори път - в рамките на собствената група, но 
това бе ефективен начин за локализация и изолация на деструктивните 
явления в големите цигански махали. 


През 1994 г. делът на аномиралите в някои от най-големите и бедни 
цигански махали бе достигнал 15-2090. Общността вече не ев състояние 
сама да се справи с проблема по традиционния начин - чрез създаването 
на своеобразни гета в гетата. Обедняването и маргинализацията на ро- 
мите водят до все по-често заменяне на традиционната ромска култура 
от състояние на крайна бедност с характерните за него насилие, алко- 
холизъм, разпадане на семейните връзки, пасивност, живот “ден за ден”. 
В същото време макрообществото не мисли достатъчно за необходи- 
мостта от приемането на специални мерки за ограничаване на деструк- 
тивните явления в ромската общност и за постепенната реинтеграция 
на членовете Й. 


Ромите не разполагат с достатъчно ресурси да се справят сами с 
така формиралата се ситуация, особено в условията на засилващи се 
дискриминационни нагласи спрямо представителите на общността им. 
Част от тях, предимно дисперсираните сред другото население ромски 
семейства, но и цели махали и групи, се опитват да излязат от създалото 
се положение чрез промяна на етническата си идентичност и постепенно 
преминаване в групите на българите или турците. Това е много 
характерно за ромите с по-високо образование и квалификация, за тези 

от тях, които от десетилетия са част от работническата класа на страната 
или традиционно се занимават със земеделие и скотовъдство. Проблемът 
е, че в повечето случаи околното население отказва да приеме тази 
декларирана нова идентичност и продължава да се отнася към тях като 
към цигани. Преминаването към друга, по-престижна група, става по- 
лесно в индивидуален и семеен план, а не групово. 


Същевременно, през последните години станахме свидетели и на 
друг - обнадеждаващ - процес: завръщане на част от ромската интелиген- 
ция в общността й, както и активното й включване в обществения и 
културен живот на страната. От 1995 г. ромите разполагат с няколко 
десетки свои представители в местните органи на властта. Техните въз- 
можности за сериозни промени в подхода към решаването на ромските 
проблеми не са големи, но самото им присъствие в органите на властта 
и опитите им да привличат вниманието на местната общност към 
участта на циганите безспорно трябва да се оценят положително. 


След 1989 г. бяха създадени десетки ромски организации (вклю- 
чително и близо дузина женски), поставящи си за цел съхранението и 
развитието на ромската култура, защитата правата на циганите, както и 
на социалните и икономическите им интереси. 


Засили се интересът на ромската интелигенция към културата на 
собствената й общност. Появиха се техни интересни изследвания на 
ромския фолклор, на традиционните ромски ценности и обичаи, на 
ромската история, на приноса на ромската култура в българското кул- 
турно наследство. Най-значими са изследванията на Йосиф Нунев, издал 
първата сбирка от ромски приказки и легенди у нас, публикувал серия 
от статии върху ромската култура и ценности. Интересни са изследва- 
нията на културата на различни ромски групи на Васил Чапразов, Ма- 
нуш Романов, Лилия Ковачева, Радка Кръстева, Демир Алиев, Христо 
Кючуков и др. 


Засили се стремежът на майсторите занаятчии да запознаят широ- 
ката публика със своите занаяти и умения. Фондация “Рома”, Обеди- 
неният ромски съюз, Конфедерацията на ромите в България и други 
организации правят по различни поводи експозиции с произведения 
на циганите занаятчии в много градове на страната. Процъфтява май- 
сторството на ромите-музиканти. В страната са създадени много ци- 

гански музикални групи и танцови състави. Ромските музиканти са 
неотделима част от веселието по време на сватби, кръщенета, събори и 
други празници. Всяка година Конфедерацията на ромите в България 
организира фестивал на ромското музикално и танцово изкуство в Стара 
Загора. Хубави музикални фестивали организират Обединеният ромски 
съюз и други цигански организации. 


Последните няколко години бяха особено успешни за ромските 
поети. Бяха публикувани две стихосбирки на Сали Ибрахим - една от 
най-добрите български поетеси. Бяха издадени стихосбирки на Асен 
Мерков, Васил Чапразов, Христо Христов, Мишо Георгиев и Георги 
Парушев. Организират се поетични вечери и рецитали на съвременни 
ромски поети в столицата и много градове из страната. Нараства 
международният престиж на ромските творци от България. Сали 
Ибрахим получи първа награда за мистична поезия в Испания. Младият 
склуптор Васко Василев спечели втора награда за цялостното си 
творчество в Италия. Музиката на Венци Такев, Анита Кристи и много 
други музиканти високо се цени в Германия ив други европейски страни. 


Ромите правят своите първи крачки в по-активно включване в 
политическия и културния живот на страната и в използването на 
структурите на гражданското общество за самоорганизация и търсене 
на ефективни пътища за решаване на проблемите си. Това е най- 
оптимистичната промяна в тяхната общност, която наблюдаваме през 
последните години. 


Литература 


АЛЕКСИЕВ, Б. Циганите. Архив на Фондация Междуетническа инициа- 
тива за човешки права. 


АСПЕКТИ на етнокултурната ситуация в България. 1994. София: 
Фондация “Науман” и Асоциация АКСЕС. 


БОБЧЕВ, С. 1938. Еленски сборник. Кн.2, София. 


ГЕНОВ, Д., Т. ТАЙРОВ, иВ. МАРИНОВ. 1961. Циганското население в 
България по пътя на социализма, София: Партиздат. 


Роми 353 


ГЕОРГИЕВ, Ж., И. ТОМОВА, К. КЪНЕВ иМ. ГРЕКОВА. 1992. Етнокул- 
турната ситуация в България. Архив на МЦПМКВ. 


ГЕОРГИЕВА, И. 1966. Изследване върху бита и културата на български- 
те цигани в Сливен. Изв. ЕИМ, т. |Х. 

ГЪЛЪБОВ, Г. (Ред.). 1961. Турски извори за историята на правото в българ- 
ските земи. София: БАН. 

ЕВЛИЯ ЧЕЛЕБИ. 1981. Пътепис. София. 


ЕТНИЧЕСКАТА картина в България (проучвания през 1992 г.). 1993. 
София: ПЕР. 


ЗАХАРИЕВ, С. 1972. Географско - историко - статистическо описание 
на Татар Пазарджишката кааза. Фототипно издание. София. 


ЗИРОЕВИЧ, О. 1976. Цигани у Србши 0д доласка Турака до крара ХУ! 
века. В. - Тугословенски истори|ски часопис, кн. 1-2. 


ИЗВЕСТИЯ на Президиума на Министерския съвет. Бр. 104. Извлечение 
от Постановление Хо 258 на МС от 17.12.1958 г. за уреждане на въпроса за 
циганското население в България. 


ИЛЬИНСКИЙ, Г. 1911. Грамоти: болгарских царей. Москва. 

ИРЕЧЕК, К. 1974. Пътувания по България. София. 

КМЕТОВА, Т. 1992. “Лонджа” - специфична форма на парична взаимо- 
помощ сред циганите в София. В. - Български фолклор, кн. 2. 

КРЪСТЕВА, Р. Ромски вълшебни приказки. Ръкопис. 


ЛИЕЖОА, Ж.-11. 1996. Роми, цигани, чергари. София: Информационен 
център на Съвета на Европа. 


МАРИНОВ, В. 1962. Наблюдение върху бита на циганите в България. 
София: ИЕИМ, .Т. У. 


МАРУШИАКОВА, Е. и В.ПОПОВ (Ред). 1994-1997. Студии Романи. Т. 
1- ТУ. София: ИК “Клуб 90”. 


МАРУШИАКОВА, Е. и В.ПОПОВ. 1993. Циганите в България. София: 
ИК “Клуб 90”. 


МИТЕВ, П.-Е. 1995. Връзки на съвместимост и несъвместимост във всеки- 
дневието у Християни и мюсюлмани. В. - Връзки на съвместимост и несъвмести- 
мост между християни и мюсюлмани в България. София: МЦИМКВ, 165 - 
213. 


МИХОВ, Н. 1935. Населението на Турция и България през ХУШ и Х1Х в. 
т. ГУ, София. 


354 Илона Томова 


НУНЕВ, Й. 1996. Ромски приказки. София: ИК Стигмати. 

ПЕТКОВ, Л. (Съст.) 1996. Най-хубавите цигански приказки. София: 
Отечество. 

ПРИМОВСКИ, А. 1955. Ковачи агупти в Мадан.- Известия ЕИМ, т. П, 

РАДЕВА, М., Б. Алексиев, Е.Давидова, и К. Мирчева 1997. История и 
култура на ромите (Учебно помагало 9-11 клас). София: МИЧП. 

РЕЗУЛТАТИ от преброяване на населението. 1994. Т. |. Демографски 
характеристики. София: НСИ. 


РИСТЕСКИ, С. 1991. Народни приказки, предани/а и обичаи ка/ 
египканите /егупците во Македониа. Охрид. 


СТЕНОГРАФИЧЕСКИ дневници на Х! ОНС. 2881901. ГИС, УИ! 3,, с. 
1921 - 1924. София. 


СТОТАНОВСКИ, А. 1989. Македонша во турското средновековие от 
кра/от на ХП/ - почеткот на ХУШ век. Скоп|е: Култура. 


ТАБАКОВ, С. 1911. Опит за история на град Сливен. ч. 1, София. 
ТИБОР, Б. 1964. Никога не те е имало, циганска земя. София. 


ТОДОРОВ, Н. 1972. Балканският град ХУ-Х!Х в. Социално-икономическо 
и демографско развитие. София: Наука и изкуство. 


ТОДОРОВА, М. (Съст). 1987. Английски пътеписи за Балканите (края 
на ХИ!- 30-те години на ХХ в). София: Наука и изкуство. 


ТОМОВА, И. 1995. Циганите в преходния период. София: МЦПМКВ. 


ТОМОВА, М. 1998. Ромският периодичен печат в България от 
Освобождението до наши дни. В. - Периодичният печат на малцинствата в 
България (1878 - 1997). София: МИЧП. 


ЦВЕТКОВА, Б. (Съст. и ред.) 1981. Френски пътеписи за Балканите. ХХ 
в. София. 


ЧАНКОВ, Ж. 1935. Населението на България. София. 


ЯНОВСКИ, Б. 1968. Из бележките на генерал Йохмус за пътуването му 
по източните български земи през 1847 г., кн. 26. София: ИБИД. 


ВОПЕ, А. 1840. Га Тидие Я Еигоре. Уо1. П. Рап. 


СКОЖЕ, О. 1994. 4 Нмогу о/ е Сурз!ез 0) Еа егп Еигоре апа Киззга. 
М.м. 


ЕКАБЕК, А. 1992. Тре Сурягез. ОхГог4. 
КЕХККК, О. 1967. Тигее 5опов апда Та|е Кот Вщрапа. - Егийез Трапез, 


Роми 355 


вер!. Гопдоп. 
КЕКККК, О. ап С. Рихоп. 1972. Тве Пезйпу о/Еигоре 5 Сур ез. Гопдоп. 
ГОСКМООП, М. 1985. Тве Ва!Кап Сурз?ез. М.Х. 


МОЛС, М. 1952-1953. Ро/ога; сгеапа и иро оуепз ит Зама роа 
озтапзсот мазси. РгПог1 га огфепгаши По!огЦи, Загареуо, Т. Ш- ГУ; 


РАБРАП, А. 1870. Егидез зиг ез Тейтратез ои Войетенз де ГЕтрпе 
Оцотап. Сопзтапипоро!. 


РЕТШ.ЕКМСКО. 1945. ро “ЕПдез” Капу- Тайез. ЖП.,5, уо!. ХХГУ. |опдоп. 


356 


Татари 
Стоян Антонов, Иван Миглев 


От 1241 г., когато датира първото съобщение за татарско нахлува- 
не в България, средновековната българска държава е в непрекъснат по- 
литически досег с татарите. В този начален период (ХШ-ХГУ в.) "тата- 
ри” не е обозначение на конкретен етнос, а е събирателно наименование 
на армиите на чингизхановите наследници. През ХШ и началото на ХГУ 
в. може да се говори за първи татарски заселвания в България от военни 
подразделения, които са преследвани след междуособици в Златната 
орда и преминават на служба при български владетели (Павлов 1997). 


От края ХГУ до края на ХУ в. в българските земи (тогава под осман- 
ска власт) по различни причини се заселват няколко татарски групи. 
Заселниците, вероятно номади, постепенно преминават към уседнал 
начин на живот и се запазват като население в някои български райони 
повече от два века. Изворите свидетелстват, че тагарите са склонни 
към грабежи и неподчинение на властта и затова са били разселени в 
Тракия сред местното, също така размирно население. Татарите получа- 
ват специални куриерски и военни задължения И се включват в османс- 
ката военно-административна система. Този факт, наред с демографска- 
та ограниченост, близостта между “татарския” и местния османотур- 
ски език, както и общата религия, довежда до загуба на груповата татар- 
ска идентичност. 

За разлика от картината в Тракия, етническата номенклатура на 
Добруджа свидетелства за много плътно татарско присъствие от ХУ до 
ХХв.! След завладяването на Бесарабия от османците се създават усло- 
вия за постоянно прехвърляне на татари от Северното Причерноморие 
в Добруджа. През 30-те и 40-те години на ХУ! в. татарското преселение 
добива системен характер. В новите земи татарите придобиват спе- 
циален статут - самоуправление и особени военни задължения. След 
финансовата криза в османската империя от края на ХУ! в. татарите 
загубват своя специален статут и се приравняват към обикновената мю- 
сюлманска рая (Димитров 1983: 52-55). 


ХУШ в. е началото на коренна промяна в етническата карта на 
Северното Причерноморие - тогава започват руските завоевания на юг. 
От 1783 г., когато Кримското ханство е присъединено към Русия, до 
1874 г. има няколко емигрантски вълни от Крим и Кубан, които водят 
до заселването на кримски татари в българските земи. Именно потомци- 
те на тези имигранти, запазили своята идентичност, оформят съвремен- 
ната група на татарите в България. 


Най-голямата преселническа вълна е по време и след Кримската 
война (1853-56). В периода 1854-62 г. се заселват около 230000, от които 
приблизително 60000 - в българските земи (Романски 1917: 266). Мно- 
зинството от тях са заселени разпръснато в Северна България - най- 
вече в Добруджа, близките до Дунава равнинни терени и Видинско. 


Масовото заселване на татари в българските земи поставя началото 
на традиционните взаимоотношения между българи и татари. За разлика 
от черкезите, отношението на българското възрожденско общество към 
татарската имиграция не е отрицателно. 


Самите татари са поставени в условията на етнопсихологически 
шок, но най-вероятно благодарение на своето номадско минало успяват 
да се адаптират към “чуждия свят”. Гози първи период от модерното 
развитие на татарската група в България (1862-78 г.) ебелязан от иконо- 
мическото и екологическото приспособяване към новите реалности и 
консолидацията на всички бежанци, говорещи къпчашки езици. 


Факторите, определящи развитието на татарската група и нейната 
идентичност след Освобождението, имат политически характер. От 
една страна, променена е страната-домакин. Заселили се в Османската 

империя, татарите, без да променят своята етническа и екологическа 
среда, попадат в друг политически организъм - България, който е много 
различен от първия. Татарите изпадат в нов етнопсихологически срив, 
който води до нова емиграция. Дори тези, които остават - около 18000, 
предимно в районите с турско население в Североизточна България - 
трудно достигат до стабилно равновесие, което води до нови изселни- 
чески вълни към Турция. 


Вторият фактор за етническата динамика е в появявата на наченки 
на кримскотатарско национално “възраждане” и обособяване в края на 
ХХ - началото на ХХ в. в Крим. Важността на този процес произтича 
и от факта, че националната идея на татарите се развива във време, ко- 
гато по-голямата част от тях се оказва извън пределите на своята истори- 
ческа родина. Поради неразвитостта на националната идея сред крим- 
ските татари те са податливи на асимилация, която в българските условия 
се осъществява не от националната държава, а от друга етническа група 
- българските турци. 


Заедно с посочените фактори действат и други, които определят 
спецификата на отделните периоди. В следосвобожденския период 
(1878-1912/18 г.) като цяло няма сериозни промени в татарската група 
- няма значителна емиграция, продължава етноконсолидационният 
процес. 


Периодът “от Ньой до Крайова” (1919-40 г.) е свързан с много важ- 
ни промени. Южна Добруджа с 2/3 от татарското населения на България 
преминава към Румъния. Татарите попадат в една държава с големия 
татарски масив около Меджидие, Мангалия и Кюстенджа.? От друга 
страна, в началото на периода за кратко съществува тяхна национална 
държава в Крим и се конституира турската светска държава. Модерният 
татарски национализъм застава на пантюркистки позиции и се ориен- 
тира към Анкара благодарение на кемалистката пропаганда. Този пери- 
од е белязан от масово изселване на татари в Гурция и създаването на 
кръга около списание “Емел” (1929/30 г. в Добрич), който под прикри- 
тието на пантюркистки лозунги, става проводник на турската политика. 
Може да се каже, че започва политическата турцизация на татарите 
(Антонов 1995). 


Следващият период (40-те - началото на 50-те години) запазва съ- 

щите тенденции тази разлика, че Южна Добруджа е върната на Бълга- 
рия, но татарското население там вече е намаляло наполовина. 


През комунистическия период чрез колективизацията и индустриа- 
лизацията се разрушава традиционният бит и на татарите. Естествената, 
но бавна асимилация в турската общност, която се дължи на невъзмож- 
ността да се поддържа ендогамия при подобни демографски показатели, 
е форсирана допълнително и от модернизацията. Друг фактор е социал- 
но-икономическият - стремежът да се възползват от предимствата, които 
властта осигурява на турската общност. 


Комунистическата власт има непоследователно отношение към та- 
тарите. Първоначално се възприема руското отношение към кримските 
татари? - отбягва се официално споменаване за съществуването им в 
България (за последен път са споменати в преброяяването от 1956 г., 
преди да се появят отново едва през 1992 г.). 


През 1962 г. Политбюро на ЦК на БКП предлага мероприятия 
против турчеенето на цигани, татари и българо-мохамедани. Мерките 
включват и изучаването на етническия произход на татарите в България. 
Това е илюстрация на новата ориентация да се акцентира върху етнокул- 
турната специфика на общността с цел да се открои и възстанови нама- 
лялата в резултат на турцизацията дистанция спрямо турската общност. 


Следва “възродителният процес”, който най-парадоксално засяга 
и татарите. 1989 г. бележи една от най-големите емигрантски вълни, 
довела до значително намаляване на техния брой. Особено болезнено 
се преживява от общността емигрирането на голяма част от татарската 
интелигенция. 


След промените от 90-те години се възстановяват ислямо-тюркс- 
ките имена, създават се условия за нормално общуване с роднините в 
Турция, а също и за собствена културно-просветна дейност. Забелязва 
се възраждане на татарската идентичност. 


В следващите редове са представени основните индикатори на та- 
тарската етничност в контекста на тяхната динамика, разбирането на 
носителите на идентичността и отношението на околните към тях. 


Етноним. Според последното преброяване от 1992 г., самоопреде- 
лилите се като татари са 4515 души (от тях 2045 живеят в градовете, а 

2470 в селата)“. Етническото име има основно значение за самоопреде- 
лението на татарите: “татар се именуваме, но не знаем кога сме дошли”. 


Кримските татари (Опит Та!апап, Та!апаг), на фона на впечатлява- 
щото разпространение на термина в Евразия като етникон, са първите, 
които приемат това име като етноним след унищожаването на собствено 
татарите от Чингиз хан. 


Поради спецификата на кримскотатарския етногенезис, заедно с 
общия етноним, битуват и други етнически названия, които в съвремен- 
ното си състояние са загубили своето конкретно етническо съдържание 
и представляват спомен, представа, пейоративно название, допълнител- 
но привнесен термин и съвсем рядко групов индикатор. Такива етничес- 
ки термини са “ногай”, “таг”, “казан”, “къпчак”, “лаз”, “казак”. Те се 
прибавят към общото име - например, “ногай татаръ”. В представите 
на информаторите най-обособени са ногайците, които се отличават по 
расов тип (по-скулести, по-монголоидни), говор ("по-истински татарс- 
ки”), поминък (отглеждат коне) и дори характер. В действителност най- 
диференцирани от останалите са татите - знае се кои са и самите те се 
самоопределят като такива. Особеността им се базира на говора. За ка- 
занските татари се отбелязва, че имало в България - те били “по-дебели”. 
За къпчаците само са чували. Лазските татари говорели език, близък до 
турския. Казаците се възприемат от идентифициращите се като “племе”, 
сродно на “донските казаци”, но мюсюлманско. Според по-прозаичната 
версия, става дума за “прякор”"-“Казак викаме на този, който не разбира 
от дума, твърдоглав”. 


Освен с етнически термини, татарите се разделят на землячески 
групи по имената на градовете, от чиито области са емигрирали: ”кери- 
шлер” (от Керч), шонгарлар”(от Чонгар), “орлулар” (от Ор, на руски 
Перекоп). Фиксирано е и подразделение, използващо като название ан- 
тропоним - “шора татаръ”- по името на племенния вожд Чора Батър, 
герой на татарския епос (Ташева 1975: 72,73). 


Заслужава да се отбележи и пейоративното название “татар шенге- 
неси” (“татарски цигани”), с което се отбелязва определена група от 
татарите в България (например семейство в Голямо Враново, Русенско), 
която вероятно е от карачайски произход. 

Относно етнонима като маркер за етничност сред татарите се 
наблюдават реликти от вътрешно етническа диференциация като част 
от колективната им идентичност и същевременно като нейна опозиция. 


Широкото разпространение на термина “татар” е довело до възпри- 
емането му в езика на турците и българите, без пряка връзка с татарското 
население, а по-скоро като название на стереотипни образи. В този 
смисъл е показателно влиянието на фолклора и вторично на историчес- 
ките текстове. “Татарите” като образ от българския фолклор са символ 
на чуждото и отвъдното и носят негативни конотации (Антонов 1996). 
Отрицателната нагласа на тези, които не са общували с татари, е в про- 
тиворечие с положителното отношение на други, които са общували с 
тях. Негативизмът се отнася до етнонима на татарите, а не до другите 
индикатори на тяхната групова идентичност. 


Произход. Началото на формирането на кримскотатарския етнос 
се поставя през ХГУ-ХУ в. на територията на Кримския полуостров и 
степите от неговия хинтерланд. Основните етнически компоненти, ин- 
корпорирали се последователно в етническата основа, са старото местно 
население, куманите и накрая къпчацизираните монголски кланове. 
Поради търговията с роби и походите за набавянето им - основни от- 
расли на икономиката на Кримското ханство - дял в генотипа на татарите 
имат и други етноси. 


Татарите в България се формират като група с обща идентичност 
вследствие на етноконсолидационните процеси, протекли сред имигран- 
тите: собствено кримски татари, ногайци, карачайци и обособената 
група на татите. Основа за консолидацията са близките езици, общата. 
съдба и политическата идея за принадлежност към бившето Кримско 
ханство и зависимите от него етносоциални образувания. 


За татарите общият произход се свързва с идеята за прародина - 
93 93 


“всички сме от Крим”,"родината на нашите деди е Крим”, а също ис 
историческите познания за нея и съдбата на собствения народ. 


Татарите изтъкват специфичния си антропологически тип. Те го 
считат като основен индикатор за принадлежност към тяхната общност, 
който по важност се нарежда веднага след езика. Например за татарите 
от Ветово тези от Голямо Враново смятат, че са “по-истински татари”, 

не само защото говорят “по- чисто”, аса ис "по-големи глави и дръпнати 
очи”. Татарите се отличават от останалите ис това, че повечето са “чер- 
нооки”, с “широко, разлято лице”. Околното население също вижда в 
своеобразния външен облик основен отличителен белег на татарите. 
Говори са за “татарска физиономия”. 


Ендогамията се възприема като важен фактор за запазване на иде- 
ята за общ произход и татарската етничност. Информаторите са едино- 
душни, че до средата на века смесените бракове между турци и татари 
са били нежелано изключение, докато “сега” това е повсеместно разпро- 
странено явление: “До 1950-5/ г. татарите са живели обособено и 
рядко са се женели за турци”; “На времето не са се смесвали с турци- 
те, сега са много смесени"; " До комунизма не сме давали, нито вземали 
от турците”... 

Татарите възприемат нарушаването на ендогамията като естествен 
процес, чиито причини не обясняват. Децата от смесените бракове на 
практика получават в наследство двете етничности, като избират коя 
кога да афишират. По правило татарите смятат, че водещо значение 
има родът на бащата. 


Информаторите-татари отбелязват, че при смесени бракове татари- 
те по-лесно приемат своите снахи-туркини, отколкото турците - татарки- 
те. Наблюдаваното възраждане на татарската идентичност през послед- 
ните години не води до намаляване броя на смесените бракове. Нормал- 
но се възприемат и смесените бракове с етнически българи. 


Език. Кримскотатарският принадлежи към къпчашките езици от 
западната тюркска езикова група, но търпи съществено огузко влияние 
най-вече чрез османотурския език. Татарите в България говорят на раз- 
лични наречия, които са се формирали на местна почва в условията на 
чуждо езиково обкръжение. Този процес е много сложен и продължава 
до наши дни. От една страна, говорите на представителите на основните 
наречия се видоизменят, нивелират и уеднаквяват, като в определено 
селище надделява едно наречие със сериозно влияние и на останалите 
(Боев 1971: 81). 


Заедно с нивелацията на къпчашките говори на бежанците тече и 
процес на огузация. Корените на този процес се откриват в предемигра- 

ционната огузска традиция в книжовния кримскотатарски език (Боев 
1971: 94). След заселването в българските земи се засилва влиянието 
на османотурския и върху народните говори. Татарският език е бил в 
неблагоприятна ситуация по отношение на официалния османотурски 
и не достига до свой литературен вариант (Боев 1964: 81,82). 


След Освобождението процесът се задълбочава и достига до езико- 
ва асимилация, главно поради общуването на турски език между татари 
и турци, а по-късно и поради отлива от татарските училища и посещава- 
нето на турски (Боев 1964: 82; 1971: 109). През 1910 г. 546 татари от 
Южна Добруджа посочват турския като майчин език. 


За ориентацията към турски език през последните години съще- 
ствена роля играе обстоятелството, че татарите нямат достъп до произ- 
ведения на литературния кримскотатарски език и четат достъпните 
турски книги. Информационният бум, който осъществяват турските 
сателитни програми, също поставя татарския в неблагоприятна ситуа- 
ция. За значителна част от татарите татарският език се запазва само ка- 
то средство за общуване между по-възрастните. Децата го разбират, но 
не го говорят. 


Усвояването на български език е започнало още преди Освобож- 
дението (Каниц 1932: 141). По време на румънската власт в Южна Доб- 
руджа татарите са посещавали румънски училища и, по свидетелства 
на българи, са научавали румънски много бързо, Българският език сее 
използвал от мъжете във връзка със социалните им контакти и профе- 
сионални задължения. В наши дни и най-възрастните татарки разбират 
български. 


Сега татарите в България са трилингвистични, но се наблюдава 
силна тенденция на отстъпление на татарския език за сметка на турския. 


За татарите татарският език има определяща роля за тяхната колек- 
тивна идентичност и за етноразграничаването им от останалите: “Нито 
турски знаем чисто, нито български, обаче сме татари”. Основният 
белег за “татарлъка” - татарската етничност - е говоренето по татарски. 
Този факт се илюстрира и с татарската пословица: "Не е достоен за 
млякото си, което е сукал, този татарин, който не говори на тата- 


рина по татарски”. 

Загубата на татарския език татарите оценяват като загуба на етнич- 
ността: “Там където татарите са били малцинство, са се претопили. 
Младите вече не знаят татарски, а преди е имало случаи туркини, 
омъжени за татари, да забравят турския”; “Сега вече се смесиха 
татарите...Смесен е вече и езикът"; “Ний се смесихме. Почти говорим 
турски. Малко останаха татарите”... 


Според интервюираните, смесените бракове са път към етничес- 
ката асимилация, защото тогава най-бързо се губи езикът. Все пак има 
хора от татарски произход, които не знаят и не разбират татарски, но 
имат самосъзнание на “истински татари” - вероятно в комбинация с 
по-високо степенувано турско самосъзнание. 


Интерес представлява една особена форма за поддържане на лек- 
сикалния фонд на татарските говори и за демонстрация на етничност. 
Става дума за своеобразно тестване за характерни татарски думи, което 
се прави при събирания на татари от различни селища. Българи или 
турци, които знаят татарски, също изпитват татарите, при което, ако не 
получат верния отговор, заявяват, че са по-истински татари. Този пример 
илюстрира, че и за околното население татарският език се възприема 
като важен етнодиференциращ белег на общността. 


Религия. Татарите са мюсюлмани-сунити. За тях конфесията е ва- 
жен, но не и основен етнодиференциращ белег, защото е еднаква с тази 
на турците. Ислямът се възприема като основа на общността на всички 
мюсюлмани. Информатори и в тази група, както ив други, изразяват 
нагласата за спояващата роля на вярата, независимо от изповядваната 
религия: “татари , турци , българи - всички са от Господа“. 


Татарите се смятат за добри мюсюлмани. По-образованите и по- 
младите считат турците за фанатици, а себе си - за умерени, и именно 
последното се оценява положително. Респонденгите откриват различие- 
то между общностите в регламентираната от исляма полова сегрегация 
при турците и липсата на такава при татарите, както ив отношението 
към християните и алианите. Татарите имат толерантно отношение към 
алианите (щиити), докато турците (също сунити) са отрицателно настро- 
ени, а последните взаимоотношения са реципрочни. 


За другите общности религията също не е основен белег на та- 
тарската идентичност, а по-скоро на сближаване с турската -"мюсюл- 

мани като турците”. 


В институционален и ритуален аспект татарската мюсюлманска 
общност, там, където е достатъчно многобройна, живее свой собствен 
живот отделно от турската. Татарите отбелязват религиозните празници 
в своя езотеричен кръг и изпълняват конфесионалната си дейност в 
своя храм. Татарите са имали свои джамии още след заселването си и 
тази институция се запазва и досега в селищата със значително татарско 
присъствие.“ Татарската джамия“ (например във Ветово) е естествено 
съсредоточие не само на религиозния , но и на социално-политическия 
живот, място за социални контакти и за вътрешно демонстриране на 
етничност. По стените на одаята са поставени карта на Крим , татарският 
национален флаг, снимки на изявени татари; виждат се печатни издания. 


Поминък. От специалния статут на първите татарски заселници в 
Османската империя се е формирала професионалната общност “тата- 
ри“ - куриери и водачи на чужденци - която загубва връзката си с татар- 
ската етничност. Този пример показва приемането на етнически термин 
като название на професоинална категория. 


Съвремените татари не се разграничават от другите общности на 
основата на поминака, но в своите представи за себе си използват релик- 
ти от миналото, които са свързани с традиционния поминък: “Татарите 
са се занимавали с коневъдство, произвеждали са джигъти - ездачи”; 
“Много обичаха конете, много ги кичеха - с нискюли”. 


От края на ХГХ. и първата половина на ХХ в. традиционната трудо- 
ва дейност на татарите по селата се свързва със земеделие ,ав градовете 
и с дребна търговия и различни занаяти - кираджилък, свещарство, 
кожухарство, касаплък, кафеджийство, бозаджийство, бръснарство. 


Същественото в случая е, че, по сведения на българи, познаващи 
татарския бит, високият професионализъм на татарите - превозвачи на 
стоки (кираджии) е будел респект у околните. Турци, които са се занима- 
вали с този занаят, понякога се декларирали като татари - признание за 
професионални умения. Подобно стереотипизиране в близкото минало 
безспорно влияе и върху съвременото отношение към татарите. 


Символи. Според информаторите, “старото знаме на татарите било 
конска опашка”. Модерното е златната тамга на Гераите на синьозелен 
фон. То може да се забележи единично по значки и флагчета. Татарските 


366 Стоян Антонов, Иван Миглев 


лидери притежават и звукозапис на “националния химн“. 


Роля на символи играят станалите “градиция” събори на татарите. 
От 1990 до 1996 г. такива събори се провеждат в Оногур (Добричко ), 
Черковна (Силистренско), град Ветово (Русенско), Къпиново, Йовково 
и Топола (Добричко). Три пъти са гостували ансамбли от Северна Доб- 
руджа, които се обявяват като “татарски”, но голяма част от показаното 
е на турски език. 


Провеждането на съборите се разбира като висока степен на демон- 
страция и символ на татарската идентичност. Много често се рецитира 
стихотворението “Аз съм татарин”, което всеки по-млад татарин знае 
наизуст. 


Традиционна култура. Собствено татарската културна традиция 
се губи в процеса на модернизация, но се запазват елементи на ислямска- 
та традиция. За татарите този маркер се изразява най-вече като знание 
и спомен, а не като практика. 


Информаторите си спомнят типични татарски черти в жилищното 
стоителство и облеклото (татарките не се забулвали). Те са сезаличили 
в процеса на модернизацията. 


Днес татарите изтъкват кухнята като характерно измерение на своя- 
та самобитност: “Турците възприеха и татарските манджи, но не 
могат да ги направят и негихаресват”; или пък поговорката “Правото 
на татарина е месото и ракията“. Историческите предания на тата- 
рите също свързват храната и етничността. Разказ за изчезването на 
цели татарски села след заселването обяснява причината за смъртта на 
имигрантите - “разболели се, защото не били свикнали схраната. Били 
свикнали с месо, а турците ядат само тарана и татарите се разбо- 
ляват - татарите без месо не могат“. Някои от храните се приготвят 
при определени обичаи, което съдейства да се затвърдят като характерни 
татарски блюда. 


Повечето информатори считат, че татарските празници и обичаи 
са самобитни. Друга по-малка част не ги различава съществено от тур- 
ските поради общия им ислямски характер. Процесът на отмиране на 
традиционната култура се задълбочава: “Отдавна сме дошли, а и не 
сме само чисто татарски семейства, затова обичаите на татарите 


Татари 367 


остават на заден план и така се забравят”. 


За собствено татарски календарни празници се определят Наврез 
- татарска Първа пролет, ав миналото и Нова година, Тепреш - татарски 
Софинден, а в някои села Гергьовден, Къдърлез - татарски Гергьовден. 
Винаги се посочват и татарски черти при другите ритуали, например с 
израза “това го няма при турците”. 


Историческо минало. Съвременното състояние на познание на ис- 
торията на татарите е на ниско ниво по отношение на теми, дълбочина 
във времето и конкретност на образи и явления. То не е било предмет 
на образование. Татарската общност не е имала свои просветни инсти- 
туции. За най-ранни примери за татарско присъствие в историята се 
счита въстанието на Ивайло и личността на Чака: “имало е български 
цар татарин - Чака; аз им казвам, но те неми вярват”. Името на този 
“български цар“ се споменава и като “Чакатай“ и “Исай“. 


Този пример илюстрира съзнанието за приноса на собствения ет- 
носв историята. При един информатор то е издигнато до степен на та- 
тарски универсализъм: “Татари има навсякъде. Грруите и те са тата- 
ри. В Китай също има... Знаеш ли кои са измислили панталоните? 
Татарите". 


Подобни примери са единични. За повечето татари основният акт 
от тяхната история е преселването от Крим. Разказват се причините за 
емиграцията (войни, междуособици), търсенето на места за заселване 
(да е плодородно, да е като в Крим ), проблемите на адаптацията ( други 
враждебни хора , непознати дървета, други сезони). Важна част от 
миналото, чрез която се поддържа етничността, са спомените за еми- 
грациите в Турция и дейността на татарските фолклорни състави. 


Така се оформят основните опорни точки в етническата история 
на татарите. Историческите знания са елемент от общата култура на 
представителите на татарския интелектуален елит, докато за обикнове- 
ните хора тези знания имат доста мъгляви очертания. 


Ценностна система. Този маркер е пряко свързан с представата 
за етническия характер или манталитета, Татарите имат ясна представа 
за психически черти, които смятат за характерни за своята идентичност: 
“Има разлика между турци и татари. Много разлика има. Те наш ти 

там просто - мъже, жени ш съ съберат, шъ седнат, а тука ти сядаш 
си - мъжете там, жените тук... И съ много гостоприемни наисти 
татари, да ти кажа. Туй е във тях. Да останеш ти в едно село, никога 
няма да останеш на пътя... У нас няма българи, турци - такива работи 
няма при нас. Пък ти казах аз - ний сме демокрация, бе джанъм”. “Та- 
тарите винаги си помагат. Например се кооперират роднини, прия- 
тели, съседи... Всички помагат при строеж на къща - и мъже и жени. 
На турците жените никъде не излизат”. “Татаринът е хитър, умен, 
не се поддава на шантаж и манипулация. Прави връзки... Срещнат ли 
се двама татари, те стават нещо като роднини". "Татарите бързо 
им минава карането. Турците като се карат и ги държи с години”. 


Тези изказвания на информатори обобщават представите за “татар- 
ски характер”. Основните черти са свързани с толерантността в отно- 
шенията между индивидите, половете и етническите общности, инте- 
лигентността, гостоприемството, чувството за взаимопомощ. Други 
положителни черти, които те считат за характеризиращи ги, са: бързо 
възприемане на новото; трудолюбие; липса на фанатизъм; постоянство; 
общителност; търпеливост; храброст. 


Ценностната система на общността се гради не само на изтъкването 
на положителното, но и в отбелязване на отрицателното в манталитета. 
Татарите понякога се определят като непостоянни - татаринът не държи 
на думата си, бързо се пали и на думи обещава много, но когато става 
дума да ги направи, се отмята - “Казах, изметнах се”. Освен това тата- 
ринът е “майбаш” - “с мазна глава”, твърдоглав. Към отрицателните 
черти се добавя и “менменликът” - демонстриран индивидуализъм, 
който се изразява в желанието за самоизтъкване. По-критично настрое- 
ните отбелязват като отрицателни татарски качества отмъстителност, 
злоба, скъперничество. 


Цитираните изказвания показват, че татарите умеят да се самонаб- 
людават и самоанализират като етническа група. Оценките имат стерео- 
типен характер, но не са едностранчиви. Автопортретът на групата 
конкретизира разграничаването от другите, собствената ценностна 
система и емоционалната връзка на индивида със своята общност. 


Спецификата на българското отношение към татарската идентич- 
ност се откроява най-вече при сравнение с отношението към турската. 

Татарите винаги биват оценявани по-високо: по-образовани, по-инте- 
лигентни, по-културни, по-гостоприемни, по-трудолюбиви. Различно е 
отношението на турската общност, които възприемат татарите по-скоро 
като лоши агресивни. 


Българското общество като цяло не познава татарите. Но тези, кои- 
то имат досег с тях, оценяват по достойнство татарската самобитност и 
идентичност. Основната причина за непознаването на татарите се коре- 
ни в дългогодишното изкуствено и естествено гравитиране на послед- 
ните към турската общност. Без наличие на собствена висока култура 
и институции за поддържане на татарската идентичност, татарската 
етническа общност се възпроизвежда в традиционна среда. 


През 1993 г. се създава Културно-просветно сдружение “Асабай” 
(Родство) на татарите в България със седалище Силистра и председател 
Зия Исмаил. От 1996 г. председател е Алкин Хасан, а ръководството се 
премества в Добрич. Дейността му е все още ограничена и засега “Аса- 
бай” е само символ на татарското присъствие в българския обществен 


ЖИВОТ. 


Татарите се възприемат като част от българското общество. За тях 
“родината на дедите” е Крим, но тяхната собствена родина е България. 


През последните 6-7 години, въпреки демографската криза и реал- 
ната възможност от постепенно и естествено изчезване на татарската 
общност, се забелязва процес на своеобразно възраждане на татарската 
идентичност. Той би могъл да съдейства за запазване съществуването 
на татарска етническа група в България. 


Бележки 
1 По това време Добруджа е известна и с името Малък Татаристан. 


2 Отпадането на границата в Добруджа обаче не променя старите брачни кръгове, 
за което съдейства и опасението, че границата може да се възстанови и да раздели 
роднините. 

ЗКримските татари са един от най-репресираните народи в СССР. Сталиновата 
администрация ги обвинява в сътрудничество с германците по време на Вторага световна 
война и през 1944 г. тотално ги депортира в Средна Азия. 

+ Татарите живеят разпръснато в много селища на Североизточна България - най- 
вече в Добричко. Градове с най-многобройно татарско население са Добрич, Ветово, 

Русе, Варна, Шумен. Единственото запазено татарско село е Оногур (Добричко). 


3 Цитатите са от теренните материали, включени в подготвенага докторска теза на 
С. Антонов “Татарите в България (Етноложко изследване)”. 


в Става дума за словосъчетания от типа на “татарски таван”, “тагарска каруца”, 
“татарски инат”. 


? Поговоркага е съобщена от проф.Е. Боев в неговите лекции по кримскотатарски 
език. 

Турци 
Антонина Желязкова 


В България съществува стереотипен образ на турците, които от 
столетия живеят на нейната територия - образът на малцинството. Този 
термин се е превърнал в стеснен и беден откъм познание опит за въз- 
приемане на “другия”. За преобладаващото мнозинство от българите 
турците са или наследство от едно далечно и трагично минало, или 
днешни съграждани от малцинствена етническа и религиозна общност, 
около които често се създават тревоги и политическо напрежение. 


Малцина са хората в България, които отчитат факта, че турците са 
носители на древна култура, на друга цивилизационна система със своя 
история, забележителни материални и духовни постижения, която 
съжителства съвместно с българската християнска традиция. Стре- 
межът на тази студия е да подхване историята на българските турци от- 
далеч, да се върне назад във времето, когато са се формирали техните 
език, религия, традиционна система, за да напомни на мнозинството, 
че то би могло да се гордее с богатата културна традиция на своите съ- 
граждани турци така, както се гордее с приноса на евреите и арменците. 


Ислямът в общи черти е вероизповеданието на българските тур- 

ци. В България живеят близо 1200000 мюсюлмани (турци, българи 
мюсюлмани и цигани). Според последното преброяване, броят на тур- 
ците е около 800000. Те принадлежат главно към сунизма от ханифит- 
ското направление, а около 84000 души са от мюсюлманско-шиитското 
вероизповедание - т.нар. къзълбаши (Резултати... 1994: 194). 


Ислямът възниква в Хиджаз през УП в. иза негов създател се при- 
ема Мохамед, който живял и бил обявен за пророк в Мека и Медина 
(територията на днешна Саудитска Арабия). 


Същността на ислямската вяра се съдържа във веруюто (шахадет) 
за единобожието: “Няма друг Бог освен Аллах, и Мохамед е неговият 
Пророк”. Както всяка религия, ислямът се основава върху специфичен 
морален кодекс, сбор от ясно определени задължения, които се наричат 
петте стълба: изповядване на вярата, ежедневни молитви, спазване 
на постите, благотворителност, посещение на светите места поне вед- 
нъж в живота - хадж. 


Свещената книга на мюсюлманите е Коранът. За разлика от юдаист- 
ките и християнските канонически книги Библията, Талмуда, Стария 
завет, Новия завет, които били създавани в продължение на хилядолетие 
или на десетки години от многобройни автори, Коранът е една един- 
ствена каноническа книга, чийто автор е Аллах, който предава посла- 
нията си чрез своя пророк Мохамед. Тя била записана от 612 г., времето 
на първите откровения, до смъртта на пророка Мохамед през 632 г. Ко- 
ранът се състои от 114 сури (глави), които обхващат 6200 аяти (стиха). 
Мюсюлманите дълбоко уважават своята свещена книга и разпростират 
уважението си към другите монотеистични религии, които притежават 
такива. Наричат привържениците им ахл ал-китаб - Хора на Писанието. 


В исляма съществуват течения, които имат религиозно-политичес- 
ка основа. Спецификите в доктрините се градят върху въпроса за леги- 
тимността на наследниците на Мохамед в ролята му на духовен и светски 
водач на общността на правоверните (умма). 


Сунитите са най-значителното и възприемано като ортодоксално 
направление в исляма. Неговите привърженици признават първите 
четири халифи за законни, както и достоверността на каноническите 
сборници с хадиси. Те се придържаг към ритуалните и битови правила 
на една от правните школи. 

Шиитите са привърженици на Али, зет на Мохамед, в когото виж- 
дат наследник на Пророка. Към ортодоксалното верую на сунитите те 
добавят и тази фигура: “Няма друг Бог освен Аллах и Мохамед е неговия 
Пророк и Али е неговият наследник”. 


Хариджитите са малобройни. Те са фундаменталисти, които при- 
канват за съблюдаване на сгроги нравствени норми. Те са пуританите 
на исляма, които желаят връщане към корените на чистата ортодоксална 
вяра. 


Ислямът има дълъг път на развитие, промени и разпространение, 
преди да достигне чрез османските завоеватели на Балканите и по бъл- 
гарските земи. 


Ислямската религия за първи път се появява и започва да се разпро- 
странява в Анадола с набезите на арабите през УП в. От югоизточната 
част на полуострова влиянието на исляма започва да се разпростира из 
цяла Мала Азия. Особено важен за изместването на християнството и 
за ислямизацията е периодът от ХГ до ХГУ в. 


Сред анадолското население се разпространява и ислямът на 
тюркските племена - баба-ислямът, който доста по-късно е системати- 
зиран и представен от различните дервишки ордени. Те, от своя страна, 
имат решаваща роля за разпространението и адаптацията на исляма на 
Балканите. На този ранен етап водеща фигура в живота на тюрките но- 
мади и на оседналото местно население е не ортодоксалният учен бого- 
слов, а тюркският свят човек. Шаманът от Централна Азия, който след 
приобщаването си към правата вяра придобива външния блясък на 
исляма, идва заедно със своите последователи в Анадола под различни 
названия - шейх, баба, абдал, ъшък и др. Появата му отговаря на духовни- 
те потребности на масите, които са подчинени на безброй суеверия и 
специфична ритуалност, свързани с всекидневния бит. Различните мю- 
сюлмански доктрини и предразсъдъци, които постепенно се регулират 
от догмите на отделните ордени, често противоречат на официалната 
религия, проявяват се като народен протест, а в някои малоазийски 06- 
ласти представлявят преобладаващата вяра. На влиянието именно на този 
ислям е подложено мнозинството от заварените християнски поданици. 


Номадските племена на огузите и тюркмените, от своя страна, 
попадат под влияние на много неислямски течения, който идват от 

местното християнско население (често настроено еретически). Така в 
Анадола на първо време расте и укрепва върху основите на старите кул- 
тури мюсюлманско-християнско двуверие. Границите между исляма и 
християнството често се размиват. У изповядващите исляма спокойно 
съжителстват и представи от християнството, заимствани от автохтон- 
ното население. То пък не съзира драматичен духовен преход в приоб- 
щаването си към новата религия (Титтрват 1971; Копереег 1972; 
Угуопв 1971). 


Мюсюлманските еретически течения в Анадола са широко разпро- 
странени в периода на бейлиците след разпадането на Селджукския 
султанат - края на ХШ - Х1У в. И тук, в самостоятелните тюркски кня- 
жества, неортодоксалният ислям запазва тенденцията да наследява от- 
делни възгледи и култове от християнството. Мюсюлманското население 
на бейлиците възприема култовете към някои християнски светци, като 
определя техни мюсюлмански съответствия. Така още в онези времена 
св. Георги е превърнат в Хъзър Елияс, св. Николай - в Саръ Салтък. 


Ислямът и неговите идеологически проявления в различните пе- 
риоди на османската държава еволюират, претърпяват значителни про- 
мени. Източниците от ранния период на османското владичество на 
Балканите - ХУ-ХУ!в. - свидетелстват, че там има относителна религи- 
озна търпимост. Тогава империята все още се намира на етапа на доиз- 
граждане и подем. Не е окончателно завършено формирането на държав- 
ните и религиозните институции. Йерархията на улемите (учените бого- 
слови) се създава постепенно и нейното въздействие в живота на осман- 
ското общество все още не е така универсално, както по-късно. Едва от 
втората половина на ХУ! в. улемите и техният глава - шейх юл-ислямът 
- започват да действат по-независимо. В юридическата практика през 
ХУ в. голяма роля играе светското законодателство, съобразено с прак- 
тическите потребности в дадения момент. За разлика от неизменните 
догми на шериата, канун-наметата и султанските фермани действат само 
в периода на управлението на съответния султан и в не един случай в 
името на държавните цели се отклоняват от предписанията на шериата 
(Желязкова 1990). 


През ХУП в. се променя доста осезателно съотношението между 
светското и духовното начало във върховната власт. Бързото спадане 

на военното могъщество, растящите икономически трудности на държа- 
вата и изострените социални противоречия подкопават авторитета на 
централната власт и усилват центробежните тенденции в провинциите 
на империята. В тези условия султаните започват по-щироко и по-често 
да използват религията като важно средство за съхраняване единството 
и целостта на империята. Високата порта прибягва до възстановяване 
на традиционния ислямски принцип за приоритет на религията във всич- 
ки сфери на живота. 


През ХУШ в. тази тенденция се запазва, турската политика и култу- 
ра продължават да се развиват в руслото на исляма. По това време обаче 
за първи път се прокрадват опити за модернизация - най-напред във 
военното дело и стопанския живот, които учените наричат “европеи- 
зация”. Този процес среща неистовата съпротива не само на висщите 
религиозни кръгове, но и на редовите мюсюлмани в империята. Въпреки 
това процесите на “европеизация” съпровождат постепенния разпад 
на Османскта империя и подриват позициите на исляма в различни 
сфери на живота. Ислямът, в качеството си на идеология и едновремен- 
но на начин на живот, противостои на интензивната икономическа и 
политическа експанзия на европейските държави през Х1Х в. Процесът 
на отслабване на неговите позиции е значително ускорен в периода на 
национално-освободителното движение от 1918-1923 г. 


Важно е да сезнае, че ислямът на Балканите ив частност в България 
е синкретичен, което го прави по-различен от чистите форми на това 
учение. Адаптирайки се по българските земи, ислямът постепенно 
изгражда специфични религиозни форми, които го правят не толкова 
враждебен и чужд за местните жители християни. За това съдействат 
езическите пластове на доправославните вярвания и съчетаването им с 
християнските догми, идеи и култове, които упражняват местните жи- 
тели и които завоевателите срещат по нащите земи. 


В българските земи ортодоксалният ислям - сунизмът - се настанява 
посредством османските административни служители и религиозните 
дейци. Поради това неговите първи средища са българските градове. 
За разпространението на исляма сред местното население по-голяма 
роля играят мюсюлманските секти, чиито ритуали и обредна система 
са по-близки до местните вярвания. Суфитско дервишките ордени на- 

пример са от най-упоритите поддръжници на почитането на светците. 
Това ги сближава с местното християнско население. Наследените ив 
двете религии езически ритуали за жертвоприношение и даряване на 
светеца сближават християни и мюсюлмани на битова основа и ги 
откъсват от строгите норми на двете ортодоксални доктрини (Желязкова 
1990; Некоторъте... 1986; Впре 1937) 


Турците в България, а като цяло и останалите представители на 
мюсюлманската конфесионална общност, са носители на многовековна 
културна традиция с по-далечни и по-близки времеви и регионални 
пластове. В съвременността те възприемат себе си по-скоро като “ев- 
ропейски мюсюлмани” и са чужди на верския фанатизъм. Привързани 
са към своята традиционна култура, наследените от предците обреди и 
специфична ритуалност. За съжаление, през последните 120 години дър- 
жавната политика по отношение на тях като религиозно и етническо 
малцинство е крайно непоследователна, което води до моменти на на- 
прежение и на нарушаване на междуконфесоналните и междуетни- 
ческите отношения. 


Традициите и обичаите на турците са свързани преди всичко с 
тяхната мюсюлманска вяра. Ислямът формира в хората определени 
навици, начин на поведение, ежедневна битова ритуалност, които са 
извънредно устойчиви и рядко претърпяват промени. Ритуалното 
измиване, редовните молитви, постите, отказът от свинско месо и 
алкохол, както и други обреди, се превръщат в същностни черти на 
турчина. Той може да не е активно вярващ под влияние на образова- 
ние, жизнен стандарт или политически възгледи, но битовият ислям е 
устойчив и модерният човек също запазва част от традиционните на- 
вици (Мутафчиева и др... 1998; Етническата... 1993; Аспекти...1994; 
Връзки... 1995). 


На Мохамед принадлежат думите: “Чистотата е половината от 
вярата” и това придава на водата някакви свещени свойства. Ако липсва 
вода, тя може да се замени с пясък или друго средство, което да премахва 
замърсяването - в буквален и в преносен смисъл. Забележителен е 
естетизмът, чрез който ритуалът на измиването е влязъл в ислямската 
архитектура и народните занаяти. В дворовете на джамиите се изграждат 
шадравани за обреда на очистването преди молитва, а майсторите на 

обработка на мед и глина влагат много изящество и талант при изра- 
ботката на ибриците. 


Намазът (молитвата) може да се извършва не само в джамията, но 
и навсякъде, където се намира правоверният мюсюлманин, когато в 
определения час го застигне гласът на мюеззина (духовно лице, което 
приканва към молитва). Препоръчва се намазът да се извършва на спе- 
циално молитвено килимче. В динамиката на съвремения живот, а и 
след дългогодишните забрани и атеистична пропаганда, молитвите не 
се спазваг стриктно пет пъти дневно и всеки ден. Вярващите отделят 
време за това сутрин или вечер, най-често възрастните хора. Но обик- 
новено се спазва петъчната молитва или молитвите по време на двата 
свещени празника - рамазан и курбан байрам. 


Мюсюлманите са задължени да постят (оруч) веднъж годишно в 
продължение на 30 дни в течение на деветият месец от ислямския ка- 
лендар (рамазан). Постите траят от сутрешния намаз до вечерния, като 
ограниченията се разпростират върху всичко. Особено осъдително е 
по време на рамазана да се употребява алкохол. Постът не е задължи- 
телен само за болните, престарелите и кърмачките, а също за пътниците. 
Не са много мюсюлманите в България, които стриктно се придържат 
към тези пости, подобно и на православните християни. Спазват се ня- 
кои по-ярки елементи от тези ритуали. Жените слагат къна на косите, 
дланите и стъпалата си. Това е подготовката за тридневния празник на 
разговяването, с който завършва едномесечният пост. 


Десет седмици по-късно настъпва главният мюсюлмански праз- 
ник на жертвоприношението (курбан-байрам). Той трае четири дни. 
Част от овчето месо се раздава на бедните. С друга част се гощават съ- 
седи и приятели. 


Дори ив съвременността, турците съблюдават още две от религиоз- 
ните предписания. Задължително е обрязването на момчетата (сюннет) 
и много по-рядко забраната за употреба на свинко месо. Причината за 
древната традиция за забрана на свинско месо се крие в номадския. 
корен на турците, а преди тях на арабите и другите семитски народи. 
Свинята е непривично животно за вечно скитащите чергари, то не ев 
състояние да се придвижва с километри, така както овцете. Според ар- 
хеолозите, останките от свински кости говорят недвусмислено за стадий 

на оседналост. Тюрките номади още преди приемането на исляма не 
познават свинете. Подобна традиция е наследена и при евреите, чиито 
предци също са били номади. Младите турци у нас съблюдават прави- 
лото да не отглеждат в своите стопанства свине, но не са фанатици по 
отношение на консумацията. 


Обрязването също не е типично само за исляма. Практикуват го 
много древни народи - араби, евреи, египтяни. Произходът на този 
обичай е свързан с езичеството и езическите ритуали за посвещаване 
на момчетата като пълноправни мъже. Турците извършват обрязването 
между 7и 12 годишната възраст на момчетата. Обикновено ритуалът 
се извършва през август или началото на септември. Тържествата са 
много пищни и искат специална подготовка. Това е един от най-големите 
семейни празници, който се съпровожда с музика, игри и угощения. 


Брачният ритуал е сложен, красив и различен от познатите ни 
християнски ритуали. В обредите на турската сватба може да се открие 
наследеното от различни обичаи и култури. При нас в България брачните 
ритуали идват с колонистите от Анадола. Например къносването на 
косите, дланите и стъпалата на булката е възприето от иранските народи. 
Сватбеното угощение в дома на младоженеца е преминало у турците от 
техните прадеди -огузките племена. Ритуалът на публичното бръснене 
на младоженеца е заимстван от анадолските гърци. Факелното шествие 
рядко се практикува в България, но е анадолски обичай, наследен от 
арменци и гърци. Сватбата протича тихо, спокойно. Свързана е с 
безчислени традиционни обряди и продължава няколко дни. Различните 
етапи се съпътстват от продължителни бавни и тежки, а също по-бързи 
и игриви танци, но без много алкохол и буйно веселие, както е в 
балканските християнски народни обичаи. 


Погребалните ритуали на турците са напълно коранически. Както във 
всяка мюсюлманска общност, жените участват само в подготвителните 
етапи на погребалния ритуал: измиване, оплакване. Траурното шествие 
и самото погребение се извършват от мъжете с участието на мюсюлман- 
ски духовник. Особеност на мюсюлманския гроб е неговото външно 
оформление - насоченост към Мека, специфични погребални камъни, 
които носят информация за пола на починалия, за неговите достойнства 
приживе, както и белег към кое от направленията на исляма е принадлежал. 

По отношение на облеклото младите са напълно в крак с модата. 
Жените най-често са пребрадени с големи шалове - бели или черни според 
възрастта, а според модата - цветни и пъстри. Младите жени, особено в 
градовете, не се пребраждат. Мъжките облекла са европейски, Но възра- 
стните мъже почти винаги са с покрити глави - малки кепета, шапки. 
По селата е възможно да се срещнат старци с чалми, но това е рядкост. 


Турският език се отнася към групата на тюркските езици от югоза- 
падния клон на урало-алтайското езиково семейство. Тюркските езици 
са обединени от известно единство в граматическия строй и от общност- 
та на голяма част от речниковия фонд. Тюркските езици имат сложна и 
разчленена класификация и според нея мястото на турския език ев огу- 
з0-селджушката подгрупа на огузката група на Западнохунския клон 
на тюркските езици. Огузо-селджушката подгрупа приютява два древни 
(селджушки и староосмански или османо-турски език) и два съвремен- 
ни езика (азърбайджански и турски) (Баскаков 1969). 


Според особеностите в развитието на турския език могат да се 
обособят три периода, чиято най-обща характеристика определя пър- 
вите два като еволюционни, а третият като революционен: Староана- 
долски турски (или древен османски - между ХШ и ХУ век); Османо- 
турски - от ХУГ до ХХ в. включително; съвременнен турски - ХХ в. 


В началото на османската епоха - ХГУ-ХУ в. - турският език служи 
на хронистите и литераторите на младата държава. Първата хроника на 
Османския двор е написана от Нешри през 1485-1495 г. на турски език. 
С разширяването на Османската империя обаче и с нарастването на 
нейното могъщество, турският език е изтласкан в периферията и се из- 
ползва предимно в ежедневието на по-нисшите слоеве от населението. 
Официалният и литературният език започват да се наричат “осман- 
лъджа” (османски). Писмеността на османския език е изградена на 
основата на арабско-персийската графика. От персийската азбука са 
заети и добавени към арабската буквите “п” и“ч”. Лексиката е преоб- 
ладаващо арабска и персийска. Граматическият строй съхранява ха- 
рактерните черти на тюркските езици, но включва много форми от 
арабската и персийската граматика. Поради много голямата разлика 
между османския и турския на широките слоеве от населението, офи- 
циалният език на империята остава почти неразбираем за хората. 

Сам по себе си турският език не е еднороден. Той се дели на диалек- 
ти: истанбулски, анкарски, конийски, карамнски, източноанадолски, бал- 
кански. Разликите са значителни и дори през Х1Х в. пътешествениците 
и дипломатите отбелязват различията между караманския, истанбулския 
и измирския диалекти. Към този период истанбулският диалект започва 
да печели привилигировано положение сред разговорните наречия. Той 
е ползван от висшите сановници в столицата, от интелигенцията и 
висшите офицери, а при нас на Балканите от висшите сановници и кади- 
ите от шериятските съдилища. 


Първи опити да се официализира истанбулският диалект в ролята 
му на национален език предприемат новите османи, а след тях младо- 
турците през втората половина на ХХ и началото на ХХ век. 


След установяването на Републиката Мустафа Кемал Ататюрк про- 
вежда сериозна езикова реформа, която слага начало на сериозната инте- 
грация на Гурция към Европа. Премахва се арабското писмо и се въвежда 
латинската азбука. След това учени лингвисти работят сериозно и по 
прочистването на лексикалния фонд от арабските и персийските заемки. 


Езикът на българските турци в най-ново време се отличава значи- 
телно от литературния турски език. Това се дължи и на факта, че в про- 
дължение на близо 15 години турски език не се изучаваше в българските 
училища, а по време т.нар. “възродителне процес” той бе забранен ив 
междуличностното общуване. Лексикалният фонд е доста беден и изпъс- 
трен с български думи и модерни чуждици. Използват се и някои не- 
правилни и деформирани диалектни граматически форми. Това се усети 
чувствително от изселниците през и след 1989 г., които, за да улеснят 
своята адаптация в Република Турция, изучават литературния турски 
език в специално организирани за тях кратки курсове. 


Етничност и идентичност на българските турци. За разлика от 
хетерогенните по своята самоидентификация общности на ромите и на 
българите мюсюлмани, турската общност има ясно и еднозначно разби- 
ране за своя етнически произход и религиозна принадлежност. 


Различия в родовите предания и легенди могат да се срещнат един- 
ствено по отношение на далечния произход на техните деди. Няколко 
от турските родове от Делиормана и Герлово пазят предания за древно- 
тюркски произход, а именно, че се заселват по българскитеземи, идвай- 

ки от областите около р.Кубан и р.Терек. Древни тюркски патроними 
и топоними в Североизточна България дават основания да се гради на- 
учна хипотеза за предосмански произход на турците в тази част на стра- 
ната. Това са хипотези, които все още са обект на научни спорове, на 
недостатъчен изворов и доказателствен материал, но заслужено привли- 
чащи интереса на историците: “Днес в Делиорман и околните области 
живеят внуци на прабългари, печенези, кумани и узи и дошлите по- 
късно османски турци” (ОЛКоза! 1966: 11). Впрочем тази научна хипо- 
теза, както и родовите предания, ни най-малко не разколебават ясната 
етническа идентификация на турците от Североизточна България. 


Близо цяло десетилетие (от края на 70-те до края на 80-те години) 
пропагандната машина на БКП облъчваше общественото мнение и тур- 
ското малцинство с псевдонаучни теории за българския произход на 
турците в България. След насилствената смяна на имената на турците в 
средата на 80-те се сформират научни екипи от историци, османисти, 
етнографи, фолклористи и т.н., които хвърлят огромни усилия, за да 
намерят доказателствен материал за българския генезис на всички мю- 
сюлмани по българските земи. 


Направен е опит за подмяна на етническата идентичност на близо 
1 млн. души от турски произход, за натрапването на нови етномаркери 
чрез употребата на военна и полицейска сила, мобилизация на целия 
държавен апарат и с помощта на науката. Подобен опит не е уникален 
нито за Балканите, нито за света. Изненадващи в случая са времето и 
методите за провеждането на подобна кампания. 


Реакцията на турската общност е незабавна - пълна мобилизация 
на вътрешните ресурси за оцеляване на етноса и за съхраняване на него- 
вите идентификационни белези. В условията на тоталитарно управление 
и терор, веднага след изживяването на шока от насилието, като възможна 
стратегия остава самозатварянето в рамките на семейството или големия 
род. Именно вътре в семейството турците слагат начало на възстановя- 
ването на някои позабравени през последните десетилетия традиции, 
обичаи, семейни легенди и предания, език и фолклор. 


Младото поколение турци, доста видимо обхванати от интегра- 
ционните и асимилационните процеси чрез образователната система, 
започват в някои случаи съвсем отначало да навлизат в познанието за 

своята собствена история като етнос, като малцинство, като културна 
иденгичност. Някои от тях посещават - с абсолютно осмислено чувство 
за дълг пред общността и в името на нейното оцеляване - нелегални 
квартири, където изучават турски език и Корана. След 1985 г. се среща 
следният феномен: студенти и ученици, доскоро напълно индеферентни 
към религията, в нелегални условия изучават Корана, за да се превърнат 
в "хафъзи”, т.е. хора, които могат, без да четат Свещената книга, по памет 
да цитират кораническите текстове. 


Тази духовна и интелектуална мобилизация на всички поколения 
турци през 80-те години дава своите резултати. Общността се самозат- 
варя, капсулира се, реставрира някои патриархални, предмодерни кул- 
турни и социални характеристики, за да съхрани турската и мюсюл- 
манската си идентичност. 


Между турците сунити и турците къзълбаши съществуват елементи 
на вътрешногрупово съперничество и противоречие. Това е естествено 
мотивирано поведение като далечен и приглушен отблясък на много- 
вековната вражда между сунитите и шиитите по света. В средата на 
българските турци този стереотип се изразявя предимно във високо- 
мерие и известно иронично презрение към различията в ритуалите и 
битовото поведение. Като напълно естествена реакция в периода на 
“възродителния процес” се стига до пълното заличаване на тези 
различия и противоречия в името на съхранението на общите етно- 
културни маркери. Общото поведение и реакции на съпротива срещу 
насилията на властта в опита й да отнеме етническия образ и да натрапи 
друга идентичност, предпоставят в последните години почти идилич- 
ното съжителство на сунити и къзълбаши. След падането на кому- 
нистическия режим къзълбашите, макар и малцинство сред сунитите, 
свободно открояват своите ритуални специфики, без това да води до 
конфронтация със сунитите, макар реално да съществуват подобни 
предпоставки дори по икономически причини, тъй като има спорни 
поземлени и имотни въпроси. 


Ако реално съществува някава различна идентификационна нагла- 
са сред турците, тя е по отношение на гражданската (патриотичната) 
идентичност. Сред турската общност в България има различия и коле- 
бания по отношение на тяхното идентифициране с Родината. Част от 

хората приемат Турция за родина-майка (анаватан) и определят отноше- 
нието си към България като към временно отечество (макар във времето 
това да е резтегнато най-малко век и половина), придобито по силата 
на историческите събития. Други от тях приемат България като изконно 
отечество, а Турция като алтернативна родина - възможност за бягство 
от насилие, за икономическо или социално оцеляване по време на криза. 


Този специфичен нюанс на идентичността е от изключителна важ- 
ност за определяне на съвременните геополитически нагласи на турско- 
то малцинство. Гражданската идентичност - неразделна или паралелна 
на етническата идентичност - определя скалата на зависимост между 
миграционните нагласи и носталгията, както и степента на адптивност 
на турците емигранти в Република Турция или където и да било по света. 


История на турците в България. Голяма част от турците се изсел- 
ват в османските вилаети по време на Руско-турската война и непо- 
средствено след Освобождението на България (1877-1878 г.). По-късно 
този процес продължава през периода на новата и най-новата история 
на България. През 1887 г. турците са близо 2090 от населението на 
България, през първата четвърт на века са около 1290, към 40-те години 
- под 1000, а през 50-те - 8,6Ф0 (Тотев 1968: 24). Турците, които остават 
в родните си места, не създават особени проблеми на държавата. Те де- 
монстрират нееднократно своята лоялност към държавата, включи- 
телно и чрез участие в българската армия и във войните, в които Бъл- 
гария е въвлечена. 


Добре функционира през вековете системата на мирно съжителство 
между християни и мюсюлмани, турци и българи, изградена върху 
взаимното уважение на традициите, битовите специфики и “ком- 
шулука”. В морален и психологически план обаче от Възраждането до 
днес тези отношения винаги са носили бремето на недоверието, пред- 
разсъдъка и на някакъв културен и социален реваншизъм, стигащ по- 
някога до национално високомерие. Повече от столетие е в действие 
тежък национален комплекс, който най-синтезирано и достъпно може 
да се разчете в добилото десетилетна гражданственост клише “пет ве- 
ка мракобесно турско робство”. 


След Освобождението положението на турците и на цялата мюсюл- 
манска общност е уредено чрез мирните договори, по които България 

е страна. По силата на някои от тези договори (Берлински - 1878 г., Ца- 
риградски - 1909 г., Мирните договори от 1913 и 1919 г., Авкарския - 
1925 г.) мюсюлманската общност в България получава значителна авто- 
номия (Дипломатический... 1950). В духовно, административно и съ- 
дебно отношение мюсюлманите в България се управляват от Главно 
мюфтийство, мюфтийски наместничества и духовни съдилища. Дър- 
жавата заделя средства от бюджета си, за да поддържа джамиите и запла- 
тите на мюсюлманските духовници. 


Училищата са частни - към джамиите, но държавата се ангажира 
със задължително финансиране. Функционирането на етно- и култур- 
ноцентристка образователна система пречи на приобщаването на тур- 
ците към националния живот. Огромната част от тях не знаят български 
език, поради което трудно се състезават на пазара на труда, маргинали- 
зирани са от ингензивните културни процеси в страната и не са в състоя- 
ние да се интергрират нормално в обществото. Учебните програми 
обръщат повече внимание на традициите и религиозното възпитание, 
на изучаването на Корана и тълкуванията на кораническите текстове. 
Назаден план са общообразователните предмети, без които няма бъдеще 
в една модернизираща се страна. 


За европейските наблюдатели остават неясни формите на дезинте- 
грация поради неравностойното образование на турските деца. Правата 
и свободите, предоставени на турците и на мюсюлманите като цяло 
през първата четвърт на века, предпоставят високата оценка, която Бри- 
танското външно министерство прави на българската малцинствена по- 
литика: констатацията е, че в България цари висока религиозна толеран- 
тност, която откроява страната сред другите в Югоизточна Европа. 


През 30-те години под влияние на реформите в Турция и на оба- 
янието на техния лидер Мустафа Кемал Ататюрк сред турските ин- 
телектуалци започва движение за създаване на модерни светски турски 
училища. Новите идеи на пантюркизма проникват сред просветените 
български турци и застават в опозиция на старите паносмански и пан- 
ислямски традиционни ценности. В новите училища са назначени 
български учители, преподава се български език, география, история - 
предмети, неизучавани дотогава от турските деца. През 1944 г. на те- 
риторията на страната има около 740 турски училища, ав началото на 

50-те години те са над 1100. Открити са и турски гимназии (Стоянов 
1998; Етшоу 1997). 


В края на 20-те и през 30-те години сред турското малцинство в 
България се извършват сложни идейно-формационни процеси. От една 
страна, под влияние на кемалистките реформи се разкриват широки 
възможности за изграждане национален облик на турската инте- 
лигенция, стремяща се активно да модернизира мисленето, бита, обра- 
зованието и културата на малцинството. От друга страна, България 
приютява не малко политически бежанци от реформираща се Турция, 
които са носители на ретрограднгя ислямизъм и засилват някои идеи 
на традиционализма. 


Турците имат няколко културно-просветни и спортни дружества: 
Туран, Алтън орду, Алпарслан и други, които са прокемалистки настрое- 
ни и пропагандират идеите на лаицизма и турския национализъм. Те 
приключват дейността си през 1934 г., когато са забранени всички 
партии и сдружения. На тяхно място с насърчението на министър- 
председателя Кимон Георгиев се създава “ Дружество за защита на мю- 
сюлманската религия в България”, което провежда антикемалистка 
пропаганда и връща назад постигнатото от турските интелектуалци: 
отново превес на религиозните знания, запазване на арабската азбука в 
турските училища и печат. Още тогава прозира неспособността на бъл- 
гарските управници да изработят нормална и последователна полити- 
ка по отношение на турското малцинство. През този период те съвсем 
очевидно се колебаят кое е по-малкото зло: религиозният фанатизъм и 
традиционализмът или младият турски национализъм. Във всички 
случаи и тогава, както и често по-сетне, не се изхожда от идеята за 
мирна интеграция, без насилие и кампанийност. Прилага се дискретен 
(и не чак до там ) дискомфорт, за да се засилят миграционните движения 
по посока на Турция. 


Правени са опити за създаване на етнически партии, но те търпят 
неуспех. Въпреки това в българския парламент винаги е имало депута- 
ти-турци и мюсюлмани, които са избирани с листите на общонацио- 
налните партии. 


От Освобождението на България до 1944 г. представителите на 
турската етническа общност се ползват свободно от правото си да раз- 

пространяват информация на своя език. На турски се издават няколко 
десетки вестника. Много политически партии издават свои вестници 
на турски език. Достъпни са ежедневници и литература, издавани в 
Турция (Ялъмов 1998). 


По време на комунистическото управление политическите, ико- 
номическите и социалните модели се прехвърлят от Съветския съюз и 
съвършено механично се налагат в България, без никакво съобразяване 
с народопсихологията, с историческите, културните и географските спе- 
цифики. През десетилетията на това управление за вероизповедание и 
религиозни общности въобще не се говори. Води се постоянна атеис- 
тична пропаганда както сред българите християни - православни, като- 
лици, протестанти, така и сред мюсюлманите, юдеите. Като известна 
компенсация за унищожаването на религиите и свързаните с тях битово- 
ритуални традиции, правителството, следвайки идеологическите кли- 
щета за “интернационализъм”, предоставя по-големи свободи за изява 
на различните етноси и тяхната етническа култура. Тези изненадващи 
актове на толерантност специално към турската етническа идентичност 
са свързани с абсурдната идея за “износ на революция” в световен ма- 
щаб. В конкретния случай, под натиска на съветските тайни служби, 
българските управляващи се заемат със задачата да спечелят доверието 
на турското население и да подготвят подходящи кадри за износ на 
комунистическа идеология в Турция. Самата технология на прехвърляне 
на съответните революционни носители на територията на Гурция се 
смята за извънредно проста - чрез периодичните изселнически кампании 
сред българските турци. 


Една от първите стъпки в това отношение са измененията в Закона 
за народното просвещение, по силата на които се създават държавни 
училища за малцинствата на турците, евреите и арменците. Обучението 
на българските турци в частни училища се прекратява и преминава под 
управлението на Министерството на народното просвещение. В съз- 
дадените държавни училища се запазва изучаването на част от пред- 
метите на турски език, но се въвеждат и предмети, които подпомагат 
приобщаването на турците към преобладаващата част от нацията. В 
областта на културата се стимулират прояви, които целят съхраняване 
на традиционното. На практика на турците се предоставя някакво подо- 

бие на културна автономия: освен стотиците основни училища, в стра- 
ната действа девическа гимназия и още няколко редовни турски гимна- 
зии. Три института подготвят учители за турските училища. На турски 
език излизат над десет пентрални и провинциални вестници и списания, 
някои местни вестници имат притурки на турски език. Повечето от тях 
са органи на Окръжните комитети на БКП или на ОК на ОФ. В градовете 
работят държавни театри, които поставят пиеси на турски език, в 
националния радиоефир текат редовни програми на турски език. 


На пръв поглед оценката може да бъде еднозначна - в края на 40-те 
и началото на 50-те години с помощта на командните методи, характерни 
за комунистическото управление, се осигурява свободна изява за етниче- 
ското самосъзнание на българските турци. Целта, която преследва дър- 
жавната мащина обаче е друга - чрез образованието и културата да се ра- 
боти за превъзпитанието в партиен дух на турското малцинство. В учили- 
щата това не е трудно. Турските деца наред с помашките, българските, 
арменските и всички останали, получават атейстично образование, което 
е дълбоко идеологизирано и води до пълна морална и културна унифи- 
кация на децата. Турската преса е идеологизирана и изградена изцяло 
от клишета. Тя препечатва или следна духа на статиите на комунистичес- 
ките печатни органи. Създава се партийна номенклатура от средите на 
турското малцинство и на помаците, които срещу добри привилегии и 
възможности за кариера изпълняват политиката на БКП, насочена към 
техните сънародници - добра или лоша, репресивна или полуреп- 
ресивна. През 50-те години вече хиляди турци членуват в БКП и ОФ, а 
десетки хиляди заемат държавни и ръководни стопански длъжности. 


В началото на 50-те години се чувства засилена нагласа за изселване 
сред българските турци. Тя се дължи главно на шока от решението да 
бъдат кооперирани земите им, от забраната да се чете Свещения Коран, 
от активната партийна агитация за равноправие сред жените. БКП обявя- 
ва борба срещу “проявите на национализъм и религиозен фанатизъм 
сред местните турци”. Настъплението е повсеместно, защото насилстве- 
ната колективизация на селскостопанските земи трябва да бъде изпълне- 
на в определените срокове в цялата страна, а тя вече е достигнала до 
планинските и полупланинските райони, населени с мюсюлмани. Отне- 
мането на земята хвърля в паника турците и помаците, които в преобла- 

даващото си мнозинство са селскостопански работници и фермери. Това 
отприщва една от най-масовите изселнически кампании на българските 
турци към Република Турция - близо 155 хил. души през 1950-51 г. 


През 1958 г.. след специален пленум на Политбюро, политиката 
на комунистическата власт по отношение на турците започва да се про- 
меня към ограничаване на правата, кьм налагане на нова концепция за 
етническата и националната структура и междуетническите отношения. 
Първите “пробни” асимилационни актове се извършват по отношение 
на циганите. 


В началото на 60-те години започва идеологическата подготовка 
за рязка промяна на политиката към турците и българите мюсюлмани с 
цел пълната им асимилация. БКП взема решения за репресивна и на- 
силствена интеграция на мюсюлманите - турци и помаци - в българското 
общество. Далечната стратегическа цел е, от една страна, пълната уни- 
фикация на всички социалистически граждани, а, от друга, обявяването 
на България за еднонационална държава, а нацията за хомогенна - в 
идеологически и етнически смисъл. 


Постепенно се закриват средните училища, следва закриване или 
промяна в програмите на държавните турски начални училища, броят 
на вестниците намалява и те започват да излизат на български език, за- 
криват се театрите ит.н. По същото време (1964 г.) е направен неуспешен 
опит за смяна на имената на българите мюсюлмани от Западните Родопи. 
Съпротивата на населението е силна и ЦК на БКП прекратява опита за 
асимилация (Решение ...1964). 


В отделите на ЦК за пропаганда и агитация, както ив съответните, 
занимаващи се с малцинствата, с помощта на тайните служби, се из- 
гражда и утвърждава параноичната концепция за турците като чужд 
елемент и “пета колона” на Турция на територията на България. Досущ 
като в роман на Оруел един сложен и безмилостен държавен механи- 
зъм - низовите партийни организации, окръжните политотдели, отдели- 
те на ДС, съответните наблюдаващи в ЦК и Политбюро - разпростира 
мрежата си, за да обхване, наблюдава и контролира представителите 
на турското малцинство. Това се отнася особено за онези, които се отли- 
чават с по-изявен характер, с амбиции, интелект, таланти и стремеж 
към образование, по-високо от средното. 

Кулминация на насилствената политика за асимилация на мюсюл- 
манските малцинства е промяната на имената на помаците (през 1972- 
74 г.) иособено на българските турци през зимата на 1984-85 г. с цел да 
бъде заличена културно-религиозната специфика на българите мюсюл- 
мани, както и верската и етническата идентичност на най-голямата по 
численост малцинствена етническа общност - турската. За учените днес 
е трудно да твърдят дали това е била целта на комунистическия държавен 
апарат и идеологическите вождове и дали тази цел е била единствената. 
Причината е, че в периода на еднолично и тоталитарно управление ре- 
шенията се взимат тайно, зад високите зидове на партийните резиден- 
ции, много често без протоколи и писмени решения. От друга страна, 
посредственото културно и образователно ниво на партийните ръково- 
дители, както и ограниченията на идеологизираните управленски 
клишета, често правят актовете на управляващите трудни за рациона- 
лен анализ, защото са изградени извън всякаква историческа, правна и 
хуманна логика и норми. 


Държавата използва различни форми на принуда - сплашване от 
административните местни власти, икономически шантаж и открито 
насилие. Рутинната процедура при попълването на декларации за смяна 
на имената обикновено е придружена с побой, дори над жени и деца. 
При няколко от случаите на организирана съпротива по селата или мал- 
ките провинциални градове властта употребява огнестрелно оръжие и 
се стига до човешки жертви. Често планинските села осъмват блокира- 
ни от армия и полиция и блокадата продължава, докато и последният 
жител на селото не приеме ново българско име. Хиляди хора от турска- 
та общност са задържани и често без съд или след бърза процедура при 
закрити врати са изпращани в затвори и лагери. Всичко това се извърш- 
ва при максимална секретност и пълно информационно затъмнение. 


След няколко месеца кампанията по преименуването завършва и 
започват широки мерки за затвърждаване на асимилацията и убеждаване 
на широката общественост и света в правилността и смисъла на извър- 
шената авантюра. Забранено е да се говори на турски език на публични 
места и в междуличностните отношения. Забранено е традиционното 
мюсюлманско облекло, празничните ритуали, турската музика. Започва 
спешна подмяна на традиционни топоними, дори в белетристични 
творби. Парадоксално е закрита цяла университетска специалност - тур- 

ска филология. Разрушават се мюсюлманските гробища, в общински- 
те съвети се променят имената на починалите родители и деди. Всички 
остатъци от религиозни символи са подложени на унищожение, а чрез 
принуда се натрапват нови изкуствено създадени ритуали. Един от 
вандалскитге актове на властта за заличаване следите от турска иден- 
тичност е унищожаването на здравните картони и архивите на бол- 
ниците и клиниките за хронично болни, с което хвърлят медицински- 
те изследвания на наследствените и хроничните заболявания с десети- 
летия назад. 


Властта извършва един коварен поради своето дългосрочно въздей- 
ствие ход - включва българите от районите със смесено население да 
патрулират, да следят и да налагат глоби за употреба на турски език или 
за носене на ригуални шапки. Десетилетни добросъседски и приятелски 
връзки са опорочени и разкъсани. Паралелно с това е мобилизирана 
цялата пропагандна машина на държавата, за да разпространява клевети 
срещу турците (“пета колона на вражеска държава”, “терористи”, “сепа- 
ратисти”) и да всява недоверие и страх от съседна Турция и “нейните 
агресивни планове”. Облъчването на общественото съзнание е мощно 
и деформиращо. 

Посегателството върху имената на мюсюлманите съдържа дра- 
матичен елемент на нахлуване в най-интимния свят на личността, 
особено за по-възрастните и вярващите. Според нормите на ислямска- 
та религия, името има особена роля в живота и мирогледа. Без собстве- 
ното си име мюсюлманинът не може да се представи след смъртта си 
пред Аллах, който привиква хората с имената им, за да отсъди добре 
или зле са живели, и да ги отведе в рая, ако са били праведни. Гурците 
и помаците считат себе си за обречени на вечни мъки - приживе и след 
смъртта си. Всичко това води до самозатваряне на турското малцинст- 
во от страх, дълбока обида и в името на съхранението на собствената 
идентичност. Рязко се влошават, почти се прекъсват отношенията меж- 
ду две етнически и религиозни общности - българи и турци, християни 
и мюсюлмани, които векове са съжителствали заедно в българските зе- 
ми. Пропагандната машина е внушила парализиращ страх от репресии 
за недоволство и съмнение в извършеното срещу турците насилие. Бъл- 
гарското общество потъва в позорно мълчание до 1988 г. 

През пролетта и лятото на 1989 г. българските турци предприемат 
масови протестни акции в Североизточна и в Южна България с искане 
да им бъдат върнати имената. Това довежда до сблъсъци с армията и 
милицията, в резултат на което има убити и ранени. Протестите на тур- 
ците през пролетта на 1989 г. срещат моралната подкрепа на отделни 
интелектуалци и на неформалните дисидентски групи в София, които 
правят плахи опити да саботират действията на управляващите и да 
дискредитират тоталитарния режим пред света. Решението на комуни- 
стическата партия за излизане от тази тежка криза е да се отворят грани- 
ците с Република Турция. Веднага след това, за да се създаде паника, 
насилствено са депортирани няколко хиляди души от активистите на 
протестите. Това повлича огромен поток от хора към съседна Турция. 
От юни до август, когато границата е затворена по настояване на тур- 
ското правителство, което не успява да поеме масата от бежанци, около 
350000 български граждани - етнически турци, напускат родните си 
места, изоставяйки домове и покъщнина, а много често стари родители 
и деца. Международните хуманитарни организации оценяват това като 
най-голямото преселение на групи хора след Втората световна война. 
Около 120000 души от бежанците се завръщат през есента и особено 
след падането на режима на Живков през ноември 1989 г., но преобла- 
даващата част от хората намират нов дом в Република Турция. 


Периодически в хода на последниге 120 години мюсюлмани се 
изселват от България в Турция. След поредната миграция към нашата 
съседка, независимо дали през началото на века, през 50-те години или 
пък през 90-те, българската държава и обществеността са склонни на- 
пълно да забравят своите сънародници все едно, че никога не ги е имало, 
че не са делили добро и зло в общо отечество (МаззЦеуа 1993; Зад 
1968, 1970; Те ТигКв... 1986). 

- между 1878 и 1912 г. от България са се изселили около 350000 
мюсюлмани (турци, помаци, черкези, татари); 

- между 1913 и 1934 г. от България според регламентирана от 
международното право договореност годишно се изселват 10-12000 
души, 

- за времето 1934-39 г изселниците варират, според различни 
източници, между 70-90000 души; 

- в периода на войната 1940-44 г. се изселват около 15000 души; 

- насилственото коопериране на земята е сигнал за масово на- 
пускане на България и през 1950-1951 г. около 155 000 турци емигрират 
в Гурция; 

- след подписването на българо-турската спогодба за събиране 
на разделените семейства между 1968 и 1978 г. над 130000 души замина- 
ват за Гурция; 

- най-масовата след Освобождението миграция е от 1989 г., ко- 
гато около 360000 души се преселват в Турция, подгонени от т.нар. 
“възродителен процес”. Част от тях се връщат в България след падането 
на комунистическия режим, но близо 240000 остават на постоянно мес- 
тожителство в Турция; 

- в периода 1990-1997 г. поради тежката икономическа депресия 
в България годишно между 30-60000 души напускат страната с временни 
или туристически визи, за да търсят препитание в Турция. Според екс- 
пертни оценки, само за периода 1989 - 1996 г. новите заселници от Бълга- 
рия наброяват около 400000 души. 


Турците в преходния период от 1990 до 1997 г. Съвременното със- 
тояние на отношенията между различните етнически и културно-рели- 
гиозни общности в България претърпява промени, свързани с преврат- 
ностите на историята и политиката. Насилията срещу мюсюлманите 
(помаци и турци) през 70-те и 80-те години подлагат на изпитание 
традиционния модел на толерантно съжителство. За щастие този модел 
на съвместимост, особено в контактните райони, където живее смесено 
етнически и религиозно население, се оказва устойчив и онези връзки 
между българи и турци, които са изтънели или прокъсани поради аван- 
тюризма на политиците, след 1990 г. интензивно се възстановяват. 
Разумността на хората от контактните райони, както и опората в тради- 
ционните ценности на българското общество като цяло, спомагат меж- 
дуетническите отношения да се запазят в добро равновесно състояние 
в този тежък за България период на преход, на дълбока икономическа и 
социална депресия. 


Особено значение има общата политическа и психологическа атмо- 
сфера, при която започват демократичните промени в България. Преди 
всичко мотивът за защита правата на малцинствата се възприема като 

основен диференциращ признак, когато българското общество се иден- 
тифицира и разделя двуполюсно - демократи и комунисти (социалисти). 
Първите актове на демократизъм в България след падането на тоталитар- 
ния режим са насочени към възстановяване на потъпканите права на 
турците и помаците. Паралелно със създаването на Съюза на демокра- 
тичните сили през 1989 г. се формира Комитет за национално помире- 
ние, който обединява главно интелектуалци от столицата и провинциал- 
ните градове, представители на всички етнически и религиозни групи 
в страната. Комитетът активно съдейства за възстановяване правата на 
мюсюлманите в България и действа превантивно при сигнали за въз- 
никнало напрежение в районите със смесено население. 


В края на 1989 и началото на 1990 г. българските турци и помаците 
организират серия от публични акции в столицата и провинцията с 
искане за връщане на имената, за освобождаване на осъдените за съпро- 
тива на т.нар. “възродителен процес”, за възстановяване на религиоз- 
ните, културните и социалните права. Комитетът за национално по- 
мирение огласява пред международните организации и европейските 
медии тези първи стъпки към защита правата на малцинствата, а едно- 
временно оглавява и съучаства в митингите и протестите на мюсюл- 
маните. Той се саморазпуска през 1991 г. 


Като особеност на българския преход без съмнение може да се из- 
тъкне отсъствието на краен национализъм. Възникналите през 1990 и 
1991 г. малки партии с националистически, расистки и антималцин- 
ствени платформи нямат успех сред обществеността. Някои от тях, 
макар и създадени в регионите със смесено население по директива на 
комунистическата партия или нейните тайни служби, за да инспирират 
напрежение. между българи и турци, за да поддържат постоянен страх 
и подозрителност към мюсюлманите, не срещат подкрепа сред мест- 
ното население. Те биват бързо маргинализирани и нямат никаква те- 
жест в политическия живот в настоящия момент. 


Страните в Централна Европа извършват първите стънки в демо- 
кратизацията и реформирането на политическия и стопанския живот 
като използват за мобилизация на гражданското общество антисъветиз- 
мът, националната гордост, антикомунизмът, желанието за скъсване с 
Източния блок и за незабавно освобождаване от съветските войски. В 

България мобилизацията на гражданското общество за началото на пре- 
хода, преди да бъде осъзната и вкарана в употреба мотивацията на анти- 
комунизма, протича под лозунгите “демокрация”, “човешки права”, 
“равнопоставеност за малцинствата”. В началото на прехода в България 
е съвършено видим опитът да се хуманизира обществената система. 
Тежест имат преди всичко моралните ценности на демокрацията. Съще- 
ствува масово подкрепен стремеж да се заличат незабавно последст- 
вията от насилията над сънародниците мюсюлмани. Част от българското 
общество е обединено от чувството на колективен срам, че не е бил на- 
правен опит да бъдат защитени от издевателствата помаците и турците. 
Съществува чувство на страх, че може би е загубен един огромен капи- 
тал, натрупан от предците ни чрез спасяването на евреите и гостопри- 
емния прием на оцелелите от геноцида арменци. 


В по-общ план, чрез демонстративни актове на солидарност с 
малцинствата и борба за техните права, се търси компенсация за не- 
съпротивата на комунистическия режим през изминалите 45 г. (за 
разлика от другите страни от бившия социалистически лагер - Полша, 
Унгария, Чехия ит.н.). Солидарността с турците и активната гражданска 
позиция се пораждат като реакция на комунистическата политика на 
насилие спрямо турците, предизвикала дълбока международна изола- 
ция на България. 


Решението за възстановяване имената на българските мюсюлмани, 
пострадали в кампаниите по преименувания в миналото, е взето от Дър- 
жавния съвет на 29.ХП.1989 г. под натиска на току-що разкрепостеното 
гражданско общество. Възстановяването на имената започва с приема- 
нето на два закона - от март 1990 г. ис поправките към него от ноември 
същата година. До пролетта на 1991 г. са удовлетворени молбите за 
възстановяване на имената на около 600000 мюсюлмани. Това става 
трудно и след преодоляването на мощна националистическа кампания, 
организирана от структурите на комунистическата партия в районите 
със смесено население и в столицата. 


С няколко закона за амнистията между 1989 и 1990 г. са освободени 
от затвора част от българските турци, осъдени за съпротива срещу на- 
силствената смяна на имената. С президентски укази са помилвани през 
1990 г. онези, които продължават да излежават подобни присъди. Закон 

от юни 1991 г. обявява политическа и гражданска реабилитация на всич- 
ки репресирани във връзка с насилствената асимилация (Кънев 1998). 
Наследниците на осъдените на смърт, чиито присъди са изпълнени, на 
загиналите при стълкновенията, на самоубилите се и безследно изчез- 
налите, са обезщетени и получават наследствени пенсии. Онова, което 
не е сторено и до днес, е разкриване на архивите, свързани с т.нар. 
“възродителен процес” и справедлив процес срещу виновниците. ОТт- 
съства политическа воля това да бъде сторено, дори от страна на Съюза 
на демократичните сили и други по-малки либерални формации. 


Един безспорно позитивен факт за демократичните процеси в 
България е учредяването през 1990 г. и укрепването на Движението за 
права и свободи. Неговото съществуване е оспорвано от различни слоеве 
на българското общество със съвършено различни мотиви. Има теза, 
че ДПС е замислено от тайните централи на комунистическата партия. 
Дори да е така, неговото развитие и реалният му принос за толерант- 
ността и демокрацията в България несъмнено свидетелстват, че още с 
първите си стъпки Движението се е измъкнало от контрола на своите 
създатели. Същото може да се каже иза неговия лидер. Посредственият 
политически елит в България непрекъснато се опитва да хвърли Доган 
на разтерзанието на медиите и обществото, представен в черно-бели 
краски, без да се съобразява, че той вече е вписан в страниците на съв- 
ременната ни история, въпреки или заедно с кривулиците и драматизма 
на сложната си личност. 


През периода 1990-96 г. социалистите и подкрепящите ги национа- 
листически организации веднъж сезираха Конституционния съд и още 
два пъти се опитаха да организират подписки с въпроси за легитим- 
ността на ДПС. Техните питания са свързани не с конкретни противокон- 
ституционни актове на ДПС, а с факта, че това е организация на турците 
и мюсюлманите в страната. Най-често атаките срещу ДПС са конюнк- 
турни, свързани със сложни икономически и политически ситуации, 
когато управляващите губят обществен престиж и трябва да отклонят 
общественото внимание в друга посока. 


Създаването на собствена партия на турците и мюсюлманите в стра- 
ната, която привлича и значителни маси от циганите, е реална необ- 
ходимост ив сложните преходни години вдъхва спокойствие и увереност 

на малцинствата, че в обстановка на резки промени и несигурност във 
всички сфери на живота, могат да защитават своите права, както и да 
участват пълноценно в политическия и икономическия живот. Социо- 
логически проучвания от 1992 г. до днес показват ясна и силна тенденция 
към намаляване на негативните стереотипи спрямо турците. Съществу- 
ването им в публичното пространство чрез самостоятелна политическа 
организация ги легитимира окончателно в очите на българската общест- 
веност. Те вече са възприемани като съставна част от българската нация 
и пълноправен субект на политическия живот. Това е новост за послед- 
ните 120 години и свидетелства за несъмнената модернизация на 06- 
ществената мисъл и на България като цяло. 

Униати 
Светлозар Елдъров 


Католиците от източен, източно-славянски или славяно-византий- 
ски обред, известни още като униати, са едно ст най-младите, но и най- 
непознатите религиозни малцинства в страната. В историографията все 
още липсва цялостен труд за тяхното минало, а доколкото са правени 
опити в това отношение, сред тях преобладават проблемно или хроноло- 
гически ограничени изследвания (Кирил, Патриарх български 1962, 
1968; Генчев 1979; Тодев 1994; Бойгапоу 1960; Сгипс! 1977). Български- 
те униати не са били обект и на някакъв по-специален културологически, 
социологически или етноложки интерес. В общественото и медийното 
пространство вместо реалният им образ присъства една до голяма сте- 
пен деформирана представа, която отразява старите фобии на правосла- 
вието от католическата пропаганда (Иванова 1998). 


Унията като църковен феномен и униатите като религиозна общ- 
ност са продукт на сложните взаимоотношения между католицизма и 
православието, при които културно-политическата същност е втъкана 
в клерикално-теологическата канава на конфронтацията между Източ- 
ната и Западната църква. Еклезиастичното съдържание на понятието 
го определя като възможност за дадена източно-православна църква 
илиза част от нея да влезе чрез единение и общение в лоното на Католи- 
ческата църква при запазване на собствения култов, каноничен, ритуален 

и богословски облик. Датира от 1181 г., когато маронитите на територия- 
та на днешен Ливан признават върховенството на папата и се приобща- 
ват към Каголическата църква. Днес броят на униатските църкви, рес- 
пективно на униатските религиозни общности възлиза на 22, всички с 
различен етнически, културен и исторически произход. По-значителните 
униатски общности са в Украйна, Румъния и Индия. Едни от най-мало- 
бройните са българските униати (Опег!е саноПсо 1962: 798). 


Униатството е плод на борбата на българския народ през ХГХ в. за 
самостоятелна църква, национална йерархия и културна еманципация 
от елинизма. Част от българската интелигенция, която не желае да се 
примири с неотстъпчивостта на Вселенската патриаршия и с инерт- 
ността на руската дипломация, възприема съединението с Католическата 
църква като най-радикално средство за разрешаването на църковно-на- 
родния въпрос. Официално води началото си от 18 декември 1860 г., 
когато делегация от духовни и светски лица връчва чрез апостолическия 
викарий в Цариград молба до папа Пий ГХ за църковна уния. Санкцио- 
нирането на този акт от Светия Престол и от Високата Порта довежда 
до признаването на българите като отделна религиозно-народностна 
общност в Османската империя - булгар католик милет. Начело на Бъл- 
гарската униатска църква, която тогава и в следващите години се самона- 
зовава Църква на съединените българи или Съединена българска църква, 
е поставен архиепископ Йосиф Соколски със седалище в Цариград, 
признат от османското правителство за граждански началник на бълга- 
роуниатската общност (милет баши). Униатското движение започва да 
печели почва и в други градове, главно в Македония и Тракия (Кирил, 
Патриарх български 1962: 155-190,221-252). 


Бързият напредък на униатското движение активизира руската 
дипломация, която не може да се примири с обстоятелството, че бъл- 
гарите се изплъзват от нейното политическо влияние. На 6 юни 1861 г. 
архиепископ Йосиф Соколски е отвлечен от Цариград и затворен до 
края на живота си (1879 г.) в Киево-Печорската лавра. С натиск или с 
увещания повечето от политическите и духовните водачи на движението 
са принудени да го напуснат и то започва да заглъхва. Кризата е преодо- 
ляна едва през 1865 г., когато архимандрит Рафаил Попов е ръкоположен 
епископ и назначен за апостолически викарий на българите униати в 
Османската империя със седалище в Одрин. 


400 Светлозар Елдъров 


По това време ведомството на Българската униатска църква се приз- 
нава от около 5500 души в Одрин, Малко Търново и 13 села в Одринския 
вилает и около 3500 души в Македония. През втората половина на 60- 
те и първата половина на 70-те години на ХТХ в. униатското движение 
се стабилизира и дори изживява известен напредък. Обширната епархия 
на епископ Р. Попов, която обгръща Тракия и Македония и има статут 
на апостолически викариат, наброява над 11000 българи униати, 15 
свещеници, два манастира с около 150 монаси и монахини и редица 
училища. В нейна подкрепа действат мисионерските ордени на възкре- 
сенците и успенците в Тракия и на лазаристите в Македония, които са 
особено активни в просветния сектор. Въпреки смъртта на епископ Р. 
Попов на 23 февруари 1876 г. униатското движение продължава да 
печели привърженици, особено в Кукуш и околните българските села, 
за което съдейства преминаването на екзархийския епископ Нил Изво- 
ров на страната на унията и неговата мисия в Македония през 1877 г. 
(Елдъров 1994: 12-14, 24-28). 

Новите политически реалности на Балканите след Руско-турска- 
та война през 1877-1878 г. и решенията на Берлинския конгрес през 
1878 г. временно разстройват и забавят развитието на униатското дви- 
жение. В мнозинството си българите униати остават в пределите на 
Османската империя и само една малка част попада в границите на 
Източна Румелия, а след 1885 г. в Княжество България. Новата криза 
обаче е изживяна бързо, за което спомага най-вече реорганизацията 
през 1883 г. Гогава са създадени две епархии със статут на апостоли- 
чески викариати - Гракийска епархия със седалище в Одрин ис епис- 
коп Михаил Петков, и Македонска епархия с официално седалище в 
Солун, но с фактическа резиденция в Кукуш, начело с епископ Лазар 
Младенов. В Цариград като върховен духовен и граждански началник 
на българоуниатската общност в Османската империя пребивава архи- 
епископ Нил Изворов. В следващите години униатското движение 
изживява особено голям подем в Македония, започнал още от 1874 г., 
където се присъединяват над 80000 българи. Най-силен размах 
движението приема в Кукушка, Гевгелийска и Ениджевардарска каза. 
Само в Кукуш от 1050 християнски къщи 1020 признават ведомството 
на униатската църква. 

За този прогрес на униатското движение съществена роля изигра- 
ва обстоятелството, че до 1890 г. в Македония няма българоекзархий- 
ски владици и екзархийското църковно-училищно дело среща големи 
спънки както от страна на Вселенската патриаршия, така и от Високата 
порта. С постепенното стабилизиране на Българската екзархия и 
допускането на нейни владици в Македония започва процес на отлив 
от униатството. Той приема още по-големи мащаби след 1895 г., кога- 
то архиепископ Нил Изворов и епископ Лазар Младенов се връщат в 
православието. В края на ХХ в. униатството се развива с определено 
низходяща тенденция, която го ограничава само в отделни райони - 
Кукушко, Гевгелийско и Ениджевардарско в Македония и Мал- 
котърновско и Одринско в Тракия (Кирил, Патриарх български 1968: 
353-372). 


През първото десетилетие на ХХ в. между екзархистите и униатите 
в двете области се установява своеобразно негласно статукво, наруша- 
вано само от единични случаи на преминаване от едната към другата 
страна, мотивирани от лични причини. Произхождащите от католи- 
ческите среди сведения говорят за над 7000 униати в Македония и около 
4000 в Одринска Тракия, докато според екзархийските източници тех- 
ният брой е два пъти по-малък. Истинското състояние вероятно трябва 
да се търси някъде по средата между данните на заинтересованите източ- 
ници, но каквото и да е неговото цифрово изражение, остава като нео- 
спорим факт, чеуниатите в двете области вече съставляват незначително 
малцинство на фона на своите екзархийски сънародници". През този 
период настъпва и известна промяна в църковно-административното 
устройство на униатската църква. След отказването на архиепископ Нил 
Изворов неговата длъжност в Цариград остава вакантна чак до 1907 г., 
когато за духовен и граждански началник на българоуниатската общност 
в Османската империя е назначен архиепископ Михаил Миров (Гапшт 
1925: 358-362). 


И през този период българското униатство продължава да се крепи 
на мисионерските общества на успенците, възкресенците и лазаристи- 
те, които го подпомагат най-вече в училищно-просветното дело. Във 
всяко селище с униатско присъствие има училище. В Одрин от 1874 г. 
функционира Българо-католическата гимназия на възкресенците. Освен 

нея възкресенците поддържат в града и духовна семинария за подготов- 
ка на източнокатолически свещеници. Своя духовна семинария в пред- 
градието Караагач още от 1897 г. имат и успенците. В местността “Зей- 
тинлик” край Солун от 1880 г. съществува духовна семинария на ла- 
заристите. За българите униати са достъпни и всички други католически 
учебни заведения в Османската империя. 


Македонският апостолически викариат ражда и едно уникално 
явление в историята на българското униатство - обществото на сестрите 
евхаристинки, основано на 9 април 1889 г. в Солун с помощта на лаза- 
ристите. То работи в сферата на благотворителността и просветната 
дейност със собствени правила, заимствани от Дъщерите на милосър- 
дието на Св. Викентий. През 1892 г. евхаристинките пренасят центъра 
на своята дейност в с. Палюрци, Гевгелийско, където изграждат мана- 
стир, сиропиталище и училище. Обществото се развива бързо, като раз- 
крива мисии в още пет селища. В периода на своя разцвет в навечерието 
на Балканската война евхаристинките наброяват около 40 монахини и 
послушнички, почти изключително българки от Македония (Елдъров 
1997: 96-100). 


Освен в Османската империя известен брой униати има и в Бъл- 
гария. През първата половина на 80-те години на ХХ в. в някои села и 
в по-големите градове на Източна Румелия се наброяват около 120-150 
униатски семейства. Първите униатски енории там се оформят през 
1883 г. в селата Топузларе и Доврукли (дн. Зорница и Правдино), Ям- 
болско, и в Пловдив. В следващите години броят на униатското насе- 
ление в България нараства до около 1000 души ив навечерието на Бал- 
канската война вече съществуват осем енории. Униатските свещеници 
са 15, някои от които са французи успенци и поляци възкресенци, мина- 
лив източния обред. В духовно отношение униатите в България зависят 
от Одринския апостолически викариат. 


Трите войни през 1912-1918 г. - Балканската, Междусъюзническата 
и Първата световна - коренно променят политическия и етническия 
облик на Балканския полуостров. Най-голям крах претърпява българ- 
ското национално и културно дело в Македония и Одринска Тракия. 
Тази съдба солидарно споделят и българите униати в двете области. За 
Българската униатска църква катастрофата е пълна, защото тя се заражда 

и развива почти изключително на територията на двете области. Там се 
намират епископските седалища, там са духовните семинарии, учили- 
щата и повечето институции. След войните всички униати от Одринска 
Тракия и по-голямата част от Македония се преселват в България. 


В годините непосредствено след Първата световна война в грани- 
ците на българската държава се наброяват около 9000 българи униати, 
пръснати в над 30 селища. Само в 19 градове и села обаче те са организи- 
рани в църковни общини - енории”. От тях 8 са старите униатски енории, 
съществували до 1912 г.,а останалите са създадени от бежанците. Броят 
на униатските свещеници възлиза на 39 души, от които най-много - по 
шест - се установяват в София и Пловдив, а по трима в Малко Търново 
и Стара Загора. 


Повечето от униатските енории принадлежат на тракийските униа- 
ти, които се заселват компактно в някои погранични села на Югоизточна 
България. За разлика от тракийци, униатите бежанци от Македония не 
успяват да се организират така добре в църковно отношение. По-голя- 
мата част от тях се заселват в София, където съставляват мнозинството 
от общия брой на източнообредните католици в столицата, изчисляван 
по онова време на 3000 души. Мнозинството от тях, както и от другите 
униатски изселници от Македония, пръснати по различни селища в 
провинцията, с течение на времето по пътя на вътрешната миграция и 
смесените бракове се асимилират сред източноправославните си съ- 
народници. Около 2000 българи униати остават в района на Струмица 
и Гевгели, тогава в границите на Кралство Сърбия. В Гърция след вой- 
ните не остава нито един българин униат, а техните църковни и учи- 
лищни имоти там са присвоени от гръцките униати, преселени от Од- 
ринския вилает. 


През първата половина на 20-те години изпъква нуждата от цялост- 
на реорганизация на Българската униатска църква. Като първа мярка 
останките от нея са събрани в една обща църковна структура за цялата 
страна под управлението на архимандрит Христофор Кондов, назначен 
за апостолически проадминистратор със седалище в Пловдив. Той уми- 
ра през 1924 г. За да подпомогне реорганизацията на униатската църк- 
ва, през 1925 г. в България пристига апостолическият визитатор архи- 
епископ Анджело Джузепе Ронкали, бъдещият папа Йоан ХХШ. С него- 

во съдействие проблемите са превъзмогнати и униатите са организирани 
в една църковна област - епархия, съвпадаща с границите на България. 
За неин администратор на 23 септември с. г. е назначен архимандрит 
Стефан Куртев, който в края на следващата година е въздигнат в епис- 
копски сан под името Кирил Куртев. Под негово управление в годините 
между двете световни войни униатската църква, която официално се 
именува “Католическа източна митрополия в България”, успява да се 
закрепи в организационно и кадрово отношение и дори да отбележи 
известен растеж с откриването на нови енории, навлизането на нови 
свещеници и разкриването на някои културно-просветни и благотво- 
рителни институции. 


През 1939 г. в България се наброяват 20 униатски енории, които 
покриват 37 селища, тъй като някои От енориите са съставни. Броят на 
униатите в страната възлиза на 9520, от които 1700 бивши македонски 
и тракийски бежанци все още остават неорганизирани в църковно отно- 
шение. Униатските духовници по това време са 41, от които | действащ 
епископ, | епископ на почивка, | протосингел на митрополията, 20 
енорийски свещеници, 4 помощник-енорийски свещеници и 14 стари 
пенсионирани свещеници. В чужбина, главно във Франция и Италия, 
се подготвят за униатски свещеници още 8 души. В страната има 19 
униатски църкви, | параклис, 3 молитвени дома в частни сгради, а на 
други седем места вярващите се обслужват от приходящи свещеници в 
частни домове поради липса на помещения. Под прякото ръководство 
на Католическата източна митрополия се намират две монахински 
общества - евхаристинките, които след Първата световна война продъл- 
жават дейността си в България, и кармелитките, които пристигат от 
Цариград през 1935 г. Някои униатски духовници са членове на ре- 
лигиозните общества на успенците, възкресенците и францисканци- 
те-конвентуалци, които развиват акгивна мисионерска дейност в Бълга- 
рия, но се ръководят от свои централи в чужбина. Униатите в страната 
разполагат с една частна прогимназия в Малко Търново и четири ду- 
ховни семинарии с пансиони в Пловдив, Ямбол, Стара Загора и София. 
Евхаристинките поддържат сиропиталище и трапезария за бедни в 
София и детски колонии и трапезарии в с. Покрован, Ивайловградско, 
ис. Ново Делчево, Петричко. Българските униати имат и две културно- 
просветни и благотворителни организации -- Македонската католическа 

лига и дружеството “Св. Св. Кирил и Методий” (Централен държавен 
архив, ф. 166, оп. 1,а. е. 83, л. 14-15). 


След Втората световна война униатите в България търпят общите 
ограничения на комунистическия режим спрямо религията, а след 
Всеправославното съвещание в Москва през 1948 г.- конкретно срещу 
католиците. Тогава на Католическата църква са отнети всички недви- 
жими имоти с изключение на църквите. Представителите на чуждите 
мисионерски общества са принудени да напуснат страната. Забранена 
е просветната и каритативната дейност, преустановява се издаването 
на религиозна литература (Калканджиева 1992: 144-151). 


1950 година бележи нов етап в отношението на държавата спрямо 
Католическата църква, който цели нейното унищожаване. Започват 
арести на духовници, включително и униатски. През 1952 г. се провежда 
серия от закрити процеси срещу католически духовници. На големия 
публичен процес от 29 септември до 3 октомври с. г. са осъдени 40 ду- 
ши, от които 28 свещеници. Произнесени са четири смъртни присъди 
и общо 405 години затвор. Католическата църква в България преживява 
най-жестокия удар в своята история. 


В началото на 60-те години комунистическият режим смекчава в 
известна степен политиката си спрямо католиците. Преживелите свеще- 
ници излизат от лагерите и затворите и възобновяват своята дейност 
под строгия контрол на властта. Това състояние продължава до 1989 г. 


Понастоящем униатите в България са организирани в Католическа 
екзархия със седалище в София, ръководена от епископ Христо Пройков. 
Той еи председател на Междуобредната католическа епископска кон- 
ференция в България - най-висшият църковно-административен орган 
на католиците от двата обреда в страната. Униатската църква наброява 
десет действащи енории и толкова свещеници, повечето на преклонна 
възраст. Те се подпомагат от двайсетина монахини-евхаристинки, техни 
връстнички (Елдъров 1994: 171-190). 


По неофициални данни броят на българските униати днес възлиза 
на около 10000 души, но активни по отношение на религиозната прак- 
тика са не повече от половината. Пръснати из цялата страна, те се кон- 
ституират като общност благодарение на църковната структура, рели- 
гиозния обряд и историческата традиция. Има опити за активизиране 

на социалната и културната дейност, които обаче повече се вписват в 
общокатолически план и изцяло зависят от външна подкрепа. 


Настоящето и бъдещето на българските униати до голяма степен е 
предопределено от развитието на междуцърковните взаимоотношения 
между Римокатолическата и Източноправославните църкви. През 1993 
г. смесена комисия от богослови от двете християнски традиции изготвя 
проекто-декларация, която дефинира взаимноприемливи принципи за 
униатските църковно-религиозни общности. Постигнато е съгласие, че 
униатският модел на общение чрез преминаване на части от източно- 
православните църкви към католицизма е продукт на изчерпана тенден- 
ция от миналото, която не може да се толерира в настоящето. Същевре- 
менно съществуващите днес униатски църкви се признават за легитим- 
ни, доколкото дейността им се ограничава само до съответната общност. 
На практика това означава взаимен отказ от прозелитизъм и установя- 
ване на църковно-религиозно статукво. 


Бележки 


1 В навечерието на Балканските войни в Тракийския апостолически викариат 
българите униати са съсредоточени в Одрин, Малко Търново и в 8 села: Мустракли, 
Дервишка могила, Акбунар, Енидже, Каяджик, Покрован, Елягюню и Лизгар. Общо в 
епархията се наброяват 12 униатски църкви и 31 свещеници, от които 6 успенци и 5 
възкресенци, минали в източния обред. Под ведомството на Македонския апостолически 
викариат спадат Солун и 23 селища в 5 кази: Кукуш и селата Михалево, Гавалянци, 
Женско, Гърбошел, Горни и Долни Тодорак, Лелево, Раяново и Алексово, Кукушка каза; 
Гевгели и селата Стояково, Богданци, Гявато, Сехово, Моин, Милетково, Палюрци и 
Шльопинци, Гевгелийска каза, Енидже Вардар, център на едноименната каза; селата 
Пирава и Балинци, Дойранска каза и с. Юнчии, Солунска каза. Общо в епархията се 
наброяват |16 църкви с 45 свещеници и монаси. 


2 Пловдив, Ямбол, Сливен, Стара Загора и в селага Топузларе, Доврукли, Гаджи- 
лово и Соуджак ( дн. с. Студена, Свиленградско). 


3 София, Пловдив, Ямбол, Сливен, Стара Загора, Малко Търново, Казанлък, 
Мустратли, Дервишка могила, Армутлук (Присадец, Тополовградско), Хамидие 
(Фнлнпово, Тополовградско), Каваклии (Тополовград), Соуджак, Топузларе, Доврукли, 
Гаджилово, Енина, Покрован и Атерен (Кобилино, Ивайловградско). 

Българските общности зад граница 
Благовест Нягулов и Емил Миланов 


Нееднозначната употреба на термините за означаване на българите, 
живеещи отвъд държавните граници на България, налага необходи- 
мостта от някои уточнения. В хронологичен план използваните термини 
отразяват различните подходи към това население и са отражение на 
историческите етапи, през които преминава българското общество. След 
възстановяването на българската държавност през 1878 г. се говори 
главно за поробени българи, които са обект на политика на освобождение 
и обединение, след Първата световна война - за български малцинства, 
чиито права са защитавани въз основа на специалните международни 
договори, а към края на комунистическия режим - за българи в чужбина, 
които са приобщавани към България по каноните на тогавашната 
партийно-идеологическа конюнктура. Последният термин продължава 
да се използва най-често и в съвременния обществено-политически 
речник след 1989 г., наред с други като диаспора, емиграция, общности 
и много по-рядко национални малцинства. 


Терминът българи в чужбина, въведен в употреба със създаването 
на Комитета за българите в чужбина през 1982 г., акцентира върху 
индивидите и териториалното разграничаване от България. Първият 
акцент - българи - не отчита все по-налагащото се в международните 
отношения след 1989 г. разбиране за необходимостта от защита и на 

колективните малцинствени права. Съвременните процеси изтласкват 
на преден план проблемите на компактните български общности в 
балканските страни и в бившия Съветски съюз и то именно в техния 
общностен характер. Вторият акцент - чужбина - не отчита все по- 
широкото разпространение на принципа за етно-териториалното 
самоопределение, довело до скорошното разпадане на федеративните 
държави в Източна Европа. Той не е точен, ако се приложи спрямо 
българското автохтонно население, останало извън българските 
държавни граници по силата на международни договори. 


Тези гранични на България общности не се включват ив понятията 
емиграция или диаспора, които се отнасят до емигрирали или 
разпръснати извън етническата и държавната територия групи. Според 
някои автори, в широк смисъл понятието диаспора означава 
разпространението на всеки етнос извън неговите държавни етнически 
граници и включва както емигрантите, така и автохтонното население, 
без да изисква задължително наличие на държава или регион-център 
(Бъчваров 1993: 20-22). 


В международните документи не е формулирана общоприета 
дефиниция на термина национално малцинство. Той не се използва и 
от действащата българска конституция. Предлаганите определения 
обединяват обективини и субективни критерии. Обективните са 
трайното местожителство в държавата и съответното гражданство, 
етническите, религиозните или езиковите характеристики, които се 
различават от тези на мнозинството от населението и недоминиращото 
положение спрямо него, а субективните - мотивацията да се запази 
специфичната идентичност, включваща културата, традициите, 
религията, езика (Вепой-Койтег 1996: 12-15). В теоритичните 
изследвания националните малцинства се разглеждат като разновид- 
ности на етническите малцинства, които са части от нации в други 
държави и имат предимно сецесионистка или автономистка ориентация. 


Ограниченията на посочените определения се избягват, ако се 
използва като възможно най-обобщаващ терминът българи зад граница 
(или задгранични българи - Александров 1995), когато се визират 
индивиди, както и производното понятие български общности зад 
граница, което акцентира върху общността. Тези названия се добли- 

жават до самоназванието на представители на българските общности: 
“Аз съм българин от Бесарабия.” или “Българи сме - от Голо Бърдо”. 


И така, терминът български общности зад граница се отнася към 
групи население извън държавните граници на България с достатъчна 
численост, компактност или сцепление, чиято минала и/или настояща 
идентичност е свързана с българските етнос, територия, държава или 
култура. Без да се отрича правото на употреба на другите определения, 
този термин се използва и в настоящата публикация, тъй като в нея 
става дума преди всичко за най-актуалните през последните години 
проблеми на “външните” българи като общности. 


Целта на студията е да представи в обобщен вид и без претенции 
за изчерпателност основната проблематика на българските общности 
зад граница. Предмет на анализ са три основни проблема: 1) Иденти- 
фикацията на българските общности с оглед техния произход, начини 
на формиране, численост, териториално разпределение и характерни 
особености; 2) Динамиката в развитието на българските етнически 
идентичности с оглед основните маркери и фактори, които я определят 
и 3) Съвременното етно-политическо развитие на българските 
етнически общности с оглед политиката на държавите-приемници и 
държавата-майка, малцинствен статут и организирани движения. 


» » » 


Идентификация на българските общности. Наред с българската 
държава и малцинствените групи в България, българските общности 
зад граница са един от “вътрешните” фактори, които определят разви- 
тието на българския национален въпрос в ново и най-ново време. Тях- 
ната идентификация е обусловена от разбирането за историческата и 
съвременната същност на българската нация. 


Българската нация възниква като етническа въз основа на бъл- 
гарския етнос през епохата на националното възраждане (краят на ХУШ 
и ХГХ в.), излизайки от един религиозен (източноправославен) контекст 
и изграждайки един модерен национализъм. Главният обединителен 
маркер в този процес е българският език, а “опонентите”, срещу които 
се гради националната идентичност, са Цариградската патриаршия и 

Османската империя. Етно-териториалният обхват на нацията е очертан 
за първи път официално от фермана на турския султан за учредяване 
на Българската екзархия (1870 г.) ие потвърден в общи линии от 
решенията на Цариградската конференция на великите сили (1876 г.) и 
от Санстефанския мирен договор (1878 г.). Етническото разграничаване 
на религиозна основа, наследено от османската система на “милета”, е 
една от Характерните черти на българския национализъм, която не е 
изчезнала напълно и в наши дни. Това доказва възприемането на 
изповядващите исляма предимно като “турци”, което е и една от 
пречките при приобщаване на българите мюсюлмани към етническата 
нация. Друга особеност на българския национализъм, наследена също 
от преднационалните векове, е отъждествяването със славянството. 
Изиграло своята роля за поддържане на етническото самосъзнание под 
чуждата власт, акцентирането върху славянския Характер на българската 
нация изключва от обхвата й нейните българо-тюркски компоненти. 


Доминиращият етно-унитарен модел в развитието на българската 
нация поставя на преден план съдбата на възприеманите като “изконни” 
територии и на родствените етнически общности, които остават или 
се формират извън границите на държавата. Този модел определя 
ограниченото възприемане само на етническите и източноправо- 
славните българи като част от нацията. Попаднали по силата на различни 
обстоятелства в други държави, тези “външни” българи и техните 
поколения се интегрират граждански, а понякога и етнически към тях. 
Тези, които запазват своята първоначална идентичност, би следвало да 
се разглеждат като части от българската етнокултурна общност. В 
случаите, когато те запазват или възстановяват българското си граждан- 
ство, тези българи се интегрират и към българската гражданска нация. 


От друга страна, в държавните граници на България след 1878 г. 
протича, макар и бавно, процес на създаване на гражданско-национална 
общност, която обхваща не само етническите и православните българи, 
но и малцинственото население - етнически небългарските и религиозно 
неправославните групи, живеещи на територията на държавата. Емигри- 
рали извън България, представителите на малцинствените групи също 
продължават да бъдат обвързани в една или друга степен не само с 
българската гражданска, но и с българската културна общност. 

Трудностите при идентификацията на задграничните общности 
като български се дължат на търсения избор между двата основни, но 
до голяма степен механични подхода при дефинирането на една мал- 
цинствена група. Първият подход се основава на произхода, а вторият 
- на самоопределението. Но ако акцентирането върху произхода не 
винаги може да обясни промените в етническата идентичност, абсолю- 
тизирането на самоопределението често пренебрегва нейната устойчи- 
вост (Кръстева в настоящата книга). Поради вътрешното развитие на 
общността и външни въздействия, произходът може да е престанал да 
играе етноопределяща роля, а самоопределението може да се дължи на 
конюнктурни обстоятелства. Възприетият в настоящия труд подход 
набляга на връзката между произход и самоопределение, както и на 
динамиката на индивидуалната и груповата идентичност. Най-сигурни 
критерии за наличие на българска идентичност остават конкретните 
индивидуални и групови изяви на тази основа. Този подход се прилага 
и при идентификацията на българските общности зад граница. 


Според битуващите в българското обществено съзнание етно- 
национални представи се обособяват два типа български общности зад 
граница. За “класически” се приемат тези общности, които говорят 
български език в неговото многообразие от диалекти и изповядват 
източно-православната християнска религия. Другите общности са 
“особени” случаи, които се разминават с “класическата” представа - 
изповядват други религии, или говорят други езици. Към този тип 
общности спадат, например, българите мюсюлмани от Голо Бърдо, 
Кукаска и Призренска (Косовска) Гора (съответно в Албания и Югосла- 
вия), Беломорска и Одринска Тракия (Гърция и Турция), българите 
католици от Банат (Румъния и Югославия), както и тюркоезичните 
гагаузи в Бесарабия и Таврия (Молдова и Украйна). 


В зависимост от етническия произход, българските общности зад 
граница формират три основни групи: първата включва етническите 
българи, втората - диаспората с небългарски етнически произход, а 
третата група са общностите с българо-тюркски произход. 


Данните за общата численост на задграничните българи варират 
от над един до седем милиона души, в зависимост от обективността и 
обхвата в различните оценки. Най-често българските източници използ- 


Българските общности зад граница 413 


ват като основен критерий българския етнически произход, без да 
включват и българо-тюркските общности. Общата численост на бъл- 
гарите зад граница (без тези с български произход в Република Маке- 
дония), според някои изчисления, възлиза на около 1100000 (Бъчваров 
1993: 26, 29). По данни на Агенцията за българите в чужбина, в които 
се включват и общностите с български произход в Република Македония 
и Гърция, задграничните българи наброяват около 2300000. Във всички 
случаи българските оценки са по-високи в сравнение с цифрите, пре- 
доставяни от официалните преброявания в съответните държави, които 
се основават на самоопределението, било то свободно или не. Според 
техните данни, най-многобройните български общности зад граница 
живеят в Украйна и в Молдова. Трудностите при опитите за по-точна 
статистическа характеристика се дължат и на това, че емигрантите от 
България до 1908 г. са регистрирани като част от турския етнически 
масив (поради формалната зависимост на Княжеството от Империята 
до обявяване на независимостта), а тези от задграничните български 
общности - като емиграция от съответните чужди държави (Пантев 
1991: 2). 


Една класификация на българските общности зад граница въз 
основа на техния произход би имала следния вид: 


1. Общностите на етническите българи са две групи, в зависимост 
от различния им начин на формиране - автохтонно население и диаспора. 


1.1. Автохтонните общности населяват възприеманата през 
модерната епоха като българска етническа територия, като попадат в 
границите на съседни държави по силата на международни договори 
след 1878 г. Берлинският договор от същата година оставя извън 
границите на създаденото Българско княжество етническите българи в 
автономната област Източна Румелия, Македония и Одринска Тракия, 
които остават под властта на Османската империя, в Поморавието - 
районите на Пирот и Враня, които са присъединени към Сърбия, както 
и тези около Ниш и Лесковац, включени в сръбската територия по силата 
на Санстефанския договор, и в Северна Добруджа, която е предадена 
на Румъния, също в съответствие със Санстефанския договор. През 
1885 г. се извършва съединението на Княжеството и Източна Румелия. 
В резултат на двете балкански войни, завършили с Букурещкия и Цари- 

градския мирни договори от 1913 г., към България са присъединени 
Пиринска Македония, Западна Тракия, Източните Родопи и Северна 
Странджа, Южна Добруджа е предадена на Румъния, а Вардарска и 
Егейска Македония - съответно на Сърбия и Гърция. След Първата 
световна война, по силата на Ньойския мирен договор от 1919 г., българ- 
ската държава губи и Западна Тракия, преминала по-късно в границите 
на Гърция, както и околията на Струмица и т.нар. Западни български 
покрайнини (част от околиите на Цариброд, Босилеград - бивша, Трън 
и Кула), които са анексирани от Сърбия (Югославия). Последната 
промяна на българските граници се извършва с възвръщането на Южна 
Добруджа към България след сключения с Румъния през 1940 г. 
Крайовски договор. Държавните граници на страната към 1941 г. са 
потвърдени след Втората световна война от подписания през 1947 г. 
Парижки мирен договор. 


Тези териториални промени са свързани с промени в етно- 
демографските характеристики на съответните области, които се извър- 
шват както в резултат на естествената асимилация, така и поради 
политиката на принудителна денационализация и дискриминация от 
страна на държавите-приемници. Този режим поражда периодични и 
масови бежански движения към държавата-майка България предимно 
на етническите българи от Македония и Тракия, както и на тези от 
Западните покрайнини и Добруджа, като общата численост на 
бежанците през периода 1878-1940 г. възлиза на около 1200000 души. 
Миграциите водят до почти пълно обезбългаряване на цели територии, 
като тази на Източна Тракия след Балканските войни, до намаляване на 
числеността и промяна на етническата идентичност на останалото по 
родните си места българско население. Наред с това се извършват и 
междудържавни размени на малцинствени населения - след Първата 
световна война между България и Гърция, и след Крайовския договор 
между България и Румъния (румънските колонисти от Южна Добруджа 
срещу българите от Северна Добруджа), които също водят до частично 
обезбългаряване на северните гръцки области и на румънска Добруджа. 

В наши дни сравнително най-многочислените задгранични 


общности на автохтонно население със запазена българска идентичност 
са тези на българите в Югославия и Албания. По време на анексията на 

Западните покрайнини към Югославия през 1919 г. тамошните българи 
са около 55000, а според последното югославско преброяване от 1991 
г. те наброяват 25000 (Тодорова 1994: 9-10). Числеността на българите 
в албанските области Голо Бърдо, Мала Преспа, Кукаска Гора, няколко 
села в района на Корча и др., според български източници, възлиза на 
около 37000 (Ташев 1994: 152-153). В тази група се включва и най- 
многобройното население с български произход извън България - на 
територията на Република Македония ив Северна Гърция, значителна 
част от което вече е придобило друго небългарско самосъзнание. 


1.2. Етническата диаспора (емиграция) се формира чрез 
изселване от българската етническа територия и от държавата поради 
чужди владичества, политически притеснения, икономически неблаго- 
получия, стремеж за лична изява. В зависимост от времето и причините 
на изселването, тази група се подразделя на четири подгрупи: “истори- 
ческа” диаспора - преди 1878 г., икономическа и политическа емиграция 
- през периода 1878-1944 г., политическа емиграция след 1944 г. ииконо- 
мическа емиграция след 1989 г. Задграничните общности на етничес- 
ките българи се попълват допълнително от индивидуалните външни 
миграции поради семейни, образователни и други лични причини. 


1.2.1. “Историческата” диаспора възниква още преди 
окончателното формиране на българската нация през Възраждането и 
създаването на модерната държава. Първите миграции на българския 
етнос се извършват още по време на византийското владичество (Х!- 
ХПв.) По-късно емиграционният процес се поражда от налагането и 
условията на османското владичество, като през ХГУ-ХУ! в. той 
обхваща предимно интелектуалния елит, а през ХУП-ХТХ в. - селското 
население. Миграциите се засилват в резултат на неуспешни въстания 
срещу османската власт, като Чипровското през 1688 г., и особено по 
време на честите руско-турски войни и кърджалийските размирици в 
българските земи от края на ХУШ и началото на ХХ в. Българската 
емиграция до 1878 г. се насочва на север от Дунава, като се заселва от 
областта Банат, на запад, през Трансилвания, Олтения, Мунтения, 
Молдова, Бесарабия до Северното причерноморие и приазовие, на 
изток. Общият брой на изселилите се в княжествата Влахия, Молдова 
и Трансилвания възлиза на около 800000 - 900000 души (Грайков и 

Жечев 1986: 154). Асимилационните процеси променят първоначални- 
те количествени параметри. Днес формираната по този начин диаспора 
обхваща общностите в югославската част на Банат - няколко хиляди 
души, в Румъния - около 10000, според официалното румънско 
преброяване от 1992 г. (Нягулов 1995: 82-83), в Молдова и Украйна - 
съответно 88000 и 234000, според последното преброяване в Съветския 
съюз през 1989 г., както и вторично изселените в Русия и Средна Азия 
тамошни българи (Грек 1993: 211). Според представители на най- 
компактните и запазени български общности, тяхната численост е не 
по-малко от 120000 в Молдова, 400000 в Одеска област и 70000 в 
Запорожска област на Украйна. 


1.2.2. Икономическата емиграция от България и политическата 
емиграция на бежанци от Македония, Тракия (Национално- 
освободителното ...1997), Бесарабия, Банат и други задгранични 
територии и общности в края на Х!Х и първите десетилетия на ХХ в. 
започва да формира българската етническа диаспора в държавите на 
Средна Европа, в двете Америки ив Австралия. Върховите моменти 
на изселванията настъпват след преломни събития като неуспешното 
Илинденско-Преображенско въстание в Македония и Одринска Тракия 
от 1903 г., загубените от България войни през 1913 и 1918 г., икономи- 
ческите кризи. Асимилацията на задграничните емигранти се извършва 
по-ускорено поради факта, че те не са живели на територията на дър- 
жавата-майка (Пантев 1991: 2-3). През периода от 1880 до 1945 г. от 
страната се изселват 954000 души, без разлика на етническа 
принадлежност. Общата численост на българската емиграция в Северна 
Америка от нейното начало до днес е над 120000 - 130000 (Трайков 
1993: 272). Първите български колонии в средноевропейските страни 
са градинарски. В наши дни те са малобройни и включват значителна 
част български граждани: в Унгария - около 5000 българи (Дончев 1995: 
21); в Чехия - 3500 българи (Побратим 1994: 89) итн. 


1.2.3. Политическата емиграция след 9 септември 1944 г. обхваща 
представителите на управляващите дотогава среди, дейците на опози- 
ционните на комунистическия режим политически партии и орга- 
низации, лицата с демократични политически възгледи и поведение. 
Тези емигранти се установяват в страните на Западна Европа и Америка, 

а тяхната численост към средата на 50-те години възлиза на около 7000 
- 8000 (Василева 1993: 181). Също предимно по политически причини 
като Гражданската война в Гърция (1946-49 г.) или репресии срещу 
изявите на българска идентичност се извършва и следвоенната емигра- 
ция на населението с български произход от Егейска и Вардарска Маке- 
дония. 


1.2.4. Икондмическата емиграция след 1989 г. е и последната голя- 
ма емигрантска вълна от страната. Породен от социално-икономичес- 
ката криза и стимулиран от падането на желяз „ата завеса, този процес 
обхваща над половин милион души, по-го ямата част от Които са 
етнически турци. Сред новите емигранти - етнически българи преобла- 
дават високо квалифицираните специалисти, които се насочват към 
развитите в икономическо отношение държави, предимно към САЩ и 
Канада. Потенциална емиграция съставляват и обучаващите се в чуж- 
бина български граждани. Част от новите емигранти не възнамеряват 
да се установят трайно в чужбина, а лицата, които не успяват да се 
интегрират в държавите-приемници, се завръщат или са репатрирани, 
поради миграционните ограничения, налагани от съответните държави. 
По-бързата интеграция в новите условия е първостепенен проблем за 
тези емигранти, които още не представляват организирани общности. 


За разлика от политическата и икономическата емиграция от 
времето на тоталитарния режим, за новите емигранти не са проблем 
връзките с държавата-майка, а обединяването в български организации 
не е противопоставено на стремежа им към интегриране на новите 
места. Напротив, запазването на връзките с България или с други 
български емигранти би спомогнало за по-безболезнената адаптация 
към чуждата култура. 

2. Общностите на етнически небългарските малцинствени групи 
от България се формират също след външни миграции. Най-компакт- 
ните групи на тази диаспора съставляват българските евреи в Израел и 
българските турци в Турция. Общността на българските евреи в Израел 
възниква в резултат на масовото изселване през 1948-49 г., когато от 
България заминават организирано 32000 евреи (Василева 1992: 123). 
Периодичните изселвания на турско население от България след въз- 
становяването на българската държава през 1878 г. създават общността 

на изселниците в Турция (Желязкова в настоящия том). Най-много- 
численото еднократно изселване е резултат на политиката на т.нар. 
“възродителен процес” и се извършва през 1989 г. Само за няколко 
месеца към Турция заминават 370000 души, от които там остават 215000 
емигранти. Поради социално-икономическата криза изселванията на 
български турци продължават и през следващиге години, като числе- 
ността на емигрантите за периода 1990-93 г. възлиза на около 140000 
(Стоянов 1997: 213-214, 237-240). 


Отношенията на България с тези общности се определяг от сте- 
пента на тяхната предишна интегрираност в българското общество и 
характера на съжителството им с етническите българи, формиращи 
определени исторически представи и стереотипи. Добрата интеграция 
на българските евреи и безконфликтното им съжителство с българите, 
израз на което е и тяхното спасяване от Холокоста по време на Втората 
световна война, са предпоставки за продължаващата силна обвързаност 
с България на тяхната компактна група в Израел. Показателна за това е 
хуманитарната помощ и лобирането в полза на българската държава 
от тамошната организация на българските евреи. Подобно позитивно 
отношение към България имат и емигрирали от страната представители 
на арменската общност. 


Наследеното от османската система на “милета” етническо проти- 
вопоставяне на религиозен принцип и формирането на българската 
етническа нация на антитурска основа, етно-религиозната обособеност 
на етническите турци в страната и асимилационните действия, пред- 
приемани спрямо тях през 80-те години, са причините за натрупването 
на негативни стереотипи в отношенията между българи и турци, които 
се използват спекулативно от някои политически сили. С това се 
обяснява и слабият интерес на българската държава към общността на 
изселниците, които в Турция понякога са наричани “българи”. И там 
тяхната общност запазва значителното си вътрешно сцепление, а в 
организационно отношение е обединена в структурите на изселниците 
от балканските страни в Турция. Наскоро проведено изследване сред 
деца на изселници, завърнали се да получат висше образование в 
България, показа висока степен на привързаност към българската кул- 
тура (Ходжа и Миланов 1998). 

Общото за общностите, произлезли от малцинственото население 
в страната, е, че в една или друга степен те продължават да бъдат носи- 
тели на българската модерна публична култура. Затова за тях би могло 
да се използва и понятието български културни общности. 


3. Българо-тюркските общности имат произход, който се свързва 
с един от компонентите на средновековния български етнос, формиран 
от симбиозата между тюркоезичните българи и славяните. Такива са 
общностите на чувашите и казанските татари в Русия, чийто произход 
води до т. нар. волжски българи. Те са се обособили преди създаването 
на българския етнос на Балканите, изповядват исляма (казанските 
татари) или източното православие (чувашите), и под силния натиск на 
комунистическия съветски режим са формирали своя нова идентичност, 
определяща и съответното етническо самоопределение. Съвременните 
етно-възродителни процеси обаче обхващат и тези общности, които днес 
преоткриват своите български корени (Нурутдинов 1993; Караджов 
1998). В предложената теоритична класификация те следва да бъдат 
включени като части, които са се отделили, но остават свързани с общото 
цяло. Затова те не могат да бъдат елиминирани и като обекти на културна 
интеграция от страна на България. 


Последното твърдение се отнася и до общността на гагаузите в 
Молдова и Украйна. Точното вместване на тази общност в предложената 
класификация се затруднява поради това, че проблемът за нейния 
произход остава спорен и не е окончателно решен от науката. Ако се 
приеме една от най-разпространените версии, според която гагаузите 
произхождат от тюркоезичните българи и други тюркски племена в 
българските земи през Средновековието, тяхната група би следвало да 
се отнесе към българо-тюркските общности. Ако обаче се приеме 
теорията, според която гагаузите са езиково асимилирани славяноезични 
българи, общността им трябва да бъде включена в групата на етни- 
ческите българи и съответно в подгрупата на “историческата” диаспора. 
Безспорните факти доказват, че гагаузите от Молдова и Украйна са се 
формирали като езикова и етно-културна група в българската етническа 
територия, изселили са се заедно със славяноезичните българи, живеят 
съвместно с тях, изповядват обща религия - източноправославното 
християнство, и имат сходна и до голяма степен идентична с българската 

традиционна култура. Също не без въз външно въздействие - чрез руска- 
та, румънската и особено съветската политика се извършва процесът 
на формиране на отделна гагаузка народностна общност в Молдова, с 
тенденция връзката с България и българите да остане само територи- 
ална. Последното съветско преброяване регистрира 198000 гагаузи, от 
които 1553000 живеят в Молдова (Димитров 1995; Градешлиев 1993). 


Задграничните българи и техните общности се различават не само 
въз основа на етническия произход и начин на формиране, но и по ред 
обективни показатели, чиито измерения се променят във времето. 
Например в генерационно отношение до 1989 г. има тенденция към 
застаряване на емигрантските групи на Запад, докато след това в резул- 
тат на новата емигрантска вълна се извършва бързо подмладяване. В 
социално-икономическо отношение има големи различия между 
предимно аграрните общности от етническите територии и от “истори- 
ческата” диаспора, от една страна, и, от друга, западните емигранти 
(второ-трето поколение и тези след 1989 г.), които са съсредоточени в 
градовете и имат предимно висока професионална квалификация. В 
политическо отношение, за разлика от българските общности в бившите 
социалистически страни и дори - от първото поколение икономически 
емигранти на Запад, споделящи повече леви социални идеи, полити- 
ческата емиграция след 1944 г. и последните икономически емигранти 
се отличават с по-дясната си консервативна или либерална ориентация. 
Всичко това затруднява възприемането на българските задгранични 
общности като единно цяло и налага необходимостта от диференциран 
подход при тяхната идентификация, проучване или етно-политическо 
третиране. Посочените различия оказват влияние и върху процесите на 
запазване и промяна на българските идентичности зад граница. 


» » » 


Динамика на българските етнически идентичности. Етническата 
идентичност е променлива величина, която се формира, развива и под- 
хранва в конкретни исторически условия при опозиция спрямо “други- 
те”. Съответствието между етнически произход и самоопределение при 
малцинствените групи се запазва най-добре сред многочислени и 
компактни общности, които имат формирано етническо самосъзнание, 

не са подложени на асимилационни въздействия и получават подкрепа 
от държавата-майка. Различията в историческата съдба и съвременното 
положение на българските общности зад граница обуславят различната 
степен на съхраняване на тяхната етническа идентичност. 


Процесите на естествена или принудителна асимилация водят до 
промени в етническата идентичност и дори до пълната й замяна с нова. 
Български по етнически произход групи, които са придобили друга 
идентичност и имат друго самоопределение, са: т.нар. крашовени в 
румънската част на Банат, потомци на изселници от българските земи 
още от ХУ в., които днес са предимно под хърватско или под сръбско 
влияние; наследниците на българските колонисти в Трансилвания, които 
се превръщат в румънци, немпи или унгарци; преобладаващата част от 
българската диаспора в румънската Дунавска низина (областите 
Олтения и Мунтения), която е румънизирана; жителите в Поморавието, 
присъединено към Сърбия в 1878 г., които са напълно сърбизирани; в 
значителна степен - и населението с български произход във Вардарска 
и Егейска Македония, което се превръща в македонско или гръцко. 


Междинна категория между общностите с български етнически 
произход, но друго самоопределение, и общностите с български 
произход и самоопределение, са групите с раздвоено самосъзнание, 
чиито български компоненти се проявяват само при определени 
“подходящи” или “безопасни” обстоятелства. Гази особеност е харак- 
терна за лица, които живеят в чуждо обкръжение, или за децата от сме- 
сени бракове. Но тя може да се открие и при компактни български по 
произход групи, които са били подложени на силен асимилационен 
натиск, или са се приспособили към етно-националната среда на 
държавата, в която живеят. Гакова е, например, част от населението с 
български произход в румънската Дунавска низина, което е запазило 
частично параметрите на етническата си идентичност, но не я декларира 
открито при официални преброявания. Типичен пример е село 
Извоареле, окръг Телеорман, в което, според румънското преброяване, 
населението е румънско, но в действителност българският диалект и 
обредна система са добре съхранени, а децата и най-възрастните дори 
не разбират румънски език. Раздвоена, но в друг смисъл, е и идентич- 
ността на етническите българи, установени в “емигрантски” държави 

като САЩ, Канада, Аржентина и Австралия, където нациите се форми- 
рат чрез гражданско обединяване на различни етноси. От една страна, 
те са носители на етническа българска идентичност, а, от друга, придо- 
биват чувство за принадлежност към гражданската нация, а впослед- 
ствие и към културната общност на новата си родина. 


Друга характерна особеност, която се наблюдава при някои българ- 
ски общности зад граница, е формирането на обособена регионална 
или етно-културна идентичност, която е възможно да съдържа елементи 
от българската, но и да й противостои. Този процес може да бъде рез- 
ултат на устойчиви етно-културни и религиозни характеристики, на 
продължителна изолация от прародината или на специфично исто- 
рическо развитие в населяваната територия. Например, българите в 
Банат, които са католици, използват самоетнонима “павликяни”, или 
“българи-павликяни” (по името на изповядваната от част от тях павли- 
кянска ерес преди приемането на католицизма), а в България държат да 
бъдат наричани “банатски българи” и да не бъдат смесвани с другите 
българи в Румъния, които са православни. Последните, от своя страна, 
използват все още и етнонима “сърби”, с който са били наричани от 
местните власти и население след преселването им. В други случаи 
регионалното самосъзнание е стимулирано и налагано от официалната 
власт и пропаганда в съответните държави с цел прекъсване на етно- 
националните връзки с България. По този начин, въз основа на регио- 
налната обособеност и с административен натиск при противопоставяне 
на българската идентичност се формира македонската етно-национална 
идентичност в Социалистическа република Македония след 1944 г. Този 
в значителна степен успешно завършил процес обяснява защо днес 
българската идентичност там се изявява предимно индивидуално. 
Признаци за прилагане на подобен подход се наблюдават по отношение 
на българите в Западните покрайнини, насърчавани от сръбските власти 
да проявяват своята “шопска” идентичност, както и спрямо българите 
мюсюлмани в Западна Тракия, за които в Гърция се създава отделен 
“помашки” писмен език. За протичането на такива процеси “спомага” 
и политиката на българската държава, имала в продължение на 
десетилетия индиферентно отношение към тези общности. 


Етническият произход и етническото самоопределение са в посто- 

янно взаимодействие и зависимост един от друг. Тяхното съвпадение 
води до безпроблемност в съществуването на общностите, тъй като 
идентичността се основава върху произхода и намира своята външна 
изява чрез самоопределението. Сред задграничните българи това съв- 
падение важи в най-голяма степен за българските общности в Молдова 
и Украйна. Състоянието на другите български общности зад граница е 
такова, че или българският им произход е загубил етно-определящото 
си значение, или идентичността е накърнена, което води до проблеми 
при самоопределението, или самоопределението не е свободно. 


Как се проявяват основни маркери на етническата идентичност 
като език, религия и традиционна култура при българските общности 
зад граница? 


Бидейки най-явният отграничител от “другите”, езикът е първо- 
степенен критерий, определящ динамиката на българската идентичност. 
Повечето общности, загубили българския език като средство за общу- 
ване, постепенно започват да гравитират към доминиращия етнос и 
след няколко поколения променят своята първоначална идентичност. 
С тази цел политиката на асимилация на българските малцинства в 
миналото, а някъде и в наши дни, е насочена преди всичко към огра- 
ничаване или забрана на използването на майчиния език. Такава 
например продължава да бъде гръцката политика спрямо общностите 
с български произход, в чиито селища и днес при появата на външен 
наблюдател разговорът преминава от български на гръцки език. 


Въпреки безспорното етноопределящо значение на езика обаче, 
фактите показват, че този критерий не може да се абсолютизира. 
Езиковата асимилация поражда двуезичие и постепенно изчезване на 
майчиния език, а диалектните особености водят до разграничаване от 
българския книжовен език. Един от примерите за езикова асимилация 
са таврийските българи, живеещи в Запорожска област (Приазовието) 
на Украйна. Въпреки че това компактно население, наброяващо около 
35000 души, декларира своята българска етническа принадлежност, 
само 28 90 от него посочва българския за свой роден език, докато за 
останалите такъв е руският (7090) или украинският (290) език. В този 
случай близостта на българския до официалния език в държавата - 
руския - води до езикова асимилация. В случая с българите в Помора- 

вието близостта на българския до сръбския език спомага за пълната 
етно-национална асимилация. 


Превръщането на говоримия език (диалект) в писмен (книжовен) 
обикновено се смята като един от важните признаци за формирането 
на нова нация. Това правило се потвърждава до голяма степен при 
формираната след Втората световна война македонска нация в Репуб- 
лика Македония. Там книжовният македонски език се създава с адми- 
нистративен акт въз основа на най-отдалечените от книжовния бъл- 
гарски език диалекти и със заемки от сръбския език, като днес пред- 
ставлява един от основните спояващи фактори на новата национална 
идентичност. Това обаче не е валидно за банатските българи. Те имат 
своя писменост и книжнина, основаващи се на техния диалект и лати- 
ницата, още от втората половина на миналия век, като продължават “да 
държаг” на тях, без да ги противопоставят на българското си само- 
съзнание. Идеята за превръщането на диалектната форма в литературен 
език се стимулира от изкуствената изолация от метрополията, а това 
при степента на съвременните комуникации е все по-трудно осъ- 
ществимо. 


Незадължителната етноопределяща функция на езика се демон- 
стрира и при групата на гагаузите. Те говорят език, който има турска 
лексика и особености във фонетиката, граматиката и фразеологията, 
сходни с българските (Воеу 1995: 65-66). Гагаузите, преселени от Беса- 
рабия в Запорожска област на Украйна, Казахстан и Южна Осетия, както 
и гагаузите в България, се самоопределят като българи. Но дори и га- 
гаузката общност в Молдова, преобладаващата част от която днес при- 
тежават гагаузка етническа идентичност, а през 1995 г. прокламира и 
своя автономия, продължава да демонстрира чувствотото си за общност 
с бесарабските българи: Гагаузкият парламент обяви Деня на славян- 
ската писменост и българската култура за официален празник, а българ- 
ският - за един от четирите официални езика в новото формирование. 
През последните няколко години около 20 студенти и докторанти гагаузи 
получават образованието си в България. 

Въпреки езиковите специфики, книжовният български език остава 


главното средство за приобщаване на задграничните българи към 
България. 

Религията също не може да бъде сигурен критерий за българската 
идентичност. В миналото източноправославното християнство е било 
разграничителен белег в Османската империя, но не само за българите. 
По-късно не толкова самата религия, колкото Българската екзархия и 
църковните общини имат значима етноопределяща роля сред бъл- 
гарските общности извън държавата до периода на войните през второто 
десетилетие на века. Решението на Светия синод на Българската пра- 
вославна църква от 1990 г. за спиране на финансовата подкрепа на бъл- 
гарските храмове в чужбина, както и разколът в самата църква, обез- 
силват значително нейните функции на крелител на българското пра- 
вославие сред общностите зад граница. 


Малцинственото вероизповедание би могло да играе етномоби- 
лизираща или дезинтегрираща роля в зависимост от неговото различие 
или близост до доминиращата в определена страна или регион религия. 
Обстоятелството, че компактните български общности живеят в дър- 
жави, където православието е официалната религия, го превръща по- 
скоро в етнодезинтегриращ фактор с оглед държавно-политическата 
подвластност на православните църковни институции. Асимилацията 
на българите в Поморавието от сърбите, на православните българи на 
север от Дунава от румънците, както и на тези в Северна Гърция се 
дължи до голяма степен на тамошните православни църкви. Етно- 
съхраняващата функция на една наддържавна религия като като- 
лическата, която използва езика на изповядващите я, се потвърждава 
от примера на българите-католици в Банат - най-старата запазена бъл- 
гарска диаспора. Населените също с българи-католици села Чопля и 
Попещи, намираши се съответно в чертите и в близост до Букурещ, не 
са избегнали асимилацията на православните си сънародници от 
региона, тъй като тяхното богослужение се извършва на държавния 
румънски език. Мюсюлманското вероизповедание поставя извън обсега 
на македонистката политика част от българското население в Албания 
(Голо Бърдо и Кукаска Гора) и спомага косвено за запазване на неговото 
етническо самосъзнание. От друга страна, под влиянието на исляма 
българите мюсюлмани (помаци) в Западна Тракия са подложени на 
турцизация, която е наложена от съжителстващото с тях турско 
население, подкрепяно активно от Анкара. 

Традиционната култура и нейните компоненти влияят в различна 
степен, пряко или косвено, върху етническата идентичност. Пряко 
влияние в тази насока имат личните и фамилните имена, чиито промени 
са показател за етническа асимилация. Така например, представители 
на най-възрастното поколение от населението с български произход в 
Егейска Македония се представят пред българи от България с бъл- 
гарските си имена, които са били сменени с гръцки в официалните 
актове. Промените в именната система на лицата с български произход 
имат различни измерения. Личните и фамилните имена се приведени в 
съответствие с именната система на държавите-приемници, например: 
Тодор - Фьодор, Пена - Полина в СССР; Цветан Русев - Флорин Русе, 
Тодор Ангелов - Тудор Ангел в Румъния; Васил Шанов - Василе Шано 
в Албания. В някои страни за запазване на българските имена се плаща 
солидна такса, което е принуда за тяхното изменение (Александър 
Чакъров - Алекс Чакарък, Турция). Промените на имената водят до 
промени на език, традиции, самоопределение. От друга страна, 
възстановяването на българската именна система е значим показател 
за процесите на етническо възраждане. Доколко самите индивиди 
отдават внимание на този фактор можем да съдим по факта, че мнозина 
от българите, живеещи в чужбина, при подаване на документи за 
българско гражданство пожелават да променят имената си, като ги 
привеждат в съответствие с българската именна система (Анатолий 
Златов - Антон Златов, Украйна; Афанасий Топал - Атанас Топалов, 
Молдова; Владимир Николовски - Владимир Николов, Македония). 
Стига се дори до случаи, когато българи мюсюлмани от Голо Бърдо 
изявяват желание да се покръстят, за да не чувстват неудобството на 
различието в имената. 


Голямо етно-мобилизиращо влияние върху българските идентич- 
ности зад граница оказват запазените фолклор и обредна система. Като 
силно консервативни системи, те съхраняват регионалните особености 
от времето преди миграцията или откъсването от общобългарското 
- културно пространство, макар и да възприемат нови елементи под 
влияние на взаимодействието с други етнически култури. Фолклорът 
пренася през вековете легенди за съдбата на българския етнос. Напри- 
мер, гагаузката песен “Де се е чуло видяло българин да се потурчи” 
разказва за защитената българщина, а песента от Голо Бърдо “Дебранци 

горни грагяни” е посветена на трагизма на потурчванията. Загубили 
българския си език като средство за комуникация, българите в Егейска 
Македония продължават при погребение да оплакват близките си на 
български. Добре запазеният песенен и танцов фолклор при българите 
в Бесарабия, Таврия и Голо Бърдо повишава културното самочувствие 
на тези общности. Наличието на добре развити песенни и танцови 
традициии в много случаи компенсира невъзможността за контакт с 
модерната българска култура. Израз на големия интерес към фолклора 
и показател за неговото значение е откриването през 1996 г. в Молдова 
на първия музикален колеж за български фолклор зад граница. 


Запазването на българската традиционна култура сред задгра- 
ничните общности ги превръща в своеобразни “резервати на българщи- 
ната”, които са запазили по-добре отколкото българите в държавата- 
майка и някои характерни особености на българския светоглед. Като 
най-отличителна черта на българския етнос в миналото други народи 
сочат трудолюбието. Не е случаен фактът, че, според някои проучвания, 
то се е съхранило в по-голяма степен именно сред етническите българи, 
живеещи отвъд държавните граници на България (Бесарабските българи 
1996: 21-25; Побратим 1994: 21-24). 


Наблюденията показват, че при липсата на някои от характе- 
ристиките, типични за “класическата” представа за принадлежност към 
българския етнос, се увеличава привързаността на съответната общност 
към останалите характеристики. Така, за българите от Банат и българите 
от Голо Бърдо, поради изповядваната от тях съответно католическа и 
мюсюлманска религия, е характерна силната привързаност към езика 
и традиционната култура, а при неславяноезичните гагаузи - 
привързаността към православието и традиционната култура. 


Езикът, религията, традиционната култура са маркерите, които 
очертават в общи линии границите на етническата общност. Липсата 
на някои от тях създава предпоставки за промени на първоначалната 
идентичност. Сред предпоставките, благоприятстващи протичането на 
асимилационните процеси сред българските общности, са съвпадението 
на религията с тази на доминиращия етнос, както и сходствата в езика 
и традиционната култура. По-малката численост и дисперсният характер 
на дадена общност също ускоряват промените в етническата идентичност. 

Определено влияние върху етничността оказва и гражданството, 
въпреки че този критерий е определящ преди всичко за гражданско- 
националната общност. Придобиването и запазването на българско 
гражданство не винаги е свързано с изява на съответната етничност. 
От друга страна, практиката показва, че притежаването на български 
паспорт, или дори - на документи, в които са записани българска 
националност, произход или име, влияе пряко върху декларирането на 
българска етно-национална идентичност. Именно вписваната в пас- 
портите и актовете за раждане “българска националност” е една от 
причините етнически българи от бившия Съветски съюз да продължават 
безпроблемно да се изявяват като такива, дори след като са загубили 
езика и спомена за своя произход. В същото време, лица с български 
произход от други държави като Албания например, които се само- 
определят като българи, изпитват неудобство да обясняват на какво се 
дължи фактът, че в паспортите са записани като албанци или македонци. 
В някои държави като Украйна, например, законът не допуска наличието 
на двойно гражданство, което естествено е пречка за придобиване на 
българско гражданство от живеещите там българи. Според ориенти- 
ровъчни данни, притежаващите такова гражданство лица, живеещи или 
пребиваващи в чужбина, са около 800000, като преобладаващата част 
от тях са българските турци, напуснали страната през лятото на 1989 г. 
и по-късно, както и икономическите емигранти-етнически българи през 
последните години. От гледна точка на техния юридически статус по 
отношение на България, задграничните българи са лица, които имат 
българско гражданство, двойно (българско и чуждо гражданство) или 
само чуждо гражданство. 


Асимилационните промени могат да се извършат и при наличието 
на всички изброени по-горе маркери, тъй като най-силно влияние върху 
идентичността имат политическите фактори - отношението на държава- 
та, в която общността живее, както и това на държавата, от която тя 
произлиза. При целенасочена и трайна асимилационна политика на 
държавата-приемник и при липса на етноохранителна политика от стра- 
на на държавата-майка за няколко поколения границите на първонача- 
лната идентичност се размиват. Това е основната причина за ускорените 
асимилационни процеси сред населението с български произход в Румъ- 
ния и особено в Югославия и Гърция. Проявяваната през последните 


Българските общности зад граница 429 


години активност на българската държава за етническото съхраняване 
на българските общности зад граница след време ще се отрази върху 
тяхната идентичност и самоопределение. 


» 9» » 


От асимилация към етническо възраждане. Останалите извън 
държавните граници или новообразувани след 1878 г. български общ- 
ности преживяват своя история, която понякога ги възвръща към Бъл- 
гария, а в други случаи ги отдалечава от общобългарското развитие. 
Тяхната кауза се променя от освободителна през охранителна и 
оцеляваща до възродителна в наши дни. Нейни носители са били 
революционни, политически и културни организации и институции на 
задграничните българи в държавите, в които живеят, или в България. 


Сравнението в исторически план между политиката на държавите- 
приемници за интегриране (асимилиране) и тази на България за 
етническо съхраняване (възраждане) на българските малцинствени 
общности не ев полза на запазването на тяхната етническа идентичност. 
Неангажираната и непоследователна политика на българската държава 
в миналото е една от причините, поради които българските общности 
зад граница са в традиционно неравнопоставено положение спрямо 
другите малцинствени групи. Така например, докато гърците в Албания 
имат широки малцинствени права, включващи изучаване на майчин 
език, политическа организираност, богослужение на гръцки език, 
наличието на българска общност там не е признато официално. Подобна 
е картината при сравняване с правата съответно на албанците в Югосла- 
вия, на унгарците в Румъния и на турците в Гърция. 


Демократичните промени в Източна Европа след 1989 г, създават 
предпоставки за по-свободно етно-национално развитие на компактните 
български общности. Както във вътрешнодържавен, така ив междуна- 
роден план проблемите на малцинствените групи стават все по-често 
предмет на дискусии и решения. В Украйна, Молдова, Румъния, Юго- 
славия, Унгария българските общности се ползват със статут на приз- 
нати национални малцинства. Този статут обаче не води автоматично 
до реални гаранции на техните права за недискриминация и за запазване 
и развитие на собствената идентичност, тъй като те се определят от 

конкретната политика на държавите. Например, докато малобройната 
българска общност в Унгария се ползва дори от правото на местно и 
републиканско малцинствено самоуправление, българите в Югославия 
(Западните покрайнини) продължават да бъдат подложени на масирана 
етно-културна асимилация въпреки формално декларираните малцин- 
ствени права. 


Съвременната кауза на малцинствено организираните български 
общности в смисъл на интерес, идея и общо дело, може да се формулира 
като етно-културно възраждане, стопански просперитет и духовно при- 
общаване към България, при запазване на лоялност спрямо държавите- 
приемници. Основният акцент в тяхната организационна активност се 
поставя върху културно-просветната дейност, а главните проблеми са 
породени от затрудненото й финансово обезпечаване и липсата на 
единодействие и координация. Преселването в прародината е цел за 
малобройни български групи - предимно на интернираните от 
Сталиновия режим в средноазиатските предели на бившия Съветски 
съюз, както и на отделни представители на интелигенцията от Молдова 
и Украйна. През периода от 1991 до 1995 г. в България са се заселили 
до 1500 етнически българи от постсъветските републики. 


Като постижения на компактните български групи, особено от 
“историческата” диаспора, през съвременния период могат да се 
посочат: създаване на обществени сдружения и организации; изучаване 
на български език и откриване на български училища; издаване на 
собствен периодичен печат и литература, излъчване на радио и 
телевизионни предавания на български език; формиране и изяви на 
състави за български фолклор; провеждане на чествания, фестивали и 
други културни инициативи; участие в обществено-политическия живот 
в страните, в които живеят и т. н. Тези постижения имат различни 
нюанси и проявления в различните държави. Макар техни инициатори 
и преки изпълнители да са представители на елита на самите български 
общности, по правило те са обусловени от съответната държавна 
малцинствена политика, която преследва свои цели. 


Най-големи възможности за изучаване на майчиния език имат 
българите в Молдова и Украйна, където освен факултативното изучаване 
на езика, вече функционират и български или смесени българо-чужди 

училища (в Кишинев, Болград, Приморск). Такива училища притежават 
още от предходния период и българските общности в Унгария (Буда- 
пеща) Чехия (Прага) и Словакия (Братислава). В Румъния български се 
изучава факултативно в няколко училища. Възможностите в областта 
на образованието за българите в Югославия са значително по-малки - 
общностите в Сръбски Банат и в Призренска (Косовска) Гора не изучават 
майчин език, а българите в Западните покрайнини го изучават 
недостатъчно. Въпреки междуправителствената договореност югослав- 
ските власти не допускат провеждането на квалификационни курсове с 
местни учители в България. В Албания български език се изучава само 
в една частна школа в Елбасан и в Тирана. Политиката на Гърция и 
Турция не допуска дискутирането по проблема за изучаването на 
майчиния език. Практиката с откритите през последните години неделни 
училища и частни школи в големите градове (Киев, Одеса, Измаил, 
Бердянск, Запорожие в Украйна, Тираспол, Кишинев в Молдова, 
Елбасан и Тирана в Албания), където в повечето случаи младежите с 
български произход вторично научават майчиния си език, показва, че 
загубването на езика не е необратим процес и при благоприятни условия 
той може да бъде възстановен. 


Незадоволителна материална база и финансов недоимък съпътстват 
организационната дейност на повечето български общности в бившите 
социалистически страни. Изключенията като Дружеството на българите 
в Унгария с неговата добре самообезпечена и просперираща дейност 
само потвърждават благотворното отражение на такива предпоставки. 
Самофинансирането, дарителството и субсидирането са възможни, но 
на практика трудно осъществими, било поради прекъснатите традиции, 
било поради преживяваната от източноевропейските страни иконо-. 
мическа криза. 


Българите зад граница трудно успяват да постигнат организационно 
единство. Повечето техни сдружения са разединени от вътрешни 
противоречия и конфликти. Опитът за създаване на асоциация, обеди- 
няваща българските сдружения на територията на Съветския съюз в 
началото на 90-те години, не постига трайни положителни резултати. 
Това, разбира се, се дължи не само на вътрешните противоречия, но и 
на държавното разделение на българските общности след разпадането 

на федерацията и създаването на новите държави - Молдова и Украйна. 
По-късно обединение се постига в границите на Украйна със създава- 
нето на Асоциация на българските дружества и културни организации 
там. Обективни различия между католици и православни, но и користни 
интереси са причините за силно изразения вътрешно-етнически кон- 
фликт в средите на организираното българско малцинство в Румъния. 
Поради вътрешното разединение, разнопосочните интереси, както и 
заради липсата на държавна подкрепа, опитите за изграждане на 
собствена организация на задграничните българи, предприети през 
1991-92 г. със създаването в София на Международна асоциация на 
българите, завършват без успех. 


Българските общности зад граница са добре интегрирани в държа- 
вите, в които живеят, и съжителстват безконфликтно с мнозинствения 
ис другите етноси. В тяхното отношение към държавните-приемници 
преобладава лоялността. Влияние за това оказват както традиционните 
за българите приспособяване и умереност, така и обстоятелството, че 
техните организационни структури в повечето случаи са зависими от 
официалните власти или са обвързани с тях. Такива са, например, 
българските културно-национални дружества в Одеса ив Кишинев 
(“Възраждане”), или Общността “Братство” в Букурещ и Съюзът на 
банатските българи в Тимишоара. Опозиционните спрямо властите и 
по-радикални в исканията си организации като Демократическия съюз 
на българите в Югославия или Болградското дружество “Св. св. Кирил 
и Методий” обикновено имат малко явни привърженици и развиват 
своята дейност при трудни условия, благодарение инициативността на 
отделни представители на малцинствения елит. 


Най-радикалната идея, която се лансира в съвременния период по 
отношение на българските общности, е тази за българска национално- 
териториална автономия в Южна Бесарабия. Тя намери единственото 
си официално проявление в проведен през 1991 г. референдум. , когато 
8390 от населението в Болградски район се обяви за създаване на 
български национален район. Резултатът не беше взет предвид от укра- 
инската централна власт, а идеята загуби акгуалност след окончателното 
разпадане на Съветския съюз и разделянето на тамошната общност от 
вече държавната граница между Укпайна и Молдова, както и поради 

недопускането на териториална автономия от украинското законо- 
дателство. Израз на продължаващото чувство за общност между българи 
и гагаузи е съвместно издигнатото през 1990 г. искане за гагаузо- 
българска автономия в рамките на Молдова. Според ръководители на 
гагаузкото движение, това е била по-добрата възможност отколкото 
обявената самостоятелна гагаузка автономия, но централното съветско 
ръководство е отхвърлили искането. Аргументът е бил, че само гагаузите 
можели да претендират за автономия поради “уникалността” им като 
народ, а българите нямали място в нея, тъй като имали държава-майка, 
която да се грижи за тях. 


Политиката на държавите-приемници и организационната слабост 
на задграничните български структури обяснявят липсата на само- 
стоятелна политическа активност. Политическият опортюнизмът, 
разбиран като присъединяване към и подкрепа на управляващите 
партии, е преобладаващата линия на поведение за компактните 
български общности. Потвърждение за това са депутатите от техните 
среди в парламентите на Молдова или на Югославия. Въпреки че 
дейността на някои български формирования има политически характер, 
те не прерастват в малцинствени партии. Опитът за излъчване на 
“независим” български депутат в парламента на Украйна завършва без 
успех поради неумението да се постигне компромис и съгласие между 
двама конкуриращи се кандидати. Депутатското място, предоставено 
при облекчени изборни условия на българското малцинство в 
парламента на Румъния се превръща в повод за конкуренция и раздори 
между ръководствата на двете български сдружения в страната. 


Общото в отношението на задграничните българи към България 
като държава-майка е очакването за подкрепа при решаването на техните 
общностни или индивидуални проблеми. Но докато западната 
емиграция е по-сдържана, а тази с политически произход проявява и 
основателно недоверие към трудно реформиращата се след 1989 г. 
българска държава, сред общностите в бившите социалистически 
страни се наблюдава определена романтична идеализация и митоло- 
гизация на старото отечество, които нерядко пораждат разочарования 
при непосредствен досег с действителността. Интересът към България 
е продиктуван и от прагматични мотиви като възможностите за без- 

платно образование, печеливш бизнес и т.н. Привлекателността на 
страната за задграничните българи зависи от нейния просперитет и 
добра репутация в чужбина, без които тя не би могла да изпълнява 
функциите на интегриращ фактор. 


Историята на българската политика към “външните” българи 
преминава през етно-териториалния национализъм до Втората световна 
война, идеологизация, национален нихилизъм и отстъпване пред вът- 
решщните етно-религиозни проблеми при социализма. В условията на 
демократизацията след 1989 г. се създават благоприятни предпоставки 
за ликвидиране на някои недъзи в тази политика, особено по отношение 
на компактните български общности от източноевропейските държави. 
Всъщност те имат приоритетно значение в сравнение с другите бъл- 
гарски общности през разглеждания период с оглед подпомагане на за- 
почналия в техните среди етно-възродителен процес. Постигнатото през 
този период в общонационален план се изразява в създаването и дей- 
ността на нови специализирани държавни институции и органи за ра- 
бота с българите зад граница, образователната дейност, активизирането 
на обществеността, засилената външнополитическа активност. 


Образователната дейност сред българските общности в чужбина е 
вероятно най-плодотворният аспект от българската политика в това 
направление през последните години. През периода 1990-97 г. в бъл- 
гарски учебни заведения са приети общо 1731 студенти, 44 докторанти, 
5 1 специализанти и 35 ученици, преимуществено от най-многобройните 
български общности в Украйна и Молдова, както и от тези в Румъния, 
Югославия, Албания, Македония и др. Същевременно Учебно-квали- 
фикационият център за българи от чужбина в Габрово е провел 126 
краткосрочни курса с общо 3708 етнически българи - учители, студенти, 
ученици и културно-просветни дейци от Молдова, Украйна и Румъния. 
От 1994 г. просветното министерство започва организирано да изпраща, 
след подбор с конкурс, учители, преподаватели и методисти по бъл- 
гарски език и народна музика в учебните заведения - училища и инс- 
титути в Молдова и Украйна, като през учебната 1996-97 г. техният 
общ брой достига 31 души. Министерството осигурява учебници за 
обучението на български език в Молдова и Украйна и подпомага мето- 
дически учебния процес на съответните преподаватели. 

Въпреки забележимия прогрес след 1989 г., не всички възможности 
за нова държавна политика спрямо българските общности зад граница 
се използват оптимално. Основните недостатъци са породени от наруше- 
ната приемственост и липсата на обща стратегия по националния въпрос 
с рационален баланс между неговите вътрешни и външни аспекти, 
политизираният подход и Отсъствието на стабилна конституционна и 
законодателна основа, неефективната координация между държавното 
и общественото начало. Опасенията от предявяване на сепаратистки и 
автономистки искания от страна на българските турци, които също 
преживяват етно-възродителен процес, поставят националната политика 
в “защитна позиция”. На тази основа, поради липсата на реципрочни 
вътрешни аргументи, се проявява сдържаност по повод малцинствените 
права на задграничните българи. Всичко това задържа формулирането 
и провеждането на адекватна и акгивна национална политика както 
спрямо малцинствените етно-религиозни групи в страната, така и по 
отношение на “външните” българските общности. 


Българските общности зад граница са свеобразната “втора Бъл- 
гария”, която може да съдейства за многостранното и двустранно 
сътрудничество на страната, да спомогне за нейната реална демокра- 
тизация и за преодоляване на икономическата криза, да съдейства за 
възраждането и обогатяването на общобългарската култура, да бъде 
етно-демографски резервза изпадналата в демографска криза българска 
нация. Сравнението на малцинствата с “живия мост” има дълбок смисъл 
в условията на многонационална, на единна Европа. Задграничните 
българи остават потенциални и реални посланици или лоби на 
българската кауза в чужбина. Осъществяването на взаимоизгодни 
връзки между тях и България ще зависи и занапред преди всичко от 
това, доколко българската държава ще съумее да формулира и провежда 
съответната политика, отговаряща на очакванията на “външните” 
българи, на общонационалните интереси и на европейските стандарти. 
Бъдещето на нацията е в нейното развитие като общност, която 
обединява политически българските граждани и интегрира в културно 
отношение етническите българи по света, диаспората на малцин- 
ствените групи от страната, всички лица и общности, свързани с бъл- 
гарския етнос, територия, държава и култура. 


436 Благовест Нягулов, Емил Миланов 


Литература? 
АЛЕСКАНДРОВ, Е. 1995. Право на задграничните българи. София: ЕОС. 


МИТЕВ, П.-Е. и Н. Червенков. (Съст.). 1996. Бесарабските българи за 
себе си, Животоописания на българи от Молдова и Украйна. София: МЦПМКВ. 


БЪЧВАРОВ, М. 1993. Диаспората и свързаните с нея явления. Процеси 
от типа “етнически център - периферия”. - В: Болградската гимназия. Сборник 
по случай 135 години от създаването й. София: Кулгурно-просветен център 
“Васил Априлов”, 20-32. 


ВАСИЛЕВА, Б. 1993. Българската политическа емиграция след Втората 
световна война. - В: Сраници от българската история: събития, размисли, 
личности. 2, София: Просвета, 181-191. 


ВАСИЛЕВА, Б. 1992. Евреите в България 1944 - 1952. София: Универ- 
ситетско издателство. 


ГРАДЕШЛИЕВ, И. 1993. Гагаузите. Добрич: Людмил Бешков. 


ГРЕК, И. иН. Червенков. 1993. Българите от Украйна и Молдова: минало 
и настояще. София: Христо Ботев. 


ГЪРДЕВ, К. 1994. Българската емиграция в Канада. София: Академично 
издателство “Марин Дринов”. 


ДАМЯНОВ, С. иЛ. Беров. 1986. Българите в Австралия. София: БАН. 


ДАСКАЛОВ, Г. Българите в Егейска Македония: мит или реалност: 
историко-демографско изследване. София: Македонски научен институт - 
София. 


ДИМИТРОВ, С. 1995. Гагаузкият проблем. - В: Българите в Северното 
причерноморие. Изследвания и материали. т. 4. Велико Търново: Университетско 
издателство “Св. св. Кирил и Методий”. 


ДОНЧЕВ, Т. 1995. Българите в Унгария: предизвикателствата на новото 
време. - В: Българите в Средна и Източна Европа. Научна конференция, 
посветена на 80-годишнината на Дружеството на българите в Унгария, 20-21 
октомври 1994 г. София: Университетско издателство “Св. Климент Охридски”, 
17- 29. 


ЕПКОРА МАСКА - Българска диаспора. Извънреден брой на Информа- 


# При подготовката на статията е използвана и лична информация на авторите, 
както и такава от представители на институциите, ангажирани с държавната политика 
спрямо задграничните българи, на които изказваме благодарност. 


Българските общности зад граница 437 


ционния бюлетин на КПЦ “В. Априлов”, март 1995. 


КАРАДЖОВ, М.иЦ. Томчев. 1998. При изгубените българи в Татарстан. 
София: Камеко. 


МИЛАНОВ, Е. 1997. Забравените българи. - Хемус, бр.1, Будапеща. 44- 
46. 


МИЛАНОВ, Е. 1995. Образователната дейност на Министерството на 
науката и образованието сред българските общности в чужбина. - В: Българите 
в Средна и Източна Европа. София: Университетско издателство, 151-154. 


Мичев, Д. (Отг. ред). 1994-1995. Национално-освободителното движение 
на македонските и тракийските българи 1878-1944, т. 1-2, София: Македонски 
научен институт - София, Институт по история при БАН. 


НУРУТДИНОВ, Ф. 1993. Булгарский вопрос. Оренбург: Редакция вестника 
“Булгария”. 
НЯГУЛОВ, Б. 1995. Българите в Румъния - минало и настояще. - В: 


Българите в Средна и Източна Европа. София: Университетско издателство, 
82-95. 


НЯГУЛОВ, Б. 1997. Българските задгранични области и България 
(съвременни аспекти в исторически контекст). - Родина, 1997, кн. 1-2, 292- 
325. 


ПАНТЕВ, А. 1991. Българският етнос по света. - География, 1991, кн. 1, 
1-4. 

ПОБРАТИМ.1996. Българи по чешките земи. София: Университетско 
издателство, 1994. 


СТОЯНОВ, В. 1997. Турското население в България между полюсите на 
етническата политика. София: ЛИК. 


ТАШЕВ, С. 1994. Българите в Албания (1919-1993 г.). - В: Етническият 
проблем и националният въпрос на българите. Сборник с доклади от 
симпозиума, Пловдив, 141-162. 

ТОДОРОВА, 3. 1994. Прикриващото пиянство в Ньой. София: Македония 
прес. 

ТРАЙКОВ, В. 1993. История на българската емиграция в Северна 
Америка: От началото й през средата на ХХ в. до 80-те години на ХХ в. 
София: Университетско издателство. 


ТРАЙКОВ, В.иН. ЖЕЧЕВ. 1986. Българската емиграция в Румъния ХП/ 
век- 1878 и участието й в стопанския, обществено-политическия и културния 
живот на румънския народ. София: Наука и изкустно. 


438 Благовест Нягулов, Емил Миланов 


ХОДЖА, Ж. и Е. МИЛАНОВ. 1998. Съотнасяне с България, българите, 
българското - В: Желязкова, А. (Съст.) Между адаптацията и носталгията 
(българските турци в Турция). София: МЦПМКВ. 

АРОБТОТ ОХ, М.. 1996. Тпе РотаКв: А КеПртоиз Мпогиу п Ше Ва!Капз. - 
Майопайиез Рарегз, уо1. 24, М 4, 727-742. 

ВЕМОП-КОНМЕК, Е. 1996. Тйе Мтогиу Оиезпоп " Еигоре: Техв ап 
Соттепагу. Соипс! о! Еигоре. 

ВОЕУ, Е. 1995. Тпе Бсепийс РгоМет Оарацзтапз. Еас!5, Ргезипарнопв, 
туепопз ап Рзеудо бсйепсе.- Хошй Еаз! Еигоргап Мопиог, уо! П, М 5. 

ВОСОА:)6К1, 1. 1994. Ейрис Ройисз т Еазегн Еигоре: 4 Сище (о Майопашу 
Ройсгез, Оквапвайопвз апа Рагиез. Меу Уогк - |опдоп: Тре Сешег Рог Зигагер!с 
апд ицегпайопа! Зифез. 

УАЗАМЕЕ, Е. А. К. 1995. Капопау 1 Ше Ва!Капз: Тве Сазе об 
Маседотапз. - п: Ог4орап, О. ап К. БАТВАБПЛ (Ед) Вакапз: А Митог оНЩе 
Ме пиегтацопа! Огдег. зтапЬщ, 121- 132. 


ОБЩНОСТИ И ИДЕНТИЧНОСТИ В БЪЛГАРИЯ 
Съставител и редактор: Анна Кръстева 


Българска, първо издание 


Художник: Мария Груева 
Предпечатна подготовка: Вера Младенова 


Излязла от печат: ноември 1998 
Формат: 600/840/16 

Печат: Петекстон 

София 


